
Seni pažįstami, nepamiršti vaiduokliai, atėję švęsti jos gimta- 
dienio, sujudėjo į erdvią, baltą salę. Keitė Blekvel stebėjo, kaip 
jie tyliai slysta pro gyvuosius, nieko neįtariančius svečius, pa- 
sipuošusius smokingais ir žėrinčiomis, brangiomis vakarinėmis 
suknelėmis; mintyse ji lėtai piešė fantastinį, žavų paveikslą. 

Šimtas pakvietimų į vakarą Sidar Hilhauze - šimtas žmonių 
nepasididžiavo atvykti į nuostabią puotą. Šimtas svečių. 

„Neskaičiuojant vaiduoklių“, — kreivai šyptelėjusi, pagalvo- 
jo Keitė Blekvel. 

Iškilmių kaltininkė, grakšti miniatiūrinė moteris buvo taip i- 
šdidžiai iškėlusi galvą, kad atrodė daug aukštesnė. Kartą pa- 
matęs, šio veido nėgalėjai pamiršti: griežtas profilis, tamsiai 
pilkos akys ir užsispyrėlės smakras, kurį ji pavldėjo iš škotų ir 
olandų protėvių. Kadaise stulbinę tankūs ir juodi plaukai išretė- 
jo ir pražilo, prašmatni, dramblio kaulo spalvos aksomo suknia 
girsiė beveik peršviečiamą senutės odą. 

„Nesijaučiu devyniasdešimtmetė, — pagalvojo Keitė Blek- 
vel. - Kiek gi laiko nutekėjo, daug laiko?..“ 

Ji vėl pažvelgė į šokančius vaiduoklius: „Jie žino. Jie visą 
laixą buvo čia, kartu su manimi. Jie - mano gyvenimo dalis“. 

Ji pastebėjo Bendą; išdidus, tamsus veidas švytėjo iš lai- 
mės. Šalia stovėjo Deividas, toks pats aukštas, jaunas ir gražus, 
kaip ir tą; dieną, kai ji iš pirmo žvilgsnio jį pamilo; vyras nusi- 
šypsojo-Aeitei, O ji pagalvojo: ,„Greit, brangusis, greit“. 

Kaip liūdna, kad Deividas nesulaukė savo proanūkio! 


Keitė vėl perbėgo akimis didžiulį kambarį ir pagaliau prie 
"muzikantų pastebėjo jį. Stulbinančio grožio aštuonmetis šviesia- 
plaukis berniukas su juodo aksomo švarkeliu ir škotiškomis kel- 
nėmis buvo tiksli proprosenelio Džeimio Makgregoro kopija. 

Lyg pajautęs žvilgsnį, Robertas atsisuko, Keitė kilstelėjo 
ranką ir pakvietė jį ateiti. 

Gryniausias dvidešimties karatų deimantas, kurį prieš šimt- 
metį ant smėlėto kranto rado Keitės tėvas, krištolinio sietyno 
šviesoje suspindo lyg žvaigždė. Keitė su malonumu stebėjo pro 
šokančius svečius besibraunantį Robertą. 

„Aš — praeitis, - pagalvojo ji. - Robertas - ateitis. Kada nors 
mano proanūkis vadovaus ir „Kriugerio Brento“ kompanijai! 

Berniukas pagaliau nusigavo iki Keitės krėslo; ji pasislinko, 
leisdama Robertui atsisėsti. 

— Tau linksma, močiute? 

— Taip, ačiū, Robertai! 

— Nuostabus orkestras. Dirigentas siaubingas. 

Lyg nesuprasdama Keitė pažvelgė į proanūkį. 

— A, supratau. Nori pasakyti, kad iš tikrųjų jis puikus? 

— Tiksliai! — šypsojosi Robertas. - Nepasakysi, kad tau 
devyniasdešimt. 

"- Žinai, - nusijuokė Keitė, - visai nesijaučiu senė. . 

Roberto rankutė šmukštelėjo į Keitės delną, ir abų, patenk- 
inti savimi ir vienas kitu, tyliai sėdėdami nužiūrinėjo svečius; ir 
visi nesvarbu, kad juos skyrė net aštuoniasdešimt metų. 

Minioje Keitė pastebėjo šokančią anūkę. Be abejonės, ji su 
vyru šioje salėje buvo pati dailiausia pora. 

Roberto mama pastebėjo sėdinčius sūnų ir močiutę: 

„Neįtikėtina moteris, — stebėjosi ji. —- Tiesą pasakius, neži- 
nia, kiek tai močiutei metų. Niekas nepatikės, kiek jai teko pa- 
tirti!“ Nutilo muzika. Dirigentas paskelbė: | 

— Ponios ir ponai! Su malonumu pristatau jums jaunąjį mu- 
zikantą Robertą. | 

Robertas stipriai spustelėjo prosenelės pirštus, pakilo, nuėjo 
prie pianino ir atsisėdo. Vaikas susikaupė, jo Veidas surimtėjo, 
pirštai ėmė lakstyti per klavišus. Berniukas srojo Skriabiną. 
Lengvi garsai liejosi ore, lyg bangose žaidžianti mėnulio šviesą. 

Sulaikiusi kvėpavimą, motina galvojo tik apie viena: 

„Jis genijus. Ir kada nors taps garsiu muzikantu...“ 

Jis nebe tas vaikas, brangus mažas berniukas. Robertas pri: 
klauso visam pasauliui. 

Jaunąjį muzikantą pamaloninę aplodismentai buvo darnūs 
ir nuoširdūs. 

Vakarienės stalai buvo padengti sode, šventiškai papuošta- 
me žibintais, kaspinais ir oro balionais. Terasoje grojo orkes- 
tras; tarp stalų meistriškai landžiojo padavėjai ir tarnaitės, rū- 
pestingai stebėdami, kad nei viena krištolo taurė ar porceliano 
lėkštutė nebūtų tuščia. 

Sveikinimo telegramas atsiuntė ir Jungtinių Valstijų prezi- 
-dentas, ir Aukščiausiojo teismo pirmininkas. Valstijos guberna- 
torius aukštino jubiliatės dorybes: 

— Ji viena labiausiai nusipelniusių nacijos moterų! Keitė 
Blekvel dosniai aukojo viso pasaulio labdaros organizacijoms. 
Beveik penkiasdešimtyje šalių Blekvel fondas rūpinasi tautų 
gerove ir sveikata. Ponas Vinstonas Čerčilis yra pasakęs: „Dar 
niekad pasaulis nebuvo toks dėkingas vienam žmogui“. Didžiu- 
lė garbė pažinoti Keitę Blekvel... 

„Velniai rautų! — suzvimbė Keitės galvoje. - Niekas manęs 
nepažįsta! Giria, lyg būčiau šventoji! Ką pasakytų visi šie žmo- 
nės, jei sužinotų, kokia iš tikrųjų ta Keitė Blekvel?! Girto va- 
gies pradėta ir pavogta tiesiog iš lopšio! Parodyčiau jiems ran- 
dus nuo kulkų, ką tada pasakytų?“ 

Keitė pažvelgė į žmogų, kuris kadaise mėgino ją nužudyti... 
Žvilgsnis slydo toliau ir sustojo prie šešėlyje sėdėjusios moters 
su juodu vualiu. Gubernatoriaus balsas užgožė net griaustinio 
dundesį. Pagaliau jis baigė savo kalbą. Keitė atsistojo ir 
nužvelgė susirinkusius svečius. Sena moteris nustebino stipriu 
ir tvirtu balsu: 

— Nugyvenau daug daugiau nei jūs visi. Žinoma, jaunimas 
pagalvos, kad nėra čia kuo didžiuotis, bet esu laiminga, galė- 
dama šiandien matyti brangius draugus. Žinau, kad daugelis 
jūsų manęs pasveikinti važiavote iš tolimų kraštų, ir sunki ke- 
lionė jus išvargino. Bet negali reikalauti, kad visi būtų tokie 
energingi kaip aš! 

Ir čia visi prapliupo juoktis ir ploti. 

— Dėkoju, kad praskaidrinote mano gimtadienį atvažiuoda- 
mi čia. To niekada nepamiršiu! Dar kartą dėkoju. Norinčius 
pailsėti mielai palydėsiu į jų kambarius. Kitiems - šokiai di- 
džiojoje salėje. 

Kažkur vėl sugriaudėjo. 

— Siūlau pereiti į namą, tuoj pralėks mūsų garsusis ura- 
ganas. 


Puota baigėsi... Svečiai išsiskirstė, ir pagaliau Keitė pasiliko 
su savo vaiduokliais. Sėdėdama bibliotekoje, mintimis ji nu- 
skrido į praeitį ir netikėtai pajautė nerimą ir liūdesį. 

„Neliko nei vieno iš tų, kurie vadino mane tiesiog Keite. 
Visi išėjo“, - pagalvojo ji. 

Jos pasaulis pamažu traukėsi. 

Kažkas iš garsenybių, berods Longfelou, yra pasakęs: 

„Tamsybėje graudžiai šnara prisiminimų lapai“... 

Greit, labai greit ir ji įžengs į tą tamsą, bet ne-dabar. Dar 
anksti. 

„Aš privalau, turiu baigti patį svarbiausią mano gyvenime 
darbą, - mintimis Keitė tikino savo mirusį vyrą. - Pakentėk, 
Deividai. Greit būsim kartu...“ 

— Močiute! 

Keitė atsimerkė. Kambaryje susirinko visi giminaičiai. 
Atidžiai ji nužvelgė kiekvieną šaltu, bejausmiu lyg Rentgeno 
spindulys žvilgsniu. | š 

„„Mano šeima, — pagalvojo ji. - Mano nemirtingumas. Zu- 
dikas, išgama ir beprotis. Šeimos narių kaulai spintoje. Gėdin- 
gos Blekvelų šeimos paslaptys... Kuo pasibaigs vilčių, skausmo 
ir kančių metai?“ . 

— Blogai jautiesi, močiute? — sunerimusi paklausė anūkė. 

— Truputį pavargau, mažumėlę ir tiek. Turbūt reikia pailsėti. 

Keitė atsistojo, pasuko laiptų link, ir staiga kurtinančiai sug- 
riaudėjo perkūnas, ir į langus lyg iš kulkosvaidžio ėmė barbenti 
lietus. Visa šeima žvelgė, kaip laiptais į viršų kyla mažutė, 
išdidaus stoto moteris. 

Tvykstelėjo žaibas, po sekundės trenkė griaustinis. 

Keitė Blekvel,atsisuko, pažvelgė iš viršaus į apačioje tebe- 
stovinčius žmones ir prakalbo keistu, ir amžių glūdumos neti- 
kėtai sugrįžusiu protėvių akcentu: 

— Pietų Afrikoje tokius uraganus perkūnijomis vadina. 

Praeitis ir dabartis vėl susipynė; sena moteris, lydima pažįs- 
tamų, mielų šešėlių, lėtai ėjo koridoriumi į miegamąjį. 


Pirmoji knyga 
DŽEIMIS 


1883-1906 metai 
1 dalis 


—Tikra audra, - paskelbė Džeimis Makgregoras. - Prisiekiu! 
— Vaikystėje jis buvo pripratęs prie smarkių šiaurinės Škotijos 
uraganų, bet tokio gyvenime dar nebuvo matęs. 

Staiga žydras pusiaudienio dangus aptemo nuo smėlio stul- 
pų ir akimirksniu virto naktis. Pro dulkių miglą plykstelėdavo 
ugnies strėlės ir tuoj pat kurtinančiai sugriaudėdavo. 

Dangus raudojo, lietaus čiurkšlės negailestingai beldė į 
skardinius namų stogus; purvinas Klipdrifto gatves užplūdo ru- 
das vanduo. Griaustinio trenksmas priminė patrankų kanonadą, 
lyg įpykę dievai būtų stoję į nesibaigiantį mūšį. 

Džeimis Makgregoras vos suspėjo atšokti, laiku pastebėjęs, 
kad nedegtų plytų namelis virto beformiais molio grumstais ir 
čia pat subyrėjo. Apstulbęs jaunuolis tik papurtė galva, supras- 
damas, kad po tokios nelaimės iš Klipdrifto neliks nieko. 

Apskritai Klipdriftas nebuvo tikras miestas. Abipus Valio 
upės krantų chaotiškai grūdosi palapinės, lūšnos ir furgonai, 
kuriuose gyveno iš visų pasaulio kraštų sulėkę fanatikai, atvi- 
lioti į Pietų Afriką vienos aistros, vienos beprotiškos idėjos — 
surasti deimantų. 

Vienas iš tų fanatikų buvo Džeimis Makgregoras. Jam ką 
tik sukako aštuoniolika. Simpatiškas aukštas jaunuolis, švie- 
siaplaukis, stulbinančiai gražiomis, šviesiai pilkomis akimis, 
spindinčiomis nuoširdumu ir ryžtu ateiti pagalbon. Pykčio jo 
charakteryje nebuvo nė lašo, o optimizmo būtų užtekę dar de- 
šimčiai Žmonių. 

Džeimis nukeliavo beveik aštuonis tūkstančius mylių: nuo 


: 


savo tėvo fermos Šiaurės Škotijoje iki Edinburgo, Londono, 
Keiptauno ir pagaliau pasiekė Klipdriftą. Lengvai jis atsisakė 
savo dalies fermoje, kurioje dirbo kartu su tėvu ir broliais, bet 
visai nesigailėjo — žinojo, kad jo laukia nepalyginamai didesni 
turtai. Svajodamas apie brangenybes, jaunuolis paliko saugų, 
ramų gyvenimą ir atsidūrė šitame, Dievo užmirštame kampely- 
je. Džeimis nesipurtė juodo darbo, bet vienodas, varginantis 
triūsas mažytėje fermoje neatnešdavo jokio pelno. 

Visa šeima: tėvai, Džeimio broliai, sesuo Merė ir jis pats 
lenkė nugaras nuo aušros iki sutemų, bet iš vargo taip ir neiš- 
brido. Kartą Džeimis papuolė į Edinburgo mugę ir nuo tada ne- 
begalėjo pamiršti, kokių tik stebuklingų dalykų gali nusipirkti, 
jei kišenėje skamba pinigėliai. Gerai turtuoliams! Net jei kuris 
ir susirgdavo — prašom - geriausi gydytojai! Visi Džeimio drau- 
gai ir kaimynai gyveno varganai ir mirdavo nuskurdę. 

Jis atsiminė, kaip, pirmąkart išgirdęs apie deimantus Pietų 
Afrikoje, susijaudino. Ten buvo rastas pats didžiausias deiman- 
tas pasaulyje — tiesiog gulėjo smėlyje, po kojomis; tuomet visa 
šalis pasirodė didžiule brangenybių skrynia, tik ir laukiančia, 
kad kas atidarytų. 

Šeštadienio vakarą, po vakarienės, „giminaičiams Džeimis 
papasakojo, ką nusprendęs. Visa šeima sėdėjo varganoje, 
neobliuotomis lentomis išmuštoje virtuvėje, ir jaunuolis droviai, 
bet kartu išdidžiai pareiškė: 

— Kitą savaitę vykstu į Pietų Afriką ieškoti deimantų. 

Penkios poros akių įsistebeilijo į Džeimį, lyg šis būtų išpro- 
tėjęs. 

— Susiruošei bastytis po pasaulį ir deimantų ieškoti? — pak- 
lausė tėvas. — Tau turbūt pasimaišė. Visa tai tik pasakėlės kvai- 
liams, velnio pinklės, atitraukiančios žmogų nuo tikro darbo.- 
O iš kur gausi pinigų kelionei? — įsiterpė brolis Janas. —- Juk 
nieko neturi, o ten — pasaulio pakraštys. 

— Būtų pinigų, — prieštaravo Džeimis, — ir deimantų ieškoti 
nereikėtų! Ten susirinks visi vargšai, ir aš ne geresnis. Juk turiu 
galvą ir stiprias rankas. Neprapulsiu. 

— Enė Kord labai nuliūs, — atsiduso sesuo Merė. - Ji tikėjo- 
si, kad kada nors tu ją vesi. 

Džeimis dievino seserį. Ji buvo vyresnė septyneriais metais. 
Nors buvo dvidešimt ketverių — atrodė kaip keturiasdešimtmetė 
ir niekada gyvenime neturėjo puikios. suknelės. Džeimis prisie- 
kė sau padaryti viską, kad tik Merė būtų laiminga. 

Motina tylomis paėmė dar garuojančios košės dubenį ir 
žengė prie metalinės kriauklės. Naktį ji priėjo prie Džeimio lo- 
vos, švelniai palietė jo petį, ir jaunuolis pajuto kūną užplūdusią 
Jėgą. 

— Elkis, kaip žinai, sūneli. Nežinau, ar ten yra deimantų, bet 
jei yra — tu juos surasi. 

Ji ištiesė Džeimiui nutrintą odinę piniginę. 

— Sutaupiau keletą svarų. Kitiems nebūtina žinoti. Telaimi- 
na tave Dievas, Džeimi! 

Su penkiasdešimčia svarų kišenėje jaunuolis išsiruošė į 
Edinburgą. 

Ilga, sunki kelionė į Pietų Afriką truko beveik metus. Tre- 
čios klasės Edinburgo restorane Džeimis įsidarbino padavėju ir 
dirbo, kol prie turimų pinigų pridūrė dar penkiasdešimt. Nu- 
vykęs į Londoną, jis apstulbo miesto didumu, didžiulėmis mi- 
niomis, triukšmu ir arkliais kinkytais omnibusais, riedančiais 
neįtikėtinu greičiu — penkias mylias per valandą. Gatvės buvo 
pilnos dviaukščių karietų, kuriose sėdėjo Žavingos moterys su 
didžiulėmis skrybėlaitėmis ir šilkinėmis sukniomis. Net išsi- 
žiojęs Džeimis stebėjo, kaip tos dangiškos būtybės išplasnoda- 
vo iš karietų ir žengdavo į prabangias parduotuves, kurių vitri- 
nos stulbino- sidabru, indais, brangiais papuošalais, kailiais ir 
sukniomis. 

Gan greitai Fytsrojaus gatvėje jis susirado pigų kambarį, 
patį pigiausią — dešimt pesų per savaitę. Kiauras dienas jis 
praleisdavo uoste, klausinėdamas apie laivą į Pietų Afriką, o 
vakarais bastėsi po miestą, be paliovos grožėdamasis neregėtais 
stebuklais. | 

Kartą jis išvydo Edvardą, Velso princą, per šonines duris 
ėjusį į restoraną, netoli Kovent Gardeno; už parankės jis vedėsi 
nuostabią nepažįstamąją su didžiule skrybėlaite, ir Džeimis 
įsivaizdavo, kaip ta skrybėlaitė tiktų jo seseriai. 

Jaunuolis nuėjo į koncertą Krištoliniuose rūmuose, specia- 
liai Pasaulinei parodai pastatytuose 185 1-aisiais, nusipirko bi- 
lietus į Driuri Lein, o per pertrauką prasmuko į stebuklingą tea- 
trą — vienintelį Anglijoje su elektros apšvietimu. Tiesa, kai ku- 
riose gatvėse jau buvo įrengti elektros žibintai, Džeimis net gir- 
dėjo apie tokius telefono aparatus, kuriais žmonės gali susikal- 
bėti būdami toli vienas nuo kito. 

Regis, ateitis turėjo būti šviesi. Bet nepaisant visų naujovių 
ir išorinio blizgesio Anglija vėl atsidūrė sunkioje ekonominėje 

krizėje. Gatvės buvo pilnos badaujančių bedarbių; kiekvieną 
dieną kas nors pešėsi, protestavo, streikavo. Džeimis troško tik 
vieno: kuo greičiau išvykti iš Londono ir pradėti naują gyven- 
imą — be vargo ir skurdo. 

Kitą dieną jam pavyko įsitaisyti padavėju „Jolmer Kesl“ 
garlaivyje, plaukiančiame į Keiptauną. 

Kelionė truko apie tris savaites; dukart laivas stojo pasipil- 
dyti anglies atsargų Madeiroje ir Šventosios Elenos saloje. Oras 
buvo siaubingas, pūtė ledinis vėjas, sunkios bangos daužėsi į 
bortus, o Džeimis, nespėjęs Londono uoste žengti į denį, iškart 
susirgo jūros liga. Bet rankų jis nenuleido — kiekviena diena jį 
artino prie išsvajotojo krašto. Netoli ekvatoriaus oras staiga pa- 
sikeitė, žiema stebuklingai virto vasara. Kuo arčiau buvo Afri- 
ka, tuo karštesnės ir tvankesnės buvo ir dienos, ir naktys. 

Auštant „Jomer Kesl“ pasiekė Keiptauną. 

Prieš patekant saulei Džeimis išėjo į denį ir grožėjosi, kaip 
kylantis rytinis rūkas atidengia nuostabų miesto paveikslą. 

Kelionė baigėsi. 

Tik į krantą nuleido laiptelius, prieplaukon plūstelėjo minia 
keisčiausių Žmonių: miesto viešbučių pasiuntiniai, visų odos 
spalvų vyrai — juodi, geltoni, rudi, raudoni — ir visi siūlėsi pa- 
nešti krovinius. Berniūkščiai, visur šmižinėjantys su laikraš- 
čiais, vaisiais ir saldumynais, keleivius kviečiantys vežikai me- 
tisai, gatvės prekeiviai ir alkoholio pardavėjai tiesiog iš vežimų 
garsiai gyrė savo prekes. Ore kabėjo riebių, juodų musių ka- 
muoliai. Jūreiviai ir nešikai brovėsi pro minią, o keleiviai ne- 
suspėdami paskui stengėsi nepaleisti iš akių savo bagažo. Ka- 
raliavo chaosas, girdėjosi nesuprantama kalba. Vietinių gyven- 
tojų kalbos Džeimis visiškai nesuprato. Apskritai Keiptaunas 
nebuvo panašus į jokį matytą miestą. Dviejų vienodų pastatų 
čia negalėjai rasti. Prie didelio dviaukščio mūrinio sandėlio bu- 
vo prilipdyta skurdi valgyklėlė iš skardos, čia pat juvelyro par- 
duotuvė su nuostabiomis vitrinomis, o šalia — miniatiūrinė 
tabako krautuvėlė. 

Išsižiojęs Džeimis stebėjo praeivius: negras languotomis 
škotiškomis kelnėmis ir maišu su iškirptomis galvai ir rankoms 
skylėmis žingsniavo su dviem kiniečiais, apsivilkusiais mėly- 
nus chalatus; po šiaudinėmis skrybėlėmis galėjai pastebėti 
kruopščiai surištas ilgas kasas. Plačiapečiai, raudonveidžiai 
fermeriai, saulės išblukintais plaukais, stoviniavo prie prekėmis 
nukrautų vežimų. Beveik visi vyrai mūvėjo kelnes, vilkėjo rudo 

velveto liemenes, ant galvos —- minkšto fetro plačiabrylės skrybė- 
lės, dantyse — ilgos molinės pypkės. Moterys vilkėjo juodai, nuo 
tamsaus šilko didžiulių galvos apdangalų krito tankūs vualiai. 
Persės skalbėjos su dideliais purvinų rūbų ryšuliais ant galvų 
abejingai praeidavo pro uniformuotus ir šalmuotus kareivius. 

Reginys išties buvo spalvingas. Pirmas Džeimio rūpestis 
buvo susirasti nebrangų kambarėlį su baldais, kurį jam reko- 
mendavo vienas jūreivis. Šeimininkė buvo žemaūgė, stambi, 
solidaus amžiaus moteris, našlė. Nužvelgusi Džeimį, ji nusišyp- 
sojo ir kažko paklausė. 

— Atleiskit, — nuraudęs išmykė jaunuolis, — aš nesupratau. 

— Tu anglas, taip? Atvykai aukso ieškoti? Deimantų? 

— Taip, ponia, būtent deimantų. 

Įsitempusi jį į koridori, ji užtrenkė duris. 

— Tau patiks, pamatysi. Čia visi patogumai, kokių tik jau- 
nam žmogui reikia. 

Džeimį apėmė siaubas, ar tik į išvardintų paslaugų sąrašą 
neįeina pačios našlės nuolankumas; jis vylėsi, kad taip neatsi- 
tiks. 

— Aš — ponia Venster, — koketiškai ištarė ji, — bet draugai va- 
dina mane Didi. 

Ir plačiai nusišypsojo, rodydama auksinį priekinį dantį. 

— Jaučiu, kad susidraugausime. Prašykite, ko tik norite. 

— Dėkoju, jūs labai maloni, — linktelėjo Džeimis. — Gal žŽi- 
note, kur galima gauti miesto planą? 

Gavęs planą, Džeimis bastėsi gatvėmis, susižavėjęs ap- 
žiūrinėjo turtuolių kvartalus, kruopščiai nutinkuotus dviaukš- 
čius pastatus, žvalgėsi po priemiesčius, po to, griūdamas iš nuo- 
vargio, aplipęs vazbdžiais vilko kojas namo. | 

Didžiulių, dūzgiančių juodų musių buvo visur, ir sugrįžęs į 
kambarį, Džeimis aptiko dar vieną pulkelį. 

Tamsi krutanti masė dengė sienas, stalą ir patalus. Teko eiti 
pas šeimininkę. 

— Ponia Venster, gal kaip nors pavyktų išvaikyti muses iš 
mano kambario? Jos... 

Šmaikščiai nusijuokusi, šeimininkė grybštelėjo Džeimiui 
skruostą. 

— Nieko, mažyli, laikui bėgant, visi pripranta. Pamatysi. 


Keiptauno kanalizacija buvo tiesiog pasibjaurėtina. Saulei 
nusileidus, miestą pritvindydavo šlykštus, tirštas dvokas. 

Džeimis aptiko, kad ir tai gali iškęsti. Be to, jam reikėjo pinigų, 
be kurių keliauti į deimantų kasyklas būtų didžiausia kvailystė. 
„Visi perspėdavo, kad ten be pinigų ir žingsnio nežengsi. 

Antrąją dieną Keiptaune Džeimis vienoje firmoje gavo 
prekių vežiko darbą, trečiąją — įsitaisė plauti indų restorane. 
Valgė jis maisto likučius, bet net pasiilgęs naminio motinos 
viralo, nesiskundė — aukodamas sveikatą, stengėsi kuo daugiau 
sutaupyti ir kuo greičiau nusigauti iki pasakiškojo lobyno. 
Džeimis nusprendė, ir dabar niekas nebegalėjo jo sustabdyti: 
nei varginantis darbas, nei dvokiantis oras, nei musių debesys. 
Šitam svetimam mieste jaunuolis jautėsi vienišas ir nelaimin- 
gas, nors ir nemėgo triukšmingų draugijų, dabar kaip niekad 
troško bendrauti. Pagaliau išaušo ta diena, kai Džeimiui pavyko 
susitaupyti didžiulę sumą — du šimtus svarų. Atėjo metas palikti 
miestą ir vykti brangakmenių ieškoti. 

Bilietus į furgonus, vežusius keleivius į Klipdrifto deimantų 
kasyklas, reikėdavo užsisakyti iš anksto, prieplaukoje, mažyčia- 
me namiūkštyje įsikūrusioje transporto agentūroje. Kai septintą 
valandą ryto Džeimis ten nuvyko, patalpoje buvo prisigrūdę 
tiek žmonių, kad nebuvo įmanoma įeiti. Simtai laimės ieško- 
tojų, atvykusių iš Rusijos, Amerikos, Vokietijos, Australijos ir 
Anglijos, grūmėsi eilėje į furgonus. Jie keikėsi įvairiausiomis 
kalbomis, šaukė, aimanavo ir meldė apstulbusių kasininkų su- 
rasti nors vieną laisvą vietelę. Džeimis pastebėjo, kaip augalo- 
tas airis, neįstengdamas per minią pasiekti išėjimo, kumščiais 
skynėsi sau kelią. 

— Atleiskite, — paklausė jaunuolis, — gal žinote, kas ten vyksta? 

— Nieko, - susierzinęs suurzgė tas. — Pardavė visus bilietus, 
dabar šešias savaites teks laukti. 

Pastebėjęs, kad Džeimis labai nusiminė, airis pridūrė: 

— Tai dar nieko, vaikine, bet prakeikti sukčiai iš žmogaus po 
šešiasdešimt svarų nuplėšia. 

Tokia suma Džeimiui buvo neįkandama. 

— Nejaugi nėra jokio kito būdo pasiekti kasyklas? 

— Netgi du! Pėsčiomis arba olandų ekspresu. 

— Kokiu ekspresu? 

— Jaučiais kinkytas furgonas. Greitis - dvi mylios per valan- 
dą. Kol pasieksi tas vietas, nebus likę nei vieno deimanto. 

Džeimis Makgregoras neturėjo nė menkiausio noro sėdėti 
Keiptaune ir laukti, kol deimantų kasyklos ištuštės. Visą rytą jis 
ieškojo išeities — pusiaudienį pavyko. 

Eidamas pro arklidę, jaunuolis pastebėjo iškabą „Paštas“ ir, 
pagautas impulso, žengė per slenkstį. Erdvioje patalpoje buvo 
tik vienas žmogelis, toks plonytis, jog rodės, kad tuoj kauleliai 
išlįs pro šonus. Į dviaukštę karietą jis krovė maišus. Sekundę 
pastovėjęs, Džeimis ryžosi užkalbinti nepažįstamąjį. 

— Atleiskite, ar tik ne jūs siunčiate paštą į Klipdriftą? 

— Aš. Kaip tik ruošiuosi. 

Viltis sušildė jaunuolio širdį. 

— O keleivius imate? 

— Kartais. 

Paštininkas atsitraukė nuo darbo ir nužvelgė Džeimį: 

— Kiek tau metų? 

Keistas klausimas. Džeimis gūžtelėjo pečiais. 

— Aštuoniolika. O ką? 

— Jei daugiau kaip dvidešimt vieneri — neimame. Sveikata 
gera? 

Blogiau nebus. 

— Taip, pone. 

Liesas žmogelis išsitiesė. 

— Manau, tiksi. Išvykstame po valandos. Mokestis —- dvide- 
šimt svarų. 

Džeimis negalėjo patikėti sėkme. 

— Tai gerai. Eisiu susikrausiu lagaminą ir ... 

— Jokių lagaminų. Prigriebk marškinius ir dantų šepetėlį. 

Džeimis atidžiai pažvelgė į mažytį grubiai sukaltą vežimą. 
Beveik visą erdvę užėmė maišai su paštu ir tik už vežiko nuga- 
ros buvo šiek tiek vietos, tiesa, norint tilpti reikėtų labai nepato- 
giai susiraityti. Regis, laukė sunki kelionė. 

— Susitarėm! — garsiai ištarė jaunuolis. —- Einu marškinių. 

Kai Džeimis sugrįžo, vežikas jau kinkė arklį. Prie vežimo 
stovėjo du stiprūs vyrukai: vienas žemaūgis brunetas, kitas — 
aukštas šviesiaplaukis švedas. Abu teikė vežikui pinigus: 

„—- Palaukit! - įsiterpė Džeimis. — Pats pasakėte, kad mane 
imate. 

— Visus paimsiu, - linktelėjo jis. - Lipkite! 

— Visus tris?! 

— Aišku. 

Džeimis neįsivaizdavo, kaip visi trys sutilps tokiame maža- 
me ekipaže, bet pasilikti taip pat neketino. Priėjęs prie kitų ke- 
leivių, jis prisistatė. 

— Jolekas, - linktelėjo tamsiaplaukis. 

** — Pedersenas, - prisistatė švedas. 

— Mums pasisekė, tiesa? Gerai, kad ne visi Žino, jog ir taip 
galima keliauti, - sušuko Džeimis. 

— Ne, Makgregorai, visi apie tai seniai žino, - gūžtelėjo pe- 
čiais Pedersenas, — tik ne kiekvienas tam ryšis, nebent koks 
viskuo nusivylęs. 

Džeimis nespėjo švedo paklausti, ką šis norėjo pasakyti, kai 
vežikas paragino juos sėstis. Trys vyriškiai vos ne vos sulindo į 
vežimą: kojas suraitė, nugaras įrėmė į medinį vežiko atlošą. 
Džeimiui kliuvo vieta per vidurį. Nei pajudėti, nei giliai įkvėpti, 
bet jis vis tikino save, kad tai dar ne blogiausia. 

— Laikykis! — išdainavo vežikas, ir po akimirksnio jie bil- 
dėjo Keiptauno gatvėmis į Klipdriftą — išsvajotąją deimantų 
žemę. 

Jaučiais kinkytų furgonų keleiviams pasisekė — vietos buvo 
daug, brezentiniai tentai gelbėjo nuo deginančios saulės. Kiek- 
viename furgone tilpo dvylika žmonių, sustoję jie galėjo papie- 
tauti ir pailsėti. Kelionė truko dešimt dienų. Pašto ekipažai — vi- 
sai kas kita. Jie išvis nestodavo, nebent pasikeisti arklių ar ve- 
žiko. Keturios paros beprotiško bildėjimo prastais keliais bet ką 
galėjo numarinti. 

Sukandęs dantis, Džeimis meldėsi, kad greičiau ateitų nak- 
tis. Iki ryto jis pailsės, užkąs ir vėl galės leistis beprotiškon ke- 
lionėn. Bet vakare ekipažas sustojo tik dešimčiai minučių. Pa- 
kinkė kitą arklį, vadeles perėmė keistuolis vežikas, ir vėl jie nu- 
dardėjo siaubingu greičiu. 

— Kodėl nesustojome pailsėti? — paklausė Džeimis. 

— Jokių sustojimų, — burbtelėjo vežikas. — Čia pašto karieta, 
pone, reikia skubėti. Koks ten poilsis. 

Nesustodami jie važiavo visą naktų. Nuo pastovaus kratymo 
Džeimio kūną nusėjo mėlynės. Jis mirtinai pavargo ir kai tik 
pavykdavo snūstelėti, vėl supurtydavo. Net kojų nebuvo kur 
ištiesti, o iš šonų negailestingai spaudė kaimynai. Tuščias pilvas 
burzgė, raumenis maudė. Džeimis supratimo neturėjo, kada pa- 
galiau jie sustos ir galės pavalgyti. Reikėjo įveikti šešis šimtus 
mylių, ir Džeimis Makgregoras abejojo, ar iki kelionės pabai- 
gos liks gyvas. 

Antrai parai baigiantis, kančios tapo nepakeliamos. Džei- 
mio pakeleiviai taip nusibaigė, kad net skųstis nebeturėjo jėgų. 
Dabar jaunuolis suprato, kodėl vežikas sutiko imtis tik jaunus ir 
sveikus keleivius. 

Kitą rytą jie pasiekė Didįjį Karus, nuo čia prasidėjo tikra 
dykuma. Prieš akis atsivėrė neaprėpiami, negailestingos saulės 
deginami plotai. Dulkės, karštis ir vabzdžiai keliautojus tiesiog 
smaugė. Kartais pro murziną rūkelį Džeimis pastebėdavo lėtai 
slenkančias žmonių grupes, raitelius, dvidešimčia jaučių kinky- 
tus furgonus; šaukdami ir mojuodami ilgais odiniais botagais, 
varovai skubino vos pasivelkančius gyvulius. Didžiuliai veži- 
mai buvo prikrauti tūkstančius svarų vertų prekių: darbo įran- 
kių, produktų, palapinių, krosnelių, miltų, anglies, žibalinių 
lempų, kavos ir ryžių, cukraus ir vyno, antklodžių ir žvakių, 
viskio ir avalynės. Apleistas Klipdrifto darbininkų gyvenvietes 
ir civilizaciją, kurioje galėjai išgyventi, siejo tik šis kelias. 

Kai pašto ekipažas persikėlė per Oranžinę upę, nykų, negy- 
vą dykumos vaizdą pakeitė akiai mielesnis peizažas: daugiau 
augmenijos, žalumos. 

„Privalau tai ištverti, —- bukai kartojo sau Džeimis, — pri- 
valau“. 

Ir jo iškankintą širdį vėl aplankė baikšti viltis. 

Praleidę kelionėje keturias siaubingas paras, pagaliau jie 
pasiekė Klipdrifto apylinkes. 

Be abejo, Džeimis Makgregoras nebežinojo, ko laukti, bet 
peizažas, atsivėręs prieš iškankintojo akis, buvo tiesiog neįtikė- 
tinas. Didžiulėje Klipdrifto teritorijoje, palei siauras gatveles ir 
Valio upės krantus buvo prigrūsta palapinių ir furgonų. Klip- 
drifto centre, medinėse ir skardinėse palūšėse veikė parduotu- 
vės, užkandinės, biliardinės, deimantų supirktuvės ir net advo- 
katų kontoros. 

Kampe stovėjo varganas „Rojal Ark“ viešbutis: ilga virtinė 
kambarių be langų. Išsiropštęs iš vežimo, Džeimis krito kaip 
pakirstas, nutirpusios kojos neklausė. Galva sukosi, prieš akis 
viskas liejosi. Pagaliau sukaupęs visas jėgas, jis atsistojo ir 
braudamasis pro triukšmingą darbininkų minią nuklibinkščiavo 
į viešbutį. Jam atiteko mažytis, tvankus, pilnas musių kam- 
barys. Bet ten buvo čiužinys! Net nenusirengęs Džeimis griuvo 
ir tuoj pat užmigo. Pramiegojęs aštuoniolika valandų, jis atsibu- 
do jausdamas skausmą visame kūne ir negalėdamas pajudinti 
nei rankos, nei kojos. Bet jaunuolio nuotaika buvo pergalinga. 

— Aš čia! Aš tai pasiekiau! — suokė širdy. 

Mirdamas iš alkio, Džeimis išėjo ieškoti maisto. Viešbutis 
tokios laimės nesuteikė, bet per gatvę buvo mažytis, žmonių 
pilnas restoranėlis. Įsitaisęs, jis godžiai puolė kimšti keptą žuvį, 

avieną ir sirupu šlakstytas spurgas. Bet štai ilgai apsiėjęs be 
maisto skrandis kažko ėmė spyriotis, ir Džeimis nusprendė 
pailsėti ir apsidairyti aplinkui. Prie kitų staliukų sėdėję žmonės 
aistringai aptarinėjo pačią svarbiausią, visus dominusią temą — 
deimantus. 

— .„ Houptaune dar įmanoma šį tą surasti, bet pagrindiniai 
lobynai — Niuraše, pamatysite... 

— ... Kimberlije daugiau žmonių negu Joburge. 

— ... Girdėjote, kas praeitą savaitę įvyko Djutispeine? Sako, 
ten deimantų daugiau nei įmanoma išsinešti! 

— Ir Kristianoje jų rado. Rytoj ten važiuosiu. 

Tai tiesa. Čia pilna deimantų! Jaunuolis taip susijaudino, 
kad vos kavą galėjo pabaigti. Sąskaita Džeimį tiesiog apstulbi- 
no — du svarai trys pensai tik už vienus pietus! 

— Matyt, teks taupyti! — nusprendė jis, eidamas siaura 
triukšminga gatvele. Už nugaros pasigirdo pažįstamas balsas. 

— Vis dar tikitės praturtėti, Makgregorai? 

Džeimis atsisuko. Tai buvo Pedersenas, tas pats švedas, su 
kuriuo jis važiavo. 

— Be abejo, - atsakė Džeimis. 

— Tuomet eime deimantų ieškoti. Mums ten! — Pedersenas 
parodė į Valio upės pusę. 

Jie nužingsniavo. 

Klipdriftas buvo slėnyje, apsuptame kalvų ir išdegintame 
saulės: nei žolės lopinėlio, nei krūmelio, nei medelio. Per dul- 
kių kamuolius negalėjai kvėpuoti. Upė tekėjo tik už ketvirčio 
mylios. Šimtai darbininkų rausėsi purve: vieni ieškojo dei- 
mantų, kiti ant grubiai sukaltų stalų rūšiavo akmenis. Įranga bu- 
vo pati įvairiausia: nuo modernių grunto plovimo mašinų iki se- 
nų skardinių ir kibirų. Vyrai, visi kaip vienas, įdegę, nesiskutę, 
vilkėjo išblukusius, nubrizgusius kartūninius marškinius, mū- 
vėjo velveto kelnes, avėjo guminius batus, ant galvų — plačia- 
brylės fetro skrybėlės arba kamštiniai šalmai. Kiekvienas ant 
liemens segėjo platų odinį diržą su kišenėlėmis pinigams arba 
deimantams. 

Priėję pakrantę, Džeimis ir Pedersenas pamatė, kaip vienas 
berniūkštis su vyresniu vyriškiu traukė iš žemės didžiulį granito 
luitą, norėdami pamatyti, kas po juo. Netoliese kita grupelė py- 
lė žvyrą į vežimėlį ir vežė išplauti. Vienas darbininkų siūbavo 
lovį, o kitas pylė vandenį. Didesnis ant dugno likusius akmenis 
išversdavo ant stalo ir atidžiai apžiūrėdavo. 

— Pažiūrėjus, lyg ir nesunku, - šyptelėjo Džeimis. 

— Nesidžiaukite, Makgregorai. Aš spėjau su kai kuo pasi- 
kalbėti. Manau, mus šauniai apkvailino. 

— Apie ką jūs? 

— Zinote, kiek čia suvažiavo tokių kaip mes, norinčių 
užsidirbti? Dvidešimt tūkstančių! Visiems, drauguži, deimantų 
neužteks. Net jei klodai iš tikrųjų tokie stebuklingi, vis tiek ne- 
verta rizikuoti. Vasarą kepintis saulėje, žiemą stipti iš šalčio, 
mirkti po lietum ir stengtis likti gyvam tose dulkėse ir smarvėje. 
Nei vonios, nei švaraus patalo, net normalaus tualeto nėra šia- 
me prakeiktame miesčiūkštyje! Kiekvieną savaitę Valio upėje 
kas nors nuskęsta. Zinoma, pasitaiko ir nelaimingų atsitikimų, 
bet girdėjau, kad vis dažniau koks viltį praradęs vargšas šitaip 
pabaigia dienas. Nesuprantu, kaip šie žmonės gali čia ištverti. 

— O aš suprantu, - linktelėjo Džeimis, žvelgdamas į besi- 
šypsantį berniūkštį, radusį deimantą. 

Bet pakeliui į miestą Džeimiui teko pripažinti, kad Peder- 
senas buvo teisus. Visur voliojosi nugaišę jaučiai, avys, ožkos, 
po svilinančia saule iro dvėselėna. Smarvė siaubinga. 

— Ir ką ruošiesi daryti? — šnairuodamas paklausė Peder- 
senas. 

— Gauti kokios nors įrangos. 

Pačiame miesto centre buvo krautuvė. Ant surūdijusios 
skardinės iškabos vos galėjai įskaityti saulėje išblukusius Žo- 
džius: 

„Solomonas van der Mervas. Įvairios prekės“. 

Aukštas juodaodis vaikinas prie įėjimo krovė furgoną. 
Džeimiui pasirodė, kad gražesnio vyro jis gyvenime nėra ma- 
tęs. Plačiapetis, raumeningas, giliomis juodomis akimis, erelio 
nosimi ir išdidžiu profiliu. Jis švytėjo ramybe ir kilnumu. 

Lengvai užsimetęs ant pečių sunkią medinę dėžę, negras 
vos neparpuolė, užlipęs ant kopūsto lapo. Instinktyviai Džeimis 
ištiesė ranką, kad šis neparvirstų, bet juodaodis lyg niekur nie- 
ko, tylėdamas nuėjo į krautuvę. Netoliese kinkęs mulą darbi- 
ninkas nusispjovė ir piktai paaiškino: 

— Tai Benda iš barolongų genties. Dirba ponui van der Mer- 
vui. Nesuprantu, kodėl jis laiko tą juodaodį storžievį. Tokie 
kaip jis galvoja, kad protingesnių pasaulyje nerasi! 

Krautuvėje buvo tamsu ir vėsu, ir Džeimis traukdamas eg- 
zotiškus aromatus su palengvėjimu atsiduso. Atrodė, kad len- 
tynose nebuvo net lafsvo plyšelio — vien prekės. Jis lėtai apėjo 

krautuvę, apžiūrinėdamas žemdirbystės įrankius, pieno ir alaus 
butelius, sviesto luitus, cemento maišus, parako ir dinamito 
dėžes, porcelianinius indus, baldus, ginklus, dažus ir lakus, 
džiovintus vaisius, balnus ir pakinktus, muilą ir spiritą, plunks- 
nakočius ir popierių, cukrų, arbatą, tabaką ir cigarus... Keletas 
lentynų iki lubų buvo užgrūstos kartūniniais marškiniais, antk- 
lodėmis ir avalyne. Džeimis pagalvojo, kad šios krautuvės šei- 
mininkas turėtų būti labai turtingas. 

— Gal galiu jums padėti? — pasigirdo už nugaros švelnus 
balselis. 

Džeimis atsisuko ir akis į akį susidūrė su jaunute, kaip jam 
pasirodė, kokių penkiolikos metų mergaite, neįprastu mąsliu 
veidu ir rimtomis žaliomis akimis. Ant pečių krito tamsūs ban- 
guoti plaukai. Įsižiūrėjęs atidžiau, Džeimis nusprendė, kad jai 
tikriausiai apie šešiolika. 

— Aš darbininkas, — pareiškė jis, — noriu įsigyti įrangos. 

— Ko norėtumėte? 

Neaišku kodėl, bet Džeimis labai panoro patikti mergaitei. 

— Na... žinote... visa, kas įprasta. 

— Ko būtent iš to, kas įprasta, pone? — šelmiškai nusišypsojo ji. 

— Na... - mikčiojo Džeimis, - kastuvą. 

— Ir viskas? 

Džeimis suprato, kad mergaitė iš jo šaiposi, ir šyptelėjęs 
prisipažino: 

— Tiesą pasakius, aš čia naujokas ir visai nenutuokiu, ko rei- 
kia darbininkams. 

Mergaitė vėlmusišypsojo moteriškai, išmintingai. 

— Priklausys nuo to, ko ruošiatės ieškoti, pone... 

— Makgregoras. Džeimis Makgregoras. 

— Aš Margareta van der Merv, - atsakė ji, baikščiai žvilg- 
čiodama į vidines patalpas vedusias duris. 

— Malonu susipažinti, panele van der Merv. 

— Ką tik atvykote? 

— Taip. Vakar. Pašto ekipažu. 

— Nejaugi jūsų niekas neperspėjo? Būdave, kad žmonės ke- 
lionėje numirdavo! 

Jos akys rūsčiai blykstelėjo. 

— Neabejoju, — šyptelėjo Džeimis. - Bet aš gyvas ir sveikas, 
ačiū už rūpestį. 

— Ir ruošiatės gražių akmenėlių ieškoti? 

— Gražių akmenėlių! 

— Taip olandai deimantus vadina , - paaiškino Margareta. 

— Jūs olandė? 

— Taip, mes iš Olandijos. 

— O aš škotas. 

— Iš karto matyti, — linktelėjo mergaitė, vėl žvilgtelėjusi į 
krautuvės gilumą. 

— Cia pilna deimantų, pone Makgregorai, bet reikia žinoti, 
ko ieškai. Dauguma darbininkų to nesupranta ir renka, kas tik 
papuola. Jei trokštate praturtėti, turite surasti savo šaltinį. 

— Bet kaip? 

— Tikriausiai mano tėvas galėtę jums padėti. Jis viską žino. 
Palaukite, po valandos jis bus laisvas. 

— Aš būtinai grįšiu, - patikino Džeimis. — Ačiū, panele van 
der Merv. 

Jis vėl atsidūrė gatvėje, bet skausmų ir nuovargio nebejautė 
— tiesiog degė iš susijaudinimo. Jei Solomonas van der Mervas 
patars, kaip atrasti deimantų, jam būtinai pasiseks! Jis apšaus 
visus ir praturtės. 

Pajautęs, kaip gera, kai esi jaunas, sveikas ir tuoj būsi 
turtingas, jaunuolis garsiai nusijuokė. 

Pražygiavęs kalvą, biliardinę, keletą salonų, Džeimis susto- 
jo prie vargano pastato su užrašu „R. D. Mileris. Karštos ir 
šaltos vonios. Kiekvieną dieną nuo 6-šių iki 20-tos valandos. 
Patogi ir švari rūbinė“. 

Džeimis atsiminė, kad paskutinį kartą prausėsi laive ir tik- 
riausiai dabar labai nemaloniai kvepia. O juk namie, virtuvėje 
jis prausdavosi kiekvieną šeštadienį. Džeimis atsiduso ir nuėjo į 
pirtį. Viduje buvo dvi patalpos: vyrų ir moterų. Atvėręs duris su 
užrašu „vyrams“, Džeimis priėjo prie senyvo tarnautojo: 

— Kiek kainuos nusimaudyti? 

— 10 pensų už šaltą ir 15 už karštą vonią. 

Džeimis sudvejojo. -Po ilgos kėlionės būtų gerai karšta vo- 
nia! 

— Šaltą! - nusprendė jis. 

Negali sau leisti tokios prabangos kaip karšta vonia, juk 
reikia dar įrangą nusipirkti! 

Tarnautojas jam įteikė mažą gelsvo muilo gabalėlį ir nune- 
šiotą rankšluostį. 

— Cia, drauguži. 

Džeimis atsidūrė mažame kambariūkštyje, kuriame be me- 
talinės vonios daugiau nieko nebuvo. Tarnautojas šliūkštelėjo į 

vonią vandens. 
„ - Paruošta, pone. Rūbus galite pasikabinti štai ant tų kab- 
liukų. 

Palaukęs, kol jis išeis, Džeimis nusirengė. Apsižiūrėjęs pil- 
ką nuo purvo kūną, jis atsisėdo į vonią. Šalta! Sukandęs dantis, 
jaunuolis kruopščiai išsimuilino nuo galvos iki kojų. Kai paga- 
liau jis lipo, vanduo vonioje buvo juodas. Džeimis nusišluostė 
plonyčiu rankšluosčiu ir ėmė rengtis. Kelnės ir marškiniai nuo 
purvo buvo lyg mediniai. Pasibjaurėdamas jis apsivilko prakai- 
tuotus rūbus. Teks ką nors nusipirkti. Džeimis vėl prisiminė, 
kad pinigų beveik nebeliko. Jis vėl užsinorėjo valgyti. 

Išėjęs iš pirties ir prasibrovęs pro minią, Džeimis atsidūrė 
„„Sandaunerio“ salone, kur užsisakė alaus, avienos kotletų su 
pomidorais, dešros ir bulvių salotų. Godžiai rydamas, jis klau- 
sėsi pokalbių Auotrupų. 

— ... Girdėjau, netoli Kolsbergo rado dvidešimt dviejų ka- 
ratų akmenėlį! Zinok, jei ten rado deimantų, tai gali dar krūvą 
rasti... 

— ... Hebrone aptiko gyslą. Ir pats žadu ten vykti... 

— Tai kvailys! Tikri deimantai tik Oranžinėj upėj... 

Barzdotas lankytojas kartūno marškiniais be apykaklės ir 
velveto kelnėmis susimąstęs sukiojo rankose didelį bokalą 
degtinės. 

— Viską praradau Hebrone, — prisipažino jis padavėjui. — 
Reikia skubiai rasti akmenėlių. . 

Pilvotas, pliktelėjęs barmenas sulaužyta nosimi ir siauro- 
mis, skvarbiomis akytėmis skaniai nusikvatojo: 

— Velniai rautų, drauguži, akmenėlių visiems reikia. Ko ma- 
nai aš čia lindžiu?! Kai tik pinigų sutaupysiu, tuojau į Oranžinę 
upę dumsiu! 

Ir, pašluostęs stalą purvinu skuduru, pridūrė. 

— Bet galiu jums patarti, ką daryti, pone. Pakalbėkite su So- 
lomonu van der Mervu. Jam priklauso didžiulė krautuvė ir dar 
pusė miesto. 

— O kam jis man? 

— Jei patiksite seniui, galbūt jis aprūpins jus įranga. 

— Nejau? - nustebo barzdotis. - Kaip čia dabar? 

— Pats pažįstu keletą vyrukų, kuriems jis padėjo. Jūs dirbate 
— jis moka. Pelną dalinatės pusiau. 

Džeimis Makgregoras vos nepašoko susijaudinęs. Jis buvo 
įsitikinęs, kad dviejų šimtų penkiasdešimt svarų užteks įrangai 

nusipirkti, bet kainos Klipdrifte buvo tiesiog plėšikiškos. Jau 
van der Mervo krautuvėje Džeimis pastebėjo, kad šimtas svarų 
australietiškų miltų kainuoja penkis svarus, už cukraus svarą 
prašė penso, už alaus butelį - penkių, už kiaušinių tuziną - sep- 
tynių. Tokios išlaidos — ir pinigų nė kvapo, o juk namie galėjai 
metus pragyventi! Bet jei pavyks surasti turtuolį, tokį kaip van 
der Mervas... 

Paskubomis pabaigęs kotletus, Džeimis nurūko į parduo- 
tuvę. 

Solomonas van der Mervas, mažas žmogelis siauru veidu ir 
nutysusiais ūsais, stovėjo prie prekystalio ir iš medinės dėžės 
traukė šautuvus. Gelsvas veidas, mažulytės juodos akytės, nosis 
bulvytė ir suspaustos lūpos. 

„Tikriausiai dukra į mamą panaši“, — pagalvojo Džeimis ir 
kostelėjo. 

— Atleiskite. 

— Taip? — pakėlė akis žmogus. 

— Pone van der Mervai? Aš Džeimis Makgregoras, atvykau 
iš Škotijos ieškoti deimantų. 

— Taip? Ir ką gi? 

— Girdėjau, kad jūs kartais padedate darbininkams. 

— Nesąmonė! —- sumurmėjo van der Mervas. - Ir kas paleido 
tas kalbas! Padėk vienam kitam — tai tuoj Seniu Šalčiu ims va- 
dinti! 

— Man pavyko susitaupyti šimtą dvidešimt svarų, — rimtai 
ištarė Džeimis, — bet matau, kad su tokiais pinigais toli nenu- 
eisi. Galėčiau vykti ir su vienu kastuvu, bet, manau, labiau pasi- 
seks, jei turėsiu mulą ir padorią įrangą. 

Primerktos juodos akytės įdėmiai nužiūrinėjo jaunuolį. 

— Bet kodėl taip esi įsitikinęs, kad tikrai surasi deimantų? 

— Pravažiavau pusę pasaulio, pone van der Mervai, ir nesi- 
ruošiu grįžti, kol nepraturtėsiu. Jei man padėsite, neabejokite, 
pusė to, ką rasiu - jūsų. 

Kažką burbtelėjęs sau po nosimi, van der Mervas atsuko 
Džeimiui nugarą ir įniko į darbą. Nežinodamas, ką ir sakyti, 
jaunuolis trypčiojo vietoje. Netikėtas van der Mervo klausimas 
visiškai sutrikdė Džeimį. 

— Atvykote keleiviniu furgonu? 

— Ne, pone. Pašto ekipažu. 

Senis dar kartą įdėmiai nužvelgė jaunuolį, linktelėjo ir 
pagaliau ištarė: 

— Gerai, vėliau pakalbėsime. 
Tą patį vakarą, vakarieniaudami van der Mervų kambarė- 
lyje, jie viską aptarė. Toje pačioje patalpoje buvo ir virtuvė, ir 

svetainė, ir miegamasis. Tarp dviejų siaurų čiužinių kabėjo se- 
nučiukė užuolaida. Apatinė sienų dalis buvo sumūryta iš molio 
ir akmenų, o viršutinė iš kartoninių dėžučių. Pietų stalą atstojo 
dvi medinės dėžės ir ilga lenta. 

Džeimis tarė, kad toks žmogus su pinigais sunkiai išsiskiria. 

Šeimininko duktė, vis žvilgčiodama į tėvą, tylomis ruošė 
pietus, ir Džeimis negalėjo suprasti, ko mergaitė taip išsigan- 
dusi. 

Kai visi susėdo prie stalo, van der Mervas sukalbėjo trumpą 
maldą ir suskubo valgyti. Vakarienė buvo gana skurdi — nedi- 
delis gabalėlis keptos kiaulienos, trys virtos bulvės ir troškintų 
ropių puodas. 

Vyrai persimetė keliais žodžiais, o Margareta tylėjo. 

Po vakarienės van der Mervas patenkintas atsipūtė: 

— Ačiū, dukrele, viskas buvo labai skanu. — Ir tarė Džei- 
miui: - Pradėsim? 

— Taip, pone. 

Paėmęs nuo spintelės ilgą pypkę, van der Mervas prigrūdo 
ją maloniai kvepiančio tabako ir užsirūkė. Per dūmų kamuolį į 
Džeimį žvelgė dvi skvarbios akys. 

— Čia, Klipdrifte, darbininkai tikri kvailiai. Deimantų ne 
daug, o žmonių kiek nori. Visus metus gali nugarą lenkti, o rasti 
tik kelis nieko nevertus akmenėlius, supranti ? 

— Na... taip, žinoma. Bet ką gi daryti, pone? 

— Eiti pas grikuasus. 

Nieko nesupratęs Džeimis pažvelgė į olandą. 

— Tai afrikiečių gentis šalies šiaurėje. Štai jie ir randa dei- 
mantų — didžiulių, tikrų, kartais atneša man, o aš iškeičiu juos į 
prekes. 

Lyg koks sąmokslininkas olandas ėmė kalbėti tyliau: 

— Zinau, kur juos rasti. 

— Bet ir pats galite ten vykti, pone van der Mervai. 

— Ne, - atsiduso šis, — nėra kam krautuvės palikti. Čia tuoj 
viską išneštų. Jei rasiu sąžiningą žmogų, aprūpinsiu jį puikiau- 
sia įranga. | 

Jis giliai įtraukė dūmą ir pridūrė: 

— Parodysiu jam, kur tie deimantai. 

Džeimio širdis baikščiai suspurdėjo, jaunuolis net pašoko: 

— Pone van der Mervai! Aš - tas, kurio ieškote, patikėkite, 
pone, dieną naktį darbuosiuos. —- Džeimio balsas virpėjo iš susi- 
jaudinimo. —- Atnešiu jums tiek deimantų, kad net nesuskaičiuo- 
site! 

Ilgai, regis, amžinybę, van der Mervas žiūrėjo į Džeimį ir 
teištarė vieną Žodį: 

— Taip. 

Kitą rytą Džeimis pasirašė kontraktą. 

— Tuoj viską paaiškinsiu. Čia rašoma, kad pelną dalinsimės 
per pusę. Mes partneriai - mano pinigai, tavo darbas. 

Džeimis atidžiai pažvelgė į popierių, kuriame tarp gausybės 
neaiškių žodžių buvo parašyta suma - du svarai. 

— Kas čia, pone van der Mervai? - nustebo jis. 

— Tai reiškia, kad be pusės pelno kiekvieną savaitę tu gausi 
po du svarus. Nors esu įsitikinęs, kad akmenėlių ten yra, bet jei 
nieko nerasi, tai nors už darbą šį tą gausi. 

Olandas pasielgė tikrai sąžiningai. 

— Ačiū. Labai dėkoju, pone, — linktelėjo Džeimis, vos ne- 
puolęs glėbesčiuotis. 

— Na, o dabar reikia tave viskuo aprūpinti, - nutarė van der 
Mervas. 

Daiktus surinkti prireikė dviejų valandų. Džeimis gavo 
mažą palapinę, miegamąjį maišą, virtuvės reikmenis; du sietus, 
laužtuvą, du kastuvus, tris kibirus, baltinių ir porą "kojinių, ir 
dar kirvį, žiebtuvėlį, degtukų, keletą konservų dėželių, džiovin- 
tos mėsos, vaisių, cukraus, druskos ir kavos. Pagaliau viskas 
buvo suneršta. Juodaodis Benda padėjo Džeimiui susidėti daik- 
tus į kuprinę. Lyg nepastebėdama jaunuolio, Margareta aptarna- 
vo pirkėjus. 

Priėjo van der Mervas. 

— Lauke pririštas mulas. Benda padės jį išjudinti, - pareiškė 
olandas. 

Po to pasitikrino skaičių prirašytame popierėlyje: 

— Tu man skolingas dvidešimt svarų. 

— Ką? - apstulbęs paklausė Džeimis. — Bet juk tai sutarties 
dalis. Mes...- 

— Sutarties?! 

Van der Mervo veidas apsiniaukė iš pykčio. 

— Manai, kad viskas dykai ir dar du svarai per savaitę! Jei 
nori viską gauti nemokamai, žinok, ne ten papuolei! 

Jis ėmė kraustyti ryšulius. 

— Ne! —- suskubo Džeimis. — Prašau, pone van der Mervai. 
Aš... aš tiesipg nesupratau. Viskas gerai. Sumokėsiu. 

Išsiėmęs piniginę, jis padėjo ant prekystalio paskutines san- 
taupas. 

Van der Mervas abejojo. 

— Na, gerai, — suurzgė jis pagaliau, —- tarkim, tai mažytis 
nesusipratimas, taip? Mieste pilna sukčių. Atsargumas dar 
niekada nepakenkė. 

— Taip, pone, be abejo, — sutiko Džeimis. 

Iš tikrųjų jis taip jaudinosi, kad negalėjo visko suprasti. Ge- 
rai, kad olandas suteikė dar vieną galimybę. Van der Mervas iš 
kišenės išsitraukė mažytį, sulamdytą, ranka paišytą žemėlapį: 

— Deimantų ieškosi čia. Nuo čia į šiaurę, Magerdame, šiau- 
riniame Valio krante. 

Džeimis atidžiai studijavo Žemėlapį, širdis daužėsi vis 
smarkiau. 

— Kiek mylių nuo čia? 

— Čia nuotoliai matuojami laiku. Kelionė mulu truks ke- 
turias, penkias dienas. Kelionė atgal — ilgesnė, priklausys nuo 
deimantų svorio. 

Išsišiepęs iki ausų, jaunuolis linktelėjo. 

Vėl atsidūręs Klipdrifto gatvėse, Džeimis nebesijautė eili- 
45:dabar jis — tikras darbininkas, deimantų ieškotojas, 
iMfitis gerbiamu, turtingu žmogumi. 

Benda užkrovė paskutinį ryšulį ant lieso, vos ant kojų besi- 
laikančio mulo. 

— Ačiū, — nusišypsojo Džeimis. 

Benda pasisuko, pažvelgė tiesiai jam į akis ir tylėdamas nu- 
ėjo. Džeimis atrišo pavadžius ir tarė mului: 

— Pirmyn, drauguži! Į deimantų medžioklę! 

Jie nuėjo į šiaurę. Vakare Džeimis apsistojo prie upelio, 
nuėmė ryšulius, pašėrė mulą ir pasigamino kuklią vakarienę. 
Visą naktį kažkas kaukė, urzgė keisčiausiais balsais. Jaunuolis 
jautėsi bejėgis, apsuptas neregėtų pabaisų. Jis pašokdavo nuo 
kiekvieno šnaresio, laukdamas, kol iš tamsos kas nors puls, bet 
pamažu apėmė miegas. Jis atsiminė jaukius patalus, namų 
šilumą ir patogumus, prie kurių buvo pripratęs. Miegas buvo 
siaubingas, sapne Džeimį persekiojo urzgiantys liūtai, bepro- 
tiškos aimanos, kažkokie barzdoti žmonės bandė iš jo atimti 
didžiulį deimantą. | 

Paryčiais pabudęs, Džeimis aptiko, kad mulas nugaišęs. 

2 dalis 


Netikėdamas savo akimis, jis ieškojo žaizdų, galvodamas, 
kad galbūt koks laukinis žvėris užpuolė vargšelį, bet gyvulys 
tiesiog nudvėsė. Džeimis sunerimo, pagalvojęs, jog van der 
Mervas apkaltins jį, bet pagaliau nusiramino: išvydęs deiman- 
tus, jis viską pamirš. 

Atgal kelio nėra. Teks į Magerdamą keliauti be mulo. Iš- 
girdęs virš galvos keistą garsą, jis pažvelgė į viršų. Danguje 
lėtai ratus suko didžiuliai, juodi maitvanagiai. Džeimis pasi- 
lenkė ir skubomis susikišo į kuprinę viską, ką ruošėsi pasiimti 
kelionėn. Kas liko paslėpė. Kiek paėjęs, Džeimis atsisuko. Pa- 
baisos paukščiai jau kapojo dvėseną. 

Buvo gruodis, Pietų Afrikoje vasaros mėnuo, ir kelionė per 
dykumą kepinant saulei pasirodė tikra kankynė. Išėjęs iš Klip- 
drifto greitu, smagiu žingsniu, dabar Džeimis sliūkino vis lė- 
čiau, 0 Širdį spaudė graudulys. Kiek tik akys galėjo aprėpti ply- 
tėjo išdegusi, nyki dykuma; atrodė, kad tos pilkos lygumos tęsis 
be galo. 

Įprastai Džeimis sustodavo -prie kokios nors balos. Pamažu 
jis priprato prie naktinių žvėrių ir miegas tapo ramesnis. Šnare- 
siai ir klyksmai tik patvirtino, kad dykuma neišmirusi, ir Džei- 
miui nebuvo taip vieniša. Kartą auštant jis aptiko liūtų urvą ir 
ilgai per atstumą grožėjosi, kaip liūtė nasruose nešė antilopę. 
Po to ji metė grobį patinui ir atsitūpė laukti, kol šis pasisotins. 
Mažylis liūtukas prišoko prie mėsos ir suleido dantis į antilopę. 
Liūtas pakėlė leteną ir vienu smūgiu nušveitė jį šalin. Tik pasi- 
sotinęs, patinas leido šeimynai numalšinti alkį tuo, kas liko. 

Džeimis patyliukais praslinko ir nuėjo tolyn. Karu jis perėjo 
tik po dviejų savaičių. Ne kartą jaunuolį aplankė mintis viską 
mesti ir eiti atgal. Jis keikėsi, kad iš karto negrįžo į Klipdriftą ir 
nepaprašė van der Mervo dar vieno mulo. Bet jei šis supyktų ir 
nutrauktų sutartį?! Ne, ne, reikia eiti pirmyn. Kartą jis išvydo 
keturias neaiškias figūras. Iš pradžių Džeimis pamanė, kad tai 
miražas, bet siluetai vis artėjo, o jo širdis vis smarkiau daužėsi. 
Žmonės! Čia yra žmonių! Džeimis mėgino kažką sušukti, bet 
liežuvis nebeklausė ir pasigirdo tik neaiškūs garsai. Keturi 
išvargę vyrai priėjo arčiau. 

— Laba diena, - linktelėjo Džeimis. 

Jie taip pat linktelėjo; vienas darbininkų nueidamas ištarė: 

— Ten nieko nėra. Mes žiūrėjom. Veltui leidi laiką, grįžk. 

Ir Džeimis vėl pasiliko vienas. Saulė ir juodos musės ne- 
gailestingai kankino, bet pasislėpti nebuvo kur. Kartais pasi- 
taikydavo koks krūmokšnis, bet lapus buvo nuėdę drambliai. 
Džeimis nusilpo, oda pasidengė pūslėmis, galva svaigo. Atrodė, 
kad nuo kiekvieno įkvėpimo plaučiai galėjo plyšti. Jis nėjo, o 
stūmėsi pirmyn kliūdamas už savo paties kojų. Džeimis užsi- 
merkė ir įsivaizdavo esąs didžiulis titnagas, o saulė — milžiniš- 
kas deimantas, negailestingai plieskiantis spinduliais. 

Kartą naktį vargšelis pabudo drebėdamas nuo šalčio ir 
prisivertė suvalgyti džiovintos mėsos gabalėlį ir atsigerti padvi- 
susio vandens. Jis suvokė, kad turi atsikelti ir eiti, kol dar 
nepatekėjo saulė ir žemė alsuoja naktine vėsa, bet prisiversti 
nepavyko. Taip paprasta — guli nejudėdamas, be jokių pastangų. 
Taip dar gabalėlį nusnausti! Bet kažkoks įkyrus balsas vis tvirti- 
no, kad jis niekuomet neatsikels, o jo kūną ras kaip ir šimtą 
kitų. Džeimis atsiminė maitvanagius ir pagalvojo: 

— Net ir kūno neliks — tik kaulai. 

Lėtai, vos atsikėlęs, jis mėgino užsiversti ryšulį ant nugaros 
— nepavyko, tada, temdamas naštą žeme, nusliūkino tolyn. 
Džeimis ėjo, krito, kėlėsi ir vėl krito, kėlėsi... Kartą auštant, 
pakėlęs galvą į dangų, jis ėmė šaukti: 

— Aš Džeimis Makgregoras ir pasieksiu savo! Aš išgyven- 
siu! Girdi, Viešpatie? Išgyvensiu! 

Galvoje sproginėjo kažkokie balsai. 

„Ruošiesi deimantų ieškoti? Turbūt išprotėjai, sūneli! Tai 
tik pasakos, velnio žabangos, atitraukiančios žmogų nuo doro 
darbo“. 

„Prisipažink, iš kur pinigus kelionei gavai? Juk tai kitame 
pasaulio gale. Tu nieko neturėjai!“ 

„Pone van der Mervai! Aš tas žmogus, kurio jūs ieškote. 
Patikėkite, pone, dieną naktį darbuosiuos ir atnešiu jums tiek 
deimantų, kad nepakelsite!“ 

O jis žūsta, net nepradėjęs. Jam belieka tik eiti pirmyn arba 
numirti... numirti... numirti. 

Po dviejų dienų Džeimis Makgregoras pasiekė Magerdamo 
kaimą. Visas kūnas nuo pūslių užkrėtimo sruvo krauju ir 
pūliais. Akys taip išputo, kad tesimatė siauručiai plyšeliai. 
Vargšelis pargriuvo vidury gatvės; sumaitotą kūną dengė purvi- 
nos drapanos. Kai subėgę darbininkai mėgino nuimti jo ku- 
prinę, Džeimis iš paskutiniųjų ėmė spardytis ir karštligiškai kar- 
toti: 

— Ne! Šalin rankas nuo mano deimantų! Nedrįskite liesti 
mano deimantų! 

Tik po trijų dienų jis atsibudo mažyčiame, varganame kam- 
barėlyje, apibintuotas nuo galvos iki kojų, ir išvydo kojūgaly 
sėdėjusią pagyvenusią moterį. 

— Kas... —- iššnypštė jis. 

— Viskas gerai, branguti. Tu sirgai! 

Moteris atsargiai kilstelėjo jo apibintuotą galvą ir pagirdė iš 
alavinio puodelio. 

Sutelkęs visas jėgas, Džeimis atsisėdo: 

— Kur?.. Kur aš? 

— Magerdame. Aš Elisė Džarden. Tu mano pensione. Greit 
pasveiksi. Tiesiog turi gerai pailsėti. Gulk pamiegok. 

Džeimis atsiminė nepažįstamuosius, norėjusius atimti jo 
kuprinę, ir apimtas panikos šūktelėjo: 

— Kur mano daiktai? 

Meiliai nusišypsojusi, moteris parodė į kampe gulėjusią 
kuprinę. 

— Niekas neprapuolė. Nusiramink, sūneli. 

„Aš atėjau. Pavyko. Dabar viskas bus gerai“. 

Elisė Džarden buvo tikra šventoji ne tik Džeimiui Makgre- 
gorui, bet ir pusei Magerdamo. Siame šachtininkų miestelyje, 
knibždančiame įvairaus plauko avantiūristų, ši moteris buvos 
visų motina — ir pavalgydindavo, ir paguosdavo. Elisė buvo an- 
glė ir į Pietų Afriką atvyko kartu su vyru, anksčiau mokytojavu- 
siu Lidse ir nusprendusiu ieškoti deimantų. Po trijų savaičių jis 
mirė nuo karštinės, o Elisė nusprendė pasilikti. Ji rūpinosi vi- 
sais lyg vaikais, kurių niekada neturėjo. 

Elisė liepė Džeimiui gulėti dar keturias dienas, maitino jį, 
keitė tvarsčius. Savaitės pabaigoje jaunuolis galėjo atsikelti. 

— Noriu pasakyti, ponia Džarden, labai jums dėkingas. Da- 
bar neturiu kuo sumokėti, bet patikėkite, kada nors gausite patį 
didžiausią deimantą. Aš jums pažadu. 

Išgirdusi aistringą jaunuolio kalbą, Elisė nusišypsojo. 
Džeimis neteko dvidešimt svarų svorio, bet iš pilkos masės jis 
išsiskyrė ryžtu ir susikaupimu degančiomis akimis. Ponia Džar- 
den pagalvojo, kad tokį žmogų retai kada sutiksi. 

Apsivilkęs švarius, išlygigatus rūbus, Džeimis išėjo apžiūrėti 
miestą. Panašus į Klipdrittą*€Tk mažesnis. Tokios pat palapinės, 
furgonai, dulkėtos gatvės, skubomis suręstos krautuvės ir dau- 
gybė darbininkų. Eidamas pro užeigą, Džeimis išgirdo linksmą 

riaumojimą ir nusprendė užsukti. Aplink raudonmarškinį airį 
grūdosi minia. 

— Kas čia vyksta? —- paklausė Džeimis. 

— Vaikinas savo radinį laisto. 

— Kaip tai? 

— Rado keletą deimantų ir vaišino visus atėjusius į užeigą. 

Džeimis užmezgė pokalbį su keliais nykiais lankytojais, 
sėdėjusiais prie apskrito stalo. 

— Iš kur tu, Makgregorai? 

— Iš Škotijos. 

— Ką gi, nežinau, kokį mėšlą tau teko ten ryti, bet šitoj 
sumautoj šaly, kad ir rasi deimantą — nepragyvensi. 

Jie pasišnekėjo ir apie kitas gyvenvietes: Honkongą Delpor- 
tą, Sikspenį, Rašą, Forlon Hongą... Visi kaip vienas darbininkai 
tvirtino: savaites, mėnėsius gali raustis purve, tampyti nepake- 
liamus akmenis ir nieko nerasti. Tiesa, deimantų yra: kasdien 
gali rasti po du tris; praturtėt nepraturtėsi, bet viltis išliks gyva. 
Gyvenvietėje tvyrojo keista atmosfera — nusivylimas ir viltis 
buvo šalia. Optimistai atvykdavo, pesimistai palikdavo šią pra- 
keiktą vietą. Bet Džeimis žinojo, ko trokšta. 

Jis priėjo prie įkaušusio nuo tokios sėkmės airio ir parodė 
van der Mervo žemėlapį. 

Tas žvilgtelėjo į popieriaus skiautę ir numetė šalin: 

— Niekai! Čia viskas perkasta. Tavo vietoje mėginčiau laimę 
Bed Houpe. 

Džeimis negalėjo patikėti. Juk šis žemėlapis — kelrodė 
žvaigždė — ir atvedė jį į šį miestą. 

— Geriau eik į Koulbergą, - įsiterpė kitas ieškotojas. — Ten 
greičiau rasi deimantų, sūneli. 

— Visai ne! - ginčijosi trečias. - Dželfilensas - tai vietelė! 

— Jei rūpi mano nuomonė - tai Mūnlait Rašas. 

Per vakarienę Elisė Džarden patarė: 

— Džeimi, ar ne tas pats, kur pradėsi? Išsirink sau vietelę, 
darbuokis kirtikliu ir melskis. Visi šie žinovai patys taip daro. 

Po bemiegės nakties Džeimis nusprendė pamiršti van der 
Mervo žemėlapį ir keliauti į rytus palei Moderio upę. Kitą rytą, 
atsisveikinęs su ponia Džarden, jis išsiruošė kelionėn. 

Džeimis ėjo tris dienas ir gas o suradęs, kaip jam pa- 
sirodė, tinkamą vietą, pasistatė nėtklukę palapinę. Abipus upės 
riogsojo didžiuliai rieduliai, ir Džeimis storomis lazdomis ėmė 
ritinti vieną po kito iš Žemės. 

Jis dirbo nuo aušros iki sutemų, ieškodamas garsiojo molio 
arba melsvosios dirvos, kurioje dažniausiai ir aptikdavo dei- 
mantus, bet viskas veltui. Nesuradęs nė menkiausio akmenėlio, 
jis nukeliavo toliau. Kartą Džeimis išvydo sidabru saulėje spin- 
dintį namelį. Jis pamanė, kad vėl iš nuovargio regi haliucinaci- 
jas, bet greit priėjo kaimelį, kuriame visi namų stogai buvo ap- 
kalti subliuškintomis skardinėmis. Jis praėjo pro šalį, o kai nu- 
žygiavęs porą mylių atsigręžė, išvydo blausią švieselę. Tą re- 
ginį Džeimis atsiminė visą gyvenimą. | 

Užsispyręs jis ėjo pirmyn, į šiaurę, palei upės vingius, dirbo 
be paliovos. Sutemus, griūdavo kaip pakirstas ir iškart užmig- 
davo. 

Antros savaitės pabaigoje Džeimis sustojo netoli mažutės 
Pardspano gyvenvietės, prie upės kilpos, užkando, atsigėrė ar- 
batos, po to įsitaisė prie palapinės ir grožėjosi aksomo danguje 
mirksinčiomis žvaigždelėmis. Jau dvi savaites jis nebuvo suti- 
kęs Žmogaus. 

„Po velnių, ką aš čia veikiu? — pagalvojo jis. - Sėdžiu čia, 
vidury dykumos kaip kvailys, kalnus žemių perverčiu, ir kas? 
Jau geriau fermoje dirbti“. Dar kartą žvilgtelėjęs į abejingą 
dangų, Džeimis suaimanavo: 

— Ar girdi mane, po velnių?! 

— O Viešpatie, — nusipurtė jis, — regis, kraustausi iš proto! 

Džeimis panėrė ranką į smėlį, ir štai pirštai apčiuopė kažką 
kieta. Didelį akmenį. Tik žvilgtelėjęs į jį, metė šalin. Per tas 
savaites jis buvo radęs daug tokių, nieko nevertų guzų, van der 
Mervas vadino juos niekučiais, bet štai Džeimis į jį vėl pa- 
žvelgė. Jis atsistojo ir vėl pakėlė numestą akmenį. Kokia keista 
forma! | 

Džeimis patrynė jį ir prisikišo arčiau. Panašu į deimantą! 
Džeimį trikdė tik vienintelis dalykas — radinio dydis. Tokių ne- 
būna! Vos ne vištos kiaušinis! O Dieve! Jeigu tai deimantas!.. 

Staiga Džeimis pajuto, kad jam kvapą gniaužia ir, pagriebęs 
žibintą, ėmė grabinėti žemę. Po ketvirčio valandos jis rado dar 
keturis, beveik tokius pat, tiesa, mažesnius, ir jaunuolį apėmė 
laukinis įkvėpimas. 

Pašokęs dar prieš auštant, kaip išprotėjęs jis ėmė mosuoti 
kirtikliu. Pusiaudienį ant žemės gulėjo dar pusė tuzino stambių 
deimantų. Visą kitą savaitę Džeimis karštligiškai vartė žemes, o 
naktimis slėpė turtus. Kiekvieną dieną brangakmenių buvo vis 
daugiau, ir Džeimio širdį užtvindė nenusakomas džiaugsmas. 

Be abejo, pusę teks atiduoti, bet likusių užteks bet kokiai sva- 
jonei įgyvendinti. 

Savaitės pabaigoje Džeimis tiksliai žemėlapyje pažymėjo 
sklypo ribas, iškasė paslėptus deimantus ir išsiruošė atgal į Ma- 
gerdamą. 

Prie vargano namelio sienos kabėjo lentelė: ,,Deimantų 
įkainojimas“. | 

Džeimis atsidūrė mažame, tvankiame kambarėlyje, širdis 
spurdėjo - jis buvo.prisiklausęs tiek istorijų apie netikrus, nieko 
nevertus deimantus. O jeigu ir jo akmenėliai netikri? 

Prie mėgintuvėliais nukrauto stalo sėdėjęs įkainotojas pakė- 
lė akis: 

— Kuo galiu padėti? 

Džeimis giliai atsiduso: | 

— Pone, ar negalėtumėte įvertinti štai šiuos? 

Akylaus įkainotojo stebimas, jis ėmė dėlioti ant stalo akme- 
nis, iš viso dvidešimt septynis. 

Apstu!bęs žmogelis negalėjo akių atitraukri: 

— Kur... kur tu juos radai? 

— Papasakosiu po to, kai paaiškės, jog tai iš tikrųjų deiman- 
tai. 

Vyriškis pakėlė patį didžiausią ir įdėmiai apžiūrėjo per pa- 
didinamąjį stiklą. | 

-- Dieve! Niekada nemačiau tokio didžiulio deimanto, — aik- 
telėjo jis, ir Džeimis vos nesukliko iš džiaugsmo. 

— Bet iš kur... iš kur šitie akmenys? 

— Po penkiolikos minučių ateikite į užkandinę, — šyptelėjo 
Džeimis, — aš viską paaiškinsiu. | 

Jis susirinko deimantus, susidėjo juos į kišenę ir nuėjo į re- 
gistracijos įstaigą. 

— Noriu užregistruoti paraišką Solomono van der Mervo ir 
Džeimio Makgregoro vardu. 

Jis įžengė pro šias duris elgeta kaimietis, o išėjo multimili- 
jonierius. 

Įkainuotojas jau laukė smuklėje. Akivaizdu, kad jis jau 
spėjo išplepėti visiems apie neregėtą radinį, nes Džeimis buvo 
sutiktas pagarbia tyla. Kiekvieno akyse šviesė nebylus klausi- 
mas. i 

Džeimis priėjo prie baro ir paskelbė: 

— Siūlau išgerti už sėkmę. 

Po to pasisuko į tebelaukiančią minią: 


30 


— Pardspane. 

Kai Džeimis pasirodė virtuvėje, Elisė Džarden gėrė arbatą. 

Moteris džiaugsmingai pašoko. 

— O Džeimi! Ačiū Dievui, tu grįžai! 

Ir pastebėjusi pasišiaušusius plaukus ir nuraudusį veidą, pri- 
dūrė: | 

— Nepavyko? Ne bėda, būna. Geriau, branguti, išgerk arba- 
tos, iškart palengvės. 

Džeimis tylomis įkišo ranką į kišenę, ištraukė didįjį dei- 
mantą ir įdėjo poniai Džarden į delną. 

— Aš įvykdžiau pažadą. 

Elisė ilgai žiūrėjo į akmenį; žydrose akyse suspindo ašaros. 

— Ne, Džeimi, ne, - labai tykiai ištarė ji. - Aš nenoriu. Vai- 
keli mano, nejaugi nesuprantate? Tai tik viską sugadins... 

Į Klipdriftą Džeimis grįžo kaip dera pasiturinčiam žmogui. 
Patį mažiausią deimantą jis iškeitė į arklius ir vežimą, o visas 
išlaidas tiksliai užsirašė, kad neapgautų partnerio. Džeimis vis 
stebėjosi, prisiminęs, kokias kančias jam teko patirti. 

— Tai štai kuo turtuolis skiriasi nuo vargšo. Vargšai pėsčio- 
mis vaikšto, o turtuoliai karietomis rieda. | 

Jis lengvai supliekė arkliui ir lėtai nuriedėjo per dykumą. 

Klipdriftas buvo toks pat, o Džeimis pasikeitė. Praeivius 
stebino ne tik arkliai ir brangi karieta, bet ir pergalingas jaunuo- 
lio Žvilgsnis. 

Miesto gyventojai ir anksčiau buvo matę tokius švytinčius 
veidus, ir viltis praturtėti vėl sugrįždavo. Jie tylomis stebėjo, 
kaip Džeimis sustojo prie van der Mervo krautuvės. Prie durų 
stovėjo tas pats tamsiaodis tarnas. 

— Sveiki! — nusišypsojo Džeimis. — Aš sugrįžau. 

Kaip ir anksčiau, neprataręs nė žodžio, Benda už pavadžio 
pririšo arklius ir įėjo į krautuvę. Džeimis nuėjo paskui. 

Solomonas van der Mervas aptarnavo klientus. Pastebėjęs 
Džeimį, jis nusišypsojo, ir jaunuolis suprato, kad olandą 
džiaugsminga Žinia jau pasiekė. Neaišku kaip, bet Žinia apie 
kiekvieną surastą deimantą po šalį pasklisdavo šviesos greičiu. 

Išlydėjęs pirkėjus, šeimininkas galva linktelėjo kambario 
pusėn: 

— Eime, pone Makgregorai. 


Džeimis nusekė paskui. Prie krosnies van der Mervo duktė 
ruošė pietus. Džeimis pasisveikino, bet mergina nuraudo ir nu- 
sisuko. 

— Ką gi! Mane pasiekė geros naujienos! — spindėdamas iš 
laimės olandas sėdosi prie stalo, patraukdamas lėkštes, kad liktų 
laisvos vietos. 

— Tikrai taip, pone! 

Džeimis šypsodamasis išsitraukė iš kišenės didelį odinį 
maišelį ir ji, atrišo. Ant stalo pasipylė deimantų lietus. Lyg 
užhipnotizuotas van der Mervas ilgai žiūrėjo į akmenis, po to 
apčiupinėjo juos po vieną ir, susidėjęs deimantus į maišelį, už- 
rakino seife. 

— Neblogai padirbėjote, pone Makgregorai. Labai neblogai. 

— Ačiū, pone. Bet tai tik pradžia, ten jų šimtai, tūkstančiai. 
Net neįsivaizduojate, kiek visa tai kainuotų. 

— Tikiuosi, užregistravote paraišką, kaip pridera? 

— Zinoma, pone, mudviejų vardu. 

Van der Mervas pažvelgė į dokumentą ir įsibruko jį į ki- 
šenę. 

— Jums priklauso premija. Palaukite čia. 

Jis nuėjo į krautuvę, bet tarpduryje atsisuko: 

— Eime, Margareta. 

Margareta pakluso įsakymui, ir Džeimis pagalvojo, kad ji 
panaši į išgąsdintą kačiuką. 

Po kelių minučių Solomonas sugrįžo, bet jau vienas. 

— Stai ir mes! 

Atsegęs piniginę, jis skrupulingai suskaičiavo šešiasdešimt 
svarų. 

Nieko nesuprasdamas Džeimis paklausė: 

— Kam tai, pone! 

— Tau, sūneli. Visa tai tavo. 

— Aš... aš nesuprantu. 

— Tavęs nebuvo dvidešimt keturias savaites. Po du svarus 
per savaitę — keturiasdešimt aštuoni svarai ir dar du svarai do- 
vanų. 

— Nereikia jokių dovanų, — nusijuokė Džeimis. - Užteks ir 
pusės deimantų. 

— Pusės deimantų? 

— Na taip, pone. Mano penkiasdešimties procentų! Juk mes 
partneriai. 

Nustebęs van der Mervas suraukė antakius: 

— Partneriai? Iš kur ištraukei? 

— Iš kur... 

Visiškai išmuštas iš vėžių, Džeimis nebežinojo, ką ir pasakyti: 

— Bet gi sutartis. 

— Taip. O tu ją skaitei? 

— Na... ne, pone! Bet gi ji afrikietiškai parašyta, o jūs pats 
sakėte, kad mūsų teisės lygios. 

Olandas palingavo galvą. 

— Jūs nesupratote, pone Makgregorai. Man nereikia jokių 
partnerių. Aš jus pasamdžiau. Daviau jums įrangą ir siunčiau 
ieškoti man deimantų! 

Džeimis pajautė, kaip jo širdy užvirė pyktis. 

— Jūs man nieko nedavėte. Už įrangą sumokėjau šimtą dvi- 
dešimt svarų. 

Senis gūžtelėjo pečiais. 

— Nenoriu švaistyti veltui laiko tuščiai ginčydamasis. 
Susitarkim taip: duosiu jums dar penkis svarus, ir baigiam 
pokalbį. Manau, tai padori suma. 

— Nesąmonė! - užsiplieskė Džeimis. — Man priklauso pusė 
rastų deimantų! Ir aš gausiu juos! 

— Tai jūs norėjote mane apgauti, - lūpų kampeliu ištarė van 
der Mervas. — Galėčiau pareikalauti, kad jus areštuotų! 

Jis įbruko pinigus Džeimiui į delną. 

— O dabar pasiimkite, kas jums priklauso, ir nešdinkitės! 

— Aš kreipsiuosi į teismą! 

— Turite pinigų advokatui? Atmink, vaikėze, visus jus laikau 
kumštyje! 

„Negali būti, - pagalvojo Džeimis. - Aš miegu ir sapnuoju 
košmarus“. 

Akimirksniu Džeimis atsiminė viską, ką teko patirti: kan- 
čias, skausmą, darbą nuo aušros iki sutemų. Jis vos liko gyvas, 
o dabar šis žmogus nori atimti sąžiningai uždirbtus pinigus. 

Jis pažvelgė van der Mervui į akis. 

— Nesitikėkite, kad jums pavyks. Aš pasiliksiu Klipdrifte ir 
visiems pasakosiu, kaip jūs mane apiplėšėte. Aš gausiu savo 
deimantus. 

Blausios, pilkos van der Mervo akys degė įniršiu. 

— Geriau pasiieškok gydytojo, — sumurmėjo jis, — tau turbūt 
nuo saulės protas susimaišė! 

Vienu šuoliu Džeimis atsidūrė šalia van der Mervo ir pakėlė 
žmogelį aukštyn, 

— Palauk, dar pasigailėsi, kad pasimaišei man po kojomis! 

Jis parbloškė van der Mervą žemėn, šveitė pinigus ir išrūko 
pro duris. 

Kai Džeimis Makgregoras įžengė į „Sandaunerio užeigą“, 
ten beveik nieko nebuvo: dauguma Klipdrifto gyventojų išvyko 
į Padspaną. Jaunuolį užvaldė pyktis ir neviltis. Atsitiko nejti- 
kėtinas dalykas: dar prieš pusvalandį jis buvo toks turtingas, o 
dabar — vėl elgeta be skatiko kišenėje. Be abejo, tokį vagį ir plė- 
šiką van der Mervą reikia nubausti. Bet kaip? Olandas teisus — 
Džeimis dabar net advokato neįstengs pasamdyti. Jis čia sveti- 
mas, o van der Mervas - gerbiamas visuomenės narys. Jis papa- 
sakos visiems Pietų Afrikoje, kaip pasielgė van der Mervas. 

Padavėjęs Smitas džiaugsmingai sutiko jaunuolį: 

— Sveiki atvykę, pone Makgregorai. Užeiga vaišina. Ko 
norėtumėte? 

— Viskio. 

Smitas įpylė dvigubą porciją ir pastatė stiklą prieš Džeimį. 
Tas ištuštino jį vienu mauku. Džeimis nebuvo pratęs gerti, ir 
stiprus gėrimas iškart išdegino jam gerklę ir skrandį. 

— Norėčiau dar. 

— Žinoma žinoma! Aš visada sakydavau, kad daugiau už 
škotus niekas neišgers! 

Antroji porcija nuslydo lengviau. Džeimis prisiminė, kad 
būtent padavėjas ir pasiūlė jam eiti pas van der Mervą. 

— Ar Žinai, kad senis van der Mervas — sukčius? Nori ap- 
gauti, neatiduoda mano deimantų. 

— Kaip? Bet gi tai baisu! — palingavo galva Smitas. — Tie- 
siog neįtikėtina! Užjaučiu! | 

— Bet jam nepavyks, — vos apversdamas liežuvį tęsė Džei- 
mis. — Pusė sklypo mano. Jis vagis, ir aš pasistengsiu, kad visi 
apie tai sužinotų. 

— Būk atsargesnis. Van der Mervas — Žinomas šio miesto 
žmogus, — perspėjo padavėjas. — Jei ruošiatės maištauti, prireiks 
pagalbos. Tiesą pasakius, aš žinau tokį žmogų. Neapkenčia van 
der Mervo labiau nei jūs. 

Jis apsidairė, lyg norėdamas įsitikinti, kad niekas negirdi. 

— Gatvės gale yra senos arklidės. Aš viskuo pasirūpinsiu. 
Ateikite ten vakare apie dešimtą. 

— Ačiū, — atsiduso Džeimis. — Aš jūsų nepamiršiu. 

— Dešimtą. Senose arklidėse. 

Lygiai dešimtą Džeimis priėjo seną, sukrypusią palūšę. Bu- 

vo tamsu ir nė dvasios; atsargiai žengdamas, jis įėjo vidun ir 
tyliai paklausė: 

— Ei, kas nors! 

Niekas neatsiliepė. Džeimis lėtai paėjo pirmyn. Akys pri- 
prato prie tamsos ir įžiūrėjo arklių aptvaruose neramiai ju- 
dančius siluetus; už nugaros pasigirdo kažkoks garsas. Jau- 
nuolis norėjo atsisukti, bet nespėjo. Metalinė lazda sudavė per 
nugarą, ir Džeimis parpuolė žemėn. Antras smūgis buvo per 
galvą; kažkieno didžiulės rankos pakėlė jį ir laikė, kol kiti 
darbavosi kumščiais ir kojomis. Metalu kaustyti batai ne- 
gailestingai smigo į kūną. Regis, jį mušė amžinybę. Kai 
skausmas tapo nepakeliamas ir Džeimis prarado sąmonę, ant 
jo užpylė kibirą vandens. Jaunuolis vos prasimerkė. Jam pasi- 
rodė, kad vienas užpuolikų buvo van der Mervo tarnas Benda, 
bet smūgiai vėl pasipylė. Kažkas užkrito ant kojos, kaulas 
trakštelėjo. 

Ir jis vėl prarado sąmonę. Visas kūnas degė. Kažkas trynė 
veidą švitriniu popieriumi, o Džeimis iš paskutiniųjų stengėsi 
apsiginti ranka. Per išbrinkusius vokus akių nebuvo įmanoma 
atmerkti. Deginantis skausmas paveržė jo esybę. Kur jis? Kas 
vyksta? 

Džeimis tik sukrutėjo, ir kažkas vėl nusvilino skruostus. 
Apgraibomis jis aptiko, kad guli veidu į deganti smėlį. Labai 
lėtai vargais negalais Džeimiui pavyko atsisėsti. Vos prasimer- 
kus, prieš akis ėmė plaukti pilkšvas rūkas. Džeimis liko be 
rūbų. Nuogas, bejėgis, paliktas kažkur, Karu dykumoje... Buvo 
dar anksti, bet saulė jau negailestingai kepino žemę. Džeimis 
pagraibė aplink, ieškodamas kokios skardinės su vandeniu. Nie- 
ko. Atvežė čia lyg negyvėlį ir paliko. Solomonas van der Mer- 
vas. Ir, žinoma, padavėjas Smitas. Džeimis grąsino olandui, ir 
šis susidorojo su juo lyg su kūdikiu. Bet Džeimis prisiekė at- 
keršyti. Jis sumokės, už viską sumokės. Jaunuolį užvaldžiusi 
neapykanta suteikė jėgų. Kvėpuoti buvo išties sunku. Turbūt vi- 
sus šonkaulius permalė. 

„Reikia judėti pamažu, nes perlūžęs kaulas gali pradurti 
plaučius“, — kalbėjo sau Džeimis ir pamėgino atsistoti, bet čia 
"pat aimanuodamas pargriuvo. Dešinė koja taip pat buvo sulau- 
žyta. Jis nepajėgė eiti, bet galėjo šliaužti. 

Džeimis Makgregoras nė menkiausio supratimo neturėjo, 
kur atsidūrė. Tikriausiai jį atvežė didžiuoju keliu ir paliko ten, 
kur lavono niekas neaptiks, tik dykumų duobkasiai — hienos ir 

maitvanagiai. Jis jau buvo matęs saulėje gelstančius plikus kau- 
lus; plėšrūnai nepalikdavo nė lopinėlio mėsos. Nespėjo Džeimis 
apie tai pagalvoti, kai virš galvos suklykė paukščiai siaubūnai, 
ir jaunuolis pajautė mirtiną baimę — regėti jis nebegalėjo, tik 
užuodė bjaurų kvapą. 

Džeimis nušliaužė pats nežinodamas kur. Jis girdėjo, kaip 
didžiuliai paukščiai sklando virš galvos ir kantriai laukia. Jau- 
nuolio sąmonė ėmė temti, galvoje sukosi paveikslai... Štai jis, 
kaip įprasta sekmadieniais, šventiškai apsirengęs su broliais sė- 
di vėsioje Eberdinų bažnyčioje. Jam šypsosi sesuo Merė ir Enė 
Kord. Džeimis norėjo atsistoti ir prieiti prie merginų, bet staiga 
broliai ėmė jį skaudžiai žnaibyti, kol pagaliau jaunuolis vėl at- 
sipeikėjo dykumoje, nuogas, sužalotas, nudegintas saulės. Spar- 
nuoti plėšrūnai klykavo vis garsiau ir garsiau. 

Džeimis mėgino atsimerkti ir apsižiūrėti, bet tematė virpan- 
čius siluetus. Degančiam kliedesy rodėsi hienos ir šakalai. Ne 
vėjas, o bjaurių sutvėrimų liežuviai laižė nudegintą odą. 

Džeimis šliaužė nesustodamas, visas kūnas degė nuo skaus- 
mo, aštrios smiltelės skaudžiai drėskė odą. Užsispyręs jis kapa- 
nojosi pirmyn - van der Mervas negali likti nenubaustas. 

Laiko pojūtis dingo, tikriausiai jis nužliaužė kokią mylią. Iš 
tikrųjų vargšelis suko ratus toje pačioje vietoje — juk jis nieko 
nematė. Smegenis gręžė vienintelė mintis — atkeršyti Solomo- 
nui van der Mervui. 

Jaunuolis vėl prarado sąmonę ir atsipeikėjo tik nuo nenusa- 
komo kojos skausmo. Džeimis pramerkė vieną akį. Ant kojos 
tupėjo didžiulis, juodas, gobšus paukštis ir aštriu snapu plėšė 
gyvą mėsą. Džeimis pastebėjo apvalias, išsprogusias akis, pur- 
vinas plunksnas, pajautė nuo siaubingos būtybės sklidusį dvėse- 
lienos kvapą ir pamėgino rėkti, bet neišdavė nė garso. Jis karšt- 
ligiškai krustelėjo, per koją nutekėjo šilta kraujo srovelė. Virš 
galvos šmėžavo juodi šešėliai. Jis žinojo, kai vėl praras sąmo- 
nę, ateis galas. Grobuonys aplipo jo kūną. Ir vėl nušliaužė. 

Sveiką nuovoką vėl užvaldė karštinė, bet ir per rūką Džei- 
mis girdėjo sparnų plakimą. Maitvanagiai leidosi vis žemiau ir 
žemiau, o jis nebeturėjo jėgų gintis. Džeimis nejudėdamas gu- 
lėjo degančiame smėlyje. Paukščiai apspito grobį. 


4 dalis 
Šeštadieniais Keiptaune būdavo turgaus diena; gatvės pil- 

nos praeivių: pirkėjų, vėpsotojų, iš namų išsmukusių vyrų, 
trokštančių su bičiuliais pasėdėti užeigoje, minutę susitikimui 
išplėšusių įsimylėjėlių... Kareiviai ryškiomis uniformomis, an- 
glės ponios plačiais sijonais ir madingomis palaidinėmis — visi 
darniai traukė į Bramkonšeino, Parktauno, Briugersdorfo aikš- 
tėse veikiančius turgus. Nusipirkti ir parduoti galėjai ko tik no- 
ri: baldų, arklių, karietų, šviežių vaisių, mėsos, rūbų ir knygų 
įvairiausiomis kalbomis. Tą dieną miestas pavirsdavo triukš- 
minga, spalvinga muge. 

Benda lėtai brovėsi pro minią, stengdamasis išvengti bal- 
taodžių žvilgsnių. Tai buvo itin pavojinga. Gatvėmis šlaistėsi 
daugybė juodaodžių, indėnų, metisų, bet valdžia buvo balta- 
odžių rankose. Benda jų neapkentė, juk baltieji pasiglemžė vis- 
ką. Afrikos pietuose gyveno įvairios gentys: basutai, zulai, ma- 
tabelai, bečuanai, bet visos vadinosi vienu žodžiu „bantai“ — 
žmonės, liaudis. Bet iš visų genčių labiausiai gerbiami buvo 
barolongiai, kuriems ir priklausė Benda. Jis atsiminė istorijas, 
kurias pasakodavo močiutė. Kadaise Pietų Afrika buvo vienin- 
ga karalystė, valdoma juodaodžio karaliaus, ir jokių balta- 
odžių: O dabar jų žemes, jų šalį užgrobė saujelė baltų šakalų, 
čiabuviams atėmė laisvę ir išstūmė juos į niekam tikusias Že- 
mes. Ir dabar, norėdamas išgyventi, turėjai apsimesti paklusniu 
kvailiu. 

Benda nežinojo, kiek jam metų, juk juodaodžiams neiš- 
duodavo gimimo liudijimo, o laikas buvo matuojamas tik svar- 
biausiais įvykiais: karais, mūšiais, didžiųjų vadų mirtimi, ko- 
metų pasirodymais, uraganais, žemės drebėjimais, epidemijo- 
mis. Benda žinojo, kad jo tėvas buvo vadas, ir jam lemta kovoti 
už savo liaudį. Kada nors jo dėka bantai vėl iškils ir valdys šalį. 
Tik pagalvojęs apie tai, Benda ištiesė nugarą ir išdidžiai pakėlė 
galvą, bet tik sutikęs baltaodžio žvilgsnį, vėl susikūprino ir 
nuskubėjo į miesto pakraštį — vienintelę vietelę, kur buvo leista 
gyventi čiabuviams. Didžiulius namus ir prašmatnias parduo- 
tuves keitė palūšės ir varganos trobelės. Jis paniro į purvinų na- 
miūkščių voratinklį vis apsidairydamas, ar nėra uodegos. Pa- 
galiau atsidūręs prie sutręšusios trobelės vėl apsidairė, du kar- 
tus pabeldė ir įėjo. Kampe ant kėdės sėdėjo liesa juodaodė mo- 
teris ir siuvo suknelę. Benda jai linktelėjo, nuėjo į miegamąjį ir 
ilgai Žiūrėjo į kliedinų, besiblaškantį žmogų. 


Tik po šešių savaičių atsigavęs, Džeimis Makgregoras 

aptiko, kad guli nepažįstamuose namuose. Vėl užplūdo siaubin- 
gų prisiminimų banga: jį paliko vieną dykumoje, maitvana- 
giai... 

Bet štai į mažą kambarėlį įėjo Benda, ir Džeimis suprato, 
kad jam galas. Van der Mervas sužinojo, kad jo priešas liko gy- 
vas ir pasiuntė tarną jį pribaigti. 

— Kodėl tavo šeimininkas pats neatėjo? — kimiai ištarė Džei- 
mis. 

— Aš neturiu šeimininko. 

— Argi ne van der Mefvas tave atsiuntė? 

— Ne, jei sužinotų, kad mes čia - abu užmuštų. 

Džeimis nieko nebesuprato. 

— Kur aš? Sakyk, kur aš atsidūriau? 

— Keiptaune. 

— Negali būti! Kaip aš čia patekau? 

— Aš atvežiau. 

Džeimis ilgai žvelgė į juodas, neperregimas akis ir pagaliau 
paklausė: 

— Kodėl? 

— Tu man reikalingas. Noriu atkeršyti. 

— Tu ką?.. 

Benda pasilenkė prie jaunuolio ir ištarė: 

— Ne už save. Aš viską ištversiu. Van der Mervas išžagino 
mano seserį ir ji mirė gimdydama. Mergaitei buvo tik vienuolika. 

— Dieve! - priblokštas ištarė Džeimis. 

— Nuo tos dienos, kai ji mirė, aš ieškau baltaodžio ž Žmogaus, 
kuris man padėtų. Ir radau tik tą naktį arklidėse, kai padėjau jus 
sumušti. Mes išmetėme jus Karu. Man buvo įsakyta gyvo nepa- 
likti, bet pasakiau kitiems, kad viskas baigta ir sugrįžau į tą 
vietą, kai tik galėjau. Tiesa, vos nepavėlavau. 

Džeimis net nusipurtė. Jis vis dar jautė gyvą kūną draskan- 
čių paukščių kvėpavimą. | 

— Vos nuvaikiau maitvanagius, nunešiau jus į vežimą ir nu- 
sigavau iki mano genties žmonių namo. Mūsų gydytojas su- 
veržė sulaužytus šonkaulius, ant kojos uždėjo aHauk, vaistais 
gydė žaizdas. 

— O kas buvo paskui? 

— Mano giminės kėlėsi į Keiptauną ir jus pasiėmė kartu. Jūs 
beveik visą laiką buvote be sąmonės, o kai užmigdavote, labai 
bijodavau, kad nebeatsibusite. 

Džeimis vėl pažvelgė į akis žmogaus, kuris jo vos neuž- 

mušė. Benda jis nepasitikėjo; nors šis ir išgelbėjo jaunuolio gy- 
vybę. Benda norėjo atkeršyti van der Mervui, bet juk ir Džei- 
miui reikėjo sąjungininko. Jis vieno tetroško — olandas už visas 
piktadarybes privalo sumokėti. | 

— Gerai, — linktelėjo Džeimis. —- Aš rasiu, kaip už mus abu 
atkeršyti van der Mervui. 

Pirmą kartą Benda vos pastebimai nusišypsojo: 

— Jis mirs? 

— Ne, - tvirtai tarė Džeimis, - jis gyvens. Ilgai. 

Tą pačią dieną, svyruodamas į visas puses, Džeimis pamė- 
gino atsistoti ant kojų: galva svaigo, veidu žliaugė prakaitas. 
Sulaužyta koja dar nebuvo sugijusi, ir jis šlubčiojo. Benda 
norėjo padėti Džeimiui, bet šis atsisakė. 

— Nereikia. Pats susitvarkysiu. 

Benda tylėdamas stebėjo, kaip jaunuolis lėtai, vis atsirem- 
damas į sieną, žengė pirmuosius žingsnius. 

— Atnešk veidrodį, jei yra, —- paprašė jis, pagalvojęs, kad 
tikriausiai atrodo baisiai: ištinęs, seniai nesiskutęs. 

Benda parnešė mažą veidrodėlį, ir Džeimis pirmą kartą per 
tiek savaičių išvydo savo veidą. Iš mažo, Žvilgančio ovalo į jį 
žiūrėjo nepažįstamasis. Plaukai ir ilga susivėlusi barzda buvo 
balti kaip sniegas. Sulaužyta nosis taip ir liko kreivoka. Džei- 
mis paseno dvidešimčia metų. Skruostai išvagoti gilių raukšlių, 
nuo akių iki smakro rėkė ryškiai raudonas randas. O akys... 
akys Žmogaus, patyrusio nežemišką skausmą ir trokštančio ker- 
šyti. 

Džeimis lėtai padėjo veidrodį ant stalo. 

— Einu pasivaikščiosiu, - nusprendė jis. 

— Labai gaila, pone Makgregorai, bet tai neįmanoma. 

— Kodėl? 

— Baltieji į šį miesto užkampį neužeina, taip kaip ir juodieji 
neturi teisės pasirodyti baltųjų kvartaluose. Mes atvežėme jus 
čia naktį. 

— Bet kaip aš išeisiu? 

— Tik kai sutems. 

Tik dabar Džeimis suprato, kad Benda labai rizikuoja. Jau- 
nuolis droviai ištarė: 

— Neturiu pinigų. Reikia ieškoti darbo. 

— Aš dirbu laivų statykloje. Ten visuomet Žmonių trūksta. 

Benda išsiėmė iš kišenės pinigų ir ištiesė Džeimiui. - 

— Paimkite. 

Tas dėkodamas linktelėjo. 

— Įsitaisysiu ir grąžinsiu skolą. 

— Geriau sumokėkite skolą už mano seserį, - palingavo gal- 
va Benda. 


Vidurnaktį naujasis draugas išvedė Džeimį iš namelio. 
Džeimis apsidairė. Jie stovėjo varganų, skarda apkaltų palūšių 
ir iš pūvančių lentų sukaltų būdų džiunglėse. Buvo ką tik paliję 
ir nuo šlapios žemės kilo bjaurus tvaikas. Džeimis negalėjo 
suprasti, kaip tokie išdidūs žmonės kaip Benda gali gyventi 
tokioje vietoje. 

— Argi čia ne... 

— Prašau, nekalbėkite, — sušnibždėjo Benda, - kaimynai 
labai smalsūs. 

Jis išvedė Džeimį į gyvenvietės pakraštį ir parodė, kaip pa- 
siekti miesto centrą. 

— Pasimatysim statykloje, - linktelėjo jis atsisveikindamas. 

Džeimis apsistojo tame pačiame viešbutyje, kuriame gy- 
veno tik atvykęs iš Anglijos. Kaip visada ponia Venster sėdėjo 
savo kontorėlėje. 

— Man reikia kambario, - pareiškė Džeimis. 

— Zinoma, pone, — nusišypsojo ji, rodydama auksinę karū- 
nėlę. - Aš ponia Venster. 

— Žinau. 

— Įdomu, iš kur? —- koketuodama paklausė ji. - Nejaugi jūsų 
draugai apie mane pasakojo? 

— Ponia Venster, nejaugi manęs neatsimenate? Gyvenau čia 
praėjusiais metais. 

Moteriškė akylai įsižiūrėjo į randu perkirstą veidą, pastebė- 
jo sulaužytą nosį, žilą barzdą ir gūžtelėjo pečiais: 

— Niekada nepamirštu savo lankytojų, bet jūsų gyvenime 
nesu mačiusi. Bet tai nesutrukdys mums susidraugauti, tiesa? 
Draugai vadina mane Didi. O tu kuo vardu, meilužėli? 

— Treivis, — išspaudė Džeimis: - Janas Treivis. 

Kitą rytą Džeimis išsiruošė į statyklą ieškoti darbo. 

Išvargęs dešimtininkas atsiduso: 

— Mums stiprių Žmonių reikia. Ar tik nebūsite per senas to- 
kiam sunkiam darbui. 

— Man tik devyniolika, —- norėjo pasakyti Džeimis, bet atsi- 
peikėjo, prisiminęs, ką matė veidrodyje. 

— Išmėginkite mane ir pamatysite... — tvirtai ištarė jis. Jį pa- 

samdė kroviku ir pažadėjo per dieną mokėti devynis pensus. 
Vėliau atsitiktinai jis sužinojo, kad Benda ir kiti juodaodžiai 
tegaudavo po šešis pensus. Darbas išties buvo nelengvas — teko 
pakrauti ir iškrauti į uostą atplaukiančius laivus. 

Tik sutikęs Bendą, Džeimis nusivedė jį atokiau ir sušnibž- 
dėjo: 

— Reikia pasikalbėti. 

— Ne čia, pone Makgregorai. Už prieplaukos yra apleistas 
sandėlis. Kai baigsis pamaina, ten ir susitiksime. 

Kai Džeimis peržengė sutrešusio sandėlio slenkstį, Benda 
jau laukė viduje. 

— Papasakok apie Solomoną van der Mervą, - paprašė jau- 
nuolis. 

— Ką jūs norite žinoti? 

— Viską. 

Benda pasibjaurėdamas nusispjovė: 

— Girdėjau, kad į Afriką jis atvyko iš Olandijos, čia vedė 1a- 
bai turtingą, bet išsigimusią moterį. Ji mirė nuo kažkokios li- 
gos, ir van der Mervas už žmonos pinigus Klipdrifte atidarė 
parduotuvę. Praturtėjo apgaudinėdamas deimantų ieškotojus. 

— Taip, kaip ir mane? 

— Na, tai tik vienas iš būdų. Radę deimantų gyslelę, žmonės 
eina pas van der Mervą užregistruoti paraišką. Nespėja mirk- 
telėti, jau to sklypo savininkas — van der Mervas. 

— Nejaugi niekas nemėgino su juo kovoti? 

— Niekas neįstengtų. Jis papirko visus miesto valdininkus. 
Pagal įstatymą, jei per keturiasdešimt penkias dienas neužregis- 
truoji paraiškos, sklypas tampa niekieno. Valdininkai apie tai 
praneša van der Mervui, ir tas skubiai užsirašo Žemę sau. Štai 
dar vienas jo triukų. Be to, sklypai turi būti pažymėti smaiga- 
liais, o jeigu jie įkalti kreivai arba jų visai nėra — paraišką gali- 
ma užregistruoti kokiu tik nori vardu. Kai van der Mervas užsi- 
mano užgrobti jam patikusią vietelę, pasiunčia ką nors ištraukti 
smaigalių, o rytą buvęs savininkas nebetenka visų teisių. 

— O Viešpatie! 

— Jis sudarė sutartį su padavėju Smitu. Tas siunčia naivuo- 
lius pas olandą, šie pasirašo partnerystės sutartį, ir jeigu Žmoge- 
lis suranda deimantų, van der Mervas viską pasiglemžia. Ir nie- 
kas neišdrįsta priešintis — jo žmonės su nepaklusniais iškart su- 
sitvarko. 

— Tai ir man teko patirti, —- rūsčiai ištarė Džeimis. - Kas dar? 

— Jis religinis fanatikas. Amžinai meldžiasi už nusidėjėlių 
sielas. 

— O duktė? Ji tikriausiai taip pat įsimaišiusi. 

— Panelė Margareta? Mirtinai tėvo prigąsdinta. Jei tik ji 
žvilgtelės į vyriškį, van der Mervas juos abu užmuš. 

Džeimis nusisuko, priėjo prie durų ir ilgai žiūrėjo į prie- 
plauką. Taip lengvai šio uždavinio neišspręsi — teks galvą pa- 
sukti. 

— Tiek to, susitikim rytoj čia pat ir viską aptarsim smulkiau. 

Tik Keiptaune Džeimis suvokė, kokia praraja atsivėrė tarp 
juodųjų ir baltųjų. Čiabuviai neturėjo jokių teisių: juos suvary- 
davo į purvinus getus ir priversdavo dirbti baltiesiems. 

— Kaip jūs visa tai kenčiate? — kartą paklausė jis Bendos. 

— Prieš vėją nepapūsi. Kada nors viskas pasikeis. Baltieji iš- 
naudoja tik mūsų jėgas, bet greit privalės pripažinti, kad ir mes 
žmonės: protingi, išdidūs ir nepalaužiami. Kuo giliau į kampą 
mus varo šeimininkas, tuo labiau bijo, kad vieną dieną ne- 
atsirūgtų šimteriopai. Bet mes išgyvensim, nes turime „isiką“. 

— O kaip atrodo tas „isikas“? 

— Tai ne Žmogus, - palingavo galva Benda. - Sunku paaiš- 
kinti, pone Makgregorai. „Isikas“ — mūsų šaknys, žinojimas, 
kad priklausai nacijai, kurios vardu pavadinta didžioji upė Zam- 
bezė. Prieš kelis amžius mano protėviai nuogi brido į Zambezės 
vandenis ir varėsi bandas. Silpniausius nusinešė srovė, suėdė 
krokodilai, gyvi liko tik patys stipriausi. Kai miršta bantu, pagal 
„įsiką“ jo giminės turi išeiti į mišką, kad kiti bendruomenės 
gyventojai nematytų gedulo. „Isikas“ — tai neapykantos, kurią 
jauti menkam vergui, įsitikinimas, kad visi žmonės lygūs ir gali 
drąsiai žiūrėti vienas kitam į akis. Ar girdėjote kada nors apie 
Džoną Tengo Džabavą? 

Šį vardą Benda ištaria su didžiule pagarba. 

— Ne. 

— Dar išgirsite, pone Makgregorai, — pažadėjo Benda. - La- 
bai greit išgirsite. 

Ir prakalbo apie kitus dalykus. 

Džeimis vis labiau žavėjosi Benda. Iš pradžių vienas į kitą 
Žiūrėjo įtariai. Džeimiui teko įveikti neapykantą žmogui, kuris 
jo vos neužmušė, o Benda mokėsi pasitikėti amžių priešu — 
baltaodžiu- žmogumi. Skirtingai nuo kitų čiabuvių, kuriuos 
pažinojo Džeimis, Benda buvo raštingas. 

— Kur tu lankei mokyklą? - kartą paklausė Džeimis. 

— Niekur. Nuo vaikystės teko dirbti. Mane mokė močiutė. 
Pas vieną mokytoją ji dirbo tarnaite. Tik tam, kad padėtų man, 
ji pati išmoko skaityti ir rašyti! Aš jai labai dėkingas. 

Šeštadienį vakare, po darbo, Džeimis pirmąkart išgirdo apie 
Didžiajame Namakvalende esančią Namibijos dykumą. Kaip 
įprasta, susitikę sename sandėlyje, jie su Benda draugiškai kirto 
antilopės kepsnį, paruoštą Bendos mamos, labai skanų, tiesa, 
kaip pasirodė Džeimiui, su kvapeliu. Lėkštės greit ištuštėjo, 
draugai įsitaisė ant senų maišų ir tęsė pokalbį: 

— Kada pirmąkart sutikai van der Mervą? 

— Kai dirbau Namibijos dykumoje, deimantiniam krante. Jis 
ir dar du partneriai — šių kasyklų savininkai. Iš vieno vargšo 
atėmė deimantus ir nuvažiavo apžiūrėti sklypo. 

— Jeigu van der Mervas toks turtingas, kodėl dirba parduo- 
tuvėje? 

— Parduotuvė — masalas naujokėliams, o jis turtingėja ir 
turtingėja. 

Džeimis prisiminė, kaip pats lengvai užkibo ant meškerės. 
Ir ko galėjai norėti iš patiklaus, naivaus bernelio! Prieš akis 
sušvito mielas, ovalus Margaretos veidelis. Kaip ji ten pasakė: 

„Tikriausiai mano tėvas jums padės“. 

O jis, kvailys, kol nepastebėjo jos krūtinės, manė, kad Mar- 
gareta — maža mergaitė. 

Staiga Džeimis pašoko plačiai šypsodamasis, ir jo skruostą 
kirtęs purpurinis randas keistai suvirpėjo. 

— Tai kaip tu tapai van der Mervo tarnu? 

— Kartą į pakrantę jis atvažiavo su savo dukterimi — ji tada 
gal vienuolikos buvo. Ir mergaičiukė, galbūt pavargusi sėdėti 
karštyje, įbrido vandenin, čia plūstelėjo banga ir... Aš tik pa- 
nėriau ir ją ištraukiau, bet, tiesą pasakius, maniau, kad van der 
Mervas mane užmuš. 

— Už ką?! — nustebo Džeimis. 

— Todėl, kad plaukdamas apglėbiau jos liemenį. Baisiausia 
ne tai, kad aš juodaodis. Jį žudė vien mintis, kad koks nors 
vyriškis gali prisiliesti prie jo dukters. Kažkam pavyko nura- 
minti šeimininką ir paaiškinti, kad aš gelbėjau mergaitės gyvy- 
bę. Stai jis ir parsivežė mane į Klipdriftą kaip tarną. 

Po to Benda tyliai pridūrė: 

— Po dviejų mėnesių manęs aplankyti atvažiavo sesuo. Jai 
buvo tiek pat metų, kiek ir van der Mervo dukteriai. 

Džeimis nežinojo, kokie žodžiai paguostų Bendą. 

Pagaliau Benda nutraukė tylą: 

— Reikėjo pasilikti Namibijos dykumoje. Darbas lengvas — 
šliaužiok sau po smėliuką, rankiok deimantus ir krauk į skar- 
dines. 

— Palauk. Nori pasakyti, kad deimantai tiesiog smėlyje vo- 
liojasi? 

— Būtent, pone Makgregorai. Bet pamirškite apie tai — 
patekti ten neįmanoma. Ta vieta - prie okeano, o bangos ten ga- 
lingos. Pakrantės niekas nesaugo. Daugelis žmonių mėgino ten 
patekti iš jūros pusės, bet žūdavo atsitrenkę į rifus arba paskęs- 
davo. 

— Turėtų būti koks nors kitas kelias? 

— Ne. Dykuma plyti iki pat okeano pakrantės. 

— O įėjimas į deimantų laukus? 

— Ten sargybos bokštas ir spygliuota viela, o už užtvaros — 
ginkluoti sargybiniai su šunimis, išmokytais plėšyti Žmogų į ga- 
balus. Be to, jie turi ir naujų sprogstamųjų užtaisų — minų. Jos 
užkastos visoje teritorijoje, ir jei neturi minų lauko plano. tik 
ženk žingsnį — ir iš tavęs nieko neliks. 

— O ar tas laukas didelis? 

— Apie trisdešimt šešių mylių ilgio. 

Trisdešimt šešios mylios deimantais nubarstyto smėlio... 

— O Viešpatie! 

— Nieko, ne jūs pirmas užsidegate pasiekti Namibijos dei- 
mantų laukus, ne jūs paskutinis. Mačiau, kas likdavo iš tų žmo- 
nių, kurių valtelės suduždavo į rifus arba jie susprogdavo, už- 
lipę ant minos. Kad tik žinotumėte, kaip ten susidorojama su 
nekviestais svečiais. Aviganiai tiesiog jiems gerkles pergraužia. 
Pamirškite tai, pone Makgregorai. Buvau ten, patikėkite, dar nei 
vienas gyvas iš ten neišėjo. 

Tą naktį Džeimis negalėjo užmigti — prieš akis vis plaukė 
stebuklingas reginys: trisdešimt šešios mylios didžiuliais dei- 
mantais nubarstyto smėlio, ir viskas priklauso van der Mervui. 
Jis galvojo apie jūrą, aštrius kaip peiliukas rifus, šunis-žmogė- 
dras, sargybinius ir siaubingas minas. Nei pavojai, nei mirtis jo 
nebaugino. Jis tik bijojo numirti, neatkeršijęs Solomonui van 
der Mervui. 

Kitą pirmadienį Džeimis nuėjo į krautuvę ir nusipirko Di- 
džiojo Namakvalendo žemėlapį. Teritorija nuo Madeiros šiau- 
rėje iki Oranžinės upės pietuose buvo pažymėta raudonomis 
raidėmis: ,,Uždara zona“. 

Valandų valandas Džeimis studijavo kiekvieną detalę gel- 
tono popieriaus lape. Tarp Pietų Amerikos ir Pietų Afrikos trys 
tūkstančiai mylių — vien vandenys; nesutramdomos bangos, 
vėjo genamos per Atlantą, sudūžta į mirtį nešančius rifus. Ketu- 
riasdešimt mylių į pietus plyti smėlėtas pliažas, ir Džeimis nus- 
prendė, kad būtent iš šios vietos į deimantų laukus patekti 
trokštantys vargšai išplaukdavo į paskutinę kelionę. Žiūrėda- 
mas į žemėlapį, jis suprato, kodėl kranto niekas nesaugojo. 
Pereiti rifus nebuvo įmanoma. Džeimis rado vietų, kur pažymė- 
tas įėjimas į deimantų laukus. Jei Benda sakė tiesą, teritoriją 
juosė spygliuota viela ir visą parą budėjo ginkluoti sargybiniai. 
Net jei pavyktų prasmukti pro vartus nepastebėtam akylų sargy- 
binių, vis tiek užmintum miną arba sudraskytų šunys. 

Kitą dieną susitikęs Bendą Džeimis paklausė: 

— Tu sakei, kad yra minų laukų žemėlapiai. 

— Taip, juos turi prižiūrėtojai, kurie išvedžioja žmones į vie- 
tas. Visi eina grandinėle, kad nesusprogtų. | 

Bendos širdį užplūdo liūdni prisiminimai. 

— Kartą mano dėdė ėjo pirmas, užkliuvo už akmens ir par- 
puolė tiesiai ant minos. Patikėk, net šeimai nebuvo ką nusiųsti — 
sudraskė į dulkes. 

Džeimis krūptelėjo. 

— O dar yra vandenyno rūkas. Toks būna tik Namibijoje. Jis 
pakyla nuo jūros ir apgaubia visą dykumą: per du žingsnius 
nieko nematyti. Net ir minų lauko planas nepadės - vis tiek 
nematysi, kur eini. Kol rūkas neišsisklaido, niekas nedirba. 

— Ir kiek tai gali tęstis? 

— Kartais kelias valandas, — gūžtelėjo pečiais Benda, - o 
kartais ir keletą dienų. 

— Benda, o ar kada nors matei tuos žemėlapius? 

— Ne, jie gerai saugomi. - Ir sunerimęs pridūrė: - Dar kartą 
sakau: dar niekam nepavyko. Nuolatos kas nors iš ten dirbančių 
mėgina išsinešti deimantų. Ten net yra specialus medis, ant ku- 
rio juos karia. Gera pamoka kiekvienam, sumąsčiusiam apvogti 
kompaniją. 

Regis, sumanymas buvo neįgyvendinamas. Net jei ir pa- 
vyks patekti į van der Mervo laukus, kaip reikės iš ten sugrįžti? 
Benda buvo teisus: geriau tai pamiršti. 

Kitą rytą Džeimis Bendos paklausė: 

— Kokių priemonių imasi van der Mervas, kad išeidami 
darbininkai neišsineštų deimantų? 

— Visus apieško. Nurengia ir visas skylutes apžiūri. Pats ma- 
čiau, kaip žmonės įpjaudavo kojų odą ir ten slėpdavo deiman- 
tus. Patikėkite — visos gudrybės jau išbandytos. 

Jis pažvelgė į Džeimį ir palingavęs galva patarė: 

— Jei norite gyventi, išmeskite iš galvos tą deimantų lauką. 

Džeimis norėjo paklusti, bet dieną ir nakti jam nedavė 
ramybės mintis apie nesuskaičiuojamas brangenybes. Smėlyje 
žėrintys gobšuolio olando deimantai tiesiog kvietė Džeimį. 

Tą naktį jis pagaliau rado išeitį ir nekantriai laukė minutės, 
kai jie su Benda vėl susitiks ir galės viską aptarti. Įsiveržęs į 
sandėlį, jis nieko nelaukdamas išpyškino: 

— Papasakok apie valteles, kuriomis žmonės mėgino pasiek- 
ti pakrantę. 

— Valtys kaip valtys. 

— Tiksliai kokios? 

— Visokios. Burlaiviai, didelės motorinės valtys, vilkikai. 
Kartą keturi vyrai rifus perkirto paprasta valtini. Kai dirbau 
pakrantėje, pats mačiau šimtus tokių mėginimų. Rifai ištaškė 
visus laiviūkščius. Niekas neliko gyvas. 

Džeimis giliai įkvėpė oro. 

— O niekas nebandė perplaukti plaustu? 

Benda apstulbęs atsilošė. 

— Plaustu? 

— Taip. 

Džeimis nesitvėrė kailyje: 

— Tik pagalvok. Niekam nepavyko pasiekti kranto, nes 
valčių dugnas atsitrenkdavo į rifus. O plaustas praslys pro aš- 
trius akmenis, ir banga nuneš jį į krantą. Po to taip pat galėsime 
grįžti. 

Benda ilgai žiūrėjo į draugą, o kai prakalbo, jo balse su- 
skambo linksmesnės gaidelės: 

— O žinote, pone Makgregorai, tai galbūt visai nebloga 
idėja. 

Viskas prasidėjo nuo Žaidimo, troškimo išspręsti neįkanda- 
mą galvosūkį. Bet kuo ilgiau Džeimis ir Benda apie tai kal- 
bėdavo, tuo labiau tikėjo, kad pavyks. Liovęsi pasyviai laidyti 
replikas, jie puolė sudarinėti tikslų veiksmų planą. Jokios įran- 
gos nereikėjo, juk deimantai guli tiesiog smėlyje. 

Plaustą galima nuplukdyti buriuojant nuo kranto, esančio už 
keturiasdešimt mylių nuo uždaros zonos, plaukti naktį, kai 
niekas nematys. Niekieno nesaugomoje pakrantėje minų nebu- 

vo; sargybiniai ten neužeidavo, ir deimantų prisirinkti galėjai, 
kiek paneši. 

— Auštant išplauksime atgal, —- patikino Džeimis, — kišenės 
prigrūstos van der Mervo deimantų. 

— O kaip iš ten sugrįšime? 

— Taip pat, kaip ir patekome į pakrantę. Persikelsim per 
rifus, iškelsim burę ir - į atvirą jūrą, atgal, namolio. 

Pamažu, įtikintas pagrįstų Džeimio idėjų, Benda pajautė, 
kaip tirpsta jo pasipriešinimas. Tiesa, jis mėgino surasti projek- 
te properšų, bet kiekvienąkart Džeimis surasdavo atsakymą. 
Kelionė turėjo pavykti. Paprastam ir grakščiam planui lengvu- 
mo suteikė tai, kad jo įgyvendinimui beveik nereikėjo pinigų. 
Tik drąsos ir sėkmės. 

— Svarbiausia pasiimti didelį maišą deimantams susikrauti, 
— šūktelėjo Džeimis. 

Jaunuolio entuziazmas buvo toks užkrečiantis, kad Benda 
šyptelėjęs pridūrė: 

— Geriau du didelius maišus. 

Kitą savaitę abu išėjo iš darbo ir nusipirko bilietus į kelei- 
vinį furgoną, vykstantį į Noloto uostą, žvejų kaimelį, esantį 
keturiasdešimt mylių nuo uždaros zonos, į kurią jiedu taip 
veržėsi. Prieš imdamiesi darbo, draugai pasižvalgė po Nolotą. 
Kaimelis buvo mažytis: kokios dvi dešimtys varganų trobelių, 
dvi krautuvėlės ir akimi neaprėpiamas, sniego baltumo pliažas. 
Rifų čia nebuvo, ir žemos bangelės tyliai ritosi į krantą. Puiki 
vieta plausto statybai. 

Viešbučio miestelyje taip pat nebuvo, bet Džeimiui pavyko 
vienoje krautuvėje išsinuomoti laisvą kambarėlį. Benda susira- 
do kampą juodųjų kvartale. 

— Teks susirasti vietelę, kur mūsų niekas nepamatys, — per- 
spėjo Džeimis. — Juk gali valdžiai pranešti. 

Žvalgydamiesi po kaimą, draugai aptiko seną, apleistą san- 
dėlį. 

— Tai, ko reikia, — nusprendė Džeimis. - Pradėsim darbą. 

— Dar anksti, — nesutiko Benda. — Geriau palaukti. Nupirk 
viskio butelį. 

— Kam? 

— Pamatysi. 

Kitą rytą Džeimį aplenkė vietinis konsteblis, pilvotas vy- 
rukas pačiame jėgų Žžydėjime, didele, raudona nosimi, išduo- 
dančia pomėgį išgerti. 

— Labas rytas! — pasveikino jis Džeimį. — Išgirdau, kad tu- 
rime svečių, nusprendžiau artimiau susipažinti. Aš konsteblis 
Mandis. | 

— Janas Treivis, - atsakė Džeimis. 

— Į Šiaurę keliaujate, pone Treivi? 

— Į Pietus. Važiuojame su tarnu į Keiptauną. 

— A! Buvau kartą Kreiptaune. Velnio miestas — didelis, 
triukšmingas. 

— Sutinku. Ar galiu pasiūlyti jums išgerti, konstebli? 

— Tarnyboje niekada negeriu. 

Konsteblis Mandis patylėjo, po to, matyt, nusprendė ir pra- 
nešė: 

— Na, manau, vieną kartą galima sulaužyti taisyklę. 

— Nuostabu! - linktelėjo Džeimis ir atnešė viskio butelį, 
stebėdamasis, kaip Benda galėjo numatyti konsteblio vizitą. 

Jis šliūkštelėjo gėrimo į purviną stiklą nuo dantų šepetėlių 
ir įteikė svečiui. 

— Ačiū, pone Treivi. O jūs? 

— Negaliu gerti, — apgailestaudamas atsiduso Džeimis. — 
Maliarija. Todėl ir tenka važiuoti į Keiptauną pas gydytojus. 
Sustojau čia keletui dienų pailsėti. Labai jau pavargstu kelio- 
nėse. 

— Bet atrodote neprastai, — paprieštaravo konsteblis. 

— Pamatytumėte, kaip atrodau, kai ima krėsti šaltis... 

Stiklinė jau buvo tušia, ir Džeimis vėl šliūkštelėjo viskio. 

— Ačiū. Kartais gerai gerklę praskalauti. 

Vienu mauku pribaigęs antrą porciją, konsteblis atsistojo. 

— Turiu eiti. Tai sakote, kad jūs su tarnu po dienos kitos iš- 
vykstate? 

— Kai tik geriau pasijausiu. 

— Penktadienį dar kartą užsuksiu, pasižiūrėsiu, kaip sekasi, 
— pažadėjo konsteblis Mandis. 

Tą naktį apleistame sandėlyje Džeimis ir Benda ėmė meis- 
trauti plaustą. 

— Benda, ar kada esi dirbęs plaustą? 

— Tiesą pasakius, pone Makgregorai, niekada. 

— Ir aš neįsivaizduoju, kaip tai daroma. 

Suglumę vyriškiai susižvalgė. 

— Tikiuosi, tai nėra labai sunku, — pagaliau burbtelėjo Džei- 
mis. 

Jie pavogė keturias tuščias statines nuo aliejaus, nusinešė į 

sandėlį ir sutvirtino kvadratu. Po to, nušvilpę dar keturias dė- 
žes, prikalė jas prie statinių. 

— Į plaustą nelabai panašu, — pareiškė Benda, įtariai žvelg- 
damas į didžiulį statinį. 

— Mes dar nebaigėm, - patikino Džeimis. 

Lentų gauti nepavyko, todėl dugną jie sulipdė iš to, ką rado 
po ranka: medžio-smirdaliaus šakomis, pagaliais, marulos 
medžio lapais ir viską perrišo stora virve, stipriai užverždami 
kiekvieną mazgą. Kai viskas buvo baigta, Benda vėl palingavo 
galva: 

— Vis tiek nepanašu į plaustą. 

— Palauk, va iškelsim burę, - pažadėjo Džeimis. 

Stiebą jie pasidirbo iš išvirtusio geltono medžio kamieno, 
dar išdrožė du plokščius kastuvėlius vietoj irklų. 

— Dabar reikia skubiai susirasti burę ir išplaukti, nes konste- 
blis Mandis žada poryt vėl ateiti. 

Medžiagos surado Benda. Vėlai vakare jis parsinešė didelį 
tamsiai mėlyno audinio gabalą: 

— Na kaip, pone Makgregorai? 

— Nuostabu. Kur tu jį radai? 

— Neklauskite, - šyptelėjo Benda. — Ir taip jau prisidirbome. 

Keturkampę burę jie pritvirtino viela. Pagaliau viskas buvo 
baigta. 

— Išplaukiam antrą nakties, kai visas kaimelis sumigs, — 
nusprendė Džeimis. — O dabar geriau būtų pailsėti. 

Bet abu taip jaudinosi, kad miegas nelipo — juk priešaky 
laukė pavojingas nuotykis. | 

Lygiai antrą valandą draugai susitiko sandėlyje. Abu juos 
užvaldė keistos nuojautos ir nenusakoma baimė - juk iš tos 
kelionės jie grįš turtuoliai arba visai negrįš. 

Kito kelio nebuvo. 

— Metas! - paskelbė Džeimis. 

Jie išėjo į gatvę. Aplink buvo tylu, ramu, nė dvasios, tik 
jūra ir sidabrinė delčia tamsiame danguje. Sunkiausia buvo 
apskaičiuoti laiką. Išplaukė jie vėlai vakare, kad niekas nepa- 
stebėtų, ir deimantinį krantą turėjo pasiekti kitą naktį, patyliu- 
kais išlipti pakrantėje ir taip pat ramiai, kol neprašvito, sugrįžti. 

— Į pakrantę Bengvelo srovė mus turėtų nunešti vakarop, — 
pasakė Džeimis, — bet reikės iki sutemų palaukti jūroje. 

— Galėsim pasislėpti vienoje netoliese esančioje salelėje, — 
linktelėjo Benda. 

— Kokioje salelėje? 

— Ten tokių daugybė — Merkuris, Ihabodas, Slyvų pudin- 
gas... 

Džeimis įtariai pažvelgė į draugą: 

— Slyvų pudingas? 

— Na taip, dar yra ir Jautienos kepsnio sala. 

Džeimis pasitikrino savo žemėlapyje: 

— Bet čia jų nėra. 

— Tos salos iš guano. Anglai ten renka paukščių mėšlą trą- 
šoms. 

— Ten kas nors gyvena? 

— Neįmanoma. Kvapas nepakenčiamas. Kai kur mėšlo 
sluoksnis iki juosmens. Valdžia varo ten dirbti nuteistuosius ir 
sugautus bėglius. Kai kurie ir miršta bedirbdami, jų kūnų niekas 
nelaidoja. 

— Ten mes ir pasislėpsime, — nusprendė Džeimis. 

Stengdamiesi netriukšmauti, jie atvėrė duris ir pamėgino 
pakelti plaustą, bet veltui. 

— Palaukite, - sušnibždėjo Benda. 

Jis dingo tamsoje ir po pusvalandžio parsinešė didžiulį 
rastą. 

— Reikės ridenti. Aš pakelsiu vieną galą, o jūs po dugnu 
pakišite rąstą. 

Džeimis nusistebėjo Bendos stiprumu, kaip lengvai šis kils- 
telėjo plausto galą. 

Kartu jie lengvai nustūmė plaustą, o kai rąstas išsprūdo, vėl 
pakartojo operaciją. Darbas truko ilgiau, nei Džeimis buvo ap- 
skaičiavęs, ir dabar reikėjo paskubėti išplaukti, kol pabudę kai- 
mo gyventojai jų nepamatė ir nepaskundė valdžiai. Džeimį per- 
sekiojo jausmas, kad jis pamiršo kažkokį labai svarbų dalyką ir 
staiga supratęs nusikvatojo. 

Benda išsprogino akis: 

— Kas čia juokinga? 

— Kai pirmą kartą išsiruošiau deimantų ieškoti, paskui save 
tempiau didžiulę krūvą įrangos, o dabar — tik vieną kompasą. 
Taip paprasta. 

— Manau, pone Makgregorai, viskas ne taip paprasta, — ra- 
miai atsakė Benda. 

— Juk galėtum vadinti mane tiesiog Džeimiu. 

Nustebęs Benda papurtė galva. 

— Matyt, iš tikrųjų atvykai iš labai toli. 

Ir nusišypsojo, rodydamas lygius baltus dantis. 

— Velniai rautų, ar ne tas pats, už ką pakars, o dukart dar 
niekas nemirė. 

Jis pakrutino lūpas, lyg mėgindamas, ar pavyks, po to iš- 
tarė: | 

— Džeimis... 

— Na, metas. Deimantai laukia mūsų! 

Jie paleido plaustą vandenin ir ėmė irkluoti. Tik po kelių 
minučių pavyko išjudinti nejudrų laiviūkštįį. Tai padaryti buvo 
sunku, lyg valdyti ant bangų šokinėjantį butelio kamštį, bet 
sunkus plaustas tėkmės nešamas gan greit judėjo į šiaurę. 
Džeimis iškėlė burę, ir juos pasitiko atvira jūra. 

Kai kaimelis pabudo, plaustas jau buvo toli, už horizonto. 

— Pavyko! - džiūgavo Džeimis. - Mums pavyko! 

— Dar ne pabaiga, — palingavo galva Benda, panėręs rankas 
į šaltą Bengvelo srovę, — viskas tik prasideda. 

Jie plaukė tolyn į šiaurę, pro Aleksandro įlanką, Oranžinės 
upės Žiotis, ir niekur nė gyvos dvasios: peizažą pagyvino tik į 
lizdus lekiančių paukščių pulkeliai ir švelnios rožinės spalvos 
flamingai. Nors draugai ir pasirūpino troškintos mėsos skardi- 
nėmis, ryžiais, vaisiais ir vandeniu, bet nuo susijaudinimo kąs- 
nis strigo burnoj. Džeimiui pavojai nerūpėjo, bet Benda nega- 
lėjo susitvardyti — juk jis jau buvo ten ir matė iki dantų ginkluo- 
tus sargybinius, šunis ir viską naikinančias minas, plėšančias 
žmogų į gabalus. Jis niekaip negalėjo suprasti, kaip Džeimis 
įkalbėjo veltis į tokią pavojingą avantiūrą?! Žvelgdamas į drau- 
gą, Benda staiga pagalvojo: 

„Jis dar didesnis kvailys nei aš. Aš nors žinau, kad gyvybę 
atiduodu už seserį, o kam jis aukoja savo gyvybę?..“ 

Pusiaudienį pasirodė rykliai, ne mažiau tuzino; kraupūs, aš- 
trūs pelekai spindėjo saulėje. 0 

— Juodieji rykliai, —- pastebėjo Benda. - Zmogėdros. 

Įsitempęs Džeimis stebėjo, kaip pelėkai plaukė artyn ir ar- 
tyn. 

— Ką darysim? 

Nervingai nurijęs seilę, Benda sušnibždėjo: 

— Tiesą pasakius, Džeimi, ryklius matau pirmą kartą gyve- 
nime. 

Siaubūno nugara kliudė plaustą, ir laiviūkštis vos neapvirto. 
Vos laikydamiesi ant kojų, vyrukai griebė už stiebo. Pakėlęs ir- 
klą, Džeimis mėgino nubaidyti ryklį, bet aštrūs dantys akimirk- 

sniu sutrupino medinį pagaliūkštį. Didžiulės žuvys apsupo 
plaustą, tingiai jį daužydamos šonais. 

— Reikia jų atsikratyti, kitaip mums galas. 

— Bet kaip? —- paklausė Benda. 

— Paduok man troškinio skardinę. 

— Tu juokauji? Joms neužteks! 

Vėl smūgis, ir plaustas susiūbavo. 

— Duok skardinę! Greičiau! — šaukė Džeimis. 

Benda įbruko jam skardinę. Plaustas pasviro. 

— Atidaryk, bet ne iki galo. Sukis! 

Benda išsitraukė kišeninį peiliuką ir išrėžė dangtelyje pus- 
lankį. 

Sugriebęs dėželį, Džeimis atlenkė dangtelį ir perbraukė 
pirštu per aštrų kampą. 

— Laikykis, perspėjo jis ir persisvėrė per bortą. 

Akimirksniu prieš jį išniro ryklys ir pražiojo milžiniškus 
nasrus. Sutelkęs jėgas, Džeimis šovė pirmyn ir dūrė rykliui 
skardine į akį. Siaubūnas iššoko iš vandens; sekundę plaustas 
stovėjo beveik vertikaliai. Staiga vanduo aplink paraudonavo. 
Kiti rykliai lėtai apsupo agonijoje besidaužančią žuvį. Plaustas 
neberūpėjo. Džeimis ir Benda apstulbę žiūrėjo, kaip šlykštūs 
padarai draskė į gabalus bejėgę auką; laivelis tuo metu plaukė 
tolyn ir tolyn nuo siaubingos scenos. Giliai atsidusęs, Benda 
tyliai ištarė: 

— Kada nors apie tai papasakosiu savo anūkams. Kaip ma- 
nai, patikės? 

Ir abu ėmė kvatotis iki ašarų. 

Dienai baigiantis, Džeimis pažiūrėjo į laikrodį. 

— Iki vidurnakčio turime pasiekti deimantų krantą. Saulė te- 
ka šeštą penkiolika. Vadinasi, per keturias valandas turime spėti 
prisirinkti deimantų ir per dvi valandas vėl atsidurti atviroje 
jūroje, kuo toliau nuo kranto. Ką manai, Benda, užteks mums 
keturių valandų? 

— Šimtas žmonių per visą gyvenimą nesugebėtų iššvaistyti 
tiek, kiek per keturias valandas galima rasti tame krante, - link- 
telėjo Benda ir pagalvojo: 

„Kad tik gyvi liktumėm, o tada...“ 

Visą dieną jie atkakliai judėjo į šiaurę, pagautas vėjo plaus- 
tas vikriai skrodė vandenis. Vakarop tolumoje pasimatė mažos 
salelės kontūrai. Jau iš toli jautėsi aitrus akis graužiantis amoni- 
ako.kvapas. 

Tik dabar Džeimis suprato, kodėl čia neįmanoma gyventi — 
dvokas buvo nepakenčiamas. Jaunuolis pasuko burę, ir jų laive- 
lis minkštai stuktelėjo į salelės krantą. Benda pritvirtino plaus- 
tą, ir draugai atsidūrė sausumoje. Visą salą dengė anų, pelika- 
nų, pingvinų ir flamingų pūkai. Triukšmas rėžė ausį, o per siau- 
bingą kvapą negalėjai kvėpuoti. Tik žengę kelis žingsnius, jie 
iki kelių įklimpo į guaną. 

— Eime atgal, - klyktelėjo Džeimis. 

Benda tylomis nuklampojo paskui. Staiga į orą pakilo pe- 
likanų pulkelis ir jiedu pamatė tris lavonus. Negalėjai Žinoti, 
kiek jie išgulėjo saloje. Amoniako atmosferoje kūnai puikiai iš- 
silaikė, tik plaukai įgavo ryškiai oranžinę spalvą. 

Vienu šuoliu atsidūrę plauste, Džeimis ir Benda vėl išplau- 
kė jūron. 

Priplaukę netoli pakrantės, jie nuleido inkarą ir ėmė laukti. 

— Išplauksim iki vidurnakčio ir pamėginsim išlipti, — nu- 
sprendė Džeimis. 

Abu sėdėjo tylėdami; kiekvienas savaip ruošėsi. Į vakarus 
besileidžianti saulė lyg beprotis dailininkas drobėje paliko dan- 
guje sodrių spalvų ruožus. Ir netikėtai viską aplink apgaubė 
tamsus, neperregimas audeklas. 

Jie palaukė dar dvi valandas, ir Džeimis iškėlė burę. Plaus- 
tas nusinešė draugužius į rytus, nematomo kranto link. Aukštai 
danguje debesys išsisklaidė ir bangose ėmė žaisti blyški mėnu- 
lio šviesa. Plaustas nešė vis greičiau. Tolumoj jau galėjai įžiūrė- 
ti neaiškius, ilgai lauktos žemės kontūrus. Aštrus vėjas plėšė 
burę vis stipriau stumdamas plaustą pirmyn. Netrukus beveik 
jiems prieš akis išdygo didžiulė akmeninė sieną. Net per ats- 
tumą buvo matyti, kaip aukštos bangos triukšmingai sudūžta į 
uolas. Reginys išties buvo kraupus, Džeimis net pagalvoti bijo- 
jo, kas vyksta ten, prie pat rifų. Jis išspaudė tik: 

— Tu įsitikinęs, kad pakrantės niekas nesaugo? 

Nieko neatsakęs, Benda parodė į uolas. Džeimis suprato, ką 
šis nori pasakyti. Jokia sargyba negalėjo prilygti šiems mirtinai 
pavojingiems akmenims, tikriems jūros sargams, budintiems be 
poilsio, dieną ir naktį. Jie visuomet buvo čia, pasaloje, ir kan- 
triai laukė eilinės aukos. 

„Ką gi, - pagalvojo Džeimis, — mes jus pergudrausime. Ir 
būtinai nusigausime iki deimantų“. 

Jeigu jie nuplaukė taip toli, plaustas ir rifus atlaikys. Kran- 
tas artėjo stulbinančiu greičiu, ir draugai už nugarų jautė besi- 

vejančių bangų įniršį. Benda iš visų jėgų įsikibo į stiebą. 

— Pergreit judame, - nervinosi jis. 

— Nusiramink, — ištarė Džeimis. — Kai priplauksime arčiau, 
nuleisiu burę, greitis sulėtės ir mes praslysime per rifus kaip per 
sviestą. 

Vėjas ir bangos pagavo mažą plaustelį ir nešė tiesiai į aš- 
trius akmenis. Džeimis akimirksniu suvokė, kad pats laikas nu- 
traukti burę, bet greitis kažkodėl nepasikeitė. Didžiulės bangos 
daužė laiviūkštį į visas puses, o jiedu įsitvėrę laikėsi už borto. 
Džeimis tikėjosi, kad persikelti per rifus nebus lengva, bet ne- 
įsivaizdavo, kokį beprotišką, kaukiantį reginį jam teks pama- 
tyti. Su kurtinančiu triukšmu bangos daužėsi į dantytas uolas ir 
dužo į milijonus putotų čiurkšlių. 

Plano sėkmė priklauso nuo to, ar pavyks perkelti plaustą 
per rifus jo nesudaužius, kitaip — galas. 

Juos nešė tiesiai į uolas. Ausyse kurtinančiai kriokė vėjas. 
Netikėtai didžiulė banga aukštai iškėlė plaustą ir švystelėjo tie- 
siai ant uolų. 

— Laikykis, Benda! - suaimanavo Džeimis. — Saugokis! 

Dar viena neįtikėtinai didelė banga, pagavusi plaustą lyg 
šapelį, perrito jį per rifus. Žvilgelėjęs žemyn, Džeimis spėjo pa- 
stebėti aštrias kaip kardai uolas. Akimirksnis — ir jie tylioje 
prieplaukoje, prie ramių vandenų. 

Ir tą sekundę pasigirdo skylančios medienos traškesys — tai 
dantyta uola nuplėšė vieną statinę. Plaustą smarkiai krestelėjo — 
nulėkė dar viena statinė, o paskui ir trečia. Vėjas, piktos bangos 
ir uolos siaubūnės žaidė plaustu lyg žaisliuku. Džeimis ir Benda 
jautė, kaip slysta iš po kojų dugnas. 

— Šok! - sušuko Džeimis. 

Jis persivertė per bortą; dar viena didžiulė banga sugavo 
jaunuolį ir lyg katapulta švystelėjo kranto link. 

„Galas, - pagalvojo Džeimis, — tuoj paskęsiu““. 

Bet tą minutę jis atsidūrė smėlėtame krante ir ilgai gulėjo 
bejėgis, vis krūpčiodamas traukė vėsų jūros orą. Rankos ir 
krūtinė buvo apdraskytos iki kraujo, iš rūbų likę drapanos. 
Pagaliau jis lėtai atsisėdo ir apsidairė, ieškodamas Bendos. Šis 
netoliese susirietęs kosčiojo ir vėmė jūros vandeniu. Šiaip ne 
taip Džeimis atsistojo ir EE nutipeno pas draugą. 

— Na, kaip tu? 

Benda linktelėjo, giliai všssi ir pažvelgė į Džeimį. 

— Žinai, aš juk nemoku plaukti. 

Džeimis padėjo jam atsikelti, ir abu kartu atsigręžė į rifus. 
Iš plausto neliko nė skiedrelės — viską nusinešė putojantis van- 
denynas. Draugai pasiekė deimantų krantą. Grįžti jūra nebuvo 
įmanoma. Jokios išeities. 

Už nugarų siautėjo įniršęs vandenynas, priešakyje buvo 
neaprėpiama dykuma, besitęsianti iki pat purpurinių Rik 
Tervelo kalnų, dangų skrodžiančių viršūnių ir bedugnių 
tarpeklių — gražiausių, gelsva mėnulio šviesa užlietų vietų. Prie 
pat tų kalnų plytėjo „,„Laumių katilo“ dykuma - nyki, saulės 
išdeginta lyguma. Cia lakstė aršūs vėjai, o tuščia vietovė, regis, 
tokia ir buvo per amžius. Vienintelis įrodymas, kad čia visgi 
praėjo Žmogus, buvo į smėlį įkastas stulpelis su vištos koja pa- 
rašytu skelbimu. Blankioje mėnulio šviesoje galėjai įskaityti di- 
džiules raudonas raides: 

„„Uždara zona. Įeiti draudžiama“. 

Spąstai plekštelėjo. Nieko nebeliko — tik pamėginti išeiti 
per Namibijos dykumą. 

— Pamėginsime ją pereiti ir tebūnie, kas bus, — pareiškė 
Džeimis. 

Bet Benda tik galva palingavo. 

— Sargyba arba nušaus vietoje, arba pakars. Net jei pasiseks 
prasmukti pro apsaugą ir šunis, užlipsime ant minų. Mes beveik 
numirėliai. 

Ne baimė, bet viltis suskambo Bendos balse, lyg jis būtų se- 
niai tam pasiruošęs. 

Džeimio žvilgsnyje galėjai įskaityti kaltės jausmą, juk per jį 
žus ir Benda, o šis net ir dabar, supratęs, jog nėra išeities, neiš- 
tarė nė vieno priekaišto žodžio. 

Džeimis pasisuko ir liūdnai nužvelgė siaubingą akmeninę 
sieną, per kurią jiedu stebuklingai persikėlė. Iki aušros dar buvo 
likusios dvi valandos, o tada juos atras ir sušaudys. 

„Būsiu prakeiktas, — nusprendė Džeimis, - jei pasiduosiu!“ 

— Kibkim į darbą, Benda! 

— Kokį darbą? — sumikčiojo draugas. 

— Jei atėjome čia deimantų, tai rinkime, ir kuo daugiau! 

Benda apstulbęs žvelgė į beprotiškas jaunuolio akis. Sulipę 
žili plaukai, iš rūbų — tik draiskanos. 

— Apie ką tu kalbi? 

— Pats sakei, kad mus užmuš, kai tik pamatys? Tai geriau 
mirkime turtingi! Per stebuklą čia papuolėme. Gal kaip nors 
stebuklingai ir išeisime iš čia! O jei man pavyks prasmukti — 
velniai rautų, nagus nusigraušiu, jei nieko nebūsiu pasiėmęs! 

— Tu išprotėjai, - tyliai pasakė Benda. 

— Jei būtume normalūs, nebūtume čia atsidūrę, — priminė 
Džeimis. 

— Tiek to, vis tiek, kol suras, reikia kažkuo užsiimti, - gūž- 
telėjo pečiais Benda. 

Džeimis nusimetė nubrizgusius marškinius, Benda taip pat. 

— Na ir kur tie didžiuliai deimantai, apie kuriuos man visas 
ausis išūžei? 

— Visur, — linktelėjo Benda ir pridūrė: - Kaip ir sargybiniai 
su šunimis. 

— Tuo vėliau pasirūpinsime. Kada darbininkai į laukus iš- 
eina? 

— Kai tik prašvinta. 

Džeimis sekundėlę susimąstė: 

— Ar yra kokia nors vieta, kur jie neužeina? Mes ten galėtu- 
me pasislėpti. Ę 

— Neįmanoma. Zmonės visur dirba, čia ir musė nepastebėta 
nepraskris. 

Pliaukštelėjęs Bendai per petį, Džeimis pareiškė: 

— Na gerai, eime. 

Benda keturiomis ėmė lėtai šliaužti palei krantą, pro pirštus 
žerdamas smėlį. Po minutės jis sustojo ir kažką pakėlė. 

— Radau! 

Džeimis šliaužė šalia. Pirmi du rasti akmenėliai nebuvo 
labai dideli, bet trečiasis — kokių penkiolikos karatų. Jis ilgai 
žiūrėjo į deimantą, negalėdamas patikėti, kad tokius turtus čia 
lengvai gali rasti. Ir visa tai priklausė van der Mervui ir jo part- 
neriams. Papurtęs galvą, Džeimis nuvijo liūdnas mintis ir vėl 
ėmė ieškoti. 

Po trijų valandų abu jau turėjo apie keturiasdešimt deimantų 
nuo dviejų iki trisdešimties karatų. Rytuose švito dangus. Jei 
plaustas būtų likęs sveikas, pats metas išplaukti atgal, bet kam 
dabar apie tai galvoti. 

— Greit prašvis, —- pastebėjo Džeimis. — Įdomu, kiek dar 
akmenėlių pavyks rasti. 

— Mums ir tų užteks — vis tiek taip ilgai negyvensim ir ne- 
spėsim visko išleisi. Nori mirti milijonierius? 


56 


— Visai nežadu mirti. 

Jie vėl lyg kliedėdami šliaužė ir kėlė akmenėlį po akmenė- 
lio. Turtas vis augo, kol pagaliau sudriskusiuose marškiniuose 
jau buvo šešiasdešimt neįkainojamų brangakmenių. 

— Nori, kad aš viską neščiau? — paklausė Benda. 

— Ne, galim ir abu... 

Staiga Džeimis suprato, apie ką pagalvojo jo draugas. Kai 
juos sugaus, tas, kuris nešėsi deimantus, bus nužudytas itin 
žiauriai. 

— Geriau aš panešiu, — nusprendė jis, suvertė akmenis į 
sveiką likusią marškinių skiautę ir kruopščiai surišo mazgą. 
Dangus horizonte jau buvo šviesiai pilkas, o rytuose švietė 
rausvomis spalvomis. 

Kas bus toliau? Kur rasti išeitį? Kur pasislėpti? Stovėti čia 
įr laukti mirties? Ar eiti per dykumą ir ten pražūti? 

— Eime. 

Džeimis ir Benda lėtai nuėjo dykumos link. 

— Kur prasideda minų laukai? 

— Beveik už šimto jardų. 

Tolumoj pasigirdo šunų lojimas. 

— Manau, minų dabar nėra ko bijoti, — pridūrė Benda. — 
Čionai bėga šunys. Tuoj keisis pamainos. 

— Kada jie bus čia? 

— Po dešimties penkiolikos minučių. 

Saulė buvo pakilusi jau aukštai, ir galėjai aiškiai matyti 
dailias smėlio kopas ir kalnus tolumoj. Pasislėpti nebuvo kur. 

— Kiek sargybinių saugo teritoriją? — susimąstęs paklausė 
Džeimis. 

— Apie dešimt. 

— Tik tiek tokioje didžiulėje teritorijoje? 

- Ir vieno užteks, - prieštaravo Benda. - Nepamiršk, kad jie 
ginkluoti ir su šunimis. Sargybiniai ne akli, o ir mes ne smėlio 
kruopelės. 

Sunys lojo vis garsiau. Džeimis sušnibždėjo: 

— Atleisk, Benda. Tai aš į visa tai tave įvėliau. 

— Ne tu. 

Ir Džeimis suprato, apie ką kalba Benda. Kažkur netoliese 
pasigirdo balsai. 

— Ojei užsikastume į smėlį? 

— Jau bandė. Šunys juos atkasdavo ir gerklę perkąsdavo. O, 
kad taip mirčiau greitai, be skausmo. Išlįsiu, kad pastebėtų ir 


57 


pulsiu bėgti. Tada mane nušaus. Nenoriu... kad šunys... sudras- 
kytų. 

Džeimis įsikibo Bendai į ranką. 

— Žinoma, mes žūsime, bet bėgti nesiruošiu. Teks jiems 
paprakaituoti, kol mane suras. 

Pamažu artėjantys balsai buvo vis aiškesni. 

— Judinkitės, jūs, tinginės kiaulės! — rėkė kažkas. — Eikite 
paskui mane! Niekam tikę kvailiai, imkitės darbo! 

Nors Džeimis ir stengėsi išlikti ramus, bet, išgirdęs pri- 
žiūrėtojo balsą ir apimtas baimės, atsigręžė į jūrą. Galbūt 
geriau žūti ten? Jis vis žvelgė, kaip aštrūs rifų dantys plėšo 
audringas bangas, ir staiga išvydo keistą reiškinį. Iš van- 
denyno, vakarų vėjo stumiama, į juos judėjo pilka, neperregi- 
ma siena. . 

— Tai jūrinis rūkas, — sušuko Benda. — Jis pasirodo dukart 
per savaitę. 

Balsai vis artėjo. 

— Velniai rautų! Prakeiktas rūkas! Visą darbą sugadino! 
Šeimininkai bus nepatenkinti! 

- Štai ji, galimybė išsigelbėti! - sušnibždėjo Džeimis. 

— Kokia galimybė? 

— Rūkas. Mūsų nepamatys! 

— Na ir kas? Rūkas vis tiek pakils, ir mus suras. Žinoma, 
sargybiniai pabijos eiti per minų laukus, bet ir mums nepavyks. 
Pamėgink per rūką pereiti dykumą: tik žengsi žingsnį ir išlėksi į 
orą! Vis lauki stebuklo? 

— Taip, stebuklo, — patvirtino Džeimis. 

Dangus virš galvų sutemo. Rūkas jau dengė jūrą ir po 
sekundės apgaubė pakrantę. Tamsus debesis ritosi vis artyn, o 
Džeimis vis kartojo: 

— Kokia laimė! Dabar mes išgelbėti! 

Netikėtai kažkas kimiu balsu pašaukė: 

— Ei! Jūs abu! Ką čia veikiate? 

Džeimis ir Benda atsisuko. Už kokių šimto jardų ant kopos 
stovėjo uniformuotas sargybinis su šautuvu. Džeimis apsidairė. 
Beveik nieko nebuvo matyti. 

— Čionai, greičiau! Nemėginkit bėgti! - keldamas šautuvą, 
perspėjo sargybinis. 

Džeimis iškėlė rankas. 

— Išsisukau koją, - sušuko jis, - negaliu paeiti. 

— Tada stovėk vietoje, — liepė sargybinis. — Aš pats prieisiu. 

Nuleidęs šautuvą, jis nušoko nuo kopos. Džeimis skubomis 
apsidairė. 

— Bėk, — sušnibždėjo jis ir nudūmė į pakrantę. Benda 
paskui. | 

— Stokit! 

Po akimirksnio pasigirdo šūvis, bet jie vis bėgo, skubėdami 
pasislėpti tirštame rūke. Po to dar šūvis ir dar. Per ledinę, viską 
apgaubusią miglą negalėjai kvėpuoti, lyg kas būtų įvėlęs į 
didžiulį vatos kamuolį. Nieko nebuvo matyti. 

Balsai dabar girdėjosi neaiškiai lyg iš toli. Sargybiniai 
šūkavo vienas kitam. 

— Kriugeri... tai Brentas. Ar girdi mane? 

— Girdžiu, Kriugeri... 

— Jie du! Baltasis ir juodaodis. Jie pakrantėje. Sukviesk 
savo žmones. Pamatysi - šauk nelaukdamas. 

— Duokš ranką, - sušnibždėjo Džeimis. 

Benda įsikibo: 

— Kur tu eini? 

— Noriu dingti iš čia. 

Džeimis prisitraukė kompasą ir ilgai sukinėjo, kol rodyklė 
parodė į rytus. 

— Mums ten... 

— Palauk! Negalime eiti! Jei neužklups sargyba su šunimis, 
tai ant minos susprogsime. 

— Pats sakei, kad minos prasideda tik už šimto jardų. Reikia 
eiti nuo pakrantės. 

Jie nuėjo dykumos link. Lėtai, nervingai žengdami, į neži- 
nomą erdvę keliavo du akli žmonės. Džeimis žingsniais matavo 
atstumą. Jie klupo, krito, bet vėl kėlėsi ir užsispyrę ėjo pirmyn. 
Kas dešimtį žingsnių Džeimis sustodavo ir pasitikrindavo kom- 
pase. Kai pagal jo apskaičiavimus šimtas jardų buvo įveikta, 
jiedu sustojo. 

— Kažkur čia prasideda minų laukai. Jos turėtų būti išdėsty- 
tos kažkokia tvarka, nežinai? Gerai pagalvok, kas galėtų mums 
padėti? 

— Malda, — niūriai atsakė Benda. — Dar niekam nepavyko 
išvengti minų. Jų prikaišiota visoje teritorijoje, tik per kelis 
pirštus smėlyje. Teks laukti, kol pakils rūkas, o tada pasiduoti 
sargybai. 

Džeimis įsiklausė į neaiškius balsus, skambėjusius lyg per 
kamštinę sieną. 

— Kriugeri! Netylėk, kalbėkimės... 

— Gegai, Brentai... 

— Kriugeri... 

— Brentai... | 

Palaidi balsai skandė aklame rūke. Džeimio mintys karštli- 
giškai lakstė. Stovėti vietoje — lygu mirti. Iškart nušaus. O jei 
mėginsi eiti per minų lauką — sudraskys į gabalus. 

— Ar kada nors matei minų laukus? — paklausė jis Bendos. 

— Pačiam teko užtaisyti. 

— Ir nuo ko jos sprogsta? 

— Nuo svorio. Jei svoris per aštuoniasdešimt svarų — iškart 
sprogsta. O šunims - nieko. 

Džeimis giliai atsiduso: 

— Benda, rodos, aš sugalvojau, kaip išsigelbėti. Gal pavyks, 
o gal ir ne. Ar rizikuosi? 

— Ką sugalvojai? 

— Atsigulti ir peršliaužti minas pilvu. Tada svoris pasiskirs- 
tys. 

— O Dieve! 

— Ką galvoji? 

— Galvoju, kad buvau beprotis, kai sutikau į visa tai įsivelti. 

— Tai pritari, ar ne? — vėl paklausė Džeimis. 

— Kai tu siūlai, tai nėra iš ko rinktis, juk tiesa? 

— Tuomet eime. 

Jis lėtai atsigulė ant smėlio. Benda, giliai atsidusęs, taip pat 
atsigulė, ir jiedu pamažėle ėmė šliaužti į minų laukus. 

— Kai šliauži, — šnibždėjo Džeimis, — nesiremk nei ranko- 
mis, nei kojomis, nespausk žemės. 

Benda neatsakė. Jis galvojo tik apie viena: kad liktų gyvas. 

Viską dengusi pilka masė atskyrė juos nuo supančio 
pasaulio, ir kiekvieną minutę iš rūko galėjo išnirti sargybinis 
su šunimi arba suveikti mina. Džeimis stengėsi nuvaikyti baugi- 
nančias mintis. Jie vis šliaužė, labai lėtai, bet atkakliai. Abu 
buvo be marškinių ir aštrios smiltelės iki kraujo draskė odą. 
Džeimis puikiai suvokė, kad galimybė išsigelbėti labai menka. 
Net jei ir pavyktų prašliaužti laukus, priešaky pasitiks sargybi- 
niai, spygliuota viela, ir visai neaišku, kada išsisklaidys rūkas. 
Kiekvieną akimirką jis gali pakilti, ir juos aptiks. 

Draugai vis kapanojosi po smėlį, nesuvokdami, kiek laiko 
praėjo. Akys ir ausys buvo pilnos smėlio. Kvėpuoti darėsi vis 
sunkiau. Kažkur tolumoj be paliovos šūkčiojo sargybiniai. 

„Kriugeri... Brentai... Kriugeri... Brentai...“ 

Kas keletą minučių draugai sustodavo pailsėti, pasitikrinti 
kompase ir vėl leisdavosi begalinėn kelionėn. Juodu vis apim- 
davo troškimas šliaužti vis greičiau, kabintis į žemę, bet prieš 
akis atsiverdavo šiurpus vaizdas, kaip po pilvu sprogstantis 
mechanizmas gabalais išnešioja jų kūnus. Pasigirsdavo ir kiti 
balsai, bet negalėjai suvokti, iš kur jie sklinda. 

„Dykuma didžiulė, - vylėsi Džeimis, — kažin, ar kas mus 
suras?“ 

Ir staiga iš kažkur jį puolė didelis, gauruotas gniužulas. 
Džeimis pajautė, kaip aviganio dantys susmigo į ranką, jis pa- 
leido ryšulį ir kita ranka mėgino perplėšti šuniui nasrus, bet ne- 
pavyko. Per pirštus nutekėjo šilta čiurkšlė. Aviganio dantys 
lindo vis giliau. Džeimis suvokė, kad tuoj neteks sąmonės; akys 
aptemo. Per akis dengusį skausmo šydą jis išvydo, kaip Benda 
trinktelėjo šuniui ryšuliu per galvą. Tas suinkštė ir išsitiesė. 

— Kaip tu? — sunerimęs paklausė Benda. | 

Džeimis neištarė nė žodžio. Jis gulėjo susirangęs, lauk- 
damas, kol skausmas aprims. Benda atplėšė kelnių skiautę ir 
perrišo žaizdą. 

— Reikia judėti, — perspėjo jis. — Jei pasirodė vienas, vadi- 
nasi, ir kiti netoliese. 

Džeimis linktelėjo ir lėtai nušliaužė pirmyn, stengdamasis 
pamiršti ranką plėšiantį pulsuojantį skausmą. 

Jis nebesuvokė, kas vyksta. Lyg automatas šliaužė toliau, 
klausydamas kažkieno komandų. 

„Rankas ištiesk, prisitrauk... Rankas ištiesk, prisitrauk...“ 

Nesibaigianti kankynė... Dabar Benda žiūrėjo į kompasą, o 
kai Džeimis išsimušdavo iš vėžių, atsargiai patempdavo jį pas- 
kui. Jų tykojo sargybiniai, šunys, smėlyje pasislėpusios minos, 
ir tik rūkas gelbėjo varguolius. Jie vis veržėsi pirmyn, trokš- 
dami išsigelbėti, ir štai jėgos išseko. Draugai užsnūdo. Kai 
Džeimis atsimerkė, kažkas buvo pasikeitę. Jis gulėjo smėlyje, 
aimanuodamas iš skausmo ir mėgindamas atsiminti, kur yra, bet 
pamatęs šalia miegantį Bendą, nurimo. Bet kažkas buvo ne 
taip. Džeimis atsisėdo ir staiga širdy kažkas lyg nutrūko: jis ma- 
to Bendą! Štai kas! Rūkas sklaidosi. 

Visai netoliese Džeimis išgirdo balsus ir įsižiūrėjo į retėjantį 
rūką. Jie buvo prie pagrindinių vartų. Štai aukštas sargybos 
bokštas ir spygliuotos vielos tvora, apie kuriuos pasakojo Ben- 
da. Darbininkų minia, apie šešiasdešimt žmonių, ėjo pro vartus. 

Buvo pasibaigusi pirma pamaina ir ją keitė antroji. Džeimis at- 
siklaupė ant kelių, prisėlino prie Bendos ir pakrutino jį. Tas 
žaibiškai pašoko ir pažvelgė į vartus. 

— Velniai griebtų! — apstulbęs ištarė jis. 

— Mums beveik pavyko. 

— Ne beveik! Pavyko! Duok šen deimantus. 

Benda ištiesė draugui brangųjį ryšulį: 

— Kas tau?.. 

— Eik paskui. 

— Bet sargybiniai ginkluoti, — tyliai perspėjo Benda. — Jie 
supras, kad mes ne vietiniai. 

— To aš ir tikiuosi, - linktelėjo Džeimis. 

Draugai nuėjo prie vartų, stendamiesi įsilieti į minią 
išeinančių darbininkų ir tų, kurie keitė pirmąją pamainą; abi 
partijos džiaugsmingai pokštavo. 

— Na, draugužiai, jums tai teks paprakaituoti! O mes visą 
pamainą ramiai pramiegojome.... 

— Kaip jums pavyko tą rūką atsivaryti, na ir pasisekė 
šunsnukiams?.. 

— Mane Dievas myli, o nuo tavęs nusisuko, nusidėjėli nelai- 
mingas... 

Džeimis ir Benda atsidūrė prie išėjimo. Du ginkluoti storu- 
liai sargybiniai stovėjo prie vartų ir stebėjo, kad nei vienas 
darbininkas neprasmuktų pro būdelę, kurioje juos kruopščiai 
apieškodavo. 

Džeimis atsiminė Bendos žodžius: 

Prisispaudęs prie krūtinės sudriskusius marškinius, jis 
brovė pro ilgą eilę ir-priėjo prie sargybinio. 

— Atleiskite, pone, į ką kreiptis dėl darbo? 

Benda suakmenėjęs žvelgė į draugą. 

Sargybinis nužvelgė Džeimį: 

— Kaip čia atsidūrei? 


— Darbo ieškom. Girdėjau, kad čia laisva sargybinio vieta, o 
mano tarnas galėtų ieškoti deimantų. Pagalvojau... 

Su neapykanta nužvelgęs du nudriskėlius, sargybinis nusis- 
pjovė. 

— Eikit po velnių! 

— Bet mes nenorime išeiti, - protestavo Džeimis. - Aš visai 
neturiu pinigų, o visi sako, kad... 

— Čia uždara zona! Ar nematėte ženklo? Lauk iš čia, abu. 

Jis S bos didelį, buliais kinkytą furgoną prie vartų. 

— Sis furgonas veža darbininkus atgal į Noloto uostą. Jei 
ieškote darbo, ten ir kreipkitės į kompaniją. 

— O, ačiū, pone, — padėkojo Džeimis, pamojo ranka Bendai, 
ir abu išėjo į laisvę. 

Sargybinis piktai pažvelgė įkandin. 

— Besmegeniai idiotai! 

Po dešimties minučių Džeimis ir Benda jau riedėjo į 
Nolotą, išsiveždami pusės milijono vertės deimantų maišelį. 

Pagrindine Klipdrifto gatve riedėjo brangi karieta, kinkyta 
dviem, geros veislės juodbėriais žirgais. Važnyčiojo grakštus, 
raumeningas vyriškis sniego baltumo plaukais, ūsais ir barzda. 
Vilkėjo jis madingą pilką kostiumą, akinančiai baltus marški- 
nius su nėrinių apykakle; juodame kaklaraištyje spindėjo bril- 
iantinis smeigtukas. Rodės, kad jis pirmą kartą šiame mieste, 
nors iš tikrųjų viskas buvo ne taip. 

Per tą laiką, kol Džeimio čia nebuvo, Klipdriftas labai pasi- 
keitė ir dabar, 1884-aisiais, iš kaimo virto klestinčiu miestu. 
Nuo Keiptauno iki Houptauno nutiesė geležinkelį, ir dabar 
galėjai nuvažiuoti net iki Klipdrifto. Plūstelėjo nauja imigrantų 
banga. Liaudies buvo labai daug, bet patys Žmonės atrodė 
kitokie. Marios deimantų ieškotojų, keletas madingų ponų ir 
gražiai pasirėdžiusių ponių. Iš tiesų Klipdriftas dabar buvo orus 
miestas. 

Džeimis pravažiavo tris naujas šokių sales, pustuzinį ne- 
aiškių įstaigų, neseniai pastatytą bažnyčią, kirpyklą, didžiulį 
viešbutį išdidžiai skambančiu pavadinimu ,„Nuostabusis vieš- 
butis“, sustojo prie banko, nušoko žemėn ir nerūpestingai metė 
pavadžius berniukui čiabuviui: 

— Pagirdyk arklius! 

Įėjęs į banką, jis garsiai pareiškė vadybininkui: 

— Noriu atidaryti pas jus šimto tūkstančių svarų sąskaitą! 

Kaip Džeimis ir tikėjosi, žinia žaibo greičiu apskriejo miestą, 
o kai jis išėjo iš banko ir pasirodė „„Sandaunerio“ salone, visi tik ir 
kalbėjo apie paslaptingą nepažįstamąjį. Patalpa beveik nebuvo 
pasikeitusi — tie patys girtų darbininkų pulkeliai. Smalsios akys 
nulydėjo Džeimį iki baro. Smitas pagarbiai linktelėjo: 

— Ko ponas norėtų? 

Buvo aišku, kad jis DŽeimio nepažino. 

— Viskio. Geriausio, kokį turite. 

— Tuojau, pone! 

Jis mikliai įpylė viskio. 

— Jūs neseniai mieste, pone? 

— Taip. 

— Pravažiuojate? 

— Ne. Girdėjau, kad čia galėčiau investuoti į pelningą veiklą. 

Padavėjo akys užsidegė: 

— Geresnės vietos ir nerasite! Jei tik turit šimtą... Pasiturin- 
tis verslininkas gali čia neblogai užsidirbti! Tiesą pasakius, 
galėčiau jums padėti, pone. 

— Nejaugi? O kaip? 

Smitas persisvėrė per prekystalį ir lyg sąmokslininkas su- 
šnibždėjo: 

— Pažįstu žmogų, kuris čia viskam vadovauja. Savivaldybės 
vadovas, miesto komisijos pirmininkas. 

Džeimis gurkštelėjo viskio, pastatė stiklinaitę: 

— Niekada apie jį negirdėjau. 

— Štai ten, kitoje gatvės pusėje — jo parduotuvė. Jei norite, 
padėsiu jums sudaryti pelningą sandėrį. Patikėkite, su juo verta 
susipažinti. 

Džeimis Makgregoras dar kartą gurkštelėjo: 

— Na ką gi, tegul ateina. 

Pažvelgęs į Džeimio žiedą su didžiuliu briliantu ir brilian- 
tinį smeigtuką kaklaraištyje, padavėjas nuolankiai nusilenkė: 

— Taip, pone. Ar galėčiau pranešiti jam jūsų vardą? 

— Treivis. Janas Treivis. 

— Nuostabu, pone Treivi. Esu įsitikinęs, ponas van der Mer- 
vas panorės su jumis susitikti. 

Jis vėl įpylė Džeimiui viskio: 

— Prašau, išgerkite. Užeiga vaišina. Aš tuoj sugrįšiu. 

Džeimis sėdėjo prie baro ir toliau gurkšnojo, jausdamas 
smalsius visų čia buvusių Žmonių žvilgsnius. Zinoma, netikėtai 
praturtėję deimantų ieškotojai palikdavo Klipdriftą, bet dar 
niekuomet čia nebuvo pasirodęs toks turtuolis. Iš tiesų tai visus 
labai nustebino. 

Po ketvirčio valandos padavėjas vėl pasirodė. Už jo ėjo So- 
lomonas van der Mervas. Olandas iškart ištiesė nepažįstamajam 
ranką ir nusišypsojo: 

— Pone Treivi, aš Solomonas van der Mervas. 

— Janas Treivis. 

Džeimis tikėjosi, kad van der Mervo akyse žybtels abejonė. 
Bet ne. Bet juk taip ir turėjo būti. Kur gi jis, aštuoniolikmetis 
idealistas atvykęs čia prieš metus? 

Nuolankiai lankstydamasis, Smitas palydėjo vyriškius prie 
kampinio staliuko. 

Tik prisėdęs, van der Mervas paklausė: 

— Supratau, kad ieškote pelningo verslo, į kurį norėtumėte 
investuoti savo pinigus? 

— Galbūt. 

— Tikriausiai aš galėčiau jums padėti. Atsargumas nepa- 
maišys. Dabar priviso tiek nesąžiningų Žmonių. 

Džeimis įdėmiai pažvelgė į pašnekovą: 

— Jūs labai teisus. 

Viskas atrodė nerealu lyg sapne: prie vieno stalelio jis sėdi 
su Žmogumi, pavogusiu jo turtus ir mėginusiu nužudyti. Ne- 
apykanta van der Mervui išdegino Džeimio širdį, ištrynė visus 
žmogiškus jausmus, liko tik viena — keršto troškimas, padėjęs 
iškęsti siaubą ir baimę... Atėjo metas atsilyginti. 

— Atleiskite už nekuklų klausimą, pone Treivi, norėčiau su- 
žinoti, kokią sumą žadate investuoti į Klipdrifto įmones? 

— Na, iš pradžių apie šimtą tūkstančių svarų, — atsainiai 
mestelėjo Džeimis, stebėdamas, kaip iš džiaugsmo olandas net 
apsilaižė. — Po to tikriausiai dar tris, keturis šimtus tūkstančių. 

— Hm... tokie pinigai, pone Treivi, jus toli nuves. Galima 
sudaryti itin pelningą sandėrį. Be abejo, jei kas nors jus užtars, 
— suskubo pridurti olandas. — O ar jau numatėte, kur investu- 
osite pinigus? 

— Iš pradių žadu apsidairyti ir sužinoti, ko galiu tikėtis. 

— Labai išmintingas sprendimas, — meilikaudamas linktelėjo 
van der Mervas. — Jei šį vakarą esate laisvas, kviečiu vakarie- 
nės. Mano duktė puikiai gamina. Tokį svečią priimti mums di- 
džiulė garbė! 

— Labai malonu, pone van der Mervai, —- nusišypsojo Džei- 
mis ir pagalvojo: 

„„Net neįsivaizduoji, kaip malonu!“ 

Tik dabar viskas ir prasidėjo. 

Kelionė nuo deimantinių Namibijos laukų iki Keiptauno 
buvo rami. Pakeliui važiuojančiais vežimais Džeimis ir Benda 
nusigavo iki mažo kaimelio, kur daktaras išgydė Džeimiui ran- 

ką, o po to paprašė vežiko nugabenti juos į Keiptauną. Važiuoti 
nebuvo lengva, bet jiedu nekreipė dėmesio nei į kietas sėdynes, 
nei į kelio dulkes. Atvykęs į Keiptauną, Džeimis apsistojo 
Pleinstryte, „Karališkajame“ viešbutyje, globojamame jo kara- 
liškosios didenybės Edinburgo hercogo, ir buvo palydėtas į ge- 
riausią, garbingiems svečiams skirtą, kambarį. 

— Pakvieskite geriausią miesto kirpėją, - paprašė jis viešbu- 
čio valdytojo. —- Po to man reikės siuvėjo ir batsiuvio. 

— Tuojau pat, pone, - nusilenkė valdytojas. 

„Taip, pinigai viską gali“, - pagalvojo Džeimis. 

Vonia viešbutyje buvo Džeimiui lyg rojus. Gulėdamas karš- 
tame vandenyje, jis jautė, kaip nuovargis pamažu dingsta ir 
Džeimis prisiminė viską, kas įvyko per tas kelias savaites. Ne- 
jaugi nuo plausto pastatymo dienos praėjo tiek mažai laiko? 
Atrodė, kad prabėgo daug daug metų. Džeimis prisiminė gigan- 
tiškas, putojančias bangas ir plaustą sudraskiusius, mirtį ne- 
šančius rifus. Ir vėl rūkas, jie šliaužia per minų laukus, ir jį puo- 
lą didžiulis aviganis... Jam visada ausyse skambės bekūniai, pa- 
laidi balsai: ,„Kriugeri... Brentai... Kriugeri... Brentai...“. Bet 
svarbiausias jam buvo Benda. Jo vienintelis draugas Benda. 

Kai pagaliau jie atsidūrė Keiptaune, Džeimis net pagalvoti 
negalėjo, kad teks išsiskirsti. 

— Neišeik, — prašė jis. 

Bet Benda tik nusišypsojo. 

— Žinai, Džeimi, su tavimi labai nuobodu. Manau. truputis 
nuotykių nepamaišys. Laikas ieškoti naujų išgyvenimų! 

— Ir ką tu veiksi? 

— Na, tavo puikaus plano dėka išnsokau plaustu perplaukt 
vandenyną, sėkmingai persikelti per rifus ir pasiekti krantą. 
Dabar ruošiuosi nusipirkti fermą, vesti 1r turėti krūvą vaikučių. 

— Nuostabu. Eime pas juvelyrą, įverinsim deimantus, ir aš 
atiduosiu tavąją dalį. 

— Ne, - atsakė Benda. - Man jų nereikia. 

— Tu ką? — užsirūstino Džeimis. — Pusė deimantų — tavo. 
Tik pagalvok, koks turtas! 

 — Ne. Nepamiršk, Džeimi, kad aš juodaodis. Jei tapsiu mili- 
jonieriumi, nė dviejų dienų neišgyvensiu. 

— Bet tu gali laikinai paslėpti akmenis, tu gali... 

— Man tereikia pinigų fermai, dviem buliams ir nuotakos 
išpirkai, o tam užteks ir dviejų, trijų mažų deimantų. Kiti — 
tavo. 


66 


— Neįmanoma! Tokios dovanos niekada nepaimsiu. 

— Paimsi, Džeimi. Juk tu atkeršysi Solomonui van der 
Mervui ir už mane. 

Džeimis ilgai žiūrėjo į Bendą: 

— Pažadu. 

— Tada lik sveikas, drauguži. 

Vyrai tvirtai paspaudė viens kitam rankas. 

— Mes dar susitiksime, — pažadėjo Benda, - tikiuosi kitąkart 
naujas tavo planas išvers mane iš koto! 

Ir nuėjo pasiėmęs tris mažus, kruopščiai į medžiagos ski- 
autę suvyniotus, deimantus. 

Tėvams Džeimis nusiuntė dvidešimties tūkstančių čekį, nu- 
sipirko pačią geriausią karietą, du arklius ir išvyko į Klipdriftą. 

Išaušo keršto diena. 

Vakare, kai Džeimis peržengė van der Mervo parduotuvės 
slenkstį, jį apėmė nesutramdomas pasišlykštėjimo ir neapykan- 
tos jausmas. 

Van der Mervas išėjo iš galinio kambario ir, pamatęs svečią, 
išsiviepė iki ausų. 

— Pone Treivi! Sveiki atvykę! 

— Ačiū, pone... hm... atleiskite, pamiršau jūsų vardą... 

— Van der Mervas. Solomonas van der Mervas. Neatsipra- 
šinėkite. Olandų vardus nelengva įsiminti. Pietūs paruošti, pra- 
šom prie stalo. Margareta, turime svečią. 

Jis nusivedė Džeimį į ankštą kambarėlį. Niekas nebuvo 
pasikeitę. Margareta stovėjo prie krosnies, palinkusi prie kep- 
tuvės. 

— Margareta, susipažink su ponu Treiviu. Aš tau pasakojau, 
— pareiškė tėvas. | 

Mergina atsisuko: 

— Sveiki, pone Treivi, kaip gyvuojate? 

Jokio ženklo, kad ji atpažino Džeimį. 

Prie durų suskambo varpelis. 

— Atleiskite, turiu aptarnauti pirkėją, — atsiprašė šeiminin- 
kas. — Tuojau grįšiu. Prašau, jauskitės kaip namie. 

Ir nuskubėjo į krautuvę. 

Margareta pastatė ant stalo didžiulę, garuojančią lėkštę 
daržovių ragu su mėsa ir, vėl prišokusi prie krosnies, ištraukė 
duoną. Džeimis tylomis stebėjo merginą. Per tuos metus 
Margareta labai pasikeitė, tapo žydinčia, nuostabia moterimi. 
kuriančią jausmingą atmosferą. 

— Jūsų tėvas sakė, kad puikiai gaminate. 

Margareta nuraudo. 

— Tikiuosi... jums patiks, pone. 

— Jau seniai neskanavau namie paruošto maisto. Negaliu 
sulaukti vakarienės. 

Džeimis paėmė iš Margaretos rankų didelį indą ir pastatė 
ant stalo. Margareta taip nustebo, kad vos nesudaužė lėkštės. Ji 
niekada nebuvo mačiusi vyro, kuris atliktų už moterį nors 
menkiausią darbelį. 

Mergina pakėlė drovias akis ir pirmąkart atidžiai pažvelgė į 
nepažįstamąjį. Sulaužyta nosis ir gilus randas subjaurojo gražų 
veidą. Šviesiai pilkos akys spindėjo protu ir stiprybe. Amžių 
išduodantys žili plaukai nesiderino su jaunatviška dvasia. 
Aukštas, lieknas... ir staiga, sutrikusi nuo įdėmaus Džeimio 
žvilgsnio, Margareta nusisuko. 

Trindamas delnus, van der Mervas skriste įskrido į kambarį: 

— Uždariau parduotuvę! — pareiškė jis. — Sėskimės, ramiai 
pavakarieniausime. 

Džeimį pasodino garbingoje vietoje. 

— Aš pasimelsiu, — pasiprašė šeimininkas. 

Visi užsimerkė, bet Margareta akies krašteliu toliau nužiūri- 
nėjo elegantišką nepažįstamąjį ir beveik nesiklausė monotoniš- 
ko tėvo kalbėjimo: 

— O Viešpatie, prieš tave mes visi nusidėjėliai ir sulauksime 
atpildo. Suteik mums jėgų iškęsti visas žemės skriaudas. kad 
ten, danguje, kitame gyvenime, ilsėtumėmės ramybėje. Dėkoju 
tau, Viešpatie, kad padedi nusipelniusiam tavo malonės. Amen. 

Prisitraukęs arčiau dubenį, jis išdėliojo ragu į lėkštes. Šį 
kartą Džeimiui teko daug didesnė porcija. Užvirė pokalbis. 

— Pirmą kartą mūsų kraštuose, pone Treivi? 

— Taip, pirmą. 

— O ponia Treivis nesiryžo tokiai sunkiai kelionei? 

— Aš nevedęs. Dar neradau moters, kuri sutiktų už manęs 
tekėti, — nusišypsojo Džeimis. 

„Nejaugi atsirastų tokia kvailė, kuri atsisakytų?“ — pagalvo- 
jo sau Margareta ir nuleido akis, kad svečias neįspėtų jos nuo- 
dėmingų minčių. 

— Klipdriftas — didelių galimybių miestas, pone Treivi. Ypa- 
tingų galimybių. 

— Norėčiau apie jas sužinoti. 

Džeimis pažvelgė į Margaretą, mergina iškart nuraudo. 

— Atleiskite už įkyrumą, pone Treivi, gal galėčiau paklausti, 
kaip susikrovėte tokius didžiulius turtus? 

Išgirdusi tokį tiesmukišką klausimą, Margareta sumišo, bet 
svečias, regis, išliko ramus. 

— Paveldėjau iš tėvo, — atsainaii ištarė jis. 

— Štai kaip! Bet esu įsitikinęs, kad reikaluose jūs ne nau- 
jokas? | 

— Visai ne, mano patirtis mažytė. Norėčiau surasti išmintin- 
£4 patarėją. 

Van der Mervo veidas suspindo kaip saulė. 

— Kokia laimė, kad mes susitikome, pone Treivi! Tiesiog 
likimas suvedė. Pažįstu puikų verslininką. Galiu patikinti, kad 
tereikės mėnesio, ir jūsų pinigai padvigubės. 

Persilenkęs per stalą, jis paplekšnojo Džeimiui per ranką: 

— Jaučiu, kad šiandien mums abiems labai svarbi diena! 

Džeimis nusišypsojo. 

— Manau, jūs apsistojote ,, Karališkajame“ viešbutyje? 

— Tikrai taip. 

— Nepadoriai brangus viešbutis, bet tokiam Žmogui kaip jūs... 

Nebaigęs sakinio, jis vėl išsiviepė. 

— Sužinojau, kad čia labai gražios apylinkės. Ar nebūsiu 
įžūlus, jei paprašysiu jūsų dukters rytoj parodyti tas nuostabias 
vietas? — paklausė Džeimis. 

Margaretai akimirksnį net širdis sustojo. Šeimininkas susi- 
raukė. 

— Nežinau. Ji... 

Geležinė van der Mervo taisyklė buvo nei vienam vyrui ne- 
leisti pasilikti su Margarete dviese. Bet šį kartą jis nusprendė 
nusileisti — pabijojo tokio turtingo Žmogaus akyse pasirodyti 
nesvetingas. 

— Keletą valandų padirbėsiu už Margaretą parduotuvėje. 
Dukrele, parodysi ponui Treiviui, kokių čia yra vietų? 

— Kaip paliepsite, tėve, — tyliai atsakė ji. 

— Tai sutarta, — vėl nusišypsojo Džeimis. — Dešimtą ryto 
nebus per anksti"? 

Kai išėjo garbingas, puošniai apsirėdęs svečias, Margareta 
nurinko ir suplovė indus, bet viskas dabar jai atrodė lyg per 
rūką. 

„Tikriausiai jis pagalvojo, kad aš buka mergiotė“. 

Ji vėl stengėsi prisiminti viską, apie ką kalbėjo per vaka- 
rienę. Nei žodžio. Visą vakarą tylėjo. Bet kodėl? Juk šimtą 

kartų buvo tekę aptarnauti vyriškius prie stalo ir nepasirodyti 
besmegene. Bet nei vienas vyras nežiūrėjo į ją taip kaip Janas 
Treivis. Ausyse skambėjo grėsmingas tėvo balsas: 

„Visi vyrai velniai, Margareta. Nemėgink kam nors atiduoti 
savo nekaltybės...“ 

Galbūt tai tiesa? Bet kodėl, matydama nepažįstamąjį, ji taip 
suglumo ir jaudinosi? Nejaugi jis galėtų ją įskaudinti? Atimti 
nekaltybę? Vien ši mintis kažkodėl iššaukė malonų jausmą. 
Pažvelgusi į lėkštę, kurią šluostė jau trečią kartą, Margareta 
bejėgiškai susmigo ant kėdės. Ji labai troško, kad mama būtų 
gyva! Ji viską suprastų! Margareta mylėjo tėvą, bet jautėsi, lyg 
būtų nupirkta ir laikoma nelaisvėj: Mergina nesuprato, kodėl 
tėvas neleidžia jai susitikinėti su vyrais. 

Margareta pagalvojo, kad ir pasiliks sena merga, kol tėvas 
bus gyvas, bet, susigėdusi tokios minties, suskubo į krautuvę. 
Prie stalelio sėdėjo van der Mervas ir kažką skaičiavo. 

— Labos nakties, tėti. 

Van der Mervas nusiėmė akinius auksiniais rėmeliais. pa- 
trynė akis ir atsistojo, norėdamas apkabinti duk:4. Pau 
nesupradama kodėl, Margareta atsitraukė. ( 

Pasilikusi viena už užtvaros, mažyčiame miegamajame, 
Margareta ilgai žvelgė į save veidrodyje. Savo išvaizda ji per 
daug nesižavėjo. Ne gražuolė, bet patraukli. Didžiulės akys, 
gera figūra. Mergina pasislinko arčiau veidrodžio. Ir kas suža- 
vėjo tą Janą Treivį? Margareta ėmė rengtis, ir Janas Trevis, kaž- 
kaip atsiradęs kambaryje, žvelgė į ją nuo geidulio degančioinis 
akimis... 

Margareta nusimetė pantalonus, plonus marškinėlius ir pasi- 
liko prieš jį nuoga... Merginos rankos lėtai glamonėjo standžias 
krūtis, spausdamos spenelius. Pirštai slydo per plokščią pilvą, 
susipynė su jo pirštais, šliaužė žemyn, prie plaukų trikampio, 
akimirksniu sustojo tarp kojų, vos liesdami, švelniai glostyda- 
mi, po to vis stipriau ir greičiau, kol pagaliau Margaretą pagavo 
beprotiškų pojūčių sūkurys. Iškvėpusi jo vardą, ji krito į pa- 
talus. 

Kitą rytą jie susiruošė pasivažinėti prabangia karieta. Džei- 
mis apstulbo pamatęs, kaip per tokį trumpą laiką miestas pa- 
sikeitė. Ten, kur anksčiau margavo kuklios palapinės, dabar sto- 
vėjo solidūs, mediniai namai su raudonų čerpių stogais. 

— Rodos, Klipdriftas klesti, - pastebėjo Džeimis, kai jiedu 
važiavo pagrindine gatve. 

— Taip, turbūt pravažiuojantiems svečiams šios vietos labai 
patinka, — sutiko Margareta, pagalvojusi, kad iki šios minutės 
Klipdrifto visa širdimi nekentė. 

Išvažiavę iš miesto, jie nutarė aplankyti palei Valio upę iš- 
sidėsčiusias deimantų ieškotojų stovyklas. Po lietaus sezono 
nykus, neįdomus peizažas virto žydinčiu sodu, stulbinančiu 
vešliais krūmokšniais ir niekur kitur, tik Pietų Afrikoje augan- 
čiomis nuostabiomis gėlėmis. Pamatęs dirbančius Žmones, 
Džeimis paklausė: 

— Ar kas nors surado čia deimantų? 

— Taip, keletas žmonių. Kiekvienąkart, kai Žinia apskrieja 
miestą, čionai laimės išbandyti suplūsta. šimtai ieškotojų. Dau- 
guma jų išvažiuoja dar didesni vargšai nei atvyko, praradę bet 
kokią viltį, - atsiduso Margareta, kažkodėl jausdama, kad turi jį 
perspėti. 

— Tėvui nepatiktų, kad aš jums tai pasakoju, bet iš tiesų šis 
užsiėmimas siaubingas, pone Treivi. 

— Galbūt, - sutiko Džeimis, — kai kuriems. 

— Tai nutarėte pasilikti? 

— Taip, panele van der Merv. 

Nenusakomas džiaugsmas užplūdo merginos širdį. Jis neiš- 
važiuoja! 

— Kaip puiku! 

Ir tuojau pat pridūrė: 

— Tėvas bus patenkintas! 

Jie važinėjo visą rytą; Džeimis vis sustodavo pasikalbėti su 
deimantų ieškotojais. Daugelis pažindavo Margaretą ir pagar- 
biai sveikindavosi. Nors trumpam išsilaisvinusi iš slegiančios 
tėvo priežiūros, mergina elgėsi visai kitaip, šiltai ir draugiškai. 

— Regis, jus čia visi pažįstą, — nusistebėjo Džeimis. 

Margareta nuraudo: 

— Jie ateina į tėvo parduotuvę pirkti įrangos. 

Nieko neatsakęs, Džeimis toliau susidomėjęs Žvalgėsi po 
apylinkes. Iš tiesų geležinkelis labai daug pakeitė. Naujojo 
sindikato „de Birsas“ savininkas nupirko savo pagrindinio 
konkurento Barnio Barnato kompaniją ir dabar kontroliavo 
šimtus sklypų, kuriuose virė darbas. Visai neseniai netoli 
Kimberlio buvo atrasta aukso, mangano ir cinko. Džeimis buvo 
įsitikinęs, kad tai tik pradžia ir greit Pietų Afrika taps neišsen- 
kančių lobių šalimi, įžvalgiam žmogui suteikiančia neribotų 
galimybių. 

Džeimis ir Margareta sugrįžo tik vakarop. Sustabdęs karietą 
prie van der Mervo parduotuvės, Džeimis pasakė: 

— Man būtų didelė garbė, jei jūs ir jūsų tėvas sutiktumėte su 
manimi pavakarieniauti. 

Margaretos akys suspindo švelnia šviesele: 

— Aš paklausiu tėvo. Tikiuosi, kad jis sutiks. Ačiū už nuo- 
stabią dieną, pone Treivi. 

Ir dingo už durų. 

Jie vakarieniavo „Karališkajame“ viešbutyje, didelėje pietų 
salėje. Beveik visi staliukai buvo užimti, ir van der Mervas su- 
murmėjo: 

— Nesuprantu, kaip šie Žmonė leidžia sau taip prabangiai 
gyventi! | 

Džeimis paėmė meniu. Kepsnys kainavo svarą ir keturis 
pensus, bulvės - keturis pensus, obuolių pyrago gabalėlis — 
dešimt. 

— Jie tikri plėšikai, —- vis skundėsi van der Mervas. — Papie- 
tausime čia kelis kartus ir, žiūrėk, ims visi nekęsti! 

Džeimis pagalvojo, kiek gi olandas turėtų išleisti, kad taptų 
elgeta. Reikės išsiaiškinti. Jie užsisakė pietus, ir Džeimis pa- 
stebėjo, kad van der Mervas išsirinko pačius brangiausius pa- 
tiekalus. Margareta paprašė tik sultinio — per daug jaudinosi, 
kad galėtų valgyti. Pažvelgusi į savo rankas, mergina prisiminė, 
kaip vakare glamonėjo savo kūną, ir jai pasidarė gėda. 

— Na, mano kišenė leidžia pavaišinti jus vakariene, — pa- 
juokavo Džeimis, - užsisakykite, ko tik širdis geidžia. 

— Ačiū, — iškvėpė Margareta, — bet aš... aš... nealkana. 

Pastebėjęs, kaip mergina nuraudo, van der Mervas įtariai 
nužvelgė ją ir Džeimį. 

— Mano duktė - reta mergina, iš tiesų reta, pone Treivi. 

Džeimis linktelėjo: 

— Pritariu jums, pone van der Mervai. 

Jo žodžiai taip nudžiugino Margaretą, kad ji nebegalėjo 
nuryti nė gurkšnelio sultinio. Niekas niekada nebuvo jos taip 
sudominęs kaip Janas Treivis. Kiekviename jo žodyje ir judesy- 
je Margareta stengėsi įžvelgti paslėptą prasmę. Jeigu Janas šyp- 
sojosi, vadinasi, ji patinka, jei rūstinosi — nekenčia. Merginos 
nuotaika mainėsi lyg gyvsidabris. 

— Ar šiandien ką nors įdomaus pamatėte? — pasidomėjo van 
der Mervas. 

— Ne, nieko ypatinga, - abejingai ištarė Džeimis. 

Olandas pasilenkė prie pašnekovo. 

— Atminkite mano žodžius, pone, šita vieta knibžda gali- 
mybėmis. Išmintingas Žmogus, įdėjęs pinigus į gerą verslą, gali 
tokius turtus susikrauti, o naujas geležinkelis greit išgarsins 
Klipdriftą kaip Keiptauną. 

— Nežinau, — abejodamas ištarė Džeimis. — Girdėjai apie 
tokius miesčiukus — greit išauga, greit ir nusmunka. Nežadu 
savo pinigų vėjais paleisti. 

— Tik ne Klipdriftas, —- patikino van der Mervas. - Deimantų 
čia randa daugiau ir daugiau. Ir aukso. 

— Ir kiek gi tai tęsis? — gūžtelėjo pečiais Džeimis. 

— Na, turbūt niekas negalėtų... 

— Būtent. 

— Neskubėkite spręsti, — spyrėsi olandas. —- Gaila, jei pralei- 
site tokią galimybę! 

Džeimis sekundę susimąstė: 

— Tikriausiai jūs teisus, pone van der Mervai. Panele Mar- 
gareta, tikiuosi neatsisakysite rytoj ryte vėl su manimi pasiva- 
Žžinėti? 

Van der Mervas jau išsižiojo prieštarauti, bet staiga atsiminė 
bankininko Torenseno žodžius: „Jis tiesiog įėjo į banką, atidarė 
Šimto tūkstančių svarų sąskaitą, taip ramiai lyg tai būtų dešimt 
pensų, ir pridūrė, kad padės dar daugiau“. 

Gobšumas nugalėjo atsargumą. 

— Žinoma, važiuos, — sutiko olandas. 

Kitą rytą, ruošdamasi susitikti su Džeimiu, Margareta apsi- 
vilko geriausią suknelę, bet kai ją pamatė tėvas, jo veidas 
pamėlynavo iš įsiučio: 

— Nori, kad tas žmogus pamanytų, jog tu puolusi moteris? 
Išsipuošei, kad patiktum? Tai verslas, mergaite! Tuojau pat per- 
sirenk ir apsivilk kuklią suknelę. 

— Bet, tėti... 

— Daryk, kaip sakiau. 

Margareta neišdrįso ginčytis: 

— Gerai, tėti. 

Žvelgdamas į nuvažiuojančią karietą, van der Mervas gal- 
vojo, ar tik nebus suklydęs. 

Šį kartą Džeimis pasuko arklius į kitą pusę. Visur vyko sta- 
tybos, buvo matyti naujos kasyklos. Džeimis pagalvojo, kad jei 
ir toliau čia bus atrandami telkiniai, o taip, matyt, ir bus, — vien 
nekilnojamas turtas atneš daugiau pelno nei deimantai ir auk- 

sas. Klipdriftui prireiks bankų, viešbučių, užeigų, parduotuvių 
ir linksmybės namų... Sąrašas būtų be pabaigos... ir galimybės 
neribotos... 

Netikėtai Džeimis pajautė Margaretos žvilgsnį: 

“-— Kas nors ne taip? - paklausė jis. 

— Ne, ne, - tuoj pat patikino mergina ir nusigręžė. 

Džeimis pastebėjo švytintį Margaretos veidą. Pajautusi jo 
artumą, mergina pirmąkart suvokė, ką reiškia būti vienudu su 
geidžiamu vyru. 

Pusiaudienį Džeimis išsuko iš didžiojo kelio į giraitę netoli 
upelio ir sustojo po galiūnu baobabu. Dar rytą jis paliepė res- 
torano tarnautojams į krepšelį sudėti pusryčius. Margareta pa- 
tiesė staltiesę, išvyniojo ryšulėlius ir išdėliojo į lėkštes šaltos 
keptos avienos, keptų viščiukų gabalėlius, ryžius, aivos džemą, 
mandarinus, persikus, ir migdolais pabarstytus pyragėlius. 

— Tai tikra puota! — sušuko mergina. — Aš to neverta, pone 
Treivi! 

— Jūs daugiau verta, — ištarė Džeimis. 

Margareta nusisuko. 

Džeimis švelniai delnais palietė jos veidą: 

— Margareta, pažvelk į mane. 

— O... prašau... aš... — virpėdama teištarė mergina. 

— Pažvelk į mane. 

Margareta lėtai pakėlė galvą ir pažiūrėjo Džeimiui į akis. Jis 
apkabino ją, stipriai priglaudė, lūpos surado lūpas... 

Akimirksnį Margareta lyg apmirė, bet tuoj pat ėmė blaš- 
kytis. 

— O ne, Dieve mano, ne! Mes negalime... negalime... Mes 
pateksime į pragarą.- 

— Į rojų. 

— Aš bijau. 

— Nereikia bijoti, mieloji, patikėk. Pažvelk man į akis, jos 
regi tavo sielą. Juk žinai, ką matau? Mes juk mylime vienas 
kitą? Aš geidžiu tavęs. Ir tu... Jokio siaubo ar gėdos, juk tu ma- 
no, Margareta. Ištark garsiai: „Aš priklausau Janui“. Nebijok. 
„Aš... priklausau... Janui“. 

— Aš priklausau... Janui. 

Jo lūpos vėl nudegino jos lūpas; Džeimis atsagstė suknelę, 
ir po akimirkos Margareta stovėjo nuoga; švelnus vėjelis glotė 
ilgus banguotus plaukus. 

Džeimis lengvai pakėlė ją ant rankų, paguldė ant žemės. 

Vakarykštė nepatyrusi mergaitė šiandien tapo moterimi. Ir 
tas virsmas pasirodė kaip stebuklas, lyg iki šiol Margareta ne 
gyveno, o giliai miegojo ir atsibudusi suvokė, kad šią dieną 
atmins visą gyvenimą: lapų patalus, šiltą švelnų vėjelį ir didžiu- 
lio baobabo šakų šešėlius, žaidžiančius jų kūnais... 

Kūnai vėl susiliejo, ir tai buvo nuostabu. Vienintelė mintis 
sukosi Margaretos galvoje: 

„Nei viena moteris pasaulyje nemyli taip, kaip aš myliu šį 
žmogų“. 

Džeimis švelniai priglaudė ją prie savęs, ir, gulėdama jo 
glėbyje, Margareta svajojo, kad tai tęstųsi amžinybę. Pažvel- 
gusi į mylimąjį, ji pašnibždėjo: 

— Apie ką galvoji? 

Valiūkiškai nusišypsojęs, jis atsakė tokiu pat suokalbišku 
šnabždesiu: 

— Apie tai, kad tuoj mirsiu iš alkio! 

Mergina nusijuokė; abu draugiškai pašoko ir po medžiu iš- 
tiesė staltiesę. Po pietų jie maudėsi ir ilgai džiūvo po kaitria 
saule. Džeimis vėl apkabino Margaretą, ir ji panoro, kad ši 
diena niekada nesibaigtų. 

Vakare Džeimis ir van der Mervas susėdo „Sandaunerio“ 
užeigoje, prie kampinio staliuko. 

— Jūs buvote teisus, — pareiškė Džeimis, — galimybių čia 
daugiau nei tikėjausi. 

— Žinojau, kad toks išmintingas žmogus kaip jūs, pone Trei- 
vi, viską supras! — sušvito olandas. 

— Ką pasiūlytumėte man daryti? — pasiteiravo Džeimis. 

Apsidairęs pašnekovas pašnibždomis ištarė: 

— Tik šiandien gavau žinią, kad į šiaurę nuo Pnajelio aptikti 
naujf, gausūs deimantų telkiniai. Dešimt sklypų kol kas bė 
šeimininko. Jūs ir aš galėtume paimti po penkis. Jūs duosite 
penkiasdešimt tūkstančių ir aš tiek pat. Deimantų ten marios. 
Labai greit taptume milijonieriais. Ką manote? 

Džeimiui vos neišsprūdo, ką jis iš tiesų galvoja: van der 
Mervas pasiglemš visus telkinius, o jam nepaliks nieko ir, kaip 
dieną aišku, nepaaukos nė penso. 

— Įdomus pasiūlymas, — mąsliai linktelėjo Džeimis. — Ir 
kiek turėsime darbininkų? 

— Tik du. 

— Bet kodėl reikia tokios didelės sumos? — naiviai paklau- 
sė jis. 

— Matau, jūs Žmogus nekvailas, — pareiškė van der Mervas. 
— Jie Žino, kad telkiniai labai turtingi, bet neturi įrangos. O mes 
padėsime. Duosime šimtą tūkstančių svarų ir dar dvidešimt pro- 
centų pelno. | 

Tą maldelę jis iškalbėjo taip greit, lyg tai būtų savaime 
aišku. Džeimis gerai žinojo, kad darbininkai negaus nei pinigų, 
nei deimantų — viską pasiglemš van der Mervas. 

— Reikia paskubėti, - perspėjo olandas, — žinia greit pasklis. 

— Tai negaiškime laiko, - sunerimo Džeimis. 

— Nesijaudinkite, - nusišypsojo van der Mervas, - aš tuojau 
sudarysiu kontraktą. 

„Ir, be abejo, vėl afrikanso kalba“, - pagalvojo Džeimis. 

— Yra ir kitų, gan įdomių projektų, Janai. 

Bijodamas prarasti naująjį partnerį, van der Mervas neprieš- 
taravo, kai Džeimis paprašė Margaretos su juo pasivažinėti. 
Kiekvieną dieną mergina mylėjo Džeimį vis karščiau. Jis paža- 
dino Margaretos jausmus, o visi dalykai, kurių tėvas mokino 
gėdytis ir bijoti, dabar tapo stebuklingomis dovanomis mylima- 
jam. Kiekvieną minutę ji žengė vis tolyn į meilės šalį su paslėp- 
tos aistros slėniais, karštų glamonių upokšniais, pilnais medaus 
ir geismo. Margareta buvo tokia ištroškusi. 

Laukuose ir pievose lengvai galėjai rasti nuošalią vietelę 
ir mylėtis, mylėtis, kaip tada, pirmąkart, po šešėliuotu baoba- 
bu. 

Tik kaltės jausmas kankino Margaretą. Solomonas van der 
Mervas buvo olandų reformatų bažnyčios narys ir, ji žinojo: jei 
tėvas aptiks, kad duktė nusidėjo — atleidimo nelauk. Net šitoj 
nepraustaburnių visuomenėj, pasaulio pakrašty. kur vyrai 
tenkindavosi pirktomis glamonėmis, niekas nepateisintų tokio 
elgesio. Pasaulyje buvo dviejų tipų moterys — padorios ir 
kekšės, o padori mergina iki vedybų net paliesti savęs neleistų. 
Vadinasi, visi sužinotų, kad ji ištvirkėlė. Kokia neteisybė! Juk 
taip nuostabu mylėti ir būti mylima - tai ne nuodėmė! 

Bet augantis nerimas ir suvokimas, kad ji daro kažką 
negera, privertė Margaretą užsiminti apie vedybas. Jie važiavo 
palei Valio upę, ir Margareta ryžosi: 

— Janai, tu Žinai, kaip aš... 

Žodžiai strigo gerklėj, liežuvis kliuvo. 

— Tu... Aš... ir tu. Kaip tu žiūri į vedybas? — pagaliau išpoš- 
kino ji. 

— Nuostabiai, Margareta. Nuostabiai žiūriu, — nusijuokė jis. 

Margareta taip pat nusijuokė. Ši akimirka buvo pati laimin- 
giausia jos gyvenime. 

Sekmadienio rytą Solomonas van der Mervas pakvietė 
Džeimį palydėti jį ir Margaretą į bažnyčią. Olandų reformatų 
bažnyčia buvo įspūdingas, pseudogotiško stiliaus pastatas su 
niša pamokslininkui viename gale ir vargonais kitame. 

Pastebėję tarpdury van der Mervą, tikintieji pagarbiai jį 
pasveikino. 

— Aš padėjau pastatyti šią bažnyčią, - pasididžiavo jis Džei- 
miui, — aš čia diakonas. 

Pamokslautojas kalbėjo apie pragaro liepsnas ir amžinas 
kančias, o van der Mervas lyg pakerėtas klausėsi ir po kiekvie- 
no žodžio linkčiojo. 

Džeimis palingavo galva. 

„Keista, — pagalvojo jis, —- sekmadieniais šis Žmogus mel- 
džiasi Dievui, o kitomis dienomis tarnauja velniui“. 

Vakare Džeimis išsiruošė į užeigą. Smitas kaip įprasta ap- 
tarnavo lankytojus ir, pamatęs Džeimį, nušvito iš laimės: 

— Labą vakarą, pone Treivi. Ko gersite? Kaip visada? 

— Ne šiandien, Smitai. Turiu su jumis pasikalbėti. Be liudi- 
ninkų. 
— Zinoma, pone, — linktelėjo tas ir, pajautęs, kad gaus už- 
dirbti, atsisuko į padėjėją. 

— Pabūk už mane. 

Jiedu nuėjo į mažytį lyg kamštis kambariūkšt, kur tilpo tik 
apvalus stalelis ir keturios kėdutės. Smitas uždegė ant stalo 
stovėjusį žibintą. 

— Sėskit, — paliepė Džeimis. 

— Taip, pone? Kuo galiu padėti? 

— Tai aš atėjau tau padėti, Smitai! 

— Nejaugi, pone? — nušvito padavėjas. 

Džeimis linktelėjo, išsitraukė ilgą ploną cigarą ir užsirūkė. 

— Nusprendžiau palikti tave gyvą. 

Staiga Smito veidas persikreipė. 

— Aš... nesuprantu, pone Treivi. 

— Ne Treivis. Aš Makgregoras. Džeimis Makgregoras. 
Pameni? Prieš metus tu atidavei mane Žmogžudžiui. Pardavei 
van der Mervui. 

Smitas susiraukė, stengdamasis ką nors prisiminti. 

— Nesuprantu, apie ką jūs... 

Bet Džeimis jį pertraukė, lyg rimbu supliekė: 

— Užsikimšk ir klausyk! 

Jis net neįsivaizdavo, kaip dabar skilte skyla Smito galva, 
mėginant prisiminti, koks buvo šio žilaplaukio veidas prieš 
metus. | 

— Aš vis dar gyvas ir turtingas — labai turtingas. Galiu pa- 
samdyti žmonių ir sudeginti šitą skylę ir tave kartu. Ar taip, 
Smitai? 

Padavėjas mėgino ginčytis, kad nekaltas, bet, pažvelgęs į 
Džeimio Makgregoro akis, pajautė pavojų ir teištarė: 

— Taip... pone. 

— Van der Mervas moka tau už tai, kad siųstum jam darbi- 
ninkus padėtum juos apiplėšti. Kiek jis tau moka? 

Smitas tylėjo, nežinodamas, kur dingti. 

— Kiek? 

— Du procentus, - neryžtingai sumurmėjo šis. 

— Aš duosiu penkis. Nuo šios dienos, jei kas kreipsis —- siųsk 
pas mane. Aš jiems padėsiu, darbininkai gaus savo dalį, o tu 
savo. Ir viskas bus sąžiningai. Nejaugi tu išties galvoji, kad van 
der Mervas moka tau du procentus? Tai tu - kvailys. 

— Taip, pone Trei... pone Makgregorai, — linktelėjo Smitas. 
— Suprantu. 

Džeimis atsistojo: 

— Nesupranti. 

Ir, pasilenkęs virš stalo, pridūrė: 

— Svarstai, ar tik nenuėjus pas van der Mervą ir visko nepa- 
pasakojus, kad nuluptum pinigų iš dviejų? Apsirikai, Smitai. 

Ir patylinęs balsą, sušnibždėjo: 

— Jei taip padarysi, tu — lavonas. 

Rengdamasis Džeimis išgirdo tylų beldimą į duris. Jis suk- 
luso. Vėl pasibeldė. Džeimis atrakino spyną. Prie slenksčio 
stovėjo Margareta. 

— Užeik, Mege, - pakvietė jis. — Kas atsitiko? 

Anksčiau mergina niekada nebuvo užėjusi į jo kambarį. Ji 
nedrąsiai peržengė slenkstį ir sustojo, nežinodama, nuo ko 
pradėti. Visą naktį Margareta negalėjo užmigti, galvodama, ką 
pasakyti, kad mylimasis jos neišsižadėtų. Pagaliau, pažvelgusi 
jam į akis, Margareta ryžosi. 

— Janai, aš laukiuosi kūdikio. 

Akimirksnį Džeimis sustingo, ir Margaretą apėmė siaubas, 
kad viskas baigta, bet netikėtai jo veidas nušvito nenusakomu 
džiaugsmu, ir visos abejonės išsisklaidė. Jis paėmė ją už 
rankų: j | 

— Tai nuostabu, Margareta, nuostabu! Jau pasakei tėvui? 

Margareta neramiai atsitraukė: 

— O ne! Jei... tu nepažįsti tėvo. Jis... niekada nesupras. 

Džeimis paskubomis apsivilko marškinius: 

— Eime, pasakysim jam kartu. 

— Tu įsitikinęs, kad viskas bus gerai? 

— Gyvenime nebuvau taip įsitikinęs kaip dabar! 

Kai Džeimis ir Margareta įėjo parduotuvėn, Solomonas van 
der Mervas svėrė pirkėjui džiovintos mėsos. 

— A, Janai! - pasveikino jis Džeimį. — Tuojau ateisiu. 

Skubiai aptarnavęs klientą, priėjo prie Džeimio. 

— Nuostabi šiandien diena, ar ne? 

— Geresnės ir būti negali! - linksmai atsakė šis. - Jūsų duktė 
laukiasi kūdikio. 

Ore pakibo mirtina tyla. 

— Aš... aš nesuprantu, — sumikčiojo olandas. 

— Viskas labai paprasta. Ji laukiasi mano kūdikio. 

Van der Mervo veidą išmušė raudonis. Negalėdamas atsi- 
peikėti, jis pažvelgė į Margaretą. 

— Tai... jūs pajuokavote? Negali būti... 

Nuo siaubingos žinios jam galvoj pasimaišė: mylima duktė, 
vienintelė, atsidavė vyrui... laukiasi kūdikio... Visas miestas 
išsijuoks! Bet juk Janas Treivis labai turtingas. Ir jeigu jie tuoj 
pat apsives... 

Jis atsisuko į Džeimį: 

— Vestuvės, žinoma, bus iškart! 

Džeimis nustebęs pažvelgė į olandą: 

— Vestuvės? Ir jūs leisite Margaretei tekėti už kaimiečio 
prasčioko, kurį kadaise apiplėšėte ir atėmete viską, kas jam 
priklausė? 

Van der Mervo galva visai susisuko. 

— Apie ką jūs kalbate, Janai? Aš niekada... 

— Aš visai ne Janas, — griežtai nutraukė Džeimis. — Aš 
Džeimis Makgregoras. Nepažinote? 

Ir, pastebėjęs, kad van der Mervas jau nieko nebesuvokia, 
linktelėjo. 

— Na, žinoma, ne! Bet aš blogį ilgai prisimenu, van der 

Mervai, ir nusprendžiau padaryti jums dovaną — dabar jūsų 
duktė nešioja kūdikį. Mano kūdikį! 

Jis pasisuko ir išėjo, nekreipdamas dėmesio į sukrėstus tėvą 
ir dukrą, žvelgusius jam įkandin. | 

Margareta stovėjo lyg žaibo perverta. Jis negalėjo taip 
pasakyti. Jis myli ją, myli! Bet staiga tėvas, apimtas įniršio 
priepuolio, puolė ją. 

— Tu kekšė! - lojo jis. — Ištvirkėlė. Lauk iš mano namų! 
Nešdinkis! 

Margareta negalėjo net pajudėti. Tai, kas įvyko, netilpo jos 
galvoje. Janas, Janas kaltino ją tuo, ką padarė tėvas. Kas jis — 
Džeimis Makgregoras? Kas?.. 

— Lauk! 

Van der Mervas užsimojęs jėga trenkė dukrai per veidą: 

— Kol gyvas, nenoriu tavęs matyti. 

Dusdama Margareta atsitraukė, ausyse buvo girdėti kurti- 
nantis širdies plakimas. Prieš ją šmėžavo nepažįstamas, pykčio 
perkreiptas veidas. Pamišėlio veidas. Pasisukusi ji neatsigręž- 
dama išbėgo laukan. 

Nevilties apimtas, Solomonas van der Mervas žiūrėjo į nu- 
bėgančią dukterį. Jis žinojo, kas laukia gėdą praradusių merginų. 
Jas atitempdavo į bažnyčią, išsijuokdavos ir išsityčiodavo, o po 
to išvarydavo iš bendruomenės — gera bausmė tokioms begė- 
dėms! Bet jo Margareta buvo gerai išauffėta, dievobaiminga 
mergina. Kaipgi ji galėjo taip pasielgti? Van der Mervas išvydo 
reginį: nuoga duktė voliojasi purve su tuo žmogumi lyg kokie gy- 
vuliai. Netikėtai jis pajautė kraują virinančią gaivališką aistrą. 

Pakabinęs ant durų lentelę ,,Uždaryta“, jis krito bejėgis į 
lovą. Kai Žinia apskries miestą, visi ims jo nekęsti. Gailėtis 
arba aptarinėti dukters nuodėmę. Reikia padaryti taip, kad 
niekas to nesužinotų. Išvyti tą kekšę kuo toliau! 

Atsiklaupęs van der Mervas ėmė melstis: 

„O Dieve! Kodėl leidai, kad taip atsitiktų man, tavo išti- 
kimiausiam tarnui! Kodėl nusisukai nuo manęs? Tegul ji miršta. 
O Viešpatie! Padaryk taip, kad jie abu numirtų...“ 

Kaip visada ,„Sandauerio“ užeiga buvo pilna žmonių. Ei- 
damas prie baro, Džeimis atsisuko į lankytojus ir garsiai pa- 
sakė: 

— Džentelmenai, prašau dėmesio! 

Pamažu balsai nutilo. 

— Užsisakykite, ko širdis geidžia. Vaišinu visus! 

— Kokia proga? — pagarbiai pasiteiravo Smitas. —- Naujas 
telkinys! 

— Galima ir taip pasakyti, drauguži, —- nusijuokė Džeimis. — 
Netekėjusi Solomono van der Mervo duktė nėščia. Ponas van 
der Mervas nori, kad visi kartu atšvęstume šį įvykį! 

— O Jėzau, - sušnibždėjo Smitas. 

— Jėzus čia nekaltas. Tik Džeimis Makgregoras. 

Jau po valandos visas Klipdriftas žinojo naujieną: Janas 
Treivis pasirodė esąs Džeimis Makgregoras, atėmęs van der 
Mervo dukrai nekaltybę, ir dabar ta nėščia. Ir tik pagalvok, o 
vaidino tokią dievo avelę! 

— Atrodė tokia kuklutė! 

— Tyli kiaulė gilią šaknį knisa! 

— Įdomu, kiek dar šio miesto vyrų kartu su ja pakniso tą 
šaknį?! 

— O mergina neblogai sudėta. Ir pats neatsisakyčiau pasi- 
naudoti! 

— Tai paprašyk. Ji ilgai nesilaužys! 

Pasigirdo darnus vyrų kvatojimas. 

Per tą laiką aprimęs nuo patirtos katastrofos, van der Mer- 
vas pasirodė gatvėje. Reikės išsiųsti Margaretą į Keiptauną pir- 
mu traukiniu. Tegul sau gimdo ten, kad tik Klipdrifte apie tokią 
gėdą niekas nesužinotų! 

Van der Mervas, prisisiuvęs šypseną, ėjo nesidairydamas. 

— Laba diena, pone van der Mervai. Girdėjau, nupirkote 
partiją vaikiškų rūbelių? 

— Sveiki, Solomonai. Ar tiesa, kad jūsų parduotuvėje greit 
atsiras pagalbininkas. | 

— A, malonu jus matyti, Solomonai. Ką tik mačiau paukščių 
pardavėją. Sako, į mūsų miestą gandrai atlėkė. Įsivaizduojate? 

Solomonas van der Mervas pasisuko ir, vos patempdamas 
kojas, nusliūkino atgal į parduotuvę, ir užsirakino. 

Džeimis užeigoje gėrė viskį ir klausėsi aistringų 
postringavimų. Tokio skandalo Klidrifte dar nebuvo; miesto 
gyventojai tirpte tirpo iš smalsumo ir piktdžiugiško malonu- 
mo. Džeimis tetroško, kad Benda būtų šalia ir džiaugtųsi 
kartu su juo. Išmušė atpildo valanda už sužlugdytą Bendos 
sesers gyvenimą, už Džeimio ir, kas žino, kelių dar Žmonių 
kančias. Bet van der Mervas kol kas nesužlugdytas. Tai tik 
pradžia. Džeimis nenurims, kol nesutryps priešo. O 
Margareta? Jai Džeimis nejautė nė kruopelytės gailesčio. Ji — 

tėvo pagalbininkė. Džeimis atsiminė, kai pirmąkart ją sutikęs 
išgirdo: 

„Tik mano tėvas gali jums padėti. Jis viską žino“. 

Mergina buvo van der Mervų giminės, ir Džeimis nekentė 
jų abiejų. 

Smitas priėjo prie Džeimio stalelio. 

— Ar galėtume minutėlę šnektelėti, pone Makgregorai? 

— Kas yra? 

Smitas kostelėjo: 

— Prie Pnajelio du ieškotojai aptiko dešimt sklypų. Dei- 
mantų ten galybė, bet vyrukai neturi pinigų gerai įrangai įsigyti. 
Ieško partnerio. Aš ir pagalvojau, gal jums tai tiktų? 

Prisimerkęs Džeimis nužvelgė padavėją: 

— Apie tuos Žmones ir van der Mervui papasakojai, juk 
taip? 
Smitas nustebęs linktelėjo: 

— Taip, pone. Bet, apgalvojęs jūsų pasiūlymą, nutariau 
dirbti jums. . 

Džeimis išsitraukė ilyą, ploną cigarą. ir Smitas suskubo 
pridegti. 

— Papasakok smulkiau! 

Padavėjas pakluso. 


Iš pradžių Klipdrifte viešųjų namų nebuvo. Kekšės, daž- 
niausiai negrės, klientų tykodavo purvinuose skersgatviuose ir 
varganose trobelėse. Pirmosios baltaodės prostitutės, pasiro- 
džiusios mieste, buvo padavėjos. Bet Klipdriftas augo, dei- 
mantų telkinių buvo atrandama vis daugiau. Miestas klestėjo, 
pritraukdamas perkamas moteris. Dabar žemos klasės viešųjų 
namų buvo koks pustuzinis, išimtis - ponios Agnesės viešna- 
mis. Solidi, dviaukštė pilaitė Bristryte, pastatyta atokiau pagrin- 
dinės Lupstryto gatvės, kad gerbiamų miestelėnų žmonos nejį- 
sižeistų, pamačiusios tokią įstaigą. Būtent šių orių ponių vyrai 
ir buvo pagrindiniai Agnesės namų lankytojai, ir dar tie, kurie 
galėjo švaistyti pinigus vėjais. Malonumas buvo išties brangus, 
bet ir moterys - jaunos, patrauklios, — uoliai pasidarbuodavo už 
gautą sumą. 

Alkoholinių gėrimų galėjai nusipirkti ištaigioje svetainėje, o 
pati ponia Agnesė stebėjo, kad klientų niekas neskubintų ir 
neapgaudinėtų. 

Tvirta, gyvybinga, ugninių plaukų moteris, kokių trisdešimt 

penkerių metų, anksčiau dirbo viename Londono viešnamyje, 
bet, išgirdusi apie neregėtai lengvą praturtėjimą, išvyko į Pietų 
Afriką. Ji sutaupė pakankamai pinigų ir atidarė nuosavą 
įstaigą. Reikalai ėmė sektis iš karto. Ponia Agnesė gerai Žinan- 
ti, ko vyrams reikia, bet Džeimis Makgregoras buvo jai paslap- 
tis. Jis dažnai čia lankėsi, negailėdamas leido pinigus, su 
moterimis elgėsi labai mandagiai, bet visada rodės nepasiekia- 
mas, susimąstęs, lyg kas būtų pastatęs sieną tarp jo ir viso 
pasaulio.Ypač stebino jo akys — šviesios, bedugnės, ledinės. 
Kitaip nei visi lankytojai, jis niekada nekalbėdavo apie save ir 
savo praeitį. Ponia Agnesė buvo girdėjusi, kad jis suvedžiojo 
Solomono van der Mervo dukrą ir dabar, kai ši laukiasi 
kūdikio, atsisako vesti. 

Ponia Agnesė manė, kad taip gali pasielgti tik paskutinis 
šunsnukis. 

„„Kad ir šunsnukis, bet labai patrauklus“, - pagalvojo ji, aki- 
mis lydėdama laiptai žemyn lipantį Džeimį Makgregorą. 

Grįžęs į viešbutį, kambaryje Džeimis aptiko Margaretą. 
Mergina stovėjo prie lango ir žvelgė į gatvę, išgirdusi žings- 
nius, ji atsisuko. 

— Labas, Džeimi. 

Jos balsas virpėjo. 

— Ką čia veiki? 

— Mums reikia pasikalbėti. 

— Nėra apie ką kalbėtis. 

— Žinau, kodėl taip pasielgei. Iš neapykantos tėvui. Patikėk, 
kad ir kaip jis tave būtų nuskriaudęs, aš apie tai nežinojau. 
Meldžiu... prašau... tikėk manimi. Nevaryk manęs. Aš per daug 
tave myliu. 

— Tavo rūpestis, ar ne?- šaltai pažvelgė į ją Džeimis. 

— Prašau, nežiūrėk taip. Juk ir tu mane myli. 

Bet Džeimis jau nieko nebesiklausė. Jis vėl pergyveno tą 
siaubingą kelionę į Pardspaną, kai vos nemirė... sunkūs 
akmenys pakrantėje... jis varto juos, krinta bejėgis ir pagaliau — 
deimantai, daugybė deimantų. Ir vėl jis atiduoda akmenėlius 
van der Mervui, ir vėl ausyse spengia: 

„„Nesupratai, vaikine. Man partnerių nereikia. Tu dirbi man. 
Duodu tau dvidešimt keturias valandas, kad dingtum iš mies- 
to...“ Negailestingas spardymas... Dvokas iš maitvanagių snapų, 
plėšančių jo kūną. 

Lyg iš toli pasigirdo Margaretos balsas: 


— Nejaugi tu nepameni? Aš... priklausau... tau. Aš myliu 
tave. : 

Pro lipnų prisiminimų voratinklį Džeimis pažvelgė į Marga- 
retą. Meilė. Jis nebežinojo to žodžio. Van der Mervas išdegino 
visus jausmus, liko tik neapykanta. Neapykanta Džeimiui tapo 
kelrodė žvaigždė, padėjusi viską iškęsti, nugalėti ryklius, per- 
sikelti per rifus, šliaužti per Namibijos minų laukus. Apie meilę 
poetai kūrė eiles, dainiai dainavo, galbūt ir yra toks jausmas, 
pasitaiko. Kitiems. Tik ne Džeimiui Makgregorui. 

— Tu Solomono van der Mervo auka. Ir laukiesi jo anūko. 
Lauk iš čia! 

Margareta nebeturėjo kur eiti. Ji mylėjo tėvą ir troško atlei- 
dimo, bet žinojo, kad to niekada nesulauks. Pasirinkimo nebu- 
vo. Nei draugų, nei pažįstamų. 

Išėjusi iš viešbučio, ji pasuko tėvo parduotuvės link, jaus- 
dama smalsius ir piktdžiugiškus praeivių žvilgsnius. Kai kurie 
vyrai pašaipiai šūkčiojo, bet ji ėjo aukštai iškelta galva. Prie 
durų Margareta sustojo ir, neryžtingai pamindžiojusi vietoje, 
visgi žengė vidun. Parduotuvėje buvo tuščia. Iš kambario išėjo 
van der Mervas. 

— Tėve... 

— Tu?! , 

Mirtina neapykanta jo balse trenkė kaip žaibas. Jis priėjo 
arčiau, ir Margareta užuodė viskio kvapą. 

— Reikalauju, kad nešdintumeisi iš šio miesto. Tuojau. Nie- 
ko nelaukusi. Ir kad daugiau tavęs nerniatyčiau! Girdi? Niekada. 

Ištraukęs iš kišenės keletą banknotų, jis šveitė juos žemėn. 

— Imk ir eik lauk! 

— Aš laukiuosi tavo anūko. 

— Paties velnio išperos! 

Suspaudęs kumščius, tėvas artinosi prie Margaretos. 

— Kiekvienąkart tave pamatę, bjauri kale, žmonės šaipysis 
iš manęs, o jei išsinešdinsi, galbūt kada nors ir pamirš. 

Ji ilgai aklai žvelgė į jį, po to apsisuko ir bejėgiškai nuėjo 
prie durų. 

— Pinigus, kvaile! —- užrėkė jis. — Palikai pinigus. 

Visiškai suglumusi Margareta nusigavo iki pigaus pansiono 
miesto pakrašty. Šeimininkė ponia Ovens buvo apkūni, ketu- 
riasdešimties metų, malonaus veido moteris. Vyras atsivežė ją į 
Klipdriftą ir paliko. Kokia išlepusi būtybė seniai būtų prapuo- 
lusi, bet ponia Ovens buvo lipdyta iš kito molio ir mokėjo išgy- 

venti bet kokiomis sąlygomis. Per tą laiką jai teko pamatyti 
daugybę nelaimingų žmonių, bet ne tokių, kaip ši septyniolik- 
metė. 

— Norėjote mane matyti? | 

— Taip... atėjau sužinoti, gal galėčiau pas jus gauti kokį 
darbą? 

— Darbą? O ką mokate daryti? 

— Ką tik prireiks. Aš gerai gaminu. Galiu aptarnauti lankyto- 
jus. Kloti lovas, tvarkyti. Aš... aš... — iš paskutiniųjų mikčiojo ji. — 
Prašau, - maldavo Margareta, — prašau... ko tik pageidausite. 

Ponia Ovens žiūrėjo į drebančią merginą, jausdama, kaip 
plyšta iš gailesčio širdis. 

— Manau, viena pagalbininkė nesutrukdys. Kada pradėsite 
darbą? 

Mergina su palengvėjimu atsiduso. 

— Dabar, iškart. 

— Bet aš mokėsiu tik... 

Ji greit suskaičiavo mintyse, pridėjo dar keletą pensų. 

— Per mėnesį gausite vieną svarą, du šilingus ir vienuolika 
pensų. Nedaug, bet gyventi ir valgyti galėsite čia. 

— Ačiū, aš sutinku, —- padėkojo Margareta. 

Dabar Klipdrifto gatvėse Solomonas van der Mervas beveik 
nebepasirodydavo, o prie jo parduotuvės durų vis dažniau galėjai 
išvysti lentelę „Uždaryta“; pirkėjam teko ieškoti kitos vietos. 

Kiekvieną sekmadienį jis uoliai lankė bažnyčią, bet nesi- 
meldė, ne. Reikalavo, kad Dievas ištaisytų siaubingą klaidą ir 
nuo paklusnaus tarno pečių nuimtų gėdos naštą. Anksčiau tikin- 
tieji gerbė tokį turtingą ir įtakingą Žmogų, o dabar jis jautė tik 
smerkiančius žvilgsnius ir tulžingą kuždesį už nugaros. Šalia jo 
ant suolelio sėdėjusi šeimyna perėjo į kitą vietą. Nuo jo visi 
nusisuko. Šventiko pamokslas apie puolusias moteris ir tėvus, 
paliekančius savo dukras likimo valiai, jį visai pribaigė. 

„Jie apnuogino ją, atėmė sūnus ir dukteris, 0 ją pačią nu- 
žudė kalaviju“. 

Ir ištarė Viešpats Moisėjaus lūpomis: 

„„Neišniekink savo dukrų, leisdamas joms paklysti, kad atsi- 
davusi pagundai nepaklystų visa žemė...“ 

Po šių žodžių van der Mervas kojos daugiau į bažnyčią 
nekėlė. 


Solomonas van der Mervas dabar patirdavo vien nuostolius, 


85 


o Džeimio Makgregoro reikalai klestėjo. Dirbti deimantų ka- 
syklose buvo vis sunkiau, kasti reikėjo vis giliau, o žmonės 
neturėjo pinigų sudėtingai įrangai. Mieste greit pasklido Žinia, 
kad Džeimis Makgregoras suteikia kreditą mainais į pusę pel- 
no. Laikui bėgant jis supirko sklypus iš savo partnerių ir tapo 
vieninteliu daugybės kasyklų savininku. Jis investavo pinigus į 
nekilnojamąjį turtą, aukso, deimantų gavybą, bet sudarydamas 
sandėrius buvo itin sąžiningas. Vis daugiau žmonių ateidavo 
pas Džeimį, jau žinodami jo gerą vardą. 

Mieste buvo du bankai, ir kai vienas bankrutavo, Džeimis, 
įsitikinęs, jog kalta nekompetentinga vadovybė, nupirko jį ir 
paskyrė dirbti savo Žmones, kad niekas nesužinotų apie jo vyk- 
domas stambias operacijas. 

Viskas, prie ko tik Džeimis prisiliesdavo, virto auksu. Jis 
turėjo viską, ko tik troško vaikystėje, ir dar daugiau: turtus, 
padėtį, bet tai nebuvo vertinga. Savo sėkme Džeimis vadino 
van der Mervo nelaimes. Bet to buvo maža. 

Retkarčiais gatvėje susitikęs Margaretą, Džeimis praeidavo 
lyg nepastebėjęs. 

Jis net neįsivaizdavo, kaip jaudindavosi mergina po tų atsi- 
tiktinių susitikimų. Ji vos nenualpdavo. Margareta vis dar 
mylėjo Džeimį giliai, be atsako. Bet nieko negalėjo pakeisti. Jis 
pasinaudojo ja, kad nubaustų tėvą, bet Margareta žinojo, jog 
neapykanta — aštrus kardas, galintis sužeisti ir patį keršytoją. 
Greit ji susilauks kūdikio, Džeimio kūdikio, ir kai šis pamatys 
savo vaikelį, ves jo motiną. Margareta taps ponia Makgregor! 
Naktį, guldama miegoti, ji lietė išsipūtusį pilvą ir šnibždėjo: 
„Mūsų sūnus...“ Žinoma, kvaila buvo tikėtis, kad taip įmanoma 
įtakoti vaikelio lytį, bet juk tai nieko bloga, o be to, kiekvienas 
vyras nori sūnaus. 

Bėgo mėnesiai, vaikelis vis augo motinos įsčiose, ir tai bau- 
gino Margaretą, jai reikėjo su kuo nors pasikalbėti. Bet moterys 
šiame mieste nusisukdavo nuo nusidėjėlės — religija jas išmokė 
tik smerkti, o ne atleisti. Vieniša tarp svetimų Žmonių, naktimis 
Margareta raudojo savęs ir dar negimusio kūdikio. 

Klipdrifto centre Džeimis nusipirko dviaukštį namą ir ten 
įrengė savo kontorą. Kartą į jo kabinetą užėjo vyriausiasis bu- 
halteris Makmilanas. 

— Zadame sujungti mūsų kompanijas, — pareiškė jis šeimi- 
ninkui. — Korporacijai reikės naujo pavadinimo. Gal turite pa- 
siūlymų? 

— Aš pagalvosiu, - linktelėjo Džeimis. 

Ir jis iš tikrųjų ilgai svarstė. Ausyse skambėjo seniai girdėti 
balsai, jis vėl prisiminė jūrinį rūką ir Namibijos deimantų 
laukus. Džeimis suprato, kad yra tik vienas pavadinimas. 
Pasikvietęs buhalterį, jis pareiškė: 

— Naują kompaniją pavadinsime ,,Kriugeris Brentas“. 
„Kriugerio Brento korporacija“. 

Banko valdininkas Olvinas Koris paprašė Džeimio susitikti. 

— Aš dėl pono van der Mervi skolų. Vėluoja susimokėti mo- 
kesčius. Anksčiau, kai jam sekėsi, galėjome rizikuoti, bet dabar 
jis beveik žlugęs. Manau, atėjo laikas parduoti jo akcijas. 

— Ne. 

Koris nustebęs pažvelgė į šeimininką. 

— Jis buvo atėjęs ryte. Prašė paskolos... 

— Duokite, kiek paprašys. 

Valdininkas pakilo eiti: 

— Kaip liepsite, pone Makgregorai. Aš pasakysiu jam, kad 
jūs... 
— Nieko nesakykite. Tiesiog paskolinkite pinigų. 


Kiekvieną rytą Margareta keldavosi penktą valandą ir iš 
mielinės tešlos kepdavo maloniai kvepiančius pyragus, o kai 
pansiono gyventojai nusileisdavo į valgyklą pusryčiauti, paduo- 
davo jiems avižinės košės, avienos, kiaušinių, saldžių bandelių 
ir garuojančios kavos. 

Beveik visi pansiono gyventojai buvo deimantų ieškotojai. 
Kai kurie Klipdrifte pasiliko tik įkainoti surastus deimantus, 
išsimaudyti vonioje, gerai prisigerti ir aplankyti vieną iš 
viešnamių. Beveik visi jie buvo grubūs nepraustaburniai val- 
katos. 

Klipdriftas žinojo nerašytą taisyklę: padorių moterų nelies- 
ti. Visada atsiras kekšių, su kuriomis galėsi permiegoti. Tačiau 
Margareta van der Merv sunku buvo kaip nors apibūdinti. 
Padori mergina negali pastoti neištekėjusi, ir visi manė, kad jei 
Margareta kartą nusidėjo, tai tik pasiūlyk — atsiguls su bet kuo. 
Ir jie siūlėsi. Kai kurie tiesmukiškai bruko pinigus, kiti svaidė 
dviprasmiškas užuominas, bet tikslas buvo vienas. Su tokiais 
Margareta elgėsi ramiai ir išdidžiai. Bet kartą vakare, jau gul- 
dama miegoti, ponia Ovens išgirdo iš Margaretos kambario 
sklidusius riksmus. Atlapojusi duris, šeimininkė įlėkė vidun. 
Vienas pansiono gyventojų, girtas vyriškis, perplėšęs Marga- 

retos marškinius, metė ją ant lovos ir visu svoriu užvirto. Ponia 
Ovens lyg įniršusi tigrė puolė girtuoklį. Pagriebusi žarsteklį, ji 
talžė prievartautoją. Seimininkė taip įtūžo, kad net atsirado jėgų 
ištempti be sąmonės kritusį vyriškį į koridorių ir išmesti jį 
gatvėn. Po to ponia Ovens uždususi parbėgo atgal. Margareta 
šluostėsi nuo lūpų kraują. Jos rankos drebėjo. 

— Ar viskas gerai, Mege? 

— Taip. Aš... ačiū jums, ponia Ovens. 

Netikėtai mergina ėmė verkti: šiame mieste, kur visi nuo jos 
nusisuko, atsirado nors vienas švelnus ir geras žmogus. 

Ponia Ovens žiūrėjo į Margaretos pilvą ir galvojo: 

„Vargšė fantazuotoja! Džeimis Makgregoras niėkada jos 
neves“. 

Artėjo metas gimdyti. Margareta greit pavargdavo, vos ge- 
bėjo pasilenkti. Vienintelis džiaugsmas buvo jausti, kaip juda 
kūdikis. Ji ir jos sūnus buvo vieni šioje Žemėje, ir Margareta 
valandų valandas kalbėjosi su juo, pasakodama, kas jo laukia. 

Kartą vėlų vakarą, tuoj pat po vakarienės, pansione pasiro- 
dė jaunas negras ir įteikė Margaretai voką. 

— Liepta laukti atsakymo, — paaiškino jis. 

Margareta perskaitė laišką, po to labai lėtai dar kartą. 

— Gerai, - linktelėjo ji, —- perduok, kad aš sutinku. 

Kitą penktadienį, pusiaudienį, Margareta priėjo ponios Ag- 
nesės viešnamį. Prie durų kabėjo lentelė ,, Uždaryta“. Ne- 
kreipdama dėmesio į nustebusių praeivių žvilgsnius, ji nedrąsiai 
pasibeldė, galvodama, ar tik nebus suklydusi. Merginai buvo 
sunku ryžtis ir ji sutiko tik dėl to, kad nebeištvėrė vienatvės. 

Štai kas buvo laiške: 


„Brangi panele van der Merv! Žinoma, tai ne mūsų reikalas, 
bet aš su savo mergaitėmis ilgai kalbėjome apie jūsų nelaimę ir 
apie tai, kaip su jumis negražiai pasielgė. Tiesiog gėda! Mes 
norėtume padėti jums ir jūsų mažyliui. Jeigu toks pasiūlymas 
jums priimtinas, labai apsidžiaugsime ir lauksime pietų. 
Tikimės, kad galėsite ateiti penktadienį, vidurdienį. 

Pagarbiai, ponia Agnesė. 

P.S. Patikėkite, mes niekada neliežuvaujame“. 


Margareta nedrąsiai mindžiojo slenkstį, galvodama išeiti. 
bet štai durys atsivėrė ir pasirodė ponia Agnesė. Paėmusi Mar- 

— Užeikite, brangioji. Jums kenkia toks karštis. 

Ji nusivedė merginą į svetainę, apstatytą karalienės Vik- 
torijos stiliaus raudono pliušo krėslais. Kambarys buvo papuoš- 
tas kaspinais ir dar dievai žino iš kur ištrauktais spalvotais ba- 
lionais. Ant kartoninių plakatų buvo iškeverzota: 

„Sveikas atvykęs, mažyli!“ 

„Būtinai gims berniukas!“ 

„Su gimtadieniu!“ 

Svetainėje jau laukė ponios Agnesės merginos — įvairaus 
amžiaus, ūgio ir visų odos spalvų. Tokia proga visos pasipuošė 
griežto stiliaus sukniomis, neišsidažė. Margareta apstulbusi 
pagalvojo, kad šie puolę tvariniai daug išvaizdesni nei padorios 
miesto damos. 

Margareta nužvelgė kambaryje aiEiinaas prostitutes ir 
sustojo, nežinodama, ką daryti. Kai kurie veidai buvo pa- 
žįstami. Margareta parduodavo j joms prekių, kai dirbo pas tėvą. 
Keletas labai jaunų ir gražių merginų, kitos vyresnės, storos, 
dažytais plaukais. Bet visos gailėjosi nelaimingos, nuskriautos 
mergaitės. Visos buvo malonios, draugiškos ir visos norėjo pa- 
dėti. 

Jos apsupo Margaretą, vis susižvalgydamos, bijodamos 
padaryti ką nors ne taip. Tegul tyčiojasi ir šios merginos, purvu 
drabsto — jos gerai Žino: ji — tikra ledi. 

Prostitutės puikiai suvokė, kad tarp jų ir Margaretos — 
praraja. Ji pagerbė šias moteris atvykdama, ir jos ryžosi padary- 
ti viską, kad niekas nesudrumstų iškilmių nuotaikos. 

— Mes paruošėme skanius pusryčius, širdele, — pasakė ponia 
Agnesė. - Tikiuosi jūs išalkusi. 

Margaretą nusivedė į valgomąjį, kur jau buvo padengtas 
šventinis stalas, o prie jos įrankių stovėjo šampano butelis. 
Eidama koridoriumi, Margareta pažvelgė į laiptus, vedusius į 
antrą aukštą. Ji žinojo, kad Džeimis čia dažnas svečias. Įdomu, 
kurią merginą jis išsirinko? Tikriausiai ne vieną. Vėl ir vėl 
Margareta stebėjo, lygino... ir klausė savęs, ką gi Džeimis rado 
jose. 

Pietūs virto tikra puota. Iš pradžių patiekė nuostabią šaltą 
sriubą ir salotų, po to buvo šviežias keptas karpis, aviena ir 
antis su daržovėmis ir bulvėmis, o desertui — pyragaičiai su 
romu, sūris, vaisiai ir kava. Margareta su malonumu valgė ir 
jautėsi puikiai. Ją pasodino stalo gale kaip gerbiamą svečią. 
Dešinėje sėdėjo ponia Agnesė, kairėje — panelė Megė, gražutė 

blondinė kokių šešiolikos metų. Iš pradžių kalba nesirišo. 
Merginos galėjo pripasakoti šimtus nepadorių istorijų, bet vargu 
ar jas suprastų gerai išauklėta Margareta. Todėl jos kalbėjo apie 
orą, apie greit besiplečiantį Klipdriftą ir Pietų Afrikos ateitį. 
Visos merginos puikiai. išmanė politikos, ekonomikos klau- 
simus, žinojo deimantų kainas, juk informaciją gaudavo iš pir- 
mų lūpų, iš pačių ieškotojų. 

Tiesa, gražioji Megė buvo beprasitarianti: 

— Džeimis ką tik aptiko naujų deimantų... 

Ir pajutusi, kad kambaryje stojo mirtina tyla, sutrikusi 
pridūrė: 

— Mano dėdė Džeimis. Jis... vedęs mano tetulę. 

Netikėtai užplūdusi pavydo banga sukrėtė Margaretą. Ponia 
Agnesė tuojau pakeitė temą. 

Po pietų šeimininkė atsistojo ir nusišypsojo Margaretai: 

— Eime, širdele. 

Visos perėjo į antrąją svetainę, kurios Margareta dar nebu- 
vo mačiusi. Kambarys buvo pilnas gražiai suvyniotų, kaspinais 
perrištų dovanų. Margareta apstulbusi dairėsi. 

— Aš... aš nežinau, ką ir pasakyti. 

— Išvyniokite jas. 

Čia buvo lopšys, megzti batukai, vystyklai, išsiuvinėtos ke- 
purytės ir net paltukas, batukai su sagutėmis, vaikiškas sidabri- 
nis puodelis, šukos ir šepetėlis pasidabruotais koteliais. Kituose 
ryšulėliuose buvo barškutis, ryškių spalvų kubeliai, alaviniai 
kareivėliai, medinis arkliukas-supy vės ir pagrindinė, gražiausia 
dovana - ilga, balta krikštynų suknelė. 

Margareta pasijautė lyg per Kaledas. Nieko panašaus ji net 
tikėtis negalėjo. Giliai paslėpti vienatvės ir nereikalingumo 
jausmai suspaudė širdį, ir Margareta ėmė raudoti. 

„ Apsikabinusi ją, ponia Agnesė tyliai paliepė kitoms išeiti. 
Merginos iškart pakluso. Ponia Agnesė pasodino Margaretą ant 
sofos, prisiglaudė prie savęs, laukdama, kol ši nusiramins. 

— A... atleiskit... — sumikčiojo Margareta. —- Net... nežinau, 
kas man užėjo. 

— Nieko, meilute. Šitos sienos daug ašarų matė, bet matė ir 
džiaugsmo. Ir žinai, ką supratau? Kada nors viskas tikrai susit- 
varkys. Tu ir vaikelis būsite laimingi, patikėk. 

— Ačiū, — sušnibždėjo Margareta ir parodė į dovanų kalną. — 
Nežinau. ar kada sugebėsiu atsidėkoti jums už... 

Ponia Agnesė suspaudė jos ranką: 

— Nereikia. Tu net neįsivaizduoji, kaip džiaugėsi merginos 
visa tai ruošdamos. Retai taip švenčiame. Jei kuri ir pastoja — 
tai joms tragedija. 

Bet tuoj pat supratusi, užsidengė burną ranka. 

— Ak, atleisk man, nesusivaldžiau. 

Margareta nusišypsojo: 

— Aš tik noriu, kad žinotumėte: tai viena nuostabiausių ma- 
no gyvenimo dienų. 

— Tu mus taip pagerbei, nepasibjaurėjai čia ateiti, brangute. 
Mano galva, tu puikesnė už visas šio miesto moteris. Kekšės 
nelaimingos! Užmuščiau vien už tai, kad taip su tavim elgėsi! 
Atleisk už tiesmukiškumą, tavasis Džeimis Makgregoras - 
kvailys neraliuotas. 

Ponia pakilo nuo sofos: 

— Vyrai! Jei sugebėtume be jų apsieiti, pasaulis *aprų 
nuostabesnis! O gali ir ne... kas Žino? 

Traputėlį nurimusi, Margareta taip pat atsistojo ir Edi Ė 
ponios Agnesės ranką. 

— Kol gyva būsiu, neužmiršiu jūsų gerumo. O kai mano 
sūnus užaugs, papasakosiu jam apie šią dieną. 

— Manai, verta papasakoti? — suabejojo ponia Agnesė. 

— Būtinai, — nusišypsojo Margareta. 

Ponia palydėjo ją iki durų. 

— Aš pasamdysiu furgoną, kad nuvežtų dovanas į pansioną. 
Laimės tau, mergaite. 

— Ačiū jums. Labai ačiū! 

Margareta išėjo. Ponia Agnesė dar pastovėjo minutėlę, Žiū- 
rėdama, kaip ši neapsukriai nuėjo šaligatviu. Po to sugrįŽžą i 
svetainę ir įsakmiai sušuko: 

— Viskas, mergaičiukės, šventė baigėsi. Laikas dirbti! 

Lygiai po valandos ponios Agnesės įstaiga vėl buvo pasi- 
ruošusi priimti lankytojus. 


8 dalis 


Atėjo metas užtrenkti spąstus. 

Pusę metų Džeimis Makgregoras be didelio triukšmo dengė 
van der Mervio skolas, supirkinėjo įvairias įmones ir pagaliau 
kontroliavo visas valdas. Bet labiausiai Džeimį persekiojo idėja 
tapti deimantinių Namibijos laukų valdovu, juk tose žemėsi jis 
praliejo kraują ir vos nežuvo. Vogti deimantai padėjo jam su- 

kurti imperiją ir sutrypti Solomoną van der Mervą. Bet tikslas 
dar nepasiektas. Nors arti. 

Van der Mervas toliau klimpo į skolas. Niekas mieste ne- 
norėjo jam skolinti pinigų. Tik vienintelis bankas sutiko duoti 
olandui neribotą paskolą — tikrasis šio banko savininkas buvo 
Džeimis Makgregoras. 

Parduotuvė beveik visada būdavo uždaryta. Nuo ankstyvo 
ryto van der Mervas gerdavo, per pietus užsukdavo pas ponią 
Agnesę, o kartais pasilikdavo ten nakvoti. 

Kartą ryte Margareta, ponios Ovens prašymu, užsuko pas 
mėsininką viščiukų ir atsitiktinai pažvelgusi pro langą išvydo iš 
viešnamio išeinantį tėvą. Ji vos pažino barzda apžėlusį, susivė- 
lusį senį, lėtai krantine velkantį koją už kojos. 

Nesuprasdamas, kas vyksta, van der Mervas suvokė viena: 
jis nekaltas, o jo gyvenimas sužlugdytas. Priešaky — tuštuma. 
Viešpats išsirinko jį kaip Judą, kad patikrintų jo tikėjimą. Van 
der Mervas buvo įsitikinęs, kad kada nors nugalės nematomus 
priešus. Tereikia laiko ir kuo daugiau pinigų. Jis įkeitė viską, ką 
turėjo, — parduotuvę, šešių nedidelių deimantų kasyklų akcijas, 
netgi arklį su vežimu. Pagaliau nebeliko nieko, išskyrus dei- 
mantų laukus Namibijoje, ir tą dieną, kai olandas nusprendė ir 
juos paaukoti, Džeimis sudavė paskutinį smūgį. 

— Metas susimokėti skolas, — tarė jis savo patikėtiniui. — 
Duokite jam dvidešimt keturias valandas ir jei atsisakys mokėti 
— įkeistas turtas priklausys man. 

— Pone Makgregorai, juk jis niekada nesurinks tokios su- 
mos. Jis... 

— Dvidešimt keturios valandos. 

A Kitą dieną, lygiai ketvirtą valandą, patikėtinio pavaduoto- 
jas ir teismo anstolis atvyko į parduotuvę su įsakymu kon- 
fiskuoti visą kilnojamą ir nekilnojamą Solomono van der Mervi 
turtą. Kitoje gatvės pusėje, pro kontoros langą, Džeimis ste- 
bėjo, kaip van der Mervą išmeta iš krautuvės. Senis stovėjo ant 
šaligatvio bejėgiškai svyruodamas, nebežinodamas, kur eiti, ką 
daryti. Jis viską prarado. Pagaliau Džeimis atkeršijo priešui. Bet 
kažkodėl širdis nesidžiaugė. Vien tuštuma. Zmogus, kurį jis su- 
trypė, anksčiau spėjo pakenkti. 

Kai vakare Džeimis pasirodė ponios Agnėsės namuose, ji 
pranešė: 

— Girdėjote naujieną? Prieš valandą Solomonas van der 
Mervas sau smegenis ištaškė. 

Laidojo jį Klipdrifto pakrašty, niūriose kapinėse. Be duob- 
kasių van der Mervą į paskutinę kelionę lydėjo tik du žmonės - 
Margareta ir Džeimis Makgregoras. Margareta vilkėjo juodą 
plačią suknelę, atrodė išbalusi ir serganti. Džeimis, aukštas, 
elegantiškai pasirėdęs, regis, pasinėrė į apmąstymus. Jie stovėjo 
vienas prieš kitą, stebėdami, kaip leidžiasi žemėn grubiai 
sukaltas, neobliuotų lentų karstas. Žemės grumstai krito ant 
dangčio, ir Margaretai pasigirdo tėvo balsas: 

— Kekše!.. Kekše!.. 

Ji pakėlė galvą ir pažvelgė į Džeimį. Akys susitiko. Džei- 
mio žvilgsnis buvo šaltas, bejausmis. Nepažįstamojo žvilgsnis. 
Tą akimirką Margareta pajautė, kad neapkenčia jo. 

„Stovi čia taip ramiai, o juk esi kaltas kaip ir aš. Mes nužu- 
dėme jį, abu. 

Aš tavo žmona prieš Dievą. Mes kartu nusidėjome“. 

Ji pažvelgė į kapą. Žemė uždengė karstą. 

— Ilsėkis, - sušnibždėjo Margareta. - Ilsėkis ramybėje!.. 

Kai ji apsidairė, Džeimio nebebuvo. 


Klipdrifte buvo dvi taip vadinamos ligoninės, įsikūrusios 
varganuose namiūkščiuose, tačiau tokios apleistos, jog per 
dieną ten mirdavo keletas žmonių. Ne visiems buvo lemta iš- 
gyventi. 

Margareta jau turėjo gimdyti, ir ponia Ovens susitarė su 
negre pribuvėja Hana. Trečią ryto prasidėjo sąrėmiai. 

— Laikykis ir kentėk, — reikalavo Hana, - kitkas Dievo 
valioj. 

Po pirmo skausmo antplūdžio Margareta nusišypsojo. Į pa- 
saulį ateina Džeimio sūnus. Ji pasirūpins, kad tėvas pripažintų 
savo vaiką. Kūdikis neturi kentėti per kitų nuodėmes. 

Bėgo valandos, sąrėmiai stiprėjo, ir kai tik koks smalsuolis 
iš pansiono įlįsdavo kambarin pasiteirauti, kaip sekasi, Hana 
negailestingai išgrūsdavo jį lauk. 

— Tik tavo valia. Tavo, Viešpaties ir to velnio, kuris įstūmė 
tave bėdon. 

— Ar gims berniukas? — suinkštė Margareta. 

Hana nušluostė gimdyvės veidą drėgna skarele: 

— Kai tik patikrinsiu, ar vietoje jo daikčiukai, iškart pasaky- 
siu. O dabar stumk. Stipriai! Dar stipriau. 

Skausmas ritosi nesiliaujančiomis bangomis, plėšė kūną. 

— O Viešpatie, kažkas negerai, - pagalvojo Margareta. 

— Stumk! - kartojo Hana, staiga sunerimusi. 

— Jis apsivertė! — sušuko pribuvėja. —- Negaliu ištraukti! 

Pro rausvą rūką Margareta dar išvydo, kaip Hana pasilenkė 
ir kažką jai padarė... ir kambarys kažkur nuplaukė, ir visos 
kančios baigėsi. Margareta lėkė beribėj erdvėj, o tamsaus tune- 
lio gale degė ryški šviesa, ir kažkas ją šaukė, ir tai buvo Džei- 
mis. 

„Aš čia, Mege, brangioji. Tu padovanosi man nuostabų 
sūnų...“ 

Jis sugrįžo. Margaretos neapykanta dingo. Vakar ji žinojo, 
kad niekada negalėtų neapkęsti Džeimio. Kažkas ištarė: 

— Tuojau viskas baigsis... 

Ir vėl kažkas plėšė jos kūną; nuo nepakeliamo skausmo ji 
garsiai sušaukė. 

— Pakentėk, - pasakė Hana. — Galvutė pasirodė. 

Po akimirkos Margareta pajuto kažką šlapią ir glitų tarp 
kojų. Hana, pakėlusi raudoną kamuolėlį, pergalingai sušuko: 

— Sveikas atvykęs į Klipdriftą! Brangute, tu pagimdei sūnų! 

Margareta pavadino jį Džeimiu. 

Ji žinojo, kad kas nors praneš Džeimiui, jog šis tapo tėvu, ir 
jis ateis arba ką nors atsiųs. Bet praėjo keletas savaičių, Džei- 
mis vis nesirodė, ir Margareta nusprendė jam parašyti. Pasiun- 
tinys grįžo po pusvalandžio. Virpėdama iš nekantrumo, Marga- 
reta nubėgo laipteliais. 

— Ar matei poną Makgregorą? 

— Taip, ponia. 

— Perdavei raštelį ? 

— Taip, ponia. 

— Ką jis pasakė? — tardė jį Margareta. 

Berniukas droviai nuleido galvą: 

— Jis... jis atsakė, kad neturi sūnaus, panele van der Merv. 

Margareta pasiėmė kūdikį, užsidarė kambaryje ir neišeida- 
ma prasėdėjo ten visą dieną ir naktį. 

— Tavo tėtis, Džeimi, labai supykęs, bet pamatys tave, pa- 
mils ir pasiims mus abu. Pamatysi, brangusis. Viskas bus gerai. 

Ryte, kai ponia Ovens pasibeldė į duris, Margareta iškart 
atidarė. Ji atrodė keistai rami. 

— Ar viskas gerai, Mege? 

— Ačiū. Geriau nebūna. 

Ji suvyniojo Džeimį į gražiausią anklodėlę ir paėmė ant 

— Ruošiuosi su juo pasivaikščioti. 

Ponios Agnesės ir mergaičių padovanotas vežimėlis buvo 
nuostabus: pintas iš plonų vytelių, išklotas brangia medžiaga. 

Margareta stūmė vežimėlį siaura Lupstryto gatvele. At- 
sitiktiniai praeiviai šypsojosi mažyliui, bet sutiktos moterys, 
vengdamos Margaretos, perbėgdavo į kitą gatvės pusę. Toji, 
nieko nepastebėdama, ieškojo vieno žmogaus. 

Kiekvieną dieną, jei tik oras būdavo geras, pačiais gražiau- 
siai rūbeliais ji aprengdavo mažylį ir išeidavo pasivaikščioti. 
Praėjo savaitė, o ji taip ir nesutiko Džeimio, ir pagaliau suprato, 
kad šis sąmoningai jos vengia. Margareta nusprendė: jei tėvas 
neina pas sūnų, sūnus turi patekti pas tėvą. 

Kitą rytą ji priėjo prie šeimininkės. 

— Turiu trumpam išvažiuoti, ponia Ovens.“Grįšiu po sa- 
vaitės... 

— Bet kūdikiui dar anksti keliauti, Mege. Jis... 

— Mažylis pasiliks mieste. 

— Čia? - užsirūstino moteris. 

— Ne, ponia Ovens. Ne čia. 

Ant vienos Klipdrifto kalvų Džeimis Makgregoras pasistatė 
namą: vieno aukšto, smailiu stogu, plačiomis verandomis, 
apsuptą krūmokšnių ir medelių. Prieš namą žydėjo nuostabus 
rožynas, 0 už jo — patalpa karietoms ir tarnų namelis. Džeimis 
pasamdė ekonomę, solidaus amžiaus našlę Judžiniją Toli, pali- 
kusią Anglijoje šešis, tiesa, suaugusius, vaikus. Toli buvo griež- 
ta tarnams. | 

Lygiai dešimtą ryto su kūdikiu ant rankų Margareta 
pasirodė prie Džeimio namo, gerai žinodama, kad šis jau bus 
išvažiavęs į kontorą. Duris atidarė ponia Toli ir, pamačiusi Mar- 
garetą, neteko žado: net per šimtą mylių kiekvienas šuva žinojo 
šią merginą. 

— Atleiskite, bet pono Makgregoro nėra namie, — pareiškė ji 
ir jau būtų uždariusi duris, bet Margareta ją sustabdė: 

— Aš ne pas poną Makgregorą, aš atnešiau jo sūnų. 

— Bet aš apie tai nieko nežinau. Jūs... 

— Išvažiuoju savaitei. Kai tik grįšiu, pasiimsiu. 

Ji ištiesė kūdikį. 

— Jo vardas Džeimis. 

Ponios Toli veidas net persikreipė: 

— Jūs negalite jo čia palikti. Ponui Makgregorui... 

— Rinkitės, — pareiškė Margareta, — arba paimsite kūdikį, 

arba paliksiu jį prie slenksčio. Ponui Makgregorui tai tikrai 
nepatiks. 

Ir, nieko nelaukdama, įbruko vaiką ekonomei, apsisuko ir 
nuėjo gatve. 

— Palaukite! Jūs negalite... Sugrįžkite! Panele... 

Bet Margareta net neatsisuko. Ponia Toli stovėjo lyg įbesta 
žemėn, baimingai žvilgčiodama į kūdikį ir įsivaizdavo, kaip 
užsirūstins ponas Makgregoras. 

Ji dar niekada nebuvo mačiusi šeimininko taip įsiutusio. 

— Kaip galėjote šitaip kvailai pasielgti? — rėkė jis. — Reikėjo 
teisiai prieš nosį užtrenkti duris! 

— Aš labai pasimečiau, pone Makgregorai. Ji... 

— Jos vaikas mano namuose?! 

Susijaudinęs jis lakstė pirmyn ir atgal, vis stabteldamas prie 
vargšės ekonomės. 

— Ir išvis turėjau jus už tai išvaryti. 

— Ji sugrįš po savaitės. Aš... 

— Man nusispjaut, kada ji sugrįš! — užrėkė Džeimis. — Kad 
to vaiko nematyčiau! Tuojau pat! Atsikratykite juo! 

— Kaip liepsite tai padaryti, pone Makgregorai? — šaltai pa- 
siteiravo ekonomė. 

— Palikite kur nors mieste. Suraskite ką nors ir atiduokite. 

— Ką?! 

— Iš Kur man žinoti?! 

Ponia Toli pažvelgė į mažutį ryšulėlį. Mažylis pabudo nuo 
riksmo ir ėmė verkti. 

— Klipdrifte nėra vaikų namų, — pareiškė ji, švelniai sūpuo- 
dama vaikelį, bet šis rėkė vis garsiau. —- Kažkas turi juo pasi- 
rūpinti. 

Džeimis nervingai taršė ranka plaukus. 

— Velniai rautų! Na, gerai, — nusprendė jis pagaliau. —- Bu- 
vote tokia gailestinga paimdama kūdikį, dabar juo ir rūpinkitės! 

— Gerai, pone. 

— Ir darykite ką nors, kad jis liautųsi klykęs! Supraskite 
pagaliau, ponia Toli, nenoriu jo matyti. Nenoriu net jausti, kad 
jis šiuose namuose. O kai motina ateis jo pasiimti, kad ir jos ne- 
matyčiau, aišku? 

Mažylis dar garsiau ėmė verkti. 

— Labai aišku, pone Makgregorai. 

Ir ponia Toli suskubo išeiti. 

Džeimis Makgregoras dar ilgai sėdėjo kabinete, rūkė ciga- 

rus ir kilnojo taurelę. Kvaila moteris! Galvoja, kad pamatęs 
kūdikį jis apsiseilės ir tuojau prisipažins, jog myli ją ir sūnų. 
Neišdegs! Jis net nežvilgtels į berniūkštį?! Tas vaikas gimė iš 
neapykantos ir keršto. Visą gyvenimą Džeimis nepamirš 
Solomono van der Mervo veido, kai šis sužinojo, kad jo duktė 
laukiasi. Tai buvo tik pradžia. O pabaiga — žemės grumstai, bar- 
benantys į medinį karsto dangtį. Metas susirasti PEnoa if 
papasakoti, kad jų troškimai išsipildė. 

Džeimis jautė keistą tuštumą širdy. 

„Reikia siekti naujų tikslų“, — galvojo jis. 

Džeimis buvo turtingas, neįtikėtinai turtingas. Jis supirko 
šimtus akcijų Žemės, turtingos auksu, deimantais, spalvotaisiais 
metalais ir kitais retais mineralais. Jam priklausė beveik pusė 
Klipdrifto. Džeimio žemės plytėjo nuo Namibijos iki Keip- 
tauno. Kad ir kaip jis didžiavosi savo pasiekimais, vis buvo 
maža. Džeimis prašė, kad tėvai atvažiuotų į Klipdriftą ir gy- 
ventų kartu su juo, bet jie nepanoro palikti Škotijos. Broliai 
vedė, o seserys ištekėjo. Džeimis siųsdavo šeimai pinigų ir 
labai tuo džiaugdavosi, bet pats jis nebuvo laimingas. Tik prieš 
keletą metų Džeimio širdį suvirpindavo pakilimai ir nuopoliai, 
visa esybe jis jautė gyvenimą, kuomet su Benda plaukė plaustu 
per vandenyną, nugalėjo rifus, šliaužė dykuma per minų laukus. 
Džeimiui atrodė, kad jis vysta kaip augalas be vandens -ir bijo 
prisipažinti, jog yra vienišas. 

Džeimis vėl pakėlė viskio butelį ir pamatė, kad jis tuščias. 
Arba jis pats nesąmoningai viską išgėrė, arba ponia Toli slapta 
pasivaišino. Džeimis pasiėmė aukštą stiklinę ir nuėjo į saugyk- 
14. Išsitraukęs butelį, jau norėjo atkimšti, bet išgirdo vaiko 
balselį. 

Vėl! Turbūt ponia Toli pasiguldė jį savo kambary, prie vir- 
tuvės. Tikriausiai ji pakluso šeimininko įsakymui, nes per dvi 
dienas vaiko nebuvo nei matyti, nei girdėti, 

Džeimis išgirdo švelnų ekonomės balselį, kokiais visos 
moterys šnekina mažus vaikus. 

— Tu mano gražuolėli, saulute. Tu tikras angelėlis, tiesa? 
Mažutis angelėlis... 

Mažylis vėl ėmė krykštauti. Džeimis priėjo prie atvirų po- 
nios Toli miegamajojo durų ir pažvelgė vidun. Ekonomė įsigu- 
drino iš kažkur gauti lopšį ir ten paguldė mažylį. Vaikutis stipri- 
ai suspaudęs laikė jos pirštą. 

— Koks gi tu stiprus, vaikine. Džeimi, kai užaugsi... 

Pamačiusi tarpdury šeimininką, ji sutriko. 

— Ak! Jums manęs reikia, pone Makgregorai? 

— Ne. 

Džeimis priėjo prie lopšio. 

— Tiesiog balsai sutrukdė... 

Ir tą dieną Džeimįs pirmąkart pamatė savo sūnų. Kūdikis 
atrodė stambesnis ir stipresnis, nei jis tikėjosi. Atrodė, kad 
mažylis šypsosi tėčiui. 

— Ak, atleiskite, pone Makgregorai. Jis iš tisų labai geras 
berniukas. Ištieskite pirštą ir pamatysite, kaip jis įsikibs. 

Bet Džeimis, nieko neatsakęs, apsisuko ir išėjo iš kambario. 

Visoje valstijoje Džeimiui tarnavo apie penkiasdešimt 
žmonių, dirbančių įvairiose įmonėse, ir visi, nuo pasiuntinuko 
iki direktoriaus, žinojo, iš kur kilo „Kriugerio Brento kompani- 
jos“ pavadinimas, ir labai didžiavosi, jog dirba pas Džeimį 
Makgregorą. Neseniai jis pasamdė šešiolikmetį Deividą Blek- 
velą, vieno amerikiečio, atvykusio iš Oregonos deimantų ieš- 
koti, sūnų. Kai žmogelis prarado visus pinigus, Džeimis pa- 
skyrė jį vienos deimantų kasyklos prižiūrėtoju, o jo sūnus, nus- 
prendęs vasarą padirbėti, taip patiko Džeimiui, kad šis davė jam 
pastovų darbą. Deividas buvo protingas, patrauklus ir inici- 
atyvus Žmogus, o, be to, Džeimis buvo įsitikinęs, kad jaunuolis 
patikimai saugos firmos paslaptis, todėl ryžosi duoti jam subti- 
lią užduotį: 

— Deividai, noriu, kad nuvyktum į ponios Ovens pansioną. 
Ten gyvena moteris, Margareta van der Merv. 

Galbūt Deividas Žinojo šį vardą, o gal ir visą istorija. bet 
neišsidavė: 

— Taip, pone? 

— Nekalbėk su niekuo, tik su ja. Mano ekonomei ji paliko 
kūdikį. Perduok, kad šiandien ji pasiimtų savo vaiką iš mano 
namų. 

— Gerai, pone Makgregorai. 

Po pusvalandžio Deividas Blekvelas sugrįžo. 

Džeimis atitraukė akis nuo rašomojo stalo. 

— Pone, atsiprašau, bet jūsų įsakymo neįvykdžiau. 

Džeimis pašoko: 

— Kodėl?! - pasipiktino jis. — Regis, darbas nebuvo sunkus! 

— Panelės van der Merv ten nebuvo, pone. 

— Tai surask ją! 

— Panelė van der Merv prieš dvi dienas išvyko iš Klipdrifto. 

Pažadėjo po penkių dienų sugrįžti. Jei pageidaujate, pamėginsiu 
sužinoti, kur ji išvyko... 

— Ne! 

Tik to Džeimiui ir tetrūko! 

— Nesvarbu. Gali eiti, Deividai, ačiū. 

— Gerai, pone, - linktelėjo jaunuolis, eidamas durų link. 

Velniai rautų tą moterį. Na ką gi, kai ji grįš, jos lauks staig- 
mena! Teks pasiimti naujagimį! 

Vakare Džeimis vakarieniavo vienas savo namuose, o taip 
būdavo labai retai, po to, pasiėmęs stiklinaitę brendžio, įsitaisė 
kabinete. Tuo metu įėjo ponia Toli ir jau ruošėsi sakyti kažką 
svarbaus, bet, išgirdusi berniuko verksmą, sustojo tarpduryje: 

— Atleiskite, pone Makgregorai, aš tuojau. Mažylis Džeimis 
verkia. 

Ir suskubo pro duris. 

Džeimis švystelėjo stiklinę, ir brendis išsipylė. Šlykštus 
rėksnys! Tik pamanykite, užteko įžūlumo pavadinti jį Džeimiu! 
Ir visai jis nepanašus į jokį Džeimį! Ir išvis į nieką nepanašus! 

Po dešimties minučių sugrįžo ponia Toli ir, pamačiusi ant 
stalo balą, palingavo galva: 

— Pone Makgregorai, atnešti dar brendžio? 

— Nereikia! — šaltai iškošė Džeimis. — Svarbu, kad suprastu- 
mėte, kur dirbate! Nepakęsiu, jei ir toliau šokinėsite aplink tą 
pusgalvį. Tikiuosi, aiškiai pasakiau, ponia Toli? 

— Taip, pone. 

— Per jus tas vaikas atsidūrė mano namuose ir kuo greičiau 
jis dings, tuo bus geriau. Aišku, ponia Toli? 

— Taip, pone, — suspaudusi lūpas, tyliai ištarė ekonomė. — 
Dar ko nors pageidausite? 

— Ne. 

Moteris nusisuko ir žengė prie durų. 

— Ponia Toli... 

— Taip, pone Makgregorai? 

— Jūs sakėte, kad jis verkė. Gal jis susirgo? 

— Ne, pone. Prišlapino vystyklus. Aš pervysčiau. 

Džeimis pasibjaurėjęs pasipurtė: 

— Aišku. Galite eiti. 

Jis tiesiog pasiustų sužinojęs, kad visi tarnai valandų valan- 
das kalbėjo apie jį ir jo sūnų. Visi manė, kad šeimininkas elgiasi 
negarbingai, bet net Žodeliu bijojo apie tai prasitarti, žinojo, kad 
už pačią mažiausią užuominą apie tokį subtilų reikalą gali 

išlėkti iš darbo. Ne tas Žmogus Džeimis Makgregoras, kad 
klausytų svetimų patarimų. 

Kitą vakarą Džeimiui buvo paskirtas svarbus susitikimas. 
Jis investavo į naujo geležinkelio tiesimą. Kelias turėjo sujungti 
Namibijos deimantų kasyklas ir de Artą, o taip pat pasiekti 
Keiptauno-Kimberlio liniją. Pasirodė, kad taip daug pigiau 
gabenti į uostus deimantus ir auksą. 

Pirmasis geležinkelis Pietų Afrikoje buvo nutiestas 1860- 
aisiais, ir nuo tų metų naujos plieno arterijos jungė miestus ir 
gyvenvietes su šalies širdimi — Keiptaunu. Tai buvo tik pradžia. 
Džeimis planavo sukurti savo laivyną ir gabenti mineralus ir rū- 
dą per vandenyną. 

Jis ilgai užtruko ir, grįžęs namo, iškart nusirengė ir atsigulė. 

Džeimio miegamąjį dekoravo iš Londono atvykęs dailinin- 
kas. Didžiulę lovą pagamino Keiptaune pagal specialų už- 
sakymą, o dvi aukštos spintos buvo grūste prigrūstos kostiumų 
ir avalynės. Džeimis buvo abejingas rūbams, bet prisipirko jų 
galybę - per ilgai vaikščiojo apdriskęs. 

Tik Džeimis užsnūdo, pasigirdo verksmas. Atsisėdęs jis 
įsiklausė. Buvo tylu. Nejaugi kūdikis? Tikriausiai iškrito iš lo- 
velės! O juk ponia Toli kietai miega. Baisu, jei kas nors atsitiks 
mažyliui, ir dar Džeimio namuose! Jis liks kaltas! Velniai grieb- 
tų tą moterį! 

Įsispyręs į šlepetes, Džeimis nuėjo į ponios Toli kambarį. 
Pasiklausė prie uždarų durų. Nieko. Džeimis patyliukais pra- 
vėrė duris. Iki ausų apsikamšiusi antklode, ponia Toli garsiai 
knarkė. Džeimis priėjo prie lopšio. Mažylis gulėjo ant nugary- 
tės, plačiai atsimerkęs. Tėvas pasilenkė ir įsižiūrėjo. Viešpatie, 
iš tiesų panašus, ypač lūpos ir smakrelis. Akytės, tiesa. kaip ir 
visų naujagimių kol kas pilkšvai melsvos. Berniukas pamojavo 
rankutėmis, suburkavo ir nusišypsojo Džeimiui. 

„Drąsus vyriokas, — pagalvojo jis, — guli sau tamsoje, ne- 
triukšmauja, neklykia, o kiti vaikai... Tikras Makgregoras!“ 

Džeimis neryžtingai nuleido ranką ir ištiesė pirštą. Mažylis 
įsikibo abiem rankutėm ir stipriai suspaudė. 

„Stiprus, kaip mažas jautukas“, - šyptelėjo tėvas. 

Bet vaikelio veidelis įsitempė, ir Džeimis pajuto rūgštų kva- 
p4. 

— Ponia Toli! 

Sunerimusi ekonomė net pašoko: 

— Kas... Kas atsitiko? 

— Kūdikiui reikia vystyklus pakeisti! Negi aš privalau tai 
daryti?! 


Ir Džeimis Makgregoras iššovė iš kambario. 


— Deividai, ar ką nors nusimanai apie vaikus? 

— Apie ką jūs, pone? — nustebo šis. 

— Na, pats supranti — su kuo jie mėgsta Žaisti ir panašiai... 

— Manau, pone, naujagimiams patinka barškučiai, — link- 
telėjo jaunuolis. 

— Tai nupirk tuziną, - paliepė Džeimis. 

— Gerai, pone. 

Jokių pašalinių klausimų. Džeimiui patiko tokie Žmonės. 
Deividas Blekvelas daug pasieks. 

Vakare, kai Džeimis pasirodė namuose su nedideliu ryšu- 
lėliu, ponia Toli pašakė: 

— Noriu atsiprašyti jūsų už praėjusią naktį. Pati nesuprantu, 
kaip pramiegojau. Tikriausiai vaikas labai rėkė, kad net jūs iš 
taip toli išgirdote. | 

— Nesirūpinkite, ponia Toli! — geraširdiškai atsakė Džeimis. 
— Gerai, kad nors aš išgirdau. 

Ir, įteikęs jai ryšulėlį, pridūrė: 

— Nuneškite jam, tegul žaidžia. Čia keletas barškučių. Juk 
guli kiaurą dieną lovelėje kaip kalėjime ir veikti neturi ką. 

— O ne, pone, visai ne kaip kalėjime! Aš kiekvieną dieną 
išnešu į lauką. | 

— O kur būtent? 

— Į sodą, pone, ten galiu ji prižiūrėti. 

— Vakar jis pasirodė man ne visai sveikas, — susirūpino 
Džeimis. 

— Nejaugi? 

— Tikrai. Išbalęs. Negerai, jei mūsų namuose vaikas susirgs. 
Ką pasakys motina, kai ateis pasiimti? 

— O taip, pone, jūs teisus, — aiktelėjo ekonomė. 

— Duokite gi man į jį kartelį pažvelgti. 

— Tuojau, pone. Atnešti mažylį? 

— Prašau, ponia Toli. 

Po kelių minučių ji sugrįžo, ir tėvas pirmąkart gyvenime 
paėmė sūnų ant rankų. Staiga užplūdusi jausmų banga buvo labai 
netikėta. Jo kūnas ir kraujas, jo sūnus Džeimis Makgregoras jau- 
nesnysis. Kokia prasmė kurti imperiją, dinastiją, ieškoti deimantų, 
aukso, tiesti geležinkelius, jei nebus kam viso to perduoti? 

„Koks gi kvailys aš buvau!“ — pagalvojo Džeimis. 

Iki šiol jis nesuvokė, kiek daug prarado, akis buvo užtemdę 
pyktis ir neapykanta. Džeimis negalėjo atsiplėšti nuo mažulyčio 
veidelio ir pamažu jautė, kaip tirpsta širdy aštrūs ledai. 

— Ponia Toli, perneškite Džeimio lopšį į mano kambarį. 

Po trijų dienų, kai Margareta vėl pasirodė prie namo slenks- 
čio, ponia Toli pasakė: 

— Ponas Makgregoras dabar kontoroje, panele van der 
Merv, bet prašė perduoti, kad nori su jumis pasikalbėti. 

Supdama mažylį, Margareta sėdėjo svetainėje. Kaip ji iš- 
siilgo savo vaikelio! Kelis kartus per savaitę ji norėjo viską 
metusi lėkti į Klipdriftą ir įsitikinti, kad mažyliui nieko neatsi- 
tiko, bet vos ne vos prisiversdavo pasilikti. Ir štai jos planas pa- 
vyko, Džeimis nori pasikalbėti! Dabar viskas bus gerai, ir jie 
gyvens kartu, visi trys. 

Tik Margareta pamatė į kambarį įeinanų Džeimį, jos širdį 
užplūdo meilės banga. Pagaliau jų niekas nebeišskirs! 

— Labas, Mege! 

— Labas, Džeimi, — meiliai nusišypsojo Margareta. 

— Man reikia mano sūnaus! 

Margaretos širdis suvirpėjo iš laimės. 

— Zinoma, jis tau reikalingas. Niekada ir neabejojau, Džeimi. 

— Aš pasirūpinsiu, kad jį gerai išauklėtų. Jis turės viską, ko 
tik galima panorėti. Mažylį tikrai gerai prižiūrės, tau taip pat 
nieko nestigs. 

Nustebusi Margareta išpūtė akis: 

— Ne... nesuprantu. 

— Pasakiau, kad nociu pasiimti kūdikį. 

— Aš... aš galvojau: tu ir aš... 

— Ne. Man reikia tik berniuko. 

Staiga nenusakomas įniršis suspaudė gerklę: 

— Aišku. Ką gi, Žinok, vaiko tu negausi. 

Džeimis sekundę susimąstė. 

— Gerai. Tuomet sudarysime sutartį. Gali. pasilikti čia su 
Džeimiu... tarkim, būsi jo tarnaitė. 

Ir, pastebėjęs jos veido išraišką, nustebęs paklausė: 

— Ko gi tu nori? 

— Noriu, kad mano sūnus turėtų vardą! — piktai sušuko ji. — 
Savo tėvo vardą! 

— Nuostabu. Aš jį įsisūnysiu. 

Margareta nužvelgė jį smerkiamu žvilgsniu. 

— Įsisūnysi mano vaiką? Na ne. Mano sūnelio tu negausi! 
Man gaila tavęs! Didysis Džeimi Makgregorai! Tu vertas tik 
pasigailėjimo! 

Lyg priaugęs prie grindų, Džeimis tylėdamas stebėjo, kaip 
Margareta išėjo iš kambario ir išsinešė sūnų. 

Kitą rytą ji ėmė ruoštis kelionei į Ameriką. 

— Pabėgimas nieko neįrodys, - kalbėjo ponia Ovens. 

— Aš nebėgu. Tiesiog keliausiu ten, kur su savo kūdikiu pra- 
dėsiu naują gyvenimą. 

Ji nebegalėjo pakęsti pažeminimų. Tegul sau Džeimis Mak- 
gregoras gyvena kaip nori! 

— Kada išvažiuoji? 

— Kuo greičiau. Iš pradžių diližansu iki Vorčesterio, po to 
traukiniu į Keiptauną. Susitaupiau pinigų bilietui. Užteks nusi- 
gauti iki Niujorko. 

— Bet juk tai labai toli. 

— Nieko! Juk Ameriką vadina didelių galimybių šalimi. To 
mums ir reikia. 

Džeimis visada didžiavosi sugebėjimu bet kokiomis 
aplinkybėmis išlikti ramiu. Bet dabar jam galvoj pasimaišė, be 
priežasties rėkė ant tarnų, negailestingai juos vaikė. Kontoroje 
virė netvarka. Šeimininkui negalėjai įtikti. Jis burnojo blogus 
darbininkus, keikė blogą orą, galvos skausmą ir nebesugebėjo 
tvardytis. Džeimis nemiegojo tris naktis, vis prisimindamas 
pokalbį su Margareta. Velniai ją griebtų! Tokia pat gudri kaip ir 
jos tėtušis. Bet ir pats Džeimis gudrus! Ne taip derėjosi: pasakė, 
kad pasirūpins, o kaip - nepaaiškino. Na, žinoma! Pinigai! 
Reikėjo pasiūlyti pinigų. Tūkstantį, dešimt tūkstančių svarų... 
dar daugiau! 

Džeimis pasikvietė Deividą Blekvelą. 

— Turiu tau subtilią užduotį. 

— Taip, pone? 

— Noriu, kad pasikalbėtum su panele van der Merv. Pa- 
sakyk, kad siūlau dvidešimt tūkstančių svarų. Ji žino, ko už tai 
noriu. ; | 

Jis seniai žinojo, kokia didelė pagunda užverda žmogaus 
širdy, kai šis pamato pinigus. 

— Perduok jai šitą čekį. 

— Gerai, pone. 

Ir Deividas Blekvelas akimirksniu dingo. 

Sugrįžo jis po ketvirčio valandos ir atidavė šeimininkui per 

pusę perplėštą čekį. Džeimis pajautė, kaip skruostus išmušė 
raudonis: 

— Ačiū, Deividai. Daugiau nereikės nieko. 

Vadinasi, Margareta riebesnės sumos tikisi! Puiku! Ji gaus, 
kiek tik panorės. Bet šį kartą jis pats pasikalbės! 

Tos pačios dienos vakarą Džeimis Makgregoras pasirodė 
ponios Ovens pansione. 

— Noriu pamatyti panelę van der Merv, - pareiškė jis šeimi- 
ninkei. 

— Tai neįmanoma, — palingavo galva ponia Ovens. — Panelė 
van der Merv išvyko į Ameriką. 

Džeimis pasijautė, lyg būtų gavęs smūgį į pilvą. 

— Negali būti! Kada išvažiavo? 

— Margareta su sūnumi dvyliktu diližansu išvyko į Vorčes- 
terį. 

Vorčesteryje sustojęs traukinys buvo pilnutėlis keleivių, 
vykstančių į Keiptauną. Laisvos vietos nebuvo nei kupė, nei 
praėjimuose. Čia buvo prekybininkų su žmonomis, aukso 
ieškotojų, iš tarnybos grįžtančių kareivių ir jūreivių. Dauguma 
traukiniu važiavo pirmą kartą, ir vagonuose vyravo šventinė 
nuotaika. Margaretai pavyko nusigauti prie lango, kur ji galėjo 
būti rami, kad Džeimio niekas nepastums, neužgaus. Ji atsisėdo, 
prisispaudė kūdikį prie. krūtinės ir, nekreipdama dėmesio į tai, 
kas vyksta aplink, galvojo apie naują gyvenimą. Žinoma, bus 
daug vargo. Kur ji beatsidurtų, visur į netekėjusią moterį su 
vaiku žiūrės nepalankiai. Teks pasirūpinti, kad sūnus gyventų 
kaip visi padorių šeimų vaikai. 

— Į vagonus! Traukinys išvyksta! — pasigirdo palydovo 
balsas. 

Margareta pakėlė akis ir išvydo priešais save Džeimį. 

— Susirink daiktus! - paliepė jis. — Niekur nevažiuosi. 

„Vis dar galvoja, kad pavyks mane papirkti“, — pagalvojo ji. 

— Kiek šį kartą pasiūlysi? 

Džeimis pažvelgė į sūnų, ramiai miegantį ant motinos kelių. 

— Siūlau už manęs tekėti. 


9 dalis 
Jie apsivedė po trijų dienų, be ypatingo pasiruošimo ir 


triukšmingų iškilmių. Vienintelis liudininkas buvo Deividas 
Blekvelas. 

Džeimis stovėdamas prieš kunigą, jautėsi labai keistai. 
Žmogus įpratęs vadovauti, įsakinėti, tampyti žmones lyg lėles 
už virvelių, pralaimėjo, Ja užkibo ant kabliuko. Džeimis 
pažvairavo į Margaretą. Siandien ji atrodė tikra gražuolė. Jis 
prisiminė tą nesuvaldomą aistrą, su kuria moteris jam atsidavė, 
bet dabar šis įvykis buvo vienas iš daugelio, be šilumos ir emo- 
cijų. 

Džeimis pasinaudojo Margareta, kad atkeršytų, o ji pagimdė 
jam įpėdinį. 

— Skelbiu jus vyru ir žmona! — iškilmingai ištarė kunigas. — 
Galite pabučiuoti nuotaką. 

Džeimis pasilenkė ir vos vos lūpomis palietė Margaretos 
skruostą. 

— Eime namo, - sausai pareiškė jis. 

Jo laukė sūnus. 

Kai jie sugrįžo, Džeimis palydėjo Margaretą į jos mie- 
gamąjį kitame namo gale. 

— Čia tave kambarys, - pasakė jis. 

— Aišku. 

— Pasamdysiu kitą ekonomę, o ponia Toli galės žaisti su 
mažyliu. Jei ko prireiks, sakyk Deividui Blekvelui. 

Margareta atsitraukė, lyg vyras būtų jai sudavęs. Elgiasi lyg 
su tarnaite! Bet visa tai nesvarbu. Svarbiausia, kad Džeimis turi 
tėtį, o to pakanka. 

Vakarieniauti Džeimis namo negrįžo. Margareta ilgai jo 
laukė, o po to sėdo prie stalo viena. Visą naktį ji neužmerkė 
akių, klausėsi kiekvieno garso ir tik ketvirtą valandą užsnūdo iš 
nuovargio, pagalvojusi, kokią šį kartą ponios Agnesės mergaitę 
išsirinks jos vyras? 

Nors po vestuvių Margaretos gyvenimas nepasikeitė, Klip- 
drifto gyventojų požiūris dabar buvo visai kitoks. Per vieną 
dieną iš visų atstumtos, puolusios moters ji tapo pavyzdžiu kaip 
madingai rengtis, kaip atrodyti. Didžioji Klipdnifte gyvenančių 
žmonių dalis visgi priklausė nuo Džeimio Makgregoro ir ,,Kriu- 
gerio Brento kompanijos“. Visi nusprendė: jeigu Margareta van 
der Merv įtiko tokiam turtuoliui, ji patinka ir jiems. Dabar, kai 
Margareta išeidavo su jaunesniuoju Džeimiu pasivaikščioti, ją 
pasitikdavo draugiškos šypsenos. Iš visų pusių byrėjo pakvieti- 
mai arbatos, labdaringų pietų ir pusryčių, prašymai aplankyti 
įvairių komitetų ir komisijų susirinkimus. Kai Margareta 
pakeitė šukuoseną, dešimtys moterų iškart susišukavo taip pat. 

Ji nusipirko naują geltoną suknelę, ir geltona spalva tuoj pat 
tapo madinga. Į ją pamėgdžiojančius žmones Margareta žiūrėjo 
ramiai ir išdidžiai, nuslėpdama pyktį ir neapykantą. 

Namo Džeimis sugrįždavo tik pabūti su sūnumi, su Marga- 
reta jis elgėsi mandagiai ir šaltai. Kiekvieną rytą prie pusryčių 
stalo, specialiai tarnams, ji vaidindavo laimingą žmoną, ne- 
kreipdama dėmėsio į priešais sėdėjusio Žmogaus abejingumą. 
Kai Džeimis išeidavo į kontorą, Margareta skubėdavo užsidary- 
ti savo kambaryje. Ji neapkentė savęs. Kur jos išdidumas? Ką 
daryti? Juk Margareta mylėjo Džeimį ir žinojo, kad mylės am- 
žinai. Beliko melstis tik Dievui. 

Trims dienoms Džeimis išvyko į Keiptauną su reikalais. 
Kai jis išėjo iš ,,Karališkojo viešbučio“, juodaodis vežikas šūk- 
telėjo jam iš karietos: | 

— Pone, ekipažas! 

— Ne, - atsisakė Džeimis. — Eisiu pėsčiomis. 

— Benda pagalvojo, kd geriau jums būtų pasivažinėti. 

Džeimis sustojo ir, staiga atsisukęs, pažvelgė į vežiką. 

— Benda? 

— Taip, pone Makgregorai. 

Džeimis atsisėdo į vežimą. Vežikas suplakė botagu; arkliai 
pajudėjo. Atsilošęs Džeimis galvojo apie Bendą, apie jo sti- 
prybę, kilnią širdį. Per dvejus metus jis daug kartų mėgino su- 
rasti Bendą, bet veltui. Ir štai pagaliau jiedu susitiks. 

Vežikas pasuko uosto pusėn, ir Džeimis iškart suprato, kur 
jie važiuoja. Po ketvirčio valandos arkliai sustojo prie to paties 
apleisto sandėlio, kuriame Džeimis ir Benda kadaise svarstė, 
kaip patekti į Namibiją. 

„Kokie gi lengvabūdžiai berniūkščiai mes buvome kadai- 
se“, - pagalvojo Džeimis, nušoko žemėn ir nuėjo į sandėlį. 

Benda jau laukė Džeimio. Jis visai nepasikeitė, tik vilkėjo 
tvarkingą kostiumą ir švarius marškinius su kaklaraiščiu. 

Jie ilgai stovėjo tylėdami, šypsojosi vienas kitam; po to 
stipriai apsikabino. 

— Atrodai kaip tikras verslininkas, — šyptelėjo Džeimis. 

— Gyvenu neblogai, - linktelėjo Benda. — Nusipirkau 
fermą, kaip ir žadėjau. Vedžiau, du sūnūs, auginu kviečius ir 
stručius. 

— Stručius? 

— Taip, jų plunksnos gerą pelną atneša. 

— Suprantu. Benda, norėčiau susipažinti su tavo šeima. 

Džeimis prisiminė savo giminaičius Škotijoje ir kaip jų pa- 
siilgo. Jau ketveri metai jis nebuvo namie. 

— Mėginau tave surasti. 

„— Daug darbų, Džeimi. 

Benda pasislinko arčiau: 

— Turėjau pasikviesti tave čionai ir perspėti. Gali kilti dide- 
lių nemalonumų. 

Džeimis atidžiai pažvelgė į draugą: 

— Kokių nemalonumų? 

— Namibijos kasykloms vadovauja Hansas Cimermanas — 
blogas žmogus. Darbininkai jo nekenčia. Ruošiasi išeiti. Jei taip 
įvyks, sargybiniai mėgins juos sustabdyti, ir kils maištas. 

Džeimis klausėsi įsitempęs, neatitraukdamas nuo Bendos 
akių. 

— Pameni, kartą kalbėjau tau apie tokį žmogų, Džoną Tengo 
Džabavų? 

— Taip, - linktelėjo Džeimis. — Politinis lyderis. Teko apie jį 
skaityti. 

— Aš vienas jo pasekėjų. 

— Suprantu. Padarysiu viską, kas įmanoma, — pažadėjo 
Džeimis. 

— Gerai. Galingu žmogumi tapai, Džeimi. Aš džiaugiuosi. 

— Ačiū, Benda. 

— Turi gražų sūnų. 

— Iš kur žinai? — labai nustebo Džeimis. 

— Niekada draugų iš akiračio nepametu. 

Benda atsistojo: 

— Turiu susitikti, Džeimi. Perduosiu saviškiams, kad Nami- 
bijoje viską sutvarkysi. 

— Taip, būtinai. 

Džeimis palydėjo juodaodį galiūną iki durų. 

— Kada vėl tave pamatysiu? 

— Neprapulsiu, — nusišypsojo Benda. —- Taip lengvai mani- 
mi neatsikratyti. 

Ir dingo už durų. 

Grįžęs į Klipdriftą, Džeimis pasikvietė Deividą Blekvelą: 

— Deividai, ar paskutiniu metu Namibijos laukuose buvo 
kokių nors incidentų? 

— Ne, pone Makgregorai, — papurtė galvą jaunuolis, bet 
padvejojęs pridūrė: 

— Tiesa, esu girdėjęs, kad visko gali būti. 

— Ten vadovauja Hansas Cimermanas. Važiuok ir patikrink, 
ar tikrai jis blogai elgiasi su darbininkais, jei taip —- pabaik tuos 
reikalus. Niekam neperduok tos užduoties, susitvarkyk pats. 

Atvykęs į Namibiją, Deividas nukeliavo tiesiai pas dar- 
bininkus ir sargybinius pasikalbėti. Išgirdęs tiesą ir apimtas 
pykčio, jis nusprendė pasimatyti su Hansu Cimermanu. 

Žmogus pasirodė aukšto ūgio, labai stambus, į kiaulės 
panašaus prakaituoto veido ir siaurų, paraudusių akyčių. 
Deividas pagalvojo, kad dar gyvenime nėra matęs tokio išsi- 
gimėlio. Bet Cimermanas buvo vadinamas vienu geriausių 
„Kriugerio Brento kompanijos“ vadybininku. Jis sėdėjo mažy- 
tėje kontoroje prie rašomojo stalo, beveik visą kambarį užpildęs 
savo lašiniais. 

Pamatęs įeinantį Deividą, Cimermanas pakilo ir ištiesė 
ranką: 

— Malonu jus matyti, pone Blekvelai. Gaila, kad neperspė- 
jote, jog atvykstate. 

Deividas buvo įsitikinęs, jog Cimermaną kažkas spėjo per- 
spėti. 

— Viskio? 

— Ne, dėkoju. 

Cimermanas išsidrėbė krėsle ir plačiai nusišypsojo: 

— Kuo galiu padėti? Per mažai randame deimantų, šeimi- 
ninkas nepatenkintas? 

Jie abu Žinojo, kad verslas Namibijoje klostosi kuo puikiau- 
siai. 

— Žmonės pas mane dirba geriau nei kitur! — pasigyrė 
Cimermanas. 

— Mes gauname skundų dėl blogų sąlygų, - paaiškino 
Deividas. 

Nuo vadybininko veido šypsena išgaravo. 

— Kokių dar skundų? 

— Sako, blogai elgiatės su žmonėmis ir... 

Cimermanas mikliai, nebūdingai tokio sudėjimo Žmogui, 
pašoko ant kojų. Jo veidas pamėlynavo: 

— Tai ne žmonės! Tai valkatos! Sėdite ten kontoroje, sė- 
dynes šildotės, o... 

— Paklausykite, - pertraukė Deividas, - jokių... 

— Ne, tai jūs paklausykite! Tik man reikia dėkoti, kad čia 
randama daugiausia deimantų, ir žinote kodėl? Todėl, kad 
sugebėjau tiems kvaišoms įvaryti Dievo baimę! 

— Bet kitose mūsų kasyklose, — paprieštaravo Deividas, — 
darbininkai per savaitę gauna penkiasdešimt devynis šilingus ir 
dar maisto. O jūs mokate tik penkiasdešimt šilingų per mėnesį. 

— Manote, kad tai blogai? Kompanijai apsimoka, kai 
darbininkai gauna mažiau, juk svarbiausia — pelnas. 

— Džeimis Makgregoras jums nepritaria, — atsakė Deividas, 
— taigi teks pakelti atlyginimus. 

— Gerai, — nepatenkintas burbtelėjo Cimermanas, - pinigai 
ne mano, boso. 

— Be to, girdėjau, kad dažnai mosuojate botagu. 

— Viešpatie, — suprunkštė Cimermanas, - kas jau tiems 
čiabuviams atsitiks, pone? Tų juodasnukių oda tokia stora, kad 
jie nieko nejaučia, kai lupi. Užtai cyptelėti bijo! 

— O tris darbininkus iki mirties išgąsdinote, pone Cimer- 
manai? 

— Ten, iš kur jie atėjo, tokių pilna, - gūžtelėjo pečiais vady- 
bininkas. 

„„Prakeiktas gyvulys, —- pagalvojo Deividas. - Ir dar pavojin- 
gas“. | 

— Jei kils netvarka, jūs būsite atleistas, — sausai pareiškė jis 
ir atsistojo. — Su darbininkais elkitės žmoniškai. Tuoj pat at- 
šaukite visas bausmes! Aš patikrinau jų lūšnas. Kiaulės ir tos 
geriau gyvena. Liepkite viską sutvarkyti. 

Hansas Cimermanas spoksojo į jaunuolį, mėgindamas susit- 
vardyti. 

— Kas dar? - ištarė jis pagaliau. 

— Taip. Grįšiu po trijų mėnesių, o jei būsiu nepatenkintas, 
ieškosite darbo kitoje kompanijoje. Iki pasimatymo! 

Deividas apsisuko ir išėjo. 

Cimermanas dar ilgai virė iš pykčio ir stovėjo lyg įkastas 
žemėn. 

— Kvailiai! — suurzgė jis. - Anglai neraliuoti! 

Pats Cimermanas buvo būras, gimęs būrų šeimoje. Žemė 
priklausė jiems, o Dievas apgyvendino čia juodaodžius, kad šie 
tarnautų baltiesiems. Jei Dievas norėtų, kad su negrais būtų 
gerai elgiamasi, nebūtų sutvėręs jų juodais. 

Džeimis Makgregoras to nesuprato. Bet ko norėti iš žmo- 
gaus, laižančio negrams užpakalį?! 

Vadybininkas žinojo, kad ateity turės būti atsargesnis. Bet 
jis dar parodys, kas Namibijos šeimininkas! 

„Kriugerio Brento kompanijos“ įtakos sfera plėtėsi, ir Džei- 

miui Makgregorui teko daug važinėti. Kanadoje jis nusipirko 
popieriaus fabriką, Australijoje — laivų statyklą. 

Kai Džeimis būdavo namie, beveik visą laiką praleisdavo 
su sūnumi, prisimindamas savo vaikystę. Džeimis labai did- 
žiavosi berniuku ir net norėjo pasiimti jį į tolimas keliones, bet 
Margareta neleisdavo. 

— Jis dar mažas tokioms kelionėms. Paaugs, tada ir važinės 
su tavimi. Nori matyti jį dažniau, grįžk namo. 

Nespėjo Džeimis pastebėti, berniukui sukako metukai, po to 
du, ir tėvas tik stebėjosi, kaip greitai bėga laikas. 

Atėjo 1887-ieji. 

Margaretai mėnesiai ėjo lėtai. Kartą per savaitę vyras kvies- 
davosi svečių, ir ji vaidindavo svetingą, mielą šeimininkę. 
Kitiems vyrams Margareta atrodė protinga ir sąmojinga, jie 
mėgdavo su ja bendrauti. Ji žinojo, kad kai kuriems ji iš tiesų 
labai patraukli, bet nei vienas neišdrįso išsakyti savo jausmų 
Džeimio Makgregoro žmonai. 

Kai svečiai išeidavo, Margareta paprastai paklausdavo: 

— Ar tau patiko vakaras? 

Vyras visada atsakydavo: 

— Viskas buvo gerai. Labos nakties. — Ir eidavo pasižiūrėti į 
sūnų. Po kelių minučių pasigirsdavo beldimas į lauko duris. 
Džeimis kaip visada išeidavo visai nakčiai. 

O Margareta Makgregor negalėjo užmigti kankinama min- 
čių apie sutryptą gyvenimą. Ji žinojo, kad visos miesto moterys 
pavydi tokio turtingo vyro, bet jos širdis verkė: vargu ar yra ko 
pavydėti. Margareta gyveno su paslaptingu, keistu vyru, kuris 
elgėsi su ja lyg su visai svetima moterimi. Kad tik jis ją pa- 
stebėtų! Įdomu, ką padarytų Džeimis, jei vieną rytą ant jo kvai- 
los galvelės ji išpiltų specialiai iš Škotijos atvežtų avižų košę! 
Margareta įsivaizdavo savo vyro veido išraišką ir taip pralinks- 
mėjo, kad net nusijuokė, bet čia pat juokas virto širdį draskan- 
čiu raudojimu. 

„Nebenoriu jo mylėti. Nenoriu. Turiu nutraukti tą beproty- 
bę, kol visai nesužlugdžiau savo gyvenimo...“ 

1890-aisiais metais Klipdriftas buvo labai pasikeitęs. Per 
tuos septynerius metus, kuriuos Džeimis čia pragyveno, Klip- 
driftas vis augo ir plėtėsi, iš visų kraštų plūdo laimės ieškotojai. 

Istorija kartojosi. Diližansais, furgonais, pėsčiomis žmonės 
čionai veržėsi vilkėdami tik drapanas. Jie neturėjo nei maisto, 
nei įrangos, nei pastogės, nei pinigų, ir Džeimis Makgregoras 

viskuo juos aprūpindavo. Jis turėjo dešimties klestinčių įmonių 
akcijas: jo vardą žinojo visoj šaly, o reputacija kasdien buvo tvir- 
tesnė. Kartą ryte Džeimį aplankė patikėtinis iš ,,De Birso“, di- 
džiulės kompanijos, valdžiusios Kimberlio deimantų kasyklas. 

— Kuo galiu padėti? —- paklausė Džeimis. 

— Manęs paprašė sudaryti su jumis sutartį, pone Makgre- 
gorai. „De Birso“ kompanija norėtų nupirkti jūsų akcijas. Tik 
pasakykite kainą. 

Tai buvo tikra pergalė! 

Džeimis nusišypsojo ir pareiškė: 

— Geriau pasakykite savąją! 


Deividas Blekvelas vis labiau buvo reikalingas Džeimiui. 
Šis jaunas amerikietis priminė jį patį jaunystėje. Vaikinas buvo 
sąžiningas, protingas ir ištikimas. Džeimis paskyrė Deividą 
savo sekretoriumi, po to pavaduotoju ir pagaliau, kai šiam 
sukako dvidešimt vieneri, —- vyriausiu valdytoju. 

Deividui šeimininkas buvo antras tėvas. Kai juonuolio tėvą 
ištiko infarktas, Džeimis mokėjo už gydymą, o vėliau, kai šis 
mirė, palaidojo už savo pinigus. Per tuos penkerius darbo metus 
„Kriugerio Brento“ kompanijoje jis įprato visuomet klausyti 
Džeimio, kurį mylėjo labiau už visus pasaulyje. Jis žinojo, kad 
šeimininko ir jo žmonos santykiai įtempti, bet gerbė juos abu ir 
niekada nesikišo į svetimus reikalus. 

Džeimis vis daugiau laiko praleisdavo su sūnumi. Berniukui 
jau buvo penken. Ir kai tėvas pirmąsyk pasiėmė jį į kasyklas, 
šis visą savaitę tik apie tai ir kalbėjo. Jie dažnai išsiruošdavo 
žygin keletui dienų ir vakarodavo palapinėje. Džeimis buvo 
įpratęs prie Škotijos dangaus, kur kiekviena žvaigždelė žiba 
savo vietoje, bet čia, Pietų Afrikoje, visi Žvaigždynai buvo 
susipynę: sausį virš galvos švytėjo ryški žvaigždė Kanopus, 
gegužę — Pietinis kryžiaus Žvaigždynas, o birželį, Pietų 
Afrikoje Žiemos mėnesį, didžiuliais deimantais spindėjo 
Skorpiono žvaigždynas. Slėpinys! Bet labiausiai Džeimis mėgo 
atsigulti ant šiltos žemės šalia sūnaus, žiūrėti į aksominę dan- 
gaus bedugnę ir suvokti, kad ir jie priklauso amžinybei. 

Abu Džeimiai keldavosi auštant ir eidavo pašauti kokį 
paukštelį pietums: kurapką, putpelę, o kartais ir kokį Žvėrį: 
elnią ar antilopę. Mažylis turėjo nuosavą ponį; tėvas ir sūnus 
keliaudavo per stepę, saugodamiesi nepapulti į skruzdėdų 
"išraustus urvus, kuriuose galėjo tilpti net raitelis su žirgu. 

Stepėje kiekviename žingsnyje žmogaus tykojo pavojai. 
Kartą Džeimis su sūnumi nutarė apsistoti pakrantėje, kur jų vos 
nesutrypė šoklių banda - Pietų Afrikos gazelės. Iš pradžių hori- 
zonte pasimatė mažytis judantis debesėlis. Zuikiai, šakalai, 
stepių katės lėkė darniais pulkais ir net didžiulės gyvatės išlindo 
iš krūmų, ieškodamos akmenų pasislėpti. Džeimis vėl pažvelgė 
į tolį. Dulkių kamuolys artėjo. 

— Bėgam, - pasakė jis. 

— Bet mūsų palapinė... 

— Paliksim. 

Abu užšoko ant arklių ir nujojo aukštos kalvos link. 
Pasigirdo kanopų bildesys, ir jie išvydo pirmąsias gazelių eiles. 
Banda išsidriekė per kokias tris mylias, tikriausiai, pusė mili- 
jono galvų. Gyvuliai trypė, kas pasitaikė kely, su šaknim rovė 
medžius, į dulkes vertė krūmus, o ten, kur jie prabėgo, ne- 
gailestingai aštrių kanopų sutraiškyti gulėjo maži gyvūnėliai. 
Viską dengė tirštas dulkių šydas, ausyse aidėjo kanopų bilde- 
sys, o kai pagaliau banda prabėgo, Džeimis suvokė, kad viskas 
truko apie tris valandas. 

Tą dieną, kai berniukui sukako šešeri, tėvas pasakė: 

— Kitą savaitę ruošiuosi vykti į Keiptauną, žadu pasiimti 
tave kartu ir parodyti, kokie būna pasauly miestai. 

— O mama irgi važiuos? — paklausė berniukas. — Medžioti ji 
nenori, o miestai jai patinka. 

Tėvas sutaršė sūnaus plaukus ir palingavo galva: 

— Ji labai užsiėmusi, sūneli. Važiuosime dviese. uk tu ir aš, 
gerai? Ž 
Vaikas jautė, kad mama ir tėtis kažkodėl nesutaria, bet ko- 
dėl taip yra, Džeimis nesuprato. 

Į kelionę jie išvyko asmeniniu Džeimio vagonu. 1891-aisiais 
Pietų Afrikos gyventojai pripažino, kad traukinys — geriausia trans- 
porto priemonė: bilietai nebrangūs, važiuoji greitai ir patogiai. 

Pagal specialų Džeimio užsakymą pagamintąme traukinyje 
buvo keturi vagonai, kiekviename tilpo dvylika Žmonių, sve- 
tainė, valgykla ir baras. Kupė buvo vario lovos, žibintai ir pla- 
tūs langai. Be to — puikiai įrengta virtuvė. 

— O kur keleiviai? — nustebo vaikas. 

— Mes ir esame keleiviai, — nusijuokė tėvas. — Tai tavo trau- 
kinys, sūneli. 

Beveik visą kelionę mažylis neatitraukė akių nuo lango, 
grožėdamasis beribiais laukais, pro kuriuos lėkė traukinys. 

— Tai Dievo žemė, —- paaiškino tėvas. — Jis sutvėrė ją mums 
ir pribarstė brangių mineralų. Jie guli giliai giliai ir laukia, kol 
kas nors suras. Tai, kas surasta, — tik maža dalelė visų turtų. 

Keiptaunas jaunesnįjį Džeimį nustebino triukšmingomis 
gatvėmis ir aukštais pastatais. 

Tėvas pasiėmė jį į uostą, kur buvo pakraunami ir iškrau- 
nami ,,„Makgregoro prekybos uosto“ kompanijos laivai. 

— Matai laivus? Jie priklauso mums. 

Grįžęs namo, mažasis Džeimis nenutildamas pasakojo apie 
matytus stebuklus. 

— Tėtė valdo visą miestą! — džiaugsmingai paskelbė jis. — 
Tau patiktų, mama. Kitą kartą būtinai važiuosi kartu ir pama- 
tysi. 

Margareta prispaudė sūnų prie krūtinės. 

— Žinoma, brangusis! 

Džeimis nebenakvodavo namie ir Margareta žinojo, kad jis 
lankosi pas ponią Agnesę. Ji buvo girdėjusi, kad vienai iš 
ponios mergaičių jos vyras nupirko namą ir vaikšto ten 
paslapčia, bet nežinojo, ar tai tiesa. Tik jautė, kad gali užmušti 
priešininkę, kas ji nebūtų. 

Pavargusi nuo šaltos atmosferos ir bijodama prarasti sveiką 
protą, Margareta nusprendė aktyviai dalyvauti miesto gyveni- 
me. Ji rinko lėšas naujos bažnyčios statybai ir pareikalavo vyro, 
kad šis leistų nemokamai važiuoti traukiniu žmonėms, 
grįžtantiems į Keiptauną be pinigų, viską praradusiems. 


„ - Nori, kad švaistyčiau pinigus vėjais, - suurzgė Džeimis. — 
Tegul grįžta kaip atvyko, manęs tai nejaudina. 

— Jie neturi jėgų eiti pėsčiomis, — nepasidavė Margareta. — 
O jei šie žmonės pasiliks mieste, reikės juos rengti, maitinti. 

— Na, gerai, — burbtelėjo pagaliau vyras, — bet tai labai 
kvailas sumanymas! 

— Ačiū, Džeimi! 

Jis žiūrėjo į išeinančią Margaretą ir kažkodėl ėmė ja di- 
džiuotis. 

„Taip, gera žmona būtų kam nors... kitam“, - galvojo jis. 

Moteris, kuriai Džeimis nupirko namą, buvo vardu Megė. 
Gražutė prostitutė, Margaretos bendravardė, kartą ponios 
Agnesės namuose sėdėjusi šalia. Džeimis visada stebėjosi, kad 
likimas lėmė turėti žmoną ir meilužę tokiu pat vardu, nors jos 
buvo labai skirtingos. Tai Megei, aršaus veido ir gražių formų 

blondinei, tikrai panterai lovoje, buvo tik dvidešimt vieneri. 
Džeimis gerai sumokėjo poniai Agnesei už tai, kad ši paleistų 
merginą; dabar Megę išlaikė dosnus meilužis. 

Džeimis stengėsi, kad apie jo lankymąsi mažame namelyje 
niekas nežinotų ir ateidavo ten tik gilią naktį, įsitikinęs, jog 
įsmuko nepastebėtas. 

Jis net neįtarė, jog apie Megę daug kas žinojo, tiesiog neiš- 
drįsdavo užsiminti; galų gale miestas priklausė Makgregorui, ir 
šis galėjo elgtis kaip tinkamas. 

Tas vakaras Džeimį labai nuliūdino. Tikėdamasis prasi- 
blaškyti jis atėjo pas Megę, bet meilužė buvo blogos nuotaikos. 
Ji gulėjo išsitiesusi lovoje, šilkinis rožinis peniuaras vos dengė 
jos iškilias krūtis ir auksinių plaukų trikampėlį pilvo apačioje. 

— Įkyrėjo sėdėti čia užrakintai kiauras dienas! —- sušnypštė ji. 
— Ar aš kokia vergė? Ponios Agnesės namuose nors linksmiau 
buvo! Kodėl niekada nepasiimi manęs į keliones? 

— Aš juk paaiškinau, Mege. Negaliu. 

Ji pašoko nuo lovos ir iššaukiančiai išsižergusi atsistojo 
priešais Džeimį, nekreipdama dėmesio į visai prasiskleidusį pe- 
niuarą. 

— Baik miglą į akis dumti! Turbūt savo sūnelį visur tam- 
paisi? Ar aš blogesnė? 

— Būtent, — griežtai, bet ramiai ištarė Džeimis, - blogesnė. 

Ir, priėjęs prie baro, įsipylė brendžio, jau ketvirtą stiklą, — 
šiandien jis gėrė daugiau nei įprasrai. 

— Aš tau niekas! — aimanavo Megė. —- Susiradai sau kvailę 
pramogoms! 

Atmetusi galvą, ji paniekinančiai nusikvatojo. 

— Moralizuotojas prakeiktas! Škatas! 

- Škotas, o ne škatas. 

— Viešpatie, kada tu liausiesi kibęs prie kiekvieno žodžio! 
Ką tik bepasakyčiau — viskas blogai. Ar tu man tėtušis, ar gimi- 
naitis koks! 

Džeimis pajautė, kad jau sotus iki kaklo: 

— Rytoj gali grįžti pas ponią Agnesę. Aš perspėsiu ją, kad tu 
ateisi. 

Jis paėmė skrybėlę ir pasuko durų link. 

— Negalvok, kad taip lengvai manimi atsikratysi, šunsnuki 
nelaimingas! — virdama iš pykčio puolė paskui Megė. 

Džeimis stabtelėjo prie slenksčio: 

— Jau atsikračiau. 

Ir dingo nakty. 

Netikėtai jis pajautė, kad kojos nebelaiko, prieš akis viskas 
plaukia. Galbūt išgėrė per daug, sunku prisiminti. Jis įsivaizda- 
vo apnuogintą Megės kūną, iššaukiančiai praskleistą peniuarą, 
gundančias formas... Tik kekšė gali taip prisivilioti ir atstumti... 
Zaidė su meilužiu, glamonėjo, glostė visą kūną minkštu smailiu 
liežuvėliu, kol jis ėmė degti nesuvaldomu geismu, o po to iškėlė 
skandalą ir paliko Džeimį nepatenkintą, nepasotintą. 

Pasiekęs namus, .Džeimis koridoriumi ėjo į savo kambarį ir 
stabtelėjo prie Žmonos miegamojo durų. Netikėtai Džeimio 
akyse suspindo vaizdinys: Margareta guli lovoje tik su nakti- 
niais marškiniais. O gal ir visai nuoga... Džeimis prisiminė, 
kaip degė geismu jos jaunas, žydintis kūnas, kažkada, seniai, po 
medžiais, ant Oranžinės upės kranto. 

Išgertas brendis trenkė galvon, ir Džeimis, beveik nieko ne- 
suvokdamas, atvėrė duris ir įėjo. 

Margareta gulėjo lovoje ir žibalinės lempos šviesoje skaitė 
knygą, išgirdusi žingsnius, ji pakėlė nustebusias akis: 

— Džeimi?.. Kas atsitiko? 

— T... ik t... todėl, kad n...nuspr... ps... prendžiau n...nuosavą 
žmoną ap... lankyti?.. — išlemeno vyras nepaklusniu liežuviu. 

Margareta vilkėjo tik plonus, peršviečiamus naktinius 
marškinius, ir Džeimis išvydo medžiaga aptemptas stambias 
krūtis. 

— Prisiekiu visais šventaisiais, jos kūnas nuostabus, — burb- 
telėjo jis, nusimesdamas rūbus. 

Margareta suglumusi atsisėdo lovoje: 

— Tu ką darai?! 

Bet Džeimis užspyrė koja duris ir vienu šuoliu atsidūręs 
lovoje, visai nuogas prisiglaudė prie žmonos. 

— Dieve, kaip aš geidžiu tavęs, Mege. 

Apdujęs alkoholio garais, Džeimis prarado sveiką nuovoką 
ir nebeatsiminė, kurios Margaretos jis iš tikrųjų geidė. Kaipgi ji 
priešinosi! Taip, taip! Ta jo laukinė katytė! Džeimis nusijuokė, 
kai pagaliau jam pavyko sutramdyti besidaužančią moterį, bet 
ši netikėtai prisitraukė jį artyn šnibždėdama: 

— O mano brangusis, mano mylimas Džeimi... Aš taip tave 
myliu. 

Ir Džeimis pagalvojo, kad buvo grubus jai ir ryte būtinai pa- 
prašys neiti pas ponią Agnesę... 

Kai Margareta atsibudo, šalia nebuvo nieko. Bet ji vis dar 

jautė karštą vyro kūną, nekantrų rankų prisilietimą ir žodžius: 

— Dieve, aš taip geidžiu tavęs, Mege... 

Margaretą apėmė toks džiaugsmas. Vadinasi, ji buvo teisi! 
Džeimis ją myli. Myli! Buvo verta laukti, išgyventi visas kan- 
čias, pažeminimą, vienatvės naštą. 

Diena Margaretai atrodė lyg per rūką. Ji išsimaudė vonioje, 
išsiplovė plaukus, šimtą kartų suko galvą, kokia suknelė labiau 
patiks Džeimiui, išleido šeimininkę, kad pati galėtų paruošti 
mėgstamiausių vyro valgių, kelis kartus perdengė stalą, kol 
pagaliau neįsitikino, jog gėlių ir žvakių geriau nepadėsi... 
Margareta taip troško, kad šis vakaras būtų ypatingas! 

Džeimis vakarieniauti nesugrįžo. Jo nebuvo visą naktį. Iki 
trečios valandos Margareta sėdėjo bibliotekoje, laukdama vyro, 
ir tik paryčiais nuėjo miegoti, viena. 

Džeimis pasirodė tik kitą dieną, vakare, ir, maloniai link- 
telėjęs Margaretai, nuėjo į sūnaus kambarį. Apstulbusi ji ilgai 
žvelgė vyrui įkandin, po to lėtai pasisuko ir pažvelgė į veidrodį. 
Sidabrinio stiklo atspindy ši moteris pasirodė gražesnė nei bet 
kada, bet Margareta nepažino savo akių. Nepažįstamo Žmogaus 
akys. Svetimos. 

— Na, ką gi, ponia Makgregor, esu labai laimingas, galėda- 
mas pasakyti jums džiugią naujieną, — paskelbė gydytojas Ti- 
džeris. — Jūs laukiatės kūdikio. 

Margareta krūptelėjo, nežinodama, verkti ar juoktis. Džiugi 
naujiena?! Pagimdyti dar vieną kūdikį be meilės?! Neįmanoma! 
Margareta nebegalėjo ištverti dar vieno pažeminimo. Reikia 
surasti išeitį... Bet staiga ėmė trūkti oro, veidą išmušė prakaitas. 

— Negera rytais? - paklausė gydytojas Tidžeris. 

— Truputį. 

— Paimkite šitas tabletes. Padės. Jūs visiškai sveika, ponia 
Makgregor, niekuo nesirūpinkite. O dabar eikite namo ir nu- 
džiuginkite vyrą. 

— Taip, taip, — bukai linktelėjo ji, - žinoma. 

Per pietus Margareta ryžosi: 

- Šiandien buvau pas gydytoją. Aš laukiuosi kūdikio. 

Neištaręs nė žodžio, Džeimis metė servetėlę ant stalo, paki- 
lo ir išlėkė iš kambario. Šią akimirką Margareta suprato, kad 
gali taip pat karštai neapkęsti vyro, kaip ir mylėti. 

Nėštumas buvo labai sunkus, beveik visą laiką ji gulėjo 
patale, silpna, iškankinta, prieš akis — tas pats paveikslas: vyras 
klūpo ant kelių ir prašo atleidimo. Bet tai tik svajos, iš tikrųjų 
Margareta jautė, kaip girgždėdami užsitrenkia kalėjimo vartai... 
Eiti nebuvo kur, o jei ir pavyktų išvažiuoti, vyras neleistų pasi- 
imti sūnaus. 

Jaunesniajam Džeimiui jau buvo septyneri. Jis augo gražus, 
sveikas berniukas, greit viską suprasdavo ir turėjo neblogą 
humoro jausmą. Motinai jis buvo labai geras ir švelnus, lyg 
žinotų, kokia ji nelaiminga, gamindavo mokykloje įdomius 
daikčiukus, dovanojo jai, nors truputį pralinksmindamas. Kai 
sūnus klausdavo, kodėl tėtis vakarais negrįžta namo ir niekur 
nesiima mamos, Margareta atsakydavo tą patį: 

— Tavo tėvas, — labai užsiėmęs Žmogus, Džeimi, jis neturi 
laiko niekams. 

Ir prisiekė sau, kad vaikas neturi sužinoti tiesos ir imti ne- 
kesti tėvo. 

Margaretos nėštumas vis labiau buvo pastebimas. Pažįstami 
sustabdydavo ją gatvėje ir šypsodamiesi sveikindavo. 

— Nedaug liko, ponia Makgregor, tiesa? Galiu lažintis, kad 
gims toks pat nuostabus berniukas kaip ir Džeimis. Jūsų vyras — 
laimingas Žmogus... 

O už nugaros šnibždėjosi: 

— Vargšelė. Kaip baisiai atrodo, tikriausiai sužinojo apie tą 
kekšę, jo meilužę... 

Margareta pamėgino paruošti jaunesnįjį Džeimį artėjančiam 
įvykiui. 

— Greitai tu turėsi mažą broliuką arba sesutę, brangusis. 
Galėsi su juo žaisti... Kaip puiku, tiesa? 

Berniukas apkabino ją ir sušnibždėjo: 

— Ir tu nebūsi tokia vieniša, mama. 

Margareta vos sulaikė ašaras. 

Sąrėmiai prasidėjo ketvirtą ryto. Ponia Toli pakvietė Haną: 
pusiaudienį gimė sveika, stipri mažylė. Burnytė buvo motinos, 
o smakrelis tėvo; mažą, raudoną veidelį rėmino tankūs, juodi, 
banguoti plaukučiai. Mergaitę Margareta pavadino Keite. 

— Gražus vardas, — galvojo ji, — tinka stipriam Žmogui. O 
mažylei prireiks jėgų. Kaip ir mums visiems. Pasiimsiu vaikus 
ir išvažiuosiu. Dar nežinau, kur ir kada, bet būtinai rasiu išeitį. 


Deividas Blekvelas nepasibeldęs įlėkė į Džeimio Mak- 

gregoro kabinetą. Tas nustebęs pažvelgė į jaunuolį: 

— Koks velnias... 

— Namibijoje sukilimas! 

— Ką?! - pašoko Džeimis. —- Kas atsitiko? 

— Sargybiniai pagavo negrų berniuką, mėginusį pavogti dei- 
mantą: po pažastimi perpjovė odą ir žaizdoje paslėpė akmenį. 
Hansas Cimermanas, kad įbaugintų kitus, jį nuplakė. Berniukas 
mirė. Jam tebuvo dvylika. 

Džeimio veidas persikreipė iš pykčio. 

— Viešpatie Dieve! Juk aš uždraudžiau bausti plakimu! 

— Aš perspėjau Cimermaną. 

— Atsikratyk to šunsnukio. 

— Negalime jo surasti. 

— Kodėl? 

— Jis negrų rankose. Situacija nekontroliuojama. 

Džeimis pagriebė skrybėlę: 

— Pasilik čia ir prižiūrėk visus darbus, kol sugrįšiu. 

— Manau, neverta ten važiuoti — per daug pavojinga, pone 
Makgregorai. Cimermanas nužudė barolongų genties berniuką. 
Jie nieko nepamiršta ir neatleidžia. Aš galėčiau... 

Bet Džeimio jau nebebuvo. 

Jau per dešimt mylių nuo deimantų laukų buvo matyti dū- 
mų stulpai. Namibijoje liepsnojo visos palūšės. 

„Prakeikti idiotai, - pagalvojo Džeimis. - Nuosavus namus 
degina!“ 

Kai ekipažas privažiavo arčiau, Džeimis išgirdo šūvius, 
aimanas ir toje sumaištyje pastebėjo uniformuotus policininkus, 
šaudžiusius į veltui pabėgti mėginančius negrus. Baltaodžių 
buvo dešimtį kartų mažiau, bet jie turėjo ginklus. 

Tik pamatęs Džeimį, policijos viršininkas Bernardas Sotis 
iškart pribėgo: 

— Nesirūpinkite, pone Makgregorai. Mes pribaigsime visus 
tuos šunsnukius! 

— Po velnių! — užrėkė Džeimis. — Liepkite savo žmonėms 
nebešaudyti! | 

— Ką?! Jeigu mes... 

— Darykite, kaip liepiau! 

Džeimį apėmė siaubas, kai jis pamatė nuo kulkų mūšos 
parkrentančią negrę moterį. 

— Atšaukite Žmones! 

— Kaip liepsite, pone. 


118 


Viršininkas įsakymą perdavė vienam iš karininkų, ir po 
kelių minučių viskas nutilo. 

Visur ant žemės gulėjo lavonai. 

— Paklausykite mano patarimo, - pradėjo Sotis. — Aš... 

— Man nereikia jūsų patarimų. Atveskite jų vadą. 

Du policininkai atitempė jauną negrą, surakintą antrankiais. 
Jis buvo kruvinas, bet veide — nė lašo baimės. Negras stovėjo 
nesilenkdamas, aukštas, lieknas, žėrinčių akių, ir Džeimis 
prisiminė, kaip bantų kalboje skamba žodis „išdidumas“ — 
„isikas“. 

— Aš Džeimis Makgregoras. 

Negras paniekinamai nusispjovė. 

— Ne mano kaltė, kad tai įvyko. Nenoriu karo ir pasistengsiu 
atlyginti tavo žmonėms nuostolius. 

— Pasakyk tai jų našlėms! 

Džeimis atsisuko į Sotį. 

— Kur Hansas Cimermanas? 

— Negalime rasti, pone. 

Bet Džeimis pastebėjo, kaip sužibo negro akys, ir suprato, 
kad Cimermano niekas nebesuras. 

— Uždarau kasyklas trims dienoms, - pasakė jis juoda- 
odžiui, - noriu, kad pasikalbėtum su saviškiais. Pasakykite, kas 
jiems rūpi, pažadu viską išsiaiškinti. Daugiau jūsų niekas ne- 
bemuš. 

Jaunuolis nepatikliai šyptelėjo. 

— Atsiųsiu naują valdytoją. Atstatysime namus ir padidin- 
sime užmokestį. Bet po trijų dienų tavo Žmonės turės sugrįžti į 
darbą. 

— Ruošiatės jį paleisti? — apstulbęs paklausė policijos 
viršininkas. — Juk jis nužudė keletą Žmonių. 

— Tirsime įvykį ir... 

Pasigirdo kanopų bildesys. Džeimis atsisuko ir, pamatęs 
atjojantį Deividą Blekvelą, pajautė, kaip nerimas suspaudė jo 
širdį. Deividas nušoko nuo žirgo. 

— Pone Makgregorai, jūsų sūnus dingo. 

Džeimiui akys aptemo, lyg diena būtų virtusi naktimi. 

Pusė Klipdrifto gyventojų ieškojo berniuko. Jie šukavo 
apylinkes, žiūrėjo grioviuose, tarpekliuose. Vaikas dingo be 
pėdsakų. 

Prarasdamas nuovoką, tėvas tvirtino: | 

— Berniukas tiesiog pasiklydo. Jis greit sugrįš... 

Džeimis užėjo į žmonos miegamąjį. Ji, gulėdama lovoje, 
maitino kūdikį ir, išvydusį vyrą, atsidėjo. 

— Nieko naujo?! 

— Kol kas ne, bet aš jį surasiu. 

Jis tik žvilgtelėjo į mažylę ir, neištaręs nė Žodžio, išėjo. 
Tuoj pat pasirodė ponia Toli, nervingai timpčiodama prijuostę. 

— Nesijaudinkite, ponia Makgregor. Džeimis jau didelis ir 
pasirūpins savimi. 

Ašaros temdė Margaretos akis. Nejaugi kas nors linki 
mažyliui blogo? Negali būti! 

Ponia Toli pasilenkė ir paėmė Keitę. 

— Pasistenkite užmigti, ponia Makgregor. 

Po to nunešė kūdikį į vaikų kambarį ir paguldė į lopšį. Ma- 
žylė nusišypsojo ir suburkavo. 

— Ir tu pamiegok. Priešaky visas gyvenimas. 

Ponia Toli išėjo iš kambario ir uždarė duris. Vidurnaktį, vai- 
kų kambario langas tyliai atsivėrė, ir į kambarį įšoko žmogus. 
Priėjo prie lopšio, ant miegančio kūdikio užmetė antklodę ir at- 
sargiai pakėlė. 

Benda dingo taip pat greit, kaip ir pasirodė. Tik rytą ponia 
Toli aptiko, kad nebėra Keitės. Iš pradžių ekonomė pagalvojo, 
kad šeimininkė atėjo naktį ir paėmė mažylę. Įėjusi į Margaretos 
miegamąjį, ponia Toli paklausė: 

— O kur mergaitė? 

Ir iš motinos veido ji akimirksniu suprato, kas įvyko. 

Baigėsi antra bevaisio ieškojimo diena. Džeimis vos laikėsi 
ant kojų. 

— Kaip manai, gal jam nieko blogo neatsitiko? — vos tvardy- 
damsis paklausė jis Deivido. 

— Na, Žinoma, ne, pone Makgregorai, - linktleėjo šis, steng- 
damasis kalbėti kuo įtikinamiau. 

Iš tikrųjų Deividas suvokė, kas galėjo atsitikti, juk jis per- 
spėjo šeimininką: bantai nieko nepamiršta ir neatleidžia. Jei bū- 
tent jie pagrobė mažąjį Džeimį, vaikas žuvo baisia mirtimi. 

Džeimis sugrįžo namo švintant, pavargęs, nusikamavęs. Jis 
vadovavo vienai iš paieškos grupių: miestiečiai ir policininkai 
visą naktį ieškojo berniuko. 

Kabinete jo laukė Deividas. 

— Pone Makgregorai, pagrobė jūsų dukterį. 

Išbalęs, bejėgis, neryžtingais žingsniais jis nusvyravo į 
miegamąjį. Dvi paras jis išbuvo ant kojų, o dabar krito į pata- 

lą ir užmigo. Jis atsidūrė po didžiuliu baobabu... ir iš kažkur 
toli, iš beribės stepės, pasirodė liūtas. Mažasis Džeimis jį pa- 
purtė. 

= Atsibusk, tėti, liūtas tuoj puls. 

Zvėris artėjo didžiuliais šuoliais. Sūnus iš visų jėgų purtė 
Džeimį. 

— Atsibusk, tėti, atsibusk! 

Džeimis atsimerkė ir išvydo Bendą. Džeimis norėjo kažką 
pasakyti, bet tas ranka uždengė jam burną. 

— Tyliau! - sušnibždėjo Benda, padėdamas draugui atsisėsti. 

— Kur mano sūnus? - reikliai paklausė Džeimis. 

— Jis nebegyvas. Atleisk. Nesuspėjau jų sustabdyti. Tavo 
žmonės praliejo barolongų kraują, mano gentis reikalavo ker- 
što. 

Džeimis užsidengė veidą rankomis: 

— Dieve mano, ką jie jam padarė? 

— Paliko dykumoje, — su gilia užuojauta ištarė Benda. — 
Aš... suradau jo kūną ir palaidojau. 

— Ne! Viešpatie, tik ne tai! 

— Aš mėginau jį išgelbėti, Džeimi. 

Džeimis linktelėjo, suvokdamas, kad tai iš tikrųjų įvyko. 

— O mano duktė... - suaimanavo jis. 

— Aš išnešiau mergaitę, jie jos nerado. Dabar mažylė miega 
vaikų kambaryje. Jai nieko neatsitiks, jei ištesėsi savo pažadą. 

Džeimis pakėlė akis, ir Benda nepažino draugo: ne veidas, o 
neapykantos kaukė. 

— Duodu žodį. Bet noriu, kad mano sūnaus žudikas būtų 
nubaustas. 

— Tada tau teks sunaikinti visą genų, Džeimi, — ramiai at- 
sakė Benda ir dingo. 

„Tai tik blogas sapnas“, — ramino save Margareta, bijodama 
atsimerkti. Ji sugalvojo žaidimą — gulės užsimerkusi, kol nepa- 
jus Džeimio rankutės prisilietimo ir neišgirs: 

— Viskas gerai, mama. Mes čia. Mums nieko neatsitiko. 

Ji nesikėlė jau trys dienos, nieko nenorėjo matyti, su niekuo 
kalbėtis. Gydytojas Tidžeris ateidavo ir išeidavo... Naktį sūnaus 
kambaryje ji staiga išgirdo keistą garsą, lyg kažkas sunkus būtų 
nukritęs. Atsimerkė ir įsiklausė. Kažkoks triukšmas. Mažasis 
Džeimis sugrįžo. 

Pašokusi iš lovos, Margareta nubėgo koridoriumi. Per už- 
daras duris sklido keistos aimanos, lyg vaitotų sužeistas žvėris. 

Širdis daužėsi lyg laukinė, Margareta peržengė slenkstį. 

Ant grindų susirietęs gulėjo vyras: veidas perkreiptas, viena 
akis užmerkta, kita išsprogusi it negyva. Jis mėgino kažką 
sakyti, bet iš lūpų sklido tik nesuprantami garsai. 

— Ak Džeimi... Džeimi, - sušnibždėjo ji. 

— Prasti reikalai, - palingavo galva gydytojas Tidžeris. — 
Jūsų vyrui stiprus smūgis. Nedidelė galimybė išgyventi, bet jei 
liks gyvas — nebebus kaip visi. Iki mirties bus paralyžiuotas. 
Pasistengsiu, kad ponas Makgregoras patektų į geriausią sana- 
toriją ir būtų geriausiai prižiūrimas. 

— Ne. 

Gydytojas nustebęs pažvelgė į Margaretą: 

— Kas ne?.. 

— Jokių ligoninių. Mano vyras liks su manimi. 

Pagalvojęs, gydytojas linktelėjo: 

Gydytojas Tidžeris palingavo galva: 

— Tai neįmanoma, ponia Makgregor. Jūs net neįsivaizduo- 
jate, kam ryžtatės! Jūsų vyras niekada negalės atsistoti, vaikš- 
čioti, niekada nebebus normaliu žmogumi. 

— Aš tuo pasirūpinsiu, — pakartojo Margareta. 

Dabar, po tiek metų, Džeimis iš tiesų priklausė jai. 

Nuo tos dienos, kai Džeimį Makgregorą surado gulintų 
sūnaus kambaryje, jis išgyveno lygiai metus, ir tos dienos 
buvo pačios laimingiausios Margaretos gyvenime. Vyras buvo 
tikras bejėgis: negalėjo pajudinti nei rankų, nei kojų, nei 
liežuvio. Margareta juo rūpinosi. Dieną sodindavo į invalido 
vežimėlį ir, megzdama vyrui šiltas antklodes, pasakojo apie 
ūkio darbus, apie tai, kaip išaugo mažoji Keitė ir kokia ji 
dabar gražuolė. 

Vakare Margareta, pakėlusi išdžiūvusį lyg skeletas vyrą, 
nešdavo jį į savo miegamąjį ir atsargiai guldydavo į patalus. Pa- 
ti guldavosi šalia ir toliau kalbėdavo, kol neužmigdavo. 

Deividas Blekvelas valdė ,„Kriugerio Brento kompaniją“ ir 
kartais ateidavo pas Margaretą, kad ši pasirašytų svarbius po- 
pierius. Kiekvieną kartą jam skaudu buvo žiūrėti, kaip pamažu 
gęsta Žmogus, kuriam jis už viską dėkingas. 


122 


— Tavo pasirinkimas puikus, Džeimi, — pasakė vyrui Mar- 
gareta. —- Deividas — nuostabus Žmogus. 

Padėjusi mezginį, ji nusišypsojo: 

— Primena tave. Zinoma, ne toks protingas kaip tu, bet 
panašaus į tave niekada nebebus. Tu buvai toks gražus, Džeimi, 
toks geras ir stiprus. Mėgai svajoti. Ir dabar visos tavo svajonės 
išsipildė. Kompanija auga kiekvieną dieną. 

Ir ji vėl paėmė virbalus. 

— Mažytė Keitė pradėjo kalbėti. Dievaži, šiandien ryte pa- 
sakė „mama“. | 

Džeimis nejudėdamas sėdėjo krėsle; viena nejudri akis 
spoksojo į erdvę. 

— Jos akys ir lūpos kaip tavo. Pamatysi, kokia užaugs gra- 
žuolė... 

Kitą rytą, kai Margareta pabudo, Džeimis Makgregoras 
buvo miręs. 

Apkabinusi šaltą kūną, ji prisispaudė prie vyro: 

— Ilsėkis, mielasis, ilsėkis. Aš visada tave mylėjau, Džeimi. 
Tikiuosi, tu tai žinai. Sudie, mano meile... 

Dabar ji pasiliko visai viena. 

Vyras ir sūnus ją apleido. Vienintelė paguoda buvo maža 
dukrytė. 

Margareta įėjo į vaiko kambarį ir atsistojo prie ramiai mie- 
gančios Keitės. Katarina, Keitė... Graikiškas žodis, reiškiąs 
„tyra“, „švari“. Ši vardą duodavo šventosioms, vienuolėms, 
karalieniems. | 

— Kuo gi tu būsi, Keite? — garsiai paklausė Margareta. 


Pietų Afrika klestėjo, bet augo ir politinė įtampa. Būrai ir 
anglai vėl susipyko dėl Transvalio, ir 1899—ųjų spalio 12-ąją, 
tą dieną Keitei sukako septyneri, Anglija paskelbė būrams karą, 
o dar po trijų parų Orendž Fri valstija virto mūšių arena. 
Deividas mėgino itikinti Margaretą pasiimti Keitę ir išvažiuoti 
iš Pietų Afrikos, bet ši griežtai atsisakė: 

— Mano vieta ten, kur palaidotas vyras. 

Nepadėjo jokios derybos, nors Deividas ir pareiškė, jog 
kovos už būrus. 

— Susitvarkysitė, — atsakydavo ji užsispyrusi. - Pamėginsiu 
vadovauti kompanijai, kai tavęs nebus. 

Kitą rytą Deividas išėjo savanoriu. 

Anglai tikėjosi, kad karas bus trumpas, panašus į paprastus 

manevrus ar žaibo smūgį, todėl kareiviai buvo linksmi, šven- 
tiškai nusiteikę. 

Londono kareivinėse buvo suruošta atsisveikinimo vaka- 
rienė. Ta proga išspausdinto meniu viršelyje buvo pavaizduotas 
britų kareivis, ant padėklo laikantis laukinio šerno* galvą, o 
patiekalų pavadinimai priminė vieną ar kitą Pietų Afrikos vie- 
tovę: „„Meifkingo aviena“, „Pretorijos fazanai“, „Transvalio sa- 
lotos“... 

Bet britų laukė nemaloni staigmena. Būrai kovojo savo tė- 
vynės teritorijoje ir kautis buvo pasiryžę iki paskutinio ato- 
dūsio. 

Pirmasis mūšis įvyko prie Meifkingo, mažo kaimelio, ir čia 
anglai pirmąkart suprato, su kokiu priešu susidūrė. 

Skubiai iš Anglijos buvo iškviestas pastiprinimas. Britai 
apsupo Kimberlį ir tik po žiauraus, kruvino mūšio jiems pavyko 
pajudėti Leidsmito link. 

Būrai turėjo toliašaudžių patrankų, anglams gi teko nuimti 
tokius pabūklus nuo karinių laivų ir gabenti į žemyno vidurį. 

Margareta labai domėjosi naujienomis iš mūšio lauko. 
Gyveno, kaip ir visi, gandais: tai džiaugėsi, tai liūdėjo. Kartą 
ryte į kabinetą įbėgęs darbuotojas susijaudinęs paskelbė: 

— Ką tik klausiausi suvestinės: anglai artinasi prie Klipdrif- 
to. Mes visi žūsime! 

— Nesąmonė! Niekas net piršto neišdrįs pajudinti! 

Po penkių valandų Margaretą Makgregor paėmė nelaisvėn. 
Ją ir Keitę nuvežė į Pardebergą, vieną iš šimto Pietų Afrikoje 
įrengtų koncentracijos stovyklų. Suimtuosius laikė po atviru 
dangumi, viela aptvertame lauke. 

Margareta apsikabino Keitę ir mėgino nuraminti: 

— Nesijaudink, brangioji, mums nieko neatsitiks. 

Nei ji pati, nei duktė tuo netikėjo. Kiekviena diena buvo 
siaubinga. Dešimtys, šimtai žmonių mirė nuo difterijos, karš- 
tinės, kalinių beveik nemaitino; nei vaistų, nei pagalbos. Tas 
košmaras, beprotiškas kliedesys truko beveik trejus metus. Bai- 
siausia buvo suvokti, kad esi bejėgis. 

Motinos ir dukters gyvybė priklausė tik nuo kalėjimo prižiū- 
rėtojų. Keitė matė, kaip aplink miršta vaikai, ir bijojo būti dar 
viena auka. Mergaitė negalėjo nei pati apsigifš, nei užstoti moti- 
nos ir tą siaubą ji prisiminė visą gyvenimą. Valdžia. Jei valdžia ir 
jėga tavo rankose - turėsi ir maisto, rūbų, vaistų... ir laisvę. 


* Anglų kalba žodžiai „Šernas“ ir ,,„būras“ skamba panašiai. 


124 


svarbiausia žemėje — valdžia. Ir mergaitė prisiekė, kad kada 
nors bus už visus stipresnė, ir niekas niekas neišdrįs laikyti jos 
už spygliuotos vielos. 

Kruvini mūšiai tęsėsi - Belmontas, Graspanas, Sranbergas, 
Spajenkopas, bet nepadėjo nei būrų drąsa, nei ryžtas - jų buvo 
taip mažai, o Britanija siuntė ir siuntė pastiprinimą. 

1902-aisiais, po tris metus trukusio žiauraus karo, būrai 
kapituliavo. Penkiasdešimt penki tūkstančiai būrų išėjo kariauti, 
ir trisdešimt keturi tūkstančiai kareivių, moterų ir vaikų žuvo. 
Bet likusiųjų gyvųjų širdyse liepsnojo neapykanta britams, ku- 
rių koncentracijos stovyklose mirė dvidešimt aštuoni tūkstan- 
čiai jų tėvynainių. 

Tą dieną, kai atsivėrė kalėjimo vartai, Margareta ir Keitė 
suskubo į Klipdriftą. O dar po kelių savaičių, saulėtą sekmadi- 
enio dieną sugrįžo Deividas Blekvelas, per sunkių išbandymų 
metus virtęs tikru vyru: suaugusiu, pasitikinčiu savimi, bet to- 
kiu pat mažakalbiu ir ramiu Deividu, kuriuo pasikliauti buvo 
įpratusi Margareta. | 

Visąlaik jis nerimavo dėl jos ir Keitės: ar gyvos, ar jau žu- 
vo, ir buvo labai laimingas sužinojęs, kad joms nieko neatsi- 
tiko. 

— Gaila, kad nesugebėjau jūsų apginti, — prisipažino jis 
Margaretai. 

— Viskas baigėsi, Deividai. Turime žvelgti į ateitį. 

Ir tas žvilgsnis buvo į „Kriugerio Brento kompaniją“. 


1900-ieji visam pasauliui tapo švaria lenta, kurioje istoriją 
teko rašyti iš pradžių. Naujojo dešimtmečio išradimai labai 
pakeitė Žmonių gyvenimą. Garo ir elektrinės mašinos pakeitė 
vidinio degimo variklius. Atsirado povandeniniai laivai ir aero- 
planai. Gyventojų buvo net pusantro milijardo. Pramonė 
audringai vystėsi, ir ateinančius šešerius metus Deividas ir 
Margareta, išnaudodami kiekvieną galimybę, didino ir taip 
nemenką kapitalą. 

Visą tą laiką Keitė augo be priežiūros. Motina buvo per 
daug užsiėmusi kompanijos reikalais ir nekreipė į ją jokio 
dėmesio. Keitė augo nesukalbama, užsispyrusi, nepaklusni. 
Kartą, grįždama iš dalykinio susitikimo, Margareta pamatė 
keturiolikmetę dukrą, besipešančią su dviem berniūkščiais. 
Siaubo apimta motina įsistebeilijo į Keitę. 


125 


— Velniai mane griebtų, - suburbėjo ji, — tik pagalvok, bū- 
tent šiai mergužėlei vieną gražią dieną teks vadovauti ,,Kriu- 
gerio Brento kompanijai“. Viešpatie, padėk mums! 


Antroji knyga 


KEITĖ IR DEIVIDAS 


1906-1914-ieji metai 


12 dalis 


Kartą, karštą vasaros vakarą, Keitė Makgregor užtruko 
savo kabinete. Jau keletą metų ji gyveno Johanesburge, kur 
buvo pastatytas naujas administracinis „Kriugerio Brento kom- 
panijos“ pastatas. 

Išgirdusi automobilio variklio triukšmą, ji atidėjo popierius, 
priėjo prie lango ir pažvelgė į gatvę. Prie namo sustojo dvi poli- 
cijos mašinos. Keitė stebėjo, kaip iš automobilių iššoko šeši 
policininkai ir akimirksniu užtvėrė visus įėjimus ir išėjimus. 
Buvo naktis, ir visos gatvės beveik tuščios. 

Keitė žvilgtelėjo į savo blankų atspindį lango stikle ir liko 
patenkinta: graži moteris, šviesiai pilkų, iš tėvo paveldėtų akių, 
grakščios kaip ir motinos figūros. 

Į duris pasibeldė. 

— Įeikite, — atsiliepė Keitė. 

Prie slenksčio pasirodė du uniformuoti vyriškiai. Ant vieno 
iš jų rankovės blykčiojo policijos inspektoriaus ženklas. 

— Kas čia vyksta? — nepatenkinta paklausė Keitė. 

— Atsiprašau, kad trukdau tokiu vėlyvu metu, panele Mak- 
gregor. Aš — policijos inspektorius Kominskis. 

— Kas atsitiko, inspektoriau? 

— Turime žinių, kad šiame pastate slapstosi iš kalėjimo 
pabėgęs žudikas. Zmonės matė, kad neseniai jis čia įėjo. 

Ketė apstulbusi aiktelėjo: 

— Į mūsų kontorą? 

— Taip, panele. Jis ginkluotas ir labai pavojingas. 

— Būsiu labai dėkinga jums, inspektoriau, įei jį surasite ir 
kuo greičiau išvesite iš čia, - nervingai ištarė Keitė. 

— Būtent tai ir ruošiamės daryti, panele Makgregor. Nieko 
įtartina nematėte, negirdėjote? 

— Ne, bet aš čia viena, ir pastate daug nuošalių kampelių, 
kuriuose gali pasislėpti žmogus. Prašau, įsakykite savo Žžmo- 
nėms gerai viską apieškoti. 

— Tuojau pat ir pradėsime, panele. 

Inspektorius pasisuko ir paliepė koridoriuje susibūrusiems 
policininkams: 

— Išsiskirstykite! Pradėkite nuo rūsio, tikrinkite kiekvieną 
kambarį, kol nepasieksite stogo. Panele Makgregor, tikiuosi, čia 
nėra užrakintų patalpų? 

— Turbūt nėra, —- palingavo galva Keitė, — bet jei ir atsiras, 
aš iškart atrakinsiu. 

Inspektorius Kominskis pastebėjo, kaip jaudinasi jauna mo- 
teris, ir puikiai ją suprato. O kaip ji išsigąstų, jei sužinotų, kad 
bėglys — beviltiškas, Žiaurus nusikaltėlis. 

— Mes surasime jį, — patikino Keitę policininkas. 

Ji norėjo vėl sėsti rašyti ataskaitą, bet suvokė, kad negali 
susikaupti. Trukdė po pastatą bėgiojusių policininkų žingsniai ir 
balsai. Keitė atsiduso. Nejaugi jį suras? 

Policininkai kruopščiai naršė kiekvieną kamputį, kuriame, 
jų manymu, galėjo pasislėpti žudikas. Po keturiasdešimt penkių 
minučių inspektorius Kominskis sugrįžo į Keitės kabinetą. Ji 
pakėlė akis: 

— Jūs jį suradote? 

— Kol kas ne, panele, bet jūs nesijaudinkite... 

— Labai nerimauju, inspektoriau. Jei pabėgęs nusikaltėlis 
slepiasi šiame pastate, būtinai turime jį surasti. 

— Būtinai, panele Makgregor. Atsivedėme tarnybinius šunis. 

Iš koridoriaus pasigirdo lojimas, po minutės į kabinetą įėjo 
vedlys su dviem vokiškais aviganiais už pavadžių. 

— Šunys apuostė visą namą, pone. Liko tik ši įstaiga. 

— Ar buvote išėjusi per paskutines pusantros valandos? — 
paklausė Keitės inspektorius. 

— Taip, reikėjo užsukti į archyvą. Manote, jis spėjo... 

Mergina vėl aiktelėjo. 

— Prašau, apžiūrėkite ir šią įstaigą. 

Inspektorius linktelėjo, ir vedlys, nusegęs šunų pavadėlius, 
sukomandavo. 

Aviganiai lyg pašėlo. Jie puolė prie spintos durų ir ėmė gar- 
siai loti. 

— O Dieve! — sušuko Keitė. - Jis čia! 

Inspektorius išsitraukė revolverį. 

— Atidaryk! - įsakė jis. 

Du policininkai su užtaisytais ginklais prisėlino prie spintos 
ir atlapojo dureles. Tuščia. Vienas šuva, pribėgęs prie kitų durų, 
pradėjo inkšti. 

— Kas tame kambary? - paklausė inspektorius. 

— Tualetas. 

Policininkai, atsistoję abipus durų, atidarė jas. Nieko. 

Vedlys visiškai pasimetė. 

— Jie niekada anksčiau taip nesielgė! 

Šunys gaivališkai blaškėsi po kambarį. 

— Užuodžia kvapą, —- nusprendė palydovas. - Kur gi tas 
vyrukas? 

Aviganiai, pribėgę prie rašomojo stalo, vėl ėmė loti. 

— Na štai ir atsakymas į jūsų klausimą, - iškankinta 
nusišypsojo Keitė. —- Tikriausiai pasislėpė stalčiuje. 

— Atleiskite, kad sutrukdėme, panele Makgregar, — sutrikęs 
atsiprašinėjo inspektorius ir, atsisukęs į palydovą, suklykė: 

— Pasiimk iš čia šunis! 

— Jau išeinate? —- sunerimo Keitė. 

— Panele Makgregor, užtikrinu, jūs visiškai saugi. Mano 
žmonės apieškojo kiekvieną kamputį. Galiu drąsiai teigti, kad 
jo čia nėra. Turbūt pavojaus signalas klaidingas. Dar kartą 
atsiprašau. 

— Na taip, — nervingai ištarė Keitė, — sugebate pagyvinti 
nuobodų veiklios moters vakarą! 

Keitė stovėjo prie lango, stebėdama nuvažiuojančias polici- 
jos mašinas. Įsitikinusi, kad pastate nieko nėbėra, ji ištraukė 
stalčių, išėmė iš ten kruvinus batus ir nuėjo koridoriumi prie 
durų su lentele: 

„Dėmesio! Įėjimas tik su specialiais leidimais!“ 

Atrakinusi sudėtingą spyną, Keitė tyliai įėjo į didelį, tuščią 
kambarį, kuriame buvo tik į sieną įmūrytas „Kriugerio Brento 
kompanijos“ seifas su deimantais. 

Keitė skubomis surinko staičių kombinaciją ir patraukė 
sunkias duris. Palei seifo sienas buvo išdėliotos deimantų pil- 
nos metalinės dėžutės. Ant grindų, beveik praradęs sąmonę, gu- 
lėjo Benda. | 


12 129 


— Jie išėjo. 

Benda lėtai atsimerkė ir net išspaudė šypseną. 

— Įsivaizduoji, kaip praturtėčiau, jei būčiau žinojęs, kaip iš 
čia išeiti? | 

Keitė atsargiai padėjo jam atsikelti, bet, kai netyčia palietė 
ranką, Benda susiraukė iš skausmo. Keitė spėjo perrišti žaizdą, 
bet kraujas iškart persisunkė per tvarsčius. 

— Ar galėsi pats apsiauti batus? 

Ji specialiai atsinešė batus į kabinetą, kad suklaidintų šunis, 
ir, pavaikšiojusi jais po kambarį, paslėpė stalčiuje. 

— Eime, - pasakė ji. — Reikia iš čia dingti. 

— Aš pats, —- palingavo galva Benda. - Jei sužinos, kad man 
padėjai, neatleis. 

— Nesirūpink, susitvarkysiu. 

Benda paskutinį kartą apžiūrėjo saugyklą. 

— Tau reikia deimantų, imk, kiek nori, - linktelėjo Keitė. 

Pažvelgęs į merginą, Benda suprato, kad ji nejuokauja. 

— Prieš daugelį metų tavo tėvas man siūlė daug deimantų. 

— Žinau, - kreivai šyptelėjo Keitė. 

— Pinigų man nereikia. Svarbiausia dingti iš miesto. 

— Ir kaip gi tu ruošiesi pabėgti iš Johanesburgo? 


— Rasiu išeitį. 
— Klausyk, policija jau užtvėrė visus kelius iš miesto. Nėra 
jokios galimybės. 


— Tu ir taip daug dėl manęs padarei, - spyriojosi Benda. 

Šiaip ne taip jis užsitempė batus ir atsistojo prie sienos — 
nelaimingas, iškamuotas, suplėšytais kruvinais marškiniais ir 
skuduru virtusiu švarku. Pažvelgusi į jo akis, Keitė prisiminė tą 
aukštą, gražų negrą, kurį pirmąkart sutiko, kai buvo dar ma- 
žytė. 

— Benda, jei tave pagaus, tikriausiai užmuš, — rūsčiai tarė ji. 
— Eisi su manimi ir baigta. 

Keitė buvo įsitikinusi, kad visas miestas ir jo apylinkės 
knibždėte knibžda policininkų. Bendos ieškojo visos pajėgos, 
duotas įsakymas atgabenti jį gyvą ar mirusį. Ir traukiniu 
nepabėgsi — tikriausiai stotys pilnos seklių. 

— Tikiuosi, tas planas ne toks pavojingas kaip tavo tėtušio, — 
atsidusęs sušnibždėjo Benda. 

Keitė pagalvojo, kad jis turbūt buvo netekęs daug kraujo. 

— Nekalbėk. Tausok jėgas, aš viskuo pasirūpinsiu. 

Keitė stengėsi kalbėti kuo įtikinamiau, bet iš tiesų dar pati 

nežinojo, ką daryti. Bendos gyvybė dabar buvo jos rankose. 
Keitė gailėjosi, kad Deividas išvažiavęs. Ką gi, teks vienai 
tvarkytis. 

— Tuojau privažiuosiu prie šoninio įėjimo, dešimt minučių 
palauk ir išeik, - paliepė Keitė. - Mašinos dureles paliksiu atvi- 
ras. Įlįsi ir atsigulsi ant grindų. Ten rasi antklodę, ja užsiklosi. 

— Keite, jie tikrins visus iš miesto išvažiuojančius automo- 
bilius. Jeigu... 

— Ne automobiliu važiuosime. Aštuntą vakaro į Keiptauną 
išvyksta traukinys. Įsakiau prikabinti asmeninį vagoną. 

Po pusės valandos keitė privažiavo stotį. Automobilio gale 
susirietęs gulėjo Benda. Jie lengvai išvengė kelių patrulio, bet 
tą minutę, kai Keitė paspaudė stabdžius, netikėtai į veidą trenkė 
šviesa. Kelią užtvėrė patrulio mašina. Priešais Keitės automo- 
bilį išdygo pažįstama figūra. 

— Inspektoriau Kominski! 

— Panele Makgregor, ką čia veikiate? — nustebo jis. 

Keitė sutrikusi šypsojosi: 

— Galbūt pavadinsite mane kvailute isterike, bet, tiesą pa- 
sakius, esu išsigandusi ir nutariau išvykti iš miesto, kol nesuras 
žudiko. O gal jau jį surado? 

— Kol kas ne, panele, bet būtinai sugausim. Nujaučiu, kad 
jis mėgins pasprukti traukiniu. Veltui stengiasi, vis tiek sučiup- 
sim. 

— Tikiuosi. 

— Kur važiuojate, panele Makgregor? 

— Tuojau prikabins mano asmeninį vagoną ir vyksiu į 
Keiptauną. 

— Gal norėtumėte, kad vienas mano žmonių jus pasaugotų? 

— Labai ačiū, inspektoriau, neverta. Dabar, įsitikinusi, kad 
jūs čia, galiu būti rami. 

Dar po penkių minučių Keitė ir Benda sėkmingai įsitaisė 
vagone. Buvo tamsu. 

— Manau, lempos degti nereikia, - paaiškino Keitė, padėda- 
ma Bendai atsigulti. — Iki ryto būsi saugus. Kai atkabins va- 
goną, pasislėpsi tualete. 

— Ačiū, - linktelėjo Benda. 

Keitė užtraukė užuolaidas. 

— Ar turi pažįstamą gydytoją, kuris neišduotų policijai? Kai 
tik pasieksime Keiptauną, iškart pas jį. 

— Pasieksime? — pakartojo Benda. 

— Negi manai, kad paleisiu tave vieną ir nesužinosiu, kuo 
viskas baigėsi? 

Benda atmetė galvą ir garsiai nusikvatojo. Tikra tėvelio 
dukrelė! | 

Auštant garvežys nustūmė vagoną iki pagrindinio kelio, kur 
prikabino jį prie traukinio. 

Lygiai aštuntą nuskambėjo signalas išvykti. Keitė perspėjo, 
kad jos netrukdytų: Bendai atsivėrė Žaizda, teko vėl perrišti ranką. 

Keitė net nespėjo paklausti Bendos, kas atsitiko, nebuvo 
laiko. Nuo tos minutės, kai leisgyvis Žmogus įvirto į jos kabi- 
netą, teko nedelsiant kažką daryti. Dabar ji paklausė: 

— Benda, papasakok, kas atsitiko. 

Šis susimąstęs pažvelgė į Keitę, galvodamas, nuo ko 
pradėti. Kaip paaiškinti, kad prieš daugelį metų persikėlėliai 
būrai išginė bantus iš jų žemių. Tai ir buvo pradžia. O gal tai 
prasidėjo tada, kai Transvalio prezidentas didysis Polis Kriu- 
geris pasakė savo kalbą: 

— Mes valdysime šią šalį. Viešpats Dievas suteikė mums 
teisę valdyti negrus. 

O gal papasakoti apie didžiosios imperijos kūrėją Sesilį 
Rodsą, kurio devizas buvo: „Afrika baltiesiems“? Kaip vienu 
sakiniu išsakyti visos tautos istoriją? 

— Policininkai nužudė mano sūnų, - pagaliau pasakė Benda. 

Ir žodžiai patys atsirado. Vyresnysis Bendos sūnus Ntom- 
bentlis dalyvavo politiniame mitinge. Policininkai mėgino iš- 
vaikyti žmones, pasigirdo šūviai, kilo muštynės. Ntombentlį 
suėmė ir kitą rytą jį rado kabantį kilpoje. 

— Jie pasakė, kad berniukas nusižudė. Bet aš pažįstu savo 
sūnų. Tai žmogžudystė. 

— Dieve, jis buvo toks jaunas, — su siaubu ištarė Keitė, atsi- 
minusi tas minutes, kai jiedu žaisdavo. Ntombentlis buvo labai 
gražus berniukas. 

— Man labai gaila, Benda... labai. Bet kodėl jie tavęs ieško? 

— Kai nužudė Ntombentlį, aš sušaukiau negrų sukilimą. 
Suprask, mes kovosim, kol nežūsim. Policija pareiškė, kad aš 
valstybinis nusikaltėlis ir suėmė už kažkokią vagystę, kurios aš 
neįvykdžiau. Nuteisė dvidešimčiai metų. Keturiems pavyko 
pabėgti. Vieną iš sargybinių nušovė, ir mane apkaltino žmog- 
žudyste. Patikėk, gyvenime ginklo neturėjau. 

— Tikiu, — linktelėjo Keitė, — bet dabar svarbiausia tave 
paslėpti. 

— Atleisk, kad įvėliau tave į visa tai. 

— Niekur tu manęs neįvėlei. Tu mano draugas. 

— Žinai, kas iš baltųjų pirmąkart pavadino mane draugu? — 
nusišypsojo Benda. — Tavo tėvas. 

— Ir atsidusęs pridūrė: 

— Kaip ruošiesi išvežti mane iš Keiptauno stoties? 

— Mes nevažiuosim į Keiptauną. 

— Bet juk tu sakei. 

— Aš moteris ir kiekvieną minutę galiu persigalvoti. 

Naktį, kai traukinys sustojo Vorčesterio stotyje, Keitė 
paliepė atkabinti vagoną ir pervežti jį į pagalbinį kelią. 
Atsibudusi rytą, ji priėjo prie gulto, kur miegojo Benda. Jo 
nebebuvo. Benda išėjo. Nenorėjo sukelti jai rūpesčių. Keitė 
nuliūdo, nors ir žinojo, kad Bendai nieko blogo neatsitiks. Jis 
turi daug draugų, kurie visada padės. 

„Deividas manimi didžiuotųsi“, —- pagalvojo Keitė. 


— Negaliu patikėti, kad tu iškrėtei tokią kvailystę! — aiškino 
Deividas, kai Keitė sugrįžo į Johanesburgą ir viską papasakojo. 

— Negana rizikavai gyvybe, tai dar ir kompaniją galėjai 
sužlugdyti! O jeigu policija būtų suradusi Bendą, ką tada dary- 
tum? 

— Užmuščiau! — iššaukiančiai atsakė Keitė. 

Deividas nervingai patrynė kaktą. 

— Nejaugi taip nieko ir nesupratai? 

— Nesijaudink, supratau. Matau, kad tu sausas, bejausmis 
žmogus! — įniršusi šaukė Keitė. 

— O tu ir likai kūdikis. 

Keitė jau norėjo trenkti Deividui, bet jis pačiupo jos ranką. 

— Keite, privalai išmokti tvardytis. 

Žodžiai skambiu aidu įstrigo galvoje: ,,Keite, privalai 
išmokti tvardytis“. 

Tai buvo taip seniai, ji skėlė kaimynų berniūkščiui antausį 
už tai, kad šis išdrįso ją erzinti. Kai pasirodė Deividas, 
berniukas pabėgo. Ketverių metukų Keitė jau norėjo jį vytis, 
bet Deividas ją sugavo. Tada pirmąkart jis ir pasakė tuos 
žodžius: 

— Keite, privalai išmokti tvardytis. Jaunos panelės nesipeša. 
Taip nedera. 

— O aš ne jauna panelė, - nukirto Keitė. - Paleisk mane! 

Deividas atgniaužė pirštus. Rožinė mergaitės syknelė buvo 

suplėšyta, apdrabstyta purvu, ant skruosto mėlynė. 

— Geriau eik, nusiprausk ir persirenk, kol mama nepamatė, 
— patarė Deividas. 

Bet Keitė su gailesčiu žvelgė į nubėgantį priešą. 

— Jei būtum nesikišęs, tai būčiau jam davusi! 

Pažvelgęs į degančias peštukės akis, Deividas nusijuokė: 

— Galbūt. 

Truputi nusiraminusi, Keitė leido, kad jis parneštų ją namo. 
Jai patiko, kai Deividas ją nešiodavo. Ir pats Deividas jai 
patiko. Jis vienintelis iš suaugusiųjų suprasdavo mergaitę ir, 
atvažiavęs į miestą, visada surasdavo jai laiko. Kartą atvirumo 
minutę Džeimis papasakojo Deividui apie savo nuotykius su 
Benda, ir dabar Deividas dažnai atsimindavo tą istoriją. Keitė 
galėjo klausytis ir klausytis. 

— Papasakok, kaip jie susikalė plaustą... 

Deividas sutikdavo. 

— O dabar apie ryklius... Ir apie jūrinį rūką. Ir dar apie tai, 
kaip... 

Motiną Keitė matydavo retai. Margareta buvo per daug už- 
siėmusi kompanijos reikalais. Ji tai darė dėl Džeimio. Kiek- 
vieną naktį Margareta kalbėdavosi su vyru, lyg jis būtų gyvas. 

— Nežinau, Džeimi, ką daryčiau, jei nebūtų Deivido. Jis 
man labai padeda! Gerai, jei jis ir Keitei padės vadovauti kom- 
panijai. Nenoriu, kad nerimautum, bet tiesiog nežinau, kas iš 
jos bus. 


Keitė augo užsispyrusi, laisvamanė, linksma. Ji neklausė 
nei motinos, nei ponios Toli. Jei paduodavo jai suknelę, mesda- 
vo ją lauk ir išsirinkdavo kitą, valgė viską, ką norėjo ir kada 
norėjo, įtikinėjimai ir dovanos nepadėdavo. Jei Keitę priversda- 
vo eiti į kieno nors gimtadienį, ji būtinai sugadindavo šventę. 
Draugių mergaitė neturėjo. Ji griežtai atsisakė lankyti šokių 
klasę ir visą laiką praleisdavo su kiemo berniukais žaisdama 
regbį. 

Kai Keitė pradėjo lankyti mokyklą, užplūdo nemalonumai. 
Daugybę kartų Margaretai teko maldauti direktorės neišmesti 
mergaitės. 

— Aš tiesiog nesuprantu Keitės, — prisipažino direktorė. — 
Labai protingas, gabus vaikas, bet tie konfliktai su aplinkiniais. 
Nežinau, ką ir daryti. 

Ir Margareta nežinojo. 

Vienintelis žmogus, kuris susitardavo su Keite, buvo Dei- 
vidas. 

— Girdėjau, šiandien tave pakvietė į gimtadienį? — paklausė 
jis kartą. | 

— Neapkenčiu gimtadienių! 

Deividas pritūpė ir pažvelgė mergaitei į akis. 

— Žinau, Keite. Bet tos mergaitės tėtis labai geras mano 
draugas. Jis supyks, jei tu neateisi arba nesielgsi, kaip dera ledi. 

Keitė pažiūrėjo į Deivido akis. 

— Jis labai geras tavo draugas? 

— Labai. 

— Tada aš einu. 

Tą dieną ji elgėsi labai gerai. 

— Nežinau, kaip tau pavyksta, - prisipažinoMargareta. — 
Tikras stebuklas. 

— Tiesiog ji truputį užsispyrusi, — nusijuokė Deividas. — 
Paaugs - ir viskas praeis. Svarbiausia, nepalaužti jos charakte- 
nio. 

— Nori, atskleisiu paslaptį? —- paklausė Margareta. — Kartais 
man norisi jai galvą nusukti! 

Kai Keitei sukako dešimt, ji pasakė Deividui: 

— Noriu pamatyti Bendą. 

Deividas nustebęs pažvelgė į mergaitę. 

— Bijau, tai neįmanoma. Jo ferma labai toli. 

— Rinkis, Deividai: arba nuveši mane ten, arba aš pati nuei- 
siu. 

Kitą savaitę Deividas nuvežė Keitę į Bendos fermą, kurioje 
šis augino kviečus, avis ir stručius. Jis ir jo šeima gyveno iš 
molio lipdytose, apvaliose lūšnose. Ilgos kartys laikė iš vytelių 
pintus stogus. 

Benda išėjo jų pasitikti ir, akylai pažiūrėjęs į šalia Deivido 
stovinčią nerangią, rimto veido mergaitę, pasakė: 

— Iškart matyt, kad tai Džeimio Makgregoro duktė. 

— Ir aš iškart pažinau, kad tu Benda, - iškilmingai paskelbė 
Keitė. - Atvažiavau padėkoti už tai, kad išgelbėjai mano tėčio 
gyvybę. 

Benda buvo vedęs gražuolę Ntaną ir turėjo du sūnus: sep- 
tyneriais metais už Keitę vyresnį Ntombentlį ir šešiolikmetį 
Maženą. Ntombentlis buvo labai panašus į tėvą, toks pat 
gražus, išdidus, suvokiantis savo vertę. 

Keitė visą dieną žaidė su berniukais, po to visi susirinko 

prie pietų stalo. Deividas buvo lyg nesavas. Jis nebuvo pratęs 
pietauti su negrais ir, nors ir gerbė Bendą, nerašyti įstatymai 
teigė, kad juodaodžiai ir baltieji negali draugauti. Deividą 
neramino ir tai, kad Benda dalyvavo politinėje veikloje. Sklido 
kalbos, kad jis —- kovotojo už negrų teises Džono Tengos Dža- 
bavu pasekėjas. 

Vakare Deividas pasakė: 

— Manau, Keite, mums metas važiuoti. Pati Žinai, kelias 
tolimas. 

— Dar anksti, — pasipūtė Keitė. — Tegul Benda apie ryklius 
papasakoja... 

Nuo tos dienos, kai tik Deividas pasirodydavo mieste, Keitė 
versdavo jį važiuoti pas Bendą į svečius. 

Deivido įsitikinimas, kad subrendusi Keitė bus ramesnė, 
nepasitvirtino. Kiekvieną dieną ji buvo vis labiau užsispyrusi. 
Keitė griežtai atsisakė eiti į visokius vakarėlius ir iškylas, ben- 
drauti su savo amžiaus mergaitėmis ir reikalavo, kad Deividas 
pasiimtų ją į rūdos telkinius. Jie kartu medžiojo, gaudė žuvį, ėjo 
į žygius su palapinėmis. 

Kartą Žvejyboje, kai Keitė piktdžiugiškai šypsodamasi 
ištraukė didesnį nei pagavo Deividas upėtakį, tas tik palingavo 
galva: 

— Turėjai gimti berniuku! 

— Nekalbėk kvailysčių, Deividai, - susiraukė Keitė. — Bū- 
čiau berniukas, negalėčiau už tavęs ištekėti. 

Deividas nusijuokė. 

— Juk Žinai, kad mes turime apsivesti, - užsispyrusi teigė 
Keitė. 

— Gaila, bet tu neteisi. Aš dvidešimt dvejais metais vyresnis. 
Galėčiau būti tavo tėvu. Kada nors susitiksi padorų vaikiną, 
jaunesnį... 

— Nenoriu jaunesnio padoraus vaikino! - lyg laukinė 
suurzgė ji. - Man tu reikalingas! 

— Jei iš tikrųjų nejuokauji, - paslaptingai sušnibždėjo 
Deividas, — galiu išduoti paslaptį, kaip užkariauti vyro širdį. 

— Prašau, pasakyk! — rimtai paprašė Keitė. 

— Reikia pamaloninti jo skrandį. Nuvalyk štai šitą upėtakį 
ir paruošk pusryčius! 

Bet Keitė nei truputėlį neabejojo, kad jos vyras bus 
Deividas Blekvelas. Jis jai buvo vienintelis vyras pasaulyje. 

Kartą per savaitę Margareta kviesdavo Deividą pietų. Įpras- 

tai Keitė valgydavo kartu su tarnais virtuvėje, kur jai niekas ne- 
nurodinėdavo, kaip reikia elgtis. Bet penktadieniais Keitė lauk- 
davo Deivido svetainėje. 

Dažniausiai jis ateidavo vienas, bet kartais atsivesdavo da- 
mą, ir Keitė akimirksniu užvirdavo iš neapykantos. 

Nutaikiusi momentą, mergaitė prieidavo prie Deivido ir są- 
moningai naiviai pastebėdavo: 

— Niekada nesu mačiusi, kad šviesūs plaukai būtų tokio 
atspalvio. 

Arba: 

— Keistas jos skonis. Labai originaliai rėdosi, tiesa? 

Arba: 

— Gal ji anksčiau dirbo pas ponią Agnesę? 

Kai Keitei sukako keturiolika, direktorė išsikvietė Margaretą: 

— Ponia Makgregor, čia padori mokykla. Jūsų Keitė daro 
blogą įtaką mokiniams. 

— Kas šį kartą? — atsiduso motina. 

— Moko vaikus nepadorių žodžių. Pasakysiu jums, — niūriai 
pridūrė ji, — tokių žodžių aš nesu girdėjusi. Neįsivaizduoju, kur 
vaikas galėjo tokių prisiklausyti! 

Margareta tai gerai žinojo. Iš savo draugužių prisiklausė. Ir 
motina nusprendė, kad tai turi baigtis. 

— Gal jūs su ja pasikalbėkite? — pasiūlė direktorė. - Duokim 
mergaitei dar vieną galimybę pasitaisyti. 

-— Ne! Turiu kitą sumanymą! Reikia išsiųsti Keitę į pan- 
sioną. 

Kai Margareta apie tai papasakojo Deividui, šis tik šypte- 
lėjo: 

— Vargu ar Keitei tai patiks! 

— Nieko nepadarysi. Direktorė skundžiasi, kad Keitė moko 
vaikus keiktis. Nuolat stumdosi su aukso ieškotojais ir gatvės 
berniūkščiais. Mano duktė kalba kaip jie, atrodo kaip jie ir net 
kvepia taip pat. Tiesą pasakius, Deividai, aš jos visai nesupran- 
tu. Kodėl ji taip elgiasi?.. Gražutė, nekvaila... 

— Galbūt net per daug gabi... 

— Nesvarbu, protinga ji ar ne, vis tiek išsiųsim į pansioną! 

Kai Keitė parėjo namo, Margareta pareiškė jai savo 
nuosprendį. Mergaitė tiesiog įsiuto: 

— Ruošiesi manimi atsikratyti?! 

— Žinoma, ne brangioji. Tiesiog manau, kad bus geriau, jei 
laikinai išvažiuosi... 


137 


— Man ir čia gerai! Visi mano draugai čia. Nori mus išskirti? 

— Jei kalbi apie tuos šunsnukius, kurie... 

— Jie ne šunsnukiai! Neblogesni už kitus! 

— Keite, nesiruošiu ginčytis. Važiuosi į mergaičių pansioną, 
ir baigta! 

— Aš nusižudysiu, — pagrasino Keitė. 

— Puiku, brangioji. Peiliukas viršuje, o jei gerai paieškosi, 
gal ir nuodų atrasi. 

Keitė apsipylė ašaromis: 

— Prašau, mama, prašau, nedaryk to! 

— Tau pačiai bus geriau, Keite, - apkabino dukrą Margareta. 
— Greit būsi suaugusi, ištekėsi. Kas norės vesti tokią pikčiurną? 

— Netiesa, — išdrožė Keitė. - Deividui tas pats. 

— Kuo dėtas Deividas. 

— Kada nors mes apsivesime. 

— Tuojau liepsniu poniai Toli sudėti tavo daiktus, — atkirto 
Margareta. 

Tuo metu Anglijoje buvo keletas garsių pansionų mer- 
aa Margareta sa era kad Keitei labiausiai tiks 

eltenhemas Glasteršire. Si mokykla garsėjo griežta disciplina. 

Ji buvo aptverta aukšta tvora ir pagal statutą skirta tituluotų 
asmenų ir džentelmenų dukroms. Deividas bendradarbiavo su 
direktorės ponios Kiton vyru ir nesunkiai susitarė, kad Keitę 
priimtų. 

Kai mergaitė sužinojo naujienas, vėl įsiuto: 

— Aš girdėjau apie tą mokyklą! Ji baisi! Būsiu kaip negyva 
angliška lėlė! Tu to nori?! 

— Nepakenktų išmokti gero elgesio, — palingavo galva Mar- 
gareta. 

— Kam man tas elgesys, svarbu smegenys! 

— Vyrai mano, kad protas moteriai nėra svarbiausias daly- 
kas, tu tuoj tapsi moterimi, - sausai paaiškino Margareta. 

— Nenoriu niekuo tapti! — suaimanavo Keitė. — Kodėl, po 
velnių, negali palikti manęs ramybėje?! 

— Nedrįsk taip kalbėti! E 

Barnis truko iki pat ryto, iki Keitės išvykimo. Zinodama, 
kad Deividas turi Londone reikalų, Margareta paprašė palydėti 
mergaitę. | 

— Vienas Dievas težino, ką ji gali iškrėsti, jei neprižiūrėsi, — 
atsiduso ji. 

— Maloniai prižiūrėsiu, - sutiko Deividas. 

— Tu, tu dar blogesnis už mamą! Negali sulaukti, kol galėsi 
manimi atsikratyti! 

— Klysti! - plačiai nusišypsojo Deividas. - Galiu ir palaukti. 

Asmeniniu Margaretos vagonu iš Klipdrifto jie nuvyko į 
Keiptauną, o ten sėdo į Sauthemptoną plaukiantį garlaivį. 
Kelionė truko beveik mėnesį, ir nors Keitės išdidumas neleido 
prisipažinti, ji buvo laiminga, kad keliauja su Deividu. 

„Beveik medaus mėnuo, - galvojo ji, — tik gaila, kad mes 
dar nevedę. Kol kas“. 

Deividas daug laiko praleisdavo kajutėje, tvarkydamas 
dokumentus. Keitė kamuoliuku susirietusi gulėjo ant sofos ir 
tylomis džiaugėsi, kad jie vieni. Kartą ji paklausė: 

— Deividai, ar tau nenusibodo visąlaik spoksoti į tuos nuo- 
bodžius skaičius? 

Jis padėjo plunksną ir pakėlė galvą: 

— Tai ne paprasti skaičiai, Keite, tai įdomiausi pasakojimai. 

— Kokie dar pasakojimai? 

— Jei sugebėsi perskaityti, jie viską paaiškins apie kompani- 
jas, kurias mes perkame arba parduodame. Daugelis žmonių 
visame pasaulyje gauna atlyginimą, išlaiko šeimas, ir tik todėl, 
kad dirba tavo tėvo sukurtose įmonėse. . | 

— O aš panaši į jį. 

— Labai. Jis buvo užsispyręs nepriklausomas žmogus. 

— O aš užsispyrusi nepriklausoma moteris. 

— Tu sugadinta mergiūkštė! Vargšas vyras, kuris tave ves. 

Keitė svajingai nusišypsojo. Vargšas Deividas! 

Paskutinę kelionės dieną, per vakarienę, Deividas netikėtai 
paklausė: 

— Keitė, kodėl taip elgiesi? Su tavimi labai sunku. 

— Nejaugi? 

— Pati Žinai. Varai vargšę motiną iš proto? 

Keitė palietė jo ranką: 

— Ir tau? Ir tau įkyrėjau? 

— Baik tuoj pat, - nuraudo Deividas. - Aš tavęs nesuprantu. 

— Stipranti, ir labai gerai. 

— Kodėl negali būti kaip kitos tavo metų mergaitės? 

— Geriau jau mirsiu! Nenoriu būti kaip kiti! 

— Šventa tiesa! 

— Deividai, juk tu nevesi, kol aš užaugsiu? - paklausė Keitė. 
— Aš greit užaugsiu, pažadu. Tik nieko neįsimylėk, gerai ? 

Sujaudintas meldžiančių mergaitės akių, Deividas su- 

spaudė jos pirštelius ir linktelėjo: 

— Kai aš vesiu, norėčiau turėti tokią dukrą kaip tu. 

Keitė pašoko ir spiegiančiu iš nepasitenkinimo balsu, ne- 
kreipdama dėmesio, kad ją girdi kartu vakarieniavę Žmonės, 
pareiškė: 

— O tu, Deividai Blekvelai, išvis gali eiti po velnių! 

Ir, nepastebėdama nustebusių žvilgsnių, išlėkė iš kambario. 

Londone jie prabuvo tris dienas, ir Keitė brangino kiekvie- 
„ną su Deividu praleistą akimirką. 

— Turiu tau siurprizą, - pareiškė jis. - Nupirkau du bilietus į 
„Ponią Vigę iš kopūstų lysvės“. 

— Ačiū, Deividai, bet aš norėjau pamatyti ,„Geitę“. 

— Neįmanoma! Miuziklai — ne jaunoms panelėms. 

— Negali tvirtinti, kol nepamatei savo akimis, tiesa? — 
užsispyrusi teigė Keitė. 

Jie susiruošė į ,„Geite“. 

Keitei patiko Londonas, nesibaigiantis ekipažų ir automo- 
bilių srautas, elegantiškos, šydais, nėriniais, plono šilko suk- 
niomis ir brangenybėmis pasipuošusios moterys, vyrai su smo- 
kingais ir baltais, krakmolintais marškiniais. Keitė ir Deividas 
pietavo „Ricoje“, vakarieniavo „Savojoje“. Atėjo metas išva- 
žiuoti, ir Keitė pagalvojo: 

„Mes dar sugrįšime čia. Aš ir Deividas. Būtinai sugrįšime““. 

Atvykę į Čeltenhemą, jie iškart susirado ponią Kiton. 

— Noriu padėkoti, kad priėmėte Keitę, —- pasakė Deividas. 

— Esu įsitikinusi, kad mes susidraugausime. Be to, visada 
džiaugiuosi, kai galiu padėti vyro draugams. 

Tik dabar Keitė suprato, kaip apgauta. Būtent Deividas ir 
pasirūpino, kad ji čia patektų. 

Mergaitė taip įsiuto ir įsižeidė, jog atsisakė su juo atsisvei- 
kinti. 


13 dalis 


Čeltenhemo mokykla buvo nepakeliamas išbandymas. Tik 
taisyklės ir apribojimai. Mergaitės vilkėjo vienodas, ilgas uni- 
formas. Užsiėmimai trukdavo dešimt valandų, prasidėdavo ir 
baigdavosi tiksliai nurodytu laiku. Griežtoji ponia Kiton 
vadovavo ir mokytojams, ir mokiniams. Mergaitės mokėsi 
etiketo, elgesio prie stalo, žodžiu, visko, į ką ateityje atkreips 
dėmesį garbūs jaunikiai. 

„Tas prakeiktas kalėjimas, — rašė motinai Keitė. - Mergaitės 
čia siaubingos. Kiauras dienas tik ir tarška apie kvailas sukneles 
ir bjaurius berniūkščius. O niekšingi mokytojai — tikri pabaisos. 
Ilgai čia neišbūsiu, vis tiek pabėgsiu“. 

Ir iš tikrųjų tris kartus Keitė buvo pabėgusi, bet kiekvieną- 
kart ją pagaudavo ir parvesdavo atgal — nepasidavusią, nepa- 
laužtą. 

Viena mokytoja, per kasdieninį pedagogų susirinkimą 
išgirdusi Keitės vardą, atsiduso: 

— Sunkus vaikas. Manau, reikia ją išsiųsti atgal į Pietų 
Afriką. 

— Pritarčiau jums, — atsakė ponia Kiton. — Bet pagalvokite, 
kad mums mestas iššūkis. Jei pavyks sutramdyti Keitę Makgre- 
g0r, vadinasi, sugebame bet kokius sunkumus įveikti. 

Keitė pasiliko mokykloje. 

Mokytojų nuostabai Keitė labai susidomėjo mokyklai prik- 
lausančios fermos reikalais. Ten buvo daržas, laikomos vištos, 
kiaulės, karvės ir arkliai. Sužinojusi, kad visą laisvalaikį mer- 
gaitė praleidžia ten, ponia Kiton labai apsidžiaugė: 

— Na matote, — pareiškė ji mokytojams, — tai tik laiko klau- 
simas. Pagaliau Keitė surado širdžiai mielą užsiėmimą. Kada 
nors ištekės už verslininko ir bus jam šauni padėjėja. 

Kitą rytą direktorės kabinete pasirodė fermos valdytojas 
Oskaras Denkeris. 

— Aš dėl vienos jūsų mokinės, — pradėjo jis. - Keitės Mak- 
gregor. Prašyčiau jūsų laikyti ją toliau nuo fermos. 

— Apie ką jūs kalbate? — nustebo ponė* Kiton. — Aš maniau, 
kad ji labai domisi žemės ūkiu! 

— Taip?! Ji domisi tuo, kaip, atleiskite, gyvuliai poruojasi. 

— Ką?! 

“ — Būtent! Tupi ten kiauras dienas ir stebi, ką jie vienas 
kitam daro. 

— Po velnių! — supyko ponia Kiton. 

Keitė neatleido Deividui už tai, kad šis ją ištrėmė, bet labai 
j0 ilgėjosi. 

„Toks mano likimas, — pagalvojo ji, - mylėti žmogų, kurio 
nekenčiu“. 

Mergina lyg kalinys, skaičiuojantis iki išsilaisvinimo liku- 
sias minutes, žymėjo kalendoriuje be Deivido praleistas dienas. 
Keitė bijojo, kad jis padarys ką nors baisaus, ves kitą, kol ji 
sėdi tame prakeiktame kalėjime. 

„Jeigu taip, — virė Keitė, — užmušiu juos abu. Ne. Tik ją. 
Mane suims ir pakars, o kol stovėsiu ant ešafoto, jis supras, kad 
myli mane. Bet bus vėlu. Jis mels atleisti, o aš atsakysiu: „Taip, 
brangus mano Deividai. Aš atleidžiu tau. Buvai per kvailas, kad 
suprastum, kokia didžiulė meilė praėjo pro šalį, pralėkė lyg 
paukštelis. Ir štai tą paukštelį pagavo ir užnėrė kilpą. Lik svei- 
kas, Deividai!“ 

Bet, žinoma, paskutinę minutę jos pasigailės, ir Deividas ją 
apkabins ir nusiveš į nežinomą šalį, kur tikrai maitins daug ska- 
niau už tas pamazgas, kurias duoda tame prakeiktame Čelten- 
heme. 

Keitė gavo Deivido laišką, kuriame šis rašė, kad bus Lon- 
done ir būtinai ją aplankys. Merginos vaizduotė tiesiog pašėlo. 
Raštelyje ji įžvelgė daugybę paslėptų minčių ir užuominų. 
Kodėl jis važiuoja į Londoną? Zinoma, kad būtų su ja. Kodėl 
užsuks į Čeltenhemą? Pagaliau suprato, kad myli ir nebegali 
ištverti išsiskyrimo. Deividas pasiims ją iš tos baisios vietos. 
Laimė kunkuliavo Keitės širdyje. Pagaliau mergina taip įsijautė 
į savo fantazijas, kad Deivido atvykimo dieną atsisveikino su 
visomis klasiokėmis. 

— Mano mylimasis atvažiuoja manęs pasiimti, — pareiškė ji. 

Mergaitės tylomis nepatikliai žiūrėjo į ją, visos, išskyrus 
Džrodžiną Kristi. 

— Vėl meluoji, Keite Makgregor, - suprunkštė ji. 

— Palauk ir pamatysi! Jis aukštas, gražus ir eina dėl manęs 
iš proto. L 
Eidamas koridahni, Deividas vis žvalgėsi: sutiktos mok- 
sleivės smalsiai spoksojo į jį, kai kurios net pašokdavo iš vietos, 
šnibždėjosi, krizeno, o pažvelgusios jam į akis, nurausdavo ir 
nusisukdavo. 

— Elgiasi, lyg gyvenime nebūtų mačiusios vyro, — pastebėjo 
jis ir įtariai pažvelgė į Keitę. — Gal tu ką nors apie mane papa- 
sakojai? 

— Žinoma, ne! - išdidžiai tarė mergina. - Juokauji? 

Jie pietavo didelėje svetainėje. Deividas pasakojo Keitei, 
kas įvyko namie, kol jos nebuvo. 

— Tavo mama prašė pasakyti, kad labai tave myli ir laukia 
vasaros atostogų. 

— Kaip ji? 

— Gerai, tik darbo daug. 

— O kompanijos reikalai? 

Deividas nustebo tokiu netikėtu susidomėjimu, bet visgi 
atsakė: 

— Labai gerai. O kodėl klausi? 

„Todėl, - pagalvojo Keitė, - kad kada nors visa tai priklau- 
sys man, ir aš pasidalinsiu tą turtą su tavimi“. 

— Tiesiog įdomu, — atsakė ji garsiai. 

Deividas pažvelgė į vis dar pilną Keitės lėkštę. 

— Tu nieko nevalgai. 

Bet Keitė net pagalvoti apie maistą negalėjo, ji nekantriai 
laukė tos minutės, kai Deividas pasakys: 

„Važiuojam kartu, Keite. Tu tapai moterimi ir esi man 
reikalinga. Mes apsivesime, ir viskas bus gerai.“ 

Atnešė desertą, nunešė lėkšteles. Po to kavos. O Deividas 
vis tylėjo. 

Ir tik tada, kai jis pažvelgė į laikrodį ir pasakė, kad pavėluos 
į traukinį, Keitė suvokė, kaip suklydo. Niekas nesiruošia jos 
išsivežti. Tam šunsnukiui tas pats, įkišo Keitę į tą prakeiktą 
skylę ir džiaugiasi! 

Nieko neįtaręs Deividas buvo laimingas, matydamas Keitę. 
Gudrus vaikas, pagaliau išmokęs pažaboti laukinių jausmų pra- 
siveržimą. Švelniai patapšnojęs Keitės ranką, Deividas pak- 
lausė: 

— Keite, gal galiu tau kuo nors padėti? 

Pažvelgusi jam į akis, mergina meiliai nusišypsojo. 

— Taip, Deividai, žinoma. Būsi labai malonus, jei paliksi 
mane ramybėje ir nesikiši į mano gyvenimą. 

Ir, aukštai iškėlusi galvą, išdidžiai plaukė iš kambario, 
palikdama apstulbusį Deividą. 


Margareta suprato, kad ilgisi Keitės. Mergaitė buvo grubi ir 
nepaklusni, bet be jos motina daugiau nieko neturėjo. Marga- 
reta didžiavosi dukterimi ir manė, kad ji taps neeiliniu žmogu- 
mi. Bet iš pradžių ji turi išmokti elgtis kaip tikra ledi. 

Kai Keitė sugrįžo atostogų, Margareta jos ėmė klausinėti 
apie mokyklinį gyvenimą. 

— Nekenčiu mokyklos! Visi ten šlykštūs pamaivos! 

Margareta įdėmiai pažvelgė į dukrą: 

— O kitos mergaitės taip pat mano? 

— Ką jos supranta, — nepakančiai suprunkštė Keitė. - Pama- 
tytum tu tas mergaites. Nuo gimimo aplink jas visi tik ir laksto. 
Nė velnio jos gyvenimo nepažįsta. 

— Ak, brangioji, - su apsimestine užuojauta aiktelėjo moti- 
na, — tikriausiai tau sunku su tuo susitaikyti. 

— Nesijuok iš manęs. Jos niekada nebuvo Pietų Afrikoje ir 
gyvūnus matė tik zoologijos sode. O ką kalbėti apie aukso ir 
deimantų kasyklas. Jos ir žodžių tokių nežino. 

— Vargšai vaikai! 

— Na gerai, - pagrasino Keitė. - Tapsiu tokia kaip jos - tada 
pasigailėsi, velniai rautų! 

— Manai, pavyks tokia tapti? 

— Na, žinoma, ne! — tulžingai šyptelėjo Keitė. — Na ką, 
gavai? 

Jau po valandos Keitė išrūko su tarnų vaikais Žaisti regbį. 
Margareta žiūrėjo pro langą ir galvojo, kad tikriausiai veltui 
leidžia pinigus. Duktė niekada nepasikeis. 

Vakare prie stalo Keitė lyg tarp kitko paklausė: 

— O Deividas mieste? 

— Ne, Australijoje su reikalais. Rytoj turi sugrįžti. 

— Zada penktadienį vakare ateiti? 

— Galbūt, — atsakė Margareta ir, akylai nužvelgusi Keitę, 
paklausė: — Juk tau patinka Deividas, tiesa? | 

— Nieko, - gūžtelėjo pečiais duktė. 

— Suprantu, - linktelėjo Margareta ir nusišypsojo, prisimi- 
nusi, kaip Keitė lažinosi, jog ištekės už Deivido. 

— Mama, žmogus jis neblogas, bet vyras nepakenčiamas. 

Kai Deividas, kaip įprasta penktadieniais, atėjo vakarieniau- 
ti, Keitė nudūmė jo pasitikti, stipriai apkabino ir pašnibždėjo į 
ausį: 

— Aš tau atleidžiu! Aš taip tavęs pasiilgau, Deividai. O tu? 
Pasiilgai manęs? 

— Taip, — nesusimąstęs atsakė jis, bet staiga pats nustebo, 
kad iš tikrųjų jam trūko šios mergaitės. 

Tokio vaiko Deividas nebuvo matęs. 

Kiekvienąkart, sutikęs Keitę, jis atrasdavo vis naujų, iki 
šiol nepažįstamų, charakterio bruožų. Keitei buvo beveik 
šešiolika: ilgi, juodi plaukai švelniomis bangomis dengė pečius, 
veidas spindėjo moteriškumu, jausmingumu, kurių anksčiau jis 
nepastebėdavo. Aštraus proto ir stiprios valios gražuolė. 
Deividas ėmė pavydėti tam vargšeliui, kuriam kada nors atiteks 
Keitė. 

Per vakarienę jis paklausė: 

= Na, Keite, kaip sekasi mokykloje? 

— Puikiai! — skubiai pareiškė ji. — Man labai patinka, daug 
ko išmokau. Mokytojai ten nuostabūs ir draugų daug turiu. 

Apstulbusi Margareta be žado žvelgė į dukterį. 

— Deividai, pasiimsi mane į rūdos telkinius? 

— Nori ten praleisti atostogas? 

— Na prašau, Deividai! 

Kelionė į telkinius truks visą dieną, o tai reiškia, kad visą 
laiką ji bus šalia Deivido. 

— Jeigu mama leis... 

— O mama, prašau tavęs. 

— Gerai, brangioji. Įsitikinusi, kad su Deividu būsi saugi, — 
linktelėjo Margareta, vildamasi, kad vargšas Deividas sugebės 
apsisaugoti nuo Keitės. 

Netoli Blumfonteino įsikūrusios „Kriugerio Brento kom- 
panijos“ deimantų kasyklos priminė didžiulį skruzdėlyną, ku- 
riame šimtai -darbininkų ir tarnautojų ieškojo, plovė ir rūšiavo 
deimantus. 

— Tai vienas pelningiausių telkinių, - paaiškino Deividas. 

Jis atvedė Keitę į valdininko kabinetą, ir jie ėmė laukti ved- 
lio į šachtas. Prie vienos sienos stovėjo vitrina, pilna įvairiausių 
spalvų ir dydžių deimantų. 

— Kiekvienas deimantas nepakartojamas, — tęsė Deividas. — 
Anksčiau jų ieškojo prie Valio upės. 

„Jis dar gražesnis, nei aš įsivaizdavau, — galvojo Keitė, — 
Kokie antakiai!“ | 

— Skirtingose kasyklose surastus akmenis lengva atskirti. 
Matai šį? Pagal dydį ir gelsvą atspalvį galima spręsti, kad jis 
rastas Parspene. „Birso“ kompanijos deimantai padengti plonu 
aliejaus sluoksniu ir yra dvylikabriauniai — dodekaedrai. 

„Įdomu, ar valdininkas galvoja, kad Deividas mano mei- 
lužis? — mąstė sau Keitė. - Tikiuosi, taip“. 
 — Pagal deimanto spalvą galima pasakyti jo vertę. Spalvos 
sužymėtos dešimtbalėje skalėje. Pats geriausias — melsvai bal- 
tas, prasčiausias — rusvas. 

„„Kaip maloniai jis kvepia... Toks vyriškas kvapas. Taip 
myliu jo rankas, pečius. Geidžiu...“ 

— Keite! 

— Ką, Deividai? - suglumo mergina. 

— Nesiklausai? 

— Klausau, klausai, — patikino Keitė, — nė žodžio nepralei-. 
dau! 

Dvi valandas praleidę šachtoje, jie išsiruošė pusryčių. 

Keitė manė, kad geriau laiko praleisti neįmanoma! 

Kai vakarop duktė sugrįžo namo, Margareta jos paklausė: 

— Kaip praėjo diena? | 

— Nuostabiai! Ieškoti deimantų — pats puikiausias užsiėmi- 
mas pasaulyje! 

Po pusvalandžio Margareta atsitiktinai žvilgtelėjo pro 
langą. Keitė voliojosi po Žemę ir grūmėsi su vieno sodininko 
sūnumi. 

Sugrįžusi mokyklon, Keitė ėmė rašyti labai optimistiškus 
laiškus. Ją išrinko ritulio komandos kapitone, o mokyklos di- 
rektorė paskyrė ją klasės seniūne. Keitė pripažino, kad mokykla 
nėra toks blogas dalykas, o kai kurios klasiokės gan draugiškos, 
ji netgi paprašė, kad dvi mergaitės atvažiuotų pas ją atostogų. 
Margareta labai apsidžiaugė. Namai vėl atgis, skambės jau- 
natviškas juokas. Ji nekantriai laukė dukters ir galvojo tik apie 
Keitę. 

— Aš ir Džeimis — praeitis, - dūsavo Margareta, —- o Keitė — 
ateitis. Nuostabi ateitis! 


Kitą vasarą, kai Keitė sugrįžo namo, visi Klipdrifto jaunuo- 
liai tiesiog apspito merginą. Bet Keitei buvo vis vien, ji ne- 
kantraudama laukė iš Amerikos sugrįžtančio Deivido. Kai pa- 
galiau Deividas pasirodė, Keitė jį pasitiko pasipuošusi balta 
suknele juodo aksomo apvadėliais, pabrėžiančiais standžią krū- 
tinę. 

Apkabinęs merginą, Deividas nustebo, pajutęs deginantį 
lūpų prisilietimą. Truputį atsitraukęs, jis įdėmiai pažvelgė į 
Keitę. Deividas niekaip negalėjo suprasti, ką slepia tos nuosta- 
bios akys, verčiančios širdį plakti dažniau. 

Kiekvienąkart, matydamas Keitę, jis vis spėliojo, kas gi bus 
tas laimingas išrinktasis. Netrukus jam teko keletui savaičių iš- 
vykti į Australiją. Grįžęs į Klipdriftą, jis sužinojo, kad Keitė jau 
pakeliui į Angliją. | 

Paskutinius merginos buvimo mokykloje metus Deividas 
netikėtai pasirodė Londone. Įprastai prieš atvažiuodamas jis 
skambindavo arba parašydavo, bet šį kartą atvyko neperspėjęs. 

— Deividai! Koks netikėtumas! — apkabino jį Keitė. —- Kodėl 
nepranešei, kad būsi Anglijoje? Aš būčiau... 

— Keite, atvažiavau parvežti tave namo. 

Mergina atsitraukusi pažiūrėjo į jį. 

— Kažkas atsitiko? 

— Bijau, kad tavo motina labai serga. 
Keitė sekundę sustingo. 

— Tuojau susidėsiu daiktus. 


Ji buvo priblokšta pamačiusi motiną. Tik prieš keletą mėne- 
sių Margareta puikiai atrodė ir gerai jautėsi, dabar gi iš jos 
teliko šešėlis, užgesusios akys. Atrodė, lyg jos kūną graužęs 
vėžys išdžiovino ir sielą. | 

Keitė atsisėdo ant lovos, švelniai suspaudė mirštančios 
ranką. 

— Ak mama, - sudejavo ji, - man taip gaila. 

Margareta iš paskutinių jėgų spūstelėjo dukters pirštus: 

— Aš laukiu mirties, dukrele, dar nuo tos dienos, kai mirė 
tavo tėvas. 

Maldaujančiomis akimis ji pažvelgė į Keitę: 

— Nori, prisipažinsiu tau? Zinoma, kvaila, bet aš visada 
bijojau, kad ten danguje tavo tėvu nebus kam pasirūpinti. Dabar 
aš būsiu šalia. i 

Po trijų dienų Margareta pasimirė. Motinos mirtis labai 
sukrėtė Keitę. Ji prarado tėvą ir brolį, bet jie gyvavo tik moti- 
nos ir kitų Žmonių pasakojimuose, o dabar, būdama aštuonio- 
likos, ji liko viena pasaulyje. Mirė vienintelis ją mylėjęs 
žmogus, ir vien mintis apie ateitį Keitei suspausdavo širdį. 

Deividas žiūrėjo į stovinčią prie kapo merginą. Ši labai 
stengėsi sulaikyti ašaras ir tik grįžusi namo ėmė raudoti. 

— Ji buvo tokia gera, Deividai, o aš... t... taip blogai el- 
giausi... 

— Tu buvai gera duktė, — pasistengė nuraminti Deividas. 

— Visą gyvenimą aš jai atnešdavau tik rūpesčių. Viską ati- 
duočiau, kad tik ji būtų gyva. Viešpatie, kodėl taip atsitiko? 

Kai Keitė truputį nusiramino, Deividas tyliai pasakė: 

— Žinau, dabar sunku patikėti, bet kada nors skausmas 
aprims. Ir žinai, kas liks, Keite? Džiaugsmingos akimirkos, 
praleistos kartu su mama. 

— Turbūt tu teisus. Tik dabar velniškai skauda širdį... 

Kitą rytą jie kalbėjosi apie ateitį. 

— Turi giminių Skotijoje, - priminė Deividas. 

— Ne, - pašoko Keitė. —, Kokie jie giminės? Kai tėvas nus- 
prendė išvažiuoti, visi iš jo tik šaipėsi, padėjo tik jo motina. 
Dabar ji mirusi, o su jais nenoriu turėti jokių reikalų! 

Deividas mąsliai palingavo galva: 

— Ruošiesi pabaigti mokyklą? 

Keitė nespėjo nieko atsakyti ir jis pridūrė: 

— Manau, kad mama to labai norėtų. 

— Tada ir aš taip manau, - atsiduso Keitė, aklai spoksodama 
į grindis. 

— Velniava... — tyliai sušnibždėjo. 

— Suprantu, — švelniai ištarė Deividas. - Viską suprantu. 

Mokyklą Keitė pabaigė su pagyrimu ir per išleistuvių vaka- 
rą abiturientų vardu skaitė sveikinamąją kalbą. Deividas sėdėjo 
salėje. 


Pakeliui iš Johanesburgo į Klipdriftą Deividas pasakė: 

— Žinai, juk po keleto dienų viskas priklausys tau — šis va- 
gonas, geležinkelis, rūdos telkiniai, kompanijos... Tu labai tur- 
tinga, Keite, ir už didelius pinigus gali parduoti ,„Kriugerio 
Brento kompaniją“. 

Ir, pažvelgęs į ją, pridūrė: 

— O norėsi, galėsi palikti viską kaip yra. Turi viską gerai 
apgalvoti. 

— Jau apgalvojau, — nusišypsojo Keitė. - Mano tėvas buvo 
piratas. Nuostabus senas piratas. Kaip gaila, kad jo nepažino- 
jau! Ne, neparduosiu kompanijos. Ir žinai kodėl? Todėl, kad 
piratas pavadino ją garbei tų sargybinių, kurie norėjo jį nužu- 
dyti. Puiki idėja, tiesa? Kartais, kai negaliu užmigti, galvoju 
apie tėvą ir Bendą, kaip jie šliaužia per minų laukus, girdžiu 
balsus: | 

„Kriugeri... Brentai... Kriugeri... Brentai...“ 

Meldžiančiomis akimis ji pažvelgė į Deividą. 

„ - Ne, niekada negalėčiau parduoti tėvo kompanijos... 
Zinoma, kol jai vadovauji tu. 

— Liksiu, .kol būsiu tau reikalingas, — ramiai atsakė Dei- 
vidas. 

— Nusprendžiau užsirašyti į verslo mokyklą. 

— Verslo mokyklą? — nustebęs paklausė Deividas. 

— Dabar kiti laikai, — paaiškino Keitė, —- Johanesburge įsi- 
kūrė verslo mokyklos, ten priima ir moteris. 

— Bet... 

— Klausei, ką ruošiuosi daryti su pinigais? 

Keitė pažiūrėjo Deividui į akis: 

— Noriu jų užsidirbti. 

14 dalis 


Mokslas Keitei buvo naujas, jaudinantis atradimas. Dabar 
gyvenimas Anglijoje atrodė pilkas, neįdomus. Čia gi viskas 
buvo kitaip. Kiekvienoje paskaitoje Keitė sužinodavo ką nors 
svarbaus. Kai ji vadovaus kompanijai, visa tai būtinai pravers. 

Mokykloje dėstė buhalterijos, vadybos dalykus, vadovavi- 
mo ir tarptautinės prekybos pagrindus. Kartą per savaitę skam- 
bindavo Deividas ir klausdavo, ar viskas gerai. 

— Nuostabu! — visada atsakydavo Keitė. —- Man čia labai pa- 
tinka. 

Kada nors jie dirbs su Deividu kartu, iš peties, iki vėlumos, 
dviese ir daugiau nieko. Ir vieną naktį Deividas prieis ir pa- 
sakys: 

— Keite, brangioji, buvau aklas ir nieko nesupratau. Ar te- 
kėsi už manęs? 

Ir po akimirkos ji atsidurs jo glėbyje... 

Bet kol kas teks palaukti. Dar daug ji turi išmokti. 

Ir Keitė ryžtingai sėdo prie rašomojo stalo. 

Užsiėmimai truko dvejus metus, ir namo Keitė sugrįžo per 
savo dvidešimtąjį gimtadienį. 

Stotyje merginą pasitiko Deividas. Keitė pribėgo ir, aistrin- 
gai jį apkabinusi, sušnibždėjo: 

— O Deividai, aš taip džiaugiuosi vėl tave matydama! 

Sutrikęs Deividas atsitraukė ir sumurmėjo: 

— Sveika atvykusi, Keite. 

Ji niekada nebuvo mačiusi Deivido tokio susikausčiusio. 
Keitė sunerimo: 

— Kas nors atsitiko, Deividai? 

— Ne... ne... tiesiog... viešoje vietoje merginos taip nesielgia. 

Keitė minutėlę pažiūrėjo į Deivido akis: 

— Aišku... Gerai, pažadu, kad daugiau nepriversiu tavęs 
nejaukiai jaustis. 2 

Pakeliui namo Deividas vis šnairavo į Keitę. Koks nuosta- 
bus, dar vaikiškas, nekaltas veidelis! 

Pirmadienio rytą Keitė pirmąkart įžengė į savo kabinetą 
„Kriugerio Brento kompanijos“ administraciniame pastate ir lyg 
atsidūrė visai kitame pasaulyje — nepažįstamam, nuostabiam, su 
savo tradicijomis, kalba, daugybe skyrių, filialų, dukterinių 
įmonių ir įstaigų. 

„Kriugerio Brento kompanijai“ priklausė plieno liejyklos, 

gyvulininkystės fermos, geležinkelis, garlaivių kompanija ir 
pagaliau šeimos pasididžiavimas, turtų pagrindas - deimantai ir 
auksas, platina ir magnis, kurie didžiuliu srautu plaukė į 
milžiniško koncerno saugyklas. 

Valdžia. Jėga. 

Visa tai suvokti buvo sunku, beveik neįmanoma. Keitė sėdėjo 
Deivido įstaigoje, įdėmiai klausydamasi, kaip jis priima 
sprendimus, nuo kurių priklauso daugybės viso pasaulio žmonių 
likimai. Filialų direktoriai siūlė problemos sprendimo būdus, bet 
Deividą buvo sunku įtikinti, jis tvrtai laikėsi savo pozicijos. 

— Kodėl taip elgiesi? Negi jie prasčiau išmano tuos rei- 
kalus? — nustebo Keitė. 

— Žinoma, ne, ne apie tai kalba, - paaiškino Deividas. — 
Kiekvienas valdininkas mano, kad jo įmonė pati geriausia, ir jie 
teisūs, bet kažkas turi domėtis ir žinoti, kuri įmonė atneš kom- 
panijai didžiausią pelną. O dabar eime pietauti! Noriu tave 
supažindinti su vienu žmogumi. 

Šalia Keitės kabineto, didelėje svetainėje, jau laukė labai 
liesas įaunuolis, siauru veidu ir skvarbiomis, rudomis akimis. 

— Tai Bredas Rodžersas, — supažindino Deividas. — Bredai, 
— mūsų nauja viršininkė Keitė Makgregor. 

Bredas ištiesė ranką: 

— Malonu susipažinti, panele Makgregor. 

— Bredas — mūsų slaptas ginklas, — nusišypsojo Deividas. — 
Apie „Kriugerio Brento kompaniją“ Žino tiek pat, kiek ir aš. Jei 
kada nors man teks išeiti, nesirūpink, Bredas tau padės. 

„„.. Jeigu man kada nors teks išeiti...“ 

Išgirdusi šiuos žodžius, Keitė pradėjo panikuoti. Žinoma, 
Deividas niekada nepaliks kompanijos. 

Per visus pietus Keitė apie nieką negalėjo galvoti, net pak- 
lausta, ką valgo, nebūtų įstengusi atsakyti. 

Po to dar ilgai jie šnekučiavosi. 

— Greit susilauksime didelių nemalonumų, - perspėjo Dei- 
vidas. — Vyriausybė įvedė asmeninį mokestį. 

— Ką tai reiškia? — paklausė Keitė. 

— Dabar negrai, spalvotieji ir indėnai už kiekvieną šeimos 
narį turės mokėti po du svarus, o tai daugiau už vidutinį mėne- 
sinį atlyginimą. 

Keitė pagalvojo apie Bendą. Merginą apėmė nemaloni nuo- 
jauta, bet kalba užvirė apie kitus dalykus, ir ji pasistengė išmes- 
ti neramias mintis iš galvos. 

Nekreipdama dėmesio į pastovius rūpesčius, Keitė mėgavo- 
si darbu. Kiekvienas sprendimas atnešdavo arba pradangindavo 
didžiules sumas, juk verslas — tai protų kova, azartas ir ištver- 
mė, sugebėjimas nugalėti ir įžvelgti, kada atsitraukti, o kada 
pulti į kovą. 

— Verslas — tai žaidimas, - pareiškė Deividas, — užstatai fan- 
tastiški, o priešininkai — protingiausi ir įtakingiausi žmonės 
pasaulyje. Jeigu nori laimėti, turi sugebėti tapti padėties šeimi- 
ninku ir gerai žinoti žaidimo taisykles. 

Būtent tai Keitė ir ruošėsi daryti. Mokytis. Dideliame name 
ji gyveno viena su tarnais. Deividas, kaip buvo seniai įprasta, 
penktadieniais ateidavo vakarieniauti, bet, kai Keitė pasikvies- 
davo jį kitą dieną, būtinai surasdavo dingstį atsisakyti. Darbe 
jie beveik visąlaik būdavo kartu, bet netgi dieną Deividas 
sugebėdavo sutverti nemalonią kliūtį, nepermušamą sieną, 
kurios Keitei niekaip nepavykdavo sudaužyti. 

Tą dieną, kai Keitei sukako dvidešimt vieneri, jai atiteko 
visos „Kriugerio Brento kompanijos“ akcijos ir valdos. Dabar 
pagal įstatymą ji tapo kompanijos galva. » 

— Pavakarieniaukime šiandien kartu, paminėsime didžiulį 
įvykį, - pasiūlė Deividui Keitė. 

— Atleisk, Keite, per daug darbo, ir taip nieko nespėju. 

Keitė vakarieniavo viena, kamuojama klausimo: kodėl? Kas 
kaltas: ji ar Deividas. Jis kurčias ir aklas, jei nepastebi jos 
jausmų. Teks kažko imtis. 

Kompanija vedė derybas dėl garlaivių kompanijos pirkimo 
Jungtinėse Valstijose. 

— Kodėl gi tau ir Bredui nenuvykus į Ameriką ir galutinai 
nepatvirtinus sutarties? — pasiūlė Deividas. — Tau būtų nebloga 
mokykla. 

Keitė norėjo važiuoti su Deividu, bet išdidumas neleido 
imti ir prašyti. Apsieis ir be jo. O be to, Keitė niekada nebuvo 
Amerikoje ir jai labai norėjosi pamatyti tą šalį. 

Kaip ir buvo tikėtasi, kompaniją nesunkiai pavyko nupirkti, 
ir Deividas pasiūlė merginai apžiūrėti „Kriugerio Brento“ fil- 
ialus Detroite, Čikagoje, Pitsburge ir Niujorke. Keitę nustebino 
amerikiečių energija ir užmojai. Įsimintiniausia buvo kelionė į 
Dak Harborą Meno valstijoje, kur Keitė praleido vakarą 
nuostabiame, Ailsboro salelėje pastatytame, dailininko Čarlzo. 
Deno Džibsono name. Prie stalo susirinko dvylika žmonių ir 
visi, išskyrus Keitę, gyveno toje salelėje. 

— Ši vietelė turi įdomią istoriją, - pasakojo Keitei Džibso- 
nas. — Prieš daugelį metų, kiekvieną vakarą, gyventojai laiveli- 
ais parplaukdavo iš Bostono. Prieplaukoje jų laukdavo kabriole- 
tai ir išvežiodavo namo. 

— Kiek žmonių čia gyvena? —- paklausė Keitė. 

— Apie penkiasdešimt šeimų. Plaukdama keltu matėte švy- 
turį? 

— Taip. 

— Ten gyvena prižiūrėtojas su šunimi. Kiekvieną kartą, kai 
laivas plaukia pro šalį, išbėga šuo ir skambina varpu. 

— Juokaujate! - nusišypsojo Keitė. 

— Ne, panele. Juokingiausia tai, kad šuo kurčias kaip kelmas 
ir priglaudžia ausį prie varpo, kad pajaustų virpesius. 

— Matyt, gyvenimas čia iš tiesų įdomus! 

—Būtų gerai, jei pasiliktumėte iki ryto, pamatytumėt visą 
salą. 

— Kodėl gi ne? - atsakė Keitė, pasidavusi netikėtam jausmų 
proveržiui. 

Ji pernakvojo vieninteliame salelės viešbutėlyje ,,„Ailsbo- 
re“, ryte pasisamdė karietą, ir vienas gyventojų pasisiūlė paro- 
dyti jai apylinkes. Pravažiavę pro Dak Harboro centrą: parduo- 
tuvę, turgelį ir mažą restoranėlį, jie atsidūrė nuostabioje, tan- 
kiais medžiais apaugusioje vietovėje. Keitė pastebėjo, kad nei 
viena rangi gatvelė neturėjo pavadinimo, o ant pašto dėžučių 
nebuvo užrašyti savininkų vardai ir pavardės, ir paklausė paly- 
dovo: 

— Kaip vietiniai gyventojai susigaudo toje painiavoje? 

— Jokios painiavos. Kiekvienas Žmogus čia Žino visus take- 
lius ir pažįsta visus vietinius gyventojus. 

Keitė pašnairavo į jį ir linktelėjo: 

-Aišku. 

Salelės pakrašty buvo kapinės. Paprašiusi vežiko sustoti, Keitė 
nušoko žemėn ir, apžiūrėdama antkapius, lėtai ėjo pro kapus. 

„Džobas Pendltonas, mirė 1794-ųjų sausio 25, būdamas 47- 
erių metų“ 

„Po šiuo akmeniu ilsiuosi ramybėje. Mano ložę palaimino 
Jėzus Kristus“. 

„Džeinė, Tomo Pendltono žmona, mirė 1802-ųjų vasario 
25, būdama 47-erių metų“. 

Neimatomos čia sklandė praėjusių amžių vėlės, seniai pra- 
ėjusios eros. 

„Kapitonas Viljamas Hečas, 1866-ųjų spalį nuskendo Long 
Ailendo sąsiauryje, būdamas 30-ties. 

Garbingai ištvėriau daugybę audrų ir perplaukiau gyvenimo 
jūros platybes“. | 

Keitė ilgai klajojo po kapines, mėgaudamasi tyla ir ramybe. 
Pagaliau ji sugrįžo, ir vežikas išjudino arklius. 

— O Žiemą čia šalta? - paklausė ji. 

— Labai. Įlanka kiaurai peršala, ir tada žemyną gali pasiekti 
rogėmis. Tiesa, dabar ir garu galima. 

Pagaliau jie pasiekė prie pat vandens pastatytą dviaukštį 
namą su baltu stogu. Aplink augo aguonos ir erškėčiai. Lan- 
ginės buvo nudažytos žaliai, prie įėjimo stovėjo drožinėti suo- 
liukai ir didžiulės vazos su žydinčiais snapučiais. Viskas atrodė 
lyg paveikslėlis iš stebuklinių pasakų knygos. 

— Kieno šis namas? 

— Dribensų šeimos. Senoji ponia Dribens prieš keletą mėne- 
sių pasimirė. 

— Kas nors čia gyvena? 

— Lyg ir niekas. 

— Gal žinote, ar namas parduodamas? 

Palydovas įtariai nužvelgė Keitę: 

— Gal ir parduodamas, bet tada jį nusipirks kas nors iš vieti- 
nių gyventojų. Mūsiškiai svetimšalių nemėgsta.- 

Būtent to Keitei nevertėjo sakyti. Jau po valandos ji šnekė- 
josi su nekilnojamo turto pardavimo agentu. 

— Noriu sužinoti apie Dribensų namą. Ar galiu jį nusipirkti? 

Agentas mąsliai prikando lūpą: 

— Ir taip, ir ne. 

— Ką tai reiškia? 

— Zinoma, namas parduodamas, bet jau keletas Žmonių 
pasisakė norį jį nupirkti. . 

„Ir, be abejo, visi seniai čia gyvena“, - pagalvojo Keitė, bet 
paklausė: 

— Ar jie jau siūlė pinigus? 

— Kol kas ne, bet... 

— Tada aš jį perku. 

— Bet tai brangus namas, - paaiškino agentas. b 

— Pasakykite kainą. 

— Penkiasdešimt tūkstančių dolerių. 

— Važiuojame, pasižiūrėsime jį iš arčiau. 

Namo vidus buvo dar gražesnis, nei Keitė įsivaizdavo. 

Viena didžiulio prieškambario siena buvo stiklinė, pro ją matėsi 
jūra; vienoje namo pusėje — milžiniška svetainė, kitoje - valgo- 
masis su nuo senumo patamsėjusiais baldais iš kriaušės medžio 
ir gražiu židiniu. Ten buvo ir biblioteka, ir erdvi virtuvė su met- 
aline krosnimi ir dideliu puošniu stalu, o šalimais — indauja ir 
rūbinė. Be to, apačioje — šeši tarnų kambariai ir vonia, o viršuje 
— šeimininkų miegamasis ir šeši mažesni kambarėliai. Keitė net 
nesitikėjo, kad šis namas toks erdvus. 

„Bet kai mes su Deividu susilauksime vaikų, — nusprendė 
ji, - vietos visiems užteks“. 

Sklypas tęsėsi iki pat vandens, kur buvo nedidelė prieplau- 
ka. Keitė linktelėjo advokatui: 

— Aš perku namą. 

Naująsias valdas ji nusprendė pavadinti ,,Kedrų Kalva“. 

Keitė nekantraudama laukė momento, kai atsidurs 
Klipdrifte ir viską papasakos Deividui — juk namas Dak 
Harbore buvo lyg ženklas, kad jie pagaliau turi susituokti. Keitė 
manė, kad namas Deividui tikrai patiks. 

Karštą vasaros dieną Keitė ir Bredas sugrįžo į Klipdriftą, ir 
mergina nuskubėjo tiesiai į Deivido kabinetą. Jis sėdėjo prie 
stalo, pasinėręs darbuose. Keitės širdis daužėsi lyg pašėlusi, ji 
taip išsiilgo Deivido. 

Deividas pakėlė galvą ir pašoko: 

— Keite! Kaip gerai, kad atvažiavai! 

Ji nespėjo net žodžio pratarti, jis pareiškė: 

— Dabar tu pirma sužinosi stulbinančią naujieną. Aš vedu. 


15 dalis 


Viskas prasidėjo nuo menkniekio. Prieš pusantro mėnesio, 
„tikrą sąmyšio dieną, Deividui perdavė, kad vienas įtakingiausio 
„Kriugerio Brento“ kliento draugas Timas O Nilas atvyko į 
Klipdriftą ir prašo Blekvelo susitikti, o jei bus galimybė, ir 
kartu pavakarieniauti. Deividas buvo per daug užsiėmęs, kad 
švaistytų laiką su turistais, bet nenorėjo įžeisti partnerio. 

Tiesa, ir Keitė galėjo priimti svečią, bet su Bredu Rodžersu 
ruošėsi išvykti į Ameriką. Išeities nebuvo, ir Deividas, giliai 
atsidusęs, paskambino į viešbutį ir pakvietė O Nilą vakarienės. 

— Atvažiavau su dukra, — paaiškino tas. — Jei neprieštarau- 
site, pasiimsiu ją kartu. 

Deividas neketino praleisti vakaro su vaiku, bet ką padarysi? 

— Žinoma, neprieštarauju, - mandagiai atsakė jis. 

„„Pasistengsiu anksčiau išeiti“. 

Jie susitiko „Karališkojo viešbučio“ pietų salėje. 0 Nilas su 
dukra jau laukė prie stalelio. O Nilas pasirodė esąs žilaplaukis 
airių kilmės amerikietis, o jo duktė Džozefina... Deividas 
gyvenime nebuvo sutikęs puikesnės moters: tokios nuostabios 
figūros, tankių šviesių plaukų ir didžiulių mėlynų akių. Net 
kvapą užgniaužė. 

— Atleiskit... Aš... atleiskit, kad pavėlavau. Svarbūs reikalai, 
— išlemeno jis. 

Džozefiną pralinksmino jo sutrikimas. 

— Tikriausiai verslu užsiimti taip įdomu, — kukliai pastebėjo 
ji. - Tėtis sakė, kad jūs labai svarbi persona, pone Blekvelai. 

— Ne visai... ir prašau, vadinkite mane Deividu. 

— Geras vardas, — linktelėjo ji, — labai dera stipriam, gar- 
biam Žmogui. 

Tik prasidėjus vakarienei, Deividas įsitikino, kad gražus ne 
tik Džozefinos O Nil veidelis, ji buvo protinga, sąmojinga, su 
ja galėjai lengvai ir paprastai kalbėtis bet kokia tema. Jis jautė, 
kad merginą taip pat domina nauja pažintis: tokių klausimų jam 
dar niekas nebuvo uždavęs. Kai atėjo metas atsisveikinti, 
Deividas jau buvo beveik įsimylėjęs. 

— Kur jūs gyvenate? —- paklausė jis Timo. 

— San Franciske. 

— Kada žadate grįžti? - lyg tarp kitko pasiteiravo Deividas. 

— Kitą savaitę. 

— Jei Klipdriftas iš tikrųjų toks įdomus, kaip sakėte, — nu- 
sišypsojo Džozefina, - pamėginsiu įkalbėti tėvą pasilikti ilgiau. 

— Pasistengsiu, kad jums nebūtų nuobodu, - patikino Dei- 
vidas. — Gal norėtumėte pamatyti, kaip randami deimantai? 

— Labai! — atkuto mergina. —- Labai norėčiau! 

Anksčiau Deividas pats rodydavo svečiams deimantų kasy- 
klas, bet jau seniai perdavė šį rūpestį pavaldiniams. Dabar gi 
pats nustebo, išgirdęs savo klausimą. 

— Ar galėsite važiuoti rytoj ryte? 

Kita diena buvo labai užimta, bet kažkodėl viskas jam dabar 
atrodė menka ir nereikšminga. 

Jie nusileido žemyn, į pačią šachtos širdį. 

— Visada norėjau sužinoti, — prabilo Džozefina, — kodėl 
deimantų svoris matuojamas karatais. 

— Karatais vadinamos saldaus ragelio sėklos, — paaiškino 

Deividas, - jos sveria du šimtus miligramų. 

— Aš tiesiog sukrėsta, Deividai, — aiktelėjo Džozefina, ir jis 
pagalvojo, ar šie Žodžiai skirti tik deimantams. Jį svaigino 
Džozefinos artumas. Kiekvienąkart ją pamatęs, Deividas jaus- 
davo nenusakomą susijaudinimą. 

— Jūs dar nematėte Klipdrifto apylinkių, — kreipėsi jis į 
svečius. — Jei pageidaujate, su malonumu parodysiu. 

Tėvas dar nespėjo išsižioti, Džozefina atsakė: 

— Ačiū. Jūs labai malonus. 

Nuo tos dienos Deividas nebesiskyrė su Timu O Nilu ir jo 
dukterim. Niekada gyvenime jis nebuvo sutikęs tokios žavingos 
moters. 

Kartą vakare Deividas užėjo pakviesti svečių vakarienės, 
bet Timas, pasakęs, kad labai pavargo, pasiliko kambaryje. 
Deividas nesugebėjo nuslėpti džiaugsmo. Džozefina, koketiškai 
šypsodamasi, pažadėjo: 

— Pasistengsiu, kad nenuobodžiautumėte. 

Deividas ją nusivedė į ką tik atsidariusio viešbučio resto- 
raną. Jis buvo perpildytas, bet Deividą iškart pažino ir laisvas 
stalelis atsirado. Kampe muzikantų trio skambino populiarias 
melodijas. Deividas pakvietė Džozefiną šokti, po akimirksnio ji 
atsidūrė jo glėbyje, stebuklingos svajos išsipildė: jis spaudė prie 
savęs žavią moterį ir jautė, kad ji neabejinga. 

— Džozefina, aš jus įsimylėjau... 

Ji prispaudė pirštą prie jo lūpų: 

— Prašau, Deividai... nereikia. 

— Kodėl? 

— Todėl, kad negaliu už jūsų tekėti. 

— Jūs mane mylite?.. 

Džozefina meiliai nusišypsojo, jos žydros akys suspindo. 

— Dėl tavęs einu iš proto, brangusis, nejau nematai? 

— Tai kodėl gi? 

— Negalėčiau gyventi Klipdrifte. Niekada. Po mėnesio 
išprotėčiau arba pabėgčiau. 

— O gal pamėgimtum? 

— Labai žavu, Deividai, bet aš žinau, kas įvyks. Jei ište- 
kėsiu, labai greit pavirsiu nervinga isterike, ir viskas baigsis 
tuo, kad imsime vienas kito neapkęsti. Geriau atsisveikinkite 
dabar ir likime draugai. 

— Nenoriu su tavimi skirtis. 

Ji pažvelgė Deividui į akis, ir jis vėl pajuto jos kūno karštį. 


156 


— Deividai, o gal tu galėtum gyventi San Franciske? 

Idėja pasirodė tiesiog beprotiška: 

— O ką aš ten veikčiau? 

— Palaukime ryto. Noriu, kad pasikalbėtumei su tėvu. 

— Džozefina viską man papasakojo, — pradėjo Timas O Ni- 
las. - Žinoma, padėtis kebli, bet, jei jums įdomu, suradau išeitį. 

— Labai įdomu, pone. 

O Nilas atsegė rudą odinę rankinę ir išėmė keletą pokelių: 

— Ar žinote ką nors apie užšaldytus produktus? 

— Turbūt nieko. 

— Jungtinėse Valstijose šaldyti produktus pirmąkart pradėjo 
1865-aisiais. Svarbiausia, kad pervežami produktai neatitirptų. 
Jau gaminami vagonai šaldikliai, bet dar niekas nesugalvojo 
sunkvežimių šaldiklių. Tik aš. 

O Nilas pirštu pabarbeno į brėžinius. 

— Ką tik gavau patentą. Patikėkite, Deividai, maisto pra- 
monę tai apvers aukštyn kojomis! 

— Tai kad nedaug tesuprantu, pone O Nilai, - gūžtelėjo pe- 
čiais Deividas. 

— Nesvarbu, man eksperto nereikia, šimtą tokių galiu rasti! 
Reikia žmogaus, kuris galėtų finansuoti gamybą. Patikėkite, tai 
netuščios svajonės. Kalbėjausi su daugeliu šaldytų produktų 
gamybos direktorių. Jūs net neįsivaizduojate, koks pelnas 
laukia! Būtent tokio žmogaus aš ir ieškau! 

— Pagrindinė kompanijos būstinė bus San. Franciskas, — 
pridūrė Džozefina. 

Deividas sėdėjo tylomis apmąstydamas išgirstus dalykus. 

— Tai sakote, gavote patentą? 

— Taip taip. Viskas paruošta, galime pradėti. 

— Ar neprieštarausite, jei paimsiu šiuos brėžinius ir kai kam 
parodysiu? 

— Na, žinoma, darykite, kaip jums norisi. 

Iš pradžių Deividas susižinojo viską apie O Nilą. Pasirodė, 
kad San Franciske jis turi gerą reputaciją, dirbo Berklio 
koledžui priklausančio mokslinio instituo direktoriumi, ir kole- 
gos jį labai gerbė. 

Deividas neturėjo supratimo apie užšaldytus produktus, bet 
tai jo nesustabdė. Pažadėjęs sugrįžti po penkių dienų ir paprašęs 
Džozefinos jo palaukti, Deividas išvyko į Johanesburgą susitik- 
ti su paties didžiausio maisto produktų pakavimo fabriko savi- 
ninku Edvardu Broderiku ir parodyti jam brėžinius. 

— Norėčiau žinoti jūsų nuomonę apie šį išradimą. Jis ko 
nors vertas? 

— Nė velnio nesuprantu apie tuos šaldiklius ir sunkvežimius, 
bet pažįstu tai išmanančius žmones. Ateikite po trijų valandų, 
pasistengsiu jums padėti. 

Lygiai ketvirtą valandą Deividas sugrįžo į Broderiko kon- 
torą, smarkiai jaudindamasis, nervingas, nesuvokiantis, ko pats 
tikisi iš šio pasitarimo. 

Jei prieš dvi savaites kas nors būtų pasakęs, kad jis paliks 
„Kriugerio Brento kompaniją“, jis tik garsiai nusijuoktų. Tik 
pagalvokite, prarasti mylimą užsiėmimą ir imti vadovauti 
mažyčiam šaldytų produktų fabrikėliui. Tikra nesąmonė, bet 
juk... Džozefina O Nil. 

Kabinete sėdėjo Edvardas Broderikas ir dar du žmonės. 

— Daktaras Kraufordas ir ponas Kaufmanas, — pristatė sve- 
čius šeimininkas. — Susipažinkite, ponas Deividas Blekvelas. 

Vyrai paspaudė vienas kitam rankas. 

— Džentelmenai, ar matėte tuos brėžinius? — nekantrau- 
damas paklausė Deividas. 

— Žinoma, pone Blekvelai, - linktelėjo daktaras Kraufordas, 
— ir net spėjome atidžiau pasižiūrėti. 

Deividas giliai atsiduso ir sušnibždėjo: 

— Ir ką gi? 

— Supratom, jog Jungtinių Valstijų patentų žinyba šiam 
išradimui išdavė patentą? 

— Tikrai taip. 

— Tai va, pone Blekvelai, kada nors šio patento savininkas 
taps labai turtingu žmogumi. 

Apimtas prieštaringų jausmų, Deividas lėtai linktelėjo. 

— Tokie jau tie didieji išradimai, — tęsė daktaras, — jie tokie 
„ paprasti, kad net keista: kaip anksčiau niekas to nesugalvojo. 
Patikėkite, reikalas rimtas. 

Deividas visiškai pasimetė. Jis tikėjosi, kad viskas savaime 
susiklostys. Jei O Nilo išradimas pasirodytų nieko vertas, jis 
pamėgintų dar kartą įtikinti Džozefiną, kad gyvenimas Pietų 
Afrikoje ne toks jau nuobodus. Dabar gi teks spręsti pačiam. 

Keliaudamas atgal Deividas apie nieką negalėjo galvoti. 
Jeigu jis sutiks, teks išvažiuoti, užsiimti nauju, nepažįstamu 
verslu. 

Deividas gimė Amerikoje, bet ši šalis jam buvo svetima. Jis 
užėmė svarbų postą viename didžiausių pasaulio koncernų ir 

mėgo savo darbą. Džeimis ir Margareta Makgregorai jam buvo 
labai geri. Ir Keitė... Deivido akyse ji užaugo, iš amžinai mur- 
zinos mergiūkštės tapo nuostabia moterimi. Sios merginos 
gyvenimas bėgo jam matant... lyg kas vartytų nuotraukų 
albumą: Keitei ketveri, aštuoneri, dešimt, keturiolika metų, ne- 
nusakoma, nepaklusni ir kartu tokia švelni, lengvai pažei- 
džiama... 

Kai traukinys atvyko į Klipdriftą, Deividas jau buvo tvirtai 
nusprenęs: jis nepaliks „Kriugerio Brento kompanijos“. 

Atvažiavęs į „Karališkąjį viešbutį“, Deividas nuėjo tiesiai 
pas O Nilą. Duris atidarė Džozefina. 

— Deividai! 

Jis tylomis ją apsikabino, ėmė godžiai bučiuoti, jausdamas, 
kad vis labiau prie jo spaudžiasi jaunas, degantis kūnas... 

— O Deividai, kaip tavęs ilgėjausi! Nebenoriu daugiau su 
tavimi skirtis! 

— Mes visada būsime kartu, -— ištarė Deividas. - Važiuoju su 
tavimi į San Franciską... 

Vis labiau nervindamasis Deividas laukė iš Amerikos 
sugrįžtančios Keitės. Dabar, kai viskas tapo aišku, jis troško 
vesti Džozefiną, pradėti naują gyvenimą. 

Ir štai pagaliau Keitė sugrįžo, ir Deividas galėjo viską 
papasakoti. 

— Aš vedu, - pakartojo jis. 

Šie žodžiai suskambo lyg kurtinantis maurojimas, merginai 
pasidarė negera ir ji sugriebė už stalo, bijodama apalpti. 

„„Noriu numirti, — kartojo ji sau. - Viešpatie, leisk man 
numirti!“ 

Nenusakomų pastangų dėka Keitei pavyko išspausti 
šypseną: | 

— Papasakok apie nuotaką, Deividai. 

Ji net pasididžiavo, suvokusi, kaip ramiai nuskambėjo jos 
balsas. | | 

— Kas ji! 

— Jos vardas Džozefina O“Nil. Su tėvu atvažiavo apžiūrėti 
Klipdriftą. Manau, jūs susidraugausite, Keite. Džozefina nuo- 
stabi moteris. 

— Tikriausiai taip ir yra, jei tu ją pamilai. 

Deividas nežinojo, nuo ko pradėti, bet vis dėlto ryžosi: 

— Ir dar vienas dalykas. Aš išvažiuoju. Vietoj manęs reikės 
kažką surasti. 

Keitę supęs pasaulis ėmė griūti. 

— Tik todėl, kad tu vedi? Visai nebūtina... 

— Ne tik todėl. Džozefinos tėvas San Franciske kuria kom- 
paniją. Aš jam reikalingas. | 

— Tai... tu ruošiesi gyventi San Franciske? 

— Taip. Bredas Rodžersas tikrai tau padės, dar surinksime 
vadybininkų komandą. Keite... patikėk, nusakyti neįmanoma, 
kaip sunku buvo apsispręsti. 

— Žinoma, Deividai. Tikriausiai... tu iš tikrųjų labai ją myli. 
Kada supažindinsi su nuotaka? 

Patenkintas, kad Keitė nelabai nuliūdo, Deividas nusišyp- 
sojo. 

- Šiandien, jei galėsi vakare. 

— Būtinai, Deividai. Kviečiu visus į svečius. 

Tik pasilikusi viena Keitė nebeslėpė ašarų. 

Visi keturi susirinko Makgregorų namuose, valgomajame. 
Vien tik pamačiusi Džozefiną, Keitei suspaudė širdį... 
Nenuostabu, kad Deividas įsimylėjo! Stulbinanti moteris. Šalia 
Džozefinos Keitė jautėsi niekam tikusi išgama. O Deivido 
sužadėtinė... Niekada Keitė nebuvo sutikusi tokios žavingos, 
elegantiškos merginos. Matyti, kad ir ji įsimylėjusi. Prakei- 
kimas! 

Per vakarienę Timas O“Nilas pasakojo Keitei apie savąjį 
projektą. 

— Labai įdomu, - linktelėjo mergina. 

— Žinoma, tai ne „Kriugerio Brento kompanija“, bet, jei 
Deividas imsis darbo, viskas bus gerai. 

— Deividas niekada nepralaimi! — sutiko Keitė. 

Visą vakarą ji jautė nenusakomas kančias, lyg į avariją 
patekęs Žmogus. Vienu akimirksniu netekti mylimo, vienintelio 
žmogaus, be kurio kompanija neapsieis! Ji stengėsi bendrauti 
ramiai, bet vėliau nesugebėjo atsiminti, ką veikė, apie ką 
kalbėjosi. Žinojo tik viena: kiekvieną kartą, kai Džozefina ir 
Deividas pažvelgdavo vienas kitam į. akis arba susiliesdavo 
rankomis, jai norėjosi nusižudyti. 

Pakeliui į viešbutį Džozefina pasakė: 

— Ji tave myli, Deividai. 

— Keitė? — nusišypsojo jis. - Nesąmonė. Mes tiesiog drau- 
gai. Pažįstu ją nuo vaikystės. Manau, tu jai labai patikai. 

Džozefina paslaptingai nusišypsojo. Vyrai — tokie naivūs 
sutvėrimai! 

Kitą rytą Timas ir Deividas tarėsi dėl tolimesnių veiksmų. 

— Darbams pabaigti man reikės dviejų mėnesių, — paaiškino 
Deividas. — Jau pagalvojau, iš kur paimti kreditą. Jeigu kreip- 
simės į kokią nors didelę kompaniją, ji tiesiog mus praris, o 
pinigų gausime labai mažai. Verslas pereis į svetimas rankas. 
Manau, užteks ir savų santaupų. Aš turiu keturiasdešimt tūks- 
tančių, reikia dar tiek pat. 

— Aš turiu dešimt tūkstančių, - įsiterpė O Nilas, — brolis 
paskolins dar penkis. 

— Vadinasi, reikia gauti dar dvidešimt penkis tūkstančius. 
Pamėginsime gauti banko paskolą. 

— Nedelsiant reikia važiuoti į San Franciską ir viską pa- 
ruošti, — pritarė O Nilas. 

Po dviejų dienų Džozefina su tėvu grįžo į Ameriką. Į Keip- 
tauną vykti Keitė pasiūlė jiems savo nuosavu vagonu. 

Deividas labai ilgėjosi Džozefinos ir nekantraudamas laukė, 
kol vėl ją pamatys. 

Keletą savaičių buvo daug vargo: Deividas, Bredas ir Keitė 
rinko naują vadybininkų komandą. Sudarę kandidatūrų sąrašą, 
jie valandų valandas kiekvieną svarstė. 

— Teiloras geras inžinierius, bet administratorius prastas... 

— O Siminsas? 

— Būtų gerai, bet dar ankstoka, — palingavo galva Bredas. — 
Pažiūrėsim po penkerių metų. 

— O Pitersenas? 

— Nelabai domisi kompanijos reikalais, — gūžtelėjo pečiais 
Deividas, — tik apie save galvoja. 

Ir tai pasakęs, pajautė sąžinės graužimą, juk pats palieka 
Keitę. 

Ginčai tęsėsi, ir mėnesio pabaigoje sąraše beliko keturios 
pavardės. Visi šie žmonės dirbo užsienyje, todėl teko juos 
pasikviesti ir vesti derybas. Keitė susitiko su dviem kandidatais 
ir liko labai patenkinta. 

— Abu labai šaunūs, - patikino jį Bredą ir Deividą. 

Tą patį rytą, kai turėjo pasirodysi trečiasis kandidatas, į 
Keitės kabinetą įėjo išbalęs, nuliūdęs Deividas: 

— Tikiuosi, manęs dar nespėjo atleisti? I 

Pažvelgusi į jį, Keitė sunerimusi pašoko: 

— Kas atsitiko, Deividai? 

— Aš... aš... 

Jis suglebo krėsle: 

— Atsitiko keistas dalykas. 

Akies mirksniu Keitė atsidūrė šalia jo: 

— Paaiškink, kas yra? 

— Ką tik gavau Timo O Nilo laišką. Jis pardavė patentą. 

— Kaip tai? 

— Va taip. Jam pasiūlė du šimtus tūkstančių ir dar procentus 
nuo pelno. Kažkokia mėsos gaminių pakavimo kompanija iš 
Čikagos. 

Deividas giliai atsiduso: 

— Jie sakė, kad galėsiu dirbti ten valdytoju. Timas gailisi, 
kad taip atsitiko, bet atsisakyti 2 pinigų negalėjo. 

— Džozefina? Ką ji galvoja? Turbūt pyksta ant tėvo? 

— Ji taip pat parašė. Mes apsivesime, kai tik aš atvažiuosiu į 
San Franciską. 

— O tu nežadi važiuoti? 

— Žinoma, ne! - pasiuto Deividas. - Anksčiau turėjau ką 
pasiūlyti. Būčiau dieną naktį dirbęs, išplėtęs verslą! Bet jie 
neiškentė — taip norėjo greičiau gauti tuos prakeiktus pinigus! 

— Deividai, tu neteisus! Kodėl „jie“? Gal tai... 

— O Nilas niekada nebūtų taip pasielgęs be dukters sutiki- 
mo. 

— Aš... net nežinau, ką ir pasakyti, Deividai. 

— Nieko nereikia sakyti... Regis, ruošiausi padaryti pačią 
didžiausią klaidą savo gyvenime. 

Keitė priėjo prie stalo, paėmė kandidatų sąrašą ir lėtai 
perplėšė: 

Deividas pasinėrė į darbus, stengdamasis pamiršti skausmą 
ir nusivylimą. 

Jis gavo keletą Džozefinos O Nil laiškų, bet net neatplėšęs 
sudegino. Bet pamiršti jos taip pat neįstengė. Keitė nelindo jam 
į akis, bet be žodžių leido suprasti, kad visada prireikus bus 
šalia. 

Po Deivido išsiskyrimo su sužadėtine praėjo pusė metų, ir 
visą tą laiką jis buvo su Keite — kartu dirbo, keliavo, net ilsė- 
josi. Keitė labai stengėsi jam įtikti: prigalvodavo įvairiausių 
siurprizų, rengėsi kuo gražiausiai, bijojo įskaudinti... Bet viskas 
veltui - Deividas nieko nepastebėdavo. Ir Keitei trūko kantrybė. 

Deividas ir Keitė atvyko su reikalais į Rio de Žaneirą. Jie 
papietavo viešbutyje, o po to iki vėlumos Keitės kambaryje plu- 
šėjo prie popierių. 

Mergina persirengė: apsivilko platų kimono, apsiavė šle- 
petes. Deividas pasiliko su kostiumu. Pabaigęs darbą, jis pasi- 
ražė ir atsiduso: 

— Na štai, šiandien pakaks. Eisiu miegoti. | 

— Ar nemanai, Deividai, kad laikas baigti gedėti? — ramiai 
paklausė Keitė. 

Šis nustebęs atmetė galvą: 

— Gedėti? 

— Džozefinos O Nil. 

— Su ja seniai viskas baigta. 

— Nemanau! 

— Ko tu iš manęs nori, Keite? — atšiauriai paklausė jis. 

Netikėtai Keitė įpyko. Kaip gali būti žmogus toks aklas! 
Šitiek metų nieko nematyti, nepastebėti! 

— Ko aš noriu? Noriu, kad tu mane pabučiuotum. 

— Ką?! 

— Po velnių, Deividai, galų gale aš tavo bosas. 

Keitė priėjo arti arti. 

— Pabučiuok mane... 

Keitė pabučiavo jo lūpas, apkabino ir pajautė, kaip Deividas 
visas įsitempė, lyg norėdamas atsitraukti... bet štai, lėtai lėtai jo 
rankos apglėbė jos pečius ir jis ją pabučiavo. 

— Keite... 

— Galvojau, niekada nepaklausi, — vos girdimai sušnibždėjo 
mergina. 


Po šešių savaičių jie apsivedė. Tokių ištaigingų vestuvių 
Klipdrifte niekada nebuvo ir nebus. Sutuoktuvės vyko didžiau- 
sioje miesto bažnyčioje, o po to laiminga pora visus gyventojus 
pakvietė į rotušę. Valgius nešė ir nešė, šampanas, viskis ir alus 
liejosi upeliais, grojo orkestras, ir šventė tęsėsi iki ryto, o kai 
patekėjo saulė, Deividas ir Keitė nepastebimai paspruko. 

— Eisiu namo ir susidėsiu daiktus, — pasakė Keitė. — Atva- 
žiuok manęs po valandos. 

Keitė įžengė į blyškios ryto šviesos apšviestą namą ir pasu- 
ko į miegamąjį. Priėjusi prie paveikslo, ji paspaudė rėmuose pa- 
slėptą mygtuką. Drobė nuslydo į šoną, atidengdama plieninį 
seifą. Keitė surinko skaičių kombinaciją ir, patraukusi ranke- 
nėlę, išėmė Čikagos mėsos gaminių pokavimo kompanijos pir- 
kimo sutartį. „Žvaigždžių“ kompanija už teisę naudotis išraimu 
sumokėjo Timui O Nilui du šimtus tūkstančių dolerių. 

Minutėlę padvejojusi, Keitė padėjo dokumentus atgal ir už- 
rakino. Dabar Deividas priklauso jai. Jis visada jai priklausė. Ir 
„Kriugerio Brento kompanija“. Kartu jie sukurs pačią galin- 
giausią ir didžiausią kompaniją pasaulyje. | 

Juk ir Džeimis, ir Margareta Makgregor taip pat apie tai 
svajojo. 


Trečioji knyga 
„KRIUGERIO BRENTO KOMPANIJA““ 
1914-1945-ieji 


16 dalis 


Jie buvo bibliotekoje, kur Džeimis dažnai mėgdavo pasėdėti 
su brendžio taurele rankoje. Deividas įtikinėjo Keitę, kad dabar 
ne metas leistis į vestuvinę kelionę. 

— Keite, negalime visus darbus palikti likimo valiai. 

— Žinoma, pone Blekvelai. O kas manimi pasirūpins? 

Lyg kačiukas ji susirangė Deividui ant kelių, jis paleido iš 
rankų dokumentus. Lėtai judindama klubus, Keitė glaudėsi prie 
vyro, ir jis akimirksniu pamiršo visus darbus. 

Tai pajautusi Keitė atsistojo, suknelė nuslydo nuo pečių. 
Deividas negalėjo akių atitraukti. Kokia nuostabi moteris! 
Nejaugi šitiek metų jis nieko nematė?! Neįtikėtina... Bet Keitė 
jau sagstė jo drabužius, ir netikėtai Deividą užvaldė geismas. 
Apnuoginti kūnai susiliejo. Deivido pirštai švelniai glamonėjo 
jos pečius, kaklą, iškilią krūtinę. Keitė aimanavo, vyriškos 
rankos šliaužė vis žemyn, kol pajautė švelnų plaukų trikampį, 
pajuto aksominį odos švelnumą... 

— Paimk mane, Deividai, - šnibždėjo Keitė. Jie atsidūrė ant 
storo minkšto kilimo, ir ji pajautė vyriško kūno jėgą. 

Vienu stipriu judesiu Deividas prisitraukė ją artyn: abu 
siūbavo vieningu ritmu, ir galinga, į krantą besiritanti banga, 
pagavo Keitę ir nešėsi vis aukštyn, aukštyn... nusinešė, sudužo į 
mažyčius purslelius, ir apėmęs malonumas, sprogęs fontanu, 
sukrėtė moters esybę, kartojosi vėl ir vėl. 

„Aš numiriau ir patekau į dangų...“ — pagalvojo Keitė. 

Jie apvažinėjo visą pasaulį, pabuvojo Paryžiuje, Ciuriche ir 
Niujorke, domėjosi kompanijos reikalais, bet visada įsigudrin- 

davo surasti laiko pabūti dviese. Keitė Deividui buvo tikras 
laimės ir džiaugsmo šaltinis. Ji galėdavo pažadinti jį vidūry 
nakties, nusiplėšti rūbus ir aistringai atsiduoti, lyg pas paprastą 
mirtingąjį nužengusi deivė, o po kelių valandų niekas neįžvelg- 
tų laukinukės išsidraikiusiais plaukais toje griežtos šukuosenos 
moteryje, kuri dalyvauja svarbiuose pasitarimuose ir ryžtingais 
pasiūlymais stebina net patyrusius verslininkus. Keitė turėjo 
retą, įgimtą sugebėjimą viską, prie ko tik prisiliečia, paversti 
pinigais. Moterys retai pasiekdavo karjeros viršūnes, vyrai 
partneriai iš pradžių į jas žiūrėdavo atlaidžiai, po to atsargiai ir 
pagarbiai. Intrigos, gudriai supinti žaidimai Keitei suteikdavo 
didžiulį pasitenkinimą. Deividas apstulbęs stebėjo, kaip lengvai 
ji apsuka net patyrusius priešininkus. Keitė buvo tikra laimėto- 
ja: Žinojo, ko nori ir kaip tai pasiekti. Veržlumas ir jėga — tai 
svarbiausia. 

Laimingiausią jų gyvenime medaus mėnesį jie praleido 
„Kedrų Kalvoje“. | 

Pirmieji gandai apie karą pasklido 1914-ųjų birželio 28-ąją. 
Keitė ir Deividas viešėjo Sasekso užmiesčio sodyboje. Tais 
laikais etiketas buvo labai svarbus dalykas. Vyrai pasipuošdavo 
pusryčiams, persirengdavo priešpiečiams, arbatos gėrimui 
penktą valandą ir vakarienei. | 

— Viešpatie, — skundėsi žmonai Deividas, — jaučiuosi, lyg 
būčiau povas. 

— Bet labai gražus povas, brangusis, - patikino Keitė. — 
Grįšime namo, ir galėsi nuogas po kambarius vaikščioti. 

— Tiesiog negaliu sulaukti. 

Per pietus kažkas pranešė, kad austrų ir vengrų sosto 
paveldėtojas Francas Ferdinandas ir jo žmona Sofija nužudyti. 

Sodybos šeimininkas lordas Meinis atsiduso: 

— Prasti reikalai, jeigu jau ir moteris šaudo. Bet kas gi vargs 
kovodamas už tokią mažą šalelę. 

Kalbos baigėsi, visi ėmė žaisti kriketą. 

Vėliau patale Keitė paklausė: 

— Deividai, tu manai, prasidės karas? 

— Dėl kažkokio hercogo? Niekada. 

Šį kartą jis suklydo. Austrų Vengrija, įtarusi, kad maišto 
kaltininkai buvo serbai, paskelbė Serbijai karą, ir spalį liepsno- 
jo beveik pusė pasaulio. 

Pirmą kartą žmonijos istorijoje buvo naudojami baisūs nai- 
kintuvai: aeroplanai, povandeniniai laivai ir dirižabliai. 

Tą dieną, kai į kovą stojo ir Vokietija, Keitė pasiūlė vyrui: 

— Deividai, turime nuostabią galimybę. 

— Apie ką tu kalbi? - susiraukė šis. 

— Kariaujantiems reikės patrankų, šautuvų ir... 

— Iš mūsų jie šito negaus, — tvirtai pareiškė Deividas, — 
Keite, turime pakankamai pinigų, kam pelnytis iš žmonių 
nelaimės. 

— Regis, tu neteisus. Juk kažkas turi gaminti ginklus... 

— Keite, kol aš dirbu šioje kompanijoje, mes to nedarysime. 
Ir pakaks. Pokalbis baigtas. 

„„Kad jį kur! — pagalvojo Keitė. - Kodėl Deividas toks 
naivus idealistas?“ 

„Kaip ji gali taip šaltakraujiškai apie tai kalbėti?! — pagal- 
vojo Deividas. — Tas verslas pavertė ją žiauria...“ Pirmąkart po 
vestuvių jie miegojo atskirai. Kitos dienos buvo tikras pragaras. 
Deividas gailėjosi dėl barnio, bet nežinojo, kaip prasimušti pro 
staiga išdygusią sieną, o Keitė, įsitikinusi savo teisumu, buvo 
per daug išdidi ir užsispyrusi, kad prieitų pirma. 


Prezidentas Vudras Vilsonas prisiekė, kad Jungtinės Vals- 
tijos nekariaus, bet kai vokiečių povandeniniai laivai pradėjo 
torpeduoti keleivines valtis, visur pasklido gandai apie žiaurius 
vokiečių darbus, visi ėmė atkakliai reikalauti amerikiečių padėti 
sąjungininkams. Deividas jau seniai buvo išmokęs skraidyti, o 
Prancūzijoje ėmus formuoti amerikiečių lakūnų eskadrilę, jis 
pareiškė Keitei: 

— Išeinu į karą. 

— Ne! - krūptelėjo Keitė. - Tai ne tavo karas! 

— Ruošiuosi kovoti už teisingumą, — ramiai paprieštaravo 
Deividas. — Jungtinės Valstijos negali likti nuošaly. Aš privalau 
padėti. 

— Bet juk tau jau keturiasdešimt šešeri! 

— Kol rankos nulaiko vairą — ne viskas prarasta. 

Keitei taip ir nepavyko įtikinti vyro. Likusias dienas jie pra- 
leido kartu, pamiršę visus nesutarimus, juk svarbiausia — meilė, 
visa kita nesvarbu... 

Išvykimo į Prancūziją išvakarėse Deividas pasakė: 

— Tu su Bredu Rodžersu susitvarkysite neblogiau, o gal ir 
geriau už mane. 

— Bet jeigu tau kas nors atsitiks?! Aš neištversiu. 

Deividas apsikabino žmoną: 

— Keite, nieko man neatsitiks. Grįšiu su apdovanojimais. 

Kitą rytą Deividas išvažiavo. 

Keitei buvo sunku be vyro. Ji taip ilgai dėl jo kovojo, kiek- 
vieną jos gyvenimą akimirksnį, kiekvieną kūno ląstelę užpildė 
nepakeliama baimė: nejaugi ji praras Deividą?! Vyras visada 
buvo šalia. Keitė išgirsdavo jo balsą nepažįstamo Žmogaus 
kalboje, kažkieno sakiny, dainoje... Deividas buvo visur. 

Kiekvieną gautą laišką Keitė skaitydavo tol, kol jis suplyš- 
davo. Deividas rašė, kad sveikas, kad vokiečiai turi daugiau 
lėktuvų, bet greit viskas pasikeis ir Amerika padės sąjunginin- 
kams. Kai tik galės, jis vėl parašys. Jis ją myli. 

„Mielas mano, kad tik tau nieko neatsitiktų, kitaip imsiu 
tavęs neapkęsti...“ 

Stengdamasi pamiršti vienatvę ir skausmą, Keitė pasinėrė į 
darbus. Karo pradžioje geriausiai ginkluoti buvo vokiečiai ir 
prancūzai, o pati didžiausia, bet prastai ginkluota, — rusų armija, 
dėl niekam tikusių vadų žuvo šimtai žmonių. 

— Jiems reikia padėti, — pareiškė Keitė Bredui Rodžersui, — 
be tankų ir pabūklų kariauti neįmanoma. 

— Keite, — sutriko Rodžersas, - Deividas nenorėjo.... 

— Deivido čia nėra. Mums spręsti. 

Bet Bredas Rodžersas žinojo, kad paskutinį žodį tars Keitė. 

Ji niekaip negalėjo suprasti, kodėl Deividas nepritarė ginklų 
gamybai, juk sąjungininkams jų taip reikia. Keitė jautė, kad pri- 
valo tiems Žmonėms padėti. Pasitarus su draugiškų valstybių 
vadovais, jau po metų „Kriugerio Brento kompanijos“ fabrikai 
gamino pabūklus, tankus, bombas ir šovinius. Labai greit kom- 
panija tapo pati galingiausia pasaulyje. Sužinojusi apie metinį 
pelną, Keitė pasakė Bredui Rodžersui: 

— Na ką? Jei Deividas būtų čia, suprastų, kad klydo. 

Pietų Afrikoje buvo neramu. Partijų lyderiai prisiekė palai- 
kyti sąjungininkus ir apginti šalį nuo vokiečių, bet didžioji dau- 
guma afrikanerių ir olandų kilmės baltųjų nenorėjo stoti Didžio- 
sios Britanijos pusėn — praeities taip greit neužmirši. 

Sąjungininkų padėtis Europoje kėlė grėsmę. Vakarų fronte 
kovotojai atsidūrė aklavietėje. Abi kariaujančios pusės įstrigo 
per visą Prancūziją ir Belgiją iškastuose apkasuose, kareiviams 
teko sunki dalia. Dieną naktį jie tūnojo giliuose urvuose, vande- 
ny ir purve, kur, nieko nebijodamos, šmižinėjo riebios žiurkės. 
Keitė dėkojo Dievui, kad Deividas kaunasi danguje. 

1917-ųjų balandžio 6-4ją prezidentas Vilsonas paskelbė 

Vokietijai karą, ir Deivido spėliojimai išsipildė: Amerikoje 
prasidėjo mobilizacija. 

Birželio 26-ąją į Prancūziją įžengė pirmasis, generolo 
Džono Peršingo vadovaujamas, ekspedicinis amerikiečių dali- 
nys. Visi tik ir linksniavo nepažįstamų vietovių ir miestų pava- 
dinimus: Sen Mišelis, Šato Tjeris, Mez Argonas, Verdenas... 

Naujos pajėgos papildė sąjungininkų gretas, ir 1918-ųjų 
lapkričio 11-ąją karas pagaliau baigėsi. Demokratija nugalėjo. 

Deividas parašė, kad greit sugrįš. Niujorko uosto prieplau- 
koje Keitė laukė kariniu laivu parplaukiančio vyro. Jie ilgai 
žiūrėjo vienas į kitą nejudėdami, ir netikėtai Keitė atsidūrė jo 
glėbyje. Deividas atrodė sulysęs, pavargęs ir nors Keitės galvo- 
je dūzgė šimtai klausimų, ji nusprendė, kad reikalai palauks. 

— Mes važiuosime į ,,„Kedrų Kalvą“! Geresnės vietos poil- 
siui nesurasi. 

Laukdama sugrįžtančio vyro, Keitė pertvarkė namą: užsakė 
senovines šilku apmuštas sofas, minkštus krėslus, virš židinio 
pakabino flamandų dailininko natiurmortą su gėlėmis. 

Aukštos stiklinės durys vedė į namą juosusią pusapvalią 
verandą, iš kurios galėjai matyti prieplauką. 

Linksmai klegėdama, Keitė vedžiojo vyrą po namą. Deivi- 
das atrodė keistas ir nebylus. Pagaliau Keitė paklausė: 

— Na, brangusis, ar tau patinka nauji baldai? 

— Nuostabu, Keite. O dabar prisėskime. Noriu su tavimi 
pasikalbėti. 

Keitės širdis ėmė neramiai plakti. 

— Kažkas atsitiko, Deividai? 

— Paaiškėjo, kad mes apginklavome beveik pusę pasaulio... 

— Palauk, pamatysi ataskaitas, - pradėjo Keitė, - mūsų pel- 
nas... 

— Aš kalbu apie kita. Pamenu, kad ir anksčiau pelnas nebu- 
vo prastas. Regis, abu nusprendėme, kad kompanija nesivels į 
karą. 

Keitę užvaldė pyktis, bet ji labai stengėsi to neparodyti. 

— Tai tu taip nusprendei, ne aš. Laikai keičiasi, Deividai, ir 
mes turime keistis. 

Akylai pažvelgęs į žmoną, Deividas ramiai paklausė: 

— Argi tu pasikeitei? 

Tą naktį, gulėdama patale, Keitė klausė savęs, kuris gi 
pasikeitė: ji ar Deividas. Gal ji tapo stipresnė? O gal metams 
oėgant Deividas nusilpo? Ji prisiminė vyro argumentus, dėl 

kurių ir kilo ginčas. Idealisto, beviltiško svajotojo argumentai... 
Galų gale kas nors turėjo padėti sąjungininkams, o dar didžiulis 
pelnas... Kas gi atsitiko Deividui? Ji visada manė, kad vyras — 
vienas išmintingiausių Žmonių, bet dabar... jautė, jog ir pati 
sugebėtų vadovauti kompanijai. 

Keitei taip ir nepavyko užsnūsti. 

Ryte, po pusryčių, ji su Deividu išėjo pasivaikščioti po 
sodą. 

— Čia iš tiesų puiku, — pasakė Deividas. — Labai džiaugiu- 
osi, kad čia atvažiavau. 

— Apie mūsų vakarykštį pokalbį... 

— Nesvarbu. Manęs nebuvo, o tu pasielgei, kaip pati norėjai. 

Keitė savęs paklausė, ar būtų taip pat pasielgusi, jeigu vyras 
nebūtų išvažiavęs. Svarbiausia, kad kompanija klesti. Nejaugi 
verslas jai svarbesnis už šeimą? Keitė pabijojo atsakyti į šį 
klausimą. 


17 dalis 


Penkeri klestėjimo metai. ,,Kriugerio Brento kompanijos“ 
filialai gyvavo beveik visose pasaulio šalyje, o interesų ratas iš- 
siplėtė. Buvo nupirkta draudimo kompanija, leidykla ir milijo- 
nai akrų miško. 

Kartą Keitė pažadino vyrą vidury nakties: 

— Brangusis, perkelkime pagrindinę įstaigą. 

Šis papurtė galvą, mėgindamas nubaidyti sapną: 

— Ką? 

— Niujorkas — verslo pasaulio centras. Ten ir turi būti mūsų 
įstaiga. Pietų Afrika labai toli nuo visų. Be to, jau turime tele- 
foną ir telegrafą, ir per keletą minučių galime susisiekti su bet 
kuriuo poskyriu. 

— Keista, kodėl aš anksčiau apie tai nepagalvojau, — burb- 
telėjo Deividas ir vėl užsnūdo. 

Niujorkas Keitei atrodė stebuklinga, nepažįstama šalis. Ir 
anksčiau, trumpų kelionių metu, ji jautė įtemptą miesto gyveni- 
mo ritmą, bet, persikėlusi čia, suvokė, kad yra visatos centre, 
kur, regis, ir žemė sukasi greičiau. 

Keitė su Deividu išsirinko sklypą naujam administraciniam 
pastatui, ir netrukus užvirė statyba. Dar vienas architektas 
Penktojoje aveniu statė šešioliktojo amžiaus prancūzų renesan- 
so stiliaus namą. 

— Tas prakeiktas miestas siaubingai triukšmingas, — keikėsi 
Deividas. 

Jis buvo teisus. Visame Niujorke vyko statybos - tiesiog 
akyse augo didingi dangoraižiai. 

Niujorkas tapo prekybos centru, Meka, į kurią iš viso pa- 
saulio veržėsi verslininkai, kur įsikūrė didžiausių koncernų at- 
stovybės. Pasauly kito tokio miesto nebuvo, Keitė jį pamilo, 
nors ir jautė, kad vyras pasidarė dirglus, nelaimingas. 

— Suprask, Deividai, čia ateitis. Miestas augs, mes tobulė- 
si me. 

— Viešpatie, Keite, nejaugi tau maža to, ką turime? Ko tu 
dar nori? 

— Visko! — nedvejodama atsakė ji. 

Keitė negalėjo suprasti Deivido klausimo, juk svarbiausia 
žaidime — laimėti, būti pirmu, o pergalė pasiekiama pralenkus 
varžovus. Viskas taip aišku, kaip vyras to nesupranta? 

Žinoma, Deividas geras verslininkas, bet jam kažko trūks- 
ta... Alkio, nepasotinamo troškimo nugalėti, tapti stipriausiu. 
Jos tėvas ir ji pati turėjo tas savybes. Kada tai įvyko, Keitė tiks- 
liai nežinojo, bet vieną gyvenimo momentą kompanija tapo val- 
dove, o ji paklusne verge, ir neaišku, kuri buvo stipresnė. 

Kai Keitė pamėgino paaiškinti Deividui tai, ką jaučia, šis 
tik nusijuokė ir pasakė: 

— Brangioji, tu per daug dirbi. 

O pats pagalvojo, kad ji per daug panaši į tėvą, ir kažkodėl 
sunerimo. 

Pati Keitė manė, kad tokių žodžių ,,per daug darbo“ nėra. 
Pasinėrusi į kompanijos reikalus, ji jautėsi pati laimingiausia 
pasaulyje. Kiekvieną dieną iškildavo naujų sunkumų, ir kiek- 
viena problema tapdavo iššūkiu, galvosūkiu, kurį reikia iš- 
spręsti, nauju žaidimu, kuriame svarbiausia laimėti. Iki šiol 
Keitės aplenkti niekas nesugebėjo. Toks gyvenimas pranoko 
visus lūkesčius, ne pinigų dabar reikėjo. Valdžios. Valdžios, 
kuri leidžia tau spręsti šimtų Žmonių likimus įvairiuose 
žemės kampeliuose. Jėga ir valdžia — galingesnio ginklo 
pasaulyje nėra! i 

Pietų Keitė kviesdavosi karalius ir karalienes, prezidentus ir 
premjerus, ir visi troško su ja draugauti, jai įtikti, juk kiekvienas 
„Kriugerio Brento kompanijos“ fabrikas valstybei atnešdavo 
didžiulį pelną. 

O kompanija vis plėtėsi, lyg pasakiškas galiūnas, reikalau- 


171 


jantis dar ir dar maisto. Keitė suvokė: dabar ji — neatsiejama 
milžiniško organizmo dalis. 

Kovo mėnesį (Niujorke jie gyveno jau metus) Keitė prastai 
pasijautė. Deividas įkalbėjo ją nueiti pas jauną, bet gabų ir gar- 
sų gydytoją Džoną Harlį. Keitė nenoriai sutiko. 

Dvidešimt šešerių metų bostonietis Džonas Harlis, liesas, 
rimtų akių, pasitikdamas pacientę, pagarbiai. nusilenkė. 

— Perspėju, — pareiškė Keitė. —- Neturiu laiko voliotis lovoje. 

— Pasistengsiu neužmiršti, ponia Blekvel. O dabar pažiūrė- 
sim, kas gi jums atsitiko. 

Gydytojas Harlis ją apžiūrėjo, atliko tyrimus ir pasakė: 

— Manau, nieko baisaus. Po dviejų dienų gausime rezulta- 
tus. Paskambinkite trečiadienį. 

Anksti ryte Keitė paskambino gydytojui Harliui. 

— Geros naujienos, ponia Blekvel! - linksmai pareiškė šis. — 
Jūs laukiatės kūdikio! 

Šis momentas buvo pats laimingiausias Keitės gyvenime. 
Taip norėjosi viską papasakoti Deividui. Ji dar niekada nebuvo 
mačiusi vyro tokio susijaudinusio. Jis pakėlė Keitę ant rankų ir 
sušnibždėjo: 

— Mes susilauksime dukters, kaip du vandens lašai panašios 
į tave! 

Jis labai tikėjosi, kad gimus mažylei, Keitė nors trumpam 
užmirš darbus, pasijaus moterimi ir motina. 

Keitė buvo įsitikinusi, kad gims berniukas ir vieną gražią 
dieną vadovaus ,,„Kriugeriui Brentui“. 

Gimdymas artėjo, o Keitė kaip įprasta kiekvieną dieną atei- 
davo į įstaigą, bet iki vėlumos nepasilikdavo. 

— Verslas palauks, ilsėkis, - patarė Deividas, nesupras- 
damas, kad jo žmonai darbas ir yra geriausias poilsis. 

Vaikelis turėjo gimti gruodį. 

— Pasistengsiu pagimdyti dvidešimt penktąją, — pažadėjo 
Keitė Deividui. - Jis bus mums kalėdinė dovana. 

Tai buvo nuostabiausios Kalėdos jų gyvenime! Ji vadovauja 
didžiuliam koncernui, ištekėjo už mylimo žmogaus ir pagimdys 
jam kūdikį. Taip galvojo Keitė, lyg pamiršusi, kad vis dėlto jos 
gyvenime svarbiausia - „Kriugerio Brento kompanija“... 

Vaikščioti ir važinėti į darbą buvo vis sunkiau, bet kai 
Deividas ir Bredas Rodžersas prašydavo Keitės pasilikti namie, 
ji atsakydavo: 

— Mano galva dirba kuo puikiausiai. 

Likus dviem mėnesiams iki gimdymo, Deividas išvyko į 
Pietų Afriką inspektuoti rūdos telkinių ir į Niujorką turėjo grįžti 
po savaitės. Keitė kaip įprasta sėdėjo prie rašomojo stalo, į ka- 
binetą nepasibeldęs įėjo Bredas. Pažvelgusi į jo niūrų veidą, 
Keitė aiktelėjo: 

— Sandėris su Šenonu nepavyko? 

— Ne. Aš... Keite, man ką tik pranešė. Įvyko nelaimė. Spro- 
gimas šachtoje. 

— Kur? Kaip? Prasti reikalai? Kas nors žuvo? 

Bredas giliai atsiduso: 

— Šeši žmonės. Keite, ten... buvo ir Deividas. 

Regis, tie siaubingi žodžiai užpildė kambarį, aidu atsimušė į 
sienas, prašvilpė koridoriais, jos ausyse kartojosi nesiliaujanti 
aimana; sunkus akmuo užslėgė Keitės širdį, pasidarė sunku 
kvėpuoti. Ir viskas aplink nutilo, sutemo. 

Vaikelis gimė po valandos, dviem mėnesiais anksčiau. 
Deivido tėvo garbei Keitė pavadino jį Entoniu Džeimsu 
Blekvelu. 


„Aš labai mylėsiu tave, sūneli, už save ir už tavo žuvusį tė- 
tų“, - prisiekė ji. 

Po mėnesio naujasis namas Penktojoje aveniu buvo baigtas, 
ir Keitė su kūdikiu ir būriu tarnų persikėlė ten. Namo apstaty- 
mui buvo panaudoti dviejų senovinių itališkų pilių baldai. A 

Iškilo pasakiški rūmai su šešioliktojo amžiaus riešutmedžio 
drožinėtais baldais, rožinio granito grindimis; ažuolo lentomis 
iškaltoje bibliotekoje stovėjo nuostabus septynioliktojo šimtme- 
čio Židinys, o virš jo kabėjo Golbeino paveikslas. Name buvo ir 
medžiotojų kambarys su Deivido ginklų kolekcija, ir galerija, 
kurią puošė Rembranto, Vermejerio, Velaskeso ir Belinio dar- 
bai, didžiulė salė, valgomasis, vaikų kambarys ir daugybė mie- 
gamųjų. 

Puikiame sode stovėjo Rodeno, Ogiusto sen Godeno ir Ma- 
jolio skulptūros. 

Iš tiesų tai buvo karališki rūmai. Ir juose gyveno jaunutis 
karalius. Apie nieką kitą Keitė ir negalvojo. 

1928-aisiais, kai Toniui sukako ketveri, Keitė atidavė jį į 
vaikų darželį. Sūnus augo gražus ir rimtas. Jis lankė muzikos 
pamokas, o nuo penkerių metų mokėsi šokių mokykloje. Vasa- 
ras motina ir sūnus dažniausiai praleisdavo ,„Kedrų Kalvoje“. 
Keitė nusipirko nedidelę motorinę jachtą ,,Korsaras“ ir su 

sūnumi Toniu plaukiodavo palei Meno pakrantę. Tokias 
keliones Tonis labai mėgo. 

Bet didžiausią džiaugsmą Keitei suteikdavo darbas. 
Džeimio Makgregoro sukurta kompanija tapo gyvu, viską 
praryjančiu organizmu, Keitės aistra, meilužiu, kuris niekada 
nežus šaltą žiemos dieną, nepaliks jos vienos ir gyvens amžinai. 
Keitė tuo pasirūpins. Ir kada nors viskas atiteks sūnui. 

Ir gyvenimas būtų ramus, jeigu Keitė nebūtų gavusi blogų 
žinių iš tėvynės. Ji mylėjo šalį; bet rasinės problemos kiekvie- 
nais metais aštrėjo, ir Keitę tai labai neramino. Politikai susi- 
skirstė į dvi stovyklas: siaurakakčių rasistų, reikalaujančių 
išžudyti negrus, ir tolerantiškų, mėginančių padėti juoda- 
odžiams. Ministras pirmininkas Džeimsas Hercogas ir Janas 
Smitsas sudarė koaliciją ir visas jėgas panaudojo, kad įsigalėtų 
naujų Žemių įstatymas, kuris panaikintų juodaodžių teisę bal- 
suoti ir atimtų visas žemes. Milijonai žmonių, priklausančių 
įvairioms etninėms mažumoms, buvo ištremti į prastas žemes, 
toli nuo uostų ir prekybinių centrų. 

Keitė išsiruošė į Pietų Afriką susitikti su aukštais valdžios 
pareigūnais. 

— Tai uždelsto veikimo bomba, — perspėjo ji. - Jūs mėginate 
pasmerkti vergijai aštuonis milijonus žmonių. 

— Tai ne vergystė, ponia Blekvel, tai daroma jų pačių labui. 

, — Nejaugi? Gal paaiškinsite, apie ką kalbate? 

— Kiekviena rasė turi nepakartojamų savybių. Susimaišę su 
baltaisiais, juodieji praras individualybę. Mėginam išsaugoti 
gryną kraują. 

— Idiotizmas, beprasmybė! — suriko Keitė. — Pietų Afrika 
virto rasistiniu pragaru. 

— Netiesa! Viso pasaulio juodaodžiai veržiasi čionai, šimtus 
mylių nueita, o už padirbtas vizas moka net po penkiasdešimt 
penkis svarus. Cia jiems gera gyventi. 

— Tuomet man jų labai gaila, - išrėžė Keitė. 

— Ponia Blekvel, jie tik primityvūs vaikai. Patikėkite, jiems 
čia gera. 

Iš susirinkimo Keitė išėjo labai sunerimusi dėl savo šalies 
ateities. Jai rūpėjo ir Bendos likimas. Laikraščiuose jis dažnai 
buvo vadinamas „nematomu žmogumi“, ir ta pravardė skambė- 
jo labai išdidžiai. Persirengęs darbininku, vairuotoju arba duri- 
ninku, Benda sugebėdavo pasprukti nuo policijos. Jis subūrė 
partizanų grupę, ir ieškomų nusikaltėlių sąraše jo vardas buvo 

pirmas. Laikraštis ,,Keip Taims“ rašė, kad demonstrantai nešė jį 
ant savo pečių vienos negrų gyvenvietės gatvėmis. Eidamas per 
kaimus, Benda surinkdavo pulkus garbintojų, ir kiekvieną 
kartą, net sekamas policijos, paslaptingai išnykdavo. Sklandė 
gandai, kad jį lydi dešimtys asmens sargybinių, pasekėjų, moki- 
nių. Du kartus toje pačioje vietoje jis nenakvoja. Keitė Žinojo, 
kad jos draugą sustabdyti gali tik mirtis. Jai reikėjo labai reikėjo 
jį pamatyti. 

Pasikvietusi patikimą negrą dešimtininką, Keitė paklausė: 

— Viljamai, gal galėtum surasti Bendą? 

— Tik jei jis pat to panorės. 

— Pasistenk! Man labai reikia su juo susitikti. 

— Pasistengsiu jums padėti, ponia Blekvel. 

Kitą rytą dešimtininkas vėl pasirodė Keitės namuose: 

— Jei šį vakarą esate laisva, prie namo lauks automobilis. 

Ji linktelėjo. 

Keitę nuvežė į mažą kaimelį, esantį už septyniasdešimt my- 
lių nuo Johanesburgo. Vairuotojas sustojo prie mažučio name- 
lio. Benda jau laukė. Jis visai nepasikeitė, buvo toks pats, kaip 
ir paskutinį kartą, kai jiedu matėsi. Nors daugelį metų jam teko 
slapstytis, atrodė ramus ir nepalaužiamas, o juk buvo jau 
šešiasdešimtmetis. 

Apkabinęs Keitę, Benda susižavėjęs palingavo galva: 

— Kiekvieną dieną tu vis gražesnė. 

— Senstu, — nusijuokė Keitė. - Po kelerių metų sukaks ketu- 
riasdešimt. 

— Tu sustabdei laiką, Keite. 

Jie įėjo į virtuvę, ir kol Benda virė kavą, Keitė mąsliai pa- 
klausė: 

— Benda, tai, kas vyksta, man labai nepatinka. Kas iš to 
išeis? 

— Bus dar blogiau, - ramiai atsakė Benda. — Valdžia iš mūsų 
atims visas teises, o baltieji mums paskelbė karą, bet ateis 
laikas ir jie supras, kad labai suklydo. Dabar, Keite, turime savo 
didvyrius: Nehemją Teitą, Mokonę, Ričardą Msimangą. 
Baltieji su mumis elgiasi kaip su gyvuliais. 

— Ne visi baltieji taip galvoja, — patikino Keitė. - Mes 
turime draugų, kovojančių už tai, kad padėtis pagerėtų. Kada 
nors, Benda, tai atsitiks, bet reikia palaukti. 

— Laikas kaip smiltelės smėlio laikrodyje plona srovele 
nepaliaujamai byra. 

— Benda, kur Ntamas ir Mažena? 

— Mano žmona ir sūnus slapstosi, — liūdnai atsiduso Benda. 
— Policija vis dar manęs ieško. 

— Gal galiu kuo nors padėti? Juk negali sėdėti ir laukti! Gal 
tau reikia pinigų? 

— Pinigų visada reikia. 

— Rytoj viską sutvarkysiu. Gal dar ko nors? 

— Melskis. Melskis už mus visus. 

Kitą dieną Keitė sugrįžo į Niujorką. 


Kai Tonis paaugo, Keitė pasiėmė jį į darbinę kelionę. Jis 
mėgo muziejus ir valandų valandas galėjo grožėtis meno kūri- 
niais, o namuose tapė jų kopijas, bet buvo labai drovus ir savo 
darbų nerodydavo motinai. 

Tonis buvo paklusnus, mielas, protingas vaikas ir teikė 
Keitei daug laimingų akimirkų; aplinkinius jis žavėjo drovumu 
ir kuklumu. Keitė didžiavosi sūnumi. Jis visada buvo geriausias 
klasės mokinys. Daugelį kartų ji klausė Tonio: 

— Tu ir vėl nušluostei jiems nosį, tiesa, brangusis? 

Smagiai juokdamasi ji prispausdavo sūnų prie savęs. 

O berniukas stengdavosi dar labiau, kad tik nenuviltų moti- 
nos. 

1936-aisiais, kai Toniui sukako dvylika, Keitė sugrįžo iš 
kelionės po Artimuosius Rytus. Ji labai pasiilgo sūnaus ir 
nekantravo jį pamatyti. Tonis buvo namie. Keitė jį apkabino ir 
pabučiavo: 

— Su gimtadieniu, brangusis! Ar gera buvo diena? 

— Ta... taip, m... mama. N... nuostabi. 

Keitė atsitraukė ir pažvelgė į sūnų. Keista, ji niekada nebu- 
vo pastebėjusi, kad Tonis mikčiotų. 

— Tu sveikas, mielasis? 

— Ž... žinoma, m;.. mama, d... dėkoju. 

— Kodėl tu mikčioji? Pasistenk kalbėti lėčiau. 

— G... gerai, m... mama. 

Niekas negelbėjo. Tonis mikčiojo vis labiau. Keitė nus- 
prendė pasikalbėti su gydytoju Harliu. Apžiūrėjęs berniuką, šis 
pasakė: 

- Keite, Tonis sveikas. Bet gal jo sielą kažkas slegia? 

— Žinoma, ne! Kaip galėjote pagalvoti? 

— Tonis — jautrus berniukas. Dažnas mikčiojimas — psi- 
chologinių problemų ženklas. 

— Džonai, jūs neteisus. Tonis — geriausias klasės mokinys, o 
praėjusį semestrą gavo net tris apdovanojimus: už sporto, dailės 
pasiekimus ir gerą mokymąsi. Jis sugeba įveikti visas kliūtis. 

— Aišku, - linktelėjo gydytojas, atidžiai į ją žvelgdamas. — 
Keite, kaip elgiatės, kai Tonis mikčioja? 

— Sakau, kad kalbėtų lėčiau. 

— O aš patarčiau nepriminti jam šios problemos, tai gali 
pakenkti. 

Keitė net užsirūstino: 

— Jeigu Tonis, kaip jūs įtariate, iš tikrųjų nesveikas, prisiek- 
iu — tai ne mano kaltė. Aš myliu savo sūnų, ir Tonis žino, kad 
jis man - pats brangiausias vaikas pasaulyje! 

Štai kodėl Tonis pradėjo mikčioti! Nė vienas berniukas 
nesugebėtų įvykdyti tokių griežtų reikalavimų! 

Gydytojas Harlis dar kartą peržiūrėjo savo užrašus: 

— Pagalvokim. Dabar Toniui dvylika? 

— Taip. 

— Geriau būtų, jei jis išvažiuotų. Į kokią nors privačią 
mokyklą. 

Keitė tylėdama žiūrėjo į gydytoją. 

— Tegul pagyvena savarankiškai. 

veicarijoje galima gauti puikų išsilavinimą. 
veicarija! Tik mintis išsiųsti sūnų taip toli buvo nepakelia- 
ma! Jis dar mažas, nepasiruošęs tokiai kelionei, jis... 

Bet gydytojas Harlis žiūrėjo į ją nenuleisdamas akių. 

— Aš pagalvosiu, — tarė ji pagaliau. 

Atkėlusi valdybos susirinkimą, ji sugrįžo namo. Tonis savo 
kambaryje ruošė pamokas. Pamatęs mamą, jis nusišypsojo. 

— M... mama, š... šiandien gavau v... vien penketus. 

— Brangusis, ką pasakytum, jei pasiūlyčiau tau važiuoti į 
Šveicariją ir ten pratęsti mokslus? 

Tonio akys džiugiai suspindo: 

— O g... galima? 

Po pusantro mėnesio Keitė palydėjo Tonį į uostą. Jis išvyko 
į „Rožės institutą“, esantį mažame Rolio miestelyje, ant 
Ženevos ežero kranto. Keitė stovėjo prieplaukoje ir žvelgė į tol- 
stantį didžiulį lainerį, jos širdį užliejo liūdesys. Po to ji lėtai 
pasisuko, sėdo į limuziną ir nuvažiavo į įstaigą. 


Keitei patiko dirbti su Bredu Rodžersu. Jis buvo dvejais 
metais vyresnis — keturiasdešimt šešerių. Per tuos metus 

Keitė ir Bredas tapo gerais draugais. 

Bredas buvo viengungis, nors moterų jam niekada nestigo. 
Tiesa, Keitė suprato, kad Bredas jai neabejingas: ne kartą jis 
kalbėjo dviprasmiškas užuominas, bet ji apsimesdavo nieko 
nepastebinti. Kartą Keitė sulaužė taisyklę. 

Rodės, Bredas pagaliau sutiko moterį, kurią norėjo vesti: 
.nebenakvojo namie, į rytinius posėdžius ateidavo pavargęs, 
nukamuotas, nedarbingas. Keitė kentė, bet praėjo mėnuo, Bredo 
elgesys nesikeitė, ir ji suprato, kad reikia kažką daryti: juk 
kažkada ir Deividas dėl moters vos nepaliko kompanijos. 

Keitė norėjo vykti į Paryžių viena ir ten susitarti dėl vienos 
eksporto bei importo kompanijos pirkimo, bet paskutinę minutę 
persigalvojo ir paprašė, kad Bredas važiuotų kartu. 

Vos tik atvykę, jie išskubėjo į kelis dalykinius susitikimus, 
todėl vakarieniavo ,„Gran Vefiure“, o po to Keitė pasikvietė 
Bredą į savo numerį „(Georgo V“ viešbutyje peržiūrėti naujau- 
sios kompanijos ataskaitas. 

Prieš jam įeinant, ji spėjo persirengti persišviečiančiu pe- 
niuaru. 

- Atsinešiau visus popierius, - pyadėjo Bredas, — tas, kur... 

— Reikalai gali palaukti, — tyliai ištarė Keitė ir keistai va- 
liūkiškos gaidelės jos balse privertė Bredą atidžiau į ją pažvel- 
gti. 

— Norėjau likti su tavimi dviese, Bredai. 

— Keite... 

Staiga ji atsidūrė Bredo glėbyje, prigludo prie jo visu kūnu. 

— Viešpatie, — jis sušnibždėjo, — aš taip seniai geidžiau 
tavęs. 

— Ir aš tavęs, Bredai, — ji atsiduso ir, paėmusi už rankos, 
nusivedė jį į miegamąjį. Keitė buvo jausminga moteris, bet visi 
sekso protrūkiai seniai buvo nukrypę kita linkme: ją visiškai 
tenkino darbas, o Bredo reikėjo dėl visai kitų priežasčių. 

Parmetęs lovon, jis prisispaudė visu kūnu, Keitė praskėtė 
kojas, pajuto, kaip jis įėjo į ją, siekdamas pačias gelmes... ir 
nieko nepajautė: nei pasitenkinimo, nei pasibjaurėjimo. 

— Keite, jau šitiek metų aš myliu tave... 

Bredas spaudė ją vis gilyn į čiužinį, judėdamas senu kaip 
pasaulis ritmu, bet Keitės mintys buvo toli... 

„„Velniai juos griebtų, per daug prašo už kompaniją! Ir 
nenuleis, juk Žino, kad man jos reikia!“ 

Bredas dusulingai šnibždėjo švelnius žodžius. 

„Gal atsisakyti tęsti derybas, kol patys neatbėgs? O jeigu 
ne? Ar galiu taip rizikuoti?“ Bredas vis karščiau ją mylavo, 
atsakydama Keitė staigiau sujudėjo. 

„Ne. Jie lengvai gali rasti kitą pirkėją. Geriau sumokėti, 
kiek prašo. Skirtumą išlyginsiu, pardavusi vieną iš jų filialų“. 

Bredas sudejavo iš atplūstančio pasitenkinimo, ir Keitė ėmė 
judėti greičiau, artindama jam orgazmą. 

„Pasakysiu, kad sutinku su jų sąlygomis“. 

Pasigirdo ilgas trūkčiojantis atodūsis. Bredas pratarė: 

— (0) Viešpatie, Keite, koks stebuklas! Ar tau buvo gera, 
brangioji? 

— Kaip rojuje. 

Bredo glėbyje, jam užmigus, ji visą naktį galvojo, svarstė. 
Ryte, kai Bredas pabudo, Keitė varžydamasi sumurmėjo: 

— Bredai, o ta moteris, su kuria tu susitikinėji... 

— Dieve, nejaugi tu pavydi?! — jis laimingas nusijuokė. — 
Pamiršk. Patikėk, ten viskas baigta. Pažadu su ja nebesimatyti. 
Niekada. 

Daugiau Keitė nebeleido Bredui paliesti ją, o jam maldau- 
jant paaiškinti, kas nutiko, pasakė: 

— Bredai, tu net neįsivaizduoji, kaip aš noriu tavęs, tik bijau, 
kad tada mes negalėsim dirbti drauge. Darbo labui teks aukoti 
mūsų meilę. 

Ir Bredas buvo priverstas su tuo sutikti. 

„Kriugerio Brento“ įtakos sfera plėtėsi ir Keitė įsteigė lab- 
daros fondus, remiančius koledžus, cerkvę ir mokyklą. Savo 
paveikslų galeriją ji papildė naujomis Rafaelio, Ticiano, Tinto- 
reto, El Greko, Rubenso, Karavadžo ir Van Deiko drobėmis. 

Sklido gandai, kad Blekvelų kolekcija viena vertingiausių 
pasaulyje. Būtent, „sklido gandai“, nes niekam, išskyrus kvies- 
tinius svečius, ji nebuvo rodoma. 

Keitė neleido fotografuoti paveikslų, žurnalistams įeiti 
buvo draudžiama ir šeimininkė niekam nedarė išimčių. 
Blekvelų šeimos gyvenimo paslaptys taip pat buvo saugo- 
mos devynių užraktų — nei tarnai, nei kompanijos personalas 
nė žodžiu negalėjo užsiminti apie tai, kas vyksta namuose. 
Be abejo, išvengti gandų ir paskalų nebuvo įmanoma - juk 
Keitė Blekvel visiems buvo mįslė: visi norėjo kuo daugiau 
sužinoti apie vieną turtingiausių ir galingiausių pasaulio 
moterų. Bet visos pastangos ėjo perniek: paslaptis tebebuvo 
neatskleista. 

Keitė paskambino šveicarų mokyklos direktorei pasiterauti, 
kaip laikosi Tonis. 

— Jis labai gerai mokosi, poni Blekvel. Nepaprastai gabus. 

„— Aš ne apie tai klausiu. Norėjau... | 

Keitė padvejojo, tarsi nenorėdama pripažinti, kad ir 
Blekvelų šeimoje gali būti nesklandumų. 

— Ar jis tebemikčioja? 

— Nesprantu, apie ką jūs, madam. Tonis puikiai kalba. 

Keitė vos ne vos sulaikė palengvėjimo atodūsį. Ji taip ir 
manė: tai laikinas nepaaiškinamas silpnumas ir praeis savaime. 
Štai ir tikėk daktarais! 

Po mėnesio Tonis parvažiavo atostogų. Keitė pasitiko sūnų 
oro uoste. Jis ūgtelėjo, puikiai atrodė ir Keitė pajuto 
pasididžiavimą berniuku. 

— Sveikas, brangusis. Na, kaip laikaisi? 

— P... puikiai, m... mamyte. O t... tu? 

Tonis nekantravo išvysti paveikslus, kuriuos, jam nesant, 
nupirko motina. Jį sukrėtė senųjų meistrų drobės ir sužavėjo 
prancūzų impresionistų Monė, Renuaro, Manė ir Moriso darbai. 
Toniui atsivėrė naujas stebuklingas pasaulis. Jis nusipirko dažų, 
molbertą ir pradėjo dirbti, nuoširdžiai manydamas, kad piešia 
baisiai, niekam nerodė savo piešinių. Argi galima sulyginti šią 
niekingą terlionę su nepralenkiamais šedevrais! 

Sykį Keitė pažadėjo sūnui: 

— Kada nors visi šie paveikslai priklausys tau, brangusis! 

Jau vien pagalvojus apie tai, trylikamečiui berniukui darėsi 
nejauku. Motina pati nesupranta, ką kalbanti: juk iš tiesų 
paveikslai negali tapti jo nuosavybe. Jis nieko nenuveikė, kad 
juos užsidirbtų. 

Tonyje brendo pašėlęs noras rasti savo vietą gyvenime, tap- 
ti tikru žmogumi. Savo gyvenimą toli nuo motinos jis vertino 
dvejopai: ji buvo nepaprasta moteris — visada įvykių centre, nu- 
rodinėja, sudarinėja neregėtus sandėrius, parodo sūnui naujas 
pasakiškas šalis, supažindina su įdomiais žmonėmis. Motina 
buvo neeilinė moteris, ir Tonis nepaprastai tuo didžiavosi, jam 
atrodė, kad visam pasauly nėra kitos tokios, ir tuo pat metu jis 
jautėsi kaltas, nes mikčiojo tik jai matant. 

Keitė net neįsivaizdavo, kaip ją garbina sūnus, kol kartą jis 
kažkaip užklausė: 

— M... mama, ar t... tiesa, k... kad tu v...valdai p...pasaulį? 

— Žinoma, ne, - nusijuokė ji, kas per kvailas klausimas! 


180 


— Visi mano d... draugai mokykloje t... tik ir k... kalba apie 
tai. T... tu tikrai n... niekas? 

— Visiškai teisingai, — linktelėjo Keitė. - Aš - tavo motina. 

Labiau už viską pasaulyje Tonis norėjo įtikti Keitei. Jis 
žinojo, kokia jai svarbi kompanija, kaip ji viliasi, jog kada nors 
valdymo svertai pereis į jo rankas, ir berniuko širdį sugniauž- 
davo gailestis, kad motiniškoms svajonėms nelemta išsipildyti. 
Tonis neketino eikvoti savo gyvenimo begaliniams sandėriams. 
Bet kai jis mėgindavo paaiškinti motinai, ši tik šypsojosi: 

— Niekai, Toni, tu dar per jaunas ir pats nesupranti, kuo nori 
tapti. 

Ir Tonis vėl pradėdavo mikčioti. Bet noras tapti dailininku 
vis stiprėjo. Nejaugi tai neįmanoma: drobėje atspindėti grožį 
taip, kad net po šimtmečių Žmonės gėrėtųsi! Jam norėjosi iš- 
vykti užsienin, mokytis Paryžiuje, bet atvirai to pareikšti neiš- 
drįsdavo. Su motina apie tokius dalykus reikia kalbėti labai 
atsargiai. 

Dviese jiems buvo labai gera. Keitė buvo didžiulių valdų 
savininkė, turėjo namą Palm Byče ir Pietų Karolinoje, žirgyną 
Kentukyje ir per Tonio atostogas jiedu spėjo visur pabuvoti, 
apsilankė Žirgų lenktynėse Niujorke, o pasilikę Niujorke pieta- 
vo ir vakarieniavo geriausiuose restoranuose. 

Pastaruoju metu Keitė įniko domėtis lenktynėmis, o jos 
žirgyną pripažino vienu geriausių pasaulyje. Kai lėkdavo jos 
Žirgas, ji veždavosi sūnų į hipodromą. Jie sėdėjo savo ložėje, ir 
Tonis su nuostaba stebėjo, kaip motina iki užkimimo rėkia, 
skatindama raitelius. Jis suprato, kad šis įsijautimas neturi nieko 
bendra su pinigais. 

— Svarbiausia — nugalėti, Toni. Įsidėmėk tai. Svarbiausia bū- 
ti pirmuoju. 

Jiedu dažnai buvojo ,„Kedrų Kalvoje“, vasarą plaukiojo 
jachta, ėjo pasivaikščioti, aplankė paveikslų galerijas, žiemą 
čiuožinėjo, važinėjosi rogutėmis, slidinėjo, vakarais sėdėjo bib- 
liotekoje prie didžiulio židinio, ir Keitė pasakojo sūnui senas 
šeimos legendas apie Džeimį Makgregorą, Bendą, apie ponios 
Agnesės palikimą Tonio senelei. Tokia puikia šeima reikėjo di- 
džiuotis, gerbti senolių atminimą. 

— Kada nors „Kriugerio Brento“ kompanija bus tavo, Toni. 
Vadovausi jai ir... 

— B... bet aš n... nenoriu, mama m... manęs nedomina nei 
valdžia, nei pinigai. 


181 


— Tu, kvaily neraliuotas! — pratrūko Keitė. - Ką tu žinai 
apie valdžią ir pinigus! Manai, kad aš blaškausi po pasaulį 
blogį sėdama? Kankinu žmones? Manai, kad ,,Kriugeris 
Brentas“ yra kažkokia negailestinga pinigų mašina, traiškanti 
visus pasitaikiusius? Tai štai, leisk man šį tą paaiškinti, 
sūneli. Žinoma, aš ne Viešpats Dievas, bet panašiai. Mes 
gelbstim šimtus tūkstančių Žmonių. Kai apleistoje, skurdžioje 
šalyje išdygsta fabrikai, iškart randasi pinigų mokyklų, 
cerkvių ir bibliotekų statybai, o vaikai aprūpinami maistu, 
drabužiais ir pastoge. 

Ji sunkiai kvėpavo nesitverdama pykčiu. 

— Gamyklas mes statom ten, kur Žmonės badauja, neturi 
darbo, jie dėkoja už naują, aprūpintą gyvenimą. Mes juos gelb- 
stime. Ir kad daugiau negirdėčiau tavo paniekos valdžiai ir 
didžiajam bizniui. 

— A... atleisk, m... mama, — teįstengė pralementi Tonis. Bet 
pats sau užsispyrėliškai pakartojo: „Vis tiek tapsiu dailininku“. 

Kai sūnui sukako penkiolika, Keitė jam pasiūlė vasaros 
atostogas praleisti Pietų Afrikoje, juk ten jis dar nebuvo. 

— Sį kartą negalėsiu su tavim, Toni, važiuoti, esu per daug 
užimta, bet pamatysi, tau ten patiks. Aš viskuo pasirūpinsiu. 

— B... bet aš n... norėčiau praleisti atostogas ,,„Kedrų Kal- 
voje“. 

— Suspėsi kitą vasarą, — tvirtai pareiškė Keitė, — o dabar 
norėčiau, kad pamatytum Johanesburgą. 

Keitė viską smulkiai paaiškino Johanesburgo kontoros 
valdytojui ir jiedu sudarė maršrutą. Kiekviena diena buvo 
suplanuota valandomis, bet tikslas buvo vienas: kad šią kelionę 
Tonis įsimintų, kad berniukas suprastų — jo ateitis turi būti su- 
sieta tik su kompanija. Keitė įsakė kasdien jai pranešinėti, kaip 
elgiasi sūnus. Jį vežiojo po aukso kasyklas, dvi dienas jis pra- 
leido deimantų radimvietėse, apžiūrėjo ,,Kriugerio Brento“ 
kompanijos gamyklas ir išvyko į Kenijos safari. 

Likus kelioms dienoms iki atostogų pabaigos, Keitė pa- 
skambino į Johanesburgą valdytojui: 

— Na, kaip ten Tonis? 

— Puikiai, ponia Blekvel. Tik šįryt klausė, ar negalima 
atidėti išvykimo. 

— Nuostabu! - apsidžiaugė Keitė. - Dėkoju. 

Pagaliau Tonis išskrido Anglijon, o iš ten į Ameriką. Keitė 
nutraukė svarbų pasitarimą, kad galėtų pasitikti sūnų naujajame 

La Gvardijos oro uoste. Pamačius motiną, Tonio veidas nušvito 
laiminga šypsena. 

— Ar gerai praleidai laiką, brangusis? 

— Pietų Afrika — f... fantastiška šalis, m... mam. Žinai, 
buvau nuskridęs net į Namibijos dykumą, kur s... senelis 
pavogė deimantus iš p... prosenelio V...Van der Mervo! 

— Jis jų nevogė, — pataisė Keitė, — paprasčiausiai paėmė tai, 
kas jam teisėtai priklausė. 

— N... na, taip, - nusišaipė Tonis. - Šiaip ar taip, aš ten 
buvau. Jūros rūko nemačiau, bet vi... visa k... kita po s...senovei 
— sargybiniai, šunys, v... vielos. Ir pa... pavyzdžių man nedavė! 
— juokdamasis pasiskundė. 

Keitė linksmai nusijuokė. 

„— Kam tau tie pavyzdžiai, brangusis, kada nors visa tai tau 
atiteks. 

— P... pamėgink jiems paaiškinti! Ir g... girdėti nenori. 

Keitė apkabino sūnų: 

— Tau ten buvo gera? 

Niekas jai negalėjo suteikti didesnio džiaugsmo: pagaliau 
Tonis pradėjo suvokti, kokia jo gyvenimo paskirtis. 

— Zinai, kas man labiausiai patiko? 

— Kas gi? - meiliai nusišypsojo Keitė. 

— S... spalvos. Nepaprastos spalvos. Aš ten nutapiau šūsnį 
p... peizažų. Taip nesinorėjo išvažiuoti. T... tik ir svajoju ten 
grįžti ir tapyti paveikslus. 

— Paveikslus"? 

Keitė iš visų jėgų stengėsi rodyti susidomėjimą. 

— Panašu, kad turi puikų hobį, sūneli. 

— Ne. T... tai visai ne hobis, mama. N... noriu tapti daili- 
ninku. Labai daug galvojau apie tai ir r... ruošiuosi vykti į Pary- 
žių mokytis. R... rodos, š... šiokių tokių gabumų turiu. 

Keitė nustėro: 

— Bėt juk tu nenori visą gyvenimą praleisti prie molberto. 

— Būtent, m... mama. D... daugiau apie nieką ne... s... sva- 
joju. š 

Ir Keitė suprato pralaimėjusi. 

„Jis turi teisę gyventi taip, kaip nori, - galvojo. - Ar aš 
galiu leisti sūnui daryti tokią baisią klaidą?!“ 

Bet likimas pats viską išsprendė. 

Europoje kilo karas. 

— Noriu, kad stotum į Vortono komercijos ir finansų mokyk- 


183 


lą, - Keitė pareiškė sūnui. — Po dvejų metų, jei nepakeisi 
sprendimo, tapsi dailininku, aš neprieštarausiu. Mokykis. 

Keitė buvo įsitikinusi, kad per tiek laiko Tonis persigalvos. 
Kur tai matyta, kad jos sūnus pasirinktų šitokį užsiėmimą, juk 
jam lemta vadovauti vienam stambiausių pasaulio koncernų. 
Pagaliau jo gyslomis teka Makgregorų kraujas. 

Keitei Blekvel Antrasis pasaulinis karas tebuvo dar vienas 
būdas praturtėti. ,,Kriugerio Brento kompanijos“ įmonėse kiau- 
rą parą buvo gaminamos patrankos, sviediniai, kulkos ir minos. 

Keitė Blekvel buvo įsitikinusi, kad Jungtinės Valstijos neil- 
gai liks neutralios. Prezidentas Franklinas Ruzveltas paskelbė, 
kad jo šalis visada bus demokratijos tvirtovė, o 1941 metų kovo 
11-ąją pateikė kongresui naujojo kurso įstatymų projektą. 

Bet plaukti per Atlantą tapo beveik neįmanoma: vokiečių 
torpedos ir povandeninės valtys negailestingai atakavo ir 
skandino sąjungininkų laivus, puldamos būriais, tarsi vilkai. 

Niekas nebegalėjo sustabdyti Hitlerio sukurtos, sulaužiusios 
Versalio sutartį, grasinančios, viską savo kelyje nušluojančios 
gigantiškos karo mašinos. Zmonių sąmonėje atsirado naujas 
žodis — blickrigas. Vokietija žaibišku smūgiu užėmė Lenkiją, 
Belgiją, Nyderlandus, suskaldė Daniją, Norvegiją, Liuksembur- 
gą ir pagaliau Prancūziją. 

Sužinojusi, kad nacistų konfiskuotoje „Kriugerio Brento“ 
gamykloje dirbę žydai suimti ir uždaryti į koncentracijos 
stovyklas, Keitė nusprendė nedelsdama veikti ir puolė prie tele- 
fono. Kitą savaitę Keitė išskrido Šveicarijon. Ciuricho viešbu- 
tyje jau gulėjo pulkininko Brikmano raštelis, kviečiantis susitik- 
ti. Anksčiau Brikmanas vadovavo „Kriugerio Brento“ filialui 
Berlyne. Atėmę gamyklą nacistai Brikmanui suteikė pulkininko 
laipsnį ir paliko buvusias pareigas. 

Liesas, pedantiškos išvaizdos, išretėjusiais plaukąis kruopš- 
čiai slepiantis plikę pulkininkas viešbutyje pasirodė lygiai po 
valandos. b 

— Malonu jus sveiką gyvą matyti, frau Blekvel! Mano 
vadovybė pavedė patikinti jus, kad pergalingai užbaigę karą, 
mes iškart grąžinsime konfiskuotus fabrikus teisėtiems šeimi- 
ninkams. Vokietija taps pasaulyje neregėta karine ir pramonine 
supervalstybe ir jai prireiks tokių darbuotojų kaip jūs. 

“ — O kas, įeigu Vokietija patirs pralaimėjimą? 
Pulkininkas Brikmanas nežymiai šyptelėjo: * 
— Mudu abu žinome, kad to paprasčiausiai negali būti, fran 

Blekvel. Jungtinių Valstijų politika gudri, jos nesikiša į Europos 
reikalus. Tikiuosi, kad tai bus ir ateityje. 

— Suprantu, pulkininke, - linktelėjo Keitė, — bet teko 
girdėti, kad žydus siunčia į koncentracijos stovykas ir ten naiki- 
na. Ar tai tiesa? 

— Britų propaganda, patikėkite manimi. Jeigu žydus ir 
siunčia į koncentracijos stovyklas, duodu karininko Žodį, su jais 
pakankamai teisingai elgiasi! 

Teisingai? Ką reiškia šie karininko žodžiai? Tą Keitė ir 
norėjo sužinoti. 

Kitą dieną ji susitiko su pasiturinčiu vokiečių komersantu 
Otu Biuleriu, žilstančiu penkiasdešimtmečiu vyriškiu, protingo, 
įsimenančio veido ir daug išgyvenusio žmogaus akimis. 

Jie užėjo į nedidukę stoties kavinę ir išsirinko staliuką toli- 
miausiame kampe. 

— Man sakė, — tyliai pradėjo Keitė, — kad jūs vadovaujate 
pogrindžio organizacijai, padedančiai pergabenti žydus į neu- 
tralias šalis. Ar tai tiesa? 

— Žinoma, ne, ponia Blekvel! Tai reikštų išduoti Trečiąjį 
Reichą! 

— Taip pat girdėjau, kad jums reikia pinigų geriems dar- 
bams, — pridūrė Keitė. 

Biuleris nervingai apžvelgė mažytę salę, nesiryždamas 
pasitikėti šia moterimi — pavojus jį persekiojo kiekvieną 
minutę, dieną ir naktį, budrų ir miegantį. 

— Aš tikėjausi tapti jūsų sąjungininke, — atsargiai pasakė 
Keitė. — ,,Kriugeris Brentas“ turi daug filialų neutraliose šalyse 
ir jeigu kas nors pergabentų ten pabėgėlius, aš pasirūpinčiau, 
kad jie neliktų be darbo. 

Garbusis Biuleris ilgai tylėdamas gurkšnojo karčią kavą ir 
pagaliau tarė; 

— Aš nieko apie tai nežinau. Mūsų dienomis politika — 
pavojingas užsiėmimas. Bet jeigu jūs norite užsiimti labdara, 
gal sutiktumėte padėti mano dėdei? Jis gyvena Anglijoje ir 
kenčia nuo nepagydomos ligos, o gydytojų vizitai kainuoja 
labai nepigiai! 

— Kiek maždaug? 

— 5000 dolerių per mėnesį. Pinigus jo gydymui iš pradžių 
reikia padėti į Londono banką, o paskui pervesti į Šveicariją. 

— Paprasčiau būti negali. 

— Dėdė amžinai bus jums dėkingas. 

Po dviejų mėnesių į neutralias šalis ėmė tekėti plonytė, bet 
nenutrūkstanti žydų pabėgėlių srovelė.. Visi gaudavo darbą 
„Kriugerio Brento“ fabrikuose. 

Po dvejų metų Tonis metė mokyklą. 

— Aš stengiausi, mama, — paaiškino jis Keitei. — Aš t... tikrai 
stengiausi, bet n... niekas nepasikeitė. Aš n... noriu būti 
dailininku. K... kai tik k... karas baigsis, važiuosiu į P... Paryžių. 

Kiekvienas žodis, tarsi sunkus kūjo smūgis krito Keitės 
širdin. 

— Z... Žinau, tau tai nepatiks, bet aš noriu g... gyventi sav... 
varankiškai. M... manau, sugebėsiu t... tapti tikru dailininku. S... 
suteik man g... galimybę. Juk mane priėmė į Čikagos menų 
akademiją. 

Keitė nežinojo, ką ir sakyti. Kaip paaiškinti sūnui, kad jis 
veltui švaisto laiką? 

— Kada norėtum išvykti? - pagaliau ji paklausė. 

— Registracija penktadienį. 

— O kokia šiandien diena? 

— Gruodžio šeštoji. 

1941-ųjų gruodžio septintąją, japonų bombonešių ir naikin- 
tuvų eskadrilės puolė Pirl Harborą. Kitą dieną Amerika stojo 
karan. Tonis užsirašė savanoriu į jūrų pėstininkus. Jį išsiuntė į 
Kuantiką, esantį Virdžinijos valstijoje; ten baigęs karininkų 
mokyklą, Tonis išvyko į pietus už Ramiojo vandenyno. 

Keitė jautėsi taip, lyg stovėtų ant bedugnės krašto, ir nors 
kiekviena diena buvo pilna rūpesčių ir darbų, ji laukė siaubin- 
gos žinios, kad Tonis sužeistas arba žuvo. 

Japonų fronte reikalai buvo prasti. Japonų bombonešiai 
atakavo amerikiečių bazes Guamo, Midvei ir Veiko salose, 
1942-ųjų vasarį priešai užėmė Singapūrą, o po to Naujosios 
Britanijos, Naujosios Airijos ir Solomono salas. | 

Generolui Duglui Makarturui teko palikti Filipinus. Virš 
žemės sklandė juodi nelaimę nešantys debesys. Labiausiai 
Keitė bijojo, kad Tonis nepatektų nelaisvėn — žmonės pasakojo, 
kaip žiauriai kankinami belaisviai. Nei valdžia, nei pinigai 
negalėjo nieko pakeisti, beliko melstis. Kiekvienas iš sūnaus 
gautas laiškas įžiebdavo blankią vilties ugnelę, įrodydavo, kad 
bent prieš kelias savaites jis buvo gyvas. 

„Jau niekas nieko nebelaukia, — rašė Tonis. — Ar rusai dar 
laikosi? Japonai labai žiauri tauta, bet kažkodėl juos gerbiu. 
Japonų kareivis nebijo mirti... 

„.. Kas vyksta Valstijose? Ar tiesa, kad darbininkai streikuo- 
ja, reikalauja padidinti uždarbį ?.. 

„„ Kokius stebuklus išdarinėja torpeduotojai. Tie berniukai 
— tikri didvyriai... 

„„. Mama, turi gerų ryšių. Pasiųsk mums pora šimtų naujų 
naikintuvų ,,F-4-U“. Pasiilgau tavęs...“ 

1942-ųjų rugpjūčio 7-ąją sąjungininkų kariuomenės pradėjo 
pirmuosius puolamuosius veiksmus Ramiajame vandenyne. 
Jūrų pėstininkų būrys užėmė Gvadalkanalą, vieną Solomono 
salą, ir netrukus visas japonų užgrobtos salos buvo išlaisvintos. 

Nacistams Europoje atėjo galas. 1944-ųjų birželio 6-ąją 
jungtinės amerikiečių-anglų pajėgos įžengė į Normandiją, ir 
1945-ųjų gegužės 8-ąją Vokietija kapituliavo. 

1945-ųjų rugpjūčio 6-ąją amerikiečiai numetė į Hirosimą 
pirmąją atominę bombą, ir po trijų dienų antra bomba sunaiki- 
no Nagasakį. 

Rugpjūčio 14-ąją Japonija pasekė Vokietijos pavyzdžiu. Il- 
gas kruvinas karas pagaliau baigėsi. 

Po trijų mėnesių Tonis sugrįžo namo. Jis ir Keitė sėdėjo 
„Kedrų Kalvos“ terasoje, grožėdamiesi įlankos mėliu ir baltais 
burlaiviais. 

„Karas jį pakeitė“, — galvojo Keitė. 

Sūnus suaugo, užsiaugino ūsiukus ir buvo gražiai įdegęs 
saulėje. Tiesa, po akimis atsirado raukšlelių. Keitė vylėsi, kad 
per tuos toli nuo namų praleistus metus Tonis suprato: savo 
gyvenimą jis pašvęs ,,„Kriugerio Brento“ kompanijai. 

— Kuo ruošiesi užsiimti, sūneli? — paklausė ji. 

— Tuo pačiu, kuo ir tada, kai man taip grubiai sutrukdė, — 
nusišypsojo Tonis, — vykti į Paryžių. 

Ketvirtoji knyga 
TONIS 


1946-ieji-1950-ieji 


18 dalis 


Tonis ir anksčiau buvojo Paryžiuje, bet šį kartą viskas buvo 
kitaip. Nacistinė okupacija subjaurojo šviesos miestą; Paryžius 
išliko tik todėl, jog buvo paskelbtas atviru miestu. Zmonės daug 
iškentėjo; ir nors vokiečiai spėjo išplėšti Luvrą, senamiesčio 
sugriauti jiems nepavyko. Šį kartą Tonis turistu nebesijautė. Jis 
galėjo apsigyventi Keitės būstinėje, karvedžio Fošo gatvėje, bet 
išsinuomojo ankštą butelį sename name, kuriame tebuvo valgo- 
masis su židiniu, mažutis miegamasis ir virtuvėlė be šaldytuvo. 
Tarp miegamojo ir virtuvės įspraustame vonios kambarėlyje 
stovėjo senovinė vonia ant liūto kojelių, sutrūkinėjęs bidė ir 
sugedęs, perskeltas tualetas. 

Kai buto šeimininkė puolė atsiprašinėti, Tonis ją nuramino: 

— Nesirūpinkite, viskas puiku. 

Visą sekmadienį jis praleido blusų turgelyje*, pirmadienį ir 
antradienį sendaikčių krautuvėlėse, o trečiadienį buvo nusipir- 
kęs beveik visus reikalingus baldus: sofą-lovą, stalą, du di- 
džiulius minkštus krėslus, seną, keistomis figūrėlėmis išraižytą 
rūbų spintą, šviestuvus, virtuvinį stalelį ir dvi kėdes. Tonis pa- 
manė, kad pamačiusi tokį varganą vaizdelį motina išsigąs. Zi- 
noma, jis galėjo prisipirkti ir pačių brangiausių daiktų, bet Tonis 
norėjo tapti tikru dailininku. Dabar reikėjo susirasti gerą dailės 
mokyklą. Pati prestižiškiausia buvo Paryžiaus aukštoji meno 
mokykla, bet joje studijuoti galėjo ne kiekvienas norintis, juo- 
lab amerikietis. Tonis, beveik nesitikėdamas ten patekti, visgi 
padavė dokumentus. Jis privalėjo įrodyti motinai, kad priėmė 

* Taip Prancūzijoje vadinami padėvėtų daiktų turgūs. 

teisingą sprendimą. Komisijai pateikęs tris darbus, atsakymo 
laukė visą mėnesį. Pagaliau jis gavo laišką su mokyklos ant- 
spaudu. Toniui buvo pasiūlyta atvykti kitą pirmadienį, ir 
nurodytu laiku jis jau stovėjo prieš didžiulį, dviaukštį, plytinį 
pastatą. Tonį palydėjo pas mokyklos direktorių poną Žesaną, 
aukštaūgį vyriškį, beveik be kaklo, griežtų veido bruožų ir 
plonų, blyškių lūpų siūleliais. 

— Jūsų darbai mėgėjiški, — tarė jis Toniui, — bet kažkas juose 
yra. Atminkite, komisija nutarė jus priimti ne už tai, ką piešėte, 
bet už tai, apie ką tuo metu galvojote. Suprantate? 

— Nelabai, pone. 

— Kada nors suprasite. Nusprendžiau užrašyti jus į pono 
Kantalio klasę. Jis bus jūsų vadovas penkerius metus, žinoma, 
jei tiek iškęsite. 

„Iškęsiu“, - prisiekė sau Tonis. 

Ponas Kantalis buvo mažytis žmogelis, tamsiai rudų akių, 
nosimi lyg bulvė ir putlių lūpų. Visai pliką pakaušį dengė vio- 
letinė beretė. 

— Amerikiečiai — barbarai, diletantai! — pasveikino jis Tonį. 
— Ko čia atvykote? 

— Mokytis, pone. | 

Ponas Kantalis pašaipiai suprunkštė. Klasėje buvo dvide- 
šimt penki studentai, dauguma prancūzų. Kambaryje stovėjo 
daugybė molbertų, ir Tonis išsirinko vietą prie lango, pro kurį 
matėsi pigi kavinukė. 

Ant stalų ir lentynėlių grūdosi įvairios gipsinės Žmogaus 
kūno dalys — graikiškų skulptūrų kopijos. Tonis apsidairė 
ieškodamas pozuotojos, bet nieko nepastebėjo. 

— Pradėkite, — paliepė ponas Kantalis. 

— Atleiskite, - pasakė Tonis. - Bet... aš neatsinešiau dažų. 

— Jums jų neprireiks. Juk pirmus metus mokysitės taisyklin- 
gai piešti. 

Mokytojas parodė į lipdinius. 

— Štai ką reikia piešti. Ir neapsigaukite, jei užduotis pasiro- 
dys per lengva. Perspėju: nesibaigs metai, o jau pusės jūsų čia 
nebebus. Pirmame kurse mes studijuojame anatomiją, antrame, 
tie, kurie išlaikys egzaminą, aliejumi tapys portretus, trečiame, 
galiu patikinti, jūsų beliks keletas, stengsitės perimti mano 
stilių, o ketvirtame, penktame kursuose ieškosite savojo stiliaus, 
naujų saviraiškos būdų. O dabar kibkite į darbą. 

Studentai paėmė pieštukus. 

Mokytojas lėtai vaikštinėjo po klasę, stabtelėdavo prie kiek- 
vieno molberto, kritikavo, aiškino, mokė. Priėjęs prie Tonio jis 
teištarė: 

— Ne! Netiks! Matau rankos kontūrus, o reikia perteikti tai, 
kas viduje — raumenis, kaulus, sąnarius. Turiu matyti, kad po ta 
oda teka kraujas. Žinote, kaip tai pasiekti? 

— Taip, pone. Reikia pagalvoti, pamatyti, pajausti, o tik po 
to piešti. 

Po užsiėmimų Tonis paprastai eidavo namo ir dirbdavo to- 
liau, laisvą laiką skirdamas tik valgiui ir miegui. Darydamas 
tai, kas jam labiausiai patinka, Tonis jautėsi toks laisvas, vien 
mintis, kad jis gali sėdėti prie molberto su teptuku rankose kiek 
tik širdis geidžia, pakeldavo jį į aukštybės — ši ranka geba su- 
kurti pasaulius, pavaizduoti medį, gėlę, žmogų, visatą! Vien 
mintis apie tai svaigino. Tonis jautė, kad jo paskirtis — tarnauti 
menui. 

Retomis laisvalaikio valandomis jis klaidžiojo Paryžiaus 
gatvėmis, atrasdamas stebuklingą miestą, labai artimą, savą. Iš 
tikrųjų egzistavo du Paryžiai, Senos padalinti į kairįjį ir dešinįjį 
krantus, labai skirtingus, nepanašius. Dešinysis krantas prik- 
lausė neturtingiesiems, kairysis — studentams, dailininkams, 
besistengiantiems išgyventi vienintelėje kovoje dėl vietos po 
saule: senieji rajonai — Monparnasas, Raspai, Sen Žermen de 
Prje — tapo tikrais Tonio namais. Dalindamasis naujienomis jis 
valandomis sėdėdavo su kurso draugais mažose kavinukėse: 

— Sako, Gugenheimo muziejaus direktorius dabar Paryžiuje 
ir perka, kas tik po ranka papuola. 

— Perduok, kad ir manęs nepamirštų! 

Visi studentai skaitė tuos pačius žurnalus, perduodadavo 
juos iš rankų į rankas: tokie leidiniai nebuvo pigūs. 

Prancūzų kalbą Tonis išmoko dar Šveicarijoje, tad su kitais 
studentais susidraugavo be vargo. 

Niekas nežinojo, iš kokios Tonis šeimos, visi jį priėmė kaip 
savą, lygų. Neturtingi pradedantieji dailininkai rinkdavosi pi- 
giose kavinukėse ir nei vienas iš jų niekada nebuvo peržengęs 
brangaus restorano slenksčio. 

1946-aisiais Paryžius tapo garsiausių pasaulio dailininkų 
užuovėja. Kelis kartus Tonis buvo sutikęs Pablą Pikasą, o kartą 
net Marką Šagalą, didžiulį, gyvybingą Žmogų su išsidraikiu- 
siais Žilais plaukais. Jis sėdėjo kavinėje prie stalelio, pasinėręs į 
pokalbį su draugais. 

— Mums pasisekė, — pašnibždėjo Tonis draugui, — jis Ąfbai 
retai atvyksta į Paryžių. Gyvena Vense, Viduržemio jūros 
pakrantėje. 

Maksas Ernstas dažnai užsukdavo į Monparnaso gatvės ka- 
vinukes, o puikusis Albertas Džiakometis klaidžiojo siauromis 
gatvelėmis. Tonis pastebėjo, kad skulptorius labai panašus į sa- 
vo kūrinius — toks pats aukštas, liesas ir kampuotas. 

Bet labiausiai jaudinantis momentas Tonio gyvenime buvo 
susitikimas su Braku. Dailininkas elgėsi labai maloniai ir drau- 
giškai, bet sutrikęs Tonis žodžio negalėjo ištarti. 

Būsimieji genijai lankėsi mažose paveikslų galerijose, pri- 
imančiose nežinomų dailininkų paveikslus, apžiūrinėjo varžovų 
piešinius, šaipėsi iš savo profesijos atstovu nesėkmių. 

Kai Keitė pirmąkart atvyko aplankyti sūnaus, jo butas ją 
tiesiog išgąsdino. Ji vos nepratrūko priekaištauti, negalėdama 
suprasti, kaip Tonis, įpratęs prabangiai gyventi, dabar tūno 
šitoje purvinoje griuvenoje! Bet garsiai ji tepasakė: 

— Zavu, Toni. Tik nematau šaldytuvo. Kur tu laikai maistą? 

— Ant p... palangės. 

Keitė priėjo prie lango, atvėrė, iš skardinės dėžės ištraukė 
obuolį. 

— Tikuosi, tai ne tavo natiurmortui? 

— N... ne, mama, - nusijuokė Tonis. 

Keitė skaniai atsikando: 

— Na, o dabar, — pareiškė ji, —- papasakok, kaip sekasi 
užsiėmimai. 

— K... kol kas nėra ką p...pasakoti, - prisipažino Tonis. — 
Šiais metais t... tik mokomės piešti. 

— Tau patinka ponas Kantalis? 

— Jis tiesiog n... nuostabus. Svarbiau, ar aš jam p... patinku. 
Antrame kurse liks tik trečdalis studenėų. 

Keitė net neužsiminė sūnui apie kompanijos reikalus. 

Ponas Kantalis visada šykštėjo pagyrų. Pačios džiaugsmin- 
giausios dienos Toniui būdavo tada, kai mokytojas sakydavo: 

— Būna ir blogiau! 

Arba: 

— Jau beveik matyti, kad po oda... 

Metų pabaigoje Tonis ir dar septyni studentai pateko į antrą 
kursą. Tokio reikšiningo įvykio proga studentai išsiruošė į nak- 
tinį Monparnaso klubą, prisisiurbė ir naktį praleido su jaunomis 
anglėmis, atvykusiomis pasigrožėti Paryžiumi. 

Antraisiais užsiėmimų metais Tonis pradėjo aliejumi tapyti 
gyvus žmones ir jautėsi, lyg pagaliau būtų ištrūkęs iš vaikų 
darželio. Po daugybės valandų, praleistų studijuojant anatomiją, 
jis suvokė, kad žmogaus kūne pažįsta kiekvieną raumenį, kaulą, 
nervą. Dabar gi, kai rankoje buvo teptukas, o ant pakylos 
stovėjo pozuotojas, Tonis ėmė kurti. Netgi mokytojas Kantalis 
nustebo. 

— Mokate pajausti, — burbėdamas pripažino jis. - Dabar teks 
padirbėti su technika. 

Mokykloje pastoviai dirbo dešimt-dvylika pozuotojų: daž- 
niausiai ponas Kantalis kviesdavosi skurdžiai gyvenantį medici- 
nos fakulteto studentą Karlosą, mažutę Agnetę, putlių krūtų 
tamsiaplaukę su ugninių plaukų trikampėliu papilvėje ir šun- 
votės paliktais randais ant nugaros bei Dominyką Masė, jauną 
gražią šviesiaplaukę, švelnių veido bruožų ir tamsiai žalių akių. 

Dominyka pozuodavo daugeliui garsių dailininkų ir buvo 
visų numylėtinė. Kiekvieną dieną po užsiėmimų ją apsupdavo 
pulkas vyrų, maldaujančių pasimatymo. Bet mergina niekada 
nesutikdavo. | 

— Darbas ir malonumas — skirtingi dalykai. O be to, - šyp- 
telėdavo ji, - tai būtų nepadoru. Jūs matėte viską, ką turiu. O iš 
kur man žinoti, kas slepiasi po jūsų rūbais? 

Ir šelmiškai šypsodamasi sąmojingai atsakinėjo į nepado- 
rius juokelius. Bet už mokyklos ribų su studentais ji niekada 
nesusitikinėjo. 

Kartą vakarop, kai visi išėjo ir tik Tonis pasiliko pabaigti 
Dominykos portreto, netikėtai mergina atsidūrė jam už nugaros 
ir ištarė: 

— Mano nosis per ilga... 

— Ak, atleiskite, tuojau ištaisysiu, - sunerimo Tonis. 

— Ne, ne. Ne paveiksle. Mano pačios nosis per ilga. 

— Gaila, — nusišypsojo Tonis, — bet nieko negaliu padėti. 

— Prancūzas pasakytų: ,,Tavo nuostabi nosytė, brangute!“ 

— Nors aš ir ne prancūzas, man patinka jūsų nosis. 

— Matyti. Jūs niekada nemėginote kviesti mane į pasima- 
tymą. Įdomu, kodėl? | 

— Net... nežinau, — gynėsi netikėtai užkluptas Tonis. — Gal- 
būt todėl, kad ir be manęs jums gerbėjų netrūksta, o jūs su 
niekuo nesusitikinėjate. 

— Kiekviena moteris su kuo nors susitikinėja, —- nusišypsojo 
Dominyka. - Labos nakties. 

Ir, pamojusi ranka, dingo. 

Tonis pastebėjo, kad kiekvienąkart, kai jis užtrukdavo iki 
vėlumos, Dominyka neskubėdama rengdavosi, prieidavo arčiau 
ir stebėdavo, kaip jis piešia. | 

— Tu labai talentingas, — pareiškė ji kartą. — Tapsi garsiu 
dailininku! | 

— Ačiū, Dominyka. Tikiuosi, tu teisi. 

— Dailė tau labai brangi, tiesa? 

— Taip. 

— Galbūt būsimas genijus pakvies mane pietų? 

Ir, pastebėjusi nustebusias Tonio akis, pridūrė: 

— Nesirūpink, aš valgau nedaug, reikia prižiūrėti figūrą. 

— Žinoma, — nusijuokė Tonis, - labai džiaugiuosi. 

Jie nuėjo į pigią užeigą, ten ilgai kalbėjosi apie dailininkus 
ir paveikslus. Tonis godžiai klausėsi Dominykos pasakojimų 
apie žymius dailininkus, pas kuriuos jai teko dirbti. Gerdama 
kavą su pienu, mergina ištarė: 

— Galiu pasakyti, kad pieši neprasčiau už juos. 

Nuo tokio palyginimo Tonio širdis net apsalo, bet garsiai jis 
teištarė: 

— Man dar daug reikia dirbti. 

Išėję iš kavinės, jie lėtai nužingsniavo skersgatviu. 

— Gal pakviesi mane į svečius ir parodysi, kaip gyveni? 

— Jei nori. Tiesa, nelabai ištaigiai. 

Nužvelgusi mažutį, nesutvarkytą butą, ji palingavo galva: 

— Tu teisus. Visai neištaigiai. Zinoma, tarnaitės neturi? 

— Ateina kartą per savaitę, aptvarko. 

— Išvaryk ją. Dulkių priviso! O draugę turi? 

— Ne. 

Ji įdėmiai pažvelgė į Tonį. 

— Gal tu žydras? 

— Ne. 

— Puiku. Bus gaila, jei toks vyras prapuls! Surask man 
kibirą 1r muilo. 

Dominyka plušėjo, kol neiškrapštė visų kampų, ir butas sus- 
pindo švara. 

— Na, štai, — išsitiesė ji, - kol kas bus gerai. O Viešpatie, tik 
pažiūrėk į mane! Tuojau praustis! 

Įėjusi į ankštą vonios kambarį, mergina atsuko kraną. 

— Kaip tu čia ir telpi? — nustebo ji. 

— Iškeliu aukščiau kojas. 

Dominyka nusijuokė: 

— Norėčiau pamatyti! 

Po ketvirčio valandos Dominyka vėl pasirodė, įraudusi, 
neapdžiūvusi, nerūpestingai užrištu rankšluoščiu ant juosmens, 
šviesios garbanėlės švelniai glostė jos veidą. Jos figūra buvo 
nusotabi: standžios krūtys, lieknas liemuo, ilgos, grakščios 
kojos. Iki šiol Tonis nežiūrėjo į ją kaip į moterį. Dominyka te- 
buvo jam apnuoginta natūra, modelis paveikslui. Tonį užvaldė 
nenusakoma aistra. 

— Nori manęs? - nenuleisdama akių paklausė Dominyka. 

— Labai. 

Ji lėtai atrišo rankšluostį. 

— Tai įrodyk... 

Tonis gyvenime nebuvo sutikęs tokių moterų. Dominyka 
duodavo viską ir neprašydavo nieko. Beveik kiekvieną vakarą 
ji gamino vakarienę, o kai jiedu kur nors išsiruošdavo, rink- 
davosi pačias pigiausias užeigas ir kavines. 

— Turi taupyti, — reikalavo ji. - Net geram dailininkui sunku 
prasimušti, o tu juk labai talentingas, brangusis. 

Prašvitus jie dažnai eidavo į garsųjį Paryžiaus turgų valgyti 
svogūnų sriubos, valandomis klaidžiodavo po muziejus ir kitas 
nuošalias vietas, kur neužsuka turistai, po Per Lašezo kapines — 
Oskaro Vaildo, Frederiko Šopeno, Onorė de Balzako, Marselio 
Prusto amžinojo atilsio vietą; nuostabią, nerūpestingą savaitę 
jiedu praleido žemyn Sena plaukiojusioje baržoje, kurios 
šeimininkas pasirodė esąs Dominykos draugužis. 

Mergina Toniui buvo nenusakomo džiaugsmo šaltinis. Savo 
linksmais pokštais ji visada sugebėdavo praskaidrinti jo prastą 
nuotaiką, paguosti, pralinksminti. Atrodė, kad ji pažįsta visus — 
dažnai vesdavosi Tonį į vakarėlius, kur šis susitikdavo su 
iškiliomis tų laikų asmenybėmis: poetu Poliu Eliuaru, garsios 
„Galerijos ME“ direktoriumi Andrė Bretonu. 

Dominyka nuolat kartojo Toniui, jog šis taps garsiu daili- 
ninku, jo vardas skambės visame pasaulyje. Jei naktį jį aplanky- 
davo įkvėpimas piešti, Dominyka visada pozuodavo, nors kitą 
dieną jos laukdavo sunkus darbas. Tonis manė, kad jam labai 
pasisekė. Pirmąkart jis buvo įsitikinęs, jog yra mylimas nuo- 
širdžiai, ne dėl pinigų. Tonis nedrįso prisipažinti Dominykai, 
kad jis — didžiulio kapitalo paveldėtojas, bijojo: tada jų meilė 
išblės, mylimoji taps šalta ir racionali. Pasidavęs pagundai, 
gimtadienio proga padovanojo jai rusiškos kiaunės kailinius. 

— Nieko gražesnio nesu regėjusi! — aiktelėjo Dominyka, 
įnėrusi į minkštus kailius. 

— Ne-įti-kė-ti-na! — išdainavo ji, pašoko, pritūpė ir netikė- 
tai apmirė: | 

— Iš kur juos gavai? Toni, juk jie beprotiškai brangūs! 

Bet jis jau buvo pasiruošęs apklausai: 

— Vogti. Pirkau netoli Rodeno muziejaus iš kažkokio tipo. 
Labai nekantravo jais atsikratyti. Sumokėjau truputį brangiau 
nei ,,O“Prentane“ kainuoja padėvėtas švarkas. 

Dominyka ilgai žvelgė į Tonį ir staiga prapliupo juoktis: 

— Nešiosiu šiuos kailinius, jei net mus abu pasodins į 
kalėjimą. 

Ir, šokusi Toniui glėbin, pravirko. 

— Ak, mielasis mano kvailuti! Brangus, mylimas, juokingas 
kvailuti! 

Tonis nusprendė, kad pameluoti vertėjo. 

Kartą naktį Dominyka pasiūlė persikelti pas ją. Dominykos 
uždarbis nebuvo mažas ir ji nuomojo šiuolaikišką butą Pretro 
Sen-Seberino gatvėje. 

— Negali gyventi tokioje skylėje, Toni. Čia tiesiog siaubin- 
ga. Persikelk pas mane, tau nereikės leisti pinigų pastogei. Aš 
tau ir skalbsiu, ir gaminsiu, ir... 

— Ne, Dominyka, ačiū, negaliu. 

— Bet kodėl? 

Kaip jai paaiškinti?! Anksčiau, iš pat pradžių, Tonis galėjo 
pasakyti Dominykai, jog yra turtingas, bet dabar... Per vėlu. 
Nuspręs, kad jis visą laiką iš jos tyčiojosi. 

— Nenoriu, kad už mane mokėtum, —- pagaliau išspaudė 
Tonis. — Tu ir taip daug dėl manęs padarei. 

— Tuomet aš atsisakau savo buto ir persikelsiu čia. Noriu 
būti šalia tavęs. 

Kitą rytą ji pervežė savo daiktus pas Tonį ir-prasidėjo lai- 
mingiausios jo gyvenimo dienos. Jie jautėsi lyg rojuje: šeš- 
tadieniais važiuodavo užmiestin, apsistodavo mažuose vieš- 
bučiuose. Tonis pasistatydavo molbertą ir tapydavo peizažus. 

Dominyka atsinešdavo iš anksto paruoštų pusryčių krepšelį. 
Jie valgė, ilgai ilsėjosi, mėgaudamiesi vienatve ir tyla, o po to 
apsikabinę krisdavo į aukštą žolę. Toniui niekada nebuvo taip 
gera. Jam neįtikėtinai ėmė sektis. Netgi ponas Kantalis, kartą 
parodęs studentams vieną Tonio darbą, pasakė: 

— Pažvelkite į šį kūną. Jis alsuoja. 

Tonis vos sulaukė, kol jie su Dominyka pasiliks vieni: 

— Matai! Tai todėl, kad kiekvieną naktį aš laikau modelį 
savo glėbyje! 

Dominyka linksmai nusijuokė, bet čia pat vėl surimtėjo. 

— Toni, manau, tau nebereikia toliau mokytis! Tu jau dai- 
lininkas. Visi mokykloje tai pripažįsta, net Kantalis. 

Bet Tonis bijojo, kad neliktų vidutinybe, vienu iš minios, o 
jo darbai neprapultų beverčių paveikslų sraute. Vien ši mintis 
buvo nepakeliama. 

„Svarbiausia, Toni, - laimėti. Tapti pirmu. Nepamiršk!“ 

Kartais, baigęs darbą, Tonis tirpdavo iš laimės, net neabe- 
jodamas savo gabumais, bet būdavo dienų, kai žvelgdamas į 
drobę jis galvodavo: ,,Kokia menka, mėgėjiška teplionė!“ 

Bet jausdamas Dominykos paramą, jis ėmė vis labiau 
pasitikėti savo jėgomis. Per tą laiką jis jau buvo nutapęs beveik 
du tuzinus paveikslų: peizažų, natiurmortų, po medžiu 
gulinčios, apnuogintos Dominykos portretą: saulės spinduliai 
įmantriais raštais Žaidė nepriekaištingu kūnu. Antrame plane 
buvo matyti nerūpestingai numesti vyriškas švarkas ir marš- 
kiniai lyg užuomina, kad moteris laukia mylimojo. 

Pirmąkart išvydusi drobę, Dominyka sušuko: 

— Turi surengti parodą! 

— Tai būtų beprotystė, Dominyka! Aš dar nepasiruošęs. 

Kitą dieną grįžęs namo, jis aptiko svečią Antoną Gergą, 
liesą vyriškį su didžiuliu pilvu ir žalsvomis, išsprogusiomis aki- 
mis. Jis pasirodė esąs kuklios parodų salės Dofino gatvėje 
„Gergo galerija“ savininkas ir direktorius. Po visą kambarį 
buvo išdėlioti Tonio darbai. 

— Kas čia vyksta? - paklausė šeimininkas. 

— O vyksta tai, pone! — išrėkė Gergas, — kad jūsų darbai — 
tikri šedevrai!.. 

Ir, plekštelėjęs Toniui per petį, pridūrė: 

— Su malonumu priimsiu juos į galeriją. 

Tonis neryžtingai pažvelgė į Dominyką; merginos veidas 
švytėjo. 

— Net... net nežinau, ką ir pasakyti. 

- Jau viską pasakėte. Šiomis drobėmis, — atsakė Gergas. 

Tonis ir Dominyka ginčijosi pusę nakties. 

— Tai tik mėgėjiški paveikslai. Kritikai mane užgrauš! 

— Nekalbėk taip, mylimasis! Patikėk, jie puikūs! Ir galerija 
visai mažytė. Ten nedaug kas vaikšto. Nesirūpink! Ponas 

Gergas nebūtų to siūlęs, jei tavimi netikėtų. Jis kaip ir aš mano, 
kad tu tapsi didžiu dailininku. 

— Na, gerai, — pagaliau pasidavė Tonis. - Kas žino, gal 
pavyks nors vieną parduoti! 


— Jums telegrama, pone, — šūktelėjo namo savininkė. 

Tonis išlankstė lapelį. 

„Šeštadienį atskrendu į Paryžių. Lauksiu vakarienės. 
Bučiuoju. Mama“. 

Pirma mintis, šovusi Toniui į galvą, kai šis išvydo į studiją 
įeinančią mamą, buvo: 

„„Kokia vis dėlto graži moteris!“ 

Keitei buvo per penkiasdešimt, bet ji tiesiog spinduliavo 
energija. Kartą Tonis paklausė motinos, kodėl ji neištekėjo 
antrą kartą, o ši tyliai atsakė: 

— Mano gyvenime buvo tik du vyrai - tavo tėvas ir tu. 

Ir štai motina ir sūnus po ilgo išsiskyrimo vėl buvo kartu. 

— Taip, g.. gera vėl t... tave matyti, m... mama, — išmikčiojo 
Tonis. 

— Sūnau, tu puikiai atrodai! Užsiauginai barzdą! — patam- 
piusi jam už plaukų, nusikvatojo Keitė, - panašus į Eibą Lin- 
kolną jaunystėje! Tiesa, dabar čia daug švariau! Ačiū Dievui, 
pagaliau susiprotėjai pasamdyti gerą tarną. Kita kalba! 

Keitė priėjo prie molberto su nebaigta tapyti drobe ir ilgai 
žvelgė į paveikslą. Tonis nervingai trypčiojo vietoje, lauk- 
damas, ką pasakys motina. 

— Tai nuostabu, Toni. Tiesiog nuostabu, — pagaliau ji ištarė 
tyliai, neslėpdama, kaip didžiuojasi sūnumi. Ji puikiai išmanė 
tapybą ir buvo sukrėsta jo gabumų. 

— Parodyk kitus, —- paprašė motina. 

Net dvi valandas jiedu apžiūrinėjo paveikslus. Be jokio 
gailesčio Keitė komentavo kiekvieną. Ji troško, kad sūnus šoktų 
pagal jos dūdelę ir pralaimėjo, bet Tonis žavėjosi motinos 
sugebėjimu pripažinti nesėkmę. 

— Pasistengsiu organizuoti parodą, — pažadėjo Keitė. — 
Pažįstu keletą tarpinininkų... 

— Ačiū, m... mama, n... neverta, kitą p... penktadienį — m... 
mano parodos atidarymas. 

Keitė apsikabino sūnų: 

— Nuostabu! Kokioje galerijoje? 

— „Gergo galerijoje“. 

— Niekada negirdėjau! 

— M... maža salė, bet bijau, kad dar n... nesu pasiruošęs t... 
tikroms parodoms. 

Keitė parodė į Dominykos portretą: 

— Klysti, Toni. Manau, ši... 

— Noriu tavęs kaip išprotėjusi, brangusis! Greičiau renkis! 

Bet štai Dominyka pamatė Keitę. 

— O, velnias! Atleiskit. Ne... žinojau, kad tu ne vienas, Toni! 

Stojo nejauki tyla. 

— Dominyka, tai mano mama. M... mama, tai Dominyka Maso. 

Moterys stovėjo tylėdamos, lyg tyrinėdamos viena kitą. 

— Laba diena, ponia Blekvel. 

— Ką tik grožėjausi jūsų portretu, —- suskambo dviprasmiški 
Keitės Žodžiai. 

Ir vėl visi nutilo, nežinodami, kaip išsklaidyti nejaukumo 
pojūtį. 
— Ponia Blekvel, ar Tonis jau pasakojo apie parodą? 

— Taip, tai tiesiog nuostabu! 

— Ar g... galėsi p... pasilikti, m... mama? 

— Viską atiduočiau, kad tik galėčiau pamatyti, bet poryt 
Johanesburge renkasi direktorių taryba, privalau ten būti. 
Būčiau Žinojusi, perkelčiau susirinkimą kitai dienai. 

— N... nieko, - linktelėjo Tonis. - Aš suprantu. 

Jis labai nerimavo, kad motinai nešautų į galvą prie 
Dominykos skųstis kompanijos reikalais arba niekinti varganas 
sūnaus gyvenimo sąlygas, bet ši buvo pasinėrusi į paveikslus. 

— Labai svarbu, kad parodą aplankytų reikalingi žmonės. 

— Ką turite omeny, ponia Blekvel? 

— Tuos, kurie formuos visuomenės nuomonę. Kritikus. 
Tarkim, Andrė de Juso. 

Andrė de Juso buvo vienas garsiausių Prancūzijos dailės 
kritikų, negailestingu liūtu, saugančiu meno šventyklą, vieno jo 
straipsnio užtekdavo sutrypti arba išaukštinti dailininką. De 
Juso kviesdavo į visus vernisažus, bet jis aplankydavo tik pačių 
žymiausių dailininkų parodas. Parodų rūmų savininkai ir dai- 
lininkai nekantraudami laukdavo jo recenzijų. Be to, de Juso ži- 
bėjo ir šmaištumu, ir jo žodeliai bei taiklios charakteristikos 
žaibiškai ap-skriedavo Paryžių. Andrė de Juso buvo labiausiai 
nekenčiamas ir gerbiamas žmogus. Už teisingą kritiką ir subti- 
lią meninę nuojautą jam atleisdavo ir plėšrūniškus antpuolius, 
ir triuškinančius sąmojus. 

— M... mama nepataisoma! — paaiškino Dominykai Tonis. — 
Mama, Andrė de Juso į tokias galerijas nevaikšto. 

— Ak Toni, jis privalo ateiti! Jei jis panorės, rytoj tu būsi 
žvaigždė! 

— Arba niekas. 

— Nejaugi tu taip savimi nepasitiki? —- sušuko Keitė. 

— Na, žinoma, pasitiki, — atsakė Dominyka, — bet vargu ar 
ponas de Juso panorės aplankyti parodą. 

— Aš pamėginčiau surasti draugų, kurie jį pažįsta. 

Dominykos akys užsidegė: 

— Tai būtų tiesiog nuostabu! Mielasis, įsivaizduoji, kas bus, 
jei jis vis dėlto ateis? 

— Nuo manęs nusisuks draugai ir publika. 

— Rimtai, Toni, aš žinau jo skonį ir kas jam patinka. Pa- 
matysi, jis susižavės tavo darbais. 

— Toni, be tavo sutikimo nieko nedarysiu, - įsiterpė motina. 

— Jis sutiks, būtinai sutiks, ponia Blekvel. 

Tonis giliai atsiduso: 

— Aš 1... labai bijau, bet kokio velnio! Pamėginkim. 

— Tuojau pagalvosiu, kuo galiu padėti. 

Ilgai ilgai Keitė žvelgė į nebaigtą paveikslą ir po to atsisuko 
į Tonį. Jos akys kažkodėl buvo liūdnos. 

— Sūneli, rytoj aš išskrendu. Gal galėtume šiandien kartu 
pavakarieniauti? 

— Žinoma, m... mama. Mes galim. 

Keitė pasisuko į Dominyką ir mandagiai pasiūlė: 

— Kur norėtumėte nueiti? Pas ,„Maksimą“, o gal... 

— M... mes žinom puikią kavinukę netoliese, m... mama, — 
suskubo įsiterpti Tonis. 

Jie išsiruošė į užeigą Plias Viktiua gatvėje. Maistas ten 
buvo skanus, o vynas tiesiog dieviškas. Moterys, regis, susi- 
draugavo, ir Tonis jomis labai didžiavosi. 

Sis vakaras jam pats brangiausias pasaulyje: šalia du, patys 
mylimiausi žmonės — mama ir mergina, kurią jis žada vesti. 

Kitą rytą Keitė paskambino iš aerouosto: 

— Su kai kuo kalbėjausi, konkretaus atsakymo neišgirdau. 
Kas beatsitiktų, brangusis, aš tavimi didžiuojuosi. Tavo darbai 
puikūs, sūneli. Aš tave labai myliu. 

— Ir aš tave, mama. 

Tonio paveikslai „„Gergo galerijoje“ buvo paskubomis iš- 
kabinti paskutinę minutę. Ant marmurinio stalelio gulėjo kele- 

tas lėkščių su sausainiais ir sūrio riekelėmis, stovėjo butelis 
vyno. Bet galerijoje buvo tik Antonas Gergas, Tonis, Dominyka 
ir jaunutė Gergo padėjėja, kabinusi paskutinįjį paveikslą. 

Antonas Gergas žvilgtelėjo į laikrodį: 

— Kvietimai išsiuntinėti septintai valandai. Publika tuojau 
pat pasirodys. 

Tonis tramdė jaudulį. 

„Tai ne jaudulys, —- pagalvojo jis. —- Aš tuoj iš baimės numir- 
siu!“ 

— O jei niekas neateis? — paklausė jis. — O jei išvis nė gyvos 
dvasios? 

Nusišypsojusi Dominyka paglostė jo skruostą: 

— Tuomet patys suvalgysim visą sūrį ir išgersim vyną! 

Bet Tonis be reikalo nerimavo. Ziūrovai atėjo. Iš pradžių po 
vieną, po to grupėmis. Ponas Gergas stovėjo prie durų ir džiaugs- 
mingai sveikino kiekvieną. Toniui pasirodė, kad į pirkėjus jie 
nepanašūs ir visus lankytojus jis mintimis suskirstė į tris kate- 
gorijas: dailininkus ir studentus, vaikštančius į visas parodas, 
paveikslų prekybos agentus, skleidžiančius niekinančias paskalas 
apie pradedančius dailininkus ir minią apsimetėlių, dažniausiai 
homoseksualistų ir lesbiečių, visąlaik besitrinančių bohemos 
pasaulyje. Kai tik jis nusprendė, kad nepavyks parduoti nė vieno 
darbo, staiga pastebėjo poną Gergą, rodantį kažkokius ženklus. 

— Nenoriu su niekuo kalbėtis, — sušnibždėjo jis šalia sto- 
vėjusiai Dominykai. — Jie atėjo, kad iki soties iš manęs pasity- 
čiotų. 

— Niekai. Tiesiog atėjo susipažinti. Eik, Toni, ir pasistenk 
patikti. Parodyk, jog esi mielas ir Žavus. 

Ir Tonis stengėsi. Jis spaudė rankas, šypsojosi, atsakydamas 
į komplimentus, murkė mandagias frazes. Bet ar tie Žodžiai 
buvo nuoširdūs? Per daugelį metų aristokratų draugijose tapo 
įpročiu tais pačiais sakiniais girti niekam nežinomų dailininkų 
darbus. 

— Koks subtilus grožio pojūtis... 

— Niekada nesu regėjęs tokio stiliaus... 

— Štai šis paveikslas - kažkas ypatinga!.. 

- Šis stilius artimas mano sielai... 

"< Geriau nupiešti neįmanoma... 

Žmonės vis rinkosi. Įdomu, kas juos traukia: paveikslas ar 
galimybė dykai atsigerti vyno? Kol kas niekas nebuvo parduo- 
ta, bet lėkštės ir buteliai tuštėjo. 

— Kantrybės, — pašnibždėjo Gergas. — Jiems patinka. Tie- 
siog iš pradžių jie apsimeta abejingais, bet po to sugrįžta. Pa- 
matysi, tuoj paklaus, kiek kainuoja, o po to tik šmaukšt, ir žuvis 
tinkle! 

— Tai kad čia ne žvejyba! — skundėsi Tonis Dominykai. 

Bet štai ponas Gergas vėl priėjo. 

— Vieną nupirko! — jaudulingai pareiškė jis. — Normandų 
peizažą! Už penkis šimtus frankų! 

ią minutę Tonis prisiminė visą gyvenimą! Kažkas nupirko 
jo darbą! Kažkam jis taip patiko, žmogus nepagailėjo pinigų, 
dabar pasikabins jį namie arba darbe, džiaugsis, rodys drau- 
gams. Trupinėlis amžinybės... Lyg gyventum ne vieną kartą ir 
vienu metu būtum keliose vietose. Garsūs dailininkai gyvena 
šimtuose namų ir pastatų, džiugina šimtus, tūkstančius Žmonių. 

Akimirksnį Tonis pasijautė lygus Leonardui da Vinčiui, 
Mikelandželui, Rembrantui. Jis nebe diletantas, jis tikras profe- 
sionalas. Kažkas už jo triūsą sumokėjo pinigus. 

Degančiomis nuo susijaudinimo akimis Dominyka brovėsi 
pro minią. 

— Ką tik dar vieną pardavė, Toni. 

— Kokį? 

— Natiurmortą su gėlėmis. 

Mažutėje, pilnoje žmonių galerijoje buvo toks triukšmas: 
čiauškėjo lankytojai, skambėjo taurės, tarškėjo lėkštės. Neti- 
kėtai stojo tyla. Visi sužiuro į duris. Prie slenksčio stovėjo An- 
drė de Juso, aukštas, pagyvenęs vyriškis, griežtų veido bruožų 
ir sniego baltumo plaukų, už jo nugaros As įprastas prie- 
lipų pulkelis. Minia pagarbiai prasiskyrė. Cia kiekvienas žinojo, 
kas toks de Juso. 

Suspaudusi Tonio ranką, Dominyka sušnibždėjo: 

— Jis atėjo! Jis čia! | 

Ponas Gergas dar niekada nebuvo taip pagerbtas ir apkvai- 
tęs nuo susižavėjimo, jis tik karksėjo ir lankstėsi prieš didį 
Žmogų. 

— Pone de Juso! Kokia laimė! Kokia garbė! Gal norėtumėte 
vyno, o gal sūrio, - lindo jis, keikdamasis, kad pagailėjo pinigų 
geram vynui. 

— Ačiū, — atsakė kritikas. — Atėjau tik peno akiai! Sakykite, 
kas šių darbų autorius? 

Apstulbęs Tonis negalėjo iš vietos pajutėti. Dominyka 
stumtelėjo jį pirmyn. 

— Štai jis, — tarė ponas Gergas. - Pone de Juso, tai Tonis 

Blekvelas. 

„ Pagaliau Tonis atgavo balsą: 

— S... sveiki, pone. Aš... ačiū, kad atėjote. 

„ Andrė de Juso linktelėjo ir nuėjo prie iškabintų paveikslų. 
Žmonės mandagiai traukėsi iš kelio. Neskubėdamas, ilgai ir 
įdėmiai žvelgdamas į drobę, kritikas nuo vieno paveikslo ėjo 
prie kito. Ir veltui Tonis mėgino įspėti, apie ką jis galvoja: de 
Juso nei šypsojosi, nei raukėsi. Ilgiausiai jis žiūrėjo į apnuogin- 
tos Dominykos portretą. Dar kelis kartus apėjęs salę, kritikas 
vėl priėjo prie sutrikusio Tonio. 

— Džiaugiuosi, kad atėjau, — tepasakė jis. 

Kai tik garsenybė išėjo, visi paveikslai akimirksniu buvo 
parduoti. Gimė naujas, didis dailininkas, ir visi nekantravo 
pirmi gauti jo drobę. 

— Dar niekada taip nėra buvę! — šaukė ponas Gergas. — 
Andrė de Juso aplankė mano galeriją! Mano galeriją! Rytoj 
žinos visas Paryžius! Reikia atšvęsti. ampano! 

Vėliau, naktį, Tonis ir Dominyka savaip paminėjo šį įvykį. 
Dominyka jaukiai įsitaisė mylimojo glėbyje: 

— Ir anksčiau miegojau su dailininkais, bet ne tokiais garsi- 
ais. Gergas teisus, rytoj apie tavę kalbės visas Paryžius. 

Taip ir buvo. 

Prašvitus Tonis ir Dominyka paskubomis apsirengė ir nu- 
lėkė pirmojo rytinio laikraščio. Ištraukęs laikraštį iš pardavėjo 
rankų, Tonis surado menui skirtą puslapį, Andrė de Juso recen- 
ziją ir pats nepajutęs ėmė garsiai skaityti: 

„Vakar vakare „(Gergo galerijoje“ atsidariusi jauno ameri- 
kiečio dailininko Entonio Blekvelo paroda jūsų nuolankiam tar- 
nui tapo gyvenimiškos patirties šaltiniu. Mačiau daug talentingų 
dailininkų ir, berods, pamiršau, kaip atrodo tikrų menkystų dar- 
bai. Na štai, vakar gan nekukliai man ir priminė... 

Tonis neteko žado. 

— Prašau, neskaityk toliau, — mėgindama išplėšti laikraštį, 
meldė Dominyka. 

— Paleisk! — atsitraukė jis. — „Iš pradžių pagalvojau, kad tai 
pokštas. Negaliu patikėti, jog kažkam šovė į galvą iškabinti tas 
mėgėjiškas tepliones ir dar pavadinti visa tai menu. Labai sten- 
giausi įžvelgti nors kruopelytę gabumų. Deja, veltui. Galerijos 
savininkui ne paveikslus, o dailininką reikėjo pakabinti. Pri- 
mygtinai patariu iš tikrojo kelio išklydusiam ponui Blekvelui 

sugrįžti prie įprasto užsiėmimo, manau, jis neprastas tinkuoto- 
jas“. 

— Negaliu patikėti, - sušnibždėjo Dominyka. — Neįtikėtina. 
Nejaugi jis taip nieko ir nesuprato? Šuiasaus 

Ji apsipylė ašaromis. 

Pajutęs krūtinėj nenusakomą skausmą, Tonis pradėjo dusti. 

— Jis viską pamatė. Ir viską suprato, Dominyka. Viską. 
Todėl taip ir skaudu. Viešpatie! Koks gi aš buvau kvailys! 

Jis pasisuko ir nematydamas kelio nuėjo tolyn. 

— Kur tu, Toni? 

— Nežinau. 

Jis ilgai klaidžiojo šaltomis, rūke paskendusiomis gatvėmis, 
nepastebėdamas per skruostus riedančių ašarų. Po kelių valandų 
jau visi bus perskaitę žeminančią recenziją, ir jis taps pajuokos 
objektu. Bet baisiausia, kad jis taip ilgai save apgaudinėjo, 
tikėjo, jog taps geru dailininku. Ir Andrė de Juso jį išgelbėjo. 
Palikimas kitoms kartoms! 

Tonis įsliūkino į artimiausią barą ir ėmė gerti iki sąmonės 
netekimo; namo sugrįžo tik po paros, murzinas ir nukamuotas. 

— Kur tu buvai, Toni? — pratrūko Dominyka tik atidariusi 
duris. - Mama kelis kartus skambino. Iš proto kraustosi. 

— Tu perskaitei jai straipsnį ? 

— Taip, ji reikalavo. Aš... 

Suskambo telefonas. Išsigandusi Dominyka pažvelgė į Tonį 
ir pakėlė ragelį. 

— Alio? Taip, ponia Blekvel. Ką tik įėjo. 

Ji padavė ragelį Toniui. Šis padvejojęs pridėjo jį prie ausies. 

— Labas, m... mama. 

— Toni, brangusis, paklausyk, — liūdnai ištarė mama, - aš 
priversiu jį parašyti paneigimą. Aš... 

— M... mama, —- pertraukė ją Tonis, — tai ne sandėris ar 
eilinės derybos dėl fabriko pirkimo. Kritikas parašė, ką galvoja. 
Jis mano, kad už tokią dailę mane reikia pakarti. 

- Brangusis, tau tiek teko patirti, tiek skausmo. 

Iš susijaudinimo ji nebegalėjo nė žodžio ištarti. 

— N... nieko, m... mama. Aš t... truputį p... pasilinksminau. 
Taigi iš mano m... mažytės užgaidos n... nieko neišėjo. Žinoma, 
de Juso kiaulė, bet velniai griebtų, jis geriausias k... kritikas p... 
pasaulyje! P... padėjo man išvengti d... didžiulės k... klaidos. 

— Toni, man žodžių trūksta... 

— Viską p... pasakė de Juso. G... geriau dabar sužinoti, nei 

p... praleisti d... dešimt m... metų veltui. Tuoj pat išvažiuoju iš 
šio m... miesto. 

— Palauk manęs, mielasis. Rytoj išskrendu iš Johanesburgo 
ir mudu kartu grįšime į Niujorką. | 

— Gerai, — atsiduso Tonis, padėjo ragelį ir atsigręžė į 
merginą: — Atleisk, Dominyka, nepasisekė tau su manimi. 

Mergina nieko neatsakė, tik su neapsakomu gailesčiu 
žiūrėjo į Tonį. 

Kitą dieną, sėdėdama „Kriugerio Brento“ filiale Paryžiuje, 
Keitė išrašinėjo čekį. Priešais sėdintis vyriškis atsiduso: 

— Kaip apmaudu. Jūsų sūnus, ponia Blekvel, labai talentin- 
gas. Jis galėtų tapti garsiu dailininku... 

Keitė šaltai nužvelgė pašnekovą. 

— Pone de Juso, pasaulyje yra dešimtys tūkstančių daili- 
ninkų. Mano sūnus niekada nebuvo vienas iš tokių. — Ji ištiesė 
čekį. 

— Tai, ką pažadėjote, jūs atlikote, dabar mano eilė. Nuo šio! 
„Kriugeris Brentas“ — dailės muziejų Johanesburge, Londone ir 
Niujorke rėmėjas, o jums patikėta atrinkti paveikslus, už 
atitinkamus komisinius, be abejo. 

De Juso išėjus, Keitė dar ilgai sėdėjo prie stalo, suėmusi 
rankomis galvą. Ji taip mylėjo sūnų! Jei jis kada nors sužinos... 
Ji suprato, kuo rizikuoja. Bet juk negalima iš šono stebėti, kaip 
Tonis eikvoja jėgas! Bet kokia kaina sūnų reikia apginti. Kaip ir 
„Kriugerio Brento“ kompaniją. 

Keitė pagaliau pakilo, pajutusi nepakeliamą nuovargį. Me- 
tas pas Tonį. Ji padės pakelti smūgį, kad jis galėtų tęsti darbus, 
kuriems yra gimęs. 

Vadovauti kompanijai. 


19 dalis 


Nuo tos dienos ištisas dvi dienas Tonis jautėsi, lyg būtų 
įsuktas į milžiniškas stakles, ir vienodai judėdamas bėga niekur, 
tarsi voverė rate. Visi žinojo, kad jis didžiulio koncerno, suriju- 
sio popierių gaminančius fabrikus, aviakompaniją, bankus, 
gamyklas, ligonines, vienintelis paveldėtojas. Tonis suvokė, kad 
jo pavardė - raktas, atveriantis bet kokias duris, kad tai leidimas 
į tuos visuomenės ir uždarus klubus, kur nei pinigai, nei įtaka 
neturi reikšmės. Tonį priimdavo visur, bet visur jis jautėsi sveti- 
mas, niekuo neužsitarnavęs tokios pagarbos, savo garbiojo 

senelio šešėliu. Jam rodėsi, kad juos nuolat lygina ir išvados 
visai ne anūko naudai. Bet juk tai neteisinga, ne Tonis kaltas, 
kad jam nereikėjo šliaužti per užminuotus laukus, slapstytis nuo 
sargybinių ir gintis nuo ryklių. Senos pasakos ir šeimos legen- 
dos neturi su juo nieko bendra. Visa tai seniai praėjo, priklauso 
kitam amžiui, kitiems laikams, kitoms vietoms ir didvyriški 
niekad nematyto Žmogaus poelgiai nelietė Tonio. 

Jis dirbo dvigubai daugiau už kitus „Kriugerio Brento“ tar- 
nautojus, negailestingai sekino save, stengdamasis nusikratyti 
širdį draskančių prisiminimų. Laiškai Dominykai grįžo neat- 
plėšti. Tonis paskambino direktoriui, bet šis pasakė, jog Domi- 
nyka nebedirbanti mokykloje. Ji dingo. Tonis uoliai darbavosi, 
neblogai atliko savo pareigas, dirbo metodiškai ir skrupulingai. 
Jei ir jautė gilią tuštumą, tai išorėje ji visai neatsispindėjo. Jis 
niekam nerodė savo jausmų. Niekam. Net Keitei. Ji kasdien 
gaudavo Tonio ataskaitas ir buvo labai patenkinta, o kartą netgi 
pabrėžė Bredui Rodžersui, kad sūnus turi įgimtų verslininko 
sugebėjimų. 

Jai atrodė, kad ilgos valandos, kurias Tonis praleidžia darbe, 
įrodo jo meilę darbui. 

Prisiminusi, kad sūnus per plauką nepaleido vėjais savo 
ateities, Keitė pašiurpdavo ir jau kelintą kartą dėkojo dangui už 
tai, kad jai pavyko jį išgelbėti. 

1948-aisiais Pietų Afrikoje valdžion atėjo nacionalistų par- 
tija. Teisė persikelti kitur buvo griežtai ribojama, viršininkams 
panorus, išskirdavo šeimų narius. Visi spalvotieji turėjo nešiotis 
asmens pažymėjimus ne tik kaip leidimus: tai buvo gelbėjimosi 
ratas, gimimo liudijimas, leidimas dirbti, kvitas apie nesumokė- 
tus mokesčius, dokumentas, kontroliuojantis visą gyvenimą. 
Visuose šalies kampeliuose kilo maištai bei sukilimai, o policija 
juos negailestingai malšino. Keitė kasdien laikraščiuose skaitė 
neramius pranešimus. Žinutėse dažnai šmėkšteldėdavo Bendos 
pavardė. Nepaisant amžiaus, jis kaip ir anksčiau vadovavo 
pogrindiniam judėjimui. 

„Žinoma, jis kovos už savo tautą, - galvojo Keitė. - Nebūtų 
Benda...“ 

Penkiasdešimt šeštąjį gimtadienį Keitė atšventė kukliai, be 
nereikalingo triukšmo, kartu su Toniu. Ji žiūrėjo į šį gražų 24- 
erių metų vyriškį ir negalėjo patikėti, nejaugi tai jos sūnus? 
Negali būti! Ji dar tokia jauna! 

Bet Tonis pakėlė taurę: 

— Už mano m... mamą, p... pačią n... nuostabiausią m... 
moterį p... pasaulyje! Su g... gimimo diena! 

— Reikia sakyti ,,už mano senutę mamą“, — pataisė Keitė. 

Greit, jau greit ji išeis pensijon, bet jos vietą užims sūnus. 
Vienintelis sūnus! 

Keitei primygtinai reikalaujant, Tonis persikėlė į vilą Penk- 
tojoje aveniu. 

— Ta prakeikta pilis per didelė man vienai, čia tiesiog gal: 
pasiklysti, — ji įtikinėjo sūnų. — Visas rytinis sparnas tavo palau- 
goms, niekas nesutrukdys. 

Neturėdamas jėgų pradėti nesibaigiančius ginčus, Tonis 
sutiko. 

Kas rytą motina su sūnum pusryčiaudavo kartu: užstalėje 
buvo kalbama apie ,,„Kriugerį Brentą“. Tonis negalėjo atsi- 
stebėti aistringa motinos meile beveidžiam, bedvasiam tva- 
riniui, pastatų, mašinų ir buhalterinių ataskaitų amorfinei san- 
kaupai. Kokia susižavėjimo paslaptis? Pasaulyje tiek daug ne- 
atskleistų mįslių, nematytų kraštų, neregėtų stebuklų. Kam 
tuščiai eikvoti gyvenimą, kaupiant aukso kalnus ir ant viršaus 
dar ir dar kraunant, tampant vis galingesniu, stipresniu, įgyjant 
vis daugiau valdžios? Tonis nesuprato motinos, bet mylėjo ir 
stengėsi pateisinti jos lūkesčius. 

Skrendant iš Romos į Niujorką kompanijos ,„Pan Ame- 
rikan“ lėktuvu nebuvo jokių netikėtumų. ,,Pan Amerikan“ Tonis 
pasitikėjo labiau, nei kitomis aviakompanijomis ir dabar, 
įsitikinęs, kad viskas gerai, išsitraukė iš portfelio paskutiniąsias 
„Kriugerio Brento“ užsienio filialų ataskaitas ir įsigilino į dar- 
bą, atsisakęs pietų ir nekreipdamas dėmesio į cigaretes bei gė- 
rimus siūlančias stiuardeses. 

Šalia sėdinti vidutinio amžiaus moteris vartė madų žurnalą. 
Kai ji pervertė lapą, Tonis atsitiktinai pakėlė akis ir sustingo, 
atpažinęs pokylių suknelę demonstruojančiame modelyje 
Dominyką. Jokių abejonių - tai ji: pažįstami dailūs veido bruo- 
žai, aukšti skruostikauliai, puikūs šviesūs plaukai, tamsiai žalios 
akys. Tonio širdis ėmė tankiau plakti. 

— Atsiprašau, — jis kreipėsi į kaimynę, - ar nepaskolin- 
tumėte man šio žurnalo? 

Kitą rytą jis paskambino į drabužių parduotuvę ir, sužinojęs 
reklaminės agentūros pavadinimą, kreipėsi ten: 

— Aš norėčiau surasti vieną jūsų modelį. Ar negalėtumėte... 

— Minutėlę. 

Pasigirdo vyriškas balsas. 

— Kuo galiu padėti? 

— Paskutiniame ,,Vouk“ numeryje pamačiau nuotrauką. 
Mergina vakarine suknele iš parduotuvės ,,„Rotmen“. Ar jūs rek- 
lamuojate jos prekes? 

— Taip. 

— Norėčiau sužinoti jūsų modelio agentūros telefono nu- 
merį. 

— Tai „„Karlton Blesing Eidžensi“, — paaiškino vyriškis ir 
pasakė numerį. | 

Po minutės Tonis jau kalbėjo su agentūros sekretoriumi. 

— Norėčiau surasti vieną jūsų manekenę, - jis paaiškino. — 
Dominyką Maso. 

— Atleiskite, bet mums uždrausta teikti bet kokią asmeninę 
informaciją. 

Pasigirdo trumpas signalas. 

Tonis ilgai sėdėjo stebeilydamas į ragelį. Juk turi būti kokia 
nors išeitis! Ir jis nuėjo pas Bredą Rodžersą. 

— Sveikas, Toni. Kavos? 

— Ne, ačiū. Bredai, ar teko girdėti apie Karlton Blesing 
Eidžensi? 

— Žinoma. Ji mums priklauso. 

— Ką?! 

— Vienam iš „Kriugerio Brento“ filialų. 

— Kada mes ją nupirkom? 

— Prieš porą metų. Maždaug tada, kai tu pradėjai dirbti. O 
kas? 

— Noriu surasti vieną modelį. Sena pažįstama. 

— Jokių problemų. Tuoj paskambinsiu ir... 

— Neverta, aš pats. Ačiū, Bredai. 

Tonį apėmė nekantrus laukimas. 

Tą pačią dieną jis nuvažiavo į agentūrą ir pasakė sekreto- 
riui savo pavardę. Jį tuoj pat palydėjo į direktoriaus, pono 
Tiltono kabinetą. 

— Kokia garbė mums, pone Blekvelai! Tikiuosi, nieko nenu- 
matyto neįvyko? Mūsų pelnas per paskutinį ketvirtį... 

— Absoliučiai nieko, norėčiau pamatyti vieną mūsų modelį 
Dominyką Maso. - 

— Ji viena geriausių! — nušvito Tiltonas. —- Jūsų motinėlė turi 
taiklią akį! 

Tonis pamanė, kad jam pasigirdo. 

— Atleiskit, nesupratau. 

— Ponia Blekvel asmeniškai rekomendavo panelę Maso. Tai 
buvo viena iš sąlygų mūsų sandėriui su ,„Kriugeriu Brentu“. 
Kontraktas saugomas archyve ir jei norite... 

— Ne, - Tonis papurtė galvą, nepajėgdamas suvokti, kas 
vyksta. Kodėl motina?.. 

— Ar galėčiau gauti Dominykos adresą? 

— Žinoma, pone Blekvelai. Šiandien fotografuojasi Vermon- 
te, bet rytoj dieną ji turi grįžti. 

Tonis ilgai lūkuriavo prie pastato, kuriame gyveno Do- 
minyka. Pagaliau prie šaligatvio sustojo juodas automobilis, iš 
kurio išlipo ji, lydima plačiapečio, raumeningo sportiškos iš- 
vaizdos vyriškio su lagaminu. 

Pamačiusi Tonį, Dominyka sustojo kaip įbesta. 

— Toni! Dieve mano! Ką... Ką tu čia veiki? 

— Mums reikia pasikalbėti. 

— Gal kitą kartą, bičiuli, — įsiterpė sportininkas. — Mes labai 
užsiėmę. 

— Liepk savo draugeliui nešdintis, — į jį net nepažvelgęs 
įsakė Tonis. 

— Ei! Ką tu sau, po velnių, galvoji? 

— Prašau, Benai, eik, - maldaudama pralemeno Dominyka. 
— Vakare paskambinsiu. 

Padvejojęs šis patraukė pečiais: 

— Gerai! 

Metęs į Tonį nedraugingą žvilgsnį, jis sėdo į mašiną, kuri 
šoktelėjo, staiga atleidus sankabą. 

— Geriau pakilkim, — atsiduso Dominyka. 

Butas buvo didelis, per du aukštus, su baltais kilimais ir 
šiuolaikiniais baldais. Toks turėtų nemažai kainuoti! 

— Neblogai verties, —- pastebėjo Tonis. 

— Taip. Pasisekė, — sutiko Dominyka, nervingai pešiodama 
palaidinės apykaklę. - Norėtum išgerti? 

— Ne, ačiū. Aš bandžiau tave surasti, išvykęs iš Paryžiaus. 

— Aš taip pat išvažiavau. 

— Amerikon? 

— Taip. 

— Kaip tau pavyko patekti į šią agentūrą? 

— Per skelbimą laikraštyje, — ji dusliai atsiliepė. 

— Kada tu pirmą kartą pamatei mano motiną, Dominyž:: 

— Aš... tavo bute, Paryžiuje. Pameni? Mes... 

— Neapsimetinėk, — sušnypštė Tonis, jausdamas, kaip iš 
širdies gelmių kyla pašėlęs nesuvaldomas pyktis. - Aš gyveni- 
me nesu sudavęs moteriai, bet jei išgirsiu nors vieną melagingą 
žodį, žinok, pažadu, tavo veido dar ilgai niekam nesinorės foto- 
grafuoti! 

Dominyka bandė kažką atsakyti, bet nutilo, išsigandusi To- 
nio akių išraiškos. 

— Dar kartą klausiu, kur tu pirmąsyk sutikai mano motiną? 

— Kai tave priėmė į dailės mokyklą, - nedvejodama atsakė 
Dominyka. - Tavo motina ten įdarbino mane pozuotoja. 

Tonis pajuto šleikštulį, bet prisivertė tęsti: 

— Kad suvestų tave su manim? 

— Taip. Aš... 

— Vadinasi, ji tau mokėjo už tai, kad taptum mano meiluže, 
apsimetinėtum mylinti? 

— Taip. Po karo... buvo baisu. Aš likau be skatiko. Nejau 
nesupranti? Bet patikėk, Toni, aš tikrai nebuvau tau abejinga... 

— Atsakyk į klausimus! - iššvokštė Tonis. 

Dominyka drebėjo iš baimės. Tokio įsiūčio ji nebuvo ma- 
čiusi. Priešais stovėjo nepažįstamas žmogus, pasiryžęs bet ko- 
kiai prievartai. 

— Kam jai to prireikė? 

Jis prisiminė švelnumą, Dominykos glamones, nupirktas ir 
apmokėtas motinos pinigais, ir susigūžė iš gėdos. Visą tą laiką 
jis buvo marionetė motinos rankose, paklusni, patikli lėlė. Jai 
nerūpėjo jo interesai, jai jis buvo ne sūnus, o princas paveldėto- 
jas, kitas kompanijos vadovas. Štai kas motinai buvo svarbiau- 
sia — ,,Kriugeris Brentas“! 

Paskutinį kartą pažvelgęs Dominykai į akis, Tonis pasisuko 
ir klupdamas nužingsniavo išėjimo link. Mergina žiūrėjo jam 
įkandin, nesišluostydama skruostais byrančių ašarų. 

— Aš nemelavau, Toni, sakydama, kad myliu... Patikėk... — ji 
šnibždėjo. Bet Tonis nebesiklausė. 

Keitė dirbo bibliotekoje, kai kambarin įvirto girtutėlis 
Tonis. 

— Aš k... kalbėjausi su D... dominyka, - mikčiodamas 
pareiškė. — Jums t... tikriausiai buvo l... labai linksma. 

— Toni! — sunerimusi pašoko Keitė. 

— Nuo š... šios minutės p... prašau n... nesikišti į mano a... 
asmeninį gyvenigą! Aišku? 

Ir, ramstydamasis į sienas, nusvirduliavo prie durų. 
Apimta baisios nuojautos, Keitė sumišusi tylėjo. 

Kitą dieną Tonis išsinuomojo butą Grinvič Vilidže. Su 
motina stengėsi susitikti tik kontoroje. Keitė vis bandė susi- 
taikyti su sūnumi; šis išliko šaltas ir abejingas. 

Keitės širdis plyšo iš skausmo, bet ji buvo įsitikinusi savo 
teisumu, tuo, kad viską padarė sūnaus gerovei. Visai taip pat, 
kaip kažkada Deivido gerovei. Argi ji galėjo leisti jiems mesti 
kompaniją. Tonis buvo vienintelis pasaulyje, kurį ji mylėjo, ir 
matydama, kad sūnus vis labiau užsidaro savyje, atsiriboja nuo 
jį supančio pasaulio, Keitė neapsakomai sielojosi. Draugų Tonis 
neturėjo. Kažkada buvęs linksmas ir patenkintas gyvenimu, jįs 
tapo išlaikytu ir šaltu, tarp jo ir kitų iškilo nematomąg barjeras, 
kurį sulaužyti nebuvo įmanoma. Ir Keitė suprato: sūnui reikia 
vesti, turėti vaikų, giminės pratęsėjų. Jam reikia padėti. 

Į Keitės kabinetą įėjo Bredas Rodžersas. 

— Bijau, kad turėsim nemalonumų, Keite. 

— Kas atsitiko? | 

Jis ištiesė telegramą: 

„Pietų Afrikos parlamentas paskelbė čiabuvių Tarybos 
atstovus ir Komunistų partiją už įstatymo ribų“. 

— Viešpatie! — ji aiktelėjo. 

Tai reiškė, kad ne tik komunistas, bet kuris, nesutinkąs su 
vyriausybe, tuoj pat bus suimtas ir pripažintas kaltu. 

— Tokiu būdu jie nori kartą ir visiems laikams užgniaužti 
spalvotųjų pasipriešinimą, - tęsė Keitė. - Jeigu.... 

Bet tarpdury pasirodė sekretorė: 

— Skambina iš Johanesburgo. Ponas Pirtas. 

Ponas Pirtas buvo firmos skyriaus Johanesburge valdytojas. 
Keitė paėmė ragelį. 

— Sveiki, Džoni. Kaip laikotės? 

— Gerai, Keite. Turiu šiokių tokių naujienų, manau, kad 
jums vertėtų Žinoti. 

— Kas atsitiko? 

— Man ką tik pranešė, kad policijai pavyko sučiupti Bendą. 

Artimiausiu reisu Keitė išskrido į Johanesburgą, prieš tai 
apie įvykį pranešusi kompanijos advokatams. Net „Kriugerio 
Brento“ galybė ir prestižas galėjo pasirodyti „bevaisiai. Benda 


21 ba 


- 


buvo paskelbtas valstybiniu nusikaltėliu, ir Keitė drebėjo, vos 
pagalvojusi apie jam gresianti nuosprendį. Tačiau ji galės bent 
pasimatyti, pasikalbėti, pasiūlyti savo paramą. 

Tiesiai iš oro uosto Keitė nuvažiavo įstaigon, o iš ten pa- 
skambino kalėjimo direktoriui. 

— Jis vienutėje, ponia Blekvel, ir pasimatymai uždrausti. Bet 
jums galime padaryti išimtį. 

Kitą rytą Keitė atvažiavo į Johanesburgo kalėjimą. Bendos 
rankos ir kojos buvo sukaustytos; juos skyrė stiklinė pertvara. 
Keitė pastebėjo, kad draugas visiškai pražilo. Ji tikėjosi pa- 
matyti nusivylimą, iššūkį... tačiau Benda, išvydęs ją, plačiai nu- 
sišypsojo ir tarė: 

— Taip ir žinojau, kad atvažiuosi. Visai, kaip tavo tėvas, 
negali neįsivelti į nemalonumus. 

— Jau geriau patylėtum! — atkirto Keitė. — Velniai griebtų! 
Kaip tave iš čia ištraukti? 

— Karste. Kitaip jie manęs neišleis. 

— Turiu apsčiai patyrusių advokatų, kurie... 

— Ir negalvok, Keite. Pagaliau mane įgrūdo kalėjiman ir 
dabar atsiimsiu savo: bet aš išslysiu, pamatysi. 

— Apie ką tu? 

— Neapkenčiu narvų. Niekada nemėgau. Dar nepastatė 
tokio, kuriame mane išlaikytų. 

— Benda, - maldaujamai paprašė Keitė, — nebandyk bėgti. 
Prašau. Tave nušaus. 

— Velniai nematė! Atmink, kas priešais tave! Žmogus, 
įveikęs ryklius, minų laukus ir sarginius šunis! 

Jo akys sušvito švelniu spindesiu. 

— Žinai, Keitė, kartais galvoju, kad tos dienos buvo pačios 
laimingiausios mano gyvenime. 

Kai rytojaus dieną Keitė atėjo kalėjiman, o viršininkas 
pasakė: 

— Atleiskite, ponia Blekvel, jį teko pervesti saugumo sume- 
timais. 

— O kur? 

— Neturiu teisės sakyti. 

Kitą rytą Keitė pirmiausia atsivertė laikrašų. Į akis krito 
didžiulės juodos antraštės raidės: 

„„Nušautas bandęs pasprukti maištininkų lyderis“. 

Po valandos ji įsiveržė į viršininko kabinetą. 

— Nušautas, bandė pabėgti, ponia Blekvel. Viskas. 

„Klysti, - pagalvojo Keitė, — toli gražu ne viskas. Benda 
žuvo, bet ar tai reiškia, kad ir jo svajonė apie laisvę mirė kartu 
su juo?“ 

„Po poros dienų, pasirūpinusi laidotuvėmis, Keitė grįžo į 
Niujorką. Pro lėktuvo iliuminatorių ji paskutinį kartą apžvelgė 
žemę, kurią taip mylėjo, tą raudoną derlingą dirvą, kurios gel- 
mėse slėpėsi nesuskaičiuojami turtai. Dievo išrinktoji, dosniai 
apdovanota žemė. Bet prakeikimas, pasiųstas Pietų Afrikai... 
gilus liūdesys suspaudė Keitės širdį. Jau niekada ji čionai nebe- 
grįš. Niekada. | 

Viena iš Bredo Rodžerso pareigų buvo rūpintis „Kriugerio 
Brento“ perspektyviniais planais. Niekas geriau už jį negalėjo 
nuspręsti, kokias įmones būtina įsigyti ir kokius sandėrius 
sudaryti, kad pelnas būtų kuo didesnis. 

Berods gegužės pradžioje Bredas užėjo į Keitės Blekvel 
kabinetą. 

— Radau šį tą įdomaus, Keite, — pareiškė jis, dėdamas ant 
„stalo du aplankus. - Štai. Dvi kompanijos. Jei kurią nors 
pavyks prijungti, tai bus didelis laimikis. 

— Ačiū, Bredai. Šiandien pat viską peržiūrėsiu. 

Vakare viena pati pavakarieniavusi, Keitė įdėmiai perskaitė 
Bredo ataskaitas apie abi kompanijas: ,,„White oil and tool“ ir 
„International Tecknolodgie“. Jos buvo ilgos, detalios, beje, abi 
baigėsi vienodai: sutrumpinimu „NP“, kuris reiškė „nesuintere- 
suoti parduoti“. Matyt, prireiks nemažai pastangų, norint jas 
nupirkti, bet verta stengtis. 

Abiejų firmų savininkai, stiprūs, nepriklausomi turtuoliai 
nenorėjo nė su kuo dalintis. Apie paprasčiausią kompanijų 
užgrobimą ir kalbos nebuvo. Keitei metė iššūkį, o ji jau taip 
seniai nekovojo atvirai. Kuo daugiau Keitė galvojo apie atsira- 
dusią galimybę, tuo labiau gundėsi įsigyti nors vieną firiną. 
„White oil and tool“ savininkas, teksasietis Čarlis Vaitas vertėsi 
naftos gręžimu, įrangos gaminimu ir nuomojo perspektyvius 
naftos telkinius. Jokios abejonės, kad tokios kompanijos įsigiji- 
mas atneš didelį pelną ,„Kriugeriui Brentui“. 

Keitė pavartė kitą ataskaitą. „International Tecknolodgie“ 
priklausė vokiečiui, grafui Frederikui Hofmanui. Jis pradėjo 
verslą nuo nedidelės plieno liejyklos Esene, metams bėgant 
kompanija išaugo į didelį koncerną, apimantį laivininkystę, 
naftos perdirbimo gamyklas, naftos pilstymo tankerių flotiliją ir 
kompiuterių gamybą. 

Netgi toks gigantas kaip „„Kriugeris Brentas“ galėjo suryti 
vienintelę iš šių firmų, bet tik Keitė žinojo kurią. 

Raidės „NP“ kiekvienos ataskaitos gale?! 

— Pažiūrėsim, — nusprendė ji. 

Kitą rytą Keitė liepė pakviesti Bredą Rodžersą. 

— Įdomu, kaip tau pavyko gauti slaptas balanso ataskaitas? 
— šyptelėjo ji. - Detaliau papasakok apie Čarlį Vaitą ir Frederi- 
ką Hofmaną. 

Bredas gerai pasiruošė apklausai. 

"— Čarlis Vaitas gimė Damaske. Triukšmingas, mylintis gy- 
venimą, savo imperiją valdo geležine ranka, velnioniškai pro- 
tingas. Pradėjo nuo nulio, aptiko naftos telkinius, pelningai įdė- 
j0 gautus pinigus, dabar valdo vos ne pusę Teksaso. 

— Kiek jam? 

— Keturiasdešimt septyneri. 

— Vaikai? 

— Duktė, dvidešimt penkerių metų. Teko girdėti, akinančiai 
graži. 

— Ištekėjusi? 

— Išsiskyrusi. 

— Frederikas Hofmanas? 

— Pora metų jaunesnis už Vaitą. Grafas — senos vokiečių 
aristokratų šeimos, kurios kilmė siekia viduramžius, ainis. 
Našlys. Iš tėvo paveldėjo nedidelę plieno liejyklą ir sugebėjo 
paversti ją dideliu koncernu. Vienas pirmųjų užsiėmė kompiu- 
teriais. Daugybės mikroprocesorių patentų savininkas. Kiekvie- 
nas kompiuteris atnešdavo grafui Hofmanui didelį pelną. 

— Vaikai? 

— Duktė, dvidešimt trejų metų. 

— Graži? 

— Nepavyko sužinoti, - atsiprašė Bredas Rodžersas. 

— Labai siauras šios šeimos pažįstamų ratas. 

Ir padvejojęs pridūrė: 

— Ko gero visam tam mes veltui gaištame laiką. Banke 
susitikau su kai kuo iš abiejų kompanijų vadovybės. Vaitas ir 
Hofmanas visiškai nesuinteresuoti nei parduoti, nei susi- 
jungti, nei bendrų įmonių steigti. Pats mačiau finansinę 
ataskaitą. Jie dar nekuoktelėjo, kad savanoriškai prarastų 
nepriklausomybę. | | 

Ir vėl Keitė pajuto nenugalimą norą atsakyti į mestą iššūkį. 

JAV prezidentas pakvietė Keitę į Vašingtone vykstančią Žy- 


215 


miausių pasaulio pramonininkų konferenciją pagalbos silpnai 
išsivysčiusioms šalims teikimo klausimais. Keitė pakėlė tele- 
fono ragelį ir po dviejų dienų Čarlis Vaitas ir grafas Frederikas 
Hofmanas taipogi gavo pakvietimus. 

Keitė jau buvo susidariusi įspūdį apie abiejų firmų sa- 
vininkus ir, pasirodo, beveik neklydo. Jai dar neteko sutikti dro- 
vių teksasiečių ir Čarlis Vaitas nebuvo išimtis. Labai aukštas 
garsiakalbis vyriškis, plačiapetis, savo kūnu primenantis išsto- 
rėjusį futbolo žaidėją apvaliu gražiu veidu, jis stengėsi sudaryti 
marškiniuoto prasčioko įspūdį, bet Keitę buvo sunku apgauti. 
Čarlis Vaitas praturtėjo ne aplinkybių dėka. 

Keitei nedažnai teko sutikti tokį aštrų protą ir stiprų charak- 
terį. Jai pakako pasikalbėti 10 minučių, kad suprastų: šio žmo- 
gaus jėga nepriversi ko nors daryti. Niekas negali įkalbėti, įti- 
kinti grasinimais, pataikavimu ar šantažu parduoti kompaniją. 
Bet Keitė pastebėjo jo silpną vietą. 

Grafas Frederikas Hofmanas buvo visiška Vaito priešingybė 
— liesokas, gražus, aristokratiško veido, minkštais kaštoniniais, 
smilkiniuose šiek tiek žilstelėjusiais plaukais. Nepaprastai 
mandagus, gerai išauklėto žmogaus manierų. Bet malonaus 
galantiško aristokrato išorė slėpė plieninę valią ir nepalenkiamą 
užsispyrimą. 

Konferencija Vašingtone truko tris dienas. Posėdžiams pir- 
mininkavo viceprezidentas, o prezidentas atvyko tik trumpam. 

Keitė Blekvel susirinkusiems paliko didžiulį įspūdį: buvo 
sunku patikėti, kad ši graži simpatiška moteris vadovavo 
didžiulei, savo pačios sukurtai korporacijai, visi vyrai vienas 
per kitą jai patarnavo. To Keitė ir tikėjosi. 

Pagaliau likusi dviese su Čarliu Vaitu, lyg tarp kitko, Keitė 
paklausė: 

— Ar jūs čia su šeima, pone Vaitai? 

— Su dukra. Ji nori apsipirkti. 

— Mat kaip! Kaip miela! 

Pašnekovui net į galvą neatėjo, kad Keitė žinojo kiekvieną 
smulkmeną, netgi kokią suknelę vakar nusipirko jo duktė! 

— Penktadienį siauram rateliui rengiu pietus. ,,Kedrų 
Kalvoje“ turiu namą. Labai džiaugsiuosi matydama jus su 
dukra. 

Vaitas nedvejodamas atsakė: 

— Teko girdėti apie jūsų valdas, ponia Blekvel, seniai noriu 
pamatyti. 

— Puiku, — nusišypsojo Keitė. — Tuoj pasirūpinsiu, kad jus 
atskraidintų mano nuosavu lėktuvu. 

Po dešimties minučių Keitė jau kalbėjosi su Frederiku 
 Hofmanu. | 

— Jūs čia vienas ar su žmona, pone Hofmanai? — domėjosi 
ji. 

— Jau keletą savaičių našlauju, — atsiduso Hofmanas. — 
Atvykau su dukra. 

Keitė žinojo, kad jie apsistojo ,,Hei Adamso“ viešbutyje. 

— Nutariau surengti pietus ir norėčiau pakviesti jus su dukra 
savaitgalį praleisti ,,Kedrų Kalvoje“. 

— Deja, turiu grįžti į Vokietiją, - palingavo galva Hofmanas, 
bet, dar kartą nužvelgęs Keitę, netikėtai nusišypsojo: 

— Manau, kad diena ar dvi neturi ypatingos reikšmės. 

— Gerai. Mano lėktuvas jūsų paslaugoms. 

Kas du mėnesius Keitė kvietė svečius į dvarą ,,Kedrų 
Kalvoje“, kur suvažiuodavo talentingiausi ir įtakingiausi 
žmonės iš viso pasaulio, ir tokiuose vakaruose niekas nenuo- 
bodžiavo. Bet šį kartą Keitė turėjo ypatingą sumanymą. 
Sarbiausia, kaip prikalbinti Tonį atvažiuoti. Pastaraisiais metais 
jis retai buvojo ,„„Kedrų Kalvoje“, o jei ir pasirodydavo, tai ne 
ilgiau pusvalandžio ir tuoj pat išvažiuodavo. 

Dabar nuo jo atvykimo priklausė viskas! Keitei užsiminus 
apie svečius, Tonis trumpai išdrožė: 

— N... negaliu. P... pirmadienį reikia skristi K... Kanadon, 
laukia šimtai d... darbų. 

— Tai labai svarbu, — paaiškino Keitė. — Čarlis Vaitas ir 
grafas Hofmanas taip pat pakviesti. Jie... 

— Aš žinau, kas jie, — nutraukė Tonis. — Bredas Rodžeris 
pasakojo. Bet man regis, tai beviltiška. 

— Aš vis dėlto noriu pabandyti. 

— K... kokią kompaniją tu išsirinkai? — paklausė ji. 

— „White oil ant tool“. Mūsų pelnas gali išaugti penkiolika 
procentų, jei ne daugiau. Kai arabų šalys supras, kas paėmė 
pasaulį už gerklės, jos sukurs kartelį ir naftos kainos šoktels iki 
debesų. Už ją mokės auksu, pamatysi! 

— O „International Technolodgie“? 

— Nebloga firma, — patraukė pečiais Keitė, — bet nepalyginsi 
su „White oil“. Puikus sandėris. Todėl man prireiks tavęs rytoj, 
Toni. Kanada gali palaukti. 

Tonis nekentė priėmimų, nesibaigiančių, varginančių 

pokalbių, pagyrūnų vyrų ir plėšrių moterų. Bet darbas yra darbas. 

— Gerai, — jis sutiko. 

Pagaliau viskas susiklostė taip, kaip Keitė norėjo. 

Tėvas ir duktė Vaitai kompanijos lėktuvu atskrido iki 
Maino, o iš ten keltu persikėlė į ,„Kedrų Kalvą“, kur jų laukė 
limuzinas. Keitė pasitiko svečius prie įėjimo. Bredas Rodžersas 
buvo teisus. Liusė, Čarlio duktė, iš tiesų buvo pritrenkiančiai 
graži: aukšta, tamsiaplaukė, rudose akyse žybsėjo auksinės 
kibirkštėlės, beveik klasikiniais, tobulais veido bruožais. Liauna 
blizganti suknelė kaip pirštinė globė puikią figūrą. Bredas su- 
žinojo, kad prieš porą metų Liusi išsiskyrė su vyru, turtingu ita- 
lų pleibojumi. 

Keitė pristatė ją Toniui, įdėmiai žiūrėdama į sūnų, laukda- 
ma jo reakcijos. Nieko. Jis mandagiai sveikinosi su svečiais ir 
nusivedė juos į barą, kur jau darbavosi barmenas. 

— Koks žavus kambarys, - šūktelėjo Liusė nelauktai melo- 
dingu, švelniu balsu be mažiausio teksasietiško akcento. — Ar 
jūs čia daug laiko praleidžiate? 

— Ne. 

— Palaukusi, ar jis dar ko nors nepasakys, Liusi vėl pasi- 
domėjo: . 

— Užaugote ,„„Kedrų Kalvoje“? 

— Beveik, - tarstelėjo Tonis. 

Keitė suskubo įsiterpti į pokalbį, stengdamasi išsklaidyti 
nemalonų įspūdį dėl sūnaus elgesio. 

— Tonis čia mena daug laimingų minučių, bet dabar varg- 
šelis taip užimtas, kad nedažnai beatvažiuoja nors kiek pailsėti, 
tiesa, Toni? 

Šaltai pažvelgęs į ją, sūnus papurtė galvą: 

— Ne, t... tiesą sakant, turiu b... būti K... kanadoje... 

— Bet jis atidėjo kelionę, idant susipažintų su jumis, — už jį 
baigė sakyti Keitė. 

— Džiaugiuosi, sūnau! - plačiai nusišypsojo Čarlis Vaitas. — 
Daug girdėjau apie tave. Ar nenorėtum pakeisti darbo? Tau 
mano kompanijoje visada atsiras vietos! 

— V... vargu, ar m... mano m... motinai p... patiks toks 
sprendimas, pone Vaitai. 

Šis vėlei švietė šypsena: 

— Suprantu. Nuostabi moteris jūsų motina! Kad būtumėt 
matęs, kaip Baltuosiuose Rūmuose visi prieš ją ant pirštų galų 
vaikščiojo! Visus vyrus pavergė... 

Jis norėjo dar kažką pasakyti, bet tuo metu kambarin įėjo 
Frederikas Hofmanas ir jo duktė Meriana blyški tėvo kopija, 
tokių pačių aristokratiškų veido bruožų ir išdidžia laikysena. 
Ilgi šviesūs plaukai sviro ant pečių. Meriana vilkėjo kremine 
šifono suknia ir šalia Liusės Vait atrodė neišvaizdi ir kampuota. 

— Leiskite pristatyti savo dukrą Merianą, - tarė grafas 
Hofmanas. — Atleiskite už pavėlavimą. Lėktuvas užtruko La 
Gvardijos oro uoste. 

— Kaip nemalonu! — šūktelėjo Keitė, nors Tonis puikiai 
žinojo: ji pati įsakė atidėti skrydį, kad Vaitai atvyktų anksčiau 
už Hofmanus. 

— Mes kaip tik ruošėmės išgerti už svečius! Ko jūs pagei- 
dautumėte? 

— Skočo, prašom, — atsakė grafas Hofmanas. 

Keitė pasisuko į Marianą: 

— O jums, brangioji? 

— Nieko, dėkoju. 

Sugužėjo likusieji svečiai ir Tonis, nuo vienų eidamas prie 
kitų, puikiai vaidino vaišingą šeimininką. Niekas, išskyrus 
Keitę, nė neįtarė, kaip menkai jis tesidomi panašiomis iškil- 
mėmis. 

Bėda ne tik ta, kad Tonis mirtinai nuobodžiavo - jis tiesiog 
stengėsi atsiriboti nuo to, kas vyksta ir visiškai nesidžiaugė ben- 
dravimu su žmonėmis. Būtent tai ir neramino Keitę. 

Erdviame valgomajame buvo padengti du stalai. Marianą 
Hofman Keitė pasodino prie vieno stalo tarp Aukščiausiojo 
teismo pirmininko ir senatoriaus, o Liusę Vait - iš dešinės 
Toniui prie kito stalo. Visi kambaryje esantys vyrai, vedę ir 
vienišiai, nenuleido akių nuo Liusės. Keitė ausylai sekė, kaip 
mergina stengiasi prakalbinti Tonį. Buvo akivaizdu, kad jis jai 
patiko. Keitė šyptelėjo. Nebloga pradžia. 

Kitą rytą, šeštadienį per pusryčius, Čarlis Vaitas pasakė 
Keitei: 

— Neblogą jachtą turite, ponia Blekvel. Galima pavydėti. 
Mums Teksase netenka jomis lepintis. Supraskite, amžinai 
skubame. Dažniausiai skraidom lėktuvais. 

Kurtinančiai nusikvatojęs, jis pridūrė: 

— Nors neatsisakyčiau ir paplaukioti. Kartais verta ir 
sušlapti. | 

— O man šiandien norėjosi parodyti jums mūsų salą, - 
nusišypsojo Keitė. - Jachta palūkės iki rytojaus. 

Svajingai pažvelgęs į ją, Čarlis Vaitas linktelėjo: 

— Jūs labai miela, ponia Blekvel. Ačiū. 

Vogčiomis juos stebėjęs, Tonis nutylėjo. Pirmasis ėjimas, 
partija pradėta, bet ar Čarlis Vaitas suprato? Turbūt ne. Žmogus 
jis, be abejo, nekvailas, bet tokio priešininko kaip Keitė dar 
nebuvo sutikęs. 

Keitė kreipėsi į Tonį ir Liusę: 

— Toks puikus oras! Kodėl gi jums nepasiplukdžius jachta? 

— Ak, kaip aš norėčiau! — dar Toniui nespėjus prasižioti, 
šūktelėjo Liusė. 

 —- A... atleiskite, — sausai atkirto jis. - Man t... turi skambinti 
iš užsienio. 

Ir (1 nepritariantį motinos žvilgsnį. 

— Siandien dar nemačiau jūsų tėvo, - tarė ji Marianai Hof- 
man. 

— Jis labai anksti keliasi. Išėjo pasivaikščioti po salą. 

— Girdėjau, kad mėgstate jodinėti. Turime puikų žirgyną. 

— Dėkui, pone Blekvel. Jei galima, aš paprasčiausiai 
pasivaikščiosiu. 

— Na taip, prašom. 

Ir Keitė vėl pasisuko į Tonį: 

— Gal vis dėlto persigalvosi? Panelė Vait nusiminė. 

Jos balsas aidėjo metalo gaidelėmis. 

— N... negaliu. 

Kad ir nedidelė, bet Toniui tai buvo pergalė. Jis visai 
neketino pasiduoti. Daugiau motinai neleis savęs apgaudinėti. 
Kartą ji jau pasinaudojo juo kaip pėstininkų šachmatų partijo- 
je ir dabar Tonis puikiausiai matė visas jos gudrybes. Keitė 
troško valdyti „White oil ant tool“. Čarlis Vaitas nesiruošė 
pardavinėti firmos ar priimti kompanijon. Bet kiekvienas 
žmogus turi silpnybių ir Keitė užčiuopė pažeidžiamą Čarlio 
vietą — jo dukterį. Jeigu Liusė ištekės už Tonio, vienaip ar 
kitaip kompanijos neišvengiamai susijungs. Tonis pažvelgė į 
motiną, stengdamasis paslėpti, kaip niekina jos gudrybes. 
Keitė žinojo, kaip paspęsti spąstus: Liusė ne tik graži, bet 
protinga ir žavi. Bet Keitės rankose ji tokia pat marionetė, 
kaip kažkada buvo pats Tonis. Jis nesiruošė dalyvauti šiame 
purviname žaidime, ir niekas pasaulyje negalėjo jo priversti 
skirti dėmesį Liusei. Šiame susirėmime su motina bus jo 
viršus! 

Po pusryčių Keitė priėjo prie sūnaus: 

— Toni, belaukdamas skambučio, galėtum aprodyti panelei 
Vait mūsų sodą. 

Atsisakyti pasirodytų tiesiog grubu. 

— Gerai, - iškošė Tonis. | 

Jis asistengė kuo greičiau atsikratyti Liuse. 

arli, ar jūsų nedomina retos knygos? — Keitė kreipėsi į 
Vaitą. — Turiu neblogą kolekciją. 

— Mane domina viskas, ką jūs norite parodyti, — — galantiškai 
atsakė teksasietis. 

Prajukusi Keitė nerūpestingai pasisuko į Marianą. 

— O jūs, brangioji, nenuobodžiaujate? 

— Ne, dėkoju, ponia Blekvel. Prašau nesirūpinkite. 

— Gerai, nesirūpinsiu, — pažadėjo Keitė. 

Ir Tonis žinojo, kad motina kalba nuoširdžiai, jai nerūpėjo 
Mariana, todėl ir dėmesio į merginą galėjo nekreipti. Žinoma, 
motina buvo pakankamai maloni ir besišypsanti, bet Tonis jautė 
tą neįveikiamą ryžtą žengti per galvas į užsibrėžtą tikslą, pake- 
liui nušluojant visas kliūtis ir už tai jos nekentė. 

— Ar jūs pasiruošęs, Toni? — koketiškai nusišypsojo Liusė. 

Jie pasuko durų link. Tonis išgirdo artistišką motinos 
šnibždėjimą: 

— Argi ne puiki pora! 

Perėję didelį išpuoselėtą sodą, Tonis su Liuse pasiekė 
prieplauką, kur stovėjo ,„Korsaras“. Ore sklido aštrus gėlių, 
spalvingu kilimu nuklojusių kiekvieną žemės pėdą, aromatas. 

ia pas jus tiesiog rojus, — pastebėjo Liusė. 

— Taip. 

— Teksase nėra tokių gėlių. 

— Nėra? 

— Čia taip tylu ir ramu. 

— Taip. 

Liusė staiga sustojo, atsigręžė į Tonį ir piktai įrėmė žvilgsnį 
į] jo akis. 

— Aš jus kuo nors įžeidžiau? — nusistebėjo jis. 

— Jūs nenorite su manimi kalbėtis ir man atrodo, kad tai 
įžeidimas. Atsiperkate jaustukais, galima pamanyti, kad aš... 
bėgioju paskui jus. 

— O argi ne? 

- Žinoma, taip, - ji nelauktai nusijuokė. - Jei tik išmo- 
kyčiau jus kalbėtis, manau, kad tarp mūsų galėtų šis tas už- 
simegzti. 

Tonis plačiai nusišypsojo. 

— Apie ką jūs galvojate? —- paklausė Liusė. 

— Apie nieką. 

Tonis pabandė įsivaizduoti, kaip įnirš motina, sužinojusi, 
jog pralaimėjo. 

Keitė nusivedė Čarlį Vaitą į didelę, ąžuolo dailylentėmis 
apkaltą biblioteką, kur ant lentynų puikavosi pirmieji Oliverio 
Goldsmito, Loreno Sterno, Tobiaso Smoleto ir Džono Dono lei- 
diniai. Čarlis Vaitas lėtai ėjo palei sienas, akimis rydamas 
neįkainojamas vertybes. Pagaliau jis stabtelėjo prie prabangiai 
įrištos Džono Kytso poemos „Endimionas“. 

— Tai Rousbergo leidinys? - šūktelėjo. 

Keitė nustebusi pažvelgė į pašnekovą. 

— Taip. Yra tik du egzemplioriai. 

— Aš turiu antrą, - linktelėjo Vaitas. 

— Ir kaip aš nesuuodžiau! — nusijuokė Keitė. —- Nieko sau 
„paprasti teksasiečiai“! Net mane apkvailino! 

— Nejaugi? — nusišaipė Vaitas. — Vadinasi, dar nepraradau 
įgūdžių! 

— Kur jūs mokėtės? 

— Kolorado kalnakasybos mokykloje, paskui Oksforde. 
Pavyko gauti Rodso stipendiją. 

Jis susimąstęs pažiūrėjo į Keitę: 

— Tarp kitko, man sakė, kad pakvietimą į Baltuosius rūmus 
atsiuntė būtent jums rekomendavus. 

— Tiesiog paminėjau jūsų pavardę, — patraukė pečiais Keitė. 
— Jie labai apsidžiaugė, galėdami jus pakviesti. 

— Labai kilnu iš jūsų pusės, Keite. O dabar, kol mes vienu 
du ir niekas netrukdo, gal vis dėlto paaiškintumėte, ką esate 
sumaniusi ? | 

Tonis dirbo savo kabinete, mažyčiame kambarėlyje pir- 
mame aukšte. Išgirdęs atsiveriančių durų girgždesį, jis pakėlė 
akis. Tarpduryje stovėjo Mariana Hofman. Tonis nespėjo ir išsi- 
Žioti, kad pasakytų čia esąs, kai išgirdo nustebimo šūksnį. Mer- 
gina apžiūrinėjo ant sienos kabančius paveikslus — tas kelias 
Tonio drobes, parsivežtas iš Paryžiaus ir pakabintas vienintelia- 
me kambaryje, šiame name priklausiusiame tik jam. Norėjosi 
sutrukdyti Marianai, bet jis nespėjo; ši lėtai ėjo palei sieną nuo 
vienos drobės prie kitos. 

— Tiesiog neįtikėtina, - sumurmėjo. 

Tonis staiga įtūžo. Ne tokie jau prasti jo paveikslai! Jis 

nevalingai truktelėjo, kėdė sugirgždėjo. Mariana atsigręžė ir 
pagaliau jį pastebėjo. | 

— Ak, atleiskite. Nemaniau, kad čia kas nors yra. 

Tonis pakilo. | 

— Nieko tokio, — beveik grubiai tarstelėjo, nors nepakentė, 
kad į jo šventovę užeitų pašaliniai. — Ko nors ieškote? 

— Ne... tiesiog vaikštinėjau po namą. Jūsų paveikslų kolek- 
cija verta bet kokio muziejaus. 

— Išskyrus šiuos! - išsprūdo Toniui. 

Marianą akivaizdžiai išmušė iš vėžių priešiškumas jaunuo- 
lio balse ir ji tylėdama vėl pasisuko į paveikslus. Atidžiau 
įsižiūrėjusi, ji pastebėjo parašą. 

— Tai čia jūs nupiešėte? 

— Kaip gaila, kad jie jums taip nepatiko. 

— Betgi jie nuostabūs! 

Ji priėjo arčiau: 

— Nesuprantu! Jeigu jūs šitaip sugebate, kodėl dar kažkuo 
užsiimate? Patikėkite, mano nuomone, jūs puikus dailininkas! 
Tikrai, ne tik geras, bet didis meistras! 

Visai nesiklausydamas, Tonis įsikibo į krėslo atkaltę, trokš- 
damas vieno: kad mergina kuo greičiau išeitų. 

— Aš irgi norėjau tapti dailininke, - tęsė Mariana. - Metus 
prasimokiau pas Oskarą Kobošką, bet mečiau, supratusi: tuš- 
čios pastangos, niekada nepakilsiu aukščiau vidutinybės. O jūs 
mokėtės Paryžiuje. 

— Taip. 

— Ir nepanorote tęsti? Išvykote? 

— Taip. 

— Kaip gaila! Nejaugi... 

— Štai kur jūs! 

Abu išgąstingai atsigręžė. Tarpduryje.stovėjo Keitė. Abudu 
nužvelgusi, ji priėjo prie Marianos: 

— Aš visur jūsų ieškau. Jūsų tėvas užsiminė, kad jums patin- 
ka orchidėjos. Ar nenorėtumėte pasižiūrėti mūsų oranžerijos? 

— Ačiū, — linktelėjo Mariana. - Apskritai, aš... 

Nesiklausydama Keitė pasisuko į sūnų ir griežtai paklausė: 

— Toni, ar tau neatrodo, kad reikėtų skirti dėmesio ir kitiems 
svečiams? 

Paskui paėmė Marianą už rankos ir išsivedė iš kambario. 

Toniui visą laiką atrodė, kad jo akyse rutuliojasi neįtikėtinai 
įdomus scenarijus. Jis tarsi užburtas stebėjo, kaip meistriškai 

motina valdo Žmones, lyg kokias marionetes. Jokio nereikalin- 
go judesio. Pirmiausia suveikė, kad Vaitai atvyktų anksčiau už 
Hofmanus. Per pietus pasodino Liusę greta Tonio. Kiekvieną 
dieną apie kažką tarėsi su Čarliu Vaitu. Visos gudrybės buvo 
baltais siūlais siūtos, bet Tonis privalėjo tai pripažinti, nes per 
daug gerai pažinojo motiną, jos nepalenkiamą valią ir aistrą 
intrigoms. Zinoma, Liusė Vait buvo šauni mergina, kuri bet 
kuriam taptų gera žmona. Bet kuriam. Bet ne jam. Tik be tokios 
globėjos kaip Keitė Blekvel, jo motinos, žiaurios, apdairios 
kalės, ir kol Tonis tai atmins, jam nebaisios jos machinacijos. 
Įdomu, o koks bus kitas ėjimas. 

Toniui neteko ilgai laukti. Sėdėdami terasoje, jie gėrė kok- 
teilius. 

— Ponas Vaitas buvo toks malonus ir pakvietė mus paviešėti 
savo rančoje! - pareiškė Toniui Keitė. - Argi nemiela? 

Jos veide švytėjo džiaugsmu: 

— Gyvenime nesu buvusi tikroje Teksaso rančoje! 

„„Kriugeris Brentas“ jau seniai turėjo rančą Teksase, ko 
gero, dvigubai didesnę už Vaito dvarą. 

- Juk jūs atvažiuosite, Toni? - įsiterpė Čarlis. 

— Prašau, sutikite, — pritarė Liusė. 

Jie tiesiog susivienijo. Tonis pajuto, kad jam metamas iš- 
šūkis ir nutarė jį atremti. 

— S... su džiaugsmu! 

Liusės veidą nušvietė šypsena, Keitė su palengvėjimu 
atsiduso. O Tonis tik niūriai pagalvojo, kad jeigu Liusė ruošiasi 
jį įsitempti lovon, tai veltui gaišta. Motinos ir Dominykos 
padaryta žaizda dar neužgijo, apgaulė Tonio širdyje pasėjo gilų 
nepasitikėjimą moterimis. Visi jo santykiai su jomis dabar ribo- 
josi tik retais brangiai apmokamų merginų iškvietimais — jos 
bent jau neapsimeta mylinčios. Iš Tonio joms reikėjo tik pinigų 
ir iš karto, nesimaivydamos jos pasakydavo kainą. Klientas 
mokėjo joms už paslaugas ir pasitenkindavo iki soties. Nei 
sudėtingumų, nei ašarų, nei problemų. 

Liusės Vait laukė nelabai malonus siurprizas. 

Ankstyvą sekmadienio rytą Tonis išsiruošė į baseiną. Ma- 
riana Hofman jau plaukiojo. Baltas maudymosi kostiumėlis gra- 
žiai paryškino grakštų liekną kūną. Tonis kurį laiką pastovėjo, 
stebėdamas, kaip Mariana užtikrintais mostais iriasi. Jį pama- 
čiusi mergina priplaukė arčiau: 

— Sveika. Gerai plaukiate. 

— Mėgstu sportą, visai kaip tėvas, — nusišypsojo Mariana, 
išlipdama iš baseino. Tonis padavė merginai rankšluostį ir 
žiūrėjo, kaip ši, visai nebekoketuodama trina šlapius plau- 
kus. 

— Ar jūs jau pusryčiavote? — paklausė jis. 

— Ne. Abejoju, kad virėjai taip anksti keltųsi. 

— Čia juk kaip viešbutyje! Aptarnaujama ištisą parą. 

— Puiku! - nusišypsojo Mariana. 

— Kur jūs gyvenate? 

— Dažniausiai Miunchene. Netoli miesto turim seną pilį. 

— O augote taip pat Miunchene? 

— Ilga istorija, —- atsiduso Mariana. —- Per karą mane išsiuntė 
į šveicarų mokyklą, paskui įstojau į Oksfordą, mokiausi 
Sorbonoje, keletą metų gyvenau Londone. Tai ir viskas. - Ji 
pažvelgė tiesiai į jo akis: - O kur jūs buvote? 

— A, Niujorke, Mene, Šveicarijoje, Pietų Afrikoje, keletą 
metų koviausi Ramiajame vandenyne, po to Paryžius... 

Jis staiga nutilo, tarsi išsigandęs, kad ir taip per daug 
pasakė. 

— Atleiskite, kad kišuosi, bet nesuprantu, kodėl jus metėte 
tapybą? 

— Nesvarbu! — trumpai atkirto Tonis. — Geriau eime pusry- 
čiauti. 

Jie valgė dviese terasoje, atsiveriančioje į spindinčią saulė- 
tekio plynę. Tonis su nuostaba aptiko, jog su Mariana labai 
lengva kalbėtis apie viską. Joje keistai sumišęs perdėtai manda- 
gus orumas ir subtilumas kažkodėl traukė jį. Ji neflirtavo, ne- 
tarškėjo be perstojo ir, rodos, nuoširdžiai domėjosi juo ir jo rei- 
kalais. Tonis pajautė, kad jam patinka ši rami, nekvaila mer- 
giotė, bet negalėjo atsikratyti minties, kad jo susižavėjimą kaiti- 
na noras papiktinti motiną. 

— Kada jūs grįžtate Vokietijon? 

— Kitą savaitę, - atsakė Mariana. — Aš išteku. 

Merginos žodžiai pribloškė Tonį. 

— Šit kaip, - sumurmėjo jis. - Sveikinu. Kas tas laimingasis 
jaunikis? 

— Gydytojas. Mudu pažįstami nuo vaikystės. 

Kodėl ji taip pasakė? Nejaugi tai taip svarbu? 

Ir Tonis nejučiomis paklausė: 

— Ar nenorėtumėte papietauti su manim Niujorke? 

Mariana ilgai žiūrėjo į jį, nesiryždama atsakyti: 

— Būtų malonu, - pagaliau linktelėjo. 

— Sutarta! - plačiai nusišypsojo Tonis. 

Jiedu pavakarieniavo mažame Long Ailendo pajūrio res- 
toranėlyje. Tonis norėjo pasilikti su Mariana dviese, toliau nuo 
motinos akių. Ir nors jų susitikimas niekuo nepriminė meilės 
pasimatymo, Tonis suprato: jeigu motina sužinos apie tai, bū- 
tinai ras būdą apnuodyti džiaugsmą. Viskas, kas vyko tarp jų su 
Mariana, buvo labai asmeniška, ir Tonis nenorėjo, kad puikus 
vakaras būtų sugadintas. Jis seniai užmiršo, kad gali taip links- 
mai juoktis, nerūpestingai šmaikštauti, džiaugtis gyvenimu, 
gerai jaustis moters draugijoje. 

— Kada grįžtate namo į Vokietiją? 

— Kitą savaitę. Išteku. 

Tonis visą savaitę susitikinėjo su Mariana. Pats nesupras- 
damas kodėl, jis atidėjo kelionę į Kanadą, nors galvojo, kad 
taip elgiasi, idant atkeršytų motinai už apgaulę ir intrigas. Bet 
jei iš pradžių atrodė, kad tai tiesa, tai dabar... 

Kasdien Mariana vis labiau traukė jį. Toniui patiko 
merginos sąžiningumas ir atvirumas — savybės, kurias jis jau 
seniai prarado viltį rasti žmonėse. 

Mariana beveik nepažinojo Niujorko, todėl Tonis aprodė jai 
miestą. Jie apžiūrėjo Laisvės statulą, užsiropštė ant Niujorko 
valdžios rūmų stogo, pietavo kiniečių kvartale, ilgiausiai 
vaikščiojo po Metropoliteno menų muziejų ir pusę dienos 
praleido ,„Friko“ galerijoje. Pasirodė, kad sutampa jų skoniai, ir 
nors abu lyg sutarę vengė kalbėti apie asmeninius dalykus, 
nereikėjo žodžių potraukiui išsakyti. Nepastebimai bėgo valan- 
dos ir pagaliau atėjo penktadienis, diena, kai Toniui reikėjo 
išvažiuoti į Vaitų rančą. 

— Kada skrendi namo? 

— Pirmadienio rytą. 

Nedžiaugsmingai skambėjo Marianas balsas. 

Vakare Tonis išskrido į Hiustoną. Jis galėjo pasinaudoti 
vienu iš kompanijos lėktuvų, bet net atsitiktinai nenorėjo pasi- 
likti vienudu su motina — ji tapo tik verslo partneriu — protingu, 
stipriu, gudriu ir pavojingu. 

Hiustono oro uoste Tonis laukė ,„Rolsroiso“. Už vairo 
sėdėjo džinsais ir ryškiais marškinėliais vilkėjęs Vairuotojas. 

— Dauguma svečių linkę skristi iki pat rančos, — paaiškino 
jis Toniui. — Ponas Vaitas ten yra įsirengęs didelį nusileidimo 

taką, nuo kurio iki vartų apie valanda kelio ir dar pusvalandis 
iki didžiojo namo. 

Tonis pagalvojo, kad vairuotojas perdeda, bet apsiriko. 
Vaitų ranča panėšėjo į miestą. Įvažiavę pro vartus, jie pasuko 
asfaltuotu takeliu, aplenkė elektros stotį, sandėlius, aptvarus, 
bungalus svečiams ir tarnų namelius, ir pagaliau atsidūrė prieš 
didžiulį vienaaukštį pastatą, kuris Toniui pasirodė slegiančiai 
atgrasus. Keitė jau buvo atvažiavusi ir kartu su šeimininku sė- 
dėjo terasoje, iš kurios atsivėrė vaizdas į baseiną, sulig dideliu 
ežeru. Jie buvo taip įsigilinę į pokalbį, kad net nepastebėjo To- 
nio, bet staiga Vaitas pakėlė akis ir nutilo. Tonis suprato, kad 
kalbėta apie jį. 

— Ak štai ir jis! Sėkmingai atvykai, Toni? 

— M... m... Ačiū. 

— Liusė tikėjosi, kad tau pavyks atskristi dai sčių — įsiterpė 
Keitė. 

— N... nejaugi? 

Čarlis paplekšnojo per petį: 

— Mes rengiame vakarėlį jūsų atvykimo garbei. Kepsim 
mėsą ant iešmų! Greit ir svečiai sugužės! 

— Kokie jūs mieli, - padėkojo Tonis. 

Jeigu jie ruošiasi papjauti riebų jautuką paklydėlio sūnaus 
grįžimui, liks alkani! 

Pasirodė Liusė, apsirengusi baltais marškinėliais ir aptemp- 
tais padėvėtais džinsais. Net Tonis privalėjo pripažinti, niekad 
nematęs Žavesnės merginos. 

— Toni! Aš jau pagalvojau, kad tu neatvažiuosi! 

— A... atleisk, kad p... pavėlavau. Buvau užsiėmęs. 

— Nesvarbu, — nusišypsojo Liusė, — svarbiausia, kad tu čia. 
Kur norėtum nueiti? 

— O ką galėtum pasiūlyti? 

Liusė pažvelgė jam į akis. 

— Ko tik nori, - tyliai atsakė ji. 

Keitė su Čarliu susigraudinę žvelgė į jaunąją porą. 
Teksasiečių nenustebinsi iškilmingomis puotomis, bet ši 
šventė pranoko viską. Asmeniniais lėktuvais, ,„Mersedesais“ ar 
„Rolsroisais“ į puotą sulėkė dų šimtai svečių. Didžiuliame lau- 
ke grojo net du orkestrai. Padavėjai nešiojo šampaną, viskį ir 
alų bei limonadą, keturi virėjai ant žarijų kepė šviežios jau- 
tienos, avienos gabalus, bifšteksus, viščiukus ir antis, ruošė 
meksikietiškus patiekalus, virė omarus, krabus ir kukurūzų bur- 

buoles. Ant stalų buvo išdėliotos lėkštės su keptomis bulvėmis, 
mėsa, žirniais, salotomis, karštomis naminėmis bandelėmis ir 
kukurūzų duona su medumi ir marmeladu. Ant kitų stalų 
patiektas desertas: ką tik iškepti pyragai, tortai, pudingai ir per 
tuziną rūšių ledų. 

Tonis niekada negalvojo, kad galima taip paprastai, vien tik 
užsigeidus, vėjais paleisti šitiek pinigų. Tuo turbūt ir skyrėsi 
praeitis nuo dabarties. Anksčiau sakydavo: „Jeigu praturtėjai — 
nesipuikuok“. O dabar: ,„„Pačiupai sėkmę už uodegos - žino ir 
tepavydi visi“. 

Dabartis Toniui rodėsi neįtikėtina. Moterys, aptemptomis 
suknelėmis su giliomis iškirptėmis, pasipuošusios brangeny- 
bėmis, vyrai, draugiškai plekšnojantys bičiuliams per petį, 
garsiai kalbinantys pažįstamus. Keliskart jis vos nepargriovė 
padavėjų su padėklais ir pagalvojo, įdomu, ko čia daugiau, 
svečių ar tarnų. Ausies krašteliu nugirdo pokalbių nuotru- 
pas: 

— Iš paties Niujorko su savo preke atsibeldė, o aš jam: 
„Atleiskite, pone, veltui gaištate. Ne tam siūlote...“ 

— Geriau privengti tokių plepių! Liežuviu mala, o naudos... 

Priėjo Liusė: 

— Nieko nevalgai. Ar viskas gerai, Toni? 

— Nuostabu. P... puiki šventė! 

— Dar ne viskas, drauguži, — plačiai nusišypsojo mergina, — 
palauk, pamatysi fejerverką?! 

— Fejerverką! 

— Na taip. 

Ji spustelėjo Tonio ranką. 

— Gaila, kad tiek daug žmonių. Tėvelis jau itin stengėsi 
įtikti tavo mamai. Rytoj visi išsivažinės. 

„Ir manęs nebus“, - paniuro Tonis. 

Be reikalo jis sutiko atvykti. Jei motinai taip reikalinga ši 
kompanija, tegu suranda kitą būdą susitikti. Akimis jis ieškojo 
Keitės. Toji, apsupta sužavėtų klausytojų būrio, apie kažką 
gyvai pasakojo. Atrodė ji puikiai, visa dešimčia metų jaunesnė. 
Nė raukšlelės veide, nė iš tolo neaptukusi. Motina sau buvo taip 
pat negailestinga kaip ir kitiems, ir Tonis savo pykčiui turėjo 
pripažinti jos žavesį. Mestelėjęs akį, pamanytum, kad Keitei 
pašėlusiai linksma, ji plepėjo su svečiais, šypsojosi, pokštavo. 
Tik vienas sūnus suprato, kaip ji nekenčia viso to, bet privalo 
apsimetinėti, kad pasiektų savo tikslą. Jis prisiminė Marianą. 

pamanė, kad ji pasmerktų tokią beprotišką orgiją, ir jo širdį 
pervėrė skausmas. 

„Aš išteku už daktaro. Mes pažįstami nuo vaikystės“. 

Po pusvalandžio, kai Liusė vėl puolė ieškoti Tonio, šis jau 
buvo pusiaukelėje į Niujorką. Iš oro uosto jis paskambino Ma- 
rianai. 

— Noriu pamatyti tave. 

— Taip, Toni, - nedvejodama sutiko mergina. 

Marianos jis niekada nebūtų pamiršęs. 

Nors ir ilgai buvo vienas, Tonis nesuvokė esąs vienišas. Ir 
štai dabar, išsiskyręs su Mariana, suprato, kiek daug neteko. 
Būti kartu — tai vėl atrasti švelnumą, gyvenimo džiaugsmą, 
pamiršti baugius jį persekiojusius vaiduoklius. Įkyri mintis 
kankino Tonį - jei neteks Marianos, pražus ir pats. Tik ji vien- 
intelė jam buvo reikalinga. 

Mariana peržengė jo buto slenkstį ir Tonis prisiminė seniai 
užmirštą alkį. Jos akyse atsispindėjo toks pat troškimas. Laimei 
išsakyti nereikėjo žodžių. Ir štai ji jo glėbyje; juodu įsupo 
jausmų banga, laimingi, nesuvokiantys laiko ar erdvės, jie 
pasiklydo nenusakomoj palaimoj. Vėliau, kai jiedu ilsėjosi 
vienas kito glėbyje, Tonis tyliai paklausė: 

— Tekėsi už manes, Mariana? 

Apkabinusi Tonio kaklą, mergina pažvelgė jam į akis. 

— Ar tikrai? — švelniai paklausė ji, — tai ne taip paprasta, 
mielasis. 

— Tavo sužadėtuvės? 

— Ne. Aš jas nutrauksiu. Aš apie tavo motiną. 

— Kuo ji čia dėta?.. 

— Ne, Toni, tuoj paaiškinsiu. Keitė nori, kad tu vestum 
Liusę Vait. 

— Tik ji taip nori. 

Tonis vėl apkabino Marianą. 

— Turiu ir savo gyvenimą. 

— Ji manes ims nekęsti, Toni, o aš to nenonu. 

— O žinai, ko aš noriu? — nusišypsojo jis. 

Ir stebuklas vėl pasikartojo. 


Tik po dviejų dienų Keitė sužinojo, kur jos sūnus. Iš Vaitų 
rančos jis dingo, nieko neperspėjęs: Carlis Vaitas įsiuto, o Liusė 
nesitvėrė pykčiu. Keitei teko atsiprašinėti ir sugalvoti kokią 
nors svarbią tokio skubaus išvykimo priežastį. Tą pačią naktį ji 

išskrido į Niujorką ir, tik peržengusi namų slenkstį, puolė prie 
telefono. Tonio bute niekas nekėlė ragelio. Kitą dieną taip pat. 

Pagaliau, kai Keitė nebežinojo, ką ir daryti, suskambo tele- 
fonas. Ji žinojo, kas skambina. 

— Toni, tau nieko neatsitiko? 

— N... ne, mama. 

— Kur tu? 

— Vestuvinėje kelionėje. Vakar mes susituokėme su Mariana 
Hofman. 

Stojo tyla. 

— Ar girdi m... mane? 

— Taip, žinoma. 

— Galėtum ir p... pasveikinti, palinkėti 1... laimės, — 
pašaipiai tęsė jis. 

— Taip, taip, žinoma. Linkiu tau laimės, sūnau. 

— Ačiū, mama. 

Pasigirdo pypsėjimas. Padėjusi ragelį, Keitė paspaudė kitą 
mygtuką. 

— Bredai, prašom užeiti. 

Kai Bredas Rodžersas užėjo į kabinetą, Keitė pareiškė: 

— Ką tik skambino Tonis. 

Pažvelgęs į Keitės veidą, Bredas aiktelėjo: 

— Viešpatie! Nejaugi pagaliau pavyko?! 

— Ne man, o Toniui, —- nusišypsojo Keitė. — Pričiupom tą 
Hofmanų imperiją. 

Bredas susmego krėsle: 

— Neįtikėtina! Juk žinai, koks Tonis užsispyręs! Kaip tau 
pavyko priversti jį vesti Marianą Hofman? 

— Labai paprastai, — atsiduso Keitė. — Vaidinau, kad noriu 
pripiršti jam kitą. 

Visos smulkmenos buvo gerai apgalvotos. Mariana bus gera 
žmona ir grąžins Toniui gyvenimo džiaugsmą. Prieš keletą 
metų Liusę operavo. Jai išpjovė gimdą. arlis Vaitas niekada 

Praėjus pusmečiui po vestuvių, Hofmano kompanija įsiliejo 
į „Kriugerio Brento“ kompaniją. Pagerbiant Frederiką Hof- 


maną, likusį vokiškojo skyriaus vadovu, kontraktai buvo pa- 
sirašyti Miunchene. Tonį apstulbino motinos nuolanki reakcija į 

jo vedybas. Ji nebuvo pratusi pralaimėti, betgi širdingai sutiko 
Marianą. Jauniesiems sugrįžus iš povestuvinės kelionės, ji 
sūnui pareiškė besidžiaugianti matydama jį laimingą. Labiau- 
siai Tonį trikdė tai, kad ji atrodė tikrai nuoširdi, bet staigi nuo- 
taikų kaita kėlė įtarimą, buvo visai nebūdinga motinos charak- 
teriui. Toniui dingojosi, kad, ko gero, jis ne taip jau gerai pažįs- 
ta savo motiną. Santuoka buvo sėkminga. Mariana sugrąžino 
Toniui gyvenimo džiaugsmą, ir visi, ypač Keitė, tai pastebėjo. 
Žmona lydėjo Tonį į visas dalykines keliones. Jie kartu žaidė, 
juokėsi ir niekada kartu nenuobodžiavo. Ir Keitė labai didžiavo- 
si, padariusi viską sūnaus laimei. 

Būtent Mariana sugebėjo sutaikyti motiną ir sūnų. Kai po 
medaus mėnesio jiedu sugrįžo namo, Mariana pasakė: 

— Norėčiau pakviesti tavo mamą pietų. 

— Ne. Tu jos nepažįsti, Mariana. Ji... 

— Bet aš ir noriu arčiau susipažinti, — reikalavo Mariana. — 
Prašau, Toni. 

Tonis net negalėjo pakęsti tos minties, kad pagaliau pasi- 
davė ir nusiteikė klastai, tačiau apsiriko. Keitė labai apsidžiau- 
gė, pagaliau išvydusi sūnų ir jo žmoną. Ir pati pakvietė jauna- 
vedžius vakarienės kitą savaitę ir tokie susitikimai tapo įpročiu. 

Keitė ir Mariana susidraugavo: dažnai skambindavo viena 
kitai, kasdien kartu pusryčiavo. 

Kartą jos susitarė susitikti restorane, bet vos išvydusi 
Marianą, Keitė sunerimo. 

— Dvigubą viskio, - paprašė padavėjos Mariana, - su ledu. 

Paprastai ji nieko negerdavo, tik vyno. 

— Kas atsitiko, Mariana? 

— Buvau pas daktarą Harlį. 

Nerimas persmelkė širdį. 

— Susirgai? Tau bloga? 

— Ne, viskas gerai. Tik... 

Ir, dusdama nuo jaudulio, viską išklojo. 

Tai prasidėjo prieš keletą dienų. Prastai pasijutusi Mariana 
nuėjo pas Džoną Harlį. 


— Atrodote neblogai, - nusišypsojo gydytojas. — Kiek jums 
metų, ponia Blekvel'? 

— Dvidešimt treji. 

— Kas nors šeimoje sirgo širdies ligomis? 

— Ne. 

Jis kažką užrašė kortelėje. 

— Vėžiu? 

— Ne. 

— Jūsų tėvai gyvi? | 

— Tėvas. Mama žuvo avarijoje. 

— Kiaulyte sirgote? 

— Ne. 

— Tymais? 

— Taip, dešimties metų. 

— Kokliušu? 

— Ne. 

— Buvote operuota? 

— Angina. Devynerių. 

— Ir daugiau neteko gulėti ligoninėje? 

— Ne... Bet, tiesa, sykį. Neilgai. 

— Kokia diagnozė? 

— Mokykloje žaidžiau moterų ritulio komandoje ir kartą per 
rungtynes praradau sąmonę. Atsipeikėjau ligoninėje, bet iš- 
buvau joje tik tris dienas. 

— Jus užgavo kamuoliu ar parbloškė ant žemės? 

— Ne. Tiesiog apalpau. 

— Kiek jums tada buvo? 

— Šešiolika. Gydytojas sakė, kad brendimo laikotarpiu 
pasitaiko liaukų funkcijų sutrikimų. 

Džonas Harlis staiga išsitiesė: 

— Atsipeikėjusi jautėte kokį nors silpnumą? 

Mariana sekundę susimąstė: 

— Tiesą pasakius, taip, dešinėje, bet po kelių dienų viskas 
praėjo. Anksčiau taip nebūdavo. 

— Galvos skausmai? Susilpnėjęs regėjimas, tarsi pro rūką? 

— Taip, bet trukdavo neilgai. Jūs manote, kad aš sergu? — 
sunerimo Mariana. 

— Kol kas nesu įsitikinęs. Reikia nuodugnių tyrimų. 

— Kokių? 

— Tarkim, galvos smegenų angiografijos. Kol kas nerimauti 
nereikia. Tuoj pat viską ir atliksime. 

Po trijų dienų Marianai paskambino medicinos sesuo ir 
paprašė ateiti. Džonas Harlis jos laukė kabinete. 

— Ką gi, dabar viskas aišku. 

— Kažkas negerai? 

— Ne visai. Angiograma parodė, kad jus buvo ištikęs nedi- 

delis insultas. Mokslinis pavadinimas — mikroneurizma, dažnai 
ištinkanti moteris, ypač paaugles. Smegenyse trūko mažytė 
kraujagyslė ir susidarė krešuliukas. Spaudimas sukėlė galvos 
skausmą ir trumpalaikius regėjimo susilpnėjimus. Laimė, tokie 
dalykai savaime praeina. 

Mariana įdėmiai klausėsi, stengdamasi nepulti panikon. 

— Ką... ką visa tai reiškia? Ar gali vėl pasikartoti? 

— Vargu, —- nusišypsojo jis. - Nebent jūs vėl imtumėtės žaisti 
ritulį. To nederėtų daryti, bet gyventi galima ramiai. 

— Mes su Toniu mėgstame jodinėti, Žaisti tenisą. Ar tai?.. 

— Svarbiausia, nepersistengti, leidžiu viską, ir tenisą, ir 
seksą. 

— Ačiū Dievui, — su palengvėjimu atsiduso Mariana ir jau 
norėjo išeiti, bet daktaras ją sustabdė: 

— Dar vienas dalykas, ponia Blekvel. Jeigu jūs su Toniu 
norėsite turėti vaikų, patarčiau įvaikinti kūdikį. 

Mariana apmirė: 

— Jūs sakėte, kad nieko baisaus! 

— Taip. Bet nėštumas gali padidinti spaudimą, sergant 
aneurizmu tai gali blogai baigtis. Patikėkite, šiais laikais įsi- 
vaikinti nėra sudėtinga, galėčiau susitarti. 

Bet Mariana nebesiklausė. Ausyse skambėjo Tonio balsas: 

„Noriu kūdikio. Mažylės... ir kad būtų panaši į tave...“ 

— .„ Nebegalėjau to ištverti, — tęsė Mariana. — Iš kabineto 
bėgau tiesiai čia. 

Neįtikėtinų valios pastangų prireikė Keitei nuslėpti, kad 
marti ją sukrėtė. Bet išeitis turi būti. Vis dėlto ji sugebėjo iš- 
spausti šypseną: 

— Viešpatie! O aš jau pagalvojau, kad išgirsiu kažką siau- 
binga! 

— Bet, Keite, mes su Toniu taip norėjome kūdikio! 

— Mariana, daktaras Harlis panikuoja. Iš kažkokios smulk- 
menos, atsitikusios prieš daugelį metų, Harlis mėgina išpūsti 
burbulą. Juk pažįsti tuos daktarus! 

Ji paėmė Marianą už rankos: 

— Juk tu gerai jautiesi, brangioji? 

— Viskas bus gerai, kol... 

— Na matai. Juk po to jokių priepuolių nebuvo? 

— Ne. 

— Todėl, kad viskas praėjo. Jis juk pats pasakė, tokie dalykai 
patys išsigydo. 

— Bet gydytojas sakė, kad yra pavojus... 

— Mariana, — atsiduso Keitė, - kiekviena gimdyti besiruo- 
šianti moteris kažkuo rizikuoja. Gyvenimas pilnas netikėtumų, 
svarbiausia — nuspręsti, kada būtent verta rizikuoti, ar ne taip? 

— Taip. 

Mariana ilgai sėdėjo tylėdama ir pagaliau, kažką nuspren- 
dusi, ištarė: 

— Jūs teisi. Nesakykime nieko Toniui, jis labai nuliūs, 
tebūnie paslaptis. 

— Gerai, jei taip nori, - sutiko Keitė, pagalvojusi, kad už to- 
kius gąsdinimus Džonį Harlį vertėtų pasmaugti. 

Po trijų mėnesių Mariana pastojo. Tonis buvo sužavėtas, 
Keitė tyliai džiūgavo. Gydytojas Harlis tiesiog pašėlo. 

— Tuojau pat susitarsiu dėl aborto, - pasakė jis Marianai. 

— Ne, daktare Harli, aš puikiai jaučiuosi ir gimdysiu. 

Mariana viską papasakojo Keitei, ši įlėkė į jo kabinetą: 

— Kaip jūs drįstate siūlyti mano marčiai abortą? 

— Keite, aš jai sakiau, kad jeigu ir išnešios kūdikį, mirs gim- 
dydama. 

— Ką?! Jei tiksliai nežinote, tuščiai negąsdinkite, viskas bus 
gerai! 

Po aštuonerių mėnesių, naktį Marianai prasidėjo sąrėmiai. 
Išgirdęs aimanas, Tonis pašoko. 

— Nusiramink, mieloji, tuojau nuvešiu į ligoninę. 

Skausmai tapo nepakeliami. 

* — Prašau, greičiau. 

Mariana pamanė, kad yertėtų papasakoti Toniui apie dak- 
taro Harlio perspėjimą. Ne, Keitė buvo teisi — nuspręsti turi pati 
moteris. Gyvenimas toks nuostabus, ir Viešpats neleis, kad Ma- 
rianą ištiktų bėda. 

Kai jie pasiekė ligoninę, viskas jau buvo paruošta. Tonis 
nuėjo į priėmimo kambarį, Marianą nuvežė apžiūrėti. Pama- 
tavęs kraujospūdį, gydytojas Metsonas sunerimo, vėl pamatavo 
ir paliepė seseriai: 

— Vežkite į operacinę. Tuojau pat! 

Tonis stovėjo prie cigarečių automato, kai pasigirdo kažkie- 
no balsas: 

— Gražu! Nejaugi mūsų Rembrantas? Seniai nesimatėme! 

Atsisukęs Tonis pažino vyriškį, kurį matė su Dominyka pa- 
skutinę jų susitikimo dieną. Koks buvo jo vardas? Benas. Vyniš- 

kis. neslėpdamas neapykantos, spoksojo į Tonį. Pavydas? Ką 

Dominyka jam prikalbėjo? Bet štai pasirodė ir pati Dominyka: 
— Sesuo sakė, kad Mišlena reanimacijoje. Mes ateisim... 
Pastebėjusi Tonį, ji sustojo: 

— Toni, ką tu čia veiki? 

— Žmona gimdo. 

— Tavo mamytės darbas? — pasišaipė vyriškis. 

— Ką čia paistote? 

— Dominyka pasakojo, kad tu be mamytės ir žingsnio negali 
žengti, sūneli. 

— Benai! Tučtuojau liaukis! 

— Kodėl? Argi ne taip? Juk pati sakei?! 

Tonis pasisuko į Dominyką. 

— Apie ką jis kalba?! 

— Niekai, — burbtelėjo ji. - Benai, eime iš čia! 

Bet Benas dar nebaigė: | 

— Ir aš, drauguži, norėčiau tokios mamytės. Nori gražios 
moterėlės pasismaginti — prašom, įsigeidei parodos Paryžiuje — 
še tau. Užsinorėjai... 

— Jūs išprotėjote! 

— Nejaugi? Dominyka, argi jis nežinojo? 

— Ko aš nežinojau? — šoko Tonis. 

— Nieko, nekreipk dėmesio. 

— Ji sako, kad Paryžiaus parodą surengė motina. Melas! 

Staiga Tonis pastebėjo merginos veido išraišką: 

— Melas?! 

— Ne, - neryžtingai ištarė Dominyka. 

— Tai ji sumokėjo Gergui... už... 

— Toni, bet paveikslai jam iš tiesų patiko. 

— Papasakok jam apie kritiką! — kurstė Benas. 

— Užteks, Benai! 

Jau Dominyka bėgo pro duris, bet Tonis sugriebė ją už ran- 
kos: | 

— Palauk! Pradėjai, tai ir pabaik! Tai motina jį pasikvietė? 

— Taip, - tyliai prisipažino Dominyka. 

— Bet jis pasakė, kad aš niekam tikęs. 

Sugraudinta skausmo Tonio akyse, Dominyka nusigręžė. 

— Netiesa. Andrė de Juso tavo motinai sakė, jog tu gali tapti 
garsiu dailininku. 

Tonis sunkiai suvokė, kas vyksta: 

— Motina papirko de Juso, kad šis mane sunaikintų? 

— Ji manė, kad taip tau bus geriau. 


Skaudi tiesa sukrėtė Tonį. Nejaugi ji visąlaik melavo? Valdė 
ji, kaip panorėjusi? O de Juso! Nepaperkamas kritikas, neaprė- 
piamų žinių šaltinis, nepriekaištingo skonio, kaip jis pasidavė?! 
Neįtikėtina. Bet juk Keitė žino, kiek kas kainuoja. Tikriausiai 
Vaildas galvojo apie Keitę, sakydamas, kad kai kurie žino visas 
kainas, bet neturi jokio supratimo apie tikrąsias vertybes. 
Aukoti viską kompanijai! Kompanija ir Keitė Blekvel — neat- 
siejamos. Klupdamas Tonis nuėjo kur akys veda. 

Operacinėje daktarai kovojo už Marianos gyvybę. Spaud- 
imas buvo labai žemas, širdis vos plakė. Jai perpylė kraują, 
uždėjo deguonies kaukę. Bet viskas veltui, kraujui išsiliejus į 
smegenis, ji taip ir neatgavo sąmonės, gimė pirmas kūdikis, o 
antrajam tik išvydus pasaulį, ji mirė. 

Kažkas pašaukė Tonį: 

— Pone Blekvelai! 

Jis pakėlė galvą. Šalia stovėjo daktaras Metsonas. 

— Gimė dvi nuostabios sveikos dukrytės, pone! 

Bet Tonis pastebėjo, kad daktaras nežiūri į akis. 

— Mariana... Kaip ji... ar viskas gerai? 

— Labai gaila, - giliai atsiduso daktaras. — Padarėme viską, 
ką galėjome. Ji mirė... 

— Ką?! - sušuko Tonis ir, pagriebęs Metsoną už pečių, ėmė 
purtyti. — Meluoji! Ji gyva! 

— Pone Blekvelai... 

— Kur ji? Aš noriu ją matyti! 

— Dabar ten negalima, ją ruošia... 

— Tai tu ją nužudei, niekše! — suaimanavo Tonis. - Tu 
nužudei! 

Jo rankos įsikirto į daktaro kaklą. Pribėgę praktikantai, vos 
nutempė jį šalin. 

— Nusiraminkite, pone Blekvelai! 

Tonis grūmėsi lyg pamišęs. 

— Aš noriu matyti savo žmoną! 

Pastebėjęs grumtynes, pribėgo daktaras Harlis: 

— Paleiskite, — paliepė jis. - Palikite mus ramybėje. 

Daktaras Metsonas ir praktikantai nuėjo. Tonis nesiliovė 
raudojęs. 

— Džonai, jie u... užmušė Marianą. P... papjovė... 

 — Ji mirė, Toni, man labai gaila. Niekas nežudė Marianos. 
Aš iškart perspėjau, kad taip gali pasibaigti. 
Stojo tyla. Pagaliau Tonis kažką suvokė. 

— Apie ką jūs kalbate?! 

— Argi Mariana jums nesakė? O Keitė? Irgi nutylėjo? 

Nieko nesuprasdamas, Tonis spoksojo į jį: 

— Motina? Apie ką jūs? 

- Ji pasakė, kad aš panikuoju ir patarė Marianai nekreipti 
dėmesio ir gimdyti. Man labai gaila, Toni. Mačiau dvynukes. 
Gražios mergytės. Gal norėtum... 

Bet Tonis jau buvo dingęs. 

Duris atidarė Keitės tarnas: 

— Labas rytas, pone Blekvelai. 

— Labas rytas. 

Nužvelgęs pasišiaušusį, nesiskutusį Tonį, tarnas išsigando“ 

— Kas nors atsitiko, pone? 

— Viskas gerai. Lesteri, gal atneštumėte kavos? 

— Tuojau, pone. 

Tonis nužvelgė nueinantį tarną. 

„Tuojau!“ - įsakė šaltas balsas, užvaldęs jo smegenis. 

— Taip, tuojau! 

Tonis pasisuko ir nuėjo į medžioklės kambarį. Priėjęs prie 
stiklinės spintos su ginklų kolekcija, jis ilgai žvelgė į Žibančius, 
mirtį nešančius žaisliukus. 

„„Atverk spintą, Toni“. 

Jis pakluso. Pasuko raktą, ištraukė revolverį, pasuko būgną, 
kad įsitikintų, ar jis užtaisytas. 

„„Dabar ji viršuje, Toni“. 

Tonis priėjo laiptus. Jis suprato: ne motinos kaltė, kad ji 
neša žmonėms nelaimes. Ją valdo demonai, o jos sūnus turi 
išlaisvinti motiną. Kompanija užvaldė jos sielą ir Keitė nesu- 
vokė, ką daro. Ji ir kompanija buvo neatsiejamos, žus motina, 
žlugs ir kompanija. 

Jis prisėlino prie Keitės miegamojo. 

„Atidaryk duris!“ — paliepė balsas. 

Tonis pravėrė duris. Keitė stovėjo priešais veidrodį. 

— Toni! Kas tau?! 

Jis gerai nusitaikė ir paspaudė gaiduką. 


22 dalis 
Pirmagimio teisė — šeimos titulo paveldėtojo įstatymas, 


žinomas nuo senų laikų. Iki šiol karalių dinastijose gimdyme 
dalyvauja specialiai paskirtas asmuo, kuris dvynių gimimo 

atveju paliudytų paveldėjimo teisę. Gerbdamas šią tradiciją, 
daktaras Metsonas iškart užrašė kortelėje, kuri mergaitė gimė 
pirmoji. 

Visi lyg susitarę tvirtino, kad gražesnių mergyčių pasaulyje 
nematę. Sveikos, stiprios, linksmos mažylės. Susiradusios 
įvairiausių pretekstų, ligoninės seserys vis užbėgdavo 
žvilgtelėti į jas. Žinoma, moteris labiau domino gandai apie 
Blekvelų šeimą. Motina mirė gimdydama. Tėvas dingo, ir 
žmonės šnibždėjo, kad jis mėgino nužudyti Keitę Blekvel, bet 
niekas nežinojo, ar tai tiesa. Laikraščiai tylėjo, pasirodė tik 
trumpa žinutė, jog po žmonos mirties Tonį Blekvelą dėl 
nervinio šoko teko paguldyti ligoninėn. Kai reporteriai atakuo- 
davo daktarą Harlį, šis tepasakydavo: 

— Jokių komentarų! 

Kelios pastarosios dienos jam buvo siaubingos. Daktaras 
Harlis visada atsimins, kaip iškviestas kažką neaiškiai burbte- 
lėjusio tarno, įsiveržė į Keitės kambarį. Netekusi sąmonės, ji 
gulėjo ant grindų, ant balto kilimo iš sužeistos krūtinės ir kaklo 
sruveno kraujas. Tonis, atlapojęs spintų dureles, lyg robotas į 
skutelius plėšė motinos suknias. 

Tik pažvelgęs į Keitę, daktaras Harlis puolė prie telefono ir 
iškvietė greitąją. Atsiklaupęs jis bandė apčiuopti pulsą ir 
pagaliau pajuto silpną tvinkčiojimą. Jos veidas pamėlynavo: 
ištiko šokas. Daktaras skubiai suleido adrenalino ir natrio bikar- 
bonato injekciją. 

— Kas atsitiko? — paklausė jis. 

Tarno veidu žliaugė prakaitas. 

— N... nežinau. Ponas Blekvelas paprašė kavos, buvau vir- 
tuvėje ir staiga išgirdau šūvius. Užbėgau laiptais ir ant grindų 
pamačiau ponią Blekvel. Prie jos stovėjo ponas Blekvelas ir 
kartojo: „Tau daugiau neskaudės, mama. Pykčio nebėra. Aš jį 
užmušiau“. O po to priėjo prie spintos ir ėmė plėšyti jos rūbus. 

Daktaras Harlis atsisuko į Tonį: 

— Ką tu darai? 

Sis čerkštelėjo žirklėmis. 

— Padedu motinai. Žlugdau kompaniją. Juk žinote, tai kom- 
panija nužudė Marianą! 

Ir toliau susikaupęs naikino kostiumus. 

Atskubėjusi greitoji nuvežė Keitę į mažą ,„Kriugeriui Bren- 
tui“ priklausiusią privačią ligoninę. Operacijos metu jai keturis 
kartus perpylė kraują. 

Vos įveikę Tonį, trys sanitarai įgrūdo jį į kitą mašiną. Tik 
po injekcijos jis nurimo. Greitosios gydytojas iškvietė policiją, 
ir daktaras paprašė Bredo Rodžerso išsiaiškinti. Harlis stebėjo- 
si, kaip Rodžersui pavyko pasiekti, kad gandai nepatektų spau- 
don. Daktaras nuvyko ligoninėn pas Keitę. 

— Kur mano sūnus? - išvydusi Džoną, sušnibždėjo ji. 

— Juo pasirūpins, Keite. Viskas gerai. Tonį išsiuntė į pri- 
vačią Konektikuto sanatoriją. 

— Džonai, kodėl jis mėgino mane nužudyti. Kodėl? — su 
nepakeliama kančia ištarė Keitė. 

— Kaltina jus Marianos mirtimi. 

— Bet tai beprotybė. 

Džonas Harlis nieko neatsakė. 

„Jis kaltina jus Marianos mirtimi...“ 

Daktarui išėjus, Keitė dar ilgai mintyse ginčijosi su juo. Tai 
netiesa, netiesa. Ji mylėjo Marianą, juk ši teikė Toniui laimę. 
Viskas, ką dariau, buvo tik tau, sūneli, visos mano svajonės tik 
apie tave. Kodėl nesupratai? Ir anksčiau sūnus jos nekentė. 
Keitės širdį draskė toks skausmas, kad nesinorėjo gyventi. Bet 
reikia laikytis. Ji visada pasielgdavo tinkamai. Tai kiti klysta. 
Vienatvė užmušė motiną, bet ne Keitę. Ji susitvarkys, išgyvens. 
Ir kompanija kaip ir anksčiau klestės. | 

Penktoji knyga 


EVA IR ALEKSANDRA 


1950-1975-ieji 
23 dalis 


Keitė pamažu sveiko. Tikėdama gydomąja jūros ir saulės 
jėga, ji išvyko į ,,Kedrų Kalvą“. Tonį ji perkėlė į privačią 
psichiatrinę gydyklą, kur juo labai rūpinosi. Keitė išsikvietė 
Paryžiaus, Vienos ir Berlyno psichiatrus, bet nuosprendis buvo 
nenuginčijamas: jos sūnus visada liks paranoiku, žmogžudystės 
manijos apsėstu šizofreniku. 

— Į medikamentus ir gydymą jis nereaguoja, šėlsta. Tenka 
riboti jo laisvę. 

— Kaip riboti? — paklausė Keitė. 

— Jo palatos sienos padengtos storu veltinio sluoksniu. 
Tramdomųjų marškinių beveik nenuvelkame. 

— Ar tai būtina? 

— Kitaip, ponia Blekve!l, jis užmuš bet ką. 

Keitei suskaudo širdį. Ne apie jos mieląjį berniuką jiedu 
kalbėjosi. Tas nepažįstamasis, pavojingas maniakas — nejaugi 
Tonis? 

— Nejaugi nieko neįmanoma padaryti? 

— Jis nepakaltinamas. Leidžiame narkotikus, bet tik poveik- 
iui susilpnėjus, jis vėl pašėlsta. Toliau taip gydyti negalime. 

Keitė net pašoko: 

— Ką jūs siūlote, daktare? 

— Tokiais atvejais stebuklingai pasibaigia smegenų operacijos. 

Keitė net krūptelėjo: 

— Pašalinti nedidelę smegenų dalį? Lobotomija? 

—Taip. Jūsų sūnaus organizmas puikiai funkcionuos, tik To- 
nis nepatirs stiprių neigiamų emocijų... 

Keitė įdėmiai klausėsi. Nejaukią tylą išsklaidė Geris Mori- 
sas, jaunas Meningerio klinikos gydytojas: 

— Žinau, ponia Blekvel, kad jums labai sunku, gal norite 
apgalvoti? | 

— Bet jei kančių kitaip nutraukti neįmanoma, - tarė Keitė, — 
operuokit. 


Specialiai atskridęs iš Miuncheno, Frederikas Hofmanas 
nusprendė pasiimti anūkes į Vokietiją. Keitei pasirodė, kad po 
Marianos mirties jis paseno 20-čia metų. Ji gailėjosi Hofmano, 
bet atiduoti Tonio vaikus?! 

— Frederikai, joms reikia moteriškos globos. Mariana būtų 
norėjusi, kad jos augtų čia. Bet kada galėsite atvažiuoti ir jas 
aplankyti. 

Pagaliau ji įtikino Frederiką. 

Dvynes atvežė į Keitės namą, vienas kambarių jau buvo 
paruoštas. Keitė pati kalbėjosi su visomis kandidatėmis ir 
pagaliau išrinko tarnaitę, jauną prancūzę Solanžą Djun. 

Vyresniąją pavadino Eva, jaunėlę — Aleksandra. Jos buvo 
panašios lyg du vandens lašai. Keitė negalėjo atsidžiaugti tuo 
stebuklu. Mažylės gerai vystėsi, abi buvo nuovokios, nors iškart 
Eva pasirodė vyresnė už Aleksandrą. Anksčiau pradėjo 
šliaužioti, kalbėti ir vaikščioti. Aleksandra uoliai vijosi seserį, 
bet visada buvo antra. Ji žavėjosi Eva ir stengėsi būti panaši. 

Keitė labai daug laiko skirdavo mergaitėms: jų draugijoje 
pajaunėdavo. Ir vėl pasidavė fantazijoms. 

„„Kada nors, vieną nuostabią dieną, aš pasensiu ir panorėsiu 
ramybės...“ 

Pirmąjį mažylių gimtadienį Keitė surengė iškilmingai. 
Kiekvienai iškepė po tortą, jos gavo daugybę dovanų nuo 
šeimos draugų, kompanijos tarnautojų ir tarnų. Keitė net nepa- 
juto, kaip mergytėms suėjo dveji. Nuostabu, kaip greitai auga 
vaikai! Kasdien jų charakteriai vis labiau skyrėsi: Eva buvo 
stipresnė ir ryžtingesnė už Aleksandrą. Drovi ir kukli 
Aleksandra bandė mėgdžioti seserį. Keitė dažnai dėkojo 
likimui, kad, netekusios tėvų, mergaitės bent galės viena kitai 
padėti. 

Penktojo gimtadienio išvakarėse Eva mėgino nužudyti 
Aleksandrą. 

Biblijoje pasakyta: 

4. 1r jos įsčiose susigrūmė sūnūs... Viešpats tarė jai: tavo 
įsčiose dvi gentys ir iš tavo įsčių kils dvi skirtingos tautos. 
Viena tauta bus stipresnė už kitą ir didesnė tarnaus mažesnei...“ 

Bet Eva neturėjo nė menkiausio noro tarnauti jaunesnei 
seseriai. Eva visą laiką nekentė Aleksandros. Ją užplūsdavo 
pyktis, matant, kad kažkas kelia seserį ant rankų, glamonėja ar 
ką nors dovanoja. Eva jautėsi apgauta, nuvilta. Ji norėjo visko — 
meilės ir ją supusių nuostabių daktų. Ji nekentė Aleksandros už 
panašumą, vienodus rūbus, pavogtą dėmesį, priklausantį tik jai. 
Net gimtadienis buvo tą pačią dieną. Aleksandra dievino Evą, o 
ši ją už tai niekino. Aleksandros dosnumas, kilnumas kėlė Evai 
tik pasišlykštėjimą. Jai nieko netrūko, bet geidė atimti ir tai, kas 
priklausė Aleksandrai. Vakarais kartu su griežtąja Solanža Djun 
mergaitės privalėjo melstis, o Eva visada prašydavo Dievą. kad 
šis pasiųstų Aleksandrai mirtį. Laikas bėgo, bet Evos noras ne- 
sipildė. 

Ir tada ji nusprendė pati viskuo pasirūpinti. Tuojau gimta- 
dienis, ir Eva negalėjo pakęsti minties, kad vėl su seserimi teks 
dalintis švente. Aleksandra vagia jos draugus, jos dovanas! Va- 
dinasi, reikia kuo greičiau užmušti seserį. 

Gimtadienio išvakarėse Eva gulėjo patale, įsitempusi nuo 
susijaudinimo. Sulaukusi, kol visi užmigs, ji priėjo prie 
Aleksandros: 

— Aleksa, — sušnibždėjo ji, — eime į virtuvę pasižiūrėti gim- 
tadienio tortų. 

— Bet visi miega, - sumurmėjo Aleksandra, net neat- 
simerkusi. 

— Mes nieko nepažadinsim. 

— Panelė Djun supyks. Gal palaukim ryto. 

— O aš noriu dabar. Eini su manim, ar ne? 

Aleksandra jau snūduriavo. Jai visai nesinorėjo lįsti iš šilto 
patalo, leistis žemyn, bet sesuo gali įsiŽeisti. 

— Gerai, eime, - sutiko ji. 

Abi mergaitės vilkėjo rožines nailonines pižamas. 

— Tyliau, - paliepė Eva, - netriukšmauk. 

— Gerai, - pažadėjo Aleksandra. 

Ant pirštų galiukų jos išėjo iš kambario, ilgu koridoriumi 
prasėlino panelės Djun kambarį, stačiais laiptais nusileido į 
didžiulę virtuvę, kuriojė stovėjo dvi dujinės viryklės, šešios 
krosnys, trys šaldytuvai ir gigantiškas šaldiklis. 

Šaldytuve Eva surado du virėjos ponios Tailer iškeptus tor- 
tus. Ant vieno puikavosi užrašas: ,,Su gimtadieniu, Aleksan- 
dra“, ant kito — „Su gimtadieniu, Eva“. 

„Kitais metais, —- džiaugsmingai pagalvojo Eva, - bus tik 
vienas tortas“. 

Ištraukusi Aleksandros tortą, padėjo jį ant mėsos kapo- 
jimui skirtos kaladės, iš stalčiaus ištraukė krūvą spalvotų 
žvakučių. 

— Ką tu darai? — nustebo Aleksandra. 

— Noriu pažiūrėti, kaip jis atrodo su uždegtomis žvakutėmis, 
— paaiškino Eva, kišdama žvakes į tortą. 

— Nereikia, Eva, sugadinsi tortą. Ponia Tailer supyks. 

Ištraukusi kitą stalčių, Eva paėmė dvi dideles degtukų dė- 
žutes. 

— Eime, padėsi man. 

— Aš noriu miego. 

— Puiku! — supyko Eva. - Bėk miegoti, kvaila pele! Pati su- 
sidorosiu. 

Aleksandra sudvejojo: 

— Ką man daryti? 

Eva įteikė jai dėžutę: ž 

— Uždek žvakutes! 

Aleksandra bijojo ugnies. Abi mergaites nuolat mokė 
nežaisti su degtukais, pasakojo baisiausias istorijas apie nepak- 
lusnius vaikus. Bet ji bijojo pyktis su Eva ir pakluso. 

Eva akylai stebėjo seserį. 

— Kvailute, reikėjo degti iš kitos pusės! —- sušuko ji. 

Stovėdama nugara į Evą, Aleksandra pasilenkė virš torto, 
kad pasiektų paskutinę žvakutę. Ši čirkštelėjo degtuką ir įkišo 
dėžutėn. Degtukas užsiplieskė. Eva numetė juos ant Aleksan- 
dros kojų ir pižama tuoj pat užsidegė. Nesupratusi, kas vyksta ir 
pajutusi siaubingą skausmą, Aleksandra pažvelgė žemyn šauk- 
dama: 

— Padėkitė! Padėkite! 

Eva lyg užburta spoksojo į liepsnojančią medžiagą, pati ne- 
tikėdama, kad planas pavyko. Iš baimės Aleksandra negalėjo 
pajudėti. 

— Nejudėk! - liepė Eva. - Tuojau atnešiu kibirėlį vandens! 

Ir su baikščia viltimi širdyje išbėgo. 

Tik siaubo filmo dėka Aleksandra liko gyva. Blekvelų vi- 
rėją ponią Tailer į kiną pakvietė policijos seržantas, su kuriuo ji 

retkarčiais leisdavo malonias valandas lovoje. Bet būtent tą 
dieną ekrane nuolat šmėžavo subjauroti kūnai ir lavonai: ne- 
iškentusi ponia Tailer nelaukė, kol žudikas nupjaus aukai galvą: 

— Tau, Ričardai, turbūt visa tai įprasta, bet aš nebegaliu. 

Seržantas Ričardas Dovertis nenoriai nusekė paskui damą. 

Prie Blekvelų namų porelė atsidūrė valanda anksčiau, nei 
tikėjosi. Atvėrusi atsarginio įėjimo duris, ponia Tailer išgirdo 
Aleksandros aimanas ir suskubo virtuvėn. Laimei, nei ponia 
Tailer, nei seržantas nepasimetė. Dovertis šoko prie mergaitės, 
nuplėšė liepsnojančius marškinius. Kojos ir šlaunys buvo apde- 
gusios, bet daugiau ugnis nespėjo pasidarbuoti. Netekusi 
sąmonės, Aleksandra parkrito. Ponia Tailer ant degančių grindų 
išpylė ąsotį vandens. 

— Iškviesk greitąją! — paliepė seržantas. 

— Ponia Blekvel namie? 

— Tikriausiai miega. 

— Pažadink. 

Tik iškvietusi greitąją, ponia Tailer išgirdo riksmą: 
isteriškai raudodama su puodu vandens įbėgo Eva. 

— Aleksandra mirė? — aimanavo ji. - Kur Aleksandra? 

Ramindama mergaitę, ponia Tailer ją apkabino. 

— Ne, brangioji. Nieko bloga. Greit pasveiks! 

— Tai aš kalta, - kūkčiojo Eva. - Ji norėjo uždegti žvakutes. 
Neturėjau jai leisti. 

Ponia Tailer paglostė Evą: 

— Neverk, mieloji. Tu nekalta. 

— Aš n... netyčia numečiau degtukus, o Aleksa užsidegė. Tai 
buvo baisu! 

Pažvelgęs į Evą, seržantas Dovertis su gailesčiu atsiduso: 

— Vargšas vaikas! 

— Antro laipsnio nugaros ir kojų nudegimas, — pasakė dakta- 
ras Haslis Keitei, — bet ji pasveiks. Turime puikių vaistų. Lai- 
mė, kad jie laiku suspėjo! Galėjo baigtis tragiškai. 

— Žinau, - linktelėjo Keitė. 

Pamačiusi Aleksandros nudegimus, ji niekaip negalėjo atsi- 
gauti. Minutėlę padvejojusi, ji visgi pratarė: 

— Džonai, aš labiau nerimauju dėl Evos. 

— Ji irgi nudegė? 

— Ne. Fiziškai Eva sveika, bet vargšė mergaitė kaltina save. 
Kasnakt ji sapnuoja košmarus! Turiu ją užmigdyti. Bijau pa- 
kenkti. Eva tokia jautri! 

— Vaikai labai greit užmiršta tokius dalykus, Keite. Jeigu 
kils kokių nors rūpesčių, tik pasakykite. 

— Ačiū, — su palengvėjimu ištarė Keitė. 

Iš tiesų Eva buvo labai nuliūdusi. Šventę atidėjo, ir vėl vis- 
kas per Aleksandrą! 

Sesuo greitai sveiko, randų neliko. Evos nekankino kaltės 
jausmas, juk Keitė patikino: ,„Kiekvienam gali taip atsitikti, 
brangioji. Negali savęs kaltinti“. 

Eva niekada dėl nieko nesigraužė. Ir velnias atnešė tą ponią 
Tailer! Tokį puikų planą sugadino! 

Tonis gyveno sanatorijoje, įsikūrusioje puikioje, miškingoje 
Konektikuto vietovėje. Kas mėnesį Keitė ten nuvažiuodavo. 
Lobotomija pavyko — Tonis nebesiplėšė, nemėgino nieko 
žudyti. Jis pažindavo Keitę, visada mandagiai paklausdavo apie 
dukteris, bet niekada nenorėjo jų pamatyti. Jis visai niekuo 
nesidomėjo ir, regis, buvo patenkintas gyvenimu. Ne laimingas. 
Būtent patenkintas. Bet ar reikėjo jam ko? 

Kartą Keitė paklausė gydyklos viršininko pono Bergerio: 

— Nejaugi visą dieną Tonis nieko neveikia? 

— Na ką jūs, ponia Blekvel. Jis valandų valandas piešia. 

Jos sūnus, galėjęs užkariauti visą pasaulį, sėdi ir bukai ter- 
lioja dažais drobę. Keitė stengėsi negalvoti apie veltui iššvaisty- 
tą Tonio gyvenimą, užgęsusį protą. 

— Ką jis piešia? 

Sutrikęs ponas Bergeris kostelėjo: 

— Neįmanoma suprasti, ponia Blekvel. 


24 dalis 


Per kitus dvejus metus Keitė itin rūpinosi Aleksandra. Jai 
vis kas nors atsitikdavo, nemalonumai pylėsi lyg iš kibiro. 
Vasaros atostogas mergaitės praleido Blekvelų dvare Bahamų 
salose, ir ten, žaisdama baseine su Eva, Aleksandra vos nenu- 
skendo; laimė, sodininkas buvo netoliese. Po metų, kai abi sese- 
rys išsiruošė keliauti po kalnus, Aleksandra sugebėjo paslysti 
ant stataus skardžio ir išsigelbėjo tik todėl, kad užsikabino už 
ten augusių krūmų. 

— Prašau tavęs, prižiūrėk seserį, —- paliepė Keitė Evai. - Ji 
ne tu, vis papuola į bėdą. 

— Žinau, - rimtai linktelėjo Eva. — Aš jos nepaliksiu, senele. 

Keitė mylėjo abi anūkes, bet skirtingai. Joms buvo jau 

septyneri, abi neįtikėtinai gražios, ilgais, švesiais, puriais 
plaukais, dailių veidelių ir Makgregorų akių. Iš pažiūros 
panašios, bet iš tiesų labai skirtingos! Aleksandros drovumas 
priminė Keitei Tonį, o Eva buvo panaši į ją — tokia pat stipri, 
užsispyrusi, pasitikinti savimi. 

Į mokyklą jos važiuodavo šeimyniu Rols Roisu. Aleksan- 
drai buvo nejauku pagalvojus, kad klasiokai pamatys automo- 
bilį ir vairuotoją; Eva švytėjo iš laimės. 

Kiekvieną dieną Keitė mergaitėms duodavo smulkių 
pinigų, bet reikalavo, kad jos užrašytų, kur tuos pinigus išleido. 
Evai niekada nelikdavo nė centro, ir ji skolindavosi iš Alek- 
sandros, o kad močiutė nepastebėtų, išlaidų knygoje ištaisydavo 
skaičius. Keitė, kaip ir visada, viską suprato, bet Žiūrėjo at- 
laidžiai. Tik septyneri, o jau tokia gabi buhalterė. 

Iš pradžių Keitė vylėsi, jog kada nors Tonis pasveiks, paliks 
gydyklą ir vėl sugrįš į ,„Kriugerį Brentą“. Laikas bėgo, o sva- 
jonės taip ir liko neišsipildžiusios. Jai gražiai paaiškino, kad 
Tonis. net ir lydimas sanitarų, niekada nebebus normaliu žmo- 
gumi. Ėjo 1962-ieji; kompanija klestėjo ir plėtėsi. Gabių va- 
dovų labai trūko. Keitė šventė 70-metį. Jos plaukai visiškai pra- 
žilo, nors figūra ir grakštumas liko. Bet Keitė suvokė: jau greit 
išauš diena ir teks išeiti. Turiu būti pasiruošusi. Reikia išsaugoti 
kompaniją — šeimos gerovės garantą... Bredas Rodžersas — pui- 
kus darbuotojas. Teks laukti, kol dvynės galės perimti valdžią. 
Keitė prisiminė Sesilio Rodso Žodžius: „Taip mažai padaryta -- 
tiek daug dar reikia nuveikti“. 

Mergaitėms jau buvo dvylika metų. Greit suaugs. Keitė vi- 
sada daug laiko praleisdavo su anūkėlėmis, bet dabar buvo itin 
dėmesinga: reikia nuspręsti. 

Velykoms jos visos išskrido kompanijos lėktuvu į ,,Ked- 
rus“. Mergaitės pabuvojo beveik visuose šeimos dvaruose, iš- 
skyrus Johanesburgo, bet mylimiausia vieta liko ,„Kedrų Kal- 
va“: čia galėjai iki soties prisilakstyti, paplaukioti, pasivažinėti 
vandens slidėmis. Kaip įprasta, Eva paprašė leisti pasiimti ke- 
lias drauges, bet šį kartą Keitė nesutiko. Senelė, ta paslaptinga, 
valdinga moteris, nuo kurios priklausė viskas, kurios bijojo tar- 
nai ir pavaldiniai, tas dienas panoro praleisti tik su anūkėmis. 

Mergaitės suprato, kad atsitiko kažkas svarbaus: močiutė 
nuo jų nesitraukė, ėjo kartu pasivaikščioti, į paplūdimį, jodinėti, 
plaukioti jachta. 

Seserys vis dar buvo labai panašios, bet dabar Keitė do- 

mėjosi jų charakterių skirtumais. Sėdėdama verandoje ir ste- 
bėdama, kaip mergaitės žaidžia tenisą, ji galutinai nusprendė. 
Eva gimė lydere, Aleksandra visada liks vykdytoja, Eva atkak- 
liai siekia tikslo, Aleksandra lankstesnė, paklusnesnė. Eva — 
puiki sportininkė, o Aleksandrai pastoviai kažkas nutinka. Štai, 
visai neseniai, kai mergaitės plaukiojo nedidele burine valtimi, 
o Eva vairavo, vėjas netikėtai pakeitė kryptį, burė išsiskleidė; 
trinktelėjo į galvą nespėjusiai pasilenkti Aleksandrai, ši iškrito 
už borto ir vos nenuskendo. Atsitiktinai netoliese plaukusios 
kitos valties įgula padėjo Evai ištraukti seserį. Keitė vis pagal- 
vodavo: nejaugi Aleksandra tokia dėl to, kad gimė trim mi- 
nutėm vėliau? Bet dabar priežastys nebesvarbios. Keitė paga- 
liau nusprendė: savo pinigus ji patikės Evai, o suma pakanka- 
mai didelė —- dešimt milijardų dolerių. Reikia surasti jai tinkamą 
jaunikį, ir, kai Keitė liausis dirbusi, ,,Kriugerį Brentą“ valdys 
Eva. O Aleksandra galės ramiai gyventi, mėgautis turtais ir rū- 
pintis daugybės Keitės įsteigtų labdaros fondų ir įstaigų veikla. 
Taip taip, būtent tai labai tiks Aleksandrai. Tokia gera miela 
mergaitė! Pirmas žingsnis, įgyvendinant planus, buvo surasti 
Evai gerą mokyklą. Ji išsirinko ,„Brajerkrosą“, puikią mokymo 
įstaigą Pietų Karolinoje. 

— Abi mano anūkės - puikios mergaitės, — pareiškė Keitė 
direktorei poniai Čendler, — bet jūs pastebėsite, kad Eva 
gabesnė. Ji labai imli, ir aš tikiuosi, kad daugiau dėmesio 
skirsite jai. 

— Ponia Blekvel, visiems mūsų mokiniams tenka vienodas 
dėmesys. Jūs paminėjote tik Evą, o kaipgi Aleksandra? 

— Aleksandra? Mielas vaikas! 

Pora atsainių žodžių apibūdinusi kitą anūkę, Keitė pakilo: 

— Aš nuolat domėsiuosi jų pasiekimais. 

Ir direktorė kažkaip keistai suvokė, jog ką tik buvo įspėta. 
Abi mergaitės buvo sužavėtos naująja mokykla, ypač Eva. Ji 
mėgavosi laisve, galimybe ištrūkti iš namų, toliau nuo močiutės 
griežtos priežiūros ir Solanžos Djun globos. ,„Brajerkroso“ 
režimas buvo griežtas, bet Eva nekreipė į tai dėmesio, ji jau 
seniai buvo pratusi apeiti pačias griežčiausias taisykles. Erzino 
tik viena — Aleksandros buvimas. Išgirdusi, kad jas siunčia į 
mokyklą, ji maldaujamai paklausė: 

— O galima man vienai važiuoti? Na prašau, močiute. 

— Ne, brangioji, - atsakė Keitė. —- Geriau, jei Aleksandra bus 
su tavimi. 

— Kaip liepsi, močiute, - slėpdama kylantį pyktį, sutiko Eva. 

Keitės akivaizdoje ji visada stengėsi būti mandagi ir mylinti 
mergaitė, puikiai žinodama, kurioj pusėj jėga. Tėvas - gydyklo- 
je uždarytas psichopatas, motina mirė. Visi pinigai senės 
rankose. Eva žinojo, kad jie turtingi, nors neturėjo supratimo, 
kiek šeima turi pinigų. Užtektinai, kad nuspirktų viską, ko tik ji 
geidė. Eva taip mėgo parėdus ir brangenybes. Beliko viena 
kliūtis — Aleksandra. 

Vienas mėgiamiausių dvynių užsiėmimų buvo kiekvieną 
rytą eiti į jodinėjimo pamokas. Dauguma mergaičių turėjo nuo- 
savus žirgus, ir Keitė gimtadieniui anūkėms padovanojo dvi 
kumelaites. Džeromas Deivis kantriai mokė dvynes visų 
jodinėjimo bei jojimo su kliūtimis gudrybių. Tarp jo buvusių 
mokinių pasitaikė net pasaulinio lygio varžybose iškovojusių 
aukso medalius, ir Džeromas neklysdamas atpažindavo raitelius 
iš prigimties. 

Naujoji mokinė Eva Blekvel buvo kaip tik tokia. Jai nerei- 
kėjo galvoti ar įtempti pavadžius, ar kilstelėti nuo balno. Eva 
tartum suaugdavo su savo žirgu, ir kai puikus žirgas pakildavo 
virš barjero, auksiniai mergaitės plaukai plaikstėsi vėjyje kaip 
žėrinti vėliava. Reginys buvo išties nuostabus. Žiūrėdamas į ją, 
Deivis susižavėjęs galvojo, kad tokios niekas pasaulyje 
nesustabdys. 2 

Jaunajam Toniui labiau patiko Aleksandra. Ponas Deivis 
stebėjo, kaip laukdama savo eilės Aleksandra balnoja žirgą. Ant 
rankovių seserims buvo prisiūtos skirtingų spalvų juostelės, kad 
lengviau galėtum atskirti: Eva padėjo Aleksandrai įtempti 
žąslus. Tonis sukosi aplink kitą kumelaitę. Tuo metu Deivį pa- 
kvietė prie telefono, todėl niekas negalėjo pasakyti, kas gi įvy- 
ko iš tikrųjų. | 

Kaip iš pasakojimų suprato Džeromas Deivis, Aleksandra. 
sėdo ant kumelaitės, apjojo maniežą ir pasiruošė pirman 
šuoliui, bet žirgas netikėtai stojo piestu, ir Aleksandra krisdama 
trenkėsi į sieną, prarado sąmonę ir visai atsitiktinai išvengė 
smūgio kanopa į galvą. Tonis nunešė Aleksandrą į kabinetą, 
kur mokyklos gydytojas nustatė mergaitei nedidelį smegenų su- 
trenkimą. 

— Lūžių nėra, nieko baisaus, — pareiškė jis. 

— Rytoj j ji vėl galės: Jadinėti. 

— Bet ji per plauką liko gyva! — suaimanavo Eva. 

Ji nesitraukė nuo sesers. Ponia Čendler pagalvojo, kad tokį 

prisirišimą nedažnai pamatysi mūsų laikais. Išties jaudinantis 
reginys! 

Kai ponas Deivis užėjo į aptvarą, norėdamas nubalnoti 
Aleksandros kumelaitę, ant pabalnės pastebėjo kraujo dėmes. 
Pakėlęs ją, jis aptiko suknežintą alaus skardinę, kurios aštrios 
briaunos nuo balno svorio buvo giliai susmigusios į gyvulio 
nugarą. Jis tuoj pat apie tai pranešė poniai Čendler, kuri nedels- 
dama įsakė išsiaiškinti, kaip tai galėjo atsitikti. Buvo apklaustos 
visos tada manieže buvusios mergaitės. 

— Esu įsitikinusi, — pareiškė ponia Čendler, — tai padaręs 
norėjo tik pajuokauti. Bet pasekmės galėjo būti baisios. Norė- 
čiau sužinoti kaltininko pavardę. 

Niekas neprisipažino ir direktorė pradėjo kviesti kabinetan 
po vieną, bet mergaitės tvirtino nieko nemačiusios. Kai atėjo 
Evos eilė, jos elgesys pasirodė keistokas. 

— Tu nežinai, kas tai galėjo padaryti? - paklausė ponia Čen- 
dler. 

Eva nuleido akis. 

— Nenorėčiau kalbėti apie tai, - sušnibždėjo ji. 

— Vadinasi, tu vis dėlto kažką pastebėjai? 

— Prašau, ponia Čendler... 

— Eva, Aleksandra galėjo sunkiai susižeisti. Taip padariusią 
mergaitę reikia nubausti. 

— Mergaitės nekaltos. 

— Ką tu turi galvoje? 

— Tai Tonis. 

— Trenerio padėjėjas. 

— Taip, ponia. Aš mačiau. Pagalvojau, kad jis įtempia 
žąslus. Aš įsitikinusi, kad Tonis nebuvo sumanęs nieko pikta. 
Aleksandra amžinai iš jo šaiposi. Gal norėjo ją pamokyti? Ak, 
„ponia Čendler, kam jūs privertėte mane viską papaskoti?! Da- 
bar per mane Toniui klius! 

Nelaiminga mergaitė, atrodė, puls isterijon. 

Ponia Čendler atsistojo ir, apėjusi stalą, priglaudė Evą. 

— Nieko, viskas gerai, Eva, tu teisingai pasielgei. Daugiau 
negalvok apie tai, eik į savo kambarį. 

Kitą dieną į maniežą atėjusias mergaites pasitiko naujas 
trenerio padėjėjas. | 

Po kelių dienų mokykloje įvyko dar vienas nemalonumas. 
Kelias mergaites užtiko rūkant marihuaną, ir viena jų apkaltino 
Evą, kad būtent ji į mokyklą atneša ir pardavinėja narkotikus. 

Eva tai piktai neigė. Ponia Čendler apieškojo mergaičių kamba- 
rį ir Aleksandros spintelėje rado paslėptą marihuaną. 

— Vis tiek netikiu, kad tai ji, — tvirtino Eva. —- Kažkas jai 
pakišo marihuaną. Aš tiksliai Žinau. | 

Direktorė apie viską pranešė Keitei ir ši ilgai žavėjosi Evos 
atsidavimu seseriai. Tikra Makgregor! 

Kai mergaitėms sukako penkiolika, jų garbei Keitė surengė 
ištaigingą balių. Jau laikas išvesti Evą į Žmones, tegu jaunimas 
susipažįsta su anūke! Štai kodėl visiems apylinkės vaikinams iš 
gerų šeimų buvo išsiuntinėti pakvietimai. 

Tokio amžiaus berniukai mergaitėmis dar nesidomi, bet 
Keitė pati norėjo, kad jaunuoliai susipažintų ir susidraugautų. 
Galbūt kaip tik kuris nors iš šių berniukų kada nors taps Evos 
vyru ir padės užtikrinti „Kriugerio Brento“ ateitį. 

Aleksandra nemėgo triukšmingų sambūrių, bet, neno- 
rėdama skaudinti močiutės, prisivertė apsimetinėti, kad linksmi- 
nasi. Eva, priešingai, dievino vakarėlius. Ji mėgo puoštis, 
džiaugėsi gerbėjų dėmesiu. Aleksandrai labiau patiko skaityti ir 
tapyti. Valandų valandomis ji žiūrinėjo ,„Kedruose“ kabojusius 
tėvo paveikslus, gailėdamasi, kad visiškai nepažino jo iki ligos. 
Tėvas pasirodydavo visada, lydimas sanitaro, bet negalėjai pri- 
sibelsti į jo sielą. Aleksandra matė mandagų, geranorišką nepa- 
žįstamąjį, kuris buvo pasiruošęs įtikti, bet neturėjo ką pasakyti 
dukterims. Senelis Frederikas Hofmanas gyveno Vokietijoje, 
bet sunkiai sirgo, ir dvynės retai jį matė. 

Antraisiais mokymosi metais Eva pastojo. Keletą savaičių 
mergaitė blogai jautėsi ir rytais netgi praleisdavo pamokas. 
Sužinojusi, kad Evą dažnai pykina, prižiūrėtoja nusiuntė ją į 
medicinos kabinetą, o atlikęs tyrimus gydytojas tuoj pat išsi- 
kvietė ponią Čendler. 

— Eva nėščia! — pranešė jis. 

— Bet... jūs klystate! Kaip tai galėjo atsitikti? 

— Kaip ir visada panašiais atejais, - ramiai paaiškino gydy- 
tojas. 

— Bet juk ji visai dar vaikas! 

— Tas vaikas greit taps motina, štai ir viskas. 

Nepaisant tardymų, Eva narsiai tylėjo. 

— Nieko nenoriu painioti į šią istoriją! — kartojo ji. 

Būtent tokio atsakymo ponia Čendler ir tikėjosi. 

Pagaliau Eva neištvėrė ir apsipylė ašaromis: 

— Mane išprievartavo, — kūkčiojo ji. 

Sukrėsta ponia Čendler pareikalavo: 

— Kas jis?! 

— Ponas Parkinsonas. 

Anglų kalbos mokytojas. | 

Jei tie Žodžiai būtų ne Evos, kurios sąžiningumu niekas 
neabejojo, ponia Čendler niekada nebūtų patikėjusi. Tylus, 
ramus Džozefas Parkinsonas buvo vedęs, turėjo tris vaikus ir 
dirbo mokykloje jau aštuonerius metus; poniai Čendler buvo 
sunku jį įtarti. Išsikvietusi Parkinsoną į kabinetą ir tik pažvel- 
gusi į mokytoją, ji suprato: Eva sakė tiesą. Jis atsisėdo ant 
kėdės krašto; veidas nervingai trūkčiojo. 

— Ar žinote, kodėl jus išsikviečiau, pone Parkinsonai? 

— M... manau, taip. 

— Tai dėl Evos. 

— Taip. Aš... taip ir maniau. 

— Ji sako, kad jūs ją išprievartavote. 

Parkinsonas apstulbęs įsmeigė akis į direktorę. 

— Išprievartavau?! Viešpatie! Jeigu ką ir išprievartavo, tai 
mane! — pašoko jis net nepastebėjęs, jog panaudojo netinkamus 
žodžius. 

— Jūs nesuprantate, apie ką kalbate? — pasibaisėjusi paklau- 
sė ponia Čendler. — Vaikelis... 

— Koks ji vaikelis?! — piktai suriko mokytojas. — Tai velnias! 

Jis nusišluostė prakaitu žliaugiančią kaktą. 

— Visą semestrą sėdėjo pirmame suole pakėlusi sijoną, o po 
pamokų lindo prie manęs, lyg katė, uždavinėdama šimtus be- 
prasmiškų klausimų. Aš ir nesiruošiau į ją rimtai žiūrėti. Bet 
prieš pusantro mėnesio, kai mano Žmonos ir vaikų nebuvo na- 
mie, mergaitė atėjo pas mane... — jo balsas nutrūko: 

— Jėzau! Negalėjau susitvardyti! | 

Ir Parkinsonas pratrūko rauda. Evą atvedė į kabinetą. Ji 
buvo rami, nesutrikusi. Pažvelgė ponui Parkinsonui į akis, ir tas 
neištvėręs nusisuko. Kabinete sėdėjo ponia Čendler, jos pava- 
duotojas ir miestelio policijos viršininkas. 

Policijos viršininkas švelniai paklausė: 

— Eva, gal papasakotum mums, kas atsitiko? 

— Taip, pone, - nekeldama balso atsakė Eva. — Ponas Par- 
kinsonas pasakė, kad nori pasikalbėti apie mano rašinį. Paprašė, 
kad sekmadienį pas jį ateičiau. Po to pasiūlė kažką pasižiūrėti 
miegamajame ir aš nuėjau paskui. Jis parmetė mane ant lovos 
if... 


— Melas! - suriko Parkinsonas. — Viskas buvo ne taip! Visai 
ne taip! 

Teko pakviesti Keitę ir viską jai paaiškinti. 

Visų labui buvo nuspręsta bylos nekelti. Poną Parkinsoną 
atleido, ir šis per 48 valandas turėjo palikti valstiją. Keitė susi- 
tarė, kad privačioje klinikoje Evai padarytų abortą. Po to, 
niekam nežinant, vietiniame banke išpirko mokyklos užstatą, ir 
dėl nesumokėtų skolų direktorė prarado nuosavybės teisę. Tai 
sužinojusi, Eva atsiduso: 

— Man labai gaila, močiute, mokykla buvo iš tiesų gera. 

Po kelių savaičių, kai Eva atsigavo po operacijos, mergaitės 
išvyko į Šveicarijos moyklą, ,,„Fervudo“ institutą, netoli Lo- 
zanos. 

Bet niekas negalėjo užgesinti žiaurumo ugnies Evos širdyje 
ir to priežastis buvo ne tik. nepatenkinti nauji seksualiniai porei- 
kiai: troškimas gyventi, sužinoti viską pasaulyje buvo jai svar- 
biausi. Pats gyvenimas tapo jos meilužiu; kol ji jauna ir nuo- 
stabi, reikia užkariauti viską, kas tik įmanoma. Eva pavydėjo 
visiems: ėjo į baletą ir nekentė balerinos už tai, kad ne ji, Eva, 
šoka scenoje, ne jai ploja publika. Ji norėjo būti mokslininke, 
dailininke, chirurge, lakūne, aktore, veržėsi padaryti viską ge- 
riau už kitus, geriau nei kas nors pasaulyje. Eva troško visko iš 
karto, ir laukti ji nenorėjo. 

Netoli mokyklos buvo berniukų mokykla. Evai dar nebuvo 
sukakę septyniolika, o jau visi studentai ir beveik visi dėstytojai 
su ja permiegojo. Ji flirtavo su kiekvienu ir niekam nesiprie- 
šino, tik dabar pasirūpindavo apsauginėmis priemonėmis, ne- 
norėjo vėl papulti į nemalonią istoriją. Seksas jai teikė didžiulį 
malonumą, bet ne tiek pats aktas, kiek jo teikiamas pranašumas 
prieš vyrus. Eva piktybiškai džiūgavo, pastebėjusi maldaujan- 
čius žvilgsnius berniukų ir vyriškių, norėjusių tik vieno — nusi- 
tempti ją į lovą ir paimti. Merginai patiko erzinti jaunuolius, 
vesti juos iš proto, klausyti melagingų priesaikų, kurias jie leng- 
vai žarstė, kad tik pasiektų savo. Bet daugiausia džiaugsmo 
Evai teikė jos pačios jėga. Ji galėjo išdarinėti su vyrais viską — 
sukelti jiems nepasotinamą alkį tik vienu bučiniu ir sunaikinti 
vienu žodžiu, Evai jų nereikėjo, priešingai, jiems reikėjo jos. Ji 
visiškai pakerėdavo savo meilužius ir tas nesivaržymo jausmas 

svaigino. Pakalbėjusi su žmogumi vos kelias minutes, Eva jau 
žinojo visas jo silpnybes ir vertę. Ji jau seniai nusprendė: vyrai 
kvailiai, mulkiai, menkystos, visi aliai vieno. | 

Eva buvo graži, protinga, be to, didžiulio turto paveldėtoja 
ir todėl netrūko siūlančių ranką ir širdį, bet ji likdavo visiškai 
abejinga. Ją traukė tik tie berniukai, kurie patiko Aleksandrai. 

okiuose, kurie šeštadieniais būdavo rengiami mokykloje, 
Aleksandra sutiko jauną simpatišką studentą prancūzą Renė 
Malo. Jis nepasižymėjo grožiu, bet buvo nekvailas ir jautrus; 
Aleksandra pagalvojo, kad dar niekada nebuvo sutikusi tokio 
įdomaus pašnekovo. Jiedu susitarė susitikti mieste kitą šeštadie- 
nį, septintą valandą. 

Vakare, eidama miegoti, Aleksandra papasakojo Evai apie 
naująjį bičiulį. 

— Jis nepanašus į kitus berniukus. Toks mielas ir drovus. 
Mes einame į teatrą kitą šeštadienį. 

— Matyt, įsimylėjai, ar ne, sesyt? — paerzino Eva. 

Aleksandra užsiplieskė: 

— Mes ką tik susipažinom, bet atrodo... Apskritai, pati Žinai. 

Eva išsitiesė lovoje, pakišusi rankas po galva. 

— Ne, nežinau. Papasakok, ar jis bandė tave temptis lovon? 

— Eva! Jis visai ne toks! Juk sakiau!.. Jis... labai kuklus. 

— Še, kad nori! Betgi tu iš tiesų įsimylėjai? 

— Visai ne! Jau geriau nebūčiau tau pasakojusi! 

— O aš džiaugiuosi, kad papasakojai! — nuoširdžiai prisi- 
pažino Eva. 

Kai kitą šeštadienį Aleksandra atėjo prie teatro, Renė nebu- 
vo. Ji pralaukė ilgiau nei valandą, nekreipdama dėmesio į 
praeivių žvilgsnius, jausdamasi puskvaile. Pagaliau viena 
pavakarieniavusi prastoje kavinėje, apgailėtina ir nelaiminga 
grįžo į mokyklą. Evos kambaryje nebuvo. Aleksandra skaitė, 
kol nesuskambėjo miegoti raginantis skambutis, paskui išjungė 
šviesą. Tik apie antrą valandą nakties ji išgirdo atsargius sesers 
žingsnius. 

— Jau pradėjau nerimauti, - sušnibždėjo Aleksandra. 

— Sutikau senus pažįstamus ir užtrukau. Na, kaip praėjo 
vakaras? Tikiuosi, viskas gerai? 

— Tiesiog baisu. Ko gero, jis ir neprisiminė apie pasima- 
tymą. 

— Košmaras! — užjautė Eva. —- Turėtum įsisąmoninti — nega- 
lima pasitikėti vyrais! 

— O gal jam kas nors atsitiko, kaip manai? 

— Ne, Aleksa. Turbūt rado merginą, kuri jam labiau patinka. 

Aleksandra atsiduso. Tikriausiai Eva teisi. Mergina visai 
nenustebo — ji nesuvokė savo pačios grožio, žavesio ir gerumo. 
Visą savo gyvenimą Aleksandra likdavo Evos šešėliu. Ji dievi- 
no Evą, jai atrodė svaime suprantama, kad sesuo taip traukia 
vyrus. Aleksandra suvokė Evos pranašumą, bet jai ir į galvą 
neateidavo, kokių gudrybių sesuo griebdavosi, kad palaikytų šį 
jausmą ir aplinkiniams sudarytų panašų įspūdį jau nuo tada, kai 
dar jos abi buvo vaikai. 

Nuo to laiko daug būdavo tokių nepavykusių pasimatymų. 
Aleksandrai patikę berniukai, rodos, atsakydavo tuo pačiu, bet 
paskui ji niekada jų nebematydavo. Vieną sekmadienį ji 
netikėtai gatvėje sutiko Renė. Tik pripuolęs prie merginos, jis 
paklausė: Ž 

— Kas atsitiko? Zadėjai paskambinti. 

— Paskambinti? Apie ką tu? 

Staiga suglumęs, Renė žengtelėjo atgal. 

— Eva?.. 

— Ne, Aleksandra. 

Jaunuolio veidas išraudo. 

— Aš... atleiskit, turiu eiti. 

Ir jis skubomis pasitraukė, palikęs priblokštą Aleksandrą, 
kuri nustėrusi Žiūrėjo jam pavymui. 

Vakare, kai apie šį atsitikimą ji papasakojo seseriai, ši 
patraukė pečiais: 

— Matyt, jis kuoktelėjęs! Gerai, Aleksa, kad tu juo atsi- 
kratei! 

Nors Eva manė perpratusi vyrų psichologiją, apie vieną jų 
silpnybę ji nepagalvojo, ir tai vos nesugadino reikalo. Nuo neat- 
menamų laikų vyrai buvo įpratę girtis savo pergalėmis ir moky- 
klos kursantai nebuvo išimtis. Jie valandomis galėjo aptarinėti 
Evos Blekvel privalumus: 

— Ji mane taip išsekino, kad neįstengiau ir pajudėti! 

— Šimtu balų nurungtų bet kokią kekšę! 

— Tokios dar neturėjau... 

— Velniai rautų, lovoje tiesiog tigrė! 

Kadangi vos ne visi kursantai ir dauguma dėstytojų garsino 
Evos sekso meną, mokykloje greit pasklido gandai. Vienas mo- 
kyklos auklėtojų perpasakojo juos Fervudo instituto dėstytojai, 
o ši, savo ruožtu, viską perdavė direktorei poniai Kolins. Ištyru- 

si, kad gandai ne iš piršto laužti, ji išsikvietė Evą pokalbiui akis 
į akį. 
— Šios mokyklos reputacijai bus geriau, jeigu jūs tuoj pat ją 
paliksite. 

Eva tokia apstulbusi įsistebeilijo į ponią Kolins, tarsi ši*tai- 
ga būtų išėjusi iš proto. 

— Niekaip nesuprantu, apie ką jūs čia šnekate? 

— Apie tą liūdną faktą, kad jūs, kaip paaiškėjo, sugebėjote 
aptarnauti vos ne visą karinę mokyklą. Likusieji, matyt, užsi- 
ėmė eilę, nekantriai laukdami, kol juos priims. 

— Per visą savo gyvenimą nesu girdėjusi tokio įžūlaus melo! 
— virpančiu iš pasipiktinimo balsu sukūkčiojo Eva. - Tik negal- 
vokite, kad tylėsiu! Tuoj pat parašysiu močiutei, o kai ji su- 
žinos.. 

— Nevarkite, — pertraukė direktorė. — Siūlyčiau nedaryti gė- 
dos mokyklai, bet jeigu tuojau pat neišvyksite, nusiųsiu jūsų 
močiutei visų jaunuolių, turėjusių santykių su jumis, sąrašą! 

— Norėčiau jį perskaityti! 

Ponia Kolins tylėdama ištiesė Evai ilgą sąrašą. Ji atidžiai 
perskaitė, pastebėjusi, kad jame praleista ne mažiau septynių 
vardų, ir ilgai sėdėjo susimąsčiusi. 

Galų gale ji pakėlė akis ir išdidžiai pareiškė: 

— Tai aiškus sąmokslas prieš mano šeimą! Žinodami, kaip 
susikrims močiutė, jie stengiasi mane apjuodinti! Geriau jau 
išvažiuoti negu tai pakęsti! 

— Labai protingas sprendimas, — sausai pastebėjo ponia 
Kolins. — Iš ryto vairuotojas nuveš jus iki oro uosto. Aš nusių- 
siu telegramą jūsų močiutei, galite eiti. 

Eva apsisuko, nuėjo durų link, bet sustojo, tartum nusmelk- 
ta netikėtos minties: 

— O mano sesuo? 

— Aleksandra gali likti. 

Grįžusi po pamokų, Aleksandra pamatė, kad Eva kraunasi 
daiktus. 

— Ką tu darai? 

— Važiuoju namo. 

— Namo? Semestro viduryje? 

Eva truktelėjo pečiais: 

— Aleksa, nejaugi nesupranti, kad mes čia tiktai tuščiai 
gaištame. Nieko nesimokom, tik užmušam laiką! 

— Nejaugi tu tikrai taip manai, Eva? — nustebo Aleksandra. 

— Visus metus aš apie tai tik ir galvoju! Jei ne tu, seniai 
būčiau metusi tą prakeiktą mokyklą! Bet tau čia taip patinka. 

— Taip, bet... 

— Atleisk, Aleksa, bet aš nebeištversiu. Noriu namo į Niu- 
jorką. Siaubingai pasiilgau. 

— Tu pasakei poniai Kolins? 

— Tik dabar. 

— O ką ji apie tai mano? 

— O ką tu galvoji? 

— Žinoma, supyko. Bijo, kad dėl to liks kalta ji ir mokykla. 
Maldavo pasilikti. 

Aleksandra prisėdo ant lovos krašto: 

— Nežinau, ką pasakyti. 

— Gali nieko nesakyti, tu čia niekuo dėta. 

— Kaipgi! Jei tau čia blogai... 

Ji netikėtai nutilo. 

— Žinai, tu teisi. Laiko švaistymas. Kam reikalingi lotyniški 
linksniai?! 

— Teisingai. Arba kam mokytis apie sumautą Hanibalą ar jo 
brolį?! 

Aleksandra priėjo prie spintos, išsitraukė lagaminą. 

— Aš neketinu tavęs prašyti važiuoti su manim, Aleksa, - 
nusišypsojo Eva, — bet džiaugiuosi, kad vykstam kartu. 

Aleksandra paspaudė sesers ranką. 

— Aš taipogi, Eva. 

— Na štai, — nerūpestingai pasiūlė ji, - kol aš krausiu daik- 
tus, paskambink močiutei ir pasakyk, kad rytoj mes atskren- 
dam, paaiškink, kad čia paprasčiausiai neįmanoma gyventi! 
Paskambinsi'? 

— Žinoma... tik... — neryžtingai pridūrė Aleksandra, - tai jai 
nepatiks. 

— Nesijaudink! — patikino Eva. — Aš žinau, kaip elgtis su 
močiute! 

Aleksandra tuo neabejojo. Evai visada pavykdavo iš močiu- 
tės gauti viską. Betgi ar galėjo kas nors jai ko nors neduoti?! 

Ji nuolankiai nuėjo prie telefono. 

Keitė Blekvel turėjo daug draugų, priešų ir verslo partnerių 
aukštose visuomenės, finansų ir politikos sferose, ir per pasku- 
tiniuosius mėnesius jai teko išgirsti daug nemalonių gandų. Iš 
pradžių ji galvojo, kad tai pavydžių priešų apkalbos, bet gandai 
nesiliovė: labai jau dažnai Eva susitikinėjo su karinės mokyk- 

los kursantais. Evai darė abortą, visi Evą vadino pasileidėle, 
amoralia mergele. 

Išgirdusi, kad anūkės grįžta namo, Keitė su palengvėjimu 
atsiduso. Dabar bus įmanoma išsiaiškinti, iš kur tie prasima- 
nymai. 

Mergaičių atvykimo dieną Keitė pasiliko namie. Ji tuoj pat 
nusivedė Evą į svetainę. 

— Išgirdau labai nemalonius gandus, - pradėjo ji, - ir 
norėčiau sužinoti, kodėl tave išmetė iš mokyklos. 

Ji akylai stebėjo anūkę. 

— Mūsų neišmetė, — teisinosi Eva, — mes su Aleksa nus- 
prendėm išvažiuoti. 

— Dėl nemalonumų su berniukais? 

— Prašau, močiute, — maldavo Eva, — nereikia apie tai. 

— Priversiu tave paaiškinti, ko prisivirei. 

— Tai ne aš. Tai Aleksa. 

Netikėtai Eva nutilo. 

— Aleksa? Kalbėk! - reikalavo Keitė. 

— Nebark jos, — suskubo Eva. — Aš įsitikinusi, ji nieko bloga 
nenorėjo. Tiesiog jai patinka apsimesti manimi, kaip vaikystėje. 
Aš ir nežinojau, kad taip atsitiks, bet štai mergaitės pradėjo 
apkalbinėti. Tarsi. ji... susitikinėja su įvairiausiais vaikinais ir... 

Pasimetusi Eva nuleido galvą. 

— Apsimetinėja tavimi? — nustebusi tarė Keitė. — Bet kodėl 
tu neuždraudei? 

— Aš mėginau, — suglumusi kūkčiojo Eva, — bet ji sakė, kad 
nusižudys. Ak, močiute, aš manau, kad Aleksa... kaip čia pasa- 
kius... šiek tiek... — Ji nutilo, bet prisivertė tęsti, — ... be pusiaus- 
vyros. Jeigu jūs pamėginsite su ja apie tai kalbėti, ji gali sau ką 
nors pasidaryti. 

Ašarotose merginos akyse galėjai įžiūrėti didžiulią kančią. 
Keitei suspaudė širdį, Žiūrint į nelaimingos anūkės veidelį. 

— Eva, nereikia. Neverk, brangioji! Aš nieko nesakysiu 
Aleksandrai. Viskas liks tik tarp mūsų. 

— Aš taip nenorėjau, kad jūs sužinotumėte ir nervintumėtės, 
— vėl pravirko Eva. — Nereikėjo prisipažinti! 

Vėliau, prie arbatos, Keitė mąsliai nužiūrinėjo Aleksandrą. 
Tiesiog neįmanoma patikėti, kad tokia graži išvaizda slepia su- 
gadintą natūrą! Vien jos neleistinas elgesys su berniukais — 
smerktinas. Bet suversti visą kaltę seseriai! Keitė siaubingai pa- 
sipiktino. 

Tuos dvejus panelės Porter mokykloje praleistus metus, Eva 
apsukriai slapstėsi. Pamoka nepraėjo veltui — negali rizikuoti 
ateitimi. Svarbiausia — geri santykiai su močiute. Senutė ilgai 
netemps — greit septyniasdešimt devyneri, ir Eva bet kokiais 
būdais ruošėsi tapti jos paveldėtoja. Vienintele paveldėtoja. 

Kai merginoms sukako dvidešimt vieneri, Keitė nuvežė jas į 
Paryžių ir pas Koko Šanel abiems užsakė naujų aprėdų, po to 
buvo šventiniai pietūs. 

Restorane Eva susipažino su grafu Alfredu Morjė, įdomiu, 
Žžilstelėjusiu sportiškos išvaizdos keturiasdešimtmečiu ir jo 
žmona Vivjena, miela, malonia, geros reputacijos moterimi. 

Eva nebūtų atkreipusi dėmesio į šią porą, jei ne atsitiktinai 
išgirsto pokalbio nuotrupa. 

— Pavydžiu jums ir Alfredui, — tarė grafienei draugužė. — 
Pati laimingiausia pora, kokią tik žinau. Kiek metų jūs vedę? 
Dvidešimt penkerius? 

— Kitą mėnesį sukaks dvidešimt šešeri, — už žmoną atsakė 
Alfredas, — ir aš tikriausiai vienintelis pasaulyje prancūzas išti- 
kimas Žmonai! 

Visi, išskyrus Evą, nusijuokė. Likusį laiką ji nužiūrinėjo 
grafą Morjė ir Vivjeną, bet taip ir nesuprato, kuo žavi grafą ta 
senstanti dama raukšlėtu kaklu. Tikriausiai Alfredas tiesiog ne- 
buvo sutikęs tikros moters ir bergždžiai giriasi savo ištikimybe! 
Eva nupsrendė mesti iššūkį. 

Kitą dieną jis paskambino grafui Morjė įstaigon: 

— Tai Eva Blekvel. Tikriausiai jūs manęs neatsimenate, 
bet... | 

— Kaip galėčiau jus užmiršti, vaikuti! Viena iš gražuolių 
Keitės Blekvel anūkių. 

— Jūs man pataikaujate, grafe. Atleiskite, kad trukdau, bet 
teko girdėti, jog jūs puikus vynų žinovas. Norėčiau surengti 
pietus močiutės garbei, bet tai turi būti siurprizas. 

Sumišusi ji nusijuokė: 

— Tsivaizduojate, kokie bus valgiai mes iškart nutarėme, o 
dėl vynų... gal sutiktumėte man paaiškinti? 

— Maloniai, — tuoj pat atsakė Morjė. — Viskas priklauso nuo 
valgių. Jei pradėsite nuo žuvies, tuomet lengvas „Sabri“... 

— AK, tikriausiai aš neatsiminsiu. Gal galėtumėte man skirti 
keletą minučių? Gal galėtume kartu papietauti? 

— Ko dėl senų draugų nepadarysi? Teks surasti valandėlę. 

— Tai susitarėme? 

Jiedu susitiko ,„Lasere“. Dešimtį minučių Eva klausėsi 
monotoniško vynų rūšių vardijimo ir pagaliau nebeiškentusi 
pareiškė: į 

— Aš jus įsimylėjau, Alfredai! | 

Apstulbęs grafas nutilo ir įsistebeilijo į merginą: 

— Atleiskite. 

— Aš pasakiau, kad įsimylėjau jus. 

Pakėlęs taurę prie lūpų, grafas linktelėjo: 

— Puikus vynas. 

Paplekšnojo Evai per ranką ir nusišypsojo: 

— Geri draugai turi vienas kitą mylėti. 

— Aš ne apie tokią meilę kalbu, Alfredai. 

Ir grafas, pažvelgęs į Evos akis, gerai tai suprato. Toks 
prisipažinimas jo nenudžiugino. Merginai tik dvidešimt vieneri, 
o jis nejaunas ir myli žmoną. Tiesiog neįtikėtina, kokios mintys 
aplanko šiuolaikinių mergužėlių galvas! Sėdėdamas priešais 
Evą, klausydamasis jos, grafas jautėsi labai nejaukiai, ypač 
todėl, kad retai susitikinėjo su tokiomis gražuolėmis, žavingo- 
mis moterimis. 

Eidama į pasimatymą, Eva užsisegė smėlio spalvos sijoną, 
apsivilko žalią minkštos vilnos megztuką, gražiai pabrėžiantį 
standžią krūtinę. Ji buvo be liemenėlės, ir glotnus drabužis 
išryškino spenelius. Alfredas žiūrėjo į nekaltą jauną veidelį ir 
negalėjo rasti tinkamų žodžių. 

— Betgi jūs... jūs net nepažįstate manęs. 

— Aš svajojau apie jus nuo mažumės. Įsivaizdavau aukštą 
gražų riterį su Žvilgančiais šarvais. 

— Bijau, kad mano šarvai mažumėlę aprūdiję. Aš... 

— Prašau, nesijuokite iš manęs, - melsdama šnibždėjo Eva. 
— Kai vakar jus pamačiau, negalėjau atplėšti akių ar apie ką 
nors galvoti, nemiegojau visą naktį. Visos mano mintys tik apie 
jus. 

Eva beveik nemelavo. Ji iš tikrųjų visą naktį kūrė planus. 

— Tiesiog nežinau, Eva, ką jums ir pasakyti. Mano santuoka 
laiminga. Aš... 

— Dieve, kaip aš pavydžiu jūsų žmonai! Pati laimingiausia 
pasaulyje moteris. Norėčiau žinoti, Alfredai, ar ji tai suvokia. 

— Žinoma, suvokia. Aš visą laiką jai apie tai tvirtinu. 

Jis nervingai nusišypsojo, nežinodamas, kaip pakeisti 
pokalbio temą ir greičiau išeiti. 

— Bet ar ji žino, ko jūs vertas? Ar įsivaizduoja, koks jūs 

jausmingas? Ar rūpinasi jūsų laime? Aš dėl jūsų viską pada- 
ryčiau. 
“ Grafas visiškai pasimetė. 

— Jūs labai graži jauna moteris, — pradėjo jis, — ir kada nors 
būtinai sutiksite savo riterį Žėrinčiais šarvais, o ne senais ir 
sūrudijusiais, ir tada... 

— Aš jau radau ir noriu jam atsiduoti. 

Išsigandęs, kad kad nors išgirs, Morjė skubomis apsidairė: 

— Eva, meldžiu tyliau! 

Mergina pasilenkė virš stalo. 

— Daugiau nieko neprašau ir visą gyvenimą atsiminsiu 
mūsų susitikimą. | 

— Neįmanoma! - tvirtai pareiškė grafas. — Verčiate mane 
nejaukiai jaustis. Jaunos damos nepažįstamiems Žmonėms 
neturi siūlyti tokių dalykų. 

Eva apsipylė ašaromis. 

— Tai štai, ką jūs apie mane galvojate! Manote, kad aš su 
visais iš eilės... mano gyvenime buvo tik vienas vyras, mes 
buvome susituokę. 

Skaidrūs lašai ritosi per veidą... 

— Toks geras švelnus ir mylintis. Ir žuvo kalnuose. Nukrito 
bedugnėn. Mano akyse. Tai buvo siaubinga. 

Užjausdamas grafas Morjė suspaudė merginos pirštus: 

— Man labai gaila. 

— Jūs labai panašus į jį. Kai jus pamačiau, pasirodė, lyg 
Bilas būtų sugrįžęs! Padovanokite man vieną valandą! Ir 
daugiau mes niekada nebesusitiksime. Prašau, Alfredai! 
Prašau! 

Grafas ilgai žvelgė į Evą, nežinodamas, ką atsakyti. 

Pagaliau jis prancūzas, o koks prancūzas galėtų nuvilti 
gražią merginą?! 

Jie praleido keletą valandų mažame viešbutyje Šv. Anos 
gatvėje. Ir nors grafas Morjė, kaip ir visi normalūs vyrai, buvo 
patyręs, tokios moters niekada neturėjo. Lovoje Eva buvo ura- 
ganas, demonas, pasiryžęs viskam. Baigiantis pasimatymui, 
grafas Morjė jautėsi išsunktas. 

Besirengdama Eva paklausė: 

— Kada vėl tave pamatysiu, brangusis? 

— Aš tau paskambinsiu, — atsakė Morjė. 

Jis net nežadėjo daugiau susitikinėti su ta moterimi. Joje 
buvo kažkas bauginančio, tamsaus, lyg po švytinčiu grožiu 

slėptųsi blogis. Tokia pažintis galėjo blogai baigtis, ir grafas 
nenorėjo sužlugdyti savo šeimyninio gyvenimo. 

Viskas būtų taip ir pasibaigę, bet išeinančius iš viešbučio 
Evą ir Morjė pastebėjo Elaisa Vanderleik, praėjusiais metais 
kartu su Keite Blekvel dirbusi labdaros komitete. Ponia Vander- 
leik labai stengėsi užimti aukščiausią padėtį visuomenėje, bet 
laipteliai pasirodė ne rožėmis barstyti. Ir štai pagaliau likimas 
atsiuntė jai netikėtą dovaną. Ponia Vanderleik buvo mačiusi 
grafo Morjė ir jo žmonos fotografijas, o taip pat Blekvel dvynių 
nuotraukas. Ir nors nebuvo įsitinusi, kurią iš seserų matė, tai 
nebuvo labai svarbu. Ponia Vanderleik puikiai suvokė savo pa- 
reigą. Susiradusi užrašų knygutę, ji paskambino Keitei Blekvel. 
Ragelį pakėlė tarnas: 

— Ką pakviesti, ponia? 

— Norėčiau pakalbėti su ponia Blekvel. 

— Ar galiu paklausti, kas skambina? 

— Ponia Vanderleik. Asmeniškai. Labai svarbu. 

Po minutės ragelį pakėlė Keitė: 

— Klausau? 

— Laba diena, ponia Blekvel! Aš Elaisa Vanderleik. Prieš 
metus kartu dirbome komitete. 

— Jeigu jūs dėl aukų, kreipkitės... 

— Ne, ne, - suskubo ponia Vanderleik. — Skambinu dėl kitų 
dalykų. Aš dėl jūsų anūkės. 

Žinoma, Keitė Blekvel pasikvies ją arbatos, kad galėtų pasi- 
kalbėti kaip moteris su moterimi. Šis susitikimas bus tikros 
draugystės pradžia. 

— Kalbėkite! — griežtai paliepė ponia Blekvel. 

Apie tokius dalykus Elaisa nenorėjo kalbėti telefonu, bet 
išgirdusi nemalonų Keitės balsą, neturėjo pasirinkimo. 

— Mano pareiga jums pranešti, kad mačiau jūsų anūkę ir 
grafą Morjė už parankės išeinančius iš viešbučio. Matyti, kad 
jie buvo susitarę. 

— Sunku patikėti, - lediniu balsu nukirto Keitė. - Kuri iš jų? 

Ponia Vanderleik neryžtingai nusijuokė. 

— Aš... nežinau... Jas taip sunku atskirti. Tikriausiai dar 
niekam nebuvo pavykę, ar ne taip? Tai... 

— Ačiū už informaciją. 

Ir Keitė padėjo ragelį. Pastovėjo keletą minučių, apgalvo- 
dama, ką išgirdusi. Tik vakar jie kartu pietavo. Alfredą Morjė 
Keitė pažinojo penkiolika metų ir negalėjo patikėti tuo, ką 

išgirdo. Nesąmonė! Betgi vyrai lengvai pasiduoda pagundoms! 
O jeigu Aleksandra pasiryžo įsivilioti Alfredą į patalą... 

Pakėlusi ragelį, Keitė pasakė telefonistei: 

— Noriu kalbėtis su Šveicarija. „Frevudo institutas“ Lozanoje. 

Eva sugrįžo namo gana vėlai. Nuraudusi, geros nuotaikos ir 
ne tik todėl, kad grafas Morjė pasirodė puikus meilužis, bet ir 
todėl, kad pavyko jį nugalėti. Jei taip lengvai jį užkariavo, vadi- 
nasi, nė vienas neatsilaikys! Visas pasaulis kris po jos kojomis! 

Įėjusi į biblioteką, ji pamatė Keitę. 

— Labas, močiute! Kaip praleidai dieną? 

Keitė atsistojo, nenuleisdama akių žvelgė į žavią jauną 
merginą: 

— Nekaip. O tu? 

— Vaikštinėjau po parduotuves, bet taip nieko ir neišsi- 
rinkau. Tu nupirkai man viską, ko tik širdis geidžia. Tu visada... 

— Uždaryk duris, Eva. 

Evai nepatiko Keitės tonas, bet ji paklusniai užvėrė sunkias 
ąžuolines duris. 

— Sėskis. 

— Kas nors atsitiko, močiute? 

— Tuojau tu man paaiškinsi, kas atsitiko. Tiesa, iš pradžių 
norėjau pasikviesti Alfredą Morjė, bet nusprendžiau nežeminti 
nei jo, nei savęs. 

Mintys pašėlusiai zujo Evos galvoje. Tai neįmanoma! Nei 
vienas Žmogus nebūtų taip greit sužinojęs apie ją ir grafą 
Morjė. Jie išsiskyrė tik prieš valandą! 

— N... nesuprantu, apie ką tu... 

— Nepilstysim iš tuščio į kiaurą. Šiandien tu permiegojai su 
grafu Morjė. 

Ašaros ištryško iš Evos akių. 

— Aš... aš tikėjausi, kad tu niekada nesužinoti, ką jis man 
padarė, juk jis tavo draugas. 

Buvo matyti, kad ji labai stengiasi kalbėti ramiai. 

— Tai buvo baisu! Jis paskambino, pakvietė mane pietų, po 
to nugirdė... aš buvau labai girta ir... 

— Nutilk! — paliepė Keitė, lyg rimbu nukirto ir pasišlykš- 
tėdama nužvelgė anūkę. - Tu man bjauri. 

Laukdama pokalbio su Eva, Keitė labai kankinosi: ji paga- 
liau suprato, kas iš tikrųjų yra jos mylimiausia anūkė, būsima 
paveldėtoja, į kurią buvo sudėta tiek vilčių! Ausyse vėl ir vėl 
aidėjo direktorės Žodžiai: 

— Ponia Blekvel, jaunos moterys dažnai įsimyli, bet jei el- 
giasi nepadoriai, tai jų reikalas. Siūlau nesikišti. Bet Eva ne- 
slėpė daugybės atsitiktinių ryšių, todėl teko ginti mokyklos gar- 
bę, paprašyti jos... 

O Eva visą bėdą suvertė Aleksandrai. Tik dabar Keitė atsi- 
minė visas Aleksandrai nutikusias nelaimes. Mergina stebuklin- 
gai liko gyva. 

Per gaisrą ji vos nesudegė. Krito nuo skardžio. Eva vairavo 
valtį, kai Aleksandra įkrito į vandenį ir vos nenuskendo. 

Štai Eva detaliai pasakoja, kaip anglų kalbos mokytojas ją 
išprievartavo. 

„Ponas Parkinsonas pasakė, kad nori aptarti mano rašinį, 
paprašė, kad sekmadienį pas jį ateičiau. Namie jis buvo vienas. 
Pasiūlė šį tą parodyti miegamajame. Užlipome viršun, jis par- 
metė mane ant lovos...“ 

Keitė prisiminė nemalonią istoriją „Brajenkrose“. Evą ap- 
kaltino marihuanos pardavinėjimu. Ji vėl bėdą suvertė Aleksan- 
drai. Ji nekaltino sesers, netgi gynė. Proto jai netrūksta. Kenkė- 
ja, vaidinanti auką! 

Ir dabar Keitė negalėjo atitraukti akių nuo nuostabaus siau- 
būno angelo veidu. Tai ji turėjo tapti „Kriugerio Brento“ va- 
dove. Tik dėl jos Keitė gyveno! 

Sprendimas buvo nenuginčijamas. 

— Tuojau pat dink iš šių namų, nenoriu niekada tavęs ma- 

i! 

Eva pabalo lyg sniegas. 

— Tu kekšė. Tai dar galėčiau išgyventi. Be to, tu gudri, klas- 
tinga, pasiruošusi bet kokiai niekšybei ir patologiška melagė. 
To aš nepakęsiu. 

Įvykiai klostėsi labai greitai. Eva nespėjo net pasiruošti. Iš 
nevilties ji griebėsi paskutinio šiaudelio: 

— Močiute, jeigu Aleksandra ką nors prikalbėjo... 

— Aleksandra nieko nežino. Aš ką tik kalbėjausi su ponia 
Kolins. 

— Ir viskas? — su palengvėjimu paklausė Eva. - Ponia 
Kolins manęs nekenčia už tai, kad... 

Staiga Keitė pajuto mirtiną nuovargį. 

— Neišdegs, Eva! Nebetikiu tavimi. Viskas baigta. Advoka- 
tas jau pakviestas, palikimo nebegausi. 

Eva suprato, kad viskas žlugo. Tai buvo paskutinis smūgis. 

— Tu to nepadarysi! Kaip aš gyvensiu? 

— Kas mėnesį gausi pinigų gyvenimui. Nuo šiol nei tu, nei 
tavo gyvenimas manęs nedomina! — atšiauriai tarė Keitė. - Da- 
ryk, ką nori. Tik atmink. Jei išgirsiu arba perskaitysiu laikraš- 
čiuose kokią nors skandalingą istoriją apie tave, jei Blekvelų 
vardas bus apjuodintas, nebegausi nieko. Aišku? 

Pažvelgusi į močiutės akis, Eva suprato: nieko nebepakeisi. 
Maldauti atleidimo dabar beprasmiška. 

Keitė patrynė akis, trūkčiojančiai atsiduso: 

— Vargu, ar mano žodžiai tau ką nors reiškia, bet patikėk: 
šiandien sunkiausia diena mano gyvenime. 

Ir nusisukusi išdidžiai išsitiesė ir išėjo iš kambario. 

Keitė ilgai sėdėjo tamsiame miegamajame, klausdama 
savęs, kodėl visi jos planai sužlugo. Jei Deividas nebūtų žuvęs, 
ir Tonis pažinotų savo tėvą... Jei Tonis nebūtų panorėjęs tapti 
dailininku... Jeigu... Toks trumpas žodis. Toks beviltiškas. 

Ateitis — tik molis, iš kurio kas dieną lipdomas gyvenimas, 
bet praeitis — tvirta uola, nesugriaunama tvirtovė. Visi, kuriuos 
ji mylėjo, ją išdavė. Tonis. Mariana. Eva. 

Teisingai pasakė Sartras: 

„Pragaras - tai visi kiti žmonės“. 

Nejaugi skaudės visą gyvenimą? 

Nuo liūdesio ir skausmo Keitei plyšo širdis, Eva gi pasiuto 
iš pykčio. Tik dėl to, kad ji valandėlę linksminosi su kažkuo 
lovoje, bobulė pasielgė taip, lyg Eva būtų padariusi sunkų 
nusikaltimą. Senamadiška kekšė! Per šimtą metų atsiliko! Ne, 
ne senamadiška. Teisiog išprotėjusi, būtent! Eva susiras gerą 
advokatą ir paneigs juokingą testamentą teisme. Tėvas ir 
bobulė - du psichai. ,,Kriugeris Brentas“ — tik jos kompanija. 

Kiek kartų bobulė kalbėjo, kad kada nors viskas priklausys 
jai. O sesutė! Visą tą laiką šnibždėjo bobulei velniai žino 
kokias pasakas! Kasė Evai duobę! Nusprendė, kad viską gali 
pasiglemžti! Ir baisiausia — dabar iš tikrųjų gaus palikimą. Tai, 
kas atsitiko šiandien, gana blogai, bet vien mintis, kad Alek- 
sandra nugalėjo, buvo nepakeliama. Negali leisti, kad taip 
atsitiktų! Reikia surasti būdą sustabdyti seserį! 

Eva uždarė lagaminą ir išėjo ieškoti Aleksandros. Ši sėdėjo 
sode ir skaitė. 

— Aleksa, nusprendžiau grįžti į Niujorką. 

Aleksandra nustebusi pažvelgė į Evą: 

— Dabar? Bet kitą savaitę močiutė ruošiasi išvykti į kruizą 
Dalmatijos pakrante. Tu.... 

— Kam reikia tos pakrantės? Aš viską apgalvojau. Noriu 
pagyventi atskirai, - nusišypsojo Eva. 2 Aš jau suaugusi. 
Susirasiu mažą jaukų butelį ir, jei būsi gera, leisiu kartais pas 
mane pernakvoti. | | 

„Būtent taip ir reikia, —- pagalvojo Eva. — Kad nesuprastų, 
kaip aš jos nekenčiu“. 

Aleksandra susirūpino: 

— O močiutė žino? 

— Šiandien pasakiau. Žinoma, jai tai nelabai patiko. Bet ji 
viską suprato ir sutiko. Nusprendžiau susirasti darbą, bet mo- 
čiutė ir girdėti nenori. Nori pati už viską mokėti. 

— Nori, aš su tavimi važiuosiu? — paklausė sesuo. 

Prakeikta dviveidė kekšė! Iš pradžių išmetė Evą iš namų, 0. 
dabar apsimetinėja, kad nori važiuoti kartu. Na, jau ne, taip 
lengvai neatsikratysi, pupyte, Eva! Ji dar jums parodys! Susiras 
butą, pasisamdys patį brangiausią dekoratorių ir gyvens kaip 
norinti. Galės pasikviesti vyrų, su jais leisti naktis. Pirmąkart 
gyvenime nebus sekama! Nuostabu! Būtent to jai ir trūko! 

Bet Aleksandra liūdnai žvelgė į Evą, tik dabar supratusi, 
kaip sunku išsiskirti su seserimi. Dar niekada jos nesiskyrė, ir 
dabar... Nejaugi teks likti vienai? 

— Bet mes dažnai matysimės, Eva? 

— Žinoma, —- pažadėjo ši. - Dažniau, nei tu tikiesi. 

Grįžusi į Niujorką, Eva, kaip ir liepė močiutė, apsigyveno 
mažame viešbutyje. Po valandos paskambino Bredas Rodžersas. 

— Kalbėjau su Keite. Rodos, iškilo problemų? 

— Visai ne, — nusijuokė Eva. Tiesiog šeimyninis... — ji jau 
norėjo pradėti detaliai aiškinti, bet tuojau pat suprato, kad me- 
luoti pavojinga. Dabar reikia būti atsargiai. Anksčiau niekada 
Eva negalvojo apie pinigus. Jų tiesiog buvo, buvo ir tiek, kiek 
reikėdavo. Dabar įkyri mintis sukosi galvoje: kokią sumą ji jai 
skirs? Pirmąkart gyvenime Eva išsigando. 

— Ar ji pasakė, kad sudarė naują testamentą? — paklausė 
Bredas. 

— Taip, kažką minėjo. 

Eva buvo pasiryžusi neparodyti baimės ir abejonių. 

— Manau, apie tai reikia pasikalbėti akis į akį. Ar tiks pirma- 
dienį, trečią valandą? 

— Gerai, Bredai. 

— Atvažiuokite į mano įstaigą. 

— Būtinai. 

Lygiai be penkių trečią Eva įžengė į „Kriugerio Brento“ 
kompanijos pastatą. Apsaugos darbuotojas ir tarnautojai pa- 
garbiai pasveikino Evą. Atrodė, kad niekas nežino apie tai, 
kas įvyko. Po kelių minučių Eva jau sėdėjo Rodžerso kabi- 
nete. 

Bredas buvo pritrenktas sužinojęs, kad Keitė ruošiasi atimti 
iš Evos palikimą. Jis puikiai žinojo, kad Keitė myli anūkę ir 
ruošia jai gerą ateitį. Bredas negalėjo suprasti, kas įvyko. Ką gi, 
tai ne jo reikalas. Jei Keitė panorės, pati papasakos. Jo pareiga — 
vykdyti šeimininkės įsakymus. 

Kai Bredas išvydo jauną gražią moterį, akimirksniu jį 
apėmė gailestis. Kai jiedu susipažino, Keitė buvo ne ką vyres- 
nė, ir jis taip pat. Prabėgo metai, o jis, žilas, senas kvailys, vis 
dar tikisi, kad Keitė Blekvel supras: yra pasaulyje žmogus, nuo- 
širdžiai ir giliai ją mylintis. 

Vydamas šalin prisiminimus, Bredas palingavo galva: 

— Turite pasirašyti keletą dokumentų, — pasakė jis Evai. — 
Prašau, perskaitykite. 

— Nereikia. 

— Eva, svarbu, kad jūs suprastumėte, kad pagal jūsų močiu- 
tės testamentą paveldėsite penkių milijonų vertės nuosavybės 
fondą. Jis Keitės rankose. Pinigai bus išmokėti jos nuožiūra nuo 
dvidešimt vienerių iki trisdešimt penkerių metų. 

Jis atsikosėjo: | 

— Keitė panorėjo, kad fondas jums atitektų, kai jums sukaks 
trisdešimt penkeri. 

Blogiau nei antausis. 

— Nuo šios dienos kiekvieną savaitę gausite du šimtus 
penkiasdešimt dolerių. 

Neįmanoma! Neįtikėtina! Bet kokia padori suknelė daugiau 
kainuoja. Už du šimtus penkiasdešimt dolerių ji neišgyvens. Tik 
todėl, kad ją pažemintų! Tas šunsnukis tikriausiai jau Žino, kas 
atsitiko. Sėdi, vaiposi patenkintas, kad jai bloga! Labiausiai pa- 
saulyje Evai norėjosi nuo stalo pagriebti sunkų bronzinį prespap- 
jė ir suknežinti jam galvą. Ji jau įsivaizdavo, kaip tarška lūžtantys 
kaulai. Bredas toliau monotoniškai vardijo visas sąlygas. 

— Jums neleidžiama Biekvel vardu parduotuvėse imti kredi- 
tus. UŽ visus pirkinius privalote mokėti grynais. 

Košmaras tęsėsi ir negalėjai pabusti. 

— Toliau. Jei kils kokios nors apkalbos, susijusios su jūsų 
vardu, jį teršiančių publikacijų žurnaluose arba laikraščiuose, 
vietiniuose ar užsienio, išmokėjimas tuoj pat bus nutrauktas. 
Supratote? 

— Taip, — vos girdimai sušnibždėjo Eva. 

— Jūsų senelės gyvybė apdrausta penkiais milijonais dolerių. 
Ši suma turėjo atitekti jums ir seseriai. Bet šįryt jūsų draudimo 
sutartis panaikinta. Po metų, jei Keitę patenkins jūsų elgesys, 
savaitinės išmokos bus padidintos. 

Šiek tiek padvejojęs, Bredas pridūrė: 

— Ir dar viena, paskutinė sąlyga. 

„Senė nori mane viešai nukryžiuoti!“ 

— Klausau. 

Bredas Rodžersas sumišęs nuleido akis: 

— Senelė nebenori jūsų matyti, Eva. Niekada. 

„Na, ką gi, o aš noriu dar kartą susitikti su tavim, sena kale! 
Stovėti ir žiūrėti, kaip tu dvesi, raitydamasi iš skausmo!“ 

Bredo balsas prasiskverbė pro Evos smegenis užklojusį 
apdangalą: 

— Jei iškils problemų, paskambinkite man. Ji reikalauja, kad 
jūs daugiau nebeužeitumėte į šį pastatą ir nesilankytumėte nė 
viename iš giminės dvarų. 

Jis mėgino pasipriešinti Keitei, įkalbėti ją nesielgti su Eva 
taip Žiauriai. 

— Viešpatie, Keite, ji tavo anūkė, tavo kūnas ir kraujas. Tu 
elgiesi su ja kaip su raupsuotąja. 

— Ji ir yra raupsuotoji. 

Tuo ginčas ir baigėsi. Dabar Bredas nejaukiai murmėjo: 

— Na štai, turbūt viską ir aptarėme. Gal turite klausimų, 
Eva? 

— Ne, - taip ir neatsitokėjusi nuo sukrėtimo, sušnibždėjo 
Eva. 

— Tada prašom pasirašyti šiuos popierius. 

Po dešimties minučių Eva buvo gatvėje. Rankinuks gulėjo 
čekis dvems šimtams penkiasdešimčiai dolerių. 

Kitą rytą Eva paskambino nekilnojamo turto pardavimo 
agentui ir pradėjo ieškoti buto. Ji jau įsivaizdavo jaukią pastogę 
su į Centrinį parką atsiveriančiais vaizdais: sienos apklijuotos 
balta medžiaga, šiuolaikiniai baldai ft terasa, kurioje galima 
priiminėti svečius. Bet realybė vėl triuškinančiai smogė. Pasiro- 

dė, kad už du šimtus penkiasdešimt dolerių Park Aveniu neįma- 
noma išsinuomoti pastogės. Pinigų užteko tik vieno kambario 
butui-studijai Mažosios Italijos rajone. Jame buvo sofa lova, už- 
kampis su lentynomis, kurį agentas garbingai pavadino „,biblio- 
teka“, nedidukė virtuvė ir mažytė vonia su įskilusiomis plyte- 
lėmis. 

— Tai... geriausia, ką jūs galite pasiūlyti? — pasibaisėjo Eva. 

— Ne, - pranešė agentas. — Dar yra dvylikos kambarių vila 
Saton Pleise. Tik pusė milijono dolerių įskaitant remontą. 

„Išgama“, — sukandusi dantis pagalvojo Eva. 

Bet ką reiškia tikras nusivylimas, ji sužinojo tik persi- 
krausčiusi į naująjį būstą. Tai buvo tikras kalėjimas. Evos na- 
muose Niujorke drabužinė buvo didesnė už visą šį butą! Ji 
pagalvojo apie Aleksandrą, kuriai dabar priklausė visas namas 
Penktojoje aveniu. Dieve, kodėl tada Aleksandra nesudegė! 
Viskas būtų buvę kitaip! Būtų žuvusi, ir Eva — vienintelė pavel- 
dėtoja! Tada bobulė niekada neatimtų iš Evos palikimo! 

Bet jeigu Keitė Blekvel galvoja, kad Eva ketina taip lengvai 
atsisakyti turto ir pinigų, labai klysta! Blogai pažįsta savo 
anūkę! Eva nesiruošia gyventi už šiuos varganus grašius. Banke 
jos vardu guli penki milijonai, o pikta senė bijo paleisti kiek- 
vieną centą. Turėtų atsirasti galimybė paimti tuos pinigus. Ir ji 
ras tą galimybę. 

Sprendimą ji greit surado. 

— Kuo galiu jums padėti, panele Blekvel? — pagarbiai pa- 
klausė Olvinas Sigremas. 

Ir tikrai, jis buvo pasiryžęs beveik viskam. Koks laimingas 
atsitiktinumas atvedė čionai šią jauną moterį? Jeigu „Kriugeris 
Brentas“ atidarys sąskaitą šiame banke, jo karjera užtikrinta. 

— Yra nuosavybės fondas mano vardu, - paaiškino Eva. - Iš 
viso penki milijonai dolerių. Bet pagal steigėjo sąlygas aš turiu 
gauti šiuos pinigus tik sulaukusi trisdešimt penkerių metų. 

Ji žaviai nusišypsojo: 

— Taip ilgai laukti, argi ne? 

— Kurgi ne, kai jūs tokia jauna, - linktelėjo bankininkas. — 
Jums devyniolika? 

— Dvidešimt vieneri. 

— Ir, drįstu pasakyti, retai sutiksi tokią gražią merginą. 

Eva kukliai nuleido akis: 

— Ačiū, pone Sigremai. 

Įkalbėti šį idiotą pasirodė lengviau, negu ji galvojo! Si- 

gremas pajuto tarp jų užsimezgusią abipusę simpatiją. Ko gero, 
jis jai iš tikrųjų patinka! 

— Kuo gi vis dėlto galėčiau padėti jums? — pakartojo Si- 
gremas. | 

— Aš tik norėjau sužinoti, ar galima dalį pinigų gauti iš 
anksto? Tarkim, pasiskolinti už užstatą. Matote, dabar man pi- 
nigai reikalingesni, nei paskui. Aš susižiedavusi. Mano su- 
žadėtinis — inžinierius statybininkas, dirba Izraelyje ir į Ame- 
riką grįš tik po trejų metų. 

Olvinas Sigremas nežinojo kaip išreikšti savo užuojautą: 

— Patikėkite, aš jus puikiai suprantu! 

Jo širdis ėmė pašėlusiai plakti. Žinoma, galima jai 
pagelbėti. Pinigų išdavimas iš nuosavybės fondų — visai įprasta 
praktika. Be to, jeigu jis padės šiai panelei, ji parekomenduos 
banką ir kitiems Blekvelų šeimos nariams, o Sigremas pasis- 
tengs jiems įtikti! O paskui jo nebesustabdysi! Jį paskirs banko 
valdybos nariu, o gal kada nors ir pirmininku. Ir viskas dėka 
žavingos blondinės, sėdinčios priešais jį. 

— Jokių problemų! — patikino Olvinas Sigremas. — Paprasta 
banko operacija. Visos sumos mes, žinoma, nepajėgūs atiduoti, 
bet milijoną jūs galite gauti iš karto. Ar tai jus tenkina? 

— Visiškai, — linktelėjo Eva, stengdamasi nuslėpti džiaug- 
smą. 

Sigremas paėmė parkerį: 

— Puiku. Prašau detaliau paaiškinti, kur būtent įdėti jūsų pi- 
nigai? 

— Susisiekite su Bredu Rodžersu iš „Kriugerio Brento“. Jis 
jums pateiks visus reikiamus duomenis. 

— Tuoj pat paskambinsiu. 

Eva pakilo: . 

— Ar tai ilgai užtruks? 

— Dieną, dvi, ne daugiau. Aš pats viskuo pasirūpinsiu. 

Mergina ištiesė grakščią laibą ranką. 

— Dėkui, jūs labai geras. 

Eva nespėjo išeiti iš kabineto, o Olvinas Sigremas jau 
pakėlė ragelį: 

— Sujunkite mane su Bredu Rodžersu iš „Kriugerio Brento“. 

Vien tik kompanijos pavadinimo paminėjimas sukėlė 
viceprezidentui džiugų virpulį. 

Po poros dienų Eva As į banką. Ją tuoj pat palydėjo į 
Olvino Sigremo kabinetą. Sis nebesišypsojo: 

— Bijau, kad niekuo negalėsiu jums padėti, panele Blekvel. 

Eva negalėjo patikėti tuo, ką girdi: 

— Nesuprantu... Jūs sakėte, kad tai visai "nesudėtinga. Jūs 
sakėte... | 

— Atleiskite. Aš nebuvau informuotas apie visas detales. 

Jis gyvai priminė pokalbį su Bredu Rodžersu: 

— Iš tikrųjų yra toks fondas Evos Blekvel vardu. Penki mili- 
jonai dolerių. Jūsų bankas, žinoma, gali paskolinti jai bet kokią 
sumą, bet mano pareiga pranešti, kad Keitei Blekvel tokie 
veiksmai pasirodys priešiški ir nukreipti prieš ją. 

Bredas Rodžersas nepatingėjo paaiškinti, kokios gali būti 
pasėkmės. ,,Kriugeris Brentas“ visur turi įtakingų draugų. Ir 
jeigu tie draugai pradės uždarinėti sąskaitas „National Union“ 
banke, Olvinas Sigremas visiems laikams atsisveikins su savo 
karjera. 

— Labai gaila, - pakartojo jis, - bet nieko negaliu padaryti. 

Eva vos tvardėsi. Negalima šiam žmogui parodyti, kokį 
smūgį jis ką tik jai sudavė. 

— Atleiskite, kad pridariau tiek rūpesčių. Niujorke yra ir kitų 
bankų. Likite sveikas! 

— Panele Blekvel, - palingavo galva Olvinas Sigremas, — 
patikėkite, visame pasaulyje nerasite banko, kuris jums pasko- 
lintų pinigų iš šio fondo. 

Aleksandra niekaip negalėjo suprasti, kas atsitiko. Anksčiau 
senelė neslėpė, kad Eva — jos numylėtinė ir visiems leido tai 
suprasti, ir netikėtai, tik per vieną naktį viskas pasikeitė. Ji 
žinojo: tarp Keitės ir sesers įvyko kažkas baisaus, bet jai niekas 
nieko nepaaiškino. Kai Aleksandra pamėgino užsiminti apie tai 
močiutei, ši trumpai atsakė: 

— Esu linkusi neaptarinėti šios temos. Eva pati pasirinko, 
kaip gyventi. 

Iš sersers taipogi nieko negalėjai išpešti. 

Dabar Keitė praleisdavo daug laiko su Aleksandra. Anūkė 
tapo jos gyvasties dalimi, o ne tik miela, neįdomia mergaite, 
kaip anksčiau. Aleksandra visai nesusigaudė: senelė elgiasi 
taip, tarsi pirmąkart ją pastebėjusi. Merginą persekiojo keista 
mintis — tarsi ją nuolatos aptarinėja ir vertina. 

O Keitė iš tiesų pirmąkart išvydo anūkę tokią, kokia ji buvo 
iš tikrųjų. 

Vieną kartą ji Žiauriai apsiriko ir dabar neskubėjo susidaryti 
nuomonės apie Aleksandrą. Atsarga gėdos nepadarys. Dabar ji 

praleisdavo su anūke kiekvieną laisvą minutę —- klausinėjo, 
kamantinėjo ir pagaliau nurimo. 

Pažinti Aleksandrą nebuvo taip jau lengva —- mergina nebu- 
vo pratusi dalintis savo jausmais, ji buvo daug santūresnė už 
Evą. Dėl aštraus guvaus proto, derančio su padorumu ir grožiu 
Aleksandra buvo verta meilės ir prieraišumo. Ji gaudavo šimtus 
pakvietimų į vakarėlius, pietus, teatrą, bet dabar Keitė sprendė, 
kur gali eiti anūkė — Aleksandrai reikėjo vyro, ne šiaip padoraus 
jaunuolio iš geros šeimos, o Žmogaus, galinčio padėti valdyti 
kompaniją, tęsti Makgregorų-Blekvelų dinastiją. 

Zinoma, Keitė nieko nesakė Aleksandrai. Dar spės, kai 
suras anūkei tinkamą vyriškį. Kartais naktimis, negalėdama 
užmigti, Keitė galvojo apie Evą. 

Eva puikiausiai tvarkėsi! Kivirčas su senele taip išmušė iš 
vėžių, kad kurį laiką mergina primiršo savo svarbiausią ginklą 
— grožį. Ji nuolatos, tarsi magnetu traukdavo vyrus. Patį pirmą 
vakarą Eva davė telefono numerį šešiems gerbėjams, beje, ke- 
turi iš jų buvo vedę, ir visą kitą dieną atsakinėjo į skambučius. 
Nuo tos minutės Eva suprato, kad neverta rūpintis pinigais. Ją 
tiesiog apipylė dovanomis: brangenybėmis, kosmetika ir, svar- 
biausia, tiesiog duodavo pinigų. 

— Aš ką tik užsisakiau naują suknelę, o pinigų nespėjau 
gauti, tikiuosi, mielasis, tu padėsi? 

Ir, žinoma, „„mielasis“ buvo pasiryžęs padėti. 

Žmonėse Eva pasirodydavo tik su viengungiais — skanda- 
lo ji bijojo. Vedusius gerbėjus Eva smagino savo bute. 
Nereikia, kad jos vardas patektų į laikraščius — pinigais Eva 
nesirūpino, bet buvo įsitikinusi — vieną gražią dieną bobulė 
dar maldaus jos sugrįžti. Keitei Blekvel reikia paveldėtojos, 
galinčios vadovauti ,,Kriugeriui Brentui“, o sesuo gali nebent 
vyrui įsiteikinėti. 

Bet kartą, vartydama iliustruotą žurnalą, Eva pamatė nuo- 
trauką, kurioje Aleksandra šoko su patraukliu vyriškiu ir 
nelauktai suvokė, jeigu sesuo ištekės ir pagimdys sūnų, viskas 
baigta. Palikimas išsprūs iš rankų ir visus planus bus galima 
palaidoti. 

Eva ilgai Žiūrėjo į fotografiją. Ištisus praėjusius metus 
Aleksandra jai skambinėjo, kvietė papietauti ar pavakarieniauti 
kartu, bet ši visada surasdavo pretekstą atsisakyti. Dabar Eva 
nusprendė, kad atėjo laikas pasikalbėti su seserimi, pasikviesti 
ją pas save. 

Aleksandra dar nebuvo pas Evą, ir ši jau pasiruošė išklau- 
syti užuojautą. Bet Aleksandra tepasakė: 

— Koks jaukus kampelis, Eva! Žavus butukas! 

— Ir man patinka, — šypsojosi Eva. — Visada troškau kažko, 
žinai, intymaus. 

Brangiose parduotuvėse ji prisipirko papuošalų ir paveikslų 
ir jau galėjo persikelti į gerą butą, bet Keitė tikrai būtų sužino- 
jusi ir pareikalavusi pasakyti, iš kur pinigai. Dabar Evos devizu 
tapo žodžiai: atsargumas ir sveikas protas. 

— Kaip močiutė? — paklausė ji. 

— Viskas gerai. 

Padvejojusi Aleksandra pasakė: 

— Eva, nežinau, kas įvyko, bet juk tu žinai, jei tik reikia 
mano pagalbos... 

Eva atsiduso: 

— Ji tau nepasakė? 

— Ne, net nenori apie tai girdėti. 

— Aš jos nekaltinu. Tikriausiai vargšelę užgraužė sąžinė. 
Supranti, aš sutikau nuostabų žmogų, ir mes ruošiamės susi- 
tuokti. Sužinojusi, kad mes gyvenam kaip vyras ir žmona, 
močiutė išvarė mane iš namų. Juk žinai, Aleksa, koks senama- 
diškas jos požiūris. 

Aleksandros veidas ištyso: 

— Tai baisu. Jūs turite nueiti pas močiutę ir viską paaiškinti. 
Zinoma, ji... 

— Jis žuvo aviakatastrofoje... 

— Ak, Eva! Kodėl tu man anksčiau nepapasakojai?! 

— Man buvo gėda net tau prisipažinti! 

Eva suspaudė sesers ranką: 

— Juk tu Žinai, aš visada tau apie viską pasakoju. 

— Leisk man pasikalbėti su močiute, - maldaudama tarė 
Aleksandra, — aš jai viską paaiškinsiu. 

— Ne! Dar nepraradau išdidumo. Pažadėk, kad niekada to 
nepadarysi! Niekada! 

— Bet aš įsitikinusi, kad močiutė... 

— Pažadėk! 

— Gerai, —- pasidavė Aleksandra. 

— Patikėk, man čia labai gera. Ateiti ir išeiti galiu, kada šaus 
į galvą, daryti viską, ką tik panorėsiu! 

Zvelgdama į seserį, Aleksandra galvojo, kaip visą tą laiką 
jai trūko Evos. 

Apkabinusi ją, Eva lyg juokais ėmė klausinėti: 

— Na, užteks apie mane! Geriau papasakok, kaip tau sekasi. 
Ar sutikai pagaliau pasakų princą? Galiu lažintis, kad sutikai! 

— Ne... 

Vogčiomis Eva nužiūrėjo seserį. Kokios jos panašios! 
Tiesiog atspindys veidrodyje, atspindys, kurį Eva pasiryžo 
sunaikinti. Rodos, tai taip paprasta, kaip sudaužyti veidrodį. 

— Dar susirasi, brangioji! 

— Aš neskubu. Nusprendžiau, kad laikas pačiai užsidirbti 
gyvenimui. Močiutė leido. Kitą savaitę susitiksiu su reklamos 
agentūros direktoriumi dėl darbo. 

Jos papusryčiavo mažoje kavinukėje, netoli Evos namų. 
Eva panoro pati už viską sumokėti. Jai iš sesers nieko nereikia. 

Išsiskirdama su Eva, Aleksandra nedrąsiai pasiūlė: 

— Gal tau reikia pinigų? 

— Kvailute! Turiu jų daugiau negu reikia. 

— Bet visgi, jei kada nors prireiks, - reikalavo Aleksandra, — 
pasidalinsiu viskuo, ką turiu. 

Pažvelgusi į akis, Eva nusišypsojo: 

— Žinau, Aleksa, bet man iš tikrųjų nieko nereikia. 

Kam jai tie menki trupiniai! Eva buvo pasiryžusi pasiimti 
viską. Beliko sugalvoti, kaip tai padaryti. 


Kartą Evos bute suskambo telefonas. Skambino Nita Liud- 
vig, mergina, su kuria Eva mokėsi Šveicarijos mokykloje. 

— Eva, atvažiuok savaitgalį į Nasau! Susikviečiau senus 
draugus. Be tavęs šventė ne šventė! Siaubingai norisi pasima- 
tyti. 

Eva sumetė, kad vakarėlyje visada galima sutikti įdomių 
vyriškių. Nusibodo vis tie patys veidai! 

— Jei pažadėsi, kad bus linksma, — sutiko ji. - Žinoma, 
atvažiuosiu. 

Dieną ji užstatė deimantinę apyrankę, dovanotą iki ausų 
įsimylėjusio draudimo kompanijos prezidento, suvaržyto žmonos 
ir trijų vaikų. brangioje parduotuvėje nusipirko keletą vakarinių 
suknelių, užsisakė bilietą į Nasau ir kitą rytą paliko Niujorką. 

Liudvigai valdė didžiulį dvarą pakrantėje. Kiekvienas iš 
trisdešimties pagrindinio pasatato kambarių buvo didesnis už 
visą Evos butą. Uniformuota tarnaitė palydėjo ją į paskirtą 
kambarį ir, kol Eva prausėsi, išpakavo daiktus. Persirengusi 
mergina nusileido žemyn. 

Svetainėje jau buvo šešiolika žmonių, labai įvairių —- 
storulių ir liesų, aukštų ir žemaūgių, gražių ir nelabai. Bet visi 
turėjo vieną privalumą — pinigų. Nita Liudvig tvirtai tikėjo iš- 
mintimi ,„Varnas varnui akies nekerta“ ir nuoširdžiai manė, 
kad turtuoliai neturi susidėti su vargšais. Jos draugai ir jautė, 
ir mąstė vienodai, kalbėjo ta pačia, jiems visiems suprantama 
kalba, - juk mokėsi tuose pačiuose prestižiniuose pansionuose 
ir koledžuose, gyveno turtinguose dvaruose, turėjo prašmatnių 
laivų ir lėktuvų, ir visi aliai vieno vengė mokesčių inspekci- 
jos. 

Kažkoks žurnalistas šiems jauniems žmonėms davė pra- 
vardę „auksinis jaunimas“ — slapyvardį, iš kurio jie viešai šai- 
pėsi, bet paslapčia didžiavosi. 

Tai buvo elitas, išrinktieji, gyvenantys kitame, pasakiškame 
pasaulyje. Tegul prasčiokai tiki, kad už pinigus visko nenupirk- 
si! Turtas jų savininkams teikė viską - grožį ir meilę, 
prašmatnų gyvenimą ir netgi vietą rojuje. Ir štai dabar Eva dėl 
siaurakaktės senės kaprizo viso to neteko! Bet nieko, ji savo 
atsiims! Ir greit! 

Eva įėjo į svetainę, ir akimirksniu šurmulys aprimo. Netgi 
šiame kambaryje, kur buvo daug žavių moterų, jos grožį iškart 
pastebėjo ir įvertino. Nita supažindino ją su svečiais, kurių 
anksčiau Eva nebuvo sutikusi. Mergina buvo maloni, miela, bet 
visgi patyrusia akimi studijavo kiekvieną vyriškį, stengdamasi 
įžvelgti, iš kurio išpeštų daugiau pinigų. Nors vyresni buvo jau 
vedę, tai tik palengvino užduotį. 

Prie jos priėjo pliktelėjęs vyriškis languotomis kelnėmis ir 
havajietiškais marškiniais: 

— Galiu lažintis, kad jums jau nusibodo žmonės, nuolat tvir- 
tinantys, kokia jūs graži, aukseli. 

Eva apdovanojo jį miela šypsena: 

— Komplimentai manęs nevargina, pone... 

— Pitersenas. Vadinkite mane Denu. Išties, galėtumėte tapti 
Holivudo žvaigžde. 

— Bijau, gabumų neužteks. 

— Prisiekiu, turite daugybę kitų sugebėjimų. 

va klastingai nusišypsojo: 

* *— Kol nepabandysi, nesužinosi, ar ne, Denai? 

Denas apsilaižė lūpas: 

— Jūs čia viena? 

— Taip. 

— Mano jachta prieplaukoje. Gal pavyks iš čia pasprukti ir 
surengti nedidelę kelionę! Dviese! 

— Skamba viliojančiai, - linktelėjo Eva. 

— Nesuprantu, kodėl anksčiau nebuvome susitikę! — užsi- 
rūstino Denas. - Šimtą metų pažįstu Keitę Blekvel. 

Didžiulių valios pastangų prireikė išlaikyti šypseną. 

— Močiutė tiesiog auksas, — išspaudė ji. - Manau, laikas 
prisijungti prie kitų. 

— Žinoma, saulute, — mirktelėjo Denas. - Iki rytojaus! 

Bet nuo šio momento jam niekaip nepavyko užtikti mergi- 
nos vienos. Per priešpiečius Eva jo vengė, o po to sėdo į vieną 
garaže stovėjusį automobilį ir išvažiavo į miestą. Pravažiavusi 
Blekberdą, kur išdidžiai žingsniavo rožiniai flamingai, ji susto- 
jo prieplaukoje, ilgai stebėjo, kaip iš sugrįžtančių žvejų valčių 
iškraunamas laimikis: gigantiški vėžliai, didžiuliai omarai, 
įvairios žuvys ir žvilgančios spalvotos jūrų kriauklės, kurias 
vėliau pardavinės turistams. 

Jūra labai rami, žydras vanduo spindėjo lyg deimantinis. 
Kitoje įlankos pusėje juodavo Rojaus salos kontūrai. 

Nuo kranto plaukė motorinė valtis; laiviūkštis lėkė vis gre- 
ityn ir staiga ant denio išryškėjo aukšta figūra. Reginys buvo 
stulbinantis. Vyriškis, regis, kabėjo ant metalinio strypo, laikiu- 
sio žydrą burę; grakštus raumeningas kūnas įsitempęs, pasitik- 
damas vėją. Eva lyg užburta stebėjo, kaip valtis lekia prieplau- 
kos link. Prie pat kranto ji staiga pasuko, Eva akimirksnį išvydo 
įdegusį gražų veidą ir čia pat viskas išnyko. | 

Po kelių valandų jis įžengė į Nitos Liudvig svetainę. Eva 
jautė, kad būtent ji valios pastangomis pakvietė čia nepažįs- 
tamąjį. Iš arti jis pasirodė dar gražesnis: labai aukštas, plačia- 
petis, dailaus veido, juodų akių ir kerinčios šypsenos. 

— Tai Džordžas Melisas. 

— Eva Blekvel. 

— Viešpatie, jums reikėtų būti Luvre! — sušuko Melisas gi- 
liu, truputį prikimusiu balsu su vos pastebimu akcentu. 

— Eime, brangusis, - sukomandavo Nita. - Tuojau supažin- 
dinsiu tave su kitais svečiais. 

Melisas nerūpestingai išsisuko: 

— Nesirūpink, aš sutikau, ką norėjau. 

Nita mąsliai nužvelgė porelę: 

— Aišku. Ką gi, prireiks, pašaukite, - linktelėjo ji ir nuėjo. 

— Man rodos, nebuvote jai mandagus, - pastebėjo Eva. 

— Neprivalau atsakyti už tai, ką darau ir kalbu, — pasišaipė 
Melisas. — Atėjo meilė netikėtai! 

Eva nusijuokė. 

— Ne, ne! Patikėkite, aš nemeluoju. Niekada nesu sutikęs 
nieko nuostabesnio! 

— Ir aš tą patį pagalvojau apie jus. 

Pirmą kartą Evai nebuvo įdomu, ar šis žmogus turi pinigų. 
Netgi ne išvaizda buvo svarbiausia. Merginą viliojo kažkokia 
nuo Džordžo sklidanti jėga. Dar nė vienas vyriškis nebuvo 19“ 
taip paveikęs. 

— Kas jūs? — paklausė Eva. 

— Nita juk sakė: Džordas Melisas. 

— Kas jūs? — pakartojo ji. 

— A, supratau. Koks aš iš tikrųjų? Bijau jus nuvilti. Aš grai- 
kas. Šeima augina alyvuoges. 

Tai jis iš tų Melisų? Konservus ir produktus su ryškiu 


ženklu gali rasti bet kokioje parduotuvėje! J 
— Jūs vedęs? | po 
— O jūs visada atvira? — šyptelėjo Melisas. 
— Ne. g 
— Aš nevedęs. Arau 


Netikėtai Eva pasijuto laiminga. Viena mintis sukosi jos 
galvoje, vienas troškimas kaitino kraują — užvaldyti šį Žmogų, 
priklausyti jam. 

— Kodėl pavėlavote vakarienės? 

— Norite tiesos? 

— Žinoma. 

— Tai labai asmeniška. 

Eva nekantriai laukė. 

— Mėginau neleisti jaunai ledi nusižudyti, - pasakė Melisas 
taip ramiai, lyg būtų daręs tai kasdien. 

— Ar pavyko jūsų misija? 

— Kol kas taip. 

— Tikuosi, jūs ne tokia? 

— Ne, ir, tikiuosi, jūs kitoks. 

Džordžas Melisas garsiai nusikvatojo: 

— Aš myliu jus! Aš iš tikrųjų jus myliu! 

Jis suspaudė Evos delną; merginos kūnu perbėgo virpulys. 
Visą vakarą Džordžas nesitraukė nuo Evos. Jis buvo įsimylėjęs 
ir visai nekreipė dėmesio į aplinkinius. 

Vikrios įdegusios rankos paduodavo Evai taurę, uždegdavo 

cigaretę, vogčiomis ją glamonėjo. Nuo jo artumo merginos 
kraujas užvirė; ji negalėjo sulaukti, kol jiedu su Džordžu pasi- 
liks vienudu. 

Po vidurnakčio, kai svečiai ėmė skirstytis, Melisas tyliai 
paklausė: 

— Kur tavo miegamasis? 

— Koridoriaus gale. 

Jis tylomis linktelėjo: jo akys godžiai žvelgė į ją. 


„ Eva nusirengė, nusimaudė ir apsigaubė juodu peniuaru. 
Pagaliau į duris vos girdimai pasibeldė. Ji tuoj pat atsuko 
užraktą. Prie slenksčio stovėjo Džordžas Melisas. Su pasigėrė- 
jimu jis pažvelgė į Evą: 

— Mieloji, šalia tavęs Miloso Venera tikra ragana! 

— Bet turiu privalumų, — sušnibždėjo Eva. - Abi rankos 
sveikos. 
“  Uždėjusi delnus Džordžui ant pečių, ji prisitraukė jį. Susi- 
lietus jų lūpoms, Evai pasirodė, kad kažkas sprogo jos viduje, 
Gurnoje ji pajautė Džordžo liežuvį. 

„ — O Viešpatie, - suaimanavo Eva. 

“ Džordžas nubloškė švarką, akimirksniu išsivadavo iš drabu- 
žių ir liko nuogas, tartum atgijusi graikų dievo statula. Jis geidė 
jos! 

— Greičiau! - dusdama-s1marmėjo Eva. - Imk mane! 

Degdama geismu, ji parkrito ant lovos. 

— Pasisuk, — sukomandavo jis. — Atsiklaupk keturiomis! 
Duokš užpakalį! 

Eva nesuprasdama pakėlė galvą: 

— Aš... aš ne... 

Tada jis trenkė jai per veidą. 

Eva apstulbusi pažvelgė į Džordžą. 

— Aš pasakiau, pasisuk! 

— Ne! 

Jis vėl užsimojo, merginos akys aptemo. 

— Prašau, nereikia. 

Stiprus antausis apkurtino Evą; ji pajuto, kaip stiprios 
rankos kelia ją, apsuka, parklupdo. 

— Dėl Dievo meilės! — neiškentė Eva. - Išeikite! Aš rėksiu! 

Delnu jis stipriai kirto jai į kaklą. Eva suprato, kad tuojau 
neteksianti sąmonės ir tarsi per dūmų uždangą pajuto, kaip 
Džordžas patraukė jos klubus dar aukščiau, praskėtė sėdmenis, 


275 


prisispaudė visu kūnu ir vienu stipriu postūmiu įsmigo į ją. 
Staigus nepakeliamas skausmas pervėrė Evą. Mergina jau 
išsižiojo šauktis pagalbos, bet įsivaizdavusi, ką jis gali su ja 
padaryti, maldaudama aimanavo: 

— Prašau, prašau, aš neištversiu. 

Ji pamėgino ištrūkti, bet jis tvirtai laikė ją už klubų, be per- 
stojo prievartaudamas, plėšydamas jos vidurius neįtikėtinai 
dideliu peniu, tarsi budelis, kuris mėgaujasi aukos kančiomis. 

— O Dieve, ne, - iškošė Eva. - Liaukitės, liaukitės. 

Bet Džordžas judėjo vis greičiau, skverbdamasis gilyn, Evai 
dar įsiminė jo kimiai kriokianti dejonė, regis, sprogusi jos ausyse. 

Kai ji, atgavusi sąmonę, atsimerkė, Džordžas Melisas jau 
apsirengęs sėdėjo krėsle, rūkydamas cigaretę. Priėjęs prie 
lovos, jis paglostė Evos galvą. 

Nuo jo rankos prisilietimo mergina susigūžė. 

— Kaip jautiesi, brangioji? 

Eva pamėgino atsisėsti, bet skausmas buvo nepakeliamas, 
lyg kas plėštų perpus. 

— Tu, prakeiktas gyvuly! — bejėgiškai sudejavo ji. 

— Aš buvau toks švelnus, — nusikvatojo Džordžas. 

Eva su siaubu pažvelgė į jį. 

— Patikėk, — šyptelėjo jis, - kartais galiu būti labai grubus! 

Ir vėl paglostė jos galvą. 

— Bet aš iš tikrųjų įsimylėjęs, todėl nenorėjau tavęs skaudin- 
ti. Lukterk, greit priprasi. 

Jei dabar Eva būtų turėjusi ginklą, nesusimąstydama pri- 
baigtų Džordžą. 

— Tu maniakas! Psichinis ligonis! 

Bet staiga ji išvydo keistą Meliso akių blizgesį, sugniaužtus 
kumščius ir suvokė, kad priešais stovi beprotis. 

— Aš nenorėjau, - suskubo Eva. — Tiesiog... tiesiog anksčiau 
to nebuvau patyrusi. Prašau, nereikia, aš taip pavargau. Prašau... 

Džordžas ilgai žvairavo į Evą ir pagaliau atsipalaidavęs 
linktelėjo, priėjo prie tualetinio stalelio, kur gulėjo Evos bran- 
genybės, platinos apyrankė ir brangus deimantinis koljė. Pa- 
ėmęs koljė, atidžiai jį apžiūrėjo ir įsikišo kišenėn. 

— Pasiliksiu atminčiai! 

Išsigandusi Eva tylėjo, žinodama, kuo visa tai gali baigtis. 

— Labanakt, brangioji! 

Vėl priėjęs prie lovos, Džordžas pasilenkė ir švelniai pabu- 
čiavo jos lūpas. 

Sulaukusi, kai jis išeis, Eva nušliaužė ant grindų. Sopėjo vi- 
są kūną. Ji vos bepaėjo, bet tik užsirakinusi pasijautė saugiai. 
Bijodama, kad nepasieks vonios, Eva lyg maišas krito lovon, 
laukdama, kol skausmas aprims. Niekada nebūtų patikėjusi, kad 
įmanoma taip įniršti. Melisas ją Žiauriai išprievartavo, iškreiptu 
būdu. Gali tik spėlioti, ką jis padarė tai merginai, norėjusiai 
nusižudyti. 

Kai pagaliau Eva prišliaužė vonią ir pažvelgė į veidrodį, 
vos save pažino. Visas veidas buvo viena mėlynė, iš akių liko 
tik siauri plyšeliai. Prisipylusi vonią karšto vandens, ji lyg 
sužeistas žvėris tikėjosi, kad nuo šilumos skausmas aprims. Tik 
kai vanduo beveik atšalo, Eva atsargiai išlipo ir neryžtingai žen- 
gė kelis žingsnelius. Truputį lengviau. Mergina nemiegojo visą 
naktį, bijodama, kad Melisas sugrįš. 

Paryčiais ant paklodės Eva pastebėjo kraujo dėmes ir pri- 
siekė, kad jis sumokės už pažeminimą ir gėdą. Sunkiais žings- 
niais ji sugrįžo vonion ir vėl paniro į karštą vandenį. Veidas dar 
labiau ištino, mėlynės patamsėjo. Gulėdama vonioje ji galvojo 
apie Džordžą Melisą. Jo elgesys buvo kažkoks keistas, ne toks 
kaip sadisto. Ir staiga Eva prisiminė. Koljė! Kodėl jis paėmė 
koljė? 

Po dviejų valandų Eva išėjo svetainėn pusryčiauti. Tiesa, 
valgyti jai nesinorėjo, bet skubiai reikėjo pasikalbėti.su Nita 
Liudvig, 

— Viešpatie, kas tavo veidui? — aiktelėjo Nita. 

Eva kreivai šyptelėjo: 

— Menkniekis! Ėjau naktį į tualetą ir pamiršau įjungti švie- 
są. Įsivaizduoji, trenkiausi į duris, vos galvos nepersiskėliau. 

— Gal pakviesti gydytoją? 

— Neverta, - atsisakė Eva. —- Tik mažytė mėlynė. 

Ji apsidairė: 

— Kur Džordžas Melisas? 

— Kortuose. Jis puikus tenisininkas. Prašė perduoti, kad su- 
sitiksite per priešpiečius. Man atrodo, kad tu iš tikrųjų jam 
patinki. 

— Papasakok man apie Džordžą, — atsainiai paprašė Eva. — 
Iš kur jis? 

— Džordžas? Iš tų pačių Melisų šeimos. Vyresnysis sūnus 
beprotiškai turtingas. Dirba Niujorke. Brokerių firmoje ,„Han- 
senas ir Hansenas“. 

— Kodėl ne šeimyniniame versle? 

— Tikriausiai nekenčia alyvuogių. Tiesa, su tokiais turtais 
gali iš viso nedirbti. Matyt, nori kažkuo praskaidrinti dienas. 

Nita pašaipiai pridūrė: 

— Jo naktys, manau, dvejiems metams suplanuotos! 

— Nejaugi? 

— Brangute, visos merginos tik ir svajoja pabūti su Melisu. 
Jam pirštą tereikia pajudinti, o jos jau grumiasi, kuri pirmesnė 
nusitrauks kelnaites! Kiekviena svajoja tapti ponia Melis. Tiesą 
sakant, jei mano vyras nebūtų velnioniškai pavydus, ir aš 
sutikčiau pabandyti. Nuostabus gyvulys, tiesa? 

— Nuostabus, — sutiko Eva. 

Džordžas Melisas pasirodė terasoje. Eva net susigūžė iš 
baimės. 

— Labas rytas, Eva. Kaip jautiesi? — nuoširdžiai rūpindama- 
sis paklausė jis ir atsargiai prisilietė prie ištinusio skruosto. — 
Brangioji, tu šiandien puikiai atrodai. 

Pristūmęs kėdę, Džordžas atsisėdo priešais Evą ir sužiuro 
įlankos pusėn. 

— Ar esi kada nors mačiusi ką nors gražesnio? 

Jis elgėsi taip, lyg nieko nebūtų atsitikę. Eva klausėsi Džor- 
džo Meliso žodžių, vėl jautė traukiančią šio Žmogaus jėgą. Net 
po nakties košmaro ji tai jautė. Tiesiog neįtikėtina. Lyg graikų 
dievas. Tokios skulptūros stovi muziejuose, bet jis... jo vieta 
psichiatrinėje gydykloje. 

— Šiandien pat teks grįžti į Niujorką, — pareiškė Melisas. — 
Kur tau paskambinti? 

— Aš ką tik persikėliau, —- suskubo atsakyti Eva. - Telefono 
dar neturiu. Palik savo numerį. 

— Būtinai, mylimoji, — nusišypsojo Melisas. — Juk tau buvo 
gera šiąnakt? 

Eva negalėjo patikėti tuo, ką girdi. 

— Daug ko galėsiu išmokyti tave, Eva, - šnibžtelėjo jis. 

Eva dar kartą prisiekė, kad Džordžas tikrai susilauks atpil- 
do. Tik sugrįžusi namo, ji iškart paskambino Dorotei Holister. 
Tokiame mieste, kaip Niujorkas, kur daugybė nepasotinamų 
spaudos atstovų išknisa visas smulkmenas apie šio pasaulio 
garsenybių gyvenimą, Dorotė buvo neišsenkantis informacijos 
šaltinis. Kažkada ji buvo aukšto pareigūno Žmona, ir kai šis 
pametė Dorotę dėl dvidešimtmetės sekretorės, išsiskyrusiai 
žmonai teko pačiai užsidirbti gyvenimui. Ji susirado užsi- 
ėmimą, labiausiai atitinkantį jos sugebėjimus — tapo visuome- 

nės kronikos reportere. Dorotė gerai pažino tuos, tarp kurių su- 
kosi daugelį metų, o kadangi Žmonės ja pasitikėjo ir nieko ne- 
slėpdavo, ji visada apie viską Žinojo. 

"Tik Dorotė galėjo papasakoti tiesą apie Džordžą Melisą. 
Eva pasikvietė ją priešpiečių į restoraną. Dorotė, stambi mote- 
ris, malonaus veido, dažytais ugniniais plaukais, gergždžiančiu 
balsu ir garsiai besijuokianti, apsikaišiusi bižuterija, lyg 
parduotuvės vitrina, sunkiai klestelėjo kėdėn. 

Užsisakiusi valgį, Eva lyg tarp kitko užsiminė: 

— Praėjusią savaitę buvau Bahamuose. Kaip ten gera! 

— Žinau, - linktelėjo Dorotė Holister. 

— Turiu Nitos Liudvig svečių sąrašą. Buvo linksma? 

Eva gūžtelėjo pečiais. 

— Susitikau senus pažįstamus. Susipažinau su įdomiu Žmo- 
gumi. Koks jo vardas?.. — Ji susimąsčiusi suraukė kaktą. — 
Džordžas, koks ten... lyg Mileris. Graikas. 

Dorotė Holester garsiai nusikvatojo: 

— Melisas, brangute, Džordžas Melisas. 

— Tikrai, Melisas. Tu jį pažįsti? 

— Mačiau keletą kartų. Pritrenkiantis vyras. Tiesiog seilytės 
varva! 

— Ką apie jį žinai, Dorote? 

Dorotė apsidairė, pasilenkė arčiau Evos. 

— Niekas apie tai nežino, tai niekam ir nesakyk, gerai? 

Džordžas - balta varna Melisų šeimoje. Juk jie visi siaubin- 
gai turtingi. Džordžas turėjo vadovauti šeimyniniam verslui, bet 
vis papuldavo į nemalonias istorijas su mergytėmis, berniukais 
ir net ožkomis. Teko įsikišti policijai, ir pagaliau tėvui ir broliui 
visa tai nusibodo ir jie išgrūdo jį iš šalies. 

Nepraleisdama nė žodžio, Eva įdėmiai klausėsi. 

— Paliko vargšelį be skatiko ir teko jam pačiam užsidirbti 
duonai. 

Tai štai kodėl jis pavogė koljė. 

— Žinoma, pinigų Džordžui netrūksta. Juk tokia išvaizda! 
Ves turtingą įpėdinę. Domiesi, meilute? 

— Nelabai, - papurtė galvą Eva. 

Iš tikrųjų jai labai rūpėjo. Galbūt Džordžas Melisas yra 
būtent tas, kurio jai labiausiai reikia — raktai nuo aukso skry- 
nios. 

Kitą rytą Eva paskambino į brokerių firmą, kurioje dirbo 
Melisas. Jis iškart pažino jos balsą: 

— Laukdamas tavo skambučio vos neišprotėjau, Eva. Šian- 
dien pavakarieniausim ir... 

— Ne. Valgis palauks. 

Džordžas nustebęs patylėjo, bet vėliau sutiko: 

— Gerai. Tiesa, turiu susitikti su klientu, bet galėsiu atidėti. 

Eva buvo įsitikinusi, kad Džordžo klientas ne vyriškis. 

— Ateik pas mane, - pasiūlė ji ir padiktavo adresą. — Pusę 
pirmos. Būtinai. 

Melisas net neįtarė, kokia staigmena jo laukia. 

Džordžas pavėlavo pusvalandį, bet Eva suprato, kad jis vi- 
sada taip elgiasi. Tai nebuvo apgalvotas poelgis, tiesiog abejin- 
gumas žmonėms, tvirtas įsitikinimas, jog visi privalo jo laukti, 
pataikauti, tarnauti, prisitaikyti. Prieš tokią išvaizdą ir žavesį 
visas pasaulis krito po kojomis. Trukdė tik viena: Džordžas ne- 
turėjo pinigų. Būtent tai ir buvo pažeidžiama vieta. 

Įėjęs į kambarį, jis apsidairė, įvertindamas interjerą: 

— Labai miela. 

Ir ištiesė rankas į Evą: 

— Galvoju apie tave kiekvieną minutę. 

Ji išslydo iš glėbio: 

— Palauk. Turiu tau kai ką pasakyti, Džordžai. 

Juodos akys įtariai prisimerkė. 

— Vėliau pakalbėsim. 

— Ne. Dabar, - lėtai ir aiškiai tardama kiekvieną žodį, 
pradėjo Eva, — jei dar kartą pamėginsi man ką nors padaryti, 
užmušiu. 

Džordžas kreivai išsiviepė: 

— Tai pokštas? 

— Klysti. Aš rimtai. Turiu tau dalykinį pasiūlymą. 

Nustebęs Džordžas suraukė antakius: 

— Pasikvietei aptarti reikalų? 

— Taip. Nežinau, kiek tu uždirbi, užkalbinėdamas dantis 
kvailoms senėms ir įtikinėdamas supirkinėti akcijas ir obligaci- 
jas, bet esu įsitikinusi, kad labai nedaug. 

— Tu ką, išprotėjai? — iškošė Džordžas vos tramdydamasis. 
— Mano šeima... 

— Tavo šeima turtinga, o tu ubagas. Mano šeima aukse mau- 
dosi, o aš neturiu už ką gyventi. Mudu sėdim prakiurusioj valty, 
brangusis, tik aš žinau, kaip paversti ją aukso puodu. 

Ji nutilo stebėdama, kaip pyktį pakeitė smalsumas. 

— Apie ką porini? 

— Viskas labai paprasta. Netekau palikimo. Didžiulio. Vis- 
kas atiteks mano seseriai Aleksandrai. 

— Kuo čia aš dėtas? 

— Vesk ją, ir pinigai tavo. Mūsų. 

— Apgailestauju, bet aš nesukurtas vedyboms. 

— Matai, — patikino Eva, — reikalas tas, kad šeimyninis 
gyvenimas netruks ilgai. Kažkodėl mano sesutę nuolat ištinka 
nelaimės. 

„Berklio ir Metjuzo“ reklaminė agentūra buvo tarsi perlas, 
puošiantis Medison aveniu agentūrų karūną. Firmos pajamos 
viršijo dviejų konkurentų bendrą pelną, nes pagrindiniai 
„Berklio ir Metjuzo“ klientai buvo ,,Kriugeris Brentas“ su dau- 
gybe savo filialų. ,„Kriugerio Brento“ užsakymais rūpinosi per 
septyniasdešimt penkis tarnautojus, reklamos skelbėjai, 
fotografai, graveriai, dailininkai ir atstovai spaudai. Tad visai 
nenuostabu, kad Keitei Blekvel paskambinus Aronui Berkliui ir 
paklausus, ar jis nesurastų darbo jos anūkei Aleksandrai, šis iš 
karto pareiškė padarysiąs viską, kas įmanoma. Jei Keitė būtų 
panorėjusi, jis, ko gero, Aleksandrą paskirtų agentūros prezi- 
dente. Bet ji paaiškino, kad anūkė norėtų dirbti reklamos srityje, 
o Berklis užtikrino, kaip tik turįs laisvą vietą, ir Aleksandra gali 
pradėti dirbti, kada tik panorės. 

Kitą pirmadienį Aleksandra pradėjo dirbti. Reta iš Medison 
aveniu reklaminių agentūrų iš tikrųjų yra šioje gatvėje, bet 
„Berklio ir Metjuzo“ firmai vis dėlto priklausė didelis šiuolai- 
kinis pastatas ties Medisono ir Penkiasdešimt septintąja gatve. 
Agentūra buvo užėmusi aštuonis pastatus, o kitus nuomojo. 
Kad nereikėtų papildomai mokėti, Aronas Berklis ir jo partneris 
Normanas Metjuzas nutarė, kad Aleksandra Blekvel pakeis 
jaunutę prieš pusmetį priimtą reklamos darbuotoją. Naujiena 
kaipmat pasklido po visus aukštus. Kai tarnautojai sužinojo, 
kad atleidžiama gera darbuotoja, norint įsiteikti naudingam 
klientui, nepasitenkinimas veržėsi per kraštus. Niekas ir akyse 
nebuvo matęs Aleksandros, bet visi buvo įsitikinę, kad turtingą 
kalę greičiausiai atsiuntė šnipinėti ir skųsti vyresnybei. 

Kai mergina atėjo į darbą, ją tuoj pat palydėjo į Arono Ber- 
klio didįjį kabinetą. Abu kompanionai jau buvo ten ir pagarbiai 
pasveikino Aleksandrą. Vyrai buvo labai skirtingi: Berklis — 

lieknas, aukštas, žilaplaukis, Metjuzas — nedidukas, apvalainas 
ir visai plikas. Puikūs reklamos verslo specialistai kasdieninia- 
me gyvenime buvo tikri kvailiai, su savo pavaldiniais besiel- 
giantys kaip su vergais, o šie tokį elgesį kentė tik dėl to, kad 
Berklio ir Metjuzo firmoje dirbantį žmogų priimdavo į bet ko- 
kią pasaulio reklamos agentūrą. Geresnės mokyklos nerasi. 

Kabinete buvo ir Lukas Pinkertonas, firmos vicepreziden- 
tas, amžinai besišypsantis žmogus, išraiškingų manierų ir šaltų 
akių. Pinkertonas buvo jaunesnis už partnerius, bet prilygo 
jiems Žiauriu elgesiu su pavaldiniais. 

Aronas Berklis pasodino Aleksandrą į patogiausią krėslą. 

— Gal arbatos, panele Blekvel? O gal kavos? 

— Ačiū. Nenoriu gerti. 

— Taigi, jūs nusprendėte sudarinėti reklaminius skelbimus. 

— Labai dėkoju jums už tai, kad suteikėte man tokią gali- 
mybę, pone Berkli. Žinoma, dar daug turiu išmokti, bet pasis- 
tengsiu daug dirbti. 

— Tai nebūtina, — patikino Normanas Metjuzas, bet tuoj pat 
atsipeikėjęs linktelėjo, — tai yra... mūsų verslo taip greit 
neišmoksi. Skubėti neverta, laiko marios. 

— Tikiu, kad jums čia patiks, — pridūrė Aronas Berklis. - Pas 
mus dirba patys geriausi reklamos verslo žinovai. 

Lygiai po valandos Aleksandra nusprendė, kad jos ben- 
dradarbiai galbūt puikūs darbuotojai, bet toli gražu nėra 
draugiški. Lukas Pinkertonas pats aprodė jai visus aukštus ir 
supažindino su kolegomis, bet visur merginą sutiko šaltai. 
Žmonės trumpai pasisveikindavo ir tuoj pat nueidavo. Alek- 
sandra jautė bendrą priešiškumą, bet negalėjo suprasti jo prie- 
žasties. Pinkertonas palydėjo Aleksandrą į konferencijų salę, 
pilną tabako dūmų. Prie sienos stovėjo stiklinė spinta, kurioje 
puikavosi firmos už geriausią reklamą gauti apdovanojimai. 

Aplink didžiulį stalą, rūkydami vieną cigaretę po kitos, 
sėdėjo moteris ir du vyriškiai. Mažytė trapi rūdžių spalvos 
plaukais moteriškė kažką aiškino pašnekovams, išblyškusiems 
ir kažko sunerimusiems jaunuoliams. 

— Štai jūsų kolegos, - supažindino Pinkertonas, - kūrybinė 
grupė, su kuria ir dirbsite. Alisa Kopel, Vincas Barnsas ir Mar- 
tis Bergaimeris. O čia panelė Blekvel. 

Visi trys įsistebeilijo į Aleksandrą. 

— Ką gi, paliksiu jus, susipažinkite artimiau! — pareiškė 
Pinkertonas ir kreipėsi į Vincą Barnsą, - tikiuosi, naujų kvepalų 

reklama rytoj gulės ant mano stalo! Pasirūpinkite, kad panelei 
Blekvel nieko nestigtų. 

Tai pasakęs pasuko durų link. 

— O ko jums trūksta? — mandagiai pasiteiravo Barnsas. 

Klausimas Aleksandrai buvo netikėtas. 

— Aš... šiaip jau norėčiau išmokti reklamos verslo. 

— Jūs patekote būtent ten, kur reikia! — meiliai nusišypsojo 
Alisa Kopel. - Tiesiog nenustygstame, norėdami pažaisti moky- 
tojus. 

— Užsičiaupk! — suprunkštė Martis. 

— Kažkuo jus įžeidžiau? — nustebusi paklausė Aleksandra. 

— Niekuo, panele Blekvel, - suskubo Martis. — Tiesiog daug 
darbo. Dabar vyksta naujų kvepalų reklamos kampanija, bet kol 
kas nei ponas Berklis, nei ponas Metjuzas nesižavi tuo, ką 
jiems pasiūlome. 

— Pasistengsiu netrukdyti, - pažadėjo Aleksandra. 

— Puiku! - įsiterpė Alisa Kopel. 

Diena praėjo ne per geriausiai. Tarnautojų veidai buvo niū- 
rūs: dėl kažkokios kalės vieną iš jų atleido ir reikėjo jai už tai 
atsilyginti. 

Vakarop į mažą kabinetą, kuriame sėdėjo Aleksandra, užėjo 
Berklis ir Metjuzas, kad įsitikintų, jog viskas gerai. Kiti tarnau- 
tojai tai pastebėjo. 

Visi agentūroje vienas kitą vadino vardais. Tik į Aleksandrą 
kreipėsi „panele Blekvel“. 

— Aleksandra, — taisydavo ji. 

— Taip taip, žinoma! 

Ir vėl vadindavo ją tik pavarde. 

Aleksandra troško mokytis, kad galėtų padėti kolegoms. Ji 
lankėsi visuose pasitarimuose, kur buvo kuriami reklaminiai 
skelbimai, keičiamasi idėjomis, stebėjo dizainerių darbą, klau- 
sėsi, kaip tik keliais sakiniais Lukas Pinkertonas išsityčiodavo 
iš atnešto teksto. Aleksandrai jis pasirodė piktas, kerštingas, ji 
gailėjosi skelbimų kūrėjų, priverstų jį pakęsti. Vaikščiodama po 
aukštus, ji užsukdavo į skyrių viršininkų pasitarimus, domėjosi, 
kaip vyksta susirinkimai su klientais, foto seansai, kokios bus 
naujos kryptys, tylėjo, klausėsi ir mokėsi. Besibaigiant pirmai 
savaitei, mergina jautėsi, lyg būtų čia praleidusi keletą mėnesių. 
Kiekvieną vakarą Aleksandra vos parvilkdavo kojas namo, bet 
buvo pavargusi ne fiziškai, o nuo įtemptos atmosferos, susidar- 
iusios vien dėl jos buvimo ten. 

Kai Keitė paklausė kaip sekasi, Aleksandra visada atsaky- 
davo: 

— Puikiai, močiute, labai įdomus darbas. 

— Įsitikinusi, tu susitvarkysi, Aleksa. Ir atsimink, jei iškils 
kokių nors rūpesčių, kreipkis į ponus Berklį arba Metjuzą. 

Būtent to Aleksandra ir nesiruošė daryti. 

Kitą pirmadienį ji atėjo į darbą tvirtai pasiryžusi sudaužyti 
priešiškumą sieną, dėl neaiškios priežasties iškilusią tarp jos ir 
kitų tarnautojų. 

Kiekvieną rytą ir po pietų būdavo pertraukėlės, visi gėrė 
kavą ir keisdavosi naujienomis. 

— ... girdėjote, kas atsitiko ,,National meades“? Kažkoks 
kvailys nusprendė visam pasauliui paskelbti, kad metai jiems 
buvo sėkmingi ir paliepė ,,New York Times“ laikraštyje 
raudonais dažais atspausdinti finansinę ataskaitą. Visi pagalvo- 
jo, kad „National“ bankrutavo! 

— ... pamenate aviakompanijos ,, Nemokami bilietai ver- 
slininkų žmonoms“ reklamą? Viskas klojosi puikiausiai, kol fir- 
mos atstovas neišsiuntinėjo moterims padėkos laiškų, staiga 
vienas po kito pasipylė skundai, damos panoro sužinoti, su kuo 
gi skraidė jų vyrai. Jie... 

Įėjus Aleksandrai, pokalbis akimirksniu nutrūko. 

— Atnešti jums kavos, panele Blekvel. 

— Ačiū, pasiimsiu pati. 

Kol Aleksandra iš automato pylėsi kavą, niekas net 
neprasižiojo. 

Kai tik ji išėjo, pokalbis atsinaujino. 

— Žinote, į kokią balą sėdo ,,New soup“? Jų manekenė 
angelo veideliu pasirodė esanti porno žvaigždė... 

Vidudienį Aleksandra priėjo prie Alisos Kopel. 

— Jei jūs laisva, galėtume kartu papietauti. 

— Atleiskite, einu į pasimatymą. 

Aleksandra pažvelgė į Vincą Barnsą. 

— Ir aš. 

— O aš siaubingai užsiėmęs, - pridūrė Martis. 

Aleksandra taip nuliūdo, kad net valgyti negalėjo. Su ja 
elgėsi lyg su raupsuotąja, ir nenuostabu, kad pagaliau ji įsiuto. 
Bet pasiduoti nesiruošė. Reikia rasti būdą tai baigti, leisti su- 
prasti, kad nepaisant turtų ir Blekvel pavardės, ji tokia pat kaip 
ir jie. Sėdėdama pasitarime ir klausydamasi, kaip Berklis ir Pin- 
kertonas įžeidinėja pavaldinius, nusikaltusius tik sąžiningu dar- 

bu, Aleksandra nuoširdžiai gailėjosi vargšelių, bet šiems ne- 
reikėjo jos rūpesčio ir jos pačios. 

Po trijų dienų Aleksandra vėl ryžosi prieiti prie Alisos Kopel. 

— Netoliese yra puikus italų restoranas. 

— Nekenčiu itališkos virtuvės. 

Aleksandra pasisuko į Vincą: 

— Laikausi dietos. 

— O jūs, Marti? 

— Ruošiuosi į kiniečių restoraną. 

Merginą išmušė raudonis. Bijo, kad jų nepastebėtų su ja? 
Tepasiunta! Ji padarė viską, ką galėjo, iš kailio nėrėsi, kad 
susidraugautų su šiais žmonėmis ir kaskart gaudavo atkirtį. Be 
reikalo ji čia atėjo. Teks susirasti kitą darbą kompanijoje, 
nesusijusioje su močiutės vardu. Ji išeis iš darbo. Bet iš pradžių 
iškrės jiems tokį dalyką, kurį jie atsimins visą gyvenimą! 

Ketvirtadienį, pirmą valandą, kai visi, išskyrus telefonistę 
išsiruošė pietauti, Aleksandra pasiliko. Jau anksčiau buvo 
pastebėjusi, kad administracijos kabinetuose yra pasikalbėjimų 
įranga, pakanka spustelti mygtuką su atitinkama pavarde, ir gali 
kalbėtis. | 

Aleksandra iš eilės įsmuko į tuščius Berklio, Metjuzo ir 
Pinkertono kabinetus ir visą valandą kruopščiai darbavosi, 
sukeitinėdama vietomis korteles. 

Grįžęs po pietų, Lukas Pinkertonas paspaudė mygtuką, po 
kuriuo buvo parašyta vyriausiojo reklaminių skelbimų sudary- 
tojo pavardė, ir užriaumojo: 

— Kelk savo sėdynę, tinginy, ir nešk skudurus čionai! 

Kažkas apstulbęs sumykė, po to pasigirdo Normano Met- 
juzo balsas: 

— Ką jūs pasakėte? 

Išsigandęs Pinkertonas pažvelgė į pultą: 

— Pone Metjuzai, tai jūs?.. 

— Būtent, velniai jus rautų. Geriau pakelkite savo sėdynę ir 
ženkite pas mane! Nedelsiant! 

Vėliau vienas iš autorių taip pat nuspaudė mygtuką ir įsakė: 

— Užeik ir pasiimk skelbimą, nuneši žemyn, tik greičiau! 

— Ei, jūs, išprotėjote?! — išrėkė Aronas Berklis. 

Užvirė tikra košė. Tik vakarop pavyko ištaisyti visa tai, ką 
pridarė Aleksandra, ir tai buvo nuostabiausios Berklio ir 
Metjuzo tarnautojų valandos. Nuo kiekvieno naujo skandalo 
visi tik ir šokinėjo iš laimės. Viršininkams tik ir skambinėjo, 

reikalaudami subėgioti cigarečių, atnešti kavos ir netgi pataisyti 
sugedusį tualetą. 

Stengdamiesi surasti piktadarį, Berklis, Metjuzas ir Pin- 
kertonas viską apvertė aukštyn kojom, bet niekas nieko ne- 
žinojo. 

Aleksandrą galėjo išduoti tik vienas žmogus - Frenė, komu- 
tatoriaus telefonistė, bet šeimininkų ji nekentė labiau už 
merginą, todėl paaiškino nemačiusi nė gyvos dvasios. 

Tik naktį, gulėdama su Vincu Barnsu lovoje, ji papasakojo, 
ką žinanti. Vincas net pašoko: 

— Mergiūkštė Blekvel?! Kad mane skradžiai žemę!!! 

Kai rytą Aleksandra įėjo į kabinetą, ten jau sėdėjo visa tri- 
julė. Tylėdami jie įsmeigė akis į merginą. 

— Kas nors atsitiko? — sunerimo Aleksandra. 

— Ne, ne, Aleksa, — tuoj pat patikino Alisa Kopel. - Mes su 
berniukais pagalvojome, kad būtų puiku kartu papietauti. 
Netoliese stulbinantis restoranėlis... 

Nuo pat vaikystės Eva Blekvel suvokė, jog turi keistą galią 
— sugebėjimą viską išpešti iš žmonių. Iš pradžių tai tebuvo 
žaidimas, bet dabar ateitis priklausė nuo sumanyto plano 
sėkmės. 

Su ja pasielgė Žiauriai, išmetė iš namų, ji neteko didžiulio, 
teisėtai priklausančio palikimo. Ir visa tai per kerštingą senę ir 
paklusnią sesutę. Bet jos dar sumokės už viską, ką padarė Evai, 
ir vien mintis apie tai teikė nenusakomą malonumą. Dabar jų 
likimai jos rankose! 

Nepraleisdama nė mažiausios smulkmenos, Eva ilgai ir 
kruopščiai kūrė planą. Sunkiausia buvo įkalbėti Džordžą Melisą. 

— Velniai griebtų, labai pavojinga. Tik kalėjimo man ir 
trūko! Aš ir taip galiu gauti bet kokius pinigus, jei prireiks! 

— Kaip? — paniekinančiai metė Eva. — Aptarnauti šimtą nuo- 
bodžiaujančių moterėlių? Nori taip ir pabaigti savo dienas, kas 
bus jei sustorėsi ir patins paakiai? Ne, Džordžai, daugiau nebus 
tokios galimybės! Geriau paklausyk manęs, ir mums priklausys 
didžiausias pasaulyje koncernas. 

— Iš kur žinai, kad pavyks? 

— Todėl, kad niekas geriau nepažįsta mano mielų gimt 
naičių! Patikėk, pralaimėti negalime! 

Eva kalbėjo su įsitikinimu, bet iš tikrųjų pati abejojo. Ji 
žinojo, kad pati suvaidins savo vaidmenį, bet bijojo dėl Meliso. 
Juo pasitikėti negalima. Ir be to Evą neramino jo sadistiniai 
polinkiai. Suklysti nevalia. Vienas klaidingas žingsnis — ir 
viskas prapuolė! 

— Ryžkis, - pakartojo Eva. - Tu su manim, ar ne? 

Džordžas ilgai Žiūrėjo į merginą, po to linktelėjo: 

— Su tavimi. 

Prisislinkęs arčiau, paglostė Evos pečius. 

— Noriu su tavimi... ir tavyje, - kimiai sušnibždėjo jis. 

Eva pajuto, kaip per kūną nubėgo jaudulio šiurpulys: 

— Gerai, - linktelėjo ji, — bet šį kartą viskas bus, kaip aš. 
noriu. 

Lovoje Eva prieš savo valią ėmė grožėtis įdegusiu rau- 
meningu Meliso kūnu. Jis nuostabiausias gyvulys, kokį ji buvo 
mačiusi. Ir pavojingiausias. Bet tai pilkam, kasdieniniam 
gyvenimui teikė tik aštrių pojūčių. Tiesa, dabar Evos rankose 
buvo patikima priemonė sutramdyti Melisą. Ji švelniai 
kandžiojo jį, bučiavo, glamonėjo, lėtai leisdamasi vis žemiau, 
glostydama, jaudindama lengvais prisilietimais. 

— Imk mane, - sušnibždėjo ji. 

— Nusisuk. 

— Ne! Darysi, kaip aš noriu! 

— Bet aš nieko nepajausiu! 

— Žinau! Tau, žinoma, labiau patiktų berniūkštis siauru 
užpakaliu, ar ne, mielasis? Bet aš moteris! Eikš pas mane. 

Džordžas stipriai prispaudė Evą, praskėtė kojas. 

— Bet aš negaliu, Eva, nebaigsiu, - sumurmėjo jis. 

— Man tas pats, saulele, —- prajuko ji, - svarbiausia, kad man 
būtų gera! 

Evos klubai virpėjo, sutikdami kiekvieną postūmį; ji už- 
simerkė jausdama, kaip Džordžas vis giliau ir giliau skverbiasi į 
ją. Ji patyrė orgazmą po orgazmo. Eva jautė vis didesnę pa- 
laimą nuo didėjančio meilužio susijaudinimo. Džordžas taip no- 
rėjo ją skaudinti, tyčiotis, priversti rėkti, maldauti pasigailė- 
jimo, bet neišdrįso. 

— Dar! - įsakinėjo Eva. 

Ir Džordžas, sunkiai kvėpuodamas vos nepriplojo jos kūno 
savuoju, nė sekundei nesiliaudamas judėti, kol Eva nesudejavo 
iš pasitenkinimo. 

— AK, pagaliau... gana... nebegaliu... 


Džordžas atsitraukė ir atsigulęs ant šono, suspaudė jos 
krūtis... 

— Dabar mano eilė... 

— Renkis! - griežtai paliepė ji. | 

Virpėdamas iš pykčio Džordžas pakilo. Eva gulėjo 
stebėdama, kaip šis maunasi kelnes, ir šypsojosi: 

— Buvai paklusnus berniukas, Džordžai, ir užsitarnavai 
apdovanojimo. Atiduodu tau Aleksandrą. Daryk su ja, ką nori. 


Tik per vieną naktį Aleksandros „gyvenimas apsivertė. 
Penktadienis turėjo būti paskutinė diena „Berklyje ir Metjuze“, 
o tapo pačia laimingiausia per visą šį laiką. Iš atstumtosios 
Aleksandra tapo heroje. Ne kartą gandai apie jos pokštą sklan- 
dė po visą Medisono aveniu. 

— Tapai gyva legenda, - šypsojosi Vincas. 

Pagaliau ji tapo sava. 

Aleksandrai labai patiko darbas, ypač kūrybiniai pasitari- 
mai, į kuriuos ji eidavo kas rytą. Nors mergina žinojo, kad visą 
gyvenimą to nedarys, bet negalėjo apsispręsti; ko nori iš 
tikrųjų. Daugelis vyrų norėjo vesti Aleksandrą, ir kelis kartus ji 
vos nesutiko, bet kažkodėl susilaikydavo. Tikriausiai dar nesu- 
tiko tikros meilės. 

Ryte Aleksandrai paskambino Eva ir pakvietė pietų: 

— Ką tik atsidarė naujas prancūzų restoranas. Sako, ten 
nuostabus valgis. 

Sesers skambutis labai nudžiugino Aleksandrą. Jai rūpėjo 
Evos likimas. Aleksandra Evai skambindavo 2-3 kartus per 
savaitę, bet ši vis būdavo labai užsiėmusi. Ir dabar, nors Alek- 
sandra jau buvo susitarusi pietauti su draugais, ji tuoj pat at- 
sakė: 

— Žinoma, Eva, aš atvažiuosiu. 

Restoranas pasirodė brangus ir madingas... Bare grūdosi 
lankytojai, laukiantys laisvų vietų salėje. Evai teko pasinaudoti 
senelės vardu, kad iš anksto galėtų užsakyti staliuką. Tai dar 
labiau ją įsiutino, ir mergina prisiekė, kad kada nors visa ši 
minia ant kelių maldaus papietauti toje sumautoje užeigoje. Eva 
jau laukė Aleksandros prie stalelio. Stebėdama ateinančią 
seserį, Eva pasijautė labai keistai, lyg matytų save. 

Pabučiavusi Aleksandrą į skruostą, ji susižavėjusi sušuko: 

— Stulbinančiai atrodai, Aleksa! Tikriausiai darbas padeda. 

Laukdamos užsakymo, jos pasakojo viena kitai apie viską, 

kas per tą laiką įvyko. Aleksandra kaip visada nieko neslėpė, o 
Eva, žinoma, nepaminėjo keleto pikantiškų smulkmenų. 
Linksmai tauškėdama apie menkniekius, ji pakėlė akis. Šalia 
stovėjo Džordžas Melisas ir nustebęs Žvelgė į seseris. Netikėtai 
Eva suprato, kad jis negali jų atskirti. 

— Džordžai! - šūktelėjo ji. 

— Eva! — su palengvėjimu atsiduso jis. 

— Kokia maloni staigmena! Kaip čia atsidūrei? Tiesa, susi- 
pažinkite. Tai mano sesuo, Aleksančira. Aleksa, susipažink, tai 
Džordžas Melisas. 

Džordžas paėmė Aleksandros ranką. Labai malonu! 

Eva kalbėjo, kad turi seserį dvynę, bet tokio panašumo jis. 
nesitikėjo. 

Aleksandra susižavėjusi žvelgė į Melisą. 

— Papietausi su mumis? — pasiūlė Eva. 

— Gaila, bet negaliu. Jau vėluoju. Dalykinis susitikimas. Gal 
kada nors kitą kartą. | 

Jis žvilgtelėjo į Aleksandrą: 

— Tikiuosi, greit pasimatysime? 

Seserys nužvelgė nueinantį Džordžą. 

— Viešpatie, - sušnibždėjo Aleksandra. — Kas jis? Iš kur? 

— Nitos Liudvig draugužis. Susipažinome per pobūvį. 

— Gal aš klystu, bet sakyk, ar jis iš tikrųjų toks puikus? 
Neįtikėtinai įspūdingas. 

— Ne mano tipo vyras, — nusijuokė Eva. — Bet teko girdėti, 
kad moterims jis iš tiesų patinka. 

— Be abejo! Jis vedęs? 

— Viengungis. Bet pati supranti, nuotakų netrūksta. Džor- 
džas labai turtingas. Dievas jam suteikė viską: grožį, pinigų, 
protą, kilmę. 

Eva nusikvatojo ir tyčia pakeitė temą. 

Kai ji paprašė sąskaitos, padavėjas nusilenkęs paaiškino, 
kad viską apmokėjo ponas Melisas. 


Aleksandra negalėjo prisiversti pamiršti Džordžą. Pirma- 
dienio rytą paskambino Evai: 

— Ką gi, brangute, rodos, pataikei į dešimtuką! Džordžas 
Melisas ką tik paprašė tavo telefono numerio. Gal pasakyti 
jam? 

Aleksandra nejučiomis nusišypsojo: 

— Tau iš tikrųjų jis nepatinka? 

"— Aš gi sakiau, Aleksa. Tai ne mano tipo vyras. Man patin- 
ka kitokie! | 

— Taip aš, žinoma, neprieštarauju. Duok jam mano tele- 
foną. | 

Jos dar truputį paplepėjo ir atsisveikino. Padėjusi ragelį, 
Eva nužvelgė ant lovos išsidrėbusį nuogą Džordžą. 

-- Dama sutiko. 

— Kada skambinti? 

— Aš tau pasakysiu. | 

Aleksandra mėgino pamiršti, kad Džordžas Melisas ruošias 
jai skambinti, bet kuo labiau stengėsi išmesti jį iš galvos, tuo 
dažniau atsimindavo. Merginos niekada netraukė itin gražūs 
vyrai — savimi patenkinti povai. 

Bet Džordžas Melisas atrodė visai kitoks. Jis tiesiog traukė 
Aleksandrą. Nuo vieno jo rankos prisilietimo merginos širdį 
suvirpino keistas jausmas. 

— Tu tiesiog išprotėjai! — kalbėjo ji sau. - Matei žmogų tik 
porą minučių, o jau visko prisigalvojai?! 

Praėjo savaitė. Bet Melisas neskambino. Nekantrų laukimą 
pakeitė susierzinimas, o po to pyktis. Nenori? Ir pasiusk! 
Turbūt jau ką nors susirado! Puiku. Apsieisim ir be jo! 

Bet kai praėjo dar viena savaitė ir telefono ragelyje Alek- 
sandra išgirdo kimų balsą, pyktis stebuklingai išgaravo. 

— Tai Džordžas Melisas. Kartą mes matėmės restorane. Eva 
sakė, kad mano skambutis jūsų nesupykins. 

— Taip, mes kalbėjome apie jus, —- atsainiai tarstelėjo 
Aleksandra. — Tiesa, ačiū, kad apmokėjote sąskaitą. 

— Norėčiau padovanoti jums visą pasaulį! 

Aleksandra džiugiai nusijuokė. 

— Norėjau paklausti. Gal kada nors sutiktumėte su manim 
pavakarieniauti. 

— Taip... aš... žinoma. Ačiū! 

— Nuostabu! Jei būtumėte atsisakiusi, nusižudyčiau! 

— Prašau, nereikia, - maldavo Aleksandra. - Nemėgstu 
vakarieniauti viena! 

— Ir aš. Tiesa, Malberio gatvėje yra mažytis restoranėlis 
„Pas Matuną““. 

— „Pas Matuną“! Tai mano mėgiamiausias restoranas. 

— Jūs ten buvote? —- nustebęs paklausė Džordžas. 

— Ir ne kartą! 

Šyptelėjęs Džordžas mirktelėjo Evai. Tai ji papasakojo jam 

viską apie seserį. Kai pagaliau Melisas padėjo ragelį, Eva 
atsiduso. 
„Prasidėjo“, - pagalvojo ji. 


Aleksandra ilgam įsiminė tą vakarą. 

Likus valandai iki Džordžo atėjimo pasiuntinys atnešė tuz- 
iną balionų ir orchidėjos žiedą. Mergina išsigando, kad vaiz- 
duotė jos menuvestų per toli, bet išvydusi Džordžą, nuvaikė 
abejones. Ji vėl pajautė keistą trauką prie šio Žmogaus. Išgėrę 
po taurę vyno, jiedu nuvažiavo į restoraną. 

— Žiūrėsite meniu, - paklausė Džordžas, — ar man pačiam 
užsakyti? 

Aleksandrai norėjosi nudžiuginti Džordžą. 

— Prašau, išsirinkite, kas jums patinka. 

Džordžas paprašė atnešti mėgiamiausių Aleksandros valgių 
ir mergina maloniai nustebusi pagalvojo, kad jis skaito jos 
mintis. 

Jie skanavo įdarytų artišokų, firminio veršienos patiekalo — 
„„Matuno“ restorano pasididžiavimo, ,,Angelo plaukų“ - 
plonyčių makaronų su salotomis, kurias pats Džordžas čia pat 
paruošė. 

— Jums patinka gaminti? — paklausė Aleksandra. 

— Viena mano aistrų. Motina išmokė, ji buvo nuostabi 
virėja. 

— Labai mylite savo šeimą, Džordžai? 

Jis nusišypsojo ir Aleksandra pagalvojo, kad dar nebuvo 
sutikusi patrauklesnio Žmogaus. 

— Aš graikas, — paprastai atsakė Melisas. — Turiu dar tris 
brolius ir dvi seseris. Mes labai artimi. 

Jis liūdnai nusišypsojo: 

— Sunkiausia buvo išsiskirti su jais. Tėvas ir broliai maldavo 
pasilikti. Turime didelę firmą, ir jiems atrodė, kad neapsieis be 
manęs. 

— Tai kodėl gi išvažiavote? 

— Gal pasirodysiu jums kvailas, bet noriu pats viską pasiek- 
ti. Niekad iš nieko nemėgau imti dovanų, o „Meliso“ kompani- 
ją tėvas perėmė iš senelio. Ne, nuo nieko nenoriu būti priklau- 
somas. Netgi nuo tėvo. Tegul manoji dalis atitenka broliams. 

Kaip Aleksandra žavėjosi jo žodžiais! 

— O be to, - tyliai pridūrė Džordžas, — jei būčiau likęs 
Graikijoje, niekad nebūčiau sutikęs jūsų. 

Aleksandra nuraudo. 

— Ar jūs nebuvote vedęs? 

— Ne, bet kartą per dieną būtinai pasiperšu, — juokais pa- 
reiškė jis, ir staiga liovęsis šypsotis, palinko prie Aleksandros. 
— Jūs, ko gero, pamanysite, kad gyvenu praėjusiame amžiuje, 
bet vesti ketinu vieną kartą ir visam gyvenimui. Aš noriu vie- 
nintelės, paties likimo siųstos moters. 

— Nuostabu, - sumurmėjo Aleksandra. 

— O jūs? — savo ruožtu paklausė Melisas. — Niekada nebu- 
vote įsimylėjusi. 

Ne. 

— Kažkam nepasisekė, — užjautė jis. - Užtat pasisekė... 

Tuo metu padavėjas atnešė desertą. 

Aleksandra mirtinai nekantravo sužinoti, ką Džordžas 
norėjo pasakyti, bet bijojo klausti. Niekada ir su niekuo ji dar 
nebendravo taip lengvai ir paprastai. 

Atrodė, kad Džordžas Melisas nuoširdžiai domisi viskuo, 
kas su ja susiję, ir Aleksandra, savo pačios nuostabai, pasakojo 
jam apie savo vaikystę, gyvenimą, atvirai dėstė jam savo 
slapčiausius prisiminimus. 

Melisas visada didžiavosi perprantąs moters psichologiją, ir 
žinojo, kad gražios moterys dažniausiai nepasitiki savimi. Vyrai 
kreipia dėmesį tik į išvaizdą, elgiasi su jomis kaip su puikiais 
žaislais, nepastebėdami nei proto, nei charakterio. Džordžas, 
priešingai, niekada nepabrėždavo, kaip Žavisi moters grožiu, o 
leisdavo suprasti, kad svarbesni jos jausmai, protas ir siela, kad 
tik su ja viena pasiryžęs dalintis gyvenimu ir svajonėmis. Alek- 
sandrai tai buvo neįprasta, nauja, niekad nepatirta. Ji papasako- 
jo Melisui apie Keitę ir Evą. | 

— Ar jūs su seserimi ne kartu gyvenate? 

— Ne... ji... Eva nusprendė nuomotis atskirą butą. 

Mergina negalėjo suvokti, kodėl Džordžas abejingas 
Evai, bet tuo pačiu labai džiaugėsi šia aplinkybe. Jiedviem 
besėdint restorane, Aleksandra tik ir gaudė į Džordžą meta- 
mus moterų žvilgsnius, bet šis nė karto neapsidairė, ir žiūrėjo 
vien tik į ją. 

Gerdamas kavą, jis tarė: 

— Nežinau, ar jūs mėgstate džiazą, bet Šv. Marko aikštėje 
yra toks klubas, ,,Penki taškai“... 

— Ten groja Sesilis Teiloras! 

— Jūs ten lankėtės? —- nusistebėjo Džordžas. 

— Dažnai! Aš jį tiesiog dievinu. Neįtikėtina, mūsų skoniai 
visiškai vienodi! 

— Matyt, stebuklų vis dėlto pasitaiko, - tyliai atsakė 
Džordžas. | 

Jie klausėsi publikos numylėtinio pianisto Sesilio Teiloro 
atliekamų džiazo improvizacijų, paskui nuvažiavo į barą Bliker 
Stryte, kur lankytojai gėrė, valgė keptus kukurūzus, į taikinį 
mėtė strėlytes, klausėsi muzikos. Ąleksandra stebėjosi, kaip 
Džordžas su vienu nuolatiniu lankytoju sutarė sužaisti partiją. 
Šis žaidė neblogai, bet iš pat pradžių neturėjo nė menkiausio 
šanso. Džordžas mėtė strėlytes rūškanu veidu, taip susikaupęs, 
tarsi varžytųsi dėl gyvenimo ar mirties. 

Ir Aleksandra pagalvojo, kad šis žmogus yra įpratęs nu- 
galėti. 

Iš baro jiedu išėjo antrą valandą nakties, bet ji visai neno- 
rėjo, kad vakaras baigtųsi. 

Džordžas sėdėjo greta Aleksandros išsinuomotame „Rols- 
roise“ ir tylėdamas žvelgė į ją. Seserys buvo neįtikėtinai pana- 
šios. Nejaugi ir kūnas toks kaip Evos? Jis įsivaizdavo Alek- 
sandrą lovoje besiraitančią, rėkiančią iš skausmo. 

— Apie ką galvojate? - paklausė ji. 

Jis nukreipė akis, kad mergina neįskaitytų jo minčių. 

— Juoksitės. 

— Ne, nė už ką, pažadu. 

— Aš jūsų nesmerkčiau... Matote, visi mane vadina pleiboju- 
mi. Žinote - gyvenimas kaip šventė, vakarėliai ir panašiai. 

— Taip... 

Tamsiose akyse galėjasi įskaityti maldavimą. 

— Manau, kad jūs vienintelė moteris, kuri galėtų visa tai 
pakeisti. Visiems laikams. 

Aleksandrai stipriau suplakė širdis. 

— Aš... nežinau ką ir pasakyti. 

— Prašau, neatsakykite. " 

Jo lūpos buvo visai arti, ir Aleksandra laukė bučinio. Bet 
Džordžas nejudėjo. Eva jį perspėjo, kad nevalia skubėti. 
Klaidos gali būti pražūtingos. Ypač pirmąjį vakarą, kad jis 
netaptų vienu iš daugybės gerbėjų, žūtbūt trokštančių užvaldyti 
Aleksandrą ir jos turtus. Tegu pati žengia pirmą žingsnį! 

Todėl visą kelią Melisas paprasčiausiai laikė merginos ranką; 
pagaliau automobilis sustojo prie Blekvelų vilos. Džordžas 
palydėjo Aleksandrą iki namo. Atsisveikindama ji tarė: 

— Patikėkite, man dar nėra buvę taip gera. Ačiū jums. 

— Aš tarytum atsidūriau pasakų šalyje, - sušnibždėjo 
Melisas. 

Atrodė, kad Aleksandros šypsena apšviečia visą gatvę. 

— Labanakt, Džordžai, — vos girdimai pratarė ji ir dingo už 
durų. 

Po ketvirčio valandos jos kambaryje pasigirdo skambutis. 

— Žinote, ką aš padariau? Pasikalbėjau su tėvu. Papasakojau 
apie nepaprastą merginą, su kuria praleidau vakarą. Labanakt, 
mieloji... 

Džordžas padėjo ragelį ir tulžingai šyptelėjo. Po vestuvių jis 
būtinai paskmbins giminėms ir pasakys, kad eitų po velnių. 
Teprasmenga, jam jų nebereikia! | 

Džordžas Melisas nepaskambino nei kitą dieną, nei po 
savaitės. Kaskart, išgirdusi skambutį, Aleksandra bėgo prie 
telefono ir nusivylusi dūsavo. Ji negalėjo suprasti, kas atsitiko. 
„„„„ Manau, kad jūs vienintelė galite viską pakeisti. Visiems 
laikams. 

„„„ Aš ką tik pasikalbėjau su tėvu ir motina. Papasakojau 
apie nepaprastą merginą, su kuria praleidau vakarą...“ 

Kas nutiko? Kodėl jis tyli? 

Gal ji kuo nors įžeidė jį? Ar priešingai, taip patiko, kad 
Džordžas pabijojo įsimylėti ir nutarė daugiau niekada nebesusi- 
tikti su ja? Ne, tikriausiai nusprendė, kad tokios moterys jo 
netraukia. O jeigu Džordžas pateko avarijon ir dabar guli 
bejėgis, sužeistas kažkurioje ligoninėje? O gal jau mirė? 

Pajautusi, kad nebepajėgia ištverti, Aleksandra paskambino 
Evai ir prisivertė visą minutę taukšti niekus, kol pagaliau 
išdrožė: 

— Eva, ar tu kartais negirdėjai, kur dabar Džordžas Melisas? 

— Kad ne. Maniau, kad jis pakvies tave pavakarieniauti. 

— Mes buvom restorane. Praeitą savaitę. 

— Ir nuo to laiko tu nieko apie jį negirdėjai? 

— Ne. 

— Turbūt užsiėmęs. 

„Taip užsiėmęs, kad net paskambinti negali?“ 

Aleksandra atsiduso, bet garsiai teištarė: 

— Gali būti. 

— Pamiršk tą Melisą, brangioji. Geriau aš tave supažindin- 
siu su vienu kanadiečiu. Pritrenkiantis vyriškis. Avialinijos sa- 
vininkas, o be to... 

Padėjusi ragelį, Eva šypsodamasi atsilošė krėsle. Kaip ji 
norėjo, kad bobulė sužinotų, kokį nuostabų planą surezgė jos 
anūkė! 


— Ei, kokia musė įkando? — paklausė Alisa Kopel. 

— Atleisk, - pralemeno Aleksandra. 

Visą rytą ji rėkė ant bendradarbių. 

Jau visas dvi savaites Melisas buvo prapuolęs lyg į van- 
denį, ir Aleksandra, nerasdama vietos, pyko ne tik ant jo, bet ir 
ant savęs, kad negali pamiršti šio žmogaus. Melisas niekuo jai 
neįsipareigojo, o ji elgiasi taip, lyg jis būtų pažadėjęs ją vesti. 
Viešpatie, kas jai darosi? Bet kuri moteris būtų laiminga, tapusi 
jo žmona, kam jam reikia tokios, kaip Aleksandra?! 

Net senelė pastebėjo, kokia pastaruoju metu suirzusi anūkė. 

— Kas tau, vaikeli? Darbe pervargai? 

— Ne, močiute. Tiesiog... neišsimiegu. 

Kai Aleksandra pagaliau užmigdavo, prisisapnuodavo eroti- 
ka — ji lovoje Džordžo glėbyje... Velniai jį griebtų! Ir kam 
apskritai Eva ją supažindino su Melisu. 

Kitą rytą Aleksandrą pakvietė prie telefono. 

— Aleksa? Čia Džordžas Melisas. 

Lyg ji nežinotų, kieno tas gilus balsas! 

— Aleksa! Čia jūs? 

— Taip, Džordžai. 

Prieštaringų jausmų apimta, mergina nežinojo: verkti ar 
juoktis. Kokia beširdė egoistė! Jokio skirtumo, pamatys jį dar ar 
ne! 

— Privalėjau paskambinti jums anksčiau, — atsiprašė jis, — 
bet ką tik grįžau iš Atėnų. 

Aleksandros širdis iš karto suminkštėjo. 

— Buvote Atėnuose? 

— Taip. Ar prisimenate aną mūsų vakarą? 

Aleksandra prisiminė. Viską prisiminė. 

— Kitą rytą paskambino Styvas, mano brolis, ir pasakė, kad 
tėvą ištiko širdies priepuolis. 

— Ak, Džordžai! 

Kokia kalta ji dabar jautėsi prieš Džordžą dėl visų tų prisi- 
galvotų nesąmonių! 

— Tikiuosi, jūsų tėvui jau geriau? 

— Taip, ačiū Dievui! Bet jaučiuosi kaip plėšomas į gabalus. 
Jis maldavo grįžti Graikijon ir valdyti šeimos verslą. 

Aleksa sulaikė kvėpavimą: 

— Ir jūs sutikote? 

— Ne. 

Ji su palengvėjimu atsiduso. 

— Aš žinau, kad mano vieta čia. Nė dienai, nė valandai, nė 
minutei nesilioviau galvojęs apie jus! Kada galiu jus pamatyti? 

— Dabar... Tuoj pat... Pavakarieniaukim kartu. 

Melisas vos neištarė dar vieno iš Aleksandros mėgiamų 
restoranų pavadinimo, bet laiku susilaikė: 

— Su malonumu. Kur eisim? 

— Koks skirtumas. Gal pasilikim namie? 

— Neverta. 

Jis dar nebuvo pasiruošęs susitikti su Keite. Ji — pagrindinė 
kliūtis įgyvendinant jo planus! 

— Atvažiuosiu jus paimti aštuntą, — ištarė Džordžas. 

Aleksandra padėjo ragelį, išbučiavo Alisą Kopel, Vincą 
Barnsą ir Martį Bergaimerį. 

— Lekiu į kirpyklą! Pasimatysim rytoj! 

Tylėdami jie sužiuro pavymui. 

— Vyriškis, — linktelėjo galva Alisa. 


Jiedu pavakarieniavo ,„Maksvelo gardžiame kąsnelyje“. 

Pro sausakimšą barą administratorius juos palydėjo į kitame 
aukšte esančią pietų salę ir pasodino prie geriausio staliuko. 

— Ar jūs bent pagalvojote apie mane per tą laiką? —- pak- 
lausė Džordžas. 

— Taip. 

Aleksandra jautė galinti būti atvira su šiuo jautriu, pažei- 
džiamu žmgumi. 

— Jūs nepaskambinote, ir aš pagalvojau: kažkas atsitiko. 
Taip sielvartavau... maniau, kad dar vienos dienos jau neiš- 
gyvensiu. 

„Šaunuolė Eva“, - pagalvojo Džordžas. 

Eva reikalavo, kad jis tūnotų pogrindyje ir skambintų tik jai 
leidus. 

Pirmą kartą per visą šį laiką Džordžas jautė, kad planas gali 
pavykti. Iki šiol jis į visa tai nekreipė dėmesio, tik kartais pasi- 
mėgaudavo mintimi, kad visai ne pro šalį būtų užvaldyti Blek- 

velų turtus, bet niekada rimtai netikėjo, kad tai gali pavykti. Jam 
tai buvo judviejų su Eva bendras žaidimas. Bet dabar, žiūrėdamas 
į susižavėjusias Aleksandros akis, Džordžas suprato, kad žaidi- 
mas baigėsi. Aleksandra priklausė jam. Tai pirmas žingsnis. 
Kelyje dar daug pavojų, bet Eva jam padės juos įveikti. 

„Mudu vienose rogėse, Džordžai, ir atėjus laikui viską pasi- 
dalinsim po lygiai“. 

Bet Melisas partnerystės nepripažino. Gavęs viską, ko sie- 
kia, ir atsikratęs Aleksandros, susidoros ir su Eva. Mintis apie 
tai jam teikė didžiulį pasitenkinimą. 

— Jūs šypsotės, — tarė Aleksandra. 

Tvirtais, šiltais pirštais jis suspaudė jos delnus: 

— Pagalvojau, kaip gera, kad mudu vėl drauge. 

Iš kišenės jis ištraukė ilgą siaurą dėžutę. 

— Atvežiau jums šį tą iš Graikijos. 

— Ak, Džordžai... 

— Atidarykite, Aleksa. 

Dėžutėje buvo kruopštaus darbo briliantinis koljė. 

— Koks gražus! -— sušnibždėjo Aleksandra. 

Tai šį vėrinį Melisas tada pasiėmė iš Evos. Ši užtikrino, kad 
Džordžas puikiausiai gali padovanoti koljė Aleksandrai - ji 
niekad nebuvo jo mačiusi. 

— Garbės žodis, tai per brangi dovana. 

— Visai ne. Man bus malonu, jei nešiosite. 

— Aš... — virpančiu balsu pradėjo mergina. — Aš... ačiū. 

— Jūs visai nevalgėte, — palingavo galva Džordžas. 

— Neišalkau. 

Vėl pažvelgęs į jos akis, Melisas patyrė pažįstamą visagalio 
jausmą. Kaip dažnai jis matė šią išraišką moterų veiduose — 
gražiuose ir bjauriuose. Moterų buvo ir turtingų, ir nuskurdusių. 
Džordžas naudojosi jomis, visais įmanomais būdais kažką gau- 
damas iš tų savo nelaimei jį sutikusių vargšelių. Bet ši duos jam 
kur kas daugiau negu kitos. 


Džordžas Melisas teisėtai didžiavosi savo butu - įrengtu ir 
apstatytu labai skoningai už meilužių moterų ir vyrų, nors 
trumpam norėjusių nusipirkti jo palankumą, pinigus. 

— Kaip čia gera! - sušuko Aleksandra. 

Melisas priėjo prie jos, lėtai pasuko į save, kad blandžiai 
apšviestame kambaryje sukibirkščiuotų briliantinio koljė liep- 
snelės ant merginos kaklo. 

— Tau tinka, brangioji. 

Ir jis pabučiavo merginą, iš pradžių švelniai, paskui ais- 
tringai. Vos nepraradusi sąmonės, Aleksandra net nesusigaudė, 
kaip jiedu atsidūrė miegamajame, dideliame melsvame kam- 
baryje, kurio viduryje stovėjo didžiulė lova. 

Džordžas vėl apkabino merginą ir pajautė, kad ji visa virpa. 

— Kas tau, mano džiaugsme? 

— Truputį jaudinuosi, — prisipažino Aleksandra. 

Ją baimino, kad štai dabar šis Žmogus nusivils, supratęs, 
koks nepatyręs sutvėrimas stovi prieš jį, bet sukaupusi tvirtybės 
likučius, pradėjo atseginėti suknelę. 

— Leisk man, - prašvokštė Džordžas. 

Jis ėmė nurenginėti baltapūkę gražuolę, prisimindamas 
Evos paliepimus. ,,Tvardykis. Jei skaudinsi Aleksandrą, jeigu ji 
supras, koks tu šlykštus gyvulys, galėsi atsisveikinti su pinigais. 
Supratai? Savo šlykščius įpročius pasilaikyk kekšėms ir parsi- 
davinėjantiems berniūkščiams!“ 

Ir prisimindamas pavojų, Džordžas toliau atsargiai nurenginėjo 
Aleksandrą, nenuleisdamas akių nuo apnuogintos merginos. Kūnas 
lygiai toks pat kaip Evos, — puikus, oda švelni, dailios grakščios 
figūros linijos. Melisas degė nekantrumu suspausti ją, smogti taip, 
kad akinančiai baltoje odoje išsilietų bjaurojančios mėlynės, krau- 
josrūvos, priversti rėkti iš skausmo, smaugti, kandžioti... 

„Tik pamėgink nesitvardyti, ir daugiau tu jos nematysi!“ 

Jis nusiplėšė drabužius, prisitraukė Aleksandrą arčiau. Jiedu 
ilgai stovėjo tylėdami, žiūrėdami vienas kitam į akis; pagaliau 
Džordžas, pakėlęs Aleksandrą, atsargiai paguldė ją ir apipylė 
bučiniais, vos prisiliesdamas lūpomis, paskui su didesniu 
įkarščiu jo liežuvis ir pirštai glamonėjo, glostė, jautė kiekvieną 
jos kūno raukšlelę, įdubimą, kol mergina, nebetverdama 
saldžios kančios, maldaujamai sušnibždėjo: 

— Prašau! Dabar! Dabar! 

Ir užsimerkęs, stengdamasis apie nieką negalvoti, Džordžas 
suartėjo su ja; tik dabar Aleksandrai atsivėrė neįtikėtinas, su 
niekuo nepalyginamas, deginantis pasitenkinimas. Vėliau, daug 
vėliau, gulėdama meilužio glėbyje, ji atsiduso: 

— Mielasis, kokią palaimą tu man padovanojai! Ar tau irgi 
buvo gera? | 

— Zinoma, brangioji, - sumelavo Melisas. 

Ji bėl prigludo prie jo ir pravirko, pati nesuprasdama kodėl. 
tik žnodama, kad yra dėkinga už suteiktą laimę ir džiaugsmą. 

— Nereikia, nurimk, juk viskas gerai, — tyliai ištarė Melisas, 
es jos galvą. 

į kartą jis sakė tiesą. 

Eva didžiuotųsi savo mokiniu. | 

Visi įsimylėjėliai paprastai ginčijasi, įsižeidžia, pavyduliau- 
ja, visi, bet tik ne Džordžas su Aleksandra. Melisas, tiksliai 
vykdydamas Evos nurodymus, įspėdavo kiekvieną Aleksandros 
norą, žinojo kiekvieną smulkmeną apie jos būgštavimus, sva- 
jones, fantazijas, draugus ir priešus ir visada buvo šalia, pasi- 
ruošęs suteikti viską, ko jai prireiks, mokėjo prajuokinti ją ir 
pravirkdyti. Aleksandra mylėjo Melisą, atsidavė jam kūnu ir 
siela, bet Džordžui jų santykiai, ypač lovoje, kėlė tik pyktį ir su- 
sierzinimą. 

Girdėdamas gerklinius, gyvuliškus Aleksandros šūksnius 
besimylint, Džordžas duso iš susijaudinimo. Kaip jis norėjo ją 
prievartauti, mušti, priversti raudoti, maldauti pasigailėjimo — 
tik taip jis galėjo pasitenkinti. Bet Džordžas suvokė - tada 
viskas baigta. Jo įsiūtis augo. Kuo ilgiau jie užsibūdavo lovoje, 
tuo labiau Melisas nekentė Aleksandros ir niekino ją. 

Žinoma, kartais Melisui atrodydavo, kad jis gali gauti tai, 
ko trokšta, bet reikėjo būti atsargiam. Tik gilią naktį jis iš- 
drįsdavo lankytis vienišių baruose, homoseksualų diskotekose, 
susipažindavo su našlėmis, ieškančiomis pramogų, žydrais 
berniukais, ištroškusiais pasimylėti, ir abiejų lyčių prostitut- 
ėmis, galinčiomis viską daryti už pinigus. 

Melisas vesdavosi juos į skurdžius Vestsaido, Bauerio, 
Grinvič-Vilidžo viešbučius, bet niekada antrą kartą negrįždavo 
į tą pačią vietą, tiesa, vargu bau ar jį ten džiaugsmingai sutiktų: 
šio gražuolėlio partnerius rasdavo be sąmonės, leisgyvius, su- 
muštus, o kartais nusvilintus nuorūkomis. 

Džordžas nekentė mazochistų. Jie mėgavosi jo teikiamu 
skausmu, o tai neatnešdavo jokio pasitenkinimo. Ne, Melisas 
privalėjo girdėti tų sutvėrimų dejones, maldavimus pasigailėti. 
Lygiai taip elgdavosi jo tėvas, kai Džordžas buvo dar berniūkš- 
tis. Jis taip primušdavo sūnų už menkiausius nusižengimus, kad 
vargšelis valandomis gulėdavo kliedėdamas. 

Užtikęs aštuonmetį Džordžą ir kaimynų berniuką nuogus, 
jis tol mušė sūnų, kol tam nepasipylė kraujas iš nosies ir ausų. 
Norėdamas visiems laikams atbaidyti sūnų nuo nuodėmės, 
tėvas prispaudė uždegtą cigarą prie Džordžo penio. Žaizda 
užgijo, bet giliai širdyje likęs randas skleidė puvėsį. 

Melisas paveldėjo šėlstantį, nesuvaldomą savo prosenelių 
graikų charakterį, ir vien tik mintis apie tai, kad kažkam teks 
paklusti, buvo nepakeliama. Su nuolatinėmis Evos Blekvel 
patyčiomis jis taikstėsi tik todėl, kad jam jos reikėjo. Bet kai 
pagaliau jis prisikas prie senės turtų, iki valiai pasimėgaus Eva, 
kol toji kaip išsigelbėjimo maldaus mirti. Kokia laimė, kad 
Džordžas ją sutiko! Jai, žinoma, smarkiai nepasisekė. 

Aleksandra nesiliovė stebėtis, iš kur Džordžas žino, kokias 
gėles siųsti, kokias plokšteles pirkti, kokios knygos jai patiks. 
Kai jis nuvesdavo ją muziejun, juodu žavėdavo tos pačios 
drobės. Sunku patikėti, kad skirtingų žmonių skoniai gali taip 
sutapti! Džordže Melise ji nematė nė vieno trūkumo. Tobulybė! 
Mergina tik ir svajojo apie tą dieną, kai pagaliau ji supažindins 
jį su Keite. Bet Džordžas vis rasdavo išeitį, kad E susi- 
tikimo su senele. 

— Kodėl, brangusis? Pamatysi, ji tau patiks. O be to, noriu 
pasigirti tavimi. 

— Tikiu, kad Keitė puiki moteris, — linksmai pritardavo 
Džordžas, - tik bijau, kad ji nenuspręstų, jog aš netinku tau. 

— Niekai, — pašoko jo kuklumo paveikta Aleksandra. — Tu 
sužavėsi senelę! 

— Palauk, - paprašė Džordžas, — iš pradžių susikaupsiu, tada 
pažindink. 

Melisas norėjo viską aptarti su Eva. Pagalvojusi, ji link- 
telėjo. 

— Gerai. Vis tiek, anksčiau ar vėliau teks. Tik žiūrėk, kad 
akys būtų plačios, ausys stačios! Ji gera kalė ir gudri kaip 
ragana. Neduok Dieve, užsimirši nors sekundę! Jeigu ji įtars, 
kad tau pinigai rūpi, išplėš širdį ir sušers šunims. 

— O kam ji mums? — nusistebėjo Melisas. 

— Jei per tave Aleksandra susipyks su Keite, viskas žuvę. 

Dar niekada Aleksandra taip nesijaudino. Jie pirfnąkart 
rengėsi vakarieniauti su Keite, ir mergina meldėsi, kad viskas 
būtų kaip reikiant. Labiau už viską pasaulyje ji norėjo, kad 
senelė ir Džordžas patiktų vienas kitam, kad Keitė pamatytų, 
koks puikus Žmogus yra Džordžas, o šis deramai įvertintų 
senelę. 

Keitė dar nebuvo mačiusi tokios laimingos anūkės. Alek- 
sandra pažinojo daugelį puikių, protingų, turtingų jaunuolių, bet 
jai niekas nepatiko. Ir dabar Keitei rūpėjo viską sužinoti apie 
anūkės išrinktąjį, žmogų, privertųsį jį pamilti. 

Per savo amžių senutė matė ne vieną, susigundžiusį paliki- 
mu, manė galinti atpažinti tokius iš pirmo žvilgsnio, visai ne- 
siruošė atiduoti Aleksandrą panašiam tipui, bet labai norėjo 
susipažinti su Džordžu Melisu. Keitė jautė, kad jis nori išvengti 
susitikimo ir privalėjo išsiaiškinti priežastį. 

Pasigirdo skambutis, ir netrukus į svetainę įžengė Alek- 
sandra, vesdama už rankos aukštą nepažįstamąjį klasikiniu gra- 
Žiu veidu. 

— Senele, čia Džordžas Melisas. 

— Pagaliau! — šūktelėjo Keitė. — Jau pradėjau galvoti, kad 
jūs manęs vengiate, pone Melisai. 

— Priešingai, ponia Blekvel, jūs net neįsivaizduojate, kaip aš 
laukiau šios minutės. 

Jis jau norėjo pridurti: 

„Jūs dar gražesnė, nei sakė Aleksa“, — bet laiku susilaikė. 

„Atsargiai. Jokių komplimentų, Džordžai. Pataikavimas 
veikia senę kaip raudonas skuduras bulių“. 

Įėjęs tarnas į taures įpylė vyno ir nepastebimai išnyko. 

— Prašom sėstis, pone Melisai. 

— Ačiū. 

Aleksandra įsitaisė šalia Džordžo, nerimastingai žvilgčio- 
dama į senelę. 

— Supratau, jog pastaruoju metu jūs dažnai susitikinėjate su 
mano anūke. 

— Iš tiesų. 

Šviesiai pilkos Keitės akys ismigo į pašnekovą. 

— Aleksandra užsiminė, kad jūs dirbate brokerių firmoje. 

— Taip. 

— Atvirai kalbant, man keista, pone Melisai, kad jūs dirbate 
samdomu tarnautoju, užuot valdęs savo klestintį šeimyninį ver- 
slą. 

— Senele, juk aš paaiškinau... 

— Norėčiau išgirsti paties pono Meliso nuomonę, Alek- 
sandra! 

„„„.. Būk mandagus, bet, dėl Dievo meilės, nesižemink prieš 
ją. Ir nesileisk menkinamas. Jeigu ji pajaus bent menkiausią 
silpnumo ženklą, tiesiog sunaikins tave“. 

— Ponia Blekvel, nesu pratęs viešai aptarinėti savo asmeni- 
nio gyvenimo. 

Džordžas padvejojo, tarsi stengdamasis nuspręsti: 

— Betgi, atsižvelgdamas į aplinkybes, manau... 

Pažvelgęs į Keitės akis, jis linktelėjo: 

— Aš labai nepriklausomas žmogus. Iš kitų nieko neimu. 
Jeigu pats būčiau įkūręs „Meliso“ kompaniją, be abejo, pats ją 
ir valdyčiau. Bet firma priklausė dar mano seneliui, po to tėvui. 
Aš ten nereikalingas. Turiu tris brolius, puikiausiai pakeisian- 
čius tėvą. Esu linkęs tarnauti kitiems tol, kol sukursiu ką nors iš 
naujo, ką nors, kuo galėčiau didžiuotis. 

Keitė palingavo galva. Ne tokį Žmogų ji tikėjosi sutikti. 
Džordžas nepanėšėjo į pleibojų, besivaikantį pinigų, vieną iš 
dešimties apspitusių Aleksandrą ir trokštančių pagriebti Blek- 
velų turtą. Sis visai kitoks. Ir vis dėlto jame buvo kažkas keisto, 
keliančio nerimą, kol kas Keitei neperprantamo. Jau per daug 
tobulas? 

— Girdėjau, kad jūs iš labai turtingos šeimos? 

„Ji turi patikėti, kad jūs turite krūvas pinigų ir tu beprotiškai 
įsimylėjęs Aleksą. Pasitelk visą savo žavesį. Valdykis ir mes 
laimėsim“. 

— Žinoma, sunku be pinigų, ponia Blekvel. Bet yra daugybė 
dalykų, kur kas labiau mane jaudinančių. 

Keitė jau spėjo sužinoti tikslią Melisų firmos kainą. Suma 
viršijo trisdešimt milijonų dolerių. 

— Ar gerai sutariate su giminėmis, pone Melisai? 

Džordžo veidas nušvito: 

— Tikriausiai net per gerai. — Jis leido sau nusišypsoti. — 
Mūsų šeimoje, ponia Blekvel, įprasta sakyti: ,,Kai vienas iš 
mūsų įsipjauna pirštą, kitiems bėga kraujas“. Niekada nebu- 
vome praradę saitų. 

O iš tikrųjų jau trejus metus Džordžas nė žodeliu nepra- 
sitarė su artimaisiais. 

— Labai gerbiu tokias šeimas, — pritariančiai linktelėjo Keitė 
ir pažvelgė į anūkę. 

i nenuleido susižavėjusių akių nuo Džordžo. Akimirksniu 
ši pora priminė Keitei ją pačią su Deividu, laimingus, įsimylė- 
jusius. Kaip seniai viskas buvo... Bet metai neištrynė iš atmin- 
ties pačių geriausių jos gyvenimo dienų. 

Į kambarį įėjo Lesteris: 

— Stalas padengtas, madam. 

Prie stalo pokalbis buvo ne toks įtemptas, nors Keitė vis dar 
kamantinėjo Džordžą apie jo gyvenimo smulkmenas. Bet Eva 
gerai paruošė Melisą ir kai senoji ponia paklausė svarbiausio — 
ar jis myli vaikus, Džordžas prisiminė meilužės žodžius: 

„Ji beviltiškai trokšta proanūkio. Berniuko, kuriam perduo- 
tų kompaniją. Daugiau apie nieką nesvajoja“. 

Džordžas nustebęs kilstelėjo antakius: 

— Vaikus? Betgi kokia šeima be vaikų? Bijau, kad po vestu- 
vių mano vargšė Žmona visai neturės laiko. Graikijoje vyro ver- 
tė matuojama pagal giminę pratęsiančių sūnų skaičių. 

Keitė nusprendė, kad Melisas visai nuoširdus, bet atsarga 
gėdos nedaro. Teks paprašyti, kad Bredas Rodžersas patikrintų 
Meliso finansinę padėtį. 

Eidama miegoti, Aleksandra paskambino Evai. Ši jau 
žinojo, kad Džordžas turėjo būti pristatytas Keitei. Ji paprašė 
sesers paskambinti, kai tik Džordžas išeis ir viską papasakoti. 

— Manau, kad jis labai patiko močiutei, — prisipažino Alek- 
sandra. 

Eva patenkinta nusišypsojo. 

— Ką ji sakė? 

— Uždavė Džordžui šimtus klausimų. Bet jis buvo visai 
ramus. 

„,Vadinasi, sugebėjo tvardytis!“ 

— Na, ką gi! Vadinasi, judu įsimylėję balandėliai, rengiatės 
vesti? 

— Aš... Jis dar nepasipiršo, Eva, bet, manau, ruošiasi, — 
laiminga sušnibždėjo Aleksandra. 

— O senelė neprieštaraus? 

— Įsitikinusi! Ji ruošiasi patikrinti, ar Džordžas turi turto, 
bet juk tai neturi jokios reikšmės. 

Evos širdis, regis, nustojo plakti. 

— Juk žinai, močiutė pilna baimių, — tęsė sesuo. 

— Taip, - lėtai nutęsė Eva, - žinau. 

Viskas baigta. Jeigu tuoj pat neatsiras išeities. 

— Skambink, man įdomu, - paprašė ji. 

— Būtinai. Labanakt. 

Eva tuoj pat paskambino Džordžui. Jo dar nebuvo namie. Ji 
skambinėjo kas dešimt minučių, ir kai pagaliau Melisas pakėlė 
ragelį, paklausė: | 

— Ar gali porai dienų gauti milijoną dolerių? 

— Klausyk, man ne tas galvoje! Ką čia paistai? 

— Keitė įsakė patikrinti, ar tu turi pinigų. 

— Ji žino, kad mano šeima turtinga. Ji... 

— Ne apie tavo šeimą, o apie tave kalbu. Apie tave. Juk 
perspėjau, kad ji nekvaila. 

Jis ilgai tylėjo. 

— Kurgi aš gausiu milijoną? 

— Turiu idėją! - pareiškė Eva. 

Kitą rytą atvažiavusi į kontorą, Keitė įsakė: 

— Paprašykite, kad Bredas Rodžersas patikrintų, kokia 
Džordžo Meliso finansinė padėtis. Jis dirba „Hansen ir Hansen“ 
fiormoje. 

— Pono Rodžerso dabar nėra, ponia Blekvel. Atvyks rytoj. 
Šis reikalas gali palaukti, ar... 

— Nieko baisaus. Rytoj tai rytoj. 

Tuo metu kitame Vostrito gale brokerių „Hansen ir Hansen“ 
kontoroje sėdėjo Melisas ir suko galvą, kaip įgyvendinti su- 
manymą. Aplink dvidešimt penki pagrindinėje firmos kontoroje 
dirbantys tarnautojai: brokeriai, analitikai, ekonomistai, opera- 
toriai, klientų atstovai triūsė nesudėdami rankų. Visi, išskyrus 
Džordžą Melisą. Apimtas paniškos baimės, jis nejudėdamas 
sėdėjo prie stalo. Jei planas žlugs, jį daugeliui metų įkiš į kalėji- 
mą. Jei pasiseks, visas pasaulis lenksis prieš jį. 

— Klausyk, ar negali atsiliepti? — paklausė priėjęs ben- 
dradarbis. 

Atsipeikėjęs Džordžas išgirdo net įkaitusį telefoną. Seniai 
skambina? Kiek laiko jis taip prasėdėjo? Kas, jeigu jo elgesys 
pasirodys įtartinas aplinkiniams? 

Atsiprašydamas Džordžas čiupo ragelį: 

— Klausau. Melisas. 

Visas rytmetis praėjo parduodant ir perkant vertybinius 
popierius, bet viena mintis dūzgė smegenyse: ar pavyks pavogti 
milijoną dolerių? Eva užtikrino, kad nėra nieko paprastesnio: 
svarbiausia iš ko nors juos pasiskolinti. Tik vienai nakčiai, o 
ryte pinigus bus galima grąžinti ir niekas nieko nesužinos. 

Kiekviena brokerių firma turėjo akcijų bei obligacijų už 
milijonus dolerių. Visas šis turtas buvo saugomas specialiuose 
seifuose, kad klientams būtų paprasčiau pirkti ir parduoti verty- 
binius popierius. Ant kai kurių akcinių sertifikatų buvo pa- 
žymėta savininko pavardė, bet didžiuma buvo paprasčiausiai 
užkoduoti VPIK (vertybinių popierių identifikavimo komisija) 
raidėmis. Kiekvienas savininkas turėjo savo numerį. Gauti tok- 
ius sertifikatus buvo neįmanoma, bet Džordžas ir nesiruošė 
mokėti grynais. Jo ketinimai buvo visai kiti. 

„„Hanseno ir Hanseno“ firmoje akcijos buvo saugomos 
didžiuliame seife septintame aukšte, draudžiamoje zonoje, 

kurią saugojo ginkluotas policininkas, be to, masyvus metalinis 
tinklas pakildavo, tik įkišus užkoduotą plastikinę kortelę. Meli- 
sas tokio leidimo neturėjo. Bet Džordžas žinojo, iš ko ją paimti. 

Elen Tečer, keturiasdešimt dvejų metų našlė malonaus vei- 
do ir neblogos figūros, buvo puiki kulinarė. Po dvidešimt trejų 
šeimyninio gyvenimo metų ji sunkiai išgyveno vyro netektį. 
Našlei reikėjo vyro, kuris ja rūpintųsi. Visa bėda, kad beveik 
visos firmos tarnautojos buvo jaunesnės ir patrauklesnės. Elen 
niekas nesimergino. 

Ji dirbo buhalterijoje, Džordžo Meliso kabinetas buvo 
aukštu žemiau. Jau po pirmo susitikimo Elen nusprendė, kad 
Melisas jai tinka į vyrus. Kelis kartus kvietė jį papietauti, už- 
simindama, kad be puikiai paruoštų valgių pasirengusi pa- 
vaišinti jį dar šiuo bei tuo, nors Džordžas vis rasdavo dingstį 
atsisakyti. Bet tą rytą pakėlusi ragelį našlė išgirdo meilų, pri- 
kimusį balsą. 

— Elen? Čia Džordžas. 

— Kas nors atsitiko? 

— Paruošiau jums siurprizą. Ar neužeitumėte į mano kabinetą? 

— Dabar? 

— Bijau, kad turiu daug... 

— AK, jeigu jūs užsiėmusi, aš galiu palaukti. Nieko baisaus. 

— Ne, ne. Aš... einu. 

Ant Džordžo stalo vėl suskambo telefonas. Jis nutarė nekel- 
ti ragelio ir, pačiupęs šūsnį dokumentų, nuskubėjo prie lifto. 
Apsidairęs ir įsitikinęs, kad jo niekas neseka, atsarginiais laip- 
tais užbėgo į kitą aukštą. Patikrinęs, ar kabinete tikrai nėra 
Elen, ramiausiai, tarytum su reikalais, įžengė. Jeigu jį pagaus... 
Bet Džordžas nenorėjo net pagalvoti apie tai. Jis ištraukė vidu- 
rinįjį stalčių, kuriame, kaip buvo pastebėjęs, Elen saugojo leidi- 
mą. Kortelė buvo vietoje. Džordžas įsikišo ją kišenėn ir nu- 
skubėjo atgal. Elen jau laukė jo. 

— Atleiskite, — atsiprašė Džordžas, — buvau iškviestas su 
reikalais. 

— Nieko tokio, aš suprantu. Tai koks gi siurprizas manęs 
laukia? 

— Vienas mažas paukštelis sučiulbėjo, kad šiandien jūsų 
gimtadienis. Kviečiu pietums. 

Jis įdėmiai stebėjo Elen veido išraišką. 

Našlė dvejojo: pasakyti tiesą ar, pasinaudojus laiminga pro- 
ga, papietauti su juo. 

— Labai... labai miela iš jūsų pusės, — pagaliau pratarė ji. — 
Džiaugsmingai priimu jūsų pasiūlymą. 

— Puiku! Susitinkam „Pas Tonį“ pirmą valandą. 

Jis galėjo paskirti pasimatymą ir telefonu, bet Elen Tečer 
per daug jaudinosi, kad dar ko nors klausinėtų. 

Vos tik ji išėjo, Džordžas ėmė aktyviai veikti. Pasikėlęs liftu 
į septintą aukštą, jis pasuko prie sargybinio, stovinčio priešais 
užtvarą. Džordžas įkišo plastikinę kortelę ir durys be garso 
atsivėrė. Jis jau žengė per slenktį, kai išgirdo sargybinio balsą: 

— Rodos, nesu jūsų matęs. 

Džordžo širdis neramiai suplakė, bet jis pasistengė nusi- 
šypsoti. 

— Jūs teisus. Čia ne mano darbas, bet vienas klientas ne- 
tikėtai panoro pamatyti savo akcinius sertifikatus, taigi teks 
juos tampytis. Tikiuosi, nesugaišiu visos dienos. Velniškai 
kaprizingas tipas! 

Sargybinis užjaučiamai šyptelėjo: 

— Linkiu sėkmės! 

Džordžas įėjo į didžiulę betoninę saugyklą ir atidarė plie- 
ninius stalčius. Ten gulėjo šimtai akcinių sertifikatų, supažindi- 
nančių su visų Niujorko ir amerikietiškų biržų kompanijų akci- 
jomis. Kiekviename sertifikate buvo nurodytas akcijų kiekis — 
nuo vieno iki dešimt tūkstančių. Džoržas greitomis peržvelgė 
lapelius. Išrinko valdančiųjų kompanijų sertifikatus, iš viso už 
milijoną dolerių, jis įkišo popierius į vidinę švarko kišenę, už- 
darė stalčių ir pasuko išėjimo link. 

— Greit apsisukote, — pastebėjo sargybinis. 

Džordžas palingavo galvą: 

— Kompiuteris pateikė klaidingus duomenis. Teks ateiti ryte. 

— Prakeiktos mašinos! — atsiduso sargybinis. — Pamatysite, 
per jas prisižaisime iki bankroto. 

Tik sugrįžęs į kabinetą, Džordžas pajuto, kad marškiniai 
šlapi nuo prakaito. Bet kol kas viskas vyko pagal planą. Jis 
surinko Aleksandros numerį: 

— Brangioji! Noriu pasikalbėti su tavo senele. Šiandien pat. 
Turiu jums pareikšti šį tą labai svarbaus. 

Lygiai pirmą valandą Džordžas užėjo į Elen kabinetą ir 
padėjo kortelę į vietą. Našlė tuo metu jo laukė restorane. Jis 1a- 
bai norėjo pasilaikyti leidimą, juk rytoj iš pat ryto vėl reikės eiti 
į saugyklą, bet žinojo, kad kiekvieną vakare nepriduotą kortelę 
iš ryto kompiuteriai anuliuoja. 

Dešimt minučių po pirmos Džordžas jau sėdėjo prie stalo 
šalia Elen ir, paėmęs jos ranką, švelniai pasakė: 

— Mes turėtume dažniau susitikti. Ar rytoj jūs laisva? Aš vė] 
norėčiau pasikviesti jus pietų. 

— Žinoma, Džordžai, — nušvito našlė. 

Kai vakare Melisas išėjo iš kontoros, jo kišenėje gulėjo ser- 
tifikatai, verti milijono dolerių. 

Lygiai septintą Džordžas privažiavo prie Blekvelų namo; 
tarnas tuoj pat palydėjo jį bibliotekon, kur jau laukė Keitė sų 
Aleksandra. 

— Labas vakaras, — pasisveikino Melisas, — tikiuosi, nelabai 
sutrukdžiau? Tiesiog norėjau su jumis pasikalbėti. Ponia 
Blekvel, žinau, kad galiu pasirodyti atsilikęs ir senamadiškas, 
bet norėčiau paprašyti jūsų anūkės rankos. Aš myliu Aleksand- 
rą ir tikiu, jog ji taip pat myli mane. Mes būsime laimingi tik 
jeigu jūs mus palaiminsite. 

Įkišęs ranką kišenėn, Džordžas ištraukė šūsnį sertifikatų ir 
nubloškė priešais Keitę. 

— Kaip vestuvinę dovaną noriu įteikti jai milijoną dolerių. 
Jūsų pinigų mums neprireiks. Tik palaiminimo. 

Žvilgtelėjusi į ant stalo paskleistus dokumentus, Keitė spė jo 
perskaityti labiausiai klestinčių kompanijų pavadinimus. Svy- 
tinčiomis akimis Aleksandra puolė prie Džordžo: 

— Brangusis! 

Paskui pasisuko į Keitę, be žodžių maldaudama sutikimo. 

— Senele. 

Keitė pasižiūrėjo į laimingą jauną porą ir akimirksnį pavy- 
dėjo jiems. Nesutikti buvo neįmanoma. 

— Būkite laimingi, - pasakė ji. 

Plačiai šypsodamasis, Džordžas žengtelėjo prie Keitės: 

— Galima? 

Ir pasilenkęs pabučiavo jos skruostą. 

Kitas dvi valandas jie gyvai aptarinėjo pasirengimą ves- 
tuvėms. 

— Nenoriu jokių ceremonijų, senele, — pareiškė Aleksandrą. 
— Mums to visai nereikia, tiesa? 

— Sutinku, - linktelėjo Džordžas. — Svarbiausia, kad mes 
mylime vienas kitą. 

Galų gale buvo nutarta, kad Džordžas ir Aleksandra be 
ypatingo triukšmo juridiškai įregistruos santuoką. . 

— Ar jūsų tėvas ruošiasi atvykti? — pasidomėjo Keitė. 

— Jėga jo nesulaikysi, — nusikvatojo Džordžas. — Visi 
atvažiuos: tėvas, trys broliai ir dvi seserys. 

— Bus džiugu susipažinti su naujomis giminėmis. 

— Jūs tikrai pamilsite juos, aš Žinau. 

Džordžas dievinamai pažvelgė į Aleksandrą. 

Keitę labai sujaudino šio vakaro įvykiai. Ji džiaugėsi už 
anūkę — pagaliau Aleksandra sutiko ją mylintį žmogų. Ir Keitė 
nusprendė pasakyti Bredui, kad nebereikia tikrinti. 

Prieš išeidamas Džordžas likęs dviese su Aleksandra lyg 
tarp kitko pasakė: 

— Man atrodo, kad tie ant stalo besimėtantys sertifikatai 
geras masalas vagims. Ar nebūtų geriau, jei iki vestuvių juos 
padėčiau į savo banko seifą? 

— Žinoma, — sutiko mergina. 

Džordžas surinko dokumentus ir įsidėjo švarko kišenėn. 

Kitą rytą jis vėl išsikvietė Elen Tečer, įtikinęs, jog paruošė 
jai dovaną. Kol ji nusileidinėjo, paėmė iš Elen kabineto leidimą 
ir nuskubėjo atgal. Padovanojo našlei Guči salono šalį, „kuklų 
gimtadienio siurprizą“ ir susitarė susitikti su ja pietums. Sį 
kartą Džordžas taip nebijojo ir saugyklon pateko lengviau. Jis 
padėjo į vietą sertifikatus, nunešė kortelę ir susitiko su Elen 
artimiausiame restorane. 

Paėmusi Meliso ranką, ji švelniai nusišypsojo: 

— Džordžai, kodėl gi mums nepavakarieniavus pas mane? 
Tik mudu ir nieko daugiau. 

— Bijau, kad tai neįmanoma, Elen. Matote, ši vakarą su- 
sitinku su sužadėtine. Iki vestuvių taip nedaug laiko, reikia dar 
šį bei tą aptarti. 

Likus trims dienoms iki paskirtos datos, Džordžas atėjo pas 
Blekvelus. 

— Kas atsitiko? — susirūpinusi paklausė Aleksandra, 
išvydusi nelaimingą jaunikio veidą. 

— Siaubingos naujienos. Tėvui infarktas. 

— Kaip gaila! — užjautė Keitė. — Tikiuosi, jo būklė nelabai 
sunki? 

— Visą naktį kalbėjausi telefonu su giminėmis. Jiems atrodo, 
kad tėvas išsikapstys, bet į vestuves atvykti, žinoma, negalės. 

— Tada povestuvinei kelionei išsiruošime į Atėnus ir aplan- 
kysime jį, - pasiūlė Aleksandra. 

Džordžas. paglostė jos skruostą: 

— Ne, mieloji, mano kitokie planai. Jokių giminių, tik tu ir aš. 

Jungtuvės įvyko Blekvelų vilos salone. Buvo pakviesta ne 
daugiau dvylikos žmonių, tarp jų Vincas, Alisa ir Martis. 
Aleksandra maldavo, kad senelė leistų ir Evai ateiti, bet ši buvo 
nepalenkiama. 

— Tavo sesuo niekada neperžengs šių namų slenksčio! 

Merginos akyse pasirodė ašaros: 

— Senelertu žiauri! Aš myliu jus abi. Prašau, atleisk jai. 

Vieną akimirksnį Keitė vos nesusigundė papasakoti, ką 
iškrėtė Eva, bet laiku sustojo. 

— Aš elgiuosi taip, kaip, mano manymu, teisingiausia. 

Fotografas visus nupaveikslavo, ir išgirdusi, kad Džordžas 
prašo dar kelių nuotraukų, kurias nusiųsiąs šeimai, Keitė 
pagalvojo, jog žentas, ko gero, labai dėmesingas žmogus. 

Kai buvo prapjautas vestuvinis pyragas, Džordžas sušnibž- 
dėjo Žmonai: 

— Brangioji, turiu dingti valandai, pusantros. 

— Kas nors nutiko? 

— Žinoma, nieko. Bet aš įkalbėsiu šefą išleisti mane į poves- 
tuvinę kelionę, tik prižadėjęs užbaigti vieną darbą svarbiam 
klientui. Neužsilaikysiu. Be to, mes išskrendame tik penktą. 

— Greičiau sugrįžk, — nusišypsojo Aleksandra. - Nenoriu 
povestuvinėn kelionėn vykti be tavęs. 

Džordžas paspaudė Evos durų skambutį. Durys atsidarė. 
Ant slenksčio stovėjo šeimininkė permatomu peniuaru. 

— Na, kaip vestuvių ceremonija, brangusis? Viskas gerai? 

— Taip, ačiū. Kukliai, bet elegantiškai. Jokių netikėtumų. 

— O žinai kodėl, Džordžai'? Man turi būti dėkingas. Niekada 
to nepamiršk. 

Džordžas linktelėjo ir susimąstęs atsakė: 

— Nepamiršiu. 

— Atmink, mes partneriai! 

— Žinoma. 

— Na, na, - šypsojosi Eva, — vadinasi, dabar tu mano jaunes- 
niosios sesutės vyras. 

Džordžas žvilgtelėjo į laikrodį: 

— Taip, ir jau skubu. 

— Neskubėk! 

— Kodėl? 

— Todėl, kad prieš išvykdamas į povestuvinę kelionę, tu 
mane pamylėsi, brangusis. Noriu sužinoti, koks jausmas dulkin- 
tis su nuosavos sesers vyru. 

30 dalis 


Eva padarė viską. Netgi sudarė povestuvinės kelionės pla- 
ną. Išlaidų bus nemažai, bet ji perspėjo Džordžą: šykštėti ne- 
valia, vaidmenį reikia atlikti iki galo. 

Eva pardavė keletą brangių niekučių, kuriuos buvo pado- 
vanojęs vienas iš daugybės gerbėjų ir įteikė pinigus Džordžui. 

— Aš vertinu viską, ką tu dėl manęs padarei, patikėk. Aš... — 
pradėjo Melisas. 

— Nesijaudink, visus pinigus aš susigrąžinsiu. Kada nors, — 
patikino mergina. 


Medaus mėnuo pralėkė kaip viena minutė. Džordžas ir 
Aleksandra gyveno „„Raund Hilo“ viešbutyje Montego Bėjuje, 
Jamaikoje. Nedidelį baltą pastatą supo dvidešimt puikių 
kotedžų, iš kurių atsivėrė jūros vaizdas. Melisų šeimą 
apgyvendino kotedže su baseinu; kas rytą tarnaitė gamindavo 
pusryčius ir atnešdavo jiems į sodą; Džordžas išsinuomojo 
mažytę jachtą ir kiekvieną dieną jie gaudė žuvį arba papras- 
čiausiai buriuodavo, plaukiojo, skaitė, lošė „triktrak“, mylėjosi. 
Aleksandra visomis išgalėmis stengėsi įtikti Džordžui lovoje ir, 
girdėdama jo dejones, džiaugėsi, galėdama mylimajam suteikti 
tokią palaimą. 

Penktą dieną Džordžas pasakė: 

— Aleksa, turiu nuvykti į Kingstoną su reikalais. Ten yra fir- 
mos filialas, ir manęs prašė šį tą patikrinti. 

— Gerai, — tarė ji, — važiuoju su tavimi. 

— Ir aš to norėčiau, brangioji, - paniuro jis, — bet šiandien 
žadėjo paskambinti iš kontoros. Būk gera, pasilik ir pakalbėk už 
mane. 

— Ir portjė galėtų atsiliepti, — nusivylusi tarė Aleksandra. 

— Ne ne, tai labai svarbu, negalima patikėti bet kam. 

— Be abejo, tada teks laukti, — atsiduso ji. 

Džordžas išsinuomojo mašiną ir išvažiavo į Kingstoną. 
Miestą jis pasiekė tik vakarop. Sostinės gatvėse knibždėjo 
ryškiai apsitaisę turistai. Jie būriavosi turgavietėse, godžiai 
pirkdami, kas pakliuvo. Kingstonas, prekybinis uostas, su dau- 
gybe sandėlių, kioskų, parduotuvių, taip pat garsėjo ir senovini- 
ais pastatais, muziejais ir bibliotekomis. | 

Bet Džordžo visa tai nedomino. Jį krėtė per kelias savaites 
susikaupusios emocijos ir geismai. Užėjęs į pirmą pasitaikiusį 

barą, jis pasikalbėjo su barmenu ir po ketvirčio valandos jau 
lipo pigaus viešbučio laiptais. Greta trepseno penkiolikmetė 
negrė prostitutė. Džordžas praleido su ja apie porą valandų, 
išėjo vienas, skubomis sėdo į mašiną ir išvažiavo į Montego 
Bėjų, kur visą vakarą jo laukusi Aleksandra liūdnai paaiškino, 
kad niekas taip ir nepaskambino. 

Kitą rytą visi Kingstono laikraščiai plyšavo apie tai, kad 
kažkoks turistas primušė ir taip subjaurojo prostitutę, kad 
vargšelė miršta. 

Tuo metu vyresnieji ,,Hanseno ir Hanseno“ firmos partneri- 
ai aptarinėjo, ką daryti su Džordžu Melisu. Pastaruoju metu 
pasipylė klientų skundai. Iš pradžių buvo nutarta atleisti Melisą, 
bet dabar ketinimai šiek tiek pakito. 

— Jis vedė Keitės Blekvel anūkę, — pastebėjo vienas part- 
nerių, — gal yra prasmės palaukti. 

— Savaime suprantama, - pridūrė kitas. — Jei pavyktų 
prisivilioti tokį klientą, kaip „Kriugeris Brentas“... 

Godumo atmosferą galėjai vos ne užčiuopti. Galų gale buvo 
nutarta duoti Džordžui Melisui dar vieną galimybę. Paskutinę. 

Jaunavedžiams sugrįžus, Keitė pasiūlė jiedviem apsigyventi 
Blekvelų viloje. 

— Namas toks didelis, kad mes net nesusitiksim. Be to... 

— Jūs labai gera, —- pertraukė Džordžas, — bet manau, kad 
visiems bus geriau, jei gyvensime atskirai. 

Jis visai neketino nuolatos būti skvarbomas šios senės akylų 
žvilgsnių, sekančių kiekvieną jo judesį. 

— Suprantu, — atsiduso Keitė, — bet tąsyk leiskite man 
nupirkti jumis namą. Kaip vestuvinę dovaną. Prašau. 

Džordžas apkabino Keitę ir priglaudė prie savęs. 

— Jūs labai gera, — kimiu nuo tramdomų jausmų balsu 
sumurmėjo jis. — Aleksa ir aš su dėkingumu priimame jūsų 
pasiūlymą. 

— Ačiū, močiute, — pasakė Aleksandra. — Pasiieškosime 
namo netoliese. 

— Teisingai, — sutiko Džordžas, — kad galėtume prižiūrėti 
jus. Ziūrėk, dar bėda ištiks tokią simpatišką moteriškę. 

Jau po kelių dienų jiems pavyko susirasti žavingą triaukštį 
namą šalia parko, iki kurio nuo Blekvelų namo tik dešimt min- 
učių kelio. Neskaitant erdvaus miegamojo, ten dar buvo du 
svečių kambariai, patalpos tarnams, didžiulė virtuvė, daily- 
lentėmis iškaltas valgomasis, elegantiškas salonas ir biblioteka. 

— Tau pačiai teks rūpintis apstatymu, brangioji, — tarė Džor- 
džas Aleksandrai. - Mane tuoj pribaigs klientai. 

Tiesą sakant, jis beveik nebuvojo įstaigoje ir savaitėmis ne- 
susitikdavo su klientais. Džordžas buvo užsiėmęs kur kas 
svarbesniais reikalais. 

Į policiją plūdo pranešimai apie užpuolimus bei Žvėriškus 
abiejų lyčių prostitučių bei vakarus baruose leidžiančių vienišų 
moterų sumušimus. 

Aukos apibūdino prievartautoją kaip patrauklų, nepriekaiš- 
tingų manierų vyriškį, jis buvo panašus į italą, o gal kilęs iš Lo- 
tynų Amerikos. Policija imitavo fotorobotą, bet paieškos buvo 
tuščios. 


Eva ir Džordžas pietavo mažame restoranėlyje kitame mies- 
to gale, kur ne taip rizikavo sutikti pažįstamus. 

— Reikia įtikinti Aleksandrą sudaryti naują testamentą, tik 
kad Keitė apie tai nežinotų. 

— Gal aš burtininkas, velniai rautų? 

— Išklausyk, brangusis, aš viską paaiškinsiu... 

Kitą dieną Džordžas pakvietė Aleksandrą į „La Plezin“, 
vieną geriausių Niujorko restoranų su prancūziška virtuve. 
Aleksandra atvažiavo anksčiau. Džordžas pusę valandos pavė- 
lavo. Iveras Žardenas, restorano savininkas, pats palydėjo jį iki 
stalelio, prie kurio sėdėjo Aleksandra. 

— Atleisk, angele, - dusdamas vapėjo Džordžas, — buvau 
pas patikėtinį, juk Žinai, tie advokatai amžinai viską apsunkina. 

— Ar kas nors atsitiko, Džordžai? 

Vyras paėmė jos ranką: 

— Ne. Tiesiog pakeičiau testamentą. Jeigu man kas nors 
atsitiks, visas turtas atiteks tau. 

— Brangusis, bet man nereikia. 

— Žinoma, palyginus su Blekvelų turtais, tai niekingai 
mažai, bet ir skurde negyvensi. 

— Tau nieko neatsitiks. Niekada. 

— Žinoma, neatsitiks, Aleksa. Bet likimas kartais krečia 
keistus pokštus! Suprantu, dabar sunku apie tai galvoti, bet 
geriau pasiruošti iš anksto, tiesa? 

Ji mąsliai nutylėjo. 

— Turbūt ir man reikėtų padaryti tą patį? 

— Kam? - nusistebėjo Džordžas. 

— Tu mano vyras, vadinasi, tas, kas mano, priklauso ir tau. 

Džordžas atitraukė ranką: 

— Aleksa, spjaunu aš į tavo pinigus! 

— Zinau, Džordžai, bet tu pats sakei: geriau pasiruošti iš 
anksto. 

Jos akyse pasirodė ašaros: 

— Gali manyti, kad aš idiotė, bet esu tokia laiminga, tiesiog į 
galvą netopteli, kad mums staiga kas nors atsitiks. Noriu, kad 
tai testųsi amžinai. 

— Mes visada būsim kartu, - sumurmėjo Džordžas. 

— Rytoj pat pasitarsiu su Bredu Rodžersu apie palikimą: 

— Kaip nori, brangioji, — patraukė pečiais Džordžas ir, tarsi 
tik dabar nusmelktas netikėtos minties, pridūrė: — Zinai, 
manau, kad galėtum kreiptis į mano advokatą. Jis tvarko visus 
mano reikalus ir viskuo pasirūpins. 

— Gal tu geriau Žinai, bet močiutei atrodo... 

Džordžas švelniai paglostė žmonos skruostą: 

— Nepainiokim Keitės. Patikėk, aš ją labai gerbiu, bet ar tau 
neatrodo, kad tokie dalykai liečia tik mudu? 

— Žinoma, mielasis. Nieko nesakysiu senelei. Kodėl gi tau 
nepaskambinus savo patikėtiniui ir neperspėjus, kad rytoj ryte 
aš užsuksiu. 

— Primink truputį vėliau, gerai? Tiesiog mirštu iš bado. 
Neblogai būtų užsisakyti krabų. 


Lygiai po savaitės Džordžas susitiko su Eva jos bute. 

— Ar Aleksa pakeitė testamentą? — paklausė ji. 

— Šįryt. Per gimtadienį ji turi paveldėti savo dalį kompanijo- 
je. 

Po kelių dienų keturiasdešimt devyni procentai „Kriugerio 
Brento“ akcijų buvo pervesti Aleksandros Melis sąskaiton. 
Džordžas apie tai telefonu pranešė Evai. 

— Puiku! - apsidžiaugė ji. - Ateik šiandien, atšvęsim kartu. 

— Negaliu. Keitė rengia pietus Aleksadros gimtadienio 
proga. 

Eva ilgai tylėjo. 

— Ir kokiais patiekalais vaišins? 

“ — Ar aš žinau?! 

— Sužinok! 

Pasigirdo trumpi signalai. 

Po pusvalandžio Džordžas vėl paskambino. 

— Nežinau, kodėl tave domina, — piktai sušvokštė jis, — juk 

tavęs nekviečia, bet, jei jau taip nori, klausyk: San Žako kokil- 
jė, „Šatobriano“ vyną, šviežias lapines salotas, sūrius, kavą su 
grietinėle, tortą su Aleksos mėgstamais Neapolio ledais. Paten- 
kinta? 

— Visiškai, Džordžai. Laukiu tavęs vakare. 

— Ne, Eva. Juk negaliu palikti svečių, ypač per Aleksandros 
gimtadienį. 

— Sugalvok ką nors. 

Velniai griebtų tą kalę! Džordžas padėjo ragelį ir pažvelgė į 
laikrodį. Kad juos kur velniai! Po penkiolikos minučių - jau 
daugkart atidėtas susitikimas su svarbiu klientu. Trečias kartas 
nemeluos, o jis jau vėluoja! Džordžas suprato, kad firmoje jį 
laiko tik dėl vedybų su Blekvel anūke. Jis negalėjo rizikuoti. 
Netekti darbo — reiškė rizikuoti viskuo, ką jis taip sunkiai 
pasiekė. Aleksandrai ir Keitei Džordžas sudarė idealaus vyro 
įvaizdį, jis negalėjo per kvailą galvą staiga visko netekti. Grei- 
tai, labai greitai, jam nebereikės globėjų. 

Melisas nusiuntė tėvui pakvietimą į vestuves, bet šis net ne- 
siteikė atsakyti. Nė žodžio, net jokio pasveikinimo! Kažkada 
tėvas buvo pasakęs nenorintis daugiau matyti sūnaus, tarsi jis 
būtų miręs. Miręs ir palaidotas. Ką gi, tėtušio laukia siurprizas. 
S sūnus sugrįžta. 

ventė Aleksandros dvidešimt trejų metų sukakties proga 
praėjo labai šauniai. Buvo pakviesta keturiasdešimt žmonių. 
Aleksandra paprašė, kad Džordžas pasikviestų ir savo bičiulius, 
bet vyras papurtė galvą: 

— Čia tavo šventė, Aleksandra. Tegul susirenka tik tavo 
draugai. 

Tiesą sakant, Melisas neturėjo bičiulių. Jis išdidžiai save 
vadino vienišu vilku. Priklausyti nuo kitų gali tik šunys! 
Stebėdamas, kaip Aleksandra gesina žvakes ant torto, mąsty- 
"*dama, ko panorėti, kad išsipildytų svajos, Džordžas nusišyp- 
sojo, pamanęs, kad ne pro šalį jai būtų palinkėti ilgo gyveni- 
mo. Nors, reikia pripažinti, Aleksandra buvo graži kaip reta. 
Šiandien ji vilkėjo ilga balta šifonine suknia, avėjo grakščius 
sidabrinius batelius ir buvo pasipuošusi briliantiniu koljė — 
Keitės dovana. Dideli kriaušės formos akmenys, sujungti pla- 
tinine grandinėle, vaivorykšte žaižaravo žvakių šviesoje. 
Žiūrėdama į jaunavedžius, Keitė prisiminė pirmąsias vestuvių 
metines, kai Deividas apjuosė jos kaklą šiuo vėriniu ir pasakė 
mylėsiąs amžinai. O Džordžas sumetė, kad šis niekutis tu- 

rėtų kainuoti ne mažiau pusantro šimto tūkstančio dolerių. 

Visą vakarą jis jautė deginančius žvilgsnius žmonos drau- 
gių, besitaikančių nepastebimai prisiliesti prie jo, viliojančių, 
plačiai besišypsančių, leidžiančių suprasti, jog pasiryžusios 
viskam. Nepasotinamos paleistuvės! Nors Džordžas niekino 
nuobodžiaujančias bobeles, kitomis aplinkybėmis nebūtų 
atsisakęs pasitaikiusios progos. Bet jos visos Aleksandros drau- 
gės. Vargu, ar jos išdrįstų pasiskųsti jai, bet į policiją gali kreip- 
tis. Ne, viskas eina kaip iš pypkės, nevalia apsunkinti sau gy- 
venimo! 

Apie dešimtą Džordžas prisėdo arčiau telefono ir pasigirdus 
skambučiui pakėlė ragelį: 

— Alio! 

— Ponas Melisas? 

— Taip. 

- Čia paslaugų tarnyba. Jūs prašėte paskambinti dešimtą. 

ŽZvilgtelėjęs į netoliese stovinčią Aleksandrą, Džordžas 
susiraukė: 

— Kada jis paskambino? 

— Čia ponas Melisas? 

— Taip. 

— Jūs užsakėte skambutį dešimtą, sere. 

Aleksandra priėjo arčiau. 

— Gerai, — pasakė jis į ragelį. — Perduokite, kad aš išeinu. 
Susitiksim ,,„Pan Am Clipper Club“. 

Ir nuspaudė svirtelę. 

— Kas nutiko, brangusis. 

— Mano idiotas šefas turi skristi į Singapūrą ir paliko įstai- 
goje jam reikalingus kontraktus. Teks paimti juos ir nuvežti 
jam, kol neišvyko. 

— Dabar? — nuliūdo Aleksandrą. — Nejaugi be tavęs daugiau 
nėra kam? 

— Aš vienintelis, kuriuo jis pasitiki, — atsiduso Džordžas. — 
Galima pagalvoti, kad visoje firmoje daugiau niekas nieko 
nesugeba! 

Jis švelniai apkabino žmoną: 

— Man labai gaila, brangioji, bet nereikia gadinti vakaro dėl 
tokių niekų. Linksminkitės, o aš grįšiu, kai tik galėsiu. 

Aleksandra sielvartingai nusišypsojo: 

— Be tavęs taip liūdna. 

Žvilgsniu palydėjusi vyrą, ji vėl grįžo prie svečių. Bet 

laikas nuo laiko prisimindavo seserį. Ką veikia Eva per šį gim- 
tadienį? 

Eva atidarė duris ir įsileido Džordžą. 

— Pavyko išsprukti? — apsidžiaugė ji. - Koks tu šaunuolis! 

— Aš negaliu likti, Eva... 

Ji paėmė Meliso ranką ir nusivedė į mažytį valgomąjį: 

— Eime, brangusis. Paruošiau tau siurprizą! 

Stalas buvo padengtas dviem: sidabriniai įrankiai, uždegtos 
žvakės, porcelianas. 

— Kokia proga? 

— Šiandien mano gimtadienis, Džordžai. 

— Žinoma! - jis pasijuto nejaukiai. — Aš... aš visai pamiršau 
dovaną. 

Eva paglostė Džordžo skruostą: 

— Na ką tu, mielasis, visai nepamiršai. Tik įteiksi vėliau. 
Sėsk. 

— Ačiū, aš nealkanas. Ką tik pavakarieniavau. 

— Sėsk, - ramiai įsakė Eva. 

Džordžas pažvelgė į jos akis ir pakluso. 

Vakarienei buvo patiekta lygiai tas pat, kuo šiandien vaiši- 
nosi ir Aleksandros svečiai. 

Eva sėdėjo priešais Džordžą, stebėdama, kaip šiam sunkiai 
sekasi nuryti sūrio griežinėlį. 

— Mums su Aleksa visada viskas buvo išvien, — tarė ji, - ir 
šis vakaras ne išimtis. Bet kitąmet tik viena iš mūsų švęs savo 
gimtadienį. Atėjo laikas, brangusis! Mano sesulė užtektinai 
pagyveno. Man regis, tuoj tuoj: įvyks nelaimingas atsitikimas! 
Paskui vargšelė sengalvėlė močiutė mirs iš sielvarto. Ir viskas 
atiteks mums, Džordžai. O dabar eime į miegamąjį — įteiksi 
man savo dovaną. 

Džordžas ilgesingai laukė tos minutės. Jis buvo stiprus ir 
valdingas vyriškis, bet Eva gniuždė jį, vertė jaustis impotentu. 

Eva lėtai nusirengė, nurengė Džordžą, meistriškomis glam- 
onėmis sukėlė jam karštligišką susijaudinimą. 

— Na štai, brangusis, — sušnibždėjo ji, lėtai nusileisdama ant 
jo kraujo priplūdusio falo bei ritmingai judindama klubus. —- Ak 
kaip gera... Bet juk tu negali baigti, tiesa, vargšeli? O žinai, 
kodėl? Todėl, kad tu iškrypėlis. Psichopatas. Ir nemyli moterų, 
taip, Džordžai? Tau gera tik tada, kai kitam skauda. Tu juk 
Rorėtuni primušti mane? Sakyk, norėtum? 

— Greičiau užmušti. 

— Tiktai tu to nepadarysi, — nusikvatojo Eva, - jeigu, žino- 
ma, nori įsigyti kompaniją... Tu niekada nieko man nepadarysi, 
Džordžai, o jei pamėginsi, vienas mano draugų nedelsdamas 
pristatys policijai laišką, kuriame aš viską prisipažįstu. 

— Tu gudrauji! — nepasitikėdamas šyptelėjo Džordžas. 

Ilgu aštriu nagu Eva stipriai brūkštelėjo per jo nuogą krū- 
tinę: 

— Tai galim patikrinti tik vienu būdu, ar ne? - erzino ji. 

Ir Melisas netikėtai suprato, kad meilužė nemeluoja. Jis 
niekada jos nenusikratys! Ji amžinai tyčiosis, žemins, persekios 
ji! Džordžas negalėjo pakęsti minties, kad iki gyvenimo pabai- 
gos liks šios kalės gniaužtuose. Smegenyse kažkas sprogo, akis 
aptraukė migla ir Melisas prarado bet kokį supratimą apie tai, 
kas vyko paskui, tarsi kažkas svetimas jį būtų valdęs. Viskas 
vyko tarsi sulėtintame filme. Jis tik prisiminė, kaip nustūmė 
Evą, parvertė ant pilvo, praskėtė jos kojas, paskui siaubo ir 
skausmo šūksnius, be perstojo ant kažko gyvo nusileidžiančius 
kumščius ir nuostabų orgazmo jausmą, tartum visa jo esybė vėl 
ir vėl ėjo šiurpuliais nuo beveik nepakeliamo pasitenkinimo. 
Viešpatie! Kaip ilgai jis to laukė!.. 

Iš kažkokios tolumos jį vėl pasiekė skausminga rauda. 
Raudona migla pradėjo sklaidytis. Džordžas nuleido akis. Eva 
gulėjo atmetusi galvą, kraujo klane, sulaužyta nosimi, kūnas 
padengtas mėlynėmis ir išdegintas, akys užtinusios, žandikaulis 
sulaužytas. 

— Liaukis, tuoj pat liaukis, — vapėjo ji prakirstomis lūpomis. 

Džordžas papurtė galvą, stengdamasis atsitokėti. Baisi 
realybė kėlė jam paniką. Jis niekada nesugebėjo paaiškinti, 
kodėl taip padarė. Dabar galas. Jis žuvęs! 

Drugio krečiamas, Melisas pasilenkė: 

— Eva? 

Mergina vos atmerkė krauju pasruvusią akį: 

— Gydytoją..: iškviesk... gydytoją. 

Kiekvienas žodis reikalavo nežmoniškų pastangų. 

— Harlį... Džoną Harlį. 

Džordžas tik kelis žodžius teįstengė ištarti telefonu: 

— Ar negalėtumėte tuojau pat atvažiuoti? Evai Blekvel ne- 
laimingas atsitikimas. 

Metęs žvilgsnį į krauju nutaškytą patalynę ir sienas, dakta- 
ras Harlis išbalęs sumurmėjo: 

— Viešpatie! 

Užčiuopęs silpną pulsą, pasisuko į Džordžą: 

— Iškvieskite policiją. Ir pasakykite, kad mums reikia gre- 
itosios pagalbos mašinos. 

Nugalėdama skausmą, Eva sušnibždėjo: 

— Džonai... 

Harlis pasilenkė arčiau: 

— Tuojau viską sutvarkysim. Nuvešim tave ligoninėn. 

Nežmoniškomis pastangomis pakėlusi ranką, Eva suspaudė 
daktaro pirštus: 

— Nereikia policijos. 

— Aš privalau informuoti. 

Stingstančiais pirštais Eva įsitvėrė į Harlio delną: 

— Jokios... policijos... 

Daktaras dar kartą pažvelgė į sutrupintą skruostikaulį, 
sulaužytą žandikaulį ir kūną, nudegintą cigaretėmis: 

— Nesistenk kalbėti. 

Skausmas didėjo, bet Eva visomis išgalėmis stengėsi ne- 
prarasti sąmonės. 

— Prašau... 

Kiekvienam žodžiui reikėjo didžiulių pastangų. 

— Jokio... skandalo... Senelė... neatleis... ne... partrenkė 
mašina... 

Nebuvo kada ginčytis. Daktaras Harlis surinko numerį ir 
pasakė Evos adresą. 

— Tuoj pat atsiųskite greitąją pagalbą. Suraskite daktarą 
Vebsterį ir paprašykite pasitikti mus ligoninėje. Pacientas kri- 
tinės būklės — ruoškite operacinę. 

Po kelių sekundžių jis pridūrė: 

— Autokatastrofa. 

Ir numetė ragelį. 

— Ačiū, daktare, —- iškvėpė Džordžas. 

Harlis su pasišlykštėjimu nužvelgė Aleksandros vyrą. 
Meliso drabužiai buvo sumaitoti, pirštų krumpliai nudaužyti, 
rankos ir veidas aptaškyti krauju. 

— Nedėkokite. Aš tai darau Blekvelų labui, bet su viena 53- 
lyga: jums reikia gydytis pas psichiatrą. 

— Man nereikia... 

— Tada, išgama, aš kviečiu policiją. Tokie kaip tu neturi tei- 
sės gyventi laisvėje! 

Daktaras Harlis vėl nukėlė ragelį. 

— Palaukite! 

Džordžo mintys karštligiškai painiojosi. Jis vos vėjais ne- 
paleido visko, ką taip sunkiai pasiekė, bet likimas stebuklingai 
padovanojo jam dar vieną galimybę. 

— Gerai. Prižadu nueiti pas psichiatrą. 

Tolumoje pasigirdo sirenos kauksmas. 


Ji lėkė ilgu tuneliu, kažkur įsižiebdavo ir geso spalvotos 
ugnelės. Kūnas buvo visai lengvas, besvoris: Eva pagalvojo, 
kad panorėjusi pakiltų aukštai... Ji mėgino mojuoti rankomis, 
bet jas spaudė kažkokie švininiai svoriai. 

Eva atsimerkė. Du vyrai žaliais chalatais ir kepuraitėmis 
vežė ją baltu koridoriumi. 

— Aš vaidinu kažkokioje pjesėje, - pagalvojo ji, - ir 
pamiršau žodžius... Kur scenarijus? 

Eva vėl atsimerkė ir išvydo operacinį stalą dideliame kam- 
baryje. Mažas žmogeliukas žaliu chirurgo kostiumu pasilenkė 
virš jos. 

— Aš Kytas Vebsteris. Tuojau jus operuosime. 

— Nenoriu likti baidykle, — sušnabždėjo Eva, nors beveik 
neprakalbėjo iš skausmo. — Padarykite ką nors, maldauju. 

— Viskas bus gerai, - pažadėjo daktaras Vebsteris. — 
Užmigsite ir pabusite tokia pat graži, kokia buvote. Tik nesi- 
jaudinkite. 

Jis linktelėjo anesteziologui. 

Džordžas nuėjo į Evos vonią, pasistengė nuplauti kraują, 
susišukuoti ir išvalyti drabužius. Žvilgtelėjęs į laikrodį, jis pik- 
tai nusikeikė. Trečia valanda nakties! Beliko tikėti, kad žmona 
jau miega, bet kai jis įėjo į svetainę, Aleksandra vis dar sėdėjo 
prie stalo. 

— Brangusis, aš vos iš proto neišėjau! 

— Viskas gerai, Aleksa. 

Pribėgusi prie vyro, ji stipriai jį apkabino: 

— Jau norėjau skambinti į policiją. Galvojau, kad atsitiko 
kažkas baisaus. 

Džordžas pagalvojo, kad Žmona net nesupranta, kokia yra 
teisi. 

— Tu atvežei jam kontraktus? 

— Kontraktus? — nenuovokiai pakartojo Džordžas. - Ak, 
kontraktus. Be abejo. 

Rodos, metai praslinko nuo tos minutės, kai jis sugalvojo šį 
melą. 

— Kodėl tu taip vėlai? 

— Reisą atidėjo, - neužsikirsdamas išsigynė Džordžas. - Jis 
įkalbėjo mane pasilikti, ir aš vis tikėjausi, kad netrukus pa- 
skelbs skrydį; o paskui jau buvo per vėlu, bijojau pažadinti. At- 
leisk, mieloji. 

— Viskas gerai! Svarbiausia, tu čia, su manimi. 

Džordžas prisiminė Evą, guldomą ant neštuvų. 

— Eik.... namo, — sumurmėjo ji iškreivintos sumuštos burnos 
kampučiu, — nieko... ne... atsitiko. 

Bet kas, jei ji mirs? 

Jį suims už žmogžudystę. Jeigu Eva išgyvens, viskas susit- 
varkys, bus kaip anksčiau. Eva atleis, kadangi jis jai būtinas. 

Džordžas taip ir neužmigo, galvodamas apie Evą. Ausyse 
skambėjo jos dejonės, maldavimai pasigailėti, po kumščiais vėl 
gurgždėjo kaulai, jis vis dar užuodė svylančios odos kvapą. Tą 
akimirką jis suvokė, kad beveik myli šią moterį. 


Evai nepaprastai pasisekė: Džonui Hartliui pavyko įkalbėti 
Kytą Vebsterį atlikti operaciją. Daktaras Vebsteris buvo vienas 
geriausių pasaulyje plastinių operacijų specialistų. Jis turėjo nuo- 
savą kabinetą Park aveniu ir savo kliniką Žemutiniame Man- 
hetene, kur daktaras specializavosi, taisydamas išsigimimus. 

Norėdami išsigydyti, pacientai mokėjo pagal savo kišenę. 
Daktarui Vebsteriui buvo įprasti avarijas patyrusių žmonių vaiz- 
dai, bet išvydęs Evą Blekvel, jis prarado amą. Jis buvo matęs 
šios merginos nuotraukas žurnaluose, ir vien tik mintis apie 
žmogų, šaltakraujiškai sunaikinusį tokį grožį, sukėlė jam 
bejėgišką įsiūtį. 

— Kas tai padarė, Džonai? 

— Ją partrenkė mašina. 

— Na taip, - stebėdamasis purkštelėjo Kytas, — o paskui 
vairuotojas išlipo iš mašinos, nuplėšė jos drabužius ir gesino į 
jos kūną cigaretes? 

— Bijau, kad neturiu teisės aptarinėti visa tai. Ar gali ką nors 
padaryti? Surinkti ją iš naujo? 

— Toks mano darbas, Džonai, iš naujo sumontuoti tokius 
pacientus. 


Tik vidurdienį daktaras Vebsteris pagaliau tarė savo asisten- 


tams: 
— Baigėme. Nuvežkite ją reanimacijon. Pasirodžius bent 

menkiausiems grėsmės simptomams, nedelsdami iškvieskite 
mane. 

Operacija truko devynias valandas. Tik po dviejų parų Evą 
perkėlė iš reanimacinio skyriaus į palatą. Džordžas tuoj pat at- 
važiavo į ligoninę. Jam būtinai reikėjo pamatyti Evą, pasi- 
kalbėti, įsitikinti, kad ji nepyksta ir nebrandina kokio nors 
baisaus plano jam atkeršyti. 

— Aš panelės Blekvel patikėtinis, —- budinčiai seselei pa- 
aiškino Džordžas, - ji prašė, kad aš ateičiau. Neilgai užtruksiu. 

Vertinančiu žvilgsniu nužvelgusi gražų vyriškį, sesuo link- 
telėjo: 

— Pas ją nieko neįleidžia, bet, manau, jei jūs užeisite, nieko 
baisaus neatsitiks. 

Eva gulėjo atskiroje palatoje, sutvarstyta nuo galvos iki ko- 
jų; nesuskaičiuojama daugybė į visas puses stirksančių, prie 
rankų ir kūno pleistrais priklijuotų vamzdelių priminė nepado- 
rius priedus. Iš po tvarsčių matėsi tik lūpos ir akys: 

— Labas, Eva... 

— Džordžai... - vos girdimai sušvokštė ji. 

Melisas pasilenkė arčiau, kad išgirstų bent žodį. 

— Tu... nepasakei Aleksai? 

— Ne, žinoma, ne. 

Džordžas prisėdo ant lovos krašto: 

— Atėjau, todėl, kad... 

— Žinau, kodėl... Mes... turim eiti iki galo... 

Melisą apėmė neapsakomo palengvėjimo jausmas. 

— Atleisk, Eva. Man taip gėda. Aš... 

— Paprašyk... ko nors... paskambinti Aleksai... ir pasakyti... 
kad aš išvažiavau... grįšiu... po... kelių... savaičių. 

— Gerai. 

Krauju pasruvusios akys įsmigo į Melisą. 

— Džordžai... padaryk paslaugą... , 

— Kokią. Eva? | 

— Nudvėsk... bet taip... kad pasikankintum... kuo ilgiau. 


Ji ilgai miegojo, o kai pabudo, prie lovos sėdėjo daktaras 
Vebsteris. 

— Kaip jaučiatės? - tyliai, ramiai paklausė jis. 

— Labai... pavargau. Kas... man? 

Daktaras padvejojo. Rentgeno nuotrauka rodė skruosti- 
kaulio lūžimą; kaulo galas buvo įsirėmęs į raumenį ir trukdė iš- 

sižioti: skausmas buvo nepakeliamas. Nosis ir du šonkauliai 
taip pat sulaužyti, sėdynė ir padai giliai išdeginti. 

— Kas? — pakartojo Eva. 

Kaip įmanydamas atsargiau daktaras Vebsteris paaiškino: | 

— Suknežinti skruostikauliai ir sulaužyta nosis. Įlenkti kak- 
tos kaulai. Skruostikaulio skeveldra spaudžia raumenį, pade- 
dantį išsižioti ir užsičiaupti. Nusvilinimai cigarete. Bet mes pa- 
sistengsime viską ištaisyti. 

— Duokite veidrodį, - sušnibždėjo Eva. 

Šito Kytas negalėjo padaryti. 

— Atleiskite, - nusišypsojo jis, — neturime veidrodžių. 

— Kaip... kaip aš atrodysiu, kai nuims tvarsčius? — užsikirs- 
dama paklausė Eva, bijodama išgirsti atsakymą. 

— Pritrenkiančiai! Lygiai taip pat, kaip ir anksčiau. 

— Ne... tikiu! 

— Pamatysite. O dabar gal vis tik papasakosite, kas atsitiko? 

Ji ilgai tylėjo. 

— Mane partrenkė sunkvežimis. 

Kytas Vebsteris vėl pasibaisėjęs klausė savęs, nejaugi atsi- 
rado gyvulys, galėjęs pakelti ranką prieš šią gražuolę, bet tik 
palingavo galvą: jis jau seniai nebesistebėjo, į kokius žiaurumus 
ir niekšybės gelmes gali nusiristi žmogus. | 

— Man reikia pavardės, - švelniai pakartojo jis. - Tik pavar- 
dės. Kas tai padarė? 

— Sunkvežimis. 

Daktaras Vebsteris negalėdamas suprasti apsiniaukė. Kodėl 
jie visi taip vieningai meluoja? Iš pradžių daktaras Harlis, dabar 
Eva Blekvel. 

— Mes privalome pranešti policijai apie kiekvieną smurtinio 
užpuolimo atvejį, - paaiškino jis. | 

Vos įstengusi prisiartinti prie daktaro rankos, Eva mėšlun- 
giškai ją suspaudė: 

— Prašau... Jeigu sužinos sesuo... arba senelė... jos neiš- 
tvers... Laikraščiai... Maldauju... nereikia. 

— Aš negaliu ataskaitoje parašyti, kad tai buvo nelaimingas 
atsitikimas kelyje. Damos nebėgioja gatvėmis nuogos! 

— Prašau... jūsų. 

Ziūrint į nelaimingą merginą, Kytui gėlė širdį. 

— Man atrodo, kad jūs suklupote ir nusiritote laiptais. 

Ji stiprėliau spustelėjo Vebsterio ranką: 

— Būtent... taip ir atsitiko. 


— Vadinasi, aš teisus... - atsiduso daktaras Vebsteris. 

Kytas kasdien po du tris kartus aplankydavo Evą, atnešdavo 
gėlių ir mažų dovanėlių iš ligoninės parduotuvės. Ir kiekvieną 
dieną Eva neramiai klausinėjo: 

— Kodėl aš guliu čia ištisomis dienomis šiaip sau, be jokio 
gydymo? 

— Klystate, jus gydo mano kolegė, - paaiškino Vebsteris. 

— Kolegė? 

— Motina gamta. Po šiais gąsdinančiais tvarsčiais neper- 
traukiamai vyksta gijimo procesas. 

Kas kelios dienos jis nuimdavo tvarsčius, rūpestingai ap- 
žiūrėdavo Evą. 

— Leiskite man pasižiūrėti į veidrodį, —- meldė ji, bet kaskart 
išgirsdavo atsakymą: 

— Kol kas negalima. 

Daugiau su niekuo Eva nebendravo ir palaipsniui įprato 
nekantriai laukti jo vizitų. Daktaras Vebsteris nepasižymėjo 
patrauklia išvaizda: liesas žmogeliukas, žemo ūgio, retučiais 
šieno spalvos plaukais ir trumparegėmis, nuolat mirksinčiomis 
akimis, jo laikysena buvo sukaustyta, suvaržyta, tai labai juoki- 
no Evą. 

— Ar jūs kada nors buvote vedęs? — kartą paklausė ji. 

— Ne. 

— Kodėl gi? 

— Aš... nežinau. Turbūt todėl, kad vargu ar tinku į vyrus. 
Mane nuolatos kviečia ligoninėn. 

— Bet merginą, žinoma, turite? 

Kytą nelauktai nuplieskė raudonis. 

— Na, kaip čia jums pasakius... 

— Taip ir pasakykite, — toliau linksmai kamantinėjo Eva. 

— Nieko pastovaus. Taip, atsitiktiniai susitikimai. 

— Galiu prisiekti, kad visos sesutės eina iš proto dėl jūsų. 

— Ne. Bijau, kad nelabai tinku romanams. 

Mintimis Eva sutiko su juo. Ir vis dėlto, besikalbant su 
medicinos seserimis ir praktikantais, globojančiais ją, visos 
daktarą minėdavo lyg kokią dievybę. 

— Tas vaikinas daro stebuklus, — sakė kažkuris praktikantas. 
— Pasaulyje nėra tokių dalykų, kurių jis negalėtų padaryti su 
žmogaus veidu. 

Jai pasakojo apie Vebsterio darbus, ištaisant įgimtas vaikų ir 
suaugusiųjų ydas, bet kai Eva apie tai užklausė patį daktarą, šis 

atsipirko keliomis sausomis frazėmis: 

— Kaip gaila, kad žmonės įprato spręsti apie savo artimus 
pagal išvaizdą. Aš stengiuosi padėti tiems, kurie savo nelaimei 
gimė su fiziniais trūkumais. Tokia operacija gali visiškai 
pakeisti jų gyvenimą. 

Eva niekaip negalėjo suprasti Vebsterio. Jis dirbo ne dėl 
šlovės ir pinigų. Jai dar nebuvo tekę sutikti tokio nesavanaudžio 
žmogaus ir jo elgesio motyvai buvo visai neaiškūs. Bet iš 
tikrųjų jos susidomėjimas ribojosi paprastu žingeidumu. 

Kytas Vebsteris padarė savo darbą, daugiau jis jai neberei- 
kalingas. 

Dar po pusės mėnesio Evą pervežė į privačią Niujorko kli- 
niką. 

— Ten jums bus patogiau, - užtikrino Vebsteris. 

Eva suprato, kad dabar daktarui teks gerokai toliau važiuoti, 
norint ją aplankyti, bet vis dėlto jis kaip ir anksčiau norint ją 
aplankyti, bet vis dėlto jis kaip ir anksčiau pasirodydavo 
kiekvieną dieną. 

— Nejaugi neturite kitų pacientų? — kartą pastebėjo ji. 

— Tokių kaip jūs, ne. 

Praėjus penkioms savaitėms nuo tos dienos, kai Eva pasi- 
rodė klinikoje, daktaras pagaliau leido nuimti tvarsčius. Atsar- 
giai pasukęs Evos galvą kairėn, po to dešinėn, jis paklausė: 

— Skausmo nejaučiate? 

— Ne. 

— Sukaustymo? 

— Jokio. 

— Sesute, atneškite panelei Blekvel veidrodį. 

Eva sustingo iš staigios nesuvokiamos baimės. Visą tą laiką 
ji norėjo tik vieno — pasižiūrėti į save, ir štai dabar, atėjus lemia- 
mam momentui, bijojo atsimerkti. Ji troško pamatyti savo 
nuosavą veidą, o ne svetimos moters fizionomiją. 

Kai daktaras Vebsteris ištiesė veidrodį, Eva silpnai sušnibž- 
dėjo: 

— Negaliu... baisu... 

— Pasižiūrėkite į save, - švelniai įkalbinėjo jis. 

Eva lėtai pakėlė veidrodį. Stebuklas: odoje neliko nė men- 
kiausių žymių, kaip nebuvę tos košmariškos nakties. Iš si- 
dabrinio stiklo į Evą žvelgė jos veidas. Jokių randų. Nė rauk- 
šlelės. Iš Evos akių pasipylė ašaros. 

— Ačiū, — sumurmėjo ji ir puolusi ant kaklo, pabučiavo 


324 


Vebsterį į lūpas. Eva norėjo išreikšti savo dėkingumą už stebuk- 
lingą išgydymą, bet netikėtai pajautė atsakomojo bučinio 
troškimą. 

Kytas staiga sumišęs atšlijo: | | 

— Aš... labai džiaugiuosi, kad viskas gerai. 

— Gerai? Žinote, man tiesą sakė, jūs tikras burtininkas. 

— Dirbau su puikia medžiaga, —- droviai pralemeno jis. 


31 dalis 


Džordžą Melisą sukrėtė tai, kas atsitiko. Jis vos nesugriovė 
visko, ko siekė. Iki to atsitikimo Melisas nesuvokė, kokia svarbi 
ta galimybė gauti „Kriugerio Brentą“. Jis įprato gyventi už 
vienišų moterų pinigus ir lig šiolei tenkinosi pakišomis, bet 
dabar, atsiradus progai vesti Keitės Blekvel anūkę ir užvaldyti 
kompaniją, su kuria palyginus jo tėvo firma buvo nieko verta, 
teko apgalvoti kiekvieną žingsnį. Tik pagalvok, netrukus jis 
galės pasakyti tėvui: 

— Žiūrėk, seni! Aš vėl gyvas! Ir toks turtingas, kaip tau ir 
nesisapnavo! 

Tai, kas anksčiau buvo tik žaidimas, tapo tikslu, įkyria 
mintimi, ir Džordžas žinojo, kad yra pasirengęs užmušti, pa- 
daryti nusikaltimą, kad tik gautų tai, ko trokšta. Jis darė viską, 
kad atrodytų pavyzdingas vyras: laisvalaikį leido su Aleksan- 
dra, o vakarais dabar būtinai sėdėjo namie. 

Savaitgalius jie dažnai praleisdavo Keitės namelyje šalia 
Long Ailendo paplūdimio arba kompanijos lėktuvu išskrisdavo 
į „„Kedrus“. Melisui labai patiko senasis namas, puiki antik- 
varinė aplinka ir neįkainojami paveikslai, jis mėgo vaikštinėti 
po didžiulius kambarius. Labai greit šis namas priklausys jam. 
Vien nuo tos minties Džordžui sukosi galva. 

Jis nepamiršdavo ir Keitės Blekvel, nuolat stengėsi atrodyti 
mylintis ir dėmesingas. Keitei jau suėjo aštuoniasdešimt 
vieneri, bet ji vis dar buvo žvali ir pilna jėgų. Džordžas, kaip 
taisyklė, pietavo pas senąją damą kartą per savaitę, o be to, vos 
ne kasdien skambinėjo jai tiesiog paplepėti. Aleksandros ir 
Keitės akivaizdoje jis buvo geriausias pasaulyje žmogus. Ir kai 
išmuš valanda, kam ateis į galvą įtarti, kad Melisas nužudė savo 
brangiausius Žmones?! 

Bet Džordžo ramybė neilgai truko. Tuo pasirūpino daktaras 
Harlis. 

— Aš užregistravau jus pas psichiatrą, daktarą Piterį Templ- 
toną, — griežtai pasakė jis telefonu. 

— Patikėkit, daktare Harli, - kaip galėdamas ramiau ir malo- 
niau pradėjo Džordžas. — To nebeprireiks... Aš manau... 

— Aš spjaunu į tai, ką jūs manote! Pamenate mūsų pokalbį: 
aš nesikreipsiu į policiją, jeigu jūs sutiksite gydytis pas psichia- 
trą. Jei neįvykdysite savo... 

— Ne, ne, — skubotai pertraukė Džordžas, — jeigu jūs taip 
manote, aš sutinku. 

— Užsirašykite daktaro Templtono telefono numerį: 5 55 31 
61. Jis laukia jūsų skambučio. Šiandien. 

Daktaras Harlis numetė ragelį. 

— Prakeiktas knyslys! Amžinai kiša nosį į svetimus reikalus! 
— piktai sušvokštė Džordžas. 

Jam dar betrūko susidėti su psichoanalitiku! Bet ir Harlis 
labai pavojingas! Kas, jei ims pasakoti?.. Teks tartis su 
Templtonu, nueisiu porą kartų, ir baigta. 

Eva paskambino Džordžui į darbą: 

— Aš namie. | 

— Tu... 

Jis bijojo paklausti: 

— Tu... viskas gerai? 

— Siandien pat užeik pas mane. 

— Negaliu. Sudėtinga išeiti iš namų. Aleksa ir aš... 

— Aštuntą valandą. 

Džordžas nepatikėjo savo akimis. Priešais jį stovėjo Eva, 
tokia pat graži, švelni, besišypsanti. Melisas pamėgino įžiūrėti 
bent kokius žvėriško sumušimo pėdsakus, bet neįstengė: 

— Tiesiog neįtikėtina! Lyg niekur nieko! 

— Taip, aš tokia pat graži, ar ne, Džordžai? 

Ji tingiai kaip katė pasiražė, galvodama apie tai, ką padarys 
šiam žmogui. Toks šlykštus sutvėrimas neturi bjauroti žemės! 
Bet dar ne laikas. Jis vis dar jai reikalingas. Kol kas. 

Jie ilgai stovėjo, šypsodamiesi vienas kitam. 

— Eva, sunku išsakyti, kaip man gėda... 

Ji pakėlė ranką: 

— Nereikia apie tai, gerai? Kas buvo — pražuvo. Mudviem 
niekas nepasikeitė. 

Bet tuo metu Džordžas staiga prisiminė, kas jį taip neramino: 

— Man skambino Harlis. Susitarė su velniaižin kokiu psi- 
chiatru, kad aš pas jį gydysiuosi. 

— Ne, - papurtė galvą Eva. — Paaiškink, kad neturi laiko. 

— Aš mėginau, bet jeigu atsisakysiu, jis praneš policijai, 
apie tą... nelaimingą atsitikimą. 

— Velnias! 

Eva ilgai susimąstė. Paskui ryžtingai krestelėjusi galvą, 
paklausė: 

— Kas jis? 

— Psichiatras? Kažkoks Templtonas. Piteris Templtonas. 

— Girdėjau apie tokį. Geros reputacijos. 

— Nesijaudink. Pamanyk, pagulėsiu valandėlę ir nieko 
nepasakysiu. Jeigu... | 

Bet Eva nebesiklausė: nauja mintis atėjo į galvą; ji svarstė, 
ar sakyti Džordžui, ir pagaliau ryžosi: 

— Žinai, gal mums ir pasisekė, kad viskas taip atsitiko! 


Piteriui Templtonui buvo trisdešimt penkeri. Aukštas, pla- 
čiapetis, ryškių veido bruožų, jis labiau panėšėjo į aikštės gy- 
nėją nei į gydytoją psichiatrą. Tą minutę jis sėdėjo prie stalo ir 
rūsčiai žvelgė į pastabą šiandieninių klientų sąraše. 

„Džordžas Melisas — Keitės Blekvel žentas“. 

Paprastai turtuolių problemos nedomino Piterio Templtono. 
Dauguma jo kolegų būdavo devintam danguj, gavę klientą, 
priklausantį aukštuomenei. Savo karjeros pradžioje Piteris taip 
pat vaikėsi tokių, bet greitai suvokė negalįs įsijausti į jų sunku- 
mus. Ne kartą į priimamąjį atėjusios turtingos našlės puldavo 
isterikon tik todėl, kad negavo pakvietimo į kokį nors viešą 
priėmimą; finansininkai grasino nusižudysią dėl pagrindinėje 
biržoje prarastų pinigų; plokščiapadės matronos sielvartau- 
damos blaškėsi tarp madingų restoranų ir kurortų nutukėliams. 

Pasaulyje buvo daug nelaimių, bet Piteris Templtonas jau se- 
niai buvo sau pasakęs: panašiomis „„bėdomis“ rūpintis neverta. 

Džordžas Melisas. Labai nenoromis Piteris sutiko su juo su- 
sitikti ir tik iš pagarbos daktarui Harliui. 

— Gal nusiųsti jį pas kitą gydytoją? Aš ir be jo turiu devy- 
nias galybes pacientų. 

— Padarysi paslaugą man asmeniškai. 

— Kas jam? 

— Jis tavo ligonis. Aš tik senas kaimo daktaras. 

— Na, gerai, — pagaliau sutiko Piteris. —- Tegul jis man 
paskambina. 

Ir štai Melisas pasirodė jo priimamajame. 

Templtonas nuspaudė pasikalbėjimo mygtuką. 

— Paprašykite poną Melisą užeiti. 

Piteris buvo matęs naujojo paciento fotografijas žurnaluose 
ir laikraščiuose, bet visai neįsivaizdavo, koks žavus ir energin- 
gas šis žmogus. 

Vyriškiai paspaudė vienas kitam rankas. 

— Sėskitės, pone Melisai, - pakvietė Piteris. 

Džordžas pažvelgė į gultą. 

— Cia? 

— Kur jums patogiau. 

Džordžas pasirinko krėslą priešais stalą ir nužvelgęs Piterį 
nusišypsojo. Anksčiau jis su išgąsčiu galvojo apie susitikimą su 
psichiatru, bet pasikalbėjęs su Eva, nelauktai nusiramino. 
Daktaras Templtonas taps jo sąjungininku ir liudininku. 

Piteris idėmiai įsižiūrėjo į priešais sėdintį žmogų. Pirmąkart 
čionai atvykęs, pacientas paprastai nervindavosi. Kai kurie 
mėgino nuslėpti jaudulį iššaukiančiu elgesiu, kiti arba tylėjo, 
arba per daug malė liežuviu, pasitaikydavo ir agresyvių. Bet 
šiame žmoguje negalėjai įžvelgti nė menkiausio neramumo. 
Priešingai, jis atrodė visiškai patenkintas savimi. 

„Įdomu“, - pagalvojo Piteris. 

— Daktaras Harlis sakė, kad turite rimtų problemų. 

— Įtariu, kad netgi dvi, - atsiduso Džordžas. 

— Kodėl gi jums nepasipasakojus? 

— Man taip gėda! Štai kodėl aš... aš ryžausi ateiti Čia. 

Palinkęs priekin, jis liūdnai prisipažino: 

— Aš pasielgiau kaip niekas gyvenime: sudaviau moteriai. 

Piteris kantriai tylėjo. 

— Mes susiginčijome, ir staiga smegenyse kažkas sprogo, o 
kai atsipeikėjau... pasirodo, aš jai trenkiau. 

Jis vos ne sriūbavo: 

— Tai buvo siaubinga... 

Vidinis balsas jau pakuždėjo Piteriui Templtonui, kur šuo 
pakastas. Šis žmogus pasitenkindavo, mušdamas moteris. 

— Jūs puolėte žmoną? 

— Ne, jos seserį. 

Piteris ne kartą girdėjo užuominas apie dvynes Blekvel. 
Panašios kaip du vandens lašai ir neįtikėtinai gražios. 
Vadinasi, Melisas primušė svainę. Šis prisipažinimas 
sudomino Piterį. Taip pat įdomu, kad jis, kaip pats tvirtino, 
smogė tik kartą ar du. Jei tai būtų tiesa, daktaras Harlis 

nebūtų reikalavęs, kad jis apsilankytų pas Piterį Templtoną. 

— Jūs pasakėte, kad sudavėte jai. Ar sužalojote kūną? 

— Apskritai taip, ir sunkiai. Jau sakiau, pone Templtonai, 
kad nieko nepamenu. O kai atsipeikėjau.... tiesiog negalėjau pa- 
tikėti tuo, kas atsitiko. 

„Kai atsipeikėjau!“ Tipiškas gynybos būdas. Tai padariau 
ne aš, kalta pasąmonė. 

— Ar jūs suvokiate, kas galėjo iššaukti tokią reakciją? 

— Štai jau pusmetį aš siaubingai įsitempęs. Tėvas sunkiai 
sirgo. Keli sunkūs širdies smūgiai paeiliui. Aš labai nerimavau 
dėl jo. Mudu tokie artimi! 

— Ar jūsų tėvas čia buvoja? 

— Ne, jis gyvena Graikijoje. 

Ak, tas Melisas! 

— Kas jus dar neramina? 

— Mano žmona Aleksandra. 

Džordžas staiga nutilo. 

— Kokie nors šeimyniniai nesklandumai? 

— Ne tai, ką jūs pagalvojote. Mes mylime vienas kitą, tiktai... 

Jis sudvejojo: 

— Pastaruoju metu Aleksandra ne visai sveika. 

— Fiziškai 

— Dvasiškai. Ji nuolatos kažkodėl prislėgta. Dažnai kalba 
apie savižudybę. 

— Ji kreipėsi į gydytojus? 

— Aš siūliau, — liūdnai nusišypsojo Džordžas, — bet Alek- 
sandra atsisakė. 

„Blogai, - pagalvojo Piteris. - Koks nors madingas psichia- 
tras iš Park aveniu bus praradęs galimybę susikrauti turtus!“ 

— O su daktaru Harliu jūs apie tai kalbėjotės? — paklausė jis 
balsiai. 

— Ne. 

— Kadangi jis jūsų šeimos gydytojas, siūlyčiau pasitarti su 
juo. Jei jums pasirodys būtina, aš rekomenduosiu psichoanalitiką. 

— Ne ne, - nervingai užprotestavo Džordžas, - nenoriu, kad 
Aleksandra pagalvotų tarsi aš skleidžiu paskalas. Bijau, kad 
daktaras Harlis... 

— Nieko tokio, pone Melisai. Aš pats jam paskambinsiu. 


— Eva, mes įklimpome,- sukriokė Džordžas. - Viskas žuvę! 
— Kas atsitiko? 


329 


— Aš viską padariau tiksliai taip, kaip tu liepei, pasakiau, 
kad Aleksandra nuolatos kalba apie savižudybę. 

— O toliau? 

— Kalės vaikas ruošiasi paskambinti Džonui Harliui ir 
pasitarti su juo! 

— O Viešpatie! To negalima leisti! 

Eva pradėjo matuoti žingsniais kambarį ir staiga sustojusi 
nusprendė: 

— Gerai. Aš pati susidorosiu su Harliu. Ar Templtonas pa- 
sakė, kada vėl ateiti? 

— Taip. 

— Būtinai pasirodyk laiku. 

Kitą rytą Eva susiruošė pas Džoną Harlį. Daktaras mylėjo 
Blekvelų šeimą, dvynukes gydė nuo pat vaikystės, jo akyse jos 
užaugo, jis buvo Marianos tragiškos mirties ir Tonio nelaimės: 
liudininkas, padėjo jam pirmas dienas psichiatrinėje gydykloje. 
O štai dabar Keitės ir Evos konfliktas. Džonas niekaip nesupra- 
to priežasties, bet galų gale jam tai nerūpi. Svarbiausia, kad visi 
pacientai pasveiktų. 

Išvydęs kabinetan įžengiančią Evą, Harlis nustebęs palin- 
gavo galvą: 

— Kytas Vebsteris tiesiog genijus! 

Buvusią tragediją priminė tik vos pastebimas rausganas 
randas ant merginos kaktos. 

— Po mėnesio Kyto daktaras ruošiasi jį išmesti, — paaiškino 
Eva. 

Džonas drąsinamai paplojo per jos ranką. 

— Tu dar gražesnė su šia žyme, Eva. Aš labai džiaugiuosi, 
kad viskas taip baigėsi. Sėsk. Kuo galiu būti naudingas? 

— Aš gyvenu gerai, Džonai. Atėjau dėl Aleksandros. 

— Kas nors negerai? — susirūpino Harlis. - Vėl Džordžas? 

— Ne-ne, — suskubo užtikrinti Eva. —- Džordžas elgiasi idealiai 
ir, tiesą sakant, tai jis man paskambino dėl Aleksos. Pastaruoju 
metu ją kažkas slegia. Nuolatos šneka nenorinti daugiau gyventi. 

— Netikiu. Nepanašu į Aleksandrą, - ryžtingai tarė daktaras. 

— Suprantu, aš pati netikėjau, bet susitikusi su ja buvau 
tiesiog sukrėsta. Aleksa taip pasikeitė! Tiesiog į save nepanaši! 
Aš siaubingai jaudinuosi, Džonai! Senelei pats suprantate. 
negaliu pasakyt. Prašau, padėkite kaip nors. 

Evos akys apsiblausė. 

— Aš jau praradau Keitę ir dabar bijau netekti sesers. 

— Ir kiek laiko tai jau tęsiasi? 

— Nežinau. Meldžiau Aleksą pasikalbėti su jumis. Iš pradžių 
ji atsisakinėjo, bet paskui vis dėlto pavyko ją įkalbėti. Padėkite 
Aleksai, dėl Dievo meilės! 

— Zinoma, padėsiu. Teateina rytoj iš ryto. Ir nesijaudinkite, 
Eva. Dabar tiek daug naujų vaistų — daro stebuklus. 

Daktaras palydėjo merginą prie išėjimo. Kodėl Keitė tokia 
negailestinga? Eva taip myli ją ir seserį! 

Grįžusi namo, Eva kruopščiai kremu nuvalė ant kaktos 
nupieštą plonytį randą. 

Kitą dieną, lygiai dešimtą, priėmimo kambaryje sėdėjusi 
sesuo pranešė: | 

— Daktare, pas jus ponia Aleksandra Melis. 

— Pakvieskite ją užeiti. 

Ji žingsniavo lėtai, tarsi bijodama, kad tuoj pat nukris. 
Išblyškusi, tamsiais ratilais po akimis. 

Džonas Harlis paėmė ją už rankos. 

— Džiaugiuosi, matydamas jus, Aleksandra. Kaip laikotės? 
Turite rūpesčių? Girdėjau... 

— Kaip kvaila iš mano pusės jus trukdyti! — vos girdimai 
sušnibždėjo ji. —- Esu įsitikinusi, kad nieko rimto! Jei Eva 
nebūtų įkalbėjusi, nė už ką nebūčiau atėjusi. Aš puikiai jaučiu- 
osi. Bent jau fiziškai. 

— O emocionaliai? 

Moteris padvejojo. 

— Nekaip miegu. 

— Kas dar? 

— Pamanysite, kad aš isterikė. 

— Aš per daug gerai jus pažįstu, Aleksandra. 

Ji nuleido akis. 

— Kažkokia pastovi depresija. Greit pavargstu, esu dirgli. 
Džordžas iš kailio neriasi, kad tik man įtiktų, prisigalvoja, kur 
nueiti, ką veikti. Visa bėda, kad man nesinori nei eiti kur nors, 
nei užsiimti kuo nors. Viskas atrodo taip... beviltiška. 

Džonas įdėmiai įsiklausė į kiekvieną jos Žodį, slapčiomis 
stebėdamas ją. 

— Mane persekioja vienintelė mintis - nusižudyti. 

Jos balsas pritilo iki vos girdimo šnibždesio: 

— Gal aš iš proto kraustausi? 

— Abejoju, - papurtė „galvą Džonas. — Ar jums teko girdėti 
apie angedoniją? 

Ji papurtė galvą. 

— Tai sutrikusi biologinė pusiausvyra, sukelianti panašius 
simptomus. Gana įprastas atvejis. Dabar yra daug vaistų nuo 
šios ligos. Jie puikiai gydo, neturi šalutinio poveikio. Aš, be 
abejo, ištirsiu jus, bet, manau, kad mes nieko nerasim. 

Daktaras Harlis ją apžiūrėjo ir kai ji vėl apsirengė, 
pasakė: 

— Aš išrašiau receptą velbutrinui. Tai naujos kartos antide- 
presantas — tiesiog stebuklus daro. 

Ji vangiai stebėjo, kaip daktaras ima receptą. 

— Prašau ateiti, — pridūrė Harlis, - lygiai po savaitės. Jei 
pasijusite blogiau, nedelsdama skambinkite. 

Jis įteikė jai receptą. 

— Ačiū, Džonai. Tikiuosi, jie išgydys mane nuo sapnų. 

— Kokių sapnų? 

— Ak, maniau, kad pasakojau. Kasnakt sapnuoju vieną ir tą 
patį košmarą — plaukiu jachta, pučia vėjas, o jūra kviečia mane. 
Aš prieinu prie turėklų, persilenkiu, atsiduriu vandenyje, 
springstu... 

Išėjusi į gatvę, Eva bejėgiškai, giliai kvėpuodama prisiglau- 
dė prie sienos. Pavyko! Ji padarė! Debesys nuslinko! 

Ir, pergalingai nusišypsojusi, išmetė receptą į šiukšlių dėžę. 


32 dalis 


Keitė Blekvel pavargo. Pasitarimas tęsėsi taip ilgai. Ji dar 
kartą apžvelgė prie stalo sėdinčius valdybos narius. Visos tos 
moterys ir vyrai atrodė tokie guvūs ir pilnakraujai! Vadinasi, 
nualino ne pasitarimas. Aštuoniasdešimt dveji metai ne juokai. 
Ji sensta! Keitė sielvartingai palingavo galva. 

Ne ne, mirti ji nebijo, bet gaila palikti šį pasaulį. Negalima 
numirti, kol ,,Kriugerio Brento“ valdymo vadžių neperims 
Blekvelų šeimos narys. Karčiai nusivylusi Eva, Keitė buvo 
bebandanti kalbėtis su Aleksandra, bet ši ryžtingai atsisakė 
dalyvauti direktorių taryboje. 

— Juk Žinai, močiute, aš viską dėl tavęs padarysiu, bet tik ne 
tai. Visiškai nesugebu valdyti kompanijos. Džordžas — kas kita. 
Jis bus puikus administratorius... 

—.... Jūs sutinkate, Keite? — kreipėsi į ją Bredas Rodžersas. 

Keitė atsitokėjo ir kaltai pažvelgė į Bredą. 

— Atleiskite, neišgirdau. 

— Mes aptarinėjome Demko firmos prijungimą, — kantriai 
paaiškino jis. 

Pastaruoju metu Bredą Rodžersą neramino Keitė. Per 
pasitarimus ji nuolat užsigalvodavo, mąstė apie kažką kitą, bet 
būtent tą minutę, kai jam pasidingodavo, ar nebus Keitės pro- 
telis pasimaišęs, ir galėtų jau senutė paskirti kitą valdybos 
pirmininką, ji staiga tėkštelėdavo tokią stulbinančią idėją, kad 
Bredui belikdavo stebėtis, kaip apie tai lig šiol niekas nesusi- 
protėjo. 

Nuostabi moteris! Jis prisiminė tą trumpą senovinį romaną 
prieš daugelį metų ir paklausė savęs, kodėl taip greit viskas 
nutrūko. 


Džordžas Melisas antrą kartą apsilankė pas Piterį Templtoną. 

— Sakykite, pone Melisai, ar anksčiau jūs dažnai būdavote 
žiaurus moterims? 

— Ne, - papurtė galvą Melisas, — nekenčiu prievartos. 

Tegul užsirašinėja, savimyla benkartas, tegul tvarkingai 
viską surašo. Teisėjas būtinai paklaus! 

— Jūs sakėte, kad tėvai niekada jūsų nebausdavo? Turiu 
omenyje, fiziškai. 

— Teisingai. 

— Kaip jums atrodo, ar buvote paklusnus vaikas? 

„Dėmesio! Jis spendžia spąstus!“ 

— Manau, kad kaip visi. 

— Visus vaikus kartkartėmis baudžia už tai, kad jie nepaiso 
suaugusiųjų įvestų taisyklių. 

Džordžas nepritariamai šyptelėjo: 

— Nepamenu, kad būčiau sulaužęs kokią taisyklę! 

„Meluoja, - pagalvojo Piteris, — bet kodėl? Ką jis slepia?“ 

Ir prisiminė pokalbį su daktaru Harliu po pirmojo Džordžo 
Meliso apsilankymo. 

— Jis pasakė, kad sudavė svainei, Džonai, ir... 

— Sudavė! — pasipiktinęs pertraukė Harlis. - Geriau sakyk, 
vos neužmušė! Suknežino skruostą, sulaužė nosį ir tris 
šonkaulius, cigarete degino sėdmenis ir pėdas. 

Templtoną supykino iš pasišlykštėjimo. 

— Jis man nieko nesakė! 

— Dar ko! — subaubė Harlis. - Aš prigrasinau, kad jeigu jis 
neateis pas tave, kreipsiuosi į policiją!“ 

Jis vėl prisiminė Džordžo žodžius: 

„Man taip gėda! Todėl ir ryžausi pasitarti su jumis“. 

Vadinasi, tada jis taip pat sumelavo! 

— Melisas sakė, kad jo žmonai depresija, ji nori nusižudyti. 

— O čia jau teisybė. Prieš keletą dienų Aleksandra buvo pas 
mane. Aš išrašiau velbutriną. Man nepatinka jos būsena. O 
Melisas? Ką tu apie jį manai? 

— Dar nežinau, - lėtai atsakė Piteris, — bet jaučiu, kad jis 
pavojingas. 


Kytas Vebsteris negalėjo pamiršti Evos Blekvel. Ji — tary- 
tum deivė, permaininga ir nepasiekiama, žavinga ir kaprizinga, 
linksma ir besidžiaugianti gyvenimu. Jis — pilkas, drovus 
mirtingasis. Kas tarp jų gali būti bendra! Kytas nebuvo vedęs, 
nes negalėjo patikti: nejaugi kokia nors moteris gali jį taip 
pamilti, kad net ištekėtų?! Išėjęs iš operacinės, šis talentingas, 
stebuklingų pirštų chirurgas, neatpažįstamai pasikeisdavo. 

Jis absoliučiai nebuvo pasipūtęs ar savimyla. Kytas išaugo 
šeimoje, kurios galva buvo valdinga, nepakenčianti priešta- 
ravimų motina, o tėvas, silpnavalis, menkas žmogelis, besą- 
lygiškai paklusdavo. Seksualiniai Kyto poreikiai buvo menki: 
beveik visa energija tekdavo pacientams. Bet dabar jis svajojo 
apie Evą Blekvel, ji sapnavosi jam naktimis, o rytais, prisimin- 
damas tuos sapnus, Kytas nurausdavo. Vebsteris privalėjo ją pa- 
matyti. 

Vieną dieną, kažkaip pasiryžęs, jis vis dėlto surinko nu- 
merį. 

— Eva, čia Kytas Vebsteris. Tikiuosi, kad nesutrukdžiau. 
Aš... kažkaip prisiminiau jus vakar... ir... norėjau sužinoti... kaip 
gyvenate. 

— Ačiū, Kytai, viskas gerai. O jūs? 

Merginos balse girdėjosi kibinančios gaidelės. 

— B... puikiai, — išspaudė jis. — Ar nesutiktumėte su manim 
papietauti, jeigu, žinoma, nelabai užsiėmusi? 

Eva nusišypsojo. Koks nuostabiai drovus žmogutis! Miela 
žiūrėti, kaip jis varžosi ir raudonuoja! 

— Su malonumu, Kytai! 

— Tikrai? — nusistebėjo Vebsteris. - Kada? 

— Gal rytoj? 

— Sutarta, — paskubomis sutiko Kytas, bijodamas, kad ji 
nepersigalvotų. 

Eva puikiai praleido laiką. Daktaras Vebsteris elgėsi kaip 

įsimylėjęs mokinukas: jam krito iš rankų servetėlės, išlaistė vy- 
ną, apvertė vazą su gėlėmis. Stebint visus jo išsišokimus, Evai 
buvo tikrai linksma. Kas galėtų pagalvoti, kad tai išgarsėjęs 
chirurgas! | 

Pakilęs nuo užstalės, Kytas nedrąsiai paklausė: 

— Ar negalėtume... dar kada nors pasimatyti? 

Išlaikydama rimtį, bet nesitverdama iš juoko, Eva papurtė 
galvą: 

— Geriau nereikia, Kytai, aš tikrai bijau įsimylėti. 

Jis plykstelėjo raudoniu, nežinodamas, ką atsakyti. 

Eva paplekšnojo jo skruostą: 

— Aš niekada jūsų nepamiršiu. 

Kytas vėl apvertė vazą. 

Po kelių dienų Vebsteris priėjo prie ligoninės kavinėje sė- 
dinčio daktaro Džono Harlio: 

— Džonai, prisiekiu išlaikyti paslaptį. Prašau, pasakykite 
teisybę: kas atsitiko Evai Blekvel? 

Harlis padvejojęs patraukė pečiais: 

— Na, gerai. Ją sumušė svainis, Džordžas Melisas. 

Ir Kytas Vebsteris pajuto, kažkuria prasme dalyvaująs Evos 
gyvenime. 

Džordžui Melisui trūko kantrybė. 

— Mums reikia pinigų, testamentą ji pakeitė. Kokio velnio 
dar laukiam? 

Eva sėdėjo ant sofos pabrukusi ilgas kojas ir stebėjo, kaip 
susierzinęs Džordžas žingsniuoja po kambarį. 

— Aš noriu baigti visa tai, Eva. 

„Praranda savitvardą“, - pagalvojo mergina. 

Džordžas jai priminė žiedais susirangiusią nuodingą gy- 
vatę. Pavojingą. Kartą ji jau padarė klaidą: per toli nuėjo ir vos 
neatsisveikino su gyvenimu. Ji pasimokė, ateityje bus atsar- 
gesnė. 

— Sutinku, - lėtai nutęsė Eva. - Manau, kad atėjo laikas. 

Melisas sustojo: 

— Kada? 

— Kitą savaitę. 

Seansas ėjo į pabaigą, o Džordžas Melisas nė karto neužsi- 
minė apie žmoną. Bet šiandien jis netikėtai pasiskundė: 

— Mane neramina Aleksandra. Jai vis blogiau. Šiąnakt vėl 
sakė pulsianti į jūrą. Nežinau, ką ir daryti. 

— Kalbėjau su Džonu Harliu. Jis jai išrašė kažkokių vaistų. 

— Tikiuosi, kad jie padės, daktare, — niūriai linktelėjo 
Džordžas. - Nepakelsiu, jei kas nors atsitiks. 

Ir Piteris Templtonas iš karto sunerimo, nemaloniai pajautė, 
kad tragedija neišvengiama. Šis žmogus pasirengęs bet kokiam 
smurtui. 

— Pone Melisai, gal papasakotumėte apie savo ankstesnius 
santykius su moterimis. 

— Viskas kaip įprasta, daktare. 

— Ar buvote kada nors praradęs savitvardą, nesusivaldęs? 

Džordžas Melisas puikiai suvokė, kurlink krypsta apklausa. 

— Niekada. Aš jau sakiau, kad nepakenčiu smurto. 

Tegul dabar pamėgina jį sugauti! 

„„„. Nesu matęs panašaus žvėriškumo! Piteri. Jis suknežino 
skruostą, sulaužė nosį ir tris šonkaulius, cigarete degino sėdme- 
nis ir padus“. 

— Kartais, — pastebėjo Templtonas, — kai kurie žmonės 
panašiais išpuoliais išlieja emocijas, išsikrauna. 

— Suprantu. Vienas mano draugas linksminasi mušdamas 
kekšes. 

Draugas! Pirmas neraminantis signalas! 

— Papasakokite apie savo bičiulį. 

— Jis nekenčia prostitučių. Jos amžinai kėsinasi apkvailinti jį. 
Taigi, patvarkęs tuos reikalus, dėl kurių atėjo, jis nepašykšti poros 
antausių, taip sau, dėl viso pikto, kad žinotų, su kuo susidėjo! 

Jis pažvelgė į Piterį, bet nepastebėjęs jokio prieštaringumo, 
išdrąsėjo: 

— Sykį, kai mes buvome Jamaikoje, juodaskūrė kekšytė 
nusitempė jį į viešbutį, patvarkė iki kondicijos, o paskui pa- 
reikalavo dar pinigų. 

Džordžas nusišypsojo: 

— Jis jai vos smegenų neištaškė! Prisiekiu, kad daugiau jis 
nebeiškrės tokių šposų! Ę 

„Beprotis! — nusprendė Piteris Templtonas. — Zinoma, kad 
nėra jokio bičiulio. Giriasi savo žygdarbiais, bet kol kas bijo 
atvirai prisipažinti. Didybės manija, be to, pavojinga forma!“ 

Piteris nutarė kuo greičiau dar kartą pasikalbėti su Džonu 
Harliu. 

Jiedu susitarė papietauti Harvardo klube. Piteris nesumojo, 
nuo ko pradėti. Jis privalėjo kuo daugiau sužinoti apie Melisą, 
tuo pačiu neišduodant profesinių paslapčių. 

— Ką jūs pasakytumėte apie ponią Melis? — pagaliau pak- 
lausė. 

— Aleksandra? Puiki moteris! Aš gydžiau jas su seserimi, 
kai dar buvo visai mažytės. 

Ir šyptelėjęs pridūrė: 

— Esu matęs dvynukių, bet tokių vienodų nepasitaikė. Nė už 
ką neatskirsite! 

— Jos tokios panašios? — susiraukė Piteris. 

— Du vandens lašai! Anksčiau jos tuo naudodavosi. Pame- 
nu, kartą Eva susirgo ir teko išrašyti injekcijas. Ir ką jūs mano- 
te? Ji kažkokiais būdais įsigudrino pakišti Aleksandrą. Nuo- 
stabu! Netgi dabar, kai jos suaugusius, aš vis dar negaliu 
pasakyti, kas yra kas. 

— Sakėte, — susimąstęs nutęsė Piteris, - kad Aleksandra 
atėjo pas jus ir prisipažino, kad galvoje sukasi mintys apie 
savižudybę? 

— Deja. 

— Džonai, iš kur jūs žinote, kad ten buvo Aleksandra? 

— Matote, Evai ant kaktos liko mažytis randas po Meliso už- 
puolimo. 

Vėl aklavietė. 

— Aišku. 

— Beje, kaip Meliso reikalai? 

Templtonas padvejojo, ar verta viską sakyti. 

— Nerandu kontakto. Jis slepiasi po padoraus žmogaus kau- 
ke, o aš stengiuosi jį demaskuoti. 

— Būkite atsargus, Piteri. Jei norite žinoti mano nuomonę, 
tas Žmogus psichiškai nesveikas. 

Harlis krūptelėjo, prisiminęs kraujo klane gulinčią Evą. 

— Abi seserys paveldės didelį palikimą, ar ne? — paklausė 
Piteris. 

Dabar Harliui teko slapukauti. 

— Aš ne kažin kaip informuotas. Tai liečia tik jų šeimą, bet, 
man regis, bobulė išbraukė Evą iš testamento. Viską gaus jos 
sesuo. 

„„„„. Mane neramina Aleksandra, daktare. Ji labai prislėgta. 
Tik ir kalba apie savižudybę. Nepakelsiu, jeigu jai kas atsi- 
tiks“. 

Būtent taip galėjo guostis Žmogus, sumanęs nužudyti. 
Viena nesuprantama — Melisas buvo didžiulio turto 
paveldėtojas, o juk tokie kaip jis, paprastai žudo tik dėl 

pinigų. Ir Templtonas nutarė, kad visa tai - jo įkaitusios vaiz- 
duotės vaisius. 


..„ Moteris skendo lediniame vandenyje, o jis stengėsi ją 
išgelbėti, plaukdamas artyn, bet bangos buvo tokios aukštos, o 
moteris tai panirdavo gilumon, tai iškildavo paviršiun. 

— Laikykitės! — suriko jis. — Ateinu! 

Piteris stengėsi plaukti greičiau, bet rankos ir kojos tartum 
švino pripiltos, ir jis bejėgiškai stebėjo, kaip ji vėl paniro. 
Pagaliau prisikapstęs iki tos vietos, kur dingo moteris, jis ap- 
sidairė ir pamatė artėjantį baltąjį ryklį. Piteris Templtonas pabu- 
do klykdamas. Užsidegė šviesą ir atsisėdo lovoje, galvodamas 
apie prisisapnavusį košmarą. 

Kitą rytą jis paskambino detektyvui, leitenantui Nikui 
Papui. Nikas Papas, labai aukštas ir stambus Žmogus, visai ne- 
buvo storulis, tiesiog labai plačių pečių ir raumeningas. Jis 
tarnavo žmogžudysčių tyrimo skyriuje, viename „linksmųjų“ 
Manheteno rajonų. Piteris su juo susipažino ir susidraugavo 
prieš keletą metų, kai buvo pakviestas teisman dėl įvykdyto 
nužudymo kaip ekspertas-psichiatras. Papo aistra buvo šach- 
matai, ir kartą per mėnesį jiedu būtinai susėsdavo prie šaghmatų 
lentos. 

— Žmogžudysčių tyrimo skyrius. Kalba Papas, — atsiliepė 
leitenantas. 

— Nikai! Čia Piteris. 

— A, drauguži! Kaip laikosi proto paslaptys? 

— Kaip ir anksčiau mėginu atskleisti. Tina sveika, gyva? 

— Geriau nebūna! Kuo galiu padėti? 

— Man reikia šiokių tokių duomenų. Ar tebeturi ryšių Grai- 
kijoje? 

— Dar klausi, — išstenėjo Papas. — Turiu ten gvardiją gimi- 
naičių ir visiems reikia pinigų. Kvailiausia, kad aš visad siun- 
čiu, kiek bepaprašytų. Gal užsirašyti pas tave priėmimui? 

— Pavėlavai! — pareiškė Piteris. —- Tu beviltiškas! 

— Ir Tina sako tą patį. Kokios nori informacijos? 

— Ar teko girdėti apie Džordžą Melisą? 

— Maisto prekių kompanija? 

— Taip. 

— Na, artimai nesusipažinom, bet pažįstu. Konkrečiai, kas 
domina? 8 

— Įdomu, ar jis turi pinigų? 

— Gal juokiesi?! Jo šeima... 

— Turiu omenyje nuosavus pinigus. 

— Žinoma, patikrinsiu, bet tai tuščia gaišatis. Melisai ne- 
padoriai turtingi. | 

— Beje, kai kas iš jūsiškių klausinės apie Meliso tėvą, el- 
kitės atsargiai! Jam jau buvo keli širdies smūgiai. 

— Gerai. Tuoj pat siunčiu telegramą. 

Bet Piteris prisiminė sapną. 

— Nikai, gal geriau paskambintum? Šiandien! 

— Ar tu nieko nenori papasakoti, Piteri? — sunerimo Papas. 

— Kol kas nėra ką pasakoti. Paprasčiausiai, noriu patenkinti 
smalsumą. Sąskaitą už pokalbius atsiųsk man. 

— Tuo tai jau neabejok! Ir dar žinok — tu skolingas pietus, o 
jau tada, kad papurtysiu, neišsisuksi! 

— Pasižymėjau. | 

Ir Templtonas, iš karto geriau pasijutęs, padėjo ragelį. 


Keitė Blekvel pasijuto blogai. Ji sėdėjo prie stalo, kalbėjosi 
telefonu, kai staiga prasidėjo priepuolis: kambarys susiūbavo, 
prieš akis ėmė plaukti ir teko įsikibti krėslo atramos, kol akyse 
neprašviesėjo. 

Įėjęs į kambarį Rodžersas metė žvilgsnį į jos baltą veidą ir 
aiktelėjo: 

— Tu sveika, Keite? 

Ji lėtai paleido atramą. 

— Galva apsisuko. Nieko rimto. 

— Kada paskutinį kartą kreipeisi į gydytojus? 

— Neturiu laiko tokiems niekams, Bredai. 

— Surask. Tuoj pat liepsiu Anetei pakalbėti su Džonu Harliu. 

— Velniai rautų, Bredai, liaukis karksėti! 

— Eisi pas gydytoją? 

— Jei tuoj pat atsikabinsi. 


Rytojaus dieną Piterio sekretorė pranešė: 

— Detektyvas Papas pirmojoje linijoje. 

Piteris pakėlė ragelį: 

— Sveikas, Nikai! 

— Manau, drauguži, turime skubiai pasišnekėti. 

Piteris pajautė, kaip neramiai suplakė širdis: 

— Ką nors sužinojai apie Melisą? 

— Pasikalbėjau su pačiu seniu. Pirma, jam gyvenime nebuvo 

širdies priepuolių, o antra, pareiškė, kad savo vyriausiąjį sūnų 
Džordžą laiko mirusiu. Sako, jis žuvęs Žmogus pats sau ir visai 
šeimai. Kai paklausiau, kodėl, senas šėtonas numetė ragelį. 
Teko paskambinti savo buvusiam bendradarbiui į Atėnus. Ta- 
vasis Džordžas — tikras lobis! Policija jį gerai žino. Iškrypėlis. 
Pasitenkina, tyčiodamasis iš berniukų ir merginų. Paskutinė 
auka, prieš išvykstant iš Graikijos, buvo penkiolimetis jaunuo- 
lis-prostitutė. Jo kūną rado viešbutyje ir aptiko žudiką. Senis 
Melisas išdalino saujas kyšių ir, spyręs užpakalin, išgujo mažylį 
iš Graikijos. Na ką, patenkintas? 

Piteris, be abejonės, nepatyrė jokio pasitenkinimo, greičiau 
pašiurpo nuo to, ką išgirdo: 

— Ačiū, Nikai. Įsiskolinau tau. 

— Tai jau ne, bičiuli, aš taip pat nenoriu likti nuošaly. Jei tas 
vaikinas vėl pradėjo savo darbelius, geriau iš karto susisiek su 
manimi. 

— Būtinai, Nikai, kai tik viską išsiaiškinsiu. Linkėjimai Tinai. 


Daktaras Džonas Harlis apžiūrinėjo pacientą, kai iš priima- 
mojo paskambino sesutė: 

— Atėjo ponia Melis, bet ji neužrašyta priėmimui ir aš pa- 
sakiau, kad šiandien... 

— Palydėkite ją į kabinetą per tarnybinį įėjimą, — pertraukė 
Harlis. 

Ji buvo dar blyškesnė nei praeitą kartą, po akimis juodi ra- 
tilai. 

— Atleiskite, kad įsiveržiau be perspėjimo, Džonai, bet... 

— Nesirūpinkite, Aleksandra. Kas nors atsitiko? 

— Nežinau. Man nepakeliamai sunku. 

— Ar reguliariai geriate velbutriną? 

— Taip. 

— Ir vis tiek jaučiatės prislėgta? 

Moters kumščiai mėšlungiškai susigniaužė: 

— Tai kur kas blogiau nei depresija. Aš pasimetusi, Džonai! 
Visai nesitvardau. Nekenčiu savęs. Bijau... bijau padaryti kažką 
baisaus... 

— Neverta, — raminamai pradėjo daktaras. — Esu įsitikinęs, 
kad jums nieko rimto. Bent jau fiziškai. Galiu prisiekti savo 
ilgamečiu patyrimu. Tai grynai emociniai reiškiniai. Pamėgin- 
sime kitą vaistą — nomifenziną. Labai efektyvus. Jau po kelių 
dienų pastebėsite geras permainas. 

Jis greit išrašė receptą: 

— Jeigu iki penktadienio nepagerės, būtinai paskambinkite. 
Gali tekti pasikonsultuoti su psichiatru. 

Po pusvalandžio, grįžusi namo, Eva kruopščiai nusivalė 
kremą ir dažus paakiuose. Artėjo lemtingas momentas. 

Pasitikintis, ramus, besišypsantis Melisas sėdėjo priešais 
Piterį Templtoną. 

— Kaip šiandien jaučiatės? 

— Neblogai, daktare. Jūs neįsivaizduojate, kaip man padė- 
jote. 

— Nejaugi? Kuo? 

— Žinote, širdis ramesnė, kai turi su kuo pasikalbėti. Juk tuo 
pagrįsti ir katalikų bažnyčios principai? Išpažintimi ? 

— Labai džiaugiuosi, kad galiu būti naudingas. O jūsų žmo- 
na? Nepasveiko? 

— Bijau, kad ne, - apsiniaukė Džordžas. - Ji vėl lankėsi pas 
daktarą Harlį, tebekalba apie savižudybę. Turbūt išvešiu Alek- 
sandrą kur nors. Jai būtina pakeisti aplinką. 

Piteriui vis labiau rodėsi, kad šio Žmogaus žodžiai skamba 
kažkaip ypatingai. Nejaugi tai tik jo vaizduotė?! 

— Graikija — puiki šalis, — nerūpestingai pastebėjo jis. — 
Ruošiatės supažindinti žmoną su savo šeima? 

— Kol kas ne. Jie labai nori susitikti su Aleksa, - plačiai nu- 
sišypsojo Melisas, — visa bėda, kad kiekvieną kartą, kai aš at- 
vykstu, tėvas įkalbinėja grįžti ir perimti šeimos verslą. 

Būtent tą akimirką Piteris suprato, kokia grėsmė iškilusi 
Aleksandrai Melis. 

Džordžas seniai buvo išėjęs, o Piteris Templtonas vis dar 
sėdėjo kabinete, skaitinėdamas užrašus. Pagaliau ištiesė ranką 
prie telefono ir surinko numerį. 

— Padarykite paslaugą, Džonai, sužinokite, kur Melisas su 
žmona praleido medaus mėnesį. 

— Galiu iš karto pasakyti. Pats juos skiepijau. Jie buvo Ja- 
maikoje. 

„„„. Turiu bičiulį, mėgstantį daužyti kekšes... Kartą su juo 
buvome Jamaikoj... Purvina kekšytė nusitempė jį viešbutin, 
nutempė vaikinui kelnes ir pareikalavo dar pinigų... Jis vos ne 
mirtinai ją pridaužė. Daugiau bjaurybė neišdrįs“. 

Vis dėlto Piteris neturėjo jokių įrodymų, kad Melisas ruo- 
šiasi užmušti žmoną. Džonas Harlis patvirtino, kad Aleksandra 
Melis iš tikrųjų apsėsta minties apie savižudybę. Piteris stengėsi 

save įtikinti, kad tai ne jo reikalas. Bet giliai širdyje žinojo, kad 
viskas ne taip. 

Piteris Templtonas dar besimokydamas buvo priverstas 
užsidirbti mokslui. Jo tėvas buvo koledžo prižiūrėtojas mažame 
Nebraskos valstijos miestelyje ir netgi gaudamas stipendiją, 
Piteris negalėjo mokytis garsiame medicinos institute. Su pagy- 
rimu baigęs Nebraskos universitetą, jis toliau specializavosi 
psichiatrijoje. Iš pat pradžių Piteris pelnė puikią reputaciją. Vi- 
sa paslaptis buvo jo tyrume ir geranoriškume. Templtonas ne- 
galėjo likti abejingas pagalbos besišaukiantiems, ir nors Alek- 
sandra Melis nebuvo jo pacientė, jos likimas rūpėjo Piteriui. Ši 
moteris buvo šarados raktas, trūkstamas žodis, sprendžiant gal- 
vosūkį ir tikriausiai susitikimas su ja padės viską įminti. Su- 
radęs Meliso ligos istoriją, Piteris pasižiūrėjo į telefoną ir pa- 
skambino Aleksandrai. 

Priėjo kambarinė. 

— Ar ponia Melis namie? 

— Tuoj pakviesiu. 

—Ponia Melis, mano pavardė Piteris Templtonas? 

— Zinau, daktare! Džordžas pasakojo! 

Piteris nustebęs kilstelėjo antakius. Jis būtų susilažinęs, kad 
Melisas nė žodeliu neužsimins Žmonai. 

— Ar nesurastumėte laiko pasikalbėti su manimi! Gal kartu 
papietautume? 

— Džordžas? Kas nors atsitiko Džordžui? 

— Ne, nieko. Paprasčiausiai pagalvojau, kad ne pro šalį būtų 
mudviem pasikalbėti. 

— Žinoma, daktare Templtonai. 


Jie sėdėjo „La Grenui“ restorano kamputyje. Nuo tos se- 
kundės, kai įėjo Aleksandra, Piteris neįstengė atitraukti nuo jos 
akių. Aleksandra vilkėjo baltu sijonu, prigludusia palaidine ir 
vieninteliu perlų siūleliu aplink kaklą. Piteris ieškojo jos veide 
nuovargio ir depresijos pėdsakų, apie kuriuos minėjo daktaras 
Harlis, ir negalėjo surasti. Bet jeigu Aleksandra ir pastebėjo, 
kad jis neatplėšia nuo jos akių, tai to neparodė. 

— Ar mano vyrui tikrai nieko neatsitiko, daktare Templto- 
nai? 

— Ne, ne. 

Viskas pasirodė daug kebliau, nei manė Piteris. Jis atsidūrė 
gana nemalonioje padėtyje. Neturėdamas teisės piktnaudžiauti 

paciento pasitikėjimu, Piteris vis dėlto jautė privaląs įspėti 
Aleksandrą Melis. 

Atleidęs padavėją, Piteris paklausė: 

— Ar vyras jums sakė, kodėl gydosi pas mane, ponia Melis? 

— Taip. Pastaruoju metu jam taip sunku. Jo firmos partneriai 
suvertė Džordžui beveik visą darbą. Džordžas labai kilniaširdis 
žmogus, juk jūs žinote, daktare. 

„Neįtikėtina! Ji ir supratimo neturi, kas atsitiko seseriai! 
Kodėl jai niekas nesakė?“ 

— Džordžas sakė, kad dabar, kai turi su kuo pasidalinti savo 
rūpesčiais, jam žymiai palengvėjo, - dėkinga nusišypsojo 
Aleksandra. — Aš taip džiaugiuosi, kad jūs sugebėjote jam 
padėti. 

Viešpatie! Juk ji nieko nežino! Ir dievina savo vyrą! Jeigu 
Piteris pasakys teisybę, kas bus šiai moteriai? Kaip paaiškinti, 
kad jos vyras —- maniakas, žudikas, subjaurojęs jos pačios 
seserį. Bet ar Piteris turi teisę nutylėti?! 

— Kokia dėkinga profesija — būti psichiatru, - tęsė 
Aleksandra. — Jūs sugebate palengvinti daugybės nelaimingųjų 
kančias. 

— Kartais, — atsargiai sutiko Piteris, - bet būna ir nesėkmių. 

Padavėjas atnešė užsakytus valgius. Užsimezgė pokalbis, 
jai atrodė, lyg jiedu būtų seni pažįstami. Piteris pripažino, kad 
turbūt pirmą kartą gyvenime sutiko tokią žavingą moterį ir 
nelauktai, nemaloniai nustebęs suprato, kad pavydi Džordžui 
Melisui. 

— Aš labai džiaugiuosi, susipažinusi su jumis, — pagaliau 
ištarė Aleksandra, — bet juk jūs norėjote apie kažką pasikalbėti 
su manimi, ar ne? 

Atėjo lemtinga minutė: 

— Apskritai, taip. Aš... 

Piteris nutilo. Vienas neatsargus žodis gali sugriauti jos 
gyvenimą. Jis atvyko į restoraną, pasiryžęs papasakoti apie 
savo įtarimus ir pasiūlyti paguldyti Džordžą ligoninėn, bet 
dabar, pamačius Aleksandrą, viskas pasirodė sudėtingiau. 
Templtonas vėl prisiminė Meliso žodžius. 

„„„„ Jai nepalengvėjo. Bet labiausiai mane neramina jos 
noras nusižudyti...“ 

Piteriui atrodė, kad prieš jį visiškai sveika ir absoliučiai nor- 
mali moteris. Gal tai nuo suvartotų vaistų? Šiaip ar taip, galima 
pasiklausti: 

— Džonas Harlis sakė, kad jūs... 

— Štai kur tu, brangioji! - pasigirdo garsus Džordžo Meliso 
balsas. — Paskambinau namo ir sužinojau, kad išsiruošei į 
restoraną. Sveiki, pone Templtonai! Džiugu matyti. Tikiuosi, 
nesutrukdysiu? 

Momentas buvo praleistas. 


— Kam jam prireikė Aleksandros? - irzliai kamantinėjo Eva. 

— Neturiu menkiausio supratimo! Ačiū Dievui, nors liepė 
perduoti, kur ją rasti. Įsivaizduoji, nuėjo į pasimatymą su 
Templtonu! Gerai, kad suspėjau! 

— Man visa tai nepatinka. 

— Patikėk, nieko baisaus neįvyko. Aš išklausinėjau, Aleksa 
sakė, kad jie paprasčiausiai plepėjo. 

— Manau, kad turime greičiau judintis! 

Tai išgirdus, Džordžo Meliso kūnu perbėgo virpulys. Kaip 
seniai jis to laukė! 

— Kada? 

— Dabar. 


33 dalis 


Priepuoliai padažnėjo, ir Keitės galvoje dėjosi keisti 
dalykai. Ji galėjo valandomis sėdėti, mąstydama, ar verta pritar- 
ti pasiūlymui sulieti kompanijas ir staiga prisiminė, kad tai 
buvo prieš dešimt metų. Šitoks užmaršumas gąsdino Keitę, ir 
pagaliau ji ryžosi paklusti Bredo Rodžerso patarimui kreiptis į 
daktarą Harlį. 

Džonui Harliui visada sunkiai sekėsi įkalbėti Keitę išsitirti, 
todėl jis apsidžiaugė atsiradusia proga, atliko įvairiausius 
tyrimus ir paprašė Keitę lukterėti. 

Džonas Harlis tikrai neapsidžiaugė rezultatais. Nors Keitė 
Blekvel vis dar buvo stulbinančiai energinga, vis dėlto pastebi- 
mi aterosklerozės simptomai, dėl to susilpnėjo atmintis ir svai- 
go galva. Keitei jau prieš daugelį metų reikėjo mesti darbą, bet 
ji užsispyrusi kabinosi į darbus, niekam neužleisdama valdžios. 
Tiesa, ne jam spręsti. Pačiam seniai reikėjo išeiti į pensiją. 

Ir dabar, peržiūrėdamas lapelius su tyrimų rezultatais, 
Harlis pakratė galvą: 

— Norėčiau ir aš turėti tiek sveikatos, Keite! 

— Užteks pilstyti iš tuščio į kiaurą, Džonai! Kas man? 

— Amžius. Be abejo, arterijos jau ne tokios elastingos. 

— Aterosklerozė? 

— Argi mediciniškai taip vadinasi? Na, kaip ten bebūtų, 
metai daro savo. 

— Labai blogai? 

— Mūsų amžiui nelabai blogai. Gana įprasti reiškiniai. Tiesa, 
tokie dalykai reliatyvūs; kiekvienam sklerozė pasireiškia vis kitaip. 

— Ar negalite ko nors išrašyti nuo galvos svaigimo? Įsivaiz- 
duojate, kristi be sąmonės per pasitarimą visų vyrų akivaizdo- 
je? Tokia dama kaip aš! Tiesiog nepadoru. 

— Jokių problemų, - linktelėjo Harlis. - Tuoj išrašysiu 
receptą. Beje, kada manote išeiti iš darbo, Keite? 

— Kai mano proanūkis perims kompanijos vairą. 

Seni bičiuliai, jau šitiek metų pažįstami, tylėdami dairėsi į 
kits kitą. Džonas Harlis ne visada sutikdavo su Keite, bet 
besąlygiškai Žavėjosi šia moterimi. 

Tartum skaitydama jo mintis, Keitė atsiduso: 

— Žinote, Džonai, kuo aš labiausiai nusivyliau gyvenime? 
Eva. Norėjau padovanoti jai visą pasaulį, bet Eva visada į visus 
galėjo nusispjauti, išskyrus save pačią. 

— Jūs neteisi, Keite. Eva labai sielvartauja. 

— Nė velnio! 

— Aš geriau žinau. Neseniai... 

Džonas užsikirto. Teko rūpestingai parinkti žodžius: 

— Neseniai Evai atsitiko nelaimė. Ji vos nežuvo. 

Keitei skausmingai suspaudė širdį. 

— Kodėl... kodėl jūs man nesakėte? 

— Ji uždraudė. Tik bijojo, kad jūs jaudinsitės! Ir privertė 
mane duoti garbės žodį, kad tylėsiu. 

— O Viešpatie, — sunkiai, dusliai sušnibždėjo Keitė. - Ar 
dabar viskas gerai? 

— Dabar taip. 

Keitė ilgai sėdėjo įsistebeilijusi į vieną tašką. 

— Ačiū, Džonai, kad papasakojote. Ačiū. 

— Išrašysiu receptą. Nepamirškite reguliariai gerti vaistus. 

Baigęs rašyti, Džonas pakėlė akis. Keitė Blekvel jau buvo 
dingusi. 


Eva atvėrė duris ir netikėdama aiktelėjo. Ant slenksčio 


stovėjo senelė, kaip visada tiesi ir išdidi, nerodanti nė menkiau- 
sio silpnumo. 

— Galiu užeiti? — paklausė Keitė. 

Eva žengė atatupsta, negalėdama suprasti, kas darosi. 

— Žinoma. 

Keitė apžvelgė mažą butelį, bet nieko nepasakė. 

— Ar galiu prisėsti? 

— Ak, atleisk, žinoma, prašau, aš visai... Taip. Pasivaišinsi? 
Arbatos? Kavos? 

— Ne, ačiū. Tu sveika, Eva 

— Taip, ačiū, viskas gerai. 

— Aš ką tik buvau pas daktarą Harlį. Jis papasakojo apie ta- 
ve ištikusią nelaimę. 

Eva slapčiomis stebėjo bobulę, nesuprasdama, kur toji 
lenkia. 

— Taip... 

— Pasak jo, mirtimi vadavaisi. Ir neleidai kviesti manęs, nes 
nenorėjai jaudinti. 

Ak, štai kas! Eva iš karto pasijuto drąsiau. 

— Taip, senele. 

— Vadinasi... - Keitei staiga pritrūko kvapo, - aš tau rūpiu. 

— Ak, senele, savaime suprantama, — su palengvėjimu pra- 
virko mergina. - Aš visada tave mylėjau. 

Ir Eva atsidūrė senelės glėbyje. Keitė apkabino anūkę, pri- 
spaudė lūpas prie geltonpūkės galvutės. 

— Aš buvau tokia tulžinga sena kvaiša, — sušnibždėjo ji. — 
Ar gali man atleisti? 

Ir, išsitraukusi didžiulę nosinę, triukšmingai nusišnypštė. 

— Aš per Žiauriai pasielgiau, — pareiškė ji, — ir dabar su 
siaubu galvoju, kad neišgyvenčiau, jei tau atsitiktų... blogiausia. 

Eva švelniai paglostė sausą gyslotą ranką. 

— Viskas gerai, senele. Viskas gerai. 

Keitė pakilo, springdama ašaromis: 

— Pradėsim viską iš naujo, brangioji. Aš visada buvau už- 
sispyrusi ir nekalbi, visa į tėvą. Bet dabar viskas pasikeitė. Ir 
pirma, ką padarysiu, sudarysiu naują testamentą. 

Negalėjai patikėti, kad tai tiesa. 

— Aš... man nereikia pinigų. Svarbiausiai, kad tu mane myli. 

— Jūs mano įpėdinės, tu ir Aleksa. Daugiau aš nieko neturiu. 

— Aš ir taip neblogai gyvenu, — patraukė pečiais Eva, — bet 
jeigu tai suteiks tau džiaugsmą... 

— Didelį, mieloji. Didžiulį. Kada grįši pas mane? 

Eva akimirksnį padvejojo: 

— Manau, man bus geriau likti čia, bet nesirūpink, mes labai 
dažnai matysimės. Ak, senele, net neįsivaizduoji, kokia aš 
buvau vieniša! 

Keitė suspaudė anūkės pirštus: 

— Ar galėsi kada nors man atleisti? 

Eva pažvelgė į jos akis ir rimtai linktelėjo. 

— Zinoma, močiute, aš tau atleidžiu. 

Kai senajai moteriai išėjus užsivėrė durys, Eva paskubomis 
šliūkštelėjo stiklan viskio su vandeniu ir susmego ant sofos, vėl 
ir vėl atkartodama mintyse įvykusią sceną. Jai norėjosi staugti 
iš džiagusmo. Dabar visas palikimas priklauso Aleksai ir jai! 
Atsikratyti seserimi nebus sudėtinga, bet ką daryti su Melisu? 
Nelauktai jis tapo pagrindine kliūtimi kelyje į turtus ir laimę. 

— Aplinkybės pasikeitė, — pranešė Eva Džordžui. - Keitė 
įtraukė mane į testamentą. 

Džordžas, jau degdamasis cigaretę, staiga apmirė: 

— Iš tikrųjų? Sveikinu. 

— Jeigu dabar kas nors atsitiks Aleksai, tai sukels įtarimą. 
Suveiksim vėliau, kai... 

— Deja, manęs tai netenkina. 

— Ką tu turi galvoje? 

— Aš ne toks kvailas, brangioji. Po Aleksandros mirties aš 
liksiu vienintelis paveldėtojas. Nori atsikratyti manimi? Paša- 
linti iš kelio? 

— Sutikim, kad tavo egzistavimas šiek tiek sunkina padėtį, — 
patraukė pečiais Eva, — bet aš pasirengusi sandėriui. Skirkis, ir 
aš vos tik atgavusi pinigus, atiduosiu tau... 

— Juokauji, brangioji? — nusikvatojo Džordžas. — Neišdegs, 
pupyte. Viskas bus kaip tarėmės. Mes su Aleksa penktadienį 
susitinkam ,„Kedruose“. Gali neabejoti, aš būtinai ten nuvyksiu. 


Aleksa nesitvėrė džiaugsmu, sužinojusi, kad Eva susitaikė 
su senele. , 
— Dabar mes vėl viena šeima, - su palengvėjimu atsiduso ji. 


Skambutis. 

— Sveika, Eva. Tikiuosi, nesutrukdžiau? Čia Kytas Vebs- 
teris. 

Pastaruoju metu jis skambinėjo jai du tris kartus per savaitę. 
Iš pradžių jo nerangios pastangos pelnyti jos simpatiją linksmi- 
no Evą, bet palaipsniui ėmė erzinti. 

— Atleisk, negaliu kalbėtis, — atsiprašė. -— Jau išeinu. 

— Kaip gaila, - nusivylęs sumurmėjo Kytas. - Tuomet 
negaišinsiu. Turiu bilietus į žirgų parodą. Žinau, kaip jūs 
mėgstate jodinėti... : 

— Atleiskite, greičiausiai būsiu išvykusi. 

— Suprantu. 

Jis iš paskutiniųjų stengėsi neparodyti, kaip nuliūdo. 

— Tai gal po savaitės? Nupirksiu bilietus į teatrą. Kokį spek- 
taklį norėtumėte pamatyti? 

— Aš jau visus mačiau, - nukirto Eva. — Iki pasimatymo, aš 
lekiu. 

Ir padėjo ragelį. Laikas rengtis. Ji susiruošė į pasimatymą 
su jaunu aktoriumi Roriu Makena, kurį pirmąkart pamatė 
nedidelio teatriuko šalia Brodvėjaus scenoje. Roris buvo penke- 
riais metais jaunesnis ir lovoje šėlo kaip nepasotinamas jau- 
tukas. Eva net sudrėko, įsivaizdavusi jų nuogus susipynusius 
kūnus. Kad tik grečiau nukakus į Rorio namus! 


Pakeliui į namus Melisas nupirko Aleksandrai gėlių. Jis 
buvo puikios nuotaikos. Kokia žavi ironija, kad senė nusprendė 
sudaryti naują testamentą! Tiesa, tai vis tiek nieko nepakeis. Po 
Aleksandros mirties jis pasirūpins Eva. Bet iš pradžių reikia 
susidoroti su žmona. Viskas paruošta. Penktadienį Aleksandra 
jo lauks ,„Kedruose““. 

— Tik tu ir aš, - prižadėjo Džordžas, bučiuodamas Žmoną. — 
Atsikratyk visų tarnų, brangioji. 


Piteris Templtonas negalėjo pamiršti Aleksandros. Ausyse 
be paliovos skambėjo Meliso žodžiai: „Tikriausiai mes išva- 
žiuosime kur nors. Jai reikia pakeisti aplinką“. 

Instinktyviai ir iš praktikos Piteris suprato apie Aleksandrai 
gresiantį pavojų, bet negalėjo ko nors griebtis ar bent papasa- 
koti apie savo įtarimus Nikui Papui. Įrodymų nebuvo. 

Kitame miesto gale, ,, Kriugerio Brento“ administraciniame 
pastate, Keitė Blekvel ką tik pasirašė naują testamentą, kuriuo 
padalino visą turtą abiem anūkėms. 

Šiaurinėje Niujorko valstijos dalyje, privačios sanatorijos 
sode, priešais molbertą stovėjo Tonis Blekvelas. Drobėje mar- 
gavo dažų maišalynė, beprasmiški potėpiai — taip dažniausiai 
piešia negabūs naujokai. Tonis žengtelėjo atgal, pasižiūrėjo į 
paveikslą ir patenkintas nusišypsojo. 

Penktadienis, vienuolikta ryto. Prie La Gvardijos oro uosto 
pričiuožė taksi. Išlipdama Eva Blekvel įteikė vairuotojui šimto 
dolerių banknotą. 

— Ei, ledi, neturiu grąžos! — šūktelėjo šis. - Nejaugi nerasite 
smulkesnių? 

— Ne. 

— Tuomet teks iškeisti! 

— Nėra kada. Turiu spėti į lėktuvą, skrendantį Vašingtonan. 

Nervingai Žžvilgtelėjusi į brangų laikroduką, ji, regis, paga- 
liau apsisprendė: 

— Imkit visus! - linktelėjo mergina apstulbusiam vairuotojui 
ir nurūko. Tekina pripuolusi prie kasų, ji, gaudydama orą, 
paprašė vieno bilieto į Vašingtoną ir atgal. Kasininkas pažvelgė 
į didelį sieninį laikrodį: | 

— Pavėlavote dvi minutes, panele. Lėktuvas ką tik pakilo. 

— Bet aš privalau išskristi šiuo reisu! Turiu susitikti, - jau- 
dindamasi murmėjo mergina. 

— Nesigraužkite, panele. Kitas reisas po valandos. 

— Per vėlu... A, velniai nematė! 

Kasininkas užjaučiamai stebėjo, kaip vargšė keleivė sten- 
giasi susitvardyti. 

— Gerai, palauksiu. Ar čia yra kavinė? 

— Ne, tik automatas, toliau koridoriumi. 

— Ačiū. 

Žiūrėdmas įkandin, kasininkas palingavo galva. Na ir gra- 
žuolė! Galima pavydėti vaikinui, pas kurį ji taip skuba. 


Penktadienis. Keturiolikta valanda. 

„Tai tarsi antras medaus mėnuo“, — galvojo Aleksandra, ne- 
numaldydama džiaugsmingo jaudulio. 

„„„ Nusikratyk tarnų, mano angele. Noriu būti vienudu. Įsi- 
vaizduok, kaip nuostabiai mudu praleisime savaitgalį...“ 

Dabar Aleksandra ruošėsi skristi į ,,Kedrus“ pas vyrą. Ji la- 
bai vėlavo. 

Šiandieninis dalykinis pasimatymas atėmė kur kas daugiau 
laiko, negu ji tikėjosi. 

— Aš išvykstu, — perspėjo Aleksandra kambarinę. — Grįšiu 
tik pirmadienio rytą. 

Bet dar nespėjus išeiti suskambo telefonas. 

„„Tegul sau skambina. Aš ir taip vėluoju“, — pagalvojo 
Aleksandra, rakindma duris. Penktadienis, devyniolikta valan- 

da. Džordžas Melisas jau kelintą kartą pergalvojo Evos planą. 
Nė vienos silpnos grandies! 

„+ Pilbruko įlankoje paliksiu motorinę valtį. Nuplukdyk 
ją į ,,Kedrus“ taip, kad niekas nepastebėtų. Pririšk prie 
„„Korsaro“. Pasakyk Aleksandrai, kad nori paplaukioti 
mėnesienoje. Jūroje daryk ką panorėjęs, tik įsimink — be 
kraujo. Išmesk kūną už borto, sėsk į valtį ir palik ,,Korsarą“ 
dreifuoti. Grįžk į Pilbruko įlanką, paskui persikelk keltu iš 
Linkolnvilo į ,,Kedrus“. Imk taksi ir važiuok namo. Kokia 
nors dingstimi priversk vairuotoją nueiti prie krantinės, kad 
abu pastebėtumėte, jog dingo ,,Korsaras“. Pamatęs, kad 
dingo Aleksandra, skambink policijai. Jos kūno niekada 
nesuras, potvynis išneš į atvirą jūrą. 

Du garsiausi Niujorko daktarai patvirtins, kad tai, matyt, 
savižudybė“. 

Viskas ėjosi, kaip buvo numačiusi Eva. Pilbruko įlankoje 
tikrai buvo motorinė valtis. Nepasišviesdamas, mėnesienoje 
Džordžas perplaukė įlanką. Jam pavyko nepastebėtam praslysti 
„pro krantinėje pririštas valtis ir pasiekti Blekvelų prieplauką. 
Išjungęs motorą, jis virvagaliu prisirišo valtį prie ,,Korsaro““, 
didelės burinės jachtos. 


Aleksandra jau laukė svečių kambaryje, su telefono rageliu 
rankoje: pamačiusi Džordžą, nusišypsojo, linksmai pamojavo 
ranka ir vien lūpomis ištarė: 

— Tai Eva! 

Truputį pasiklausė ir pasakė: 

— Na, viskas, Eva, nebeturiu laiko. Atvažiavo brangus vyre- 
lis! Pasimatysim kitą savaitę. Drauge papietausim, gerai? 

"Padėjusi ragelį, skubėjo apkabinti Džordžą: 

— Ankstus šiandien. Kaip gerai! 

— Be tavęs jaučiuosi toks vienišas, kad tiesiog mečiau viską 
ir pasprukau. 

Ji pabučiavo jį. 

— Aš tave myliu. 

— O aš tave dievinu, brangioji. Paleidai tarnus? 

— Mudu čia vienudu. Ir žinai ką? Paruošiau musaką! Spe- 
cialiai tau. 

Jis švelniai apvedė pirštu krūtų spenelius, pūpsančius po 
plona šilkine palaidine. 

— Zinai, apie ką visą dieną svajojau, sėdėdamas nykioje 

tvankioje įstaigoje? Paplaukioti jūra su tavimi! Iš jūros dvelkia 
gaivus vėjas. Kodėl gi nepaplaukiojus jachta valandą kitą? 

— Jeigu nori. Tik musaka... 

- Jis vėlei, jau stiprėliau suspaudė krūtis: 

— Vakarienė gali palaukti. O aš - ne. 

— Na, gerai, — nusijuokė ji. - Einu persirengti. Aš tuoj, tik 
kelioms minutėms. 

— Pažiūrėsim, kuris greitesnis! 

Pakilęs į savo kambarį, Džordžas persirengė sportinėmis 
kelnėmis, nertiniu ir neperšlampamais batais. Tuoj išmuš taip 
ilgai laukta valanda; jį apėmė džiugus susijaudinimas, vos ne 
palaima. Džordžui sunkiai sekėsi sulaikyti nekantrumą. 

— Aš pasiruošusi, mielasis, - už nugaros pasigirdo balsas. 

Melisas atsigręžė. Ji stovėjo tarpduryje, apsirengusi beveik 
taip pat kaip ir jis. Ilgi šviesūs plaukai viršugalvyje surišti 
melsvu kaspinu. 

„Dieve, kokia ji graži, — bet su gailesčiu pagalvojo Džor- 
džas. - Tik pamanyk, kokia grožybė pražus be naudos“. 

— Ir aš pasiruošęs, - atsakė jis. 

Pastebėjusi paskuigalyje pririštą valtį, ji nusistebėjo: 

— O kam tai, brangusis? 

— Kitoje įlankos pusėje yra mažytė salelė, į kurią visada 
norėdavau nuplaukti, — paaiškino Džordžas. - Priplauksim iki 
jos valtimi be baimės, kad užneš ant uolų. 

Atrišęs jachtą, jis pamažu nuleido ją nuo elingo ir, pasukęs 
pirmagaliu pavėjui, pakėlė bures; ,„Korsaras“ pakrypo dešinėn. 
Vėjas įsisupo į didžiąsias bures ir laivas nėrė priekin. 

— Kokia nuostabi nežabota stichija! — sušuko ji. —- Aš tokia 
laiminga, brangusis! 

— Aš taip pat, — nusišypsojo Džordžas. Matydamas 
besidžiaugiančią Aleksandrą, jis iš tikrųjų jautė kažkokį keistą 
pasitenkinimą. Tegu miršta lengva širdimi! 

Džordžas apžvelgė horizontą ir įsitikino, kad netoliese nėra 
nė vieno laivo. Tik tolumoje mirksėjo neaiškūs žiburiai. Metas. 

Įjungęs autopilotą, Melisas paskutinį kartą žvilgtelėjo į 
tuščią horizontą ir stipriai iš nekantrumo plakančia širdimi 
pasuko borto link. 0 

— Aleksa! - pašaukė jis. - Ziūrėk, koks grožis! 

Ji atsistojo šalimais, žiūrėdama į šaltą tamsų vandenį, puto- 
jantį paskuigalyje. 

— Eikš arčiau, — dusliai įsakė Džordžas. 


351 


Ji akimirksniu atsidūrė vyro glėbyje; šis įsisiurbė į jos lū- 
pas. Džordžas sunėrė rankas už jos nugaros: prisitraukdamas, 
prisispausdamas vis arčiau; pajutęs, kaip jos kūnas atsipalaida- 
vo, jis įtempė raumenis ir ėmė kelti moterį, tuo pat metu vers- 
damas ją per bortą. 

Ji staiga ėmė priešintis. 

— Džordžai! 

Jis pakėlė Aleksandrą aukščiau, pajuto, kaip ji stengiasi 
išsprūsti, bet jėgos buvo nelygios. Ji buvo jau beveik už borto, 
bet vis dar beviltiškai spyrėsi kojomis, Džordžas įsirėmė į denį 
paskutiniam stumtelėjimui, ir tą minutę nepakeliamai aštrus 
skausmas pervėrė krūtinę. Širdies smūgis? Infarktas? Džordžas 
išsižiojo, norėdamas kažką sakyti, bet iš gerklės švikštelėjo 
kraujo čiurkšlė. Jis nuleido rankas ir pasižiūrėjo žemyn, nesu- 
vokdamas, kas įvyko. Iš Žiojančios žaizdos tryško raudonas 
šaltinis. Džordžas pakėlė akis. Ji stovėjo kiek atokiau su kru- 
vinu peiliu rankoje, švelniai šypsodamasi jam. . 

Paskutinė Džordžo Meliso mintis buvo: 

„Eva...“ 

Aleksandra parsigavo į ,,Kedrus“ tik dešimtą valandą 
vakaro. Keliskart ji mėgino prisiskambinti Džordžui, bet niekas 
neatsakė. Aleksandra tikėjosi, kad vyras nesupyks, jog ji taip 
vėlai atvyko. Iš pat pradžių viskas vyko nepalankiai. Dieną, kai 
Aleksandra jau buvo beišeinanti iš namų, skubėdama skristi į 
pasimatymą su Džordžu, suskambo telefonas. Nusprendusi 
nekelti ragelio, ji nuskubėjo prie automobilio, bet iš paskos 
išbėgo kambarinė: 

— Ponia Melis! Skambina jūsų sesuo. Kažkas skubaus. 

— Brangioji, aš Vašingtone, — pranešė Eva. — Turiu didelių 
nemalonumų. Privalau nedelsiant pasimatyti su tavimi. 

— Žinoma, — nesvarstydama atsakė Aleksandra. — Dabar 
išvažiuoju pas Džordžą į ,„Kedrus“, bet pirmadienio rytą grįšiu. 

— Per vėlu! — nusiminusi sušnibždėjo Eva. — Maldauju, at- 
važiuok į La Gvardijos oro uostą. Aš atskrisiu penktą valandą. 

— Norėčiau, Eva, bet Džordžas... 

— Aleksa, man labai reikia. Negaliu laukti. Bet jeigu tu 
užsiėmusi, tada Žinoma... 

— Palauk! Gerai, tuojau atvažiuosiu. 

— Ačiū, brangioji. Žinojau, kad galiu tavimi pasikliauti. 

Eva taip retai jos ko nors prašė, kad Aleksandra tiesiog 
neturėjo teisės atsisakyti. Ką gi, teks salon atskristi kitu reisu. 

Ji paskambino Džordžui į darbą, norėdama perspėti, kad 
užsilaiko, bet jo nebuvo. Paaiškinusi viską sekretorei, Aleksandra 
sėdo į taksi ir vos suspėjo į La Gvardijos oro uostą. Ji tuščiai 
ieškojo Evos atvykusių keleivių sraute. Pralaukusi sesers dvi 
valandas ir nežinodama, kur jos ieškoti, Aleksandra visai pasime- 
tusi nutarė visgi nuvykti į salą. Eidama prie namo, ji pastebėjo, kad 
languose tamsu. Keista, juk Džordžas seniai turėjo būti atvykęs. 
Aleksandra perėjo visus kambarius, uždegė šviesą. Nė gyvos dva- 
sios. Ji paskambino į Niujorką. Ragelį pakėlė kambarinė. 

— Ponas Melisas savo kambaryje? 

— Ne, ponia Melis. Jis sakė, kad judu išvažiuojate savait- 
galiui. 

— Ačiū, Meri. Tikriausiai jis darbe užsilaikė. 
paskutinę minutę iškilo koks nors skubus reikalas ir partneriai, 
kaip įprasta, paprašė Džordžą viską sutvarkyti. Jis tikrai turi 
tuoj tuoj pasirodyti. Aleksandra surinko sesers numerį: 

— Eva! Kas atsitiko? Kur tu buvai? 

— Kas tau atsitiko? Laukiau Kenedžio oro uoste, o kai tu 
taip ir nepasirodei... 

— Kenedžio? Juk sakei, La Gvardijos? 

— Ne, brangioji, Kenedžio. 

— Bet... 

— Koks dabar skirtumas! 

— Atleisk, — atsiduso Aleksandra. — Man turbūt pasigirdo. 
Ar viskas gerai? 

— Dabar jau taip. Supranti, užsimezgė romanas su vienu 
žmogumi. Žymus Vašingtono politikas, bet beprotiškai pavydus 
ir... — Eva prajuko: — Bet tai, žinoma, ne telefoninis pokalbis. 
Dar gali išjungti išgirdę detales. Geriau susitinkam pirmadienį, 
ir aš tau papasakosiu. 

— Gerai, - atsidususi tarė Aleksandra. 

Nors čia ne viskas tvarkoje. 

— Linkiu gerai pailsėti, Aleksa, - pasakė Eva. - Kaip Džor- 
džas? 

— Jo dar nėra, - atsakė Aleksandra, stengdamasi nuslėpti ne- 
rimą. — Turbūt užsilaikė darbe ir nespėjo paskambinti. 

— Nesikrimsk, greit atsiras. Labanakt, brangioji. 

Aleksandra padėjo ragelį, pagalvojusi, kaip būtų gerai, jei 
Eva sutiktų tokį puikų Žmogų kaip Džordžas. 

Pažiūrėjusi į laikrodį, ji pamatė, kad jau vienuolikta vakaro. 
Iki tol Džordžas privalėjo paskambinti! Ji surinko brokerių fir- 
mos numerį. Niekas neatsakė. Susijungė su jo klubu. Ne, jie 
nematė pono Meliso. Praslinko valanda. Aleksandra nerado 
vietos besijaudindama. Laikas slinko, Džordžo vis dar nebuvo. 
Panikuodama Aleksandra blaškėsi po kambarius. Gal Džordžą 
užlaikė klientas, gal jis negali nutraukti pasimatymo? O jei 
staiga vyrui prisireikė skristi į kitą miestą ir jis nespėjo paskam- 
binti? Juk turi atsirasti koks nors paprastas paaiškinimas! Jeigu 
ji paskambins policijai, o Džordžas netrukus atvažiuos, kokia 
kvaiša ji pasirodys. 

Antrą valandą nakties ji vis dėlto paskambino į policiją. 

Ailsboro saloje nebuvo nuovados. Artimiausias skyrius — 
Voldo Kantryje. 

Atsiliepė mieguistas balsas: 

— Voldo Kantri policijos nuovada. Seržantas Lembertas. 

— Čia ponia Melis. Aš gyvenu ,,Kedrų Kalvoje“. 

— Taip, ponia Melis? — tuojau pat sujudo pašnekovas. - Kuo 
galiu padėti? 

— Tiesą sakant, ir pati nežinau, —- neryžtingai pradėjo 
Aleksandra. — Mes su vyru šįvakar turėjom susitikti, bet jo ligi 
šiol nėra. Aš labai... 

— Aišku, - daugiareikšmiškai nutęsė seržantas. Kas jau kas, 
o jis tikrai Žinojo bent tris priežastis, dėl kurių vėlų vakarą vyrų 
nerasi namie: blondinės, brunetės ir raudonplaukės. 

Bet balsiai jis taktiškai pastebėjo: 

— Turbūt užsilaikė darbe. 

— Bet tuomet jis paskambina. 

— Na, visko pasitaiko, ponia Melis. Kartais žmogus patenka 
tokion situacijon, kad tiesiog nėra telefono. Esu įsitikinęs, kad 
viskas bus gerai. 

Dabar ji iš tiesų pasijuto kvaile! Na, žinoma, policija nesi- 
ims priemonių! Aleksandra kažkur buvo skaičiusi, kad policija 
pradeda paieškas, jei žmogus dingęs ilgiau kaip parą, betgi 
Džordžas visai nedingo, jis paprasčiausiai vėluoja! 

— Tikrai, — ištarė ragelin Aleksandra. — Atleiskite už su- 
trukdymą. 

— Nieko baisaus, ponia Melis. Dedu galvą, kad jūsų vyras 
pasirodys septintą ryto pirmuoju keltu. 

Džordžo nebuvo nei septintos valandos kelte, nei kituose. 

Aleksandra vėl paskambino į Niujorką. Vyras nepasirodė. 

Baisios nelaimės nuojauta apėmė Aleksandrą. Džordžas 
pateko avarijon ir sužeistas arba mirštantis guli kažkokioje ligo- 
ninėje. Jeigu nebūtų buvę tos painiavos su Eva! Gal Džordžas 
buvo atvažiavęs ir, neradęs Žmonos, kur nors išėjo. Bet kodėl 
tuomet nepaliko raštelio? O ką, jei jis užklupo plėšikus, o šie 
užpuolė jį arba pagrobė? Aleksandra vėl apėjo visus kambarius, 
ieškodama grumtynių pėdsakų. Bet visur buvo tvarka. Išėjo į 
prieplauką, ,,„Korsaras“ stovėjo vietoje, patikimai pririštas. 

Aleksandra nutarė vėl paskambinti į policiją. Budėjo leit- 
enantas Filipas Ingremas, dvidešimt metų tempiantis nelengvos 
tarnybos lažą. Jis jau žinojo, kad Džordžo Meliso visą naktį 
nebuvo namie. Skyriuje tik apie tai ir kalbėjo, smagiai laidyda- 
mi liežuvius. 

Ir dabar Ingremas paklausė Aleksandros: 

— Jūsų vyras vis dar neparėjo? Ką gi, teks man pačiam 
viską apžiūrėti. 

Leitenantas žinojo tuščiai gaištąs. 

Matyt, vaikinas šią naktelę neblogai pasilinksmino! Bet kai 
skambina Blekvel, visi privalo per galvą verstis! Šiaip ar taip, 
ponia Blekvel padori moteris. Jam teko keliskart ją sutikti. 

— Grįšiu po valandos kitos, — pasakė Ingremas budinčiam 
seržantui. 


Leitenantas išklausė Aleksandros pasakojimą, perėjo per 
kambarius, apžiūrėjo prieplauką ir padarė išvadą, kad kvepia 
kriminalu. Džordžas Melisas vakar vakare turėjo susitikti su 
žmona „Kedrų“ saloje, bet neatvažiavo. Nors pagal tarnybines 
pareigas leitenantas Ingremas neprivalėjo ieškoti dingusių vyrų, 
bet visai nepakenks padėti Blekvelų šeimynėlei. Ingremas 
paskambino į salos oro uostą ir į Linkolnvilio prieplauką 
pasiteirauti, ar kas nematė Meliso. Bet šis nesinaudojo jokiomis 
transporto priemonėmis. 

— Jis nebuvo atvažiavęs į „Kedrus“, — pranešė Aleksandrai 
leitenantas. 

Ką dabar daryti? Kur tas vaikėzas? Dingo nuo žemės 
paviršiaus? Bet Ingremas buvo įsitikinęs, kad nė vienas sveiko 
proto vyriškis nepanorėtų palikti tokios moters kaip 
Aleksandra. 

— Mes patikrinsim ligonines ir lavo... — leitenantas užsikirto, 

— ir kitas vietas. Tuoj pat išsiuntinėsim nurodymus visoms poli- 
cijos nuovadoms. 

Aleksandra stengėsi nerodyti jaudinimosi, bet Ingremas 
matė, kiek jai tai kainavo. | 

— Ačiū, leitenante. Sunku išsakyti, kaip aš jums dėkinga už 
pagalbą. 

— Tai mano pareiga, —- atsakė policininkas. 

Grįžęs į skyrių, jis pradėjo skambinti po ligonines ir lavo- 
nines. Džordžas Melisas niekur nebuvo užregistruotas. Nelai- 
mingų atsitikimų suvestinėse jo pavardė neminima. Tada Ingre- 
mas nutarė paskambinti pažįstamam žurnalistui ir paskelbti din- 
gusiojo paieškas. 

Laikraščiuose mirgėjo antraštės: - 

„Blekvelų turto paveldėtojos vyras dingo be žinios!“ 

Piteris Templtonas šią naujieną išgirdo iš detektyvo Papo: 

— Piteri, pameni, tu prašei šį tą sužinoti apie Džordžą Me- 
lisą. 

— Taip... 

— Jis išgaravo. 

— Ką?! 

— Dingo, nusiplovė, prapuolė! 

Nikas palaukė, kol Piteris viską suvoks. 

— Su savim ką nors pasiėmė? Pinigus, daiktus, pasą? 

— Nieko. Anot iš Meno gauto pranešimo, tiesiog prasmego 
skradžiai. Tu bandei jį atvesti į protą, tai gal bent įsivaizduoji, 
kas mūsų bičiuliui galėjo šauti į galvą? 

— Garbės žodis, Nikai, net nepagalvojau, — nuoširdžiai prisi- 
pažino Piteris. 

— Jei sugalvosi ką nors, pranešk. Bijau, kad tai geruoju nesi- 
baigs. 

— Gerai, Nikai, - pažadėjo Piteris, būtinai. 

Po pusvalandžio Piteriui paskambino Aleksandra Melis ir 
daktaras aiškiai girdėjo paniką jos balse: | 

— Aš... Džordžas prapuolė, ir niekas nežino, kas jam atsi- 
tiko. Aš taip tikėjausi, o gal jis jums ką nors sakė ir policija 
galės nusigriebti už kokio šiaudelio... 

Ji pasimetusi nutilo. 

— Man labai gaila, ponia Melis. Nieko konkretaus negaliu 
pasakyti. Aš kaip ir kiti nieko nežinau. 

— Atleiskite... 

Piteris taip norėjo kuo nors ją paguosti. 

— Jeigu prisiminsiu ką nors, nedelsdamas paskambinsiu. 
Kur jūs dabar? 

— „Kedruose“, bet vakarop grįšiu į Niujorką. Kol kas pagy- 
vensiu pas senelę. | 

Aleksandrą gąsdino mintis, kad teks likti vienai tuščiuose 
namuose. Jau kelintą kartą tą rytą ji kalbėjosi su Keite. 

— Brangioji, aš įsitikinusi, kad nėra ko nerimauti, — ramino 
Keitė. — Džordžas tikriausiai išvyko su reikalais ir pamiršo tau 
pranešti. | 

Bet nei ta, nei kita netikėjo tuo. 


Eva žiūrėjo telereportažą apie Meliso dingimą. 

Ekrane šmėkščiojo namo ,,Kedruose“ vaizdai, Aleksandros 
ir Džordžo vestuvinės nuotraukos ir dar viena fotografija: į 
dangų žiūrinčio Meliso veidas stambiu planu, akys išplėstos, 
antakiai suraukti. Evai tai keistai priminė nustebusį Džordžo 
žvilgsnį akimirką prieš mirtį. 

Telekomentatorius nesiliovė kalbėti: 

— Kol kas negauta jokių pranešimų apie pagrobimą ir 
reikalavimą išpirkti. Policija spėja, kad Džordžas Melisas tapo 
nelaimingo atsitikimo auka ir negali apie save pranešti, nes 
prarado atmintį. 

Jie niekada jo nesuras! Džordžo kūną potvynis nusinešė į 
okeaną. Vargšelis! Jis taip rūpestingai atliko Evos nurodymus! 
Tiktai jinai pakeitė planą: nuskrido į Meną, išsinuomojo valtį 
„bičiuliui“, nuvežė ją į Pilbruko įlanką, paskui išsinuomojo dar 
vieną valtį ir nukako į „,„Kedrus“, kur ir sulaukė Džordžo. Sis iki 
pat galo taip nieko ir neįtarė. Eva kruopščiai nuplovė denį. Po 
to liko menkniekis: grąžinti valteles savininkams, išskristi į 
Niujorką ir laiku atsiliepti į Aleksandros skambutį. 

Nepriekaištingai įvykdytas nusikaltimas. 

"Policijai teks priimti verdiktą apie paslaptingą dingimą. 

Diktorius perėjo prie kitų Žinių. Eva išjungė televizorių. 
Laikas ruoštis. Ji nenorėjo pavėluoti į pasimatymą su Roriu 
Makena. 

Kitą dieną šeštą valandą ryto žvejai ištraukė Džordžo 
Meliso kūną, tėkmės prispaustą prie banglaužio, įplaukiant į 
Pinebskoto įlanką. Rytinėje žinių laidoje buvo pranešta, kad tai 
nelaimingas atsitikimas, bet atėjus naujai informacijai 
pranešimų tonas keitėsi. Po skrodimo paaiškėjo, kad žaizdos, 
kurios po pirmojo apžiūrėjimo atrodė likusios nuo ryklio dantų, 

ouvo padarvios peiiiu. Ir vėlei vakarinių laikraščių antraštės 
rėkė: 

„„Neįminta Džordžo Meliso mirtis. Kas nužudė mili- 
jonierių?“ | 

„Kūnas rastas nedidelėje įlankoje!“ 


Leitenantas Ingremas studijavo vakarykščių potvynio 
srovių žemėlapius. Baigęs, nevalingai raukydamasis, jis atsilošė 
krėsle. Meliso kūną būtinai nuneštų į atvirą jūrą, jeigu jis 
nebūtų užsikabinęs už banglaužio. Leitenantą suglumino tai, 
kad lavoną išplukdžiusi srovė tekėjo nuo ,,Kedrų kalvos“. Bū- 
tent iš ten, kur Meliso neturėjo būti. 

Detektyvas Nikas Papas specialiai išskrido į Meną pasikal- 
bėti su leitenantu Ingremu. 

— Manau, kad mano skyrius gali padėti jūsų tyrimui, — 
pasakė Nikas. — Turime šiokios tokios informacijos apie Džor- 
džą Melisą. Zinoma, aš suprantu, kad jū s nesate įgaliotas, bet 
jeigu prireiktų, su džiaugsmu pateiksiu jums duomenis, leite- 
nante. 

Dvidešimt metų ištarnavęs Voldo Kauntri nuovadoje, leite- 
nantas Ingremas nė karto nebuvo susidūręs su tikru kriminalin- 
iu nusikaltimu. Didžiausias triukšmas šiame mažame kampelyje 
buvo kilęs, kai girtas turistas peršovė briedžio galvą, kabėjusią 
antikvarinėje krautuvėje. Džordžo Meliso nužudymas tapo sen- 
sacija, kurią pasičiupo visi laikraščiai, ir leitenantas pajautė, 
kad atėjo jo laikas. Jeigu Ingremui nusišypsojo laimė, jį perves į 
Niujorko policijos departamentą, į patį įvykių sūkurį, ir net 
paskirs detektyvu! Būtent todėl jis, neryžtingai pažvelgęs į 
Papą, sumurmėjo: 

— ... nežinau, tiesiog... 

Tartum perskaitęs pašnekovo mintis, Papas pridūrė: 

— Mums iš jūsų nieko nereikia, bet čia juodas reikalas, poli- 
ciją spaus iš visų pusių ir kuo greičiau surasime nusikaltėlį, tuo 
mums patiems geriau. Galėčiau jau dabar šį bei tą iškloti apie 
Meliso praeitį. 

Leitenantas Ingremas nusprendė, kad neturi ko prarasti: 

— Na, ką gi, sutarėm! 


Harlis sugirdė Aleksandrai migdomųjų, paguldė į lovą, bet 
išvargintas protas gynėsi tiesos. 
„To paprasčiausiai negali būti! Kam prireikė žudyti Džor- 

džą, juk jis neturėjo priešų! Policininkai kažką aiškino apie 
dūrius peiliu, bet tai melas! Tikriausiai įvyko nelaimingas atsi- 
tikimas... Baisi nelaimė... Niekam nereikėjo Džordžo mirties... 
Niekas negalėjo jo nužudyti... Niekas negalėjo... Niekas...“ 

Daktaro Harlio opiumo injekcija pagaliau suveikė. Ji užmigo. 

Žinia, kad surastas Džordžo Meliso kūnas, sukrėtė Evą. Bet 
viską kaip reikiant apgalvojusi, ji truputį nusiramino. Gal tai ir į 
gera. Dabar įtars Aleksandrą, juk ji buvo saloje! 

Keitė, beprotiškai sukrėsta siaubingos naujienos, tylėdama 
sėdėjo šalia Evos svetainėje ant sofos. 

— Neįsivaizduoju, kam prireikė nužudyti jį? — pagaliau ji 
paklausė. 

Eva atsiduso: 

— Nežinau, močiute. Tiesiog nesuprantu — širdis plyšta, kai 
pagalvoju apie vargšelę Aleksą. 

Leitenantas Filipas Ingremas apklausinėjo Linkolnvi- 
lo—Aisboro kelto jūreivį. 

— Ar jūs įsitikinęs, kad nei ponas, nei ponia Melis neper- 
sikėlė penktadienį keltu? | 

— Bent jau ne per mano pamainą, Filai. Klausiau rytinę 
pamainą dirbusio vaikino, jis jų taip pat nematė. Gal lėktuvu 
atskrido? 

— Dar vienas klausimas, Lju. Iš nepažįstamų niekas neper- 
sikėlė? 

— Velniai rautų, tu ne prasčiau už mane žinai, kad šiuo metų 
laiku apart savų čia nieko nebūna. Vasarą dar kartais užsuka 
turistai, bet lapkričio mėnesį?! Nesulauksi! 

Leitenantas Ingremas nuvyko pas Ailsboro oro uosto valdy- 
toją. 
— Ne, Filai. Meliso penktadienį čia nebuvo. Turbūt persikėlė 
keltu. 

— Lju prisiekia nematęs jo. 

— Betgi jis negalėjo imti ir perplaukti įlanką?! 

— O ponia Melis? 

— Čia jau kitas reikalas. Atskrido savuoju „Bičkraftu“ apie 
dešimtą vakaro. Liepiau savo sūnui Čarliui nuvežti ją 1 „Kedrus“. 

— Kokios nuotaikos ji buvo, kaip jums pasirodė? 

— Keista, kad jūs to paklausėte. Trūkčiojo katp katė ant įkai- 
tusio stogo. Net mano vaikis tai pastebėjo. Paprastai ji tokia 
rami, kiekvienam gerą žodį suras. Bet tą vakarą taip skubėjo, 
lyg nelabasis ją vytųsi. 

— Tą dieną ar vakarą pastebėjote kokių nors nepažįstamų 
keleivių? 

— Ne, - pakratė galvą valdytojas, tik savi. 

Po valandos Ingremas jau kalbėjosi telefonu su Niku Papu. 

— Nieko konkretaus, — paaiškino jis, - dabar viskas dar la- 
biau susipainiojo. Penktadienį ponia Melis atskrido į Aisboro 
oro uostą viena, be vyro. Šio nebuvo nei kelte, nei oro uoste. 
Nėra jokių įrodymų, kad jis apskritai tą naktį buvo saloje. 

— Jeigu pamiršime potvynį. 

— Na taip. 

— Zudikas greičiausiai išmetė Melisą už borto, įsitikinęs, 
kad kūną nuneš į jūrą, - susimąstęs pasakė Nikas. — Beje, jūs 
apžiūrėjote ,„Korsarą“? 

— Paviršutiniškai. Jokių grumtynių pėdsakų ar kraujo 
dėmių. 

— Norėčiau atsivežti teisminės medicinos ekspertą. Neprieš- 
taraujate? 

— Ne, jei jūs pamenate mūsų susitarimą. 

— Zinoma, pamenu. Iki rytojaus. 

Kitą rytą Nikas su ekspertais atvyko į Ailsborą. Ingremas 
pats juos palydėjo iki Blekvelų prieplaukos, kur stovėjo 
„Korsaras“. Po dviejų dienų ekspertas nusivedė Papą į šalį: 

— Panašu, kad pataikėm į dešimtuką, Nikai. Ant turėklų 
apatinės pusės kraujo dėmės. 

Laboratorija patvirtino, kad Džordžo Meliso kraujo grupė 
tokia pat. 


Pačiame piktadariškiausiame Manheteno rajone gyvenimas 
kunkuliavo dar aktyviau nei paprastai. Naktį vyko prekiautojų 
narkotikais gaudynės ir narvas buvo perpildytas suimtaisiais; 
kameros lūžo nuo prostitučių, girtuoklių ir prievartautojų. 

Triukšmas ir nepakeliama smarvė užspaudė Piteriui Templ- 
tonui nosį, kuomet policininkas per šias džiungles padėjo jam 
nusigauti iki Niko Papo kabineto. 

— Sveikas, Piteri! Kaip gerai, kad radai laiko užeiti. 

Išvakarėse Papas sakė telefonu: 

— Slapstaisi nuo manęs, drauguži? Laukiu tavęs rytoj šeštą 
arba įsakysiu atvesdinti! 

Išlaukęs, kol jiedu pasiliks vieni, Piteris paklausė: 

— Kas yra, Nikai? Kas tave neramina? 

— Tuoj paaiškinsiu: per daug protingas žudikas! Ką mes 

suradome? Numirėlį, kuris paskutinę gyvenimo valandą dingo 
iš salos, kurion net nebuvo atvykęs. 

— Bet tai absurdas! 

— Kam sakai, drauguži! Keltininkas ir vaikinukas iš oro 
uosto tikina akyse tą naktį nematę Meliso. Jeigu keltas ir lėktu- 
vas atkrenta, lieka tik motorinė valtis. Patikrinom visus to 
rajono savininkus. Nulis! 

— Gal Melisas apskritai nebuvo ,,„Kedruose“? 

— Ekspertas teigia priešingai. Jie rado įrodymų, kad Melisas 
buvo užėjęs į namą, nusivilkęs kostiumą, ir persirengęs 
drabužiais, kuriais ir buvo rastas. 

— Melisą nužudė namuose? 

— Blekvelų jachtoje. Lavoną išmetė už borto. Tai padaręs ti- 
kėjosi, kad kūną nuneš srovė. 

— Bet kaip... 

Nikas Papas pakėlė raumeningą ranką: 

— Mano eilė. Melisas buvo tavo pacientas, tikriausiai pasi- 
pasakojo apie savo šeimyninį gyvenimą. O jo žmona? 

— O ką ji turi bendra su visu tuo? 

— Daug ką. Ši poniutė įtariamųjų sąraše įrašyta pirmu, antru 
ir trečiu numeriu iš karto. 

— Tu svaičioji. 

— Ei, o aš maniau, kad atvedantieji į protą tokių žodžių 
nekalba! 

— Nikai, o kodėl tu manai, kad Aleksandra Melis nužudė 
vyrą? 

— Ji buvo ten žmogžudystės naktį ir, be to, tik ji turi pretekstą 
nusikaltimui. Į ,,Kedrus“ atvyko vėlai, kažką paistydama apie tai, 
kad supainiojo oro uostus, kur turėjo susitikti su seseria. 

— O ką sako sesuo? 

— Klausyk, nustok kankinęs apklausomis! Kokį galą ji 
turėtų aiškinti?! Jos dvynės, suprask! Mes žinom, kad Džordžas 
Melisas tą naktį buvo ,,„Kedruose“, o Žmona žegnojasi nema- 
čiusi jo. Namas, be abejo, didelis, bet ne itin! Toliau, ponia Me- 
lis atleido savaitgaliui visus tarnus. Kai paklausiau, kodėl, ji pa- 
aiškino, kad tai buvo Džordžo idėja. Na, o Džordžas, supranta- 
ma, jau nieko nepasakys. 

Piteris susimąstė: | 

— Sakai, ji turėjo priežastį? Kokią? 

— Trumpa tavo atmintis. Atsimink, kas užvirė visą tą košę? 
Kas prašė viską išsiaiškinti apie Melisą? Ledi buvo ištekėjusi 

už psichopato, kuris seksualiai pasitenkindavo, tyčiodamasis iš 
prostitučių ir apskritai visų, su kuriomis susieidavo. Galbūt ir ją 
mušė. Tarkim, poniutė nusprendė nenorinti daugiau kentėti. 
Pareikalavo skyrybų. Melisas atsisakė. Aišku, reikėtų būti pa- 
skutiniu kvailiu, kad laisva valia atsisveikintum su tokiais pini- 
gėliais! Ji nedrįsta kreiptis į teismą, bijo skandalo — laikraščiai 
tuoj pat apniks kaip vilkai grobį. Nebuvo kitos išeities, tik nu- 
žudymas. 

Nikas atsilošė krėsle. 

— Ko tau reikia iš manęs? - paklausė Piteris. 

— Informacijos. Prieš dešimt dienų pietavai su Meliso žmona. 

Papas paspaudė magnetofono jungtuką. 

— Visi parodymai buvo užrašyti, Templtonai. Papasakok 
apie tą susitikimą. Kaip elgėsi Aleksandra Melis? Nervinosi? 
Pyko? Raudojo? 

— Patikėkite, Nikai, nesu matęs guvesnės, laimingesnės 
moters. 

Papas, pervėręs žvilgsniu Piterį, išjungė magnetofoną: 

— Nesuk galvok, mano drauge! Širyt buvau pas daktarą 
Harlį. Aleksandra Melis pastaruoju metu nuolatos kalbėjo apie 
savižudybę, ir Harlis netgi išrašė jai kažkokių vaistų. Tik 
pasakyk, kad tai netiesa! 


Pokalbis su leitenantu Papu labai sutrikdė Džoną Harlį. 
Detektyvas iš karto ėjo prie reikalo. 

— Ar pastaruoju metu ponia Melis skundėsi kokiais nors 
negalavimais? 

— Atleiskite, — papurtė galvą daktaras, — bijau, kad tai pro- 
fesinė paslaptis, kurios neturiu teisės atskleisti. 

— Puiku, daktare, suprantu. Seni draugai, visa kita ir, su- 
prantama, jūs su džiaugsmu nutrauktumėte bylą. 

Papas pakilo: 

— Kalbame apie nužudymą. Po valandos būsiu pas jus ir, 
prokurorui leidus, susipažinsiu su ligos istorijomis ir radęs vis- 
ką, ko reikia, neatsisakysiu malonumo pasikalbėti su Žurnalis- 
tais. 

Džonas tylomis žiūrėjo į policininką? 

— Padarysite taip, kaip aš siūlau, ar spirsitės? Pažadu, nie- 
kam nė žodžio. Na? 

— Sėskite! — įsakė Harlis. 

Papas paklusniai atsisėdo. 

— Ą.cksandros psichika pastaruoju metu šlubuoja. 

— Ką jūs turite omenyje? 

— Ryški depresija. Savižudybės manija. Sako nebenorinti 
gyvent. | 

— O kaip ji tai įsivaizduoja! Gal užsiminė apie durklą? 

— Ne. Pasakojo, kad jai nuolat sapnuojasi, kad skęsta. Aš iš- 
rašiau velbutrino, bet ji atėjo ir pasakė, kad nepagerėjo. Tada aš 
pasiūliau nomifenziną. Nežinau, ar jis padėjo Aleksandrai. 

Nikas Papas tylomis pasėdėjo, kažką mąstydamas. Pagaliau 
jis pakėlė akis: 

— Kas dar? 

— Tai viskas, ką Žinau, leitenante. ——— 

Bet Džonas sumelavo, ir dabar jį kankino abejonės. Jis są- 
moningai nutylėjo apie tai, kad Džordžas Melisas primušė Evą, 
galbūt dėl to, kad apie tai jau turėjo būti pranešęs policijai. Bet 
to nepadarė, norėdamas apginti Blekvelų šeimą. Džonas ne- 
turėjo supratimo, ar yra koks nors ryšys tarp Evos užpuolimo ir 
Meliso nužudymo, bet kažkoks šeštasis jausmas kuždėjo, kad 
neverta siekti teisybės. Harlis buvo pasiryžęs padaryti viską, 
kas nuo jo priklauso, kad tik niekas neskriaustų Keitės Blekvel. 

Praėjus ketvirčiui valandos po to, kai Harlis galutinai nus- 
prendė, įėjo seselė: 

— Ponas Kytas Vebsteris, daktare. 

Rodos sekundei prisnūdusi sąžinė vėl atbudo. 

— Džonai, — tarė Kytas, — norėčiau užvažiuoti. Reiktų pa- 
sikalbėti. Jūs neužsiėmęs? 

— Atsilaisvinsiu. Kada? 

— Penktą valandą. 

— Gerai Kytai. Iki pasimatymo. 

Vadinasi vargu ar pavyks sustabdyti reikalus. 

Lygiai penktą daktaras Harlis įvedė kabinetan Kytą Vebs- 
terį. 

— Ko nors įpilti, Kytai? 

— Ne, ačiū, aš negeriu. Atleiskite, kad štai taip įsiveržiau. 

Džonui Harliui atrodė, kad kiekvieną kartą, kai jis pamato 
Vebsterį, šis už kažką atsiprašinėja. Toks drovus, mielas ma- 
žylis, niekada neįsižeidžia, visiems nori įtikti, lygiai kaip šu- 
nytis, laukiantis, kada jį paglostys. 

Sunku patikėti, kad ši niūri, neišraiškinga išvaizda slepia 
didelius gabumus ir aštrų protą. 

— Kuo galiu padėti, Kytai? 

Vebsteris įkvėpė daugiau oro: 

— Na... noriu paklausti... tada, kai... Melisas vos neužmušė 
Evos Blekvel. 

—Ir ką? 

— Juk pamenate, ji vos nenumirė. 

—Taip. 

— Policija taip nieko ir nesužinojo. Dabar, įvykus nelaimei... 
Meliso nužudymas ir panašiai, neapsisprendžiu, ar verta viską 
pranešti tardytojui. 

Mat kaip. Pasirodo nėra išeities. 

— Elkitės, kaip jūsų nuomone, derėtų, Kytai. 

— Žinau, - niūriai linktelėjo Kytas Vebsteris. - Tiesiog 
negaliu ir pagalvoti apie tai, kad pakenksiu Evai Blekvel. Ji 
tokia nepaprasta mergina! 

— Jūs teisus, — atsargiai sutiko Džonas. 

— Vienintelis, kas mane neramina, - atsiduso Vebsteris, - jei 
nutylėsiu, o policija viską sužinos? Tada mano popieriai prasti. 

„Mūsų popieriai“, - mintyse pataisė Harlis. Ir čia jį nusmel- 
kė mintis. 

— Kažin, ar tardymas atskleis, — nerūpestingai išsakė jis. — 
Eva, suprantama, tylės, o ir jūs puikiai pasidarbavote su jos 
veidu. Jei ne tas mažytis randas, niekas gyvenime nepatikėtų, 
kaip jis buvo sudarkytas. žė 

Kytas Vebsteris nesuprasdamas sumirksėjo: 

— Koks randas? 

— Rauzganas brėžis ant kaktos. Eva sakė, kad po mėnesio 
kito jūs ruošiatės jį panaikinti. 

Daktaras Vebsteris sumirksėjo dar tankiau, ir Harlis pagal- 
vojo, kad tai, ko gero, nervinis tikas. 

— Aš ne... Kada jūs paskutinį kartą matėte Evą? 

— Prieš dešimt dienų. Atėjusi rūpinosi sesers sveikata. Tiesą 
sakant, tik pagal tą randą ir galėjau atskirti Evą nuo Alek- 
sandros. Suprantate, jos dvynės ir panašios kaip du vandens 
lašai. 

Kytas lėtai linktelėjo: 

— Taip, mačiau sesers nuotraukas laikraščiuose. Stebėtinas 
panašumas. Sakote, dabar jas galima atskirti tik pagal randą ant 
Evos kaktos? 

— Garbės Žodis. 

Daktaras Vebsteris ilgai tylėjo prikandęs lūpą. Pagaliau jis 
pakilo: 

— Gal nerverta nedelsiant kreiptis policijon? Aš norėčiau dar 
kartą viską apsvarstyti. 

— Būsiu atviras, jūs teisus, Kytai. Jos abi gražios ir jaunos, o 
žurnalistai daro užuominas, kad tardytojas įtaria Aleksandrą, ir 
jūs tuoj išgirsite, kad ji kaltinama žmogžudyste. Nesąmonė. 
Atsimenu jas visai mažytes... 

Bet daktaras Vebsteris nebesiklausė. 

Atsisveikinęs su Džonu Harliu, Kytas susimąstęs žengė 
gatve. Apie kokį randą jis kalba? Po operacijos neliko nė 
menkiausios žymelės! Bet Harlis įžiūrėjo randoną randą. Gal jis 
atsirado vėliau, per kitą nelaimingą atsitikimą? Bet kodėl ji 
sumelavo? Juk nebuvo jokio reikalo. 

Vebsteris dar ir dar kartą mintimis perbėgo pokalbį su 
Džonu, įsigilindamas į kiekvieną smulkmeną ir pagaliau, šį tą 
supratęs, pagalvojo: 

„Jei aš neklystu, visas mano gyvenimas gali pasikeisti...“ 

Kitą rytą jis vėl paskambino Harliui: 

— Džonai, atleiskite, kad taip anksti trukdau. Jūs sakėte, kad 
Eva Blekvel buvo atėjusi pasikalbėti apie savo seserį Aleksan- 
drą. 

— Būtent. 

— O po Evos vizito Aleksandra taip pat buvo užėjusi? 

— Taip. Jei gerai prisimenu, pasirodė kitą rytą. O kodėl jus 
tai domina? 

— Tiesiog smalsu. Ar nepasakytumėte, kuo skundėsi 
Aleksandra? 

— Gili depresija. Eva norėjo jai padėti. 

Aleksandros vyras vos ne mirtinai ją primušė. Dabar jis 
nužudytas, o nusikaltimu kaltina Aleksandrą. 


Kyto Vebsterio dar niekada nenuvylė jo protiniai suge- 
bėjimai. Mokykloje jis sugaišdavo dukart ilgiau nei kiti, kad 
gautų bent patenkinamą pažyfnį. Mažylis Kytas visada būdavo 
pajuokos objektu. Sportininkas jis taipogi buvo nevykęs, o su 
bendraamžiais nerasdavo bendros kalbos. Nesuklystum pasa- 
kęs, kad jis jiems apskritai neegzistavo. Niekas labiau už gimi- 
nes nenustebo, kai Kytą priėmė į medicinos koledžą. Sužinoję 
apie jo ketinimus tapti chirurgu, dėstytojai ir profesoriai ma- 
žiausiai tikėjosi, kad iš eilinio studento išaugs puikus gydytojas. 
Jie apsiriko. Neišvaizdi lėliukė virto akinančia peteliške, genial- 
iu skulptoriumi, auksiniais burtininko pirštais kuriančiu stebuk- 

lus, tik vietoj šalto molio buvo gyvas kūnas. Neilgai trukus 
Kyto Vebsterio šlovė nuskardeno po visą miestą. Deja, jokios 
liaupsės nepajėgė ištrinti iš atminties vaikystėje patirto pažemi- 
nimo. Širdyje jis vis dar jautėsi mažu berniūkščių, kurį visi 
niekina, iš kurio šaiposi merginos. 
Kai Kytas pagaliau prisiskambino Evai, jo delnai buvo 
drėgni nuo prakaito. Pasigirdo žemas, geidulingas balsas: 
— Rori? 
— Ne. Čia Kytas Vebsteris. 
— Ak, jūs! Sveiki! — visai kitu, sausu, abejingu balsu atsakė 
Eva. 
— Kaip laikotės? — pralemeno jis. 
— Puikiai. 
Kytas visa oda jautė jos nekantrumą: 
— Aš... turiu pasikalbėti su jumis. 
— Aš nieko nepriimu. Jei skaitote laikraščius, galėjote žino- 
ti, kad nužudė mano svainį. Aš gedžiu. 
Kytas nervingai patrynė delnais kelnes: 
— Kaip tik dėl tos priežasties aš ir noriu su jumis pasimatyti, 
Eva. Reikia pasidalinti šiokia tokia informacija. 
- Informacija? Apie ką? 
— Nenorėčiau aptarinėti telefonu. 
Kytas girdėjo, kaip sukasi varžteliai Evos smegenyse. 
— Na, gerai. Kada? 
— Dabar, jeigu jums patogu. 
Lygiai po trisdešimties minučių Kytas stovėjo prie Evos 
durų. Atidarė pati šeimininkė. 
— Aš labai užsiėmusi. Kokie vėjai atpūtė? 
— Štai, — atsiprašydamas pralemeno Kytas Vebsteris. 
Atplėšęs storo popieriaus voką, jis ištraukė fotografiją ir 
neryžtingai ištiesė Evai. Iš nuotraukos žvelgė jos pačios veidas. 
— Na, ir kas? — nesuprasdama patraukė pečiais mergina. 
— Čia jūsų foto... 
— Matau, - grubiai nutraukė ji. - Toliau! 
— Padaryta po operacijos. 
— Ir? 
— Kaip matote, jokio rando kaktoje. 
Evos veidas akimirksniu pasikeitė. 
— Sėskitės, Kytai. 
Jis nejaukiai prisėdo ant paties sofos kraštelio, nenuleis- 
damas nuo jos akių. Daug gražių moterų, prašančių padėti, 

buvo atėję pas Vebsterį, bet Eva tarytum užbūrė jį. Tokios nepa- 
prastos merginos jis nebuvo sutikęs. 

— Siūlyčiau pasakyti teisybę. 

Jis pradėjo pasakoti apie savo vizitą pas daktarą Harlį, apie 
paslaptingą randą, apie savo įtarimus. 

Ir per visą tą laiką Kytas dėmesingai stebėjo Evą. Bet 
merginos akys buvo abejingaos. 

Išklausiusi Vebsterį, Eva patraukė pečiais: 

— Nežinau, ką jūs čia prisigalvojote, bet, man regis, tuščiai 
gaištate. O dėl rando... aš paprasčiausiai suvaidinau seserį ir 
viskas. Na, o dabar, jei jau viską pasakėte, iki pasimatymo, 
turiu daugybę reikalų. 

Bet Vebsteris nepajudėjo iš vietos. 

— Atleiskite, kad varginu, bet pagalvojau, kad reikėtų 
pasikalbėti su jumis prieš einant į policiją. 

Tik dabar Eva susirūpino: | 

— Nesuprantu, kam jums prireikė policijos? 

— Deja, turiu pranešti apie tai, kad Džordžas Melisas prieš 
pat savo mirtį jus sumušė. Ir paskui ta istorija su randu... Aš 
pats nieko nesuprantu, bet esu įsitikinęs, kad jūs sugebėsite 
viską paaiškinti tardytojui. 

Ir tada pirmąsyk Evos širdį sugniaužė baimė. Tas kvailas 
niekingas žmogeslis nė nesįsivaizduoja, kas iš tikrųjų įvyko, bet 
vienintelio jo žodžio pakaks, kad tardytojas imtų klausinėti. 
Džordžas Melisas buvo dažnas svečias jos bute. Visai gali būti, 
kad policija suras jį mačiusių liudininkų. Ji sumelavo, pareiš- 
kusi, kad žmogžudystės naktį buvo Vašingtone. Alibi Eva netu- 
rėjo. Jeigu ieškovai sužinos, kad Džordžas jos vos neužmušė, 
nusikaltimo motyvas rastas. Teisybė išplauks į paviršių. Būtina 
bet kokia kaina užkimšti koserę Vebsteriui. 

— Ko jums reikia? Pinigų? 

— Ne! - pasipiktinęs sušuko Kytas. 

— Tai ko? 

Nukaitusiu iš sąmyšio veidu Vebsteris nudūrė akis į grindis: 

— Aš... jūs taip man patinkate, Eva. Nežinau, ar ištversiu, jei 
jums kas atsitiks. 

Eva išspaudė šypseną: 

— Nesisielokite, Kytai, kas man gali atsitikti! Nieko blogo 
aš nepadariau. Patikėkite, visa tai neturi nė menkiausio ryšio su 
Meliso nužudymu. 

Ir, paėmusi Kytą už rankos, pridūrė. 

— Būsiu labai dėyginga, jeigu jūs apskritai užmiršite apie tai, 
ką neseniai kalbėjote. Gerai? 

Jis uždengė jos pirštus savo delnu ir stipriai suspaudė: 

— Labai norėčiau, Eva, tikrai. Bet vyksta tyrimas. Aš dak- 
taras ir bijau, kad privalėsiu duoti parodymus. Teks papasakoti 
apie viską, ką žinau. 

Jis pastebėjo susirūpinimą merginos veide. 

— Bet jūs visai neprivalote to daryti. 

Kytas paglostė jos ranką: 

— Deja, privalau, Eva. Kaip gydytojas ir kaip sąžiningas 
žmogus. Tik viena aplinkybė galėtų sulaikyti. 

— Kokia gi? 

Ir dabar jis nušvito, supratęs, kad pagaliau nugalėjo. 
Mergina jo valioje. Kyto balsas suminkštėjo, pritilo: 

— Vyro negalima priversti liudyti prieš savo žmoną. 

„Jiedu apsivedė likus porai dienų iki tardymo. Santuoka 
buvo įregistruota teisėjo kontoroje. Dalyvavo tik jaunavedžiai ir 
liudininkai. Vien tik pagalvojus apie tai, kad teks gyventi su 
Vebsteriu, nuo pasibjaurėjimo Evai oda pagaugais nuėjo. Bet 
pasirinkimo nebuvo. 

Tk pamanyk, tam kvaišai vaidenasi, kad ji amžiams liks jo 
žmona! Bet kai tik visas triuksmas nuščius, Eva tuoj pat anu- 
liuos tą juokingą jungtuvių parodiją! Ir galas beprotybei! 


Leitenantas Papas pateko į sunkią padėtį. Jis buvo įsiti- 
kinęs, kad žino, kas nužudė Džordžą Melisą, bet nieko negalėjo 
įrodyti. Nė vienas Žmogus neišdrįso ir žodžio pasakyti prieš 
Blekvelų šeimą, ir Papas neįstengė pramušti šio tylėjimo 
sienos. Jis pasitarė su vadovybe, kapitonu Haroldu Konu, kurį 
daug ko išmokė gyvenimas ir sunki tarnyba, prasimušant į 
žmones iš pačių padugnių. 

Įdėmiai išklausęs pavaldinio, Konas tarė: 

— Visa tai viena migla, Nikai. Tu neturi jokių įkalčių, net 
šalutinių. Teisme paprasčiausiai išjuoks. 

— Zinau, - atsiduso Papas, — bet vis dėlto aš teisus. 

Šiek tiek pagalvojęs, jis pašoko: 

— Klausyk, o jeigu pasišnekėjus su Keite Blekvel? 

— Viešpatie?! Kam? 

— Taip sau, pamėginsiu ką nors sumeškerioti. Ji šeimos 
galva, vadinasi, žino ir gali išduoti tai, ko net pati neįtaria. 

— Tik žiūrėk, atsargiau! 

— Pažadu. | 

— Ir nepersistenk, Nikai. Nepamiršk, kad ji nebejauna. 

— Pasistengsiu, — atsiduso detektyvas Papas. 

Jie susitiko tą pačią dieną Keitės kabinete. Iš Keitės veido 
Nikas sprendė, kad jei per aštuoniasdešimt, bet pagal savo 
amžių pagyvenusi dama laikėsi kaip reta gerai. Nė menkiausio 
liūdesio ir nusivylimo ženklų. Keitė stengėsi neparodyti, kaip ji 
susijaudinusi ir sunerimusi; juk Blekvelų vardas tapo lais- 
valaikio plepalų ir viešo skandalo tema. 

— Sekretorius sakė, kad jūs norėjote skubiai susitikti su 
manimi, leitenante. 

— Taip, ponia. Rytoj prasideda tardymas byloje dėl Džordžo 
Meliso mirties. Turiu pagrindo manyti, kad jūsų anūkė įpainiota 
į nusikaltimą. 

Keitė akimirksniu suakmenėjo. 

— Niekada tuo nepatikėsiu. 

— Prašau, išklausykite, ponia Blekvel. Kiekvieno nusikalti- 
mo tyrimas prasideda įvardinant priežastį arba motyvą. Džor- 
džas Melisas buvo avantiūristas, besivaikantis kraičio ir sadis- 
tas, maniakas. 

Nikas pastebėjo, kaip išsiplėtė senutės vyzdžiai, bet vis dėl- 
to kantriai tęsė. 

— Jis vedė jūsų anūkę ir staiga suvokęs, kad praturtėjo, nu- 
trūko nuo pavadžio. Manau, kad jis negailestingai mušė Alek- 
sandrą ir kai ji pareiškė norinti skirtis, jis nesutiko. Vadinasi, at- 
sikratyti vyru ji galėjo tik jį nužudžiusi. 

Keitė tylėdama, mirtinai išbalusi žiūrėjo į detektyvą. 

— Aš pradėjau ieškoti įrodymų ir sužinojau, kad Džordžas 
Melisas prieš dingimą lankėsi ,,Kedrų Kalvoje“. Ten nuo že- 
myno galima arba lėktuvu atskristi, arba keltu persikelti. Kaip 
teigia vietos policija, Meliso nebuvo nei oro uoste, nei prieplau- 
koje. Aš netikiu stebuklais ir nemanau, jog Melisas galėjo kaip 
Kristus nueiti per vandenį. Liko vienintelė galimybė - jis 
išsinuomojo kažkur pakrantėje motorinę valų. Aš patikrinau 
visas vietas, kur išnuomojamos valtys ir stabtelėjau tieks Džilki 
Harboru. Meliso mirties dieną kažkokia moteris ten išnuomojo 
katerį, pasakiusi, kad tai — vėliau atvyksiančiam draugui. 
Sumokėjo grynais, bet teko išrašyti kvitą. Valtis paimta 

Solanžos Djun vardu. Ar jums tai ką nors sako? 

— Taip. Ji... tai guvernantė, vaikystėje prižiūrėjusi dvynukes. 

Grįžo į Prancūziją, ir senokai. 

ŠA patenkintas linktelėjo: 

— Siek tiek atokiau pasroviui ši moteris išsinuomojo dar 
vieną valtį, išplaukė ja ir grąžino po trijų valandų. Ir tą kartą 
kvietą pasirašė Solanža Djun. Aš parodžiau Aleksandros nuo- 
trauką kasininkams nuomos punktuose ir jie mano, kad tai ji, 
nors nėra visiškai įsitikinę — abi valtis išsinuomojusi moteris 
buvo briunetė. 

— Tai kodėl jūs manote?.. 

— Ji buvo su peruku. 

— Na ir Kas, - sausai paklausė Keitė, - netikiu, kad Aleksan- 
dra galėjo nužudyti vyrą. 

— Ir aš, ponia Blekvel, — sutiko papas. - Tai buvo jos sesuo 
Eva. 

Keitė sustingo kaip akmeninis obeliskas. 

— Aleksandra to negalėjo padaryti. Aš pusvalandžio tikslu- 
mu patikrinau, kur ji galėjo būti tą dieną. Pusdienį ji praleido 
Niujorke su drauge, paskui išskrido į salą. Aleksandra niekaip 
nebūtų spėjusi išsinuomoti dvi valtis, be to, skirtingose vietose. 
Vadinasi, belieka jos antrininkė, pasinaudojusi Djun pavarde. 
Kas gi, jei ne Eva galėjo tai padaryti? Pasistengiau išsiaiškinti, 
ar ji turėjo motyvą. Parodžiau Meliso nuotrauką jos namo 
gyventojams ir pasirodė, kad Melisas ten nuolatos lankėsi. 
Prižiūrėtojas pareiškė, kad vieną naktį, kai Melisas lankėsi 
Evos bute, ją rado vos ne mirtinai primuštą. Ar jūs apie tai 
žinojote? 

— Ne, - sušnibždėjo Keitė. 

— Ją primušė Melisas. Jis tą sugeba. Štai jums ir motyvas — 
kerštas. 

Eva išviliojo jį iš namų į „„Kedrus“ ir ten pribaigė. 

Jis pažvelgė į Keitę ir pajuto sąžinės graužimą dėl to, kad 
bando pergudrauti seną moterį. 

— Eva tvirtina, kad visą dieną praleido Vašingtone. Įteikė ją 
į oro uostą atvežusiam taksistui šimto dolerių banknotą, kad šis 
geriau ją įsimintų, o be to, pakėlė baisų triukšmą, kad pavėlavo 
į lėktuvą. Nemanau, kad ji apskritai ruošėsi vykti į Vašingtoną. 
Greičiausiai nusipirko juodą peruką, atkako iki Meno privačios 
aviakompanijos lėktuvu ir išsinuomojo abi valtis. Paskui 
nužudė Melisą, išmetė jo kūną už borto, pririšo prie krantinės 

jachtą ir nuplukdė kitą valtį į nuomos punktą, kuris tuo metu 
jau buvo uždarytas. 

Keitė ilgai žiūrėjo į pašnekovą ir pagaliau lėtai pratarė: 

— Jūs neturite nė vieno tiesioginio įkalčio, juk taip? 

— Tikrai taip. 

Papas susikaupė smūgiui: 

— Man iš tikrųjų būtini liudytojų parodymai, įrodymai, kuri- 
uos galima pateikti tardymui. 

Keitė ilgai tylėjo, matyt, spręsdama, ką daryti, ir pagaliau 
linktelėjo: 

— Manau, leitenante, kad turiu tardymui reikalingos infor- 
macijos. 

Papo širdis tankiau suplakė. Jis daug kuo rizikavo, bet, atro- 
do, išlošė. Senutė tučtuojau palūš. Pats to nesuvokdamas, Nikas 
net palinko priekin. 

— Klausau, ponia Blekvel. 

— Džordžo Meliso žūties dieną, — ramiai aiškiai pareiškė 
Keitė, - mudvi su Eva buvome Vašingtone, leitenante. 

Ir, pastebėjusi suglumusią Papo veido išraišką, pagalvojo: 

„„Tu, kvaileli! Nejau iš tiesų patikėjai, kad aš leisiu 
sudoroti savo šeimą tokiems kaip tu! Leisiu viešai skalbti 
purvinus marškinius! Leisiu laikraščiams skandalingai 
linksniuoti Blekvelų vardą! Ne! Aš pati nubausiu Evą! Savo 
rankomis!“ 

Verdiktas teigė: 

„„Mirė nuo nežinomo žudiko ar žudikų rankos“. 

Aleksandros nuostabai Piteris Templtonas pasirodė apylin- 
kės teisme ir per visą tyrimą sėdėjo šalia. 

— Aš čia tik kaip moralinė parama, - paaiškino jis. 

Piteriui pasirodė, kad Aleksandra puikiai laikosi, nors 
tamsūs ratilai paakiuose ir sukritęs veidas išdavė jos kančią. 

Per pertrauką jis pakvietė Aleksandrą į ,,Lobster Tauną“, 
jaukų restoranėlį, pro kurio langus matėsi Linkolno įlanka. 

— Kai viskas baigsis, — patarė Piteris, — jums būtų geriau 
persikelti toliau nuo čia. 

— Jūs teisus. Eva mane pakvietė į kruizą. 

Aleksandros akys patamsėjo iš skausmo: 

— Aš vis dar negaliu patikėti, kad Džordžas mirė. Suprantu, 
kad žuvo, bet nepajėgiu suvokti. 

— Tai apsauginė organizmo reakcija nuo šoko. Teks taip ir 
gyventi, kol skausmas neapmalš. 

— Kokia beprasmiška mirtis... Jis buvo toks nuostabus 
žmogus! | 

Aleksandra bejėgiškai atsiduso: 

— Jūs su Džordžiu praleidote daug laiko. Jis su jumis 
kalbėjosi. Geresnių už jį pasaulyje nėra, juk tiesa? 

— Taip, — išspaudė Piteris, - nepaprastas žmogus... 


— Noriu anuliuoti santuoką! — pareiškė Eva. 

Kytas Vebsteris nustėręs sumirksėjo: 

— Bet kodėl? Kas atsitiko? 

— Ak, baik, Kytai! Nejaugi tu iš tiesų patikėjai, kad liksiu su 
tavimi! 

— Zinoma! Juk tu mano žmona, Eva. 

— Ko tau reikia? Blekvelų pinigų? 

— Jokių pinigų, brangioji! Aš turiu savų. Galiu tau duoti, ko 
tik panorėsi. 

— Aš jau pasakiau, ko noriu. Tuoj pat užbaigti šią komedi- 
ją. 

Kytas apgailestaudamas palingavo galva: 

— Deja, negaliu su tuo sutikti. 

— Tada teks prašyti skyrybų. 

— Nepatarčiau. Matai, Eva, viskas liko po senovei. Kol poli- 
cija nerado žudiko, bylos negali nutraukti, tokiais atvejais laikas 
neribojamas. Jeigu tu išsiskirsi su manimi... 

Jis bejėgiškai pakėlė rankas. 

— Tu kalbi taip„lyg aš būčiau jį nužudžiusi. 

— Tikrai taip, Eva. 

— Ką tu Žinai? - paniekinamai metė ji. 

— Kitaip tu nebūtum ištekėjusi už manęs. 

— Pabaisa! — pasišlykštėjusi išspjovė Eva. —- Kaip tu gali?! 

— Labai paprastai. Aš myliu tave. 

— O aš tavęs nekenčiu! Supranti? Mane pykina į tave žiūrint! 

— Aš taip myliu tave... - liūdnai nusišypsojo Kytas. 

Teko atidėti kruizą. 

— Išvykstu povestuvinėn kelionėn į Barbadosą, - pasakė 
Eva seseriai. 

Išvyką į Barbadosą pasiūlė Kytas. 

— Nevažiuosiu, — tvirtai pareiškė Eva. 

Vien pagalvojus apie tai, kad visą mėnesį teks praleisti tik 
su vyru, ją krėtė nuo pasišlykštėjimo. 

— Bet ką Žmonės pasakys, jei mes pasiliksim? — suglumęs 

paprieštaravo jis. — Juk negalime leisti, kad susidomėtų mūsų 
reikalais, tiesa, brangioji. 


Aleksandra įprato pietauti su Piteriu Templtonu kartą per 
savaitę. Galbūt jai buvo gera todėl, kad jis buvo vienintelis 
žmogus, su kuriuo ji galėdavo valandomis kalbėtis apie Džor- 
džą, bet po kelių mėnesių Aleksandra pati sau prisipažino, kad 
nekantriai laukia šių susitikimų. Piteris jai atrodė patikimas, o ji 
taip troško jaustis saugi, jis buvo dėmesingas, geranoriškas ir 
jautrus, stengėsi išblaškyti liūdnas mintis. 

— Kai tik pradėjau dirbti, - pasakojo jis Aleksandrai, — tek- 
davo važiuoti pagal iškvietimą. Buvo šalčiai, o pacientas pasi- 
taikė kretantis senukas, be to, dar baisiausiai kosintis. Aš nuta- 
riau sušildyti stetoskopą ir uždėjau ant radiatoriaus. Kol apžiū- 
rėjau senuko gerklę ir akis, stetoskopas turbūt įkaito, nes kai 
pridėjau jį prie ligonio krūtinės, tasai sustaugė kaip nuplikytas 
katinas. Kosulys praėjo, bet nudegimas gijo dar porą savaičių. 

Aleksandra nusikvatojo pirmą kartą per tuos mėnesius. 

— Ar pasimatysim kitą savaitę? — paklausė Piteris. 

— Taip, Žinoma. 


Medaus mėnuo praėjo daug maloniau nei Eva tikėjosi. 
Blyški plonytė Kyto oda iškart nuėjo pūslėmis, ir jis beveik ne- 
išlįsdavo į saulę, bet Eva pliaže paromis tysojo, iš pradžių vie- 
na, paskui apsupta daugybės visų rangų gerbėjų — gelbėtojų, 
veltėdžių, kiauras dienas dykinėjančių prie jūros, turtingų turis- 
tų ir pleibojų. Eva džiūgavo, jausdamasi gyvenimo puotoje ir 
kasdien išsirinkdavo naują patiekalą. Bet didžiausią pasitenki- 
nimą teikė žinojimas, kad tuo metu vyras laukia savo kambary- 
je viešbutyje. 

Ko tik jis nebūtų padaręs dėl žmonos - sukinėjosi, įsiteiki- 
nėjo, lakstė kaip pasiuntinukas, kaip koks naminis šunelis, 
laukiantis, kada jį paglostys. 

Tik Evai panorėjus, jis tuoj pat išpildydavo jos pageida- 
vimus. Ji darė viską, kad tik vyras supyktų, netektų kantrybės, 
paliktų ją. Beviltiška. Niekas nesuklibino jo meilės. Evos, nepa- 
kenčiančios Kyto prisilietimų, džiaugsmui jis nebuvo karštas 
vyriškis, ir jai ne taip dažnai tekdavo atlikti žmonos pareigą. 


Keitė Blekvel žiūrėjo į veidrodį ir galvojo, kad metai paga- 
liau ją įveikė. Tiesa, jos gyvenimas buvo toks įdomus ir turi- 

ningas! Dabar laikas perducti „„Kriugerį Brentą“ į patikimas 
rankas. Bet kas galėtų pratęsti jos darbą? Visą laiką ji kovojo ir 
gynė kompaniją. Ir kam? Kad ateitų svetimi ir užgrobtų viską? 
Nė velnio! Negalima leisti, kad taip atsitiktų! 

Prabėgus savaitei po sugrįžimo, Kytas atsiprašančiu tonu 
pranešė: 

— Bijau, kad teks pradėti dirbti, brangioji. Jau labai daug 
planinių operacijų. Kaip tu čia išbūsi viena be manęs ištisas 
dienas? 

Eva vos susilaikė pašaipiai nenusikvatojusi: 

— Nieko, pasistengsiu. 

Kytas išeidavo anksti, Eva dar giliai miegodavo. Nusilei- 
dusi virtuvėn, ji visada rasdavo paruoštus pusryčius ir karštą 
kavą. Vebsteris atidarė banke sąskaitą žmonos vardu, į kurią 
įplaukdavo didžiulės sumos. Eva nesusimąstydama švaistė pini- 
gus, žinodama, kad Kytas džiaugiasi, galėdamas įtikti. Ji pir- 
kinėjo brangius daiktus ir įvairias brangenybes Roriui, su ku- 
riuo leisdavo visą laiką. Aktorius beveik nedirbo. 

— Negaliu griebtis pirmo pasitaikiusio darbo! — guodėsi jis 
Evai, - privalau saugoti savo įvaizdį. 

— Suprantu, brangusis. 

— Nejaugi? Juk nė velnio nenusimanai apie šou biznį. Gimei 
su sidabriniu šaukšteliu užpakalyje! | 

Ir tada Eva skubėjo numaldyti įniršusį meilužį naujomis 
dovanomis, sumokėdavo už Rorio butą, pirko drabužius, batus, 
vedžiojo po brangius restoranus, kur šis galėjo susitikti su Žino- 
mais prodiuseriais. Jai norėjosi su juo praleisti visas dvidešimt 
keturias valandas, bet būtinybė vertė grįžti pas vyrą. Grįžusi 
namo septintą ar aštuntą valandą vakaro, Eva visada užtikdavo 
Kytą virtuvėje, pasirišusį prijuostę. Gamino jos mėgiamus val- 
gius ir niekada neklausinėjo, kur žmona užtruko. 


Visus metus Aleksandra ir Piteris Templtonas vis dažniau 
susitikinėjo. Neužilgo jie jau nebegalėjo apsieiti vienas be kito. 
Piteris lydėjo Aleksandrą, kai ši važiavo susitikti su tėvu į sana- 
toriją ir vien nuo jo buvimo skausmas aprimdavo, išnykdavo. 

Kartą, atvažiavęs paimti Aleksandros, Templtonas susitiko 
Keitę. 

— Vadinasi, jūs daktaras, — šyptelėjo senutė, — aš jau pa- 
laidojau tuziną daktarų, o pati sveika ir gyva. Ar ką nors nu- 
tuokiate biznyje? 

— Nelabai, ponia Blekvel. 

— Korporacijos narys? 

— Ne. 

— Velniai griebtų! — purkštelėjo Keitė, - jūs ničnieko 
nežinote! Pirmiausia, reikia gero mokesčių sistemos specialisto. 
Nusiųsiu jus pas savąjį. Po to įjungsiu jus į korporaciją ir... 

— Dėkui, ponia Blekvel, aš ir taip neblogai gyvuoju. 

— Mano vyras taip pat buvo užsispyręs, - linktelėjo Keitė. — 
Aleksandra, pasikviesk jį vakarienei. Gal pavyks jam įskiepyti 
bent dalį sveiko proto! 

Išėjęs į gatvę, Piteris pastebėjo: 

— Tavo senelei aš nelabai patikau! 

— Priešingai, — nusijuokė Aleksandra. — kad išgirstum, kaip 
ji kalba su tais, kurių iš tikrųjų nemėgsta! 

— Įdomu, kaip ji jaustųsi, išgirdusi, kad aš noriu vesti tave. 

Aleksandros veidas nušvito: 

— Lygiai kaip ir aš - puikiai! 

Keitė labai susidomėjusi sekė, kaip vystosi Aleksandros ir 
Piterio Templtorio tarpusavio santykiai. Senutei patiko jaunasis 
daktaras, ir ji nusprendė, kad jis labai tinka anūkei į vyrus. Bet 
širdyje ji visados buvo lošėja ir dabar, sėdėdama prie židinio, 
nutarė mesti iššūkį abiems: 

— Turiu pasakyti, - sumelavo Keitė, - kad jūsų sprendimas 
man buvo visiškai nelauktas. Visada maniau, kad Aleksandra 
ištekės už rimto žmogaus, kuris perims kompanijos valdymą. 

— Bet tai ne sandėris, ponia Blekvel. Mes su Aleksndra 
mylime vienas kitą. 

— Kita vertus, — tęsė Keitė, lyg neišgirdusi, — jūs psichiatras 
ir turite perprasti žmones ir jų poelgių motyvus. Galbūt jūs ir 
tapsite geru verslininku. Gal S ES imtis kompanijos 
veiklos. Jūs galėsite... 

— Ne, - tvirtai pareiškė Piteris. — Aš daktaras ir bizniu 
nesidomiu. 

— Tai ne biznis! — pritrūkusi kantrybės spygtelėjo Keitė. — 
Mes ne apie bakalėjos kioskelį kalbamės! Jūs ketinate įsijungti į 
mūsų šeimą ir man reikia ko nors, kas... 

— Apgailestauju, — ramiai pertraukė Piteris, — bet aš nenoriu 
nieko bendra turėti su ,„Kriugeriu Brentu“. Jums teks ieškoti 
tinkamos kandidatūros. 

— O ką tu pasakysi?! - kreipėsi Keitė į Aleksandrą? 

— Man svarbiausia, senele, kad Piteris būtų laimingas. 

— Koks juodas nedėkingumas, - iškošė Keitė. - Egoistai, jūs 
abu bjaurūs egoistai. — Ir atsiduso: — Na, tiek to. Kas žino, gal 
kada nors jūs persigalvosite. 

Ir tuojau pat nekaltai pridūrė: 

— O vaikų galvojate turėti? 

— Tai mūsų asmeninis reikalas, — nusijuokė Piteris, — kaž- 
kodė jaučiu, kad jūs didelė intrigantė, ponia Blekvel, ir mėgs- 
tate pajungti žmones savo valiai, bet su mumis neišdegs. Aš ir 
Aleksandra norime gyventi savo gyvenimą, o vaikai... jeigu tu- 
rėsime vaikų, jie išsirinks savo kelius. 

Keitė švelniai nusišypsojo: 

— Tokį aš jus ir įsivaizdavau, Piteri. Patikėkite, jau seniai 
neleidžiu sau kištis į kitų reikalus. 

Po dviejų mėnesių, kai jaunavedžiai sugrįžo iš povestuvinės 
kelionės, Aleksandra laukėsi kūdikio. Išgirdusi naujieną, Keitė 
pasijuto devintame danguje. Žinoma, anūkei gims berniukas. Ir 
kada nors... 


Eva gulėjo lovoje, stebėdama, kaip nuogas Roris išeina iš 
vonios. Koks puikus kūnas, tiesus ir raumeningas! Lovoje jam 
nebuvo lygių. Eva negalėjo pasisotinti meilužiu, ir nors įtarė, kad 
šis nesiruošia duoti ištikimybės įžadų, mirtinai bijojo įžeisti Rorį. 

Priėjęs arčiau jis prisėdo ant lovos krašto, brūkštelėjo pirštu 
Evos paakius: 

— Ei, pupule, ar čia tik ne raukšlelės! Labai miela! Toks 
simpatiškas snukutis! 

Kiekvienas žodis buvo lyg dūris į širdį, priminimas apie 
metų skirtumą, apie tai, kad jai jau dvidešimt penkeri. Jie vėl 
pradėjo mylėtis, bet Eva pirmąsyk nieko nepajautė —- mintys 
klaidžiojo kitur. 

Į namus ji parsirado tik apie devintą valandą vakaro. Kytas 
dėjo skardą į orkaitę. Pamatęs Žmoną, jis skubiai pakilo, 
pabučiavo į skruostą: 

— Sveika, brangioji! Paruošiau tavo mėgiamus patiekalus. 
Šiandien valgysim... 

— Kytai, aš noriu, kad tu panaikintum man raukšleles. 

Vebsteris tankiai sumirksėjo: 

— Kokias raukšleles? 

— Štai čia, po akimis. 

— Saulute, tai žąsies kojelės, juk veidas yra judrus: tu juo- 
kiesi, verki, kalbiesi, o be to, jos man patinka. 

— Man, man jos nepatinka. Nekenčiu! - ėmė raudoti ji. 

— Patikėk, Eva, tai visai ne... 

— Dėl Dievo meilės, išvaduok mane nuo raukšlių. Juk tai 
tavo darbas, ar ne? | 

— Taip, bet... Gerai, gerai, — skubiai sutiko Vebsteris, - jeigu 
tu tik nori, brangioji. 

— Kada? 

— Po šešių savaičių. Labai įtemptas grafikas... 

— Aš ne kažkokia sumauta pacientė! — atkirto Eva. - Aš 
tavo žmona! Ir noriu, kad tu operuotum dabar! Rytoj! 

— Bet šeštadieniais klinika uždaryta! 

— Tai atidaryk ją! - 

Dieve, koks jis kvailas! Eva negalėjo sulaukti, kada juo 
atsikratys! Bet ateis laikas! Anksčiau ar vėliau ji bus laisva. 
Neilgai beliko laukti! 

— Eime į kitą kambari. 

Kytas nusivedė žmoną į drabužinę, pasodino ant kėdės, 
po stipria lempa ir įdėmiai apžiūrėjo veidą. Per sekundę 
visiškas nevykėlis Kytas virto puikiu chirurgu; Eva iš karto 
pajautė permainą ir prisiminė, kaip stebuklingai pasikeitė jos 
veidas po operacijos. Kytas nekreipė ypatingo dėmesio į vos 
pastebimas raukšleles, bet čia jis klydo. Jas išnaikinti Evai 
tapo gyvybiškai būtina. Ji negalėjo susitaikyti su mintimi, 
kad praras Rorį. 

Kytas išjungė lempą. 

— Jokių problemų, — užtikrino jis. - Rytoj iš ryto padarysiu. 

Rytojaus dieną jie nuvyko į kliniką. 

— Paprastai. man asistuoja seselė, — paaiškino Kytas, — bet 
tokiam nereikšmingam įsikišimui jos neprireiks. 

— Beje, ar gali ką nors padaryti su ta! - Eva patraukė už 
susimetusios raukšlės ant kaklo. 

— Ko tik panorėsi, brangioji. Tuojau suleisiu migdomųjų, 
kad nejustum skausmo. Nenoriu, kad mano mylimoji kentėtų! 

Eva stebėjo, kaip vyras nulaužė ampulės galą, švirkštu 
įtraukė skysčio ir vikriai įdūrė. Ji būtų pakentėjusi — juk viskas 
dėl Rorio, jos mylimojo Rorio... Ji prisiminė stangrų meilužio 
kūną, jo akių išraišką, kai jis geidė jos... 

Evos vokai apsunko. Miegoti, miegoti... 

Ji pabudo ligoninės patalpoje. Šalimais sėdėjo Kytas. 

— Na, kaip sekėsi? — prikimusiu nuo miego balsu suvapėjo Eva. 

— Puikiai, - nusišypsojo vyras. 

Eva linktelėjo ir vėl nugrimzdo tamsoje. Kai ji antrą kartą 
prabudo, Kytas vėlei buvo šalia: 

— Paliksiu tvarsčius keletui dienų. Turbūt bus čia geriau 
pagulėti, geresnė priežiūra. | 

Vyras ateidavo kasdien, apžiūrinėjo ją, pritariamai linksėjo: 

— Nuostabu! 

— Kada man duos veidrodį? 

— Turėtų užgyti iki penktadienio, — užtikrino Kytas. 

Eva liepė vyresniajai med. .seseriai prie lovos pastatyti as- 
meninį telefoną. Roris buvo pirmasis, kuriam ji paskambino. 

— Sveika, pupule, kur trankeisi? — paklausė jis. - Aš noriu 
tavęs! 

— Ir aš tavęs noriu, brangusis. Sėdžiu Floridoje, tame su- 
mautame medicinos kongrese, bet kitą savaitę būtinai sugrįšiu. 

— Taigi, neblogai būtų. 

— Ilgėjaisi manęs? 

— Beprotiškai! 

Evai pasirodė, kad ji girdi dar kažkieno balsą. 

— Pas tave kas nors yra? 

— Tiksliai. Mažytė jauki orgija. 

Roris kartais mėgo paerzinti. 

— Na, viskas, neturiu laiko! — skubiai tarė jis ir padėjo 
ragelį. į 

Eva paskambino Aleksandrai ir ilgai klausėsi, mirdama iš nuo- 
bodulio, kaip sesuo čiulba apie šeimyninę laimę ir būsimą kūdikį. 

— Tiesiog nesulaukiu. Taip noriu tapti teta! — susierzinusi 
tarstelėjo ji ir skubiai atsisveikino. 

Keitė neatvažiavo į ligoninę. Apskritai pastaruoju metu Eva 
retai matydavo bobulę. Ji tapo nesuprantamai šalta. Bet Eva 
nenusiminė. Senatvės kaprizai, greit atsipeikės! 

Keitė niekada neklausinėjo Evos apie vyrą ir nenuostabu, 
Kytas pasirodė toks menkysta. Gal pasikalbėti su Roriu, 
paprašyti padėti atsikratyti Kyto. Tada meilužis bus amžiams 
surištas su ja. Eva negalėjo patikėti, kad galima diena dienon 
statyti vyrui ragus, o jis nieko net neįtaria. Gal jam apskritai tas 
pats? Ką gi, ačiū Dievui, bent kokį talentą turi. Poryt jis nuims 
tvarsčius, ir ji vėl galės būti su Roriu. 

Penktadienį Eva nubudo anksti ir nekantriai laukė, kol ateis 
vyras. 

— Jau vos ne vidurdienis, - pasiskundė ji, - o tu kažkur 
bimbinėji. 

— Atleisk, brangioji, ryte operavau ir... 

— Man nusispjaut į tavo operacijas! Tuoj pat nuimk tvars- 
čius, noriu į save pasižiūrėti. 

— Tuoj, brangioji. 

Eva nejudėdama sėdėjo, kol vyras pakirpo ir nuvyniojo 
tvarsliavą. Paskui pastovėjo minutę, įdėmiai apžiūrinėdamas 
Evos veidą. Kyto veide šmėstelėjo pasitenkinimo išraiška: 

— Idealu! 

— Atnešk veidrodį! 

Kytas skubiai išėjo, po minutės grįžo su mažyčiu rankiniu 
veidrodėliu ir, išdidžiai šypsodamasis, ištiesė jį žmonai. 

Eva lėtai pakėlė dailų niekutį, pažvelgė į savo atspindį. 

Ir baisiai suklykė. 


Epilogas 
KEITĖ 
1982 metai 
36 dalis 


Keitei atrodė, kad laiko ratas sukasi vis greičiau, skubin- 
damas dienas, nutrindamas metų laikų slenksčius, perpindamas 
vasarą su rudeniu, rudenį su žiema, žiemą su pavasariu, kad 
pagaliau visi mėnesiai ir metai susilieja vienon krūvon. Jai buvo 
apie devyniasdešimt, o tiksliau? Ji neprisiminė. Tik pastebėjo, 
kaip daugėja raukšlių, kaip blykšta skruostai, bet ir pagalvoti 
nenorėjo apie tai, kad sensta, menksta, todėl vis daugiau laiko 
skyrė savo išvaizdai ir žvelgdama į save veidrodyje, kaip ir 
anksčiau matė išskirstinę liekną moterį, išdidžiu stotu ir valdin- 
ga kakta. 

Keitė, kaip visada, kasdien ateidavo įstaigon, bet dabar tai 
tapo paprastu ritualu, iššaukiančiu žaidimu, būdu nubaidyti 
mirtį. Ji dalyvavo visuose tarybos posėdžiuose, bet dabar daug 
ką sunkiai suvokdavo. Visi kažkodėl per greitai kalbėjo. Bet 
nemaloniausia, kad Keitė nebegalėjo pasikliauti savo protu ir 
atmintimi; praeitis persipindavo su dabartimi, anksčiau toks 
platus buvęs pasaulis tarsi susitraukė: Vienintelis šiaudelis, už 
kurio griebėsi Keitė, varomoji jėga, padedanti išgyventi, buvo 
stiprus įsitikinimas, jog kada nors kažkas iš šeimos narių ims 
valdyti kompaniją. 4 

Senoji moteris neturėjo nė mažiausio noro leisti svetimiems 
užgrobti tai, dėl ko Džeimis Makgregoras ir Margareta, ji pati ir 
Deividas taip ilgai ir atkakliai kentėjo, kovojo ir nepailsdami 
dirbo. Eva, į kurią Keitė dėjo tiek vilčių, pasirodė esanti žudikė. 
O dabar tapo pabaisa. Keitė nesiėmė jokių priemonių prieš 

anūkę. Ji matė ją. Tik kartą. Joks gydytojas nebūtų sugalvojęs 
baisesnės bausmės. 

Tą dieną, kai Eva pamatė savo atspindį, ji mėgino nusi- 
žudyti, nurijo saują migdomųjų, bet Kytas išplovė skrandį, 
nesitraukė nuo lovos, o kai išvykdavo į darbą, namuose dieną 
naktį budėjo medicinos seserys. 

— Prašau, leisk man numirti, - meldė ji vyrą, — prašau, Ky- 
tai. Nenoriu gyventi su tokiu veidu. 

— Dabar tu priklausai man, - atsakė jis, — ir aš visados mylė- 
siu tave. 

Groteskiškai išsigimėliškos kaukės bruožai amžiams įstrigo 
Evos smegenyse. Ji prašė Keitės išvyti medicinos seseris. Sun- 
ku patikėti, kad kažkas Žiopso į ją ir šnibždasi už nugaros. 

Aleksandra skambino kiekvieną dieną, bet Eva nenorėjo jos 
matyti. Maistas buvo užsakomas telefonu ir paliekamas prie 
durų. Kytas buvo vienintelis, kuriam buvo leidžiama žiūrėti į 
Evą, paskutine jungtimi su išoriniu pasauliu, daugiau ji neturėjo 
nieko ir gyveno nuolat bijodama, kad vyras taip pat išeis, paliks 
šiuos namus ir jai nieko neliks... tik išsigimimas... siaubingas... 
neįtikėtinas. 

Kasryt Kytas kėlėsi penktą valandą ruošdamasis į ligoninę, 
bet Eva jau būdavo pakilusi ir paduodavo jam pusryčius, o 
vakare ruošė vakarienę ir laukė, laukė,pilna baimių ir siaubin- 
gos nuojautos: o kas, jei jis surado kitą ir niekados nesugrįš? 

Išgirdusi rakto spragtelėjimą duryse, ji lėkė prie durų, 
konvulsiškai apsikabindavo vyrą ir karštligiškai priglusdavo 
prie jo. Ir niekados nesiūlė savęs, bijodama, kad jis atsisakys, 
bet kai Kytas norėjo jos, jautė jo teikiamą begalinę palaimą. 

— Brangusis, — išdrįso kartą paklausti Eva, - ar tau neatrodo, 
kad aš jau pakankamai nubausta? Prašau, grąžink man veidą! 

Kytas pažvelgė į Žmoną ir išdidžiai pareiškė: 

— To niekas pasaulyje nepadarys! Net aš! 

Laikas bėgo, ir Kytas darėsi vis reiklesnis, valdingesnis, 
Eva palaipsniu tapo jo nuolankia verge, išpildančia bet kokį 
valdovo norą. Subjaurotas veidas geriau negu stipriausios gran- 
dinės prikaustė ją prie vyro. 


Aleksandrai ir Piteriui gimė sūnus Robertas, guvus, gražus 
berniukas, primenantis Keitei Tonį vaikystėje. Mažyliui buvo 
beveik aštuoneri, bet jis atrodė vyresnis. 

„Visai didelis, - galvojo Keitė, - koks nuostabus vaikas!“ 

Pakvietimus išsiuntinėjo visiems šeimos nariams. 

„Ponia Keitė Blekvel prašo pagerbti savo atvykimu jos de- 
vyniasdešimtmetį. Puota rengiama rugsėjo 24, Sidar Hilhauze, 
„Kedrų Kalvoje“, Meno valstijoje, aštuntą valandą. Baliniai 
rūbai“. 

Gavęs pakvietimą, Kytas trumpai valdingai tarė žmonai: 

— Nuvyksim. 

— O ne, aš negaliu. Eik vienas. 

— Ne. Dviese. 


Tonis Blekvelas kaip paprastai piešė sanatorijos sode. Pri- 
ėjęs sanitaras ištiesė jam voką: 

— Jums laiškas, Toni. 

Ligonis, atrodo, norėjo nusišypsoti: 

— Kaip malonu, - sumurmėjo jis. - Mėgstu gimtadienius... 


Piteris Templtonas dar kartą dėmesingai perskaitė telegramą: 

— Neįmanoma patikėti, kad senutei jau devyniasdešimt. 
Stulbinanti moteris. 

— Nesakyk! - sutiko Aleksandra ir mąsliai pridūrė: 

— Ir Žinai, kas įdomiausia: Robertas gavo asmeninį pakvie- 
timą, adresuotą jo vardu. 


37 dalis 


Vėlyvi svečiai išsivažinėjo, ir šeima susirinko bibliotekoje. 
Keitė visus apžvelgė ir tarsi pirmą kartą stulbinančiai aiškiai 
pamatė kiekvieną. Tonis, besišypsantis, gana malonus augalas 
kažkada buvęs žmogumi, norėjusiu ją nužudyti, sūnus, teikęs 
tiek vilčių; taip daug žadėjęs. Eva, nusikaltėlė, galėjusi valdyti 
visą pasaulį, jei nebūtų išsikerojusi piktybiška sėkla. Kokia pik- 
ta ironija — apgailėtinas menkysta, už kurio ji ištekėjo, pergalin- 
gai triumfuoja prieš šią nepažabojamą prigimtį! Ir Aleksandra, 
gera, tyra — karčiausias nusivylimas. Tik pagalvok: jos pačios 
laimė svarbiausia. Ji visiškai nesirūpina kompanijos gerbūviu. 
„Kriugeris Brentas“ jai nerūpi. Negana to, išsirinko vyrą, kuris 
taipogi atsisako užsiimti bizniu. Išdavikai ir jis, ir ji! Nejaugi 
visos jos pastangos nueis perniek? Ne, to negali būti. Juk ji, 
Keitė, sukūrė garsią Blekvelų dinastiją. Ligoninė Keiptaune 
pavadinta jos vardu. Pastatytos mokyklos ir bibliotekos, bet 
svarbiausia — Bendos bendruomenei buvo suteikta parama. 

Senajai moteriai apsisuko galva. Kambarin pamažu suplau- 
kė vaiduokliai. Džeimis Makgregoras ir Margareta, tokie gra- 
žučiai, ir Benda, linksmai besišypsantis, ir Deividas, mielas 
Deividas, tiesiantis Keitei rankas. Ji pakratė galvą, kad prašvie- 
sėtų mintys. Ne ne, dar anksti, ji nepasiruošusi keliauti pas juos. 
Netrukus. Liko taip nedaug. 

Kamputyje tyliai sėdėjo dar vienas šeimos narys. Keitė atsi- 
gręžė į savo mažąjį gražutį proanūkį: 

— Eikšen, branguti. 

Robertas nupėdino prie senelės ir paėmė ją už rankos: 

— Koks geras vakaras, senele! 

— Ačiū, Robertai. Džiaugiuosi, kad tau patiko. Kaip sekasi 
mokykloje? 

— Visi dešimtukai, senele, kaip tu norėjai. Aš geriausias mo- 
kinys klasėje. 

Keitė pažvelgė į Piterį: 

— Jums reiktų išsiųsti Robertą į verslo mokyklą, kai paaugs. 
Vortonas. Tai geriausia... 

— Dėl Dievo, - nusikvatojo Piteris. | 

— Keite, brangioji, negi jūs niekada nepasiduosite? Robertas 
užsiims tik tuo, kuo panorės. Berniukas turi nepaprastų muziki- 
nių gabumų, jis nori tapti pianistu ir, patikėkite, pats išsiriks sau 
kelią. 

— Jūs teisus, — atsiduso Keitė. — Aš jau sena ir neturiu teisės 
kištis. Jeigu Robertas svajoja tapti muzikantu, tebūnie. 

Ji pažvelgė į berniuką spindinčiomis iš meilės akimis. 

— Zinok, Robertai, aš nieko nežadu, bet pasistengsiu tau pa- 
dėti. Vienas mano pažįstamas draugauja su Zabenu Meta, žino- 
mu impresarijumi... 

